| 
\ 


-= DANIEL 


EASTERMAN 


NUMELE FIAREI 


NUMELE FIAREI 


Egiptul anului 1999. Ciuma bîntuie în Africa 
de Nord, actele teroriste fac ravagii în Europa. 
Oamenii sînt hăituiţi de aceleaşi coşmaruri. 
Răspunzător de toate nenorocirile este mis- 
teriosul al-Qurtubi. Să fie chiar Anticristul? 
Papa este convins de acest lucru şi este 
hotărît să sacrifice totul pentru a-l învinge. 
Doar doi oameni îl pot opri pe al-Qurtubi — 
o frumoasă egipteancă de profesie arheolog 
şi Michael Hunt, fost agent secret britanic. 
Cei doi întreprind o călătorie primejdioasă, 
din pustietatea scăldată în sînge de 
escadroanele morţii pînă în canalele pline de 
șobolani de sub Orașul Morţii. Dar al-Qurtubi 
nu este singur..: 


„O intrigă îndrăzneață şi plină de vervă a 
cărei desfășurare o urmăreşti cu sufletul la 
gură.“ 

Pentru Beth, fireşte.. 


MULŢUMIRI 


Doresc să mulţumesc tuturor celor care m-au ajutat să duc la 
bun sfîrşit această carte, cu sfaturi, sugestii şi informaţii. Sofia 
mea Beth mi-a susţinut moralul sub formă de comentarii, 
îmbrăţişări afectuoase şi risete nestăpinite ori de cîte ori m-am 
pierdui. Editorii mei din Londra şi New York, Patricia Parkin şi 
Karen Solem, au dat viaţă primei ediţii cu cea mai mare 
limpezime şi tact. Jeffrey Simmons m-a călăuzit în direcţia cea 
bună. 

De asemenea, mulţumesc lui Roderick Richards de la Linia de 
Urmărire, lui Dave Miller, director al Serviciilor Vamale pentru 
Intercity North-East, lui Geoff Bowder, Paul Starkey, John Dore şi 
Jamie Robertson-Mcisaac, tuturor celor care au contribuit cu 
multe detalii la realizarea produsului finit (dar care nu sînt 
răspunzători pentru ceea ce am făcut cu informaţiile lor). Si; voi 
face judecata asupra tuturor dumnezeilor Egiptului. “ 

leşirea, 12:12 


PROLOG 

Muzeul Egiptean 

Cairo 

3 ianuarie 1999 

In acel an se aşternuse peste Egipt o iama ciudată. Nu cea 
mai rea dintre ele, ci sumbră şi lungă. Piramidele erau învăluite 
de piclă, fapt nemaiauzit. în valea mormintelor, odăile regilor 
demult mori musteau de atita ploaie. Felucile zăceau 
înţepenite pe Nil, tăcute, cu fusurile cîrmelor afundate în noroiul 
cleios. 

Pe cîmpiile întunecate, femei cu braţe firave şi copii treziţi în 
orele reci, de dinainte de răsărit, însâmînţau orzul cu mîinile 
îngheţate. Era ploaie acolo unde nu plouase niciodată, ger unde 
nu fusese niciodată, păianjenii invadaseră casele victimelor 
neştiutoare, iar uşile celor care se sinuciseseră erau deja tesute 
cu pînzele lor. Era ca şi cînd minunile sau supliciile erau ceva 
obişnuit. 

în moschei, preoţii propovâduiau sfîrşitul lumii. în Cairo, 
Shaykh Kishk profeţea din amvonul său venirea lui Dajjal. 
Anticristul cu un singur ochi. Spunea că paşii lui fuseseră auziţi 
chiar pe o alee îngustă din oraşul vechi. în Alexandria, un 
măcelar tăiase un vițel cu două capete. în Tanta, o evreică cu 
părul roşu născuse un monstru. în deşertul de lingă Wadi 
Natrun, căzuse grindină cît oul de porumbel. într-un coridor 
pustiu, în 
Sayyda Zaynab, copilaşi cu miini bătrinicioase se jucau cu tigva 
fărâ ochi a unei capre albe. 

Bandajele se desfăceau ca fişiile de mătase putrezită. Mişca 
scalpelul cu precizie, aproape cu bucurie, deschizînd un singur 
strat o dată, fiecare tăietură — un pic de moarte. Măreaţa 
moarte, tăcută ca o seară de iulie, parfumată şi imobilă trona 
pe masa înaltă cu grile. Apuca şi tăia, apuca şi tăia. Fişiile de 
bandaj antic erau îndepărtate cu fineţe, netezite şi măsurate. 
Fiecare îşi avea locul ei peste barele metalice care înconjurau 
masa. 

Virful bisturiului se lovi de prima amuletă. A'isha o scoase 
uşurel, cu respect. Era un sceptru de bronz, unul dintre sim- 
bolurile puterii. Lingă el era aşezat un ochi de faianţă albastră şi 
o grămadă de alte amulete fără o ordine simbolică: trei figurine 
reprezentîndu-i pe Maat, Horus şi Ra şezind, trei scarabei 


obişnuiţi, unul în formă de inimă din nefrit montat în ramă de 
aur, un alt sceptru, două centuri şi un papirus. 

De acum era sigură că mumia mai fusese desfăcută şi 
refăcută. De obicei, amuletele aveau o ordine precisă: 
scarabeul în formă de inimă pe sau alături de locul inimii, pe 
corp; ochiul pe incizia dreaptă prin care se scoseseră viscerele; 
sceptrele pe abdomen şi pe piept. Acestea erau amestecate şi 
prost amplasate, semn sigur că, într-un anumit stadiu, fuseseră 
folosite la desfacerea învelitorilor. Nu era ceva neobişnuit: 
jefuitorii de morminte activau în Egipt încă din vremea 
Regatului Vechi. Foarte rar se găsea un loc intact. Arheologii se 
considerau norocoşi să dea peste rămăşiţele lăsate de hoţi sau 
peste mumii reînfăşurate în grabă. Ea se considera la fel. 

- Este cu certitudine reînfâşurată, spuse. 

Profesorul Megdi aprobă, înclinînd din cap. 

- Atunci nu e vorba de un alt Tutankamon. 

- Mă îndoiesc că ar fi, zimbi ea. 

Putea să vadă muzeul prin geamul biroului, dacă se ostenea 
s-o facă. Putea chiar să vadă fluviul, ca o bandă de lumini 
orbitoare şi, ceva mai în spate, Turnul din Cairo, obeliscul de 
590 de picioare, care [işnea nebuneşte deasupra insulei Gezira. 
Nu venise aici nici să viziteze muzee, nici să navigheze pe riuri 
şi nici să escaladeze turnuri, să admire privelişti. Era un tip 
practic, un om care nu avea timp de pierdut. 

îşi scoase haina de stofă şi o puse pe spătarul unui scaun. Pe 
podea zăcea o cutie de lemn, deschisă. Bărbatul se aplecă, 
smulse hiîrtia cerată, maronie, de deasupra şi ridică un obiect 
greoi, învelit într-o pungă de plastic negru. îl aşeză pe masă şi 
începu să-l despacheteze. 

Ştiuseră de la început că mormîntul fusese violat. Sigiliile 
originale de la intrarea principala în necropolă erau distruse. Un 
preot al Templului lui Amon din Kamak aplicase altele noi pe 
vechile locuri, dar şi acelea fuseseră rupte. A'isha se aştepta să 
găsească foarte puţin înăuntru: un sicriu violat, cîteva fişii de 
bandaje putrede, vreo mînă sau vreun picior dislocate şi aban- 
donate în grabă. Cam toate mormintele erau pustii şi dezolante; 
valea păstra izul curţii unui antreprenor de pompe funebre. Era 
neliniştită. Neliniştită şi se temea. 

Pe măsură ce miînuia bisturiul, îşi amintea de ultima cale de 
acces în mormînt, de zgomotul hîrşit al lespezii de piatră cînd 


fusese dată la o parte. în piatră erau tăiate trepte abrupte, 
pereţii tunelului erau pictaţi în culori surprinzător de 
strălucitoare la lumina lămpii. Flacăra trezise o lume adormită. 
îşi amintea primele chipuri, zei palizi şi tăcuţi, pe partea stingă 
a unui coridor lung, în pantă, îndreptat spre o uşă sfărimată. 

Termină de despachetat arma. O variantă mai scurtă a 
puştii-mitralieră MPK, o armă de mare putere, de fabricaţie ger- 
mană, apărută prin 1963, încă foarte populară. O ridică cu grijă, 
legănînd-o în braţe, şi simţi cum i se acopereau degetele cu o' 
peliculă fină de vaselină. 

Pe masa din faţa lui stăteau patru serviete. Negre, imperso- 
nale, identice; erau aşezate una peste alta, dreptunghiular. O 
ridică pe cea de deasupra şi o puse pe tăblia mesei. Părea 
foarte grea. Formă cifrul încuietorii cu degetele lui lungi, 
experimen- iute. Capacul fişii dînd la iveală un suport cu 
crestături speciale în care fuseseră aşezate mostre de 
echipament minier, bucăţi din metal solid aduse tocmai din 
Anglia, în speranţa deschiderii unei noi pieţe de desfacere cu 
ajutorul Corporaţiei Miniere a Statului Egiptean. 

Megdi privea netulburat felul în care ea punea, cu ajutorul 
pensetei, resturi de insecte în plicurile mici de plastic. Un gîndac 
mic, Necrobia rufipes, pătrunsese adînc în bandaje, mai erau 
pupe şi larve ale altor paraziți neidentificabili; fiecare proba era 
etichetată, numerotată şi pusă separat pentru o analiză 
microscopică viitoare. 

Bandajele erau impregnate cu foarte puţin bitum, fapt îmbu- 
curător pentru ea. Alţii avuseseră nevoie de fierăstrău cu lanţ 
pentru a putea îndepărta carcasele de pe mumiile ale căror 
învelişuri se solidificaseră ca betonul. Aceste proceduri erau 
lipsite de eleganţă, implicînd un risc mare şi, cu atît de puţine 
mumii rămase, trebuia evitate pe cît posibil. 

Cei de la muzeu se împotriviseră cu înverşunare executării 
acestei desfâşâri. Începînd cu dezvelirea mumiilor regale găsite 
la Dair al-Bahri şi în Valea Regilor, consiliul de administraţie al 
Muzeului Egiptean nu permisese efectuarea de cercetări pe 
corpuri din patrimoniul lor. Ultima acţiune de acest fel avusese 
loc în Anglia, la Muzeul Bristol, în 1981, cînd mumia lui 
Horemkenesi, un preot lipsit de importanţă din vremea lui Ram- 
ses al II-lea, fusese curăţata de bandaje pentru a putea fi oprită 
deteriorarea cauzată de săruri alcaloide. 


A'isha îşi susţinuse cazul cu argumente asemănătoare. 
Gâsiserâ opt corpuri în mormînt şi nici unul nu se prezenta prea 
bine. Feşile fuseseră date la o parte în frenezia căutării de aur şi 
bijuterii. La un moment dat, umezeala pătrunsese adinc şi 
provocase stricăciuni mari. Mumia de pe masă, pentru care nu 
aveau un nume, doar un număr de cod, j3, avea urme de 
putregai. Era limpede că bandajele fuseseră deranjate, însă 
interiorul, verificat cu raze X, părea a fi intact. Razele X şi 
folosirea unui intensificator de imagine revelaseră scheletul 
unui bărbat înjur de cincizeci şi cinci de ani, inalt de cinci 
picioare, fâră fracturi sau urme de boli ale sistemului osos. Un 
specimen excelent pentru investigare care, lăsat în magaziile 
din subsolul muzeului, ar fi putrezit, pur şi simplu. Membrii 
consiliului de administraţie consimţi seră. 

Deşi arma nu era încărcată, nu riscă. Mută selectorul în 
poziţia ,D“ şi lăsă percutorul în jos; apoi, ţinînd corpul armei 
într-o mină, apăsă pe arcul opritor care bloca cuiul de legătură. 
Cuiul ieşi cu uşurinţă, permiţind detaşarea minerului şi a ţevii 
de corpul armei. 

Ea găsise mormîntul; nu din greşeală, ci în urma unei sortări 
minuţioase de date, a unei insistenţe asidue pe o pistă 
nesigură. Existase o posibilitate - nu mare, dar incitantă - aceea 
că se legase de lipsa rămăşiţelor cîtorva faraoni, din 
ascunzâtorile descoperite înainte. In perioadele mai recente, 
era ceva obişnuit ca preoţii, găsind morminte regale deschise şi 
jefuite, să transfere corpurile zbiîrcite ale regilor şi ale reginelor 
în locuri de odihnă mai sărăcăcioase, dar mai sigure în faţa 
hotilor. Numai descoperirea, singură, îi putea aduce 
consacrarea. 

Făcu încă o incizie. în spatele ei, Butrus, asistentul ei, 
îndreptă camera video în direcţia mesei, înregistrind fiecare 
etapă a investigaţiei. în 1975, în Anglia, doctorul Rosalie David 
desfăşurase o mumie în văzul lumii, în faţa camerelor de tele- 
viziune. Ideea fusese analizată şi respinsă de către autorităţile 
muzeului pe considerentul că Guvernul nu ar aproba. Musul- 
manii drept-credincioşi s-au opus întotdeauna disecţiei de 
cadavre. Acum existau temeri şi din cazuza climatului. Exami- 
narea şi deschiderea publică a unei fiinţe umane, oricît de 
antică, oricît de degradată, putea să stirnească încălcări ale 
legii, nedorite. Consiliul de administraţie nu putea să uite că, în 


1981, preşedintele Sadat închisese camera mumiilor din muzeu, 
ca musulmanii să nu aibă motiv de nemulţumire. Cîteva luni 
mai tîrziu, nu multe, era mort, ciuruit de gloanţele unui asasin. 

La capătul unei feşi era o inscripţie hieroglifică lungă, un 
pasaj din Cartea morţilor: „El stă deasupra pilaştrilor lui Shu, 
ridicat la cer de Ra. El este cel care împarte anii, gura lui este 
ascunsă, gura lui este mută, cuvintele vorbite de el sînt secrete, 
împlineşte eternitatea şi are viaţă veşnică asemenea lui Hetep.“ 

Peste puţin timp, doar peste puţin timp, îi va putea privi faţa. 
Dintre toate popoarele antice, numai egiptenii şi-au conservat 
cadavrele, ca generaţiile viitoare să le poată vedea feţele. 
Nimeni, niciodată, nu va putea să uite faţa lui Cezar sau a lui 
Constantin. Dar ea stătuse cîndva într-o cameră, în tăcere, rece 
ca piatra şi tremurînd, singură. într-o seară încremenită, cu ochii 
pe trăsăturile lui Usima're-setpenre', Ramses cel Mare. Alexan- 
dru era ţârină, Saladin, ţărină, Napoleon, de asemenea, însă ea, 
într-un moment de amărăciune, văzuse faţa adormită a lui 
Tuthmosis al II-lea, învingătorul de la Megiddo. Faţă în faţă, vii şi 
morţi, fragilitatea oaselor şi fluiditatea sîngelui. 

Cu grijă, scoase percutorul, apoi demontă ţeava, ţinînd corpul 
armei ferm in timp ce presă închizătorul cu un deget. 
Deşurubînd piuliţa de la capătul ţevii, o scoase din funcţiune. 

Ea îndepărtă primul strat de bandaje de la git şi de la cap. El 
stătea asemenea unui amant pe care îl dezbrăca. Membrele lui 
primeau miîngiierile ei în tăcere, cu răbdarea morţii. 

- Ce vrei să fii cînd vei creşte? O întrebase maicâ-sa cînd 
împlinise nouă ani. O întrebare ciudată pentru o fetiţă 
egipteană. Ce speranţe puteau să-şi pună majoritatea fetelor 
dintr-o lume ca aceea? Căsătorie şi familie. Miîngiierile 
şovăielnice ale unor bărbaţi cu mult mai în vîrstă decit ele. 

Părinţii A'ishei erai oameni educați şi progresişti, exponenţi 
înverşunaţi ai panarabismului lui Nasser, beneficiari ai politicii 
iftitah a lui Sadat. Răspunsese la întrebarea mamei sale fără să 
se gindeascăâ: 

-Athariyya — arheolog. 

Femeie arheolog, mai precis din punct de vedere lingvistic. 

De la patru ani, în fiecare an, ea şi părinţii ei participaseră la 
festivalul de primăvară Shamm al-Nasim lîngă piramidele de la 
Giza. La acele picnicuri minease ouă colorate, peşte sărat şi se 
jucase singură la umbra monumentului lui Khufu. Privise în sus, 


de fiecare dată, la construcţia masivă din piatră, intimidată şi 
înfricoşată de prezenţa implacabilă, curioasă să afle ce se 
ascunde în interior, ce întunecimi, ce lumini, ce umbre. Era ca şi 
cînd îi stimea amintiri sumbre, pe care un copil nu era posibil sâ 
le aibă. 

Cu ocazia celei de-a a noua aniversări intrase prima oară în 
Muzeul Egiptului, pe sub portalul înalt, susţinut de cei doi stilpi 
albi. Mama ei o condusese direct la etajul întii, în aripa de nord- 
est, în sălile unde erau expuse comorile lui Tutankamon. într-o 
cameră prelungă, din dreapta casei scărilor, era expusă masca 
mortuară de aur a tînârului rege, într-o vitrină de sticlă. Era cel 
mai frumos lucru pe care A'isha îl văzuse vreodată. Zăbovise 
privind geamul de sticlă, neputindu-şi dezlipi ochii. Figura 
aceea, cu buze aurite, avea ochi negri de obsidian în a căror 
luciu şi adincime îşi vedea oglindita propria imagine. 

Se plimbaseră ore întregi prin sălile înalte, vrăjite parcă, 
îmbibate de aroma trecutului. Peste tot erau măşti de aur, cutii 
de fildeş, lămpi de alabastru încrustat şi vase din lapislăâzuli. Pe 
măsură ce înainta, copilăria părea să cadă de pe ea ca o haină, 
greutatea piramidelor se ridica de pe sufletul ei mic şi se trans- 
forma în funigei. Aurul secular şi picturile care-i reprezentau pe 
zei treziseră în ea ceva care urma să nu mai adoarmă niciodată. 

Acum se transformase în chirurg şi folosea un bisturiu cu 
care tăia timpul pentru a putea să ajungă în miezul lucrurilor. 
Era la ultimul strat. Era sigură. Feşele erau lejere şi se 
desprindeau la o simplă atingere. Urma sâ-i aparţină curînd; era 
ca un act de seducţie în care el era mireasa ei. Ar fi vrut să se 
aplece sâ-i sărute buzele ascunse, să-l readucă la viaţă cu o 
singură suflare. Cu o mişcare precisă şi atenta tăie cu virful 
bisturiului de-a lun- gul braţului, de la umărul sting pina la 
încheietura miinii. Dorea ca faţa să râmină la urmă. 

Scoase o piesă din servietă şi o puse pe birou, lingă arma 
demontată. Piesa se desfăcu în două jumătăţi precise. In 
interior, metalul fusese modelat intr-o formă care se potrivea cu 
mecanismul de declanşare a puştii-mitralieră Walther. Montă 
mecanismul de declanşare, apoi puse la loc cealaltă jumătate a 
piesei. Făcu aceasta cu fiecare piesă de metal, pe tind, apoi le 
duse pe un banc pe care se aña un echipament de sudură. Cele 
două jumătăţi ale pieselor urma să fie sudate laolaltă, apoi pilite 
pînă arătau ca noi. 


La destinaţie, întregul procedeu urma să fie inversat, 
încărcătoarele urma să fie expediate separat. Merită efortul, se 
gîndi el. Merită orice efort. 

în dreptul încheieturii, lama bisturiului scrîşni peste un metal, 
o brățară care fusese observată la analiza cu raze X. Prin incizia 
îngustă aurul luci o clipă. Poziţia acestei brățări, fiind 
neobişnuită, crease deja discuţii aprinse. Bijuteriile ornamentale 
pe mumii erau ceva comun, indiferent dacă era vorba de femei 
sau bărbaţi, dar foarte rar se întîmpla ca piesele să se 
descopere pe corp direct, nu în afară, deasupra bandajelor. 

Puse bisturiul deoparte şi începu să jupoaie țesătura de lînâ 
care arăta ca o coajă subţire. îşi mişca degetele rapid, metodic, 
dovedind că era obişnuită cu această operaţiune. Pe măsură ce 
pătrundea mai adînc, începu să-şi dea seama că ceva era 
greşit, că lucrurile nu stăteau cum ar fi trebuit. Bandajele se 
desfăceau, lărgindu-se, pe măsură ce trăgea de ele. Dedesubt, 
în loc de piele veştejită era țesătură, țesătura groasă a unei 
mîneci. Urzeala şi aspectul erau în neregulă, complet în 
neregulă. 

Simţi că inima începe să-i bată nebuneşte. Avea senzaţia câ-i 
sare din piept. Degetele îi deveniseră neîndeminatice, lucruri 
greoaie care acționau independent de voinţa ei. Le privea cum 
desprindeau bandajele putrede şi cum ieşea la iveală țesătura 
întunecată. Simţea, aţintiţi asupra ei, ochii lui Megdi, îi simţea 
confuzia. Ea însăşi depăşise perplexitatea şi trecuse spre 
altceva complet diferit, spre frică, spre refuz, spre negare. 

Brăţara de aur de pe mîna prinţului ei mort, galbenă pe 
oasele albe, deveni vizibilă. Ea apucă uşor braţul şi îl întinse un 
pic într-o parte. Camera începuse să se învirtă cu ea şi-şi auzea 
inima bâtînd undeva, departe. 

- A'isha, strigă cineva, A'isha, te simţi bine? 

Ea zimbi, se încruntă şi-şi scutură capul. Se sprijini de 
marginea mesei cu o mînă. în cealaltă ţinea încheietura moartă, 
nefirească şi indestructibilă ca un păcat. îl auzi pe Butrus 
inspirînd adînc şi zgomotul camerei video scăpate din mînă. 

în mîna ei, pe o încheietură de oase, arâtînd ora cinci şi un 
sfert, un Rolex reflecta lumina albă a becului din tavan. 

în anul acela, peste Egipt se aşternuse o iama ciudată. 


„Al doilea «vai» a trecut; al treilea «vai», iată, 
vine degrabă.“ 
Apocalipsa Sf. loan, 11:14 
CAPITOLUL UNU 

Londra 

3 septembrie 1999 

Apelul fu recepționat la cinci şi douăzeci şi trei de minute 
dupâ-amiaza. Durase exact şapte secunde şi nu fusese urmărit. 
In ziua aceea se înregistraseră deja douăzeci şi şase de apeluri, 
toate false, însă acesta era cel aşteptat. In primul rînd, 
vorbitorul folosise un cuvînt de cod, INLA, actualizat „Carryduff'. 
în al doilea rînd, cunoştea diferenţa dintre Poliţia Britanică de 
Transport şi perechea ei de la Ministerul de Interne şi avea 
numărul de telefon al camerei de control al B.T.P. Oricum, 
avuseseră deja loc două explozii la două dintre gările principale 
în sâptâmiîna care trecuse. Nimeni nu era dispus să rişte. 

Primele bombe explodaseră la Euston, luni, şi uciseserâă trei 
gurâ-cască, rănind grav alţi patruzeci şi doi; la Paddington, 
marţi, mutilînd o polițistă care asigura ordinea într-o intersecţie 
aglomerată. Miercuri şi joi se resimţise panica în toată capitala 
şi în cîteva gări provinciale pe traseul Newcastle-Portsmouth. 
Societatea de cale ferată engleză făcea tot posibilul să ţină în 


mişcare transporturile în toată ţara. Starea din ce în ce mai 
proastă a autostrăzilor, îmbinată cu ceața groasă, constituia un 
imperativ în menţinerea în funcţiune a întregii reţele de căi 
ferate. 

Toate apelurile telefonice avuseseră o notă bizară. Anunţurile 
pentru bombele de la Euston şi Paddington conţinuseră cuvinte 
de cod autentice, foarte cunoscute brigăzii antiteroriste a 
Scotland Yardului. Codurile respective, însă, aparţineau unor 
organizaţii complet diferite: primul, Frontului Popular de 
Eliberare a Palestinei; cel de-al doilea, unui grup de gherilă 
americană fondată în Beirut în 1975. Nici una nu avea motive 
evidente de a „planta“ bombe în locurile publice din Londra. 
INLA avea. 

în jurul orei cinci şi douăzeci şi opt de minute, şeful gării 
King's Cross fusese anunţat că una sau mai multe bombe urma 
să fie plasate în zonă. Poliţiştii erau deja la datorie în şi în afara 
gării, atit cei de la B.T.P., cît şi cei şase oameni „Împrumutați“ 
temporar de la Met. Aceştia, împreună cu personalul gării, deşi 
toată sâptămina exersaseră din greu la eliberat platforme, 
magazine şi bufete, avuseseră nevoie de patru minute pentru a 
reuşi să scoată din gară ultimul civil. 

Era ora cea mai de virf a zilei de vineri şi nimeni nu era 
fericit. Se făcuseră deja cozi imense la trenul 1800 pentru Edin- 
burgh, un tren care ducea o mulţime de navetişti care se 
îndreptau spre nord-estul Angliei şi în Scoţia, după o sâptâmiînă 
de muncă grea în marele oraş. îi aşteptau acasă soțiile şi copiii. 
Cei care făceau naveta pe distanţe mai scurte, Cambridge şi 
Ely, ar fi devenit şi mai iritaţi dacă erau amînaţi pentru o cursă 
mai tîrzie. Era cea mai rea zi posibilă, la ora cea mai proastă. 

în timp ce ultimii pasageri îşi croiau drum, obosiţi, afară, în 
ploaia măruntă şi cenuşie, se auziră primele sirene cum se 
apropiau pe şoseaua Euston prin St. Pancras. Participanţii la 
traficul de pe şoselele Pentonvile, Caledonian şi Gray's Inn 
cooperau. Lumina intermitentă a girofarurilor cădea pe feţele 
singuraticilor râmaşi în ploaie. Echipele de intervenţie înce- 
puseră să sosească, formînd o aglomeraţie de maşini de poliţie 
şi altele tip Sierra, fără sigle. 

Primii veniţi fuseseră membrii brigăzilor antiteroriste şi de 
geniu, urmaţi la cincisprezece minute de brigada specială şi 
experţii genişti ai Ministerului de Interne. Armata era încă pe 


drum. Din maşini coboriră bărbaţi cu feţe crincene, îmbrăcaţi în 
haine obişnuite. Li se alăturară rapid ofiţeri superiori de poliţie, 
într-un consiliu rapid asupra tacticii de acţiune. 

Abia acum începea partea cea mai rea: scotocirea, scrupu- 
loasă şi lentă, ţol cu ţol, a uriaşei construcţii, în contratimp cu 
un ceas care, cu fiecare ticăit, se apropia mai mult de ora 
următoarei explozii. Dacă exista cu adevărat vreo bombă. 

King's Cross nu prea era un loc potrivit pentru plasarea 
bombelor. Cele cîteva cafenele şi chioşcurile unde se vind 
sandvişuri, din jurul gării, sînt de calitate inferioară, cu clientela 
formată din pungaşi, codoşi şi prostituate. Nu era vorba de 
magazine, cu atît mai mult, cu cît la acea oră a după-amiezii de 
vineri toate erau închise. Hotelurile ieftine şi pensiunile, care 
erau în capătul opus al şoselei Euston, nu ofereau decit posibili! 
tatea unui ceai şi a unei farfurii cu biscuiţi. 

Nu rămăsese nici o altă modalitate de ieşire, în afara mersului 
pe jos. Intrările tunelurilor subterane fuseseră închise în cele 
cîteva minute care au urmat avertismentului. Autobuzele şi 
autoturismele erau prinse în coloane care se prelungeau la 
nesfirşit. în fond, nu era nici un punct de referinţă în socotirea 
cozilor. Toţi cei strînşi pe străzile din zona gării erau acolo dintr- 
un singur motiv: să plece la sfîrşit de sâptâmină, week-end care 
se scurta cu fiecare minut ce trecea. 

în incintă, echipa de dezamorsare aştepta să primească 
ordinul de începere. Erau patru ofiţeri experţi în tehnica 
munițiilor, dotați cu echipament de protecţie EOD, seturi de 
sonde Allen, detectoare cu prelungitoare, oglinzi, magneţi şi 
dispozitive pentru încuietori. Nu păreau a fi nici calmi, nici 
nerăbdători. în caz că exista vreo bombă, ei erau aceia care 
urma să se ocupe de ea, dacă era posibil. în acel moment nu 
conta cui aparţinea bomba sau de ce fusese „plantată”. 
Important era dacă exista, cît de mare şi de urită era. Pluralul 
constituia o altă posibilitate. 

Conform unui regulament aplicat în 1991, cu ocazia altor 
„plantări“ de bombe în gări, din King's Cross fuseseră eliminate 
locurile de depozitare posibile pentru dispozitive explozibile, 
cum ar fi containere pentru hirtii, cutii poştale, cutii pentru 
colete de binefacere. Compartimentul pentru obiecte pierdute 
era închis de zile întregi. Cercetarea holului principal al gării şi a 
platformei era o chestiune de rutină. Magazinele şi cafenelele 


prezentau un grad mai mare de dificultate. Trebuia să fie siguri. 
Situat deasupra panoului de afişare a mersului trenurilor, acum 
orb, ceasul îşi mişca arătătoarele neîndurător. Căutătorii se 
deplasau în tăcere, acompaniaţi doar de propriile lor bătăi de 
inimă. 

Responsabilul cu supravegherea urma să fie obiectul unui 
rechizitoriu neconcludent. în final „ţapul ispăşitor“ va fi împins 
atit de jos în linia administrativă, încît va fi pierdut din vedere 
pentru totdeauna. 

De-a lungul trotuarelor din jurul gării primăria amplasase, cu 
chibzuinţă, cîte un coş pentru hirtii, sub fiecare stilp de ilu- 
minare, în scop igienic; mîndrie civică. Erau douăzeci şi şapte 
de asemenea coşuri, fiecare adînc de trei picioare, şi erau golite 
în fiecare zi. 

în seara aceasta, coşurile respective erau înconjurate de o 
mulţime de navetişti deprimaţi. Bărbaţi şi femei se sprijineau de 
ele, îşi puseserâ bagajele sub ele, genţile deasupra lor, scuturau 
scrumul ţigărilor în ele, fârâ să se gindeascâ. Ploaia măruntă 
cădea pe ele şi pe conţinutul lor, ca un soi de somnolenţă. 

Explodară. Nu concomitent, ci la intervale de zece secunde, 
timp suficient pentru a crea panică, dar insuficient ca cineva să 
apuce să fugă. Dacă ar fi ştiut în ce direcţie să se îndrepte, dacă 
mai exista vreo direcţie care să merite să fugă spre ea. 

Auziră exploziile în gară, una după alta, bubuind în aerul serii 
pînă cînd li se păru că nu se vor mai opri niciodată, ca un 
coşmar care se repetă, ale cărui reluări nu conţin speranţa 
trezirii. Abia apoi, într-un sfîrşit, se aşternu liniştea groasă, 
viscoasă,  înăbuşind străzile. Citeva clipe mai tîrziu, 
conştientizară urletul. Un urlet pe care nu-l va uita nimeni cît 
va trăi. 


CAPITOLUL DOI 

Tom Holly întîrziase. Era unul dintre acei nenorocoşi care 
izbuteau sâ nu fie punctuali în nici o ocazie, căruia soarta îi 
destinase un loc codaş în linie. La şcoală, petrecuse multe cea- 
suri însorite în suferinţa reţinerii după cursuri, scriind la nesfirşit 
scuze pentru diferite întîrzieri. Ca adult, întîrziase la propria sa 
nuntă, la naşterea ambelor fiice şi chiar la înmomiîntarea 
mamei sale. La cinematograf, teatru, biserică, îşi atrăgea singur 
injuriile, foşnind prin întuneric în căutarea unui loc, în timp ce 
alţii urmăreau acţiunea sau stăteau în picioare cîntînd psalmi. 

Azi nu conta. Azi toţi întîrziaseră, toţi erau agitaţi. Exploziile 
din King's Cross aruncaseră capitala într-o dezordine dureroasă. 
Fiecare gară a unei linii principale fusese evacuată; împreună cu 
străzile înconjurătoare. Stațiile de metrou fuseseră închise 
rapid. Cordoane de poliţişti supravegheau toate intersecțiile. Nu 
puteai să iei nici un taxi, iar cei care se consideraseră norocoşi 
sâ urce într-unul erau acum invidioşi pe trecătorii pătrunşi de 
ploaie, pe măsură ce traficul se bloca în intersecțiile importante. 

Tom auzise despre explozia bombelor cu puţin înainte să 
părăsească Vauxhall Elouse. Un moment se gîndise că vor fi 
consemnați cu toţii în cazul în care atentatul se dovedea a fi 
lucrătura vreunui grup din Orientul Mijlociu. Se vorbea deja că 
ar fi mînă irlandeză. Tot departamentul răsufla cu o uşurare 
umbrita de veştile triste care completau dimensiunile masacru- 
lui. Oprindu-se doar s-o sune pe Linda, sfâtuind-o să nu iasă din 
casă, Holly îşi încuie biroul - era şeful Biroului din Egipt, din 
cadrul Serviciului Secret Britanic - şi îşi croi drum afară în 
burniţa neîntrerupta. Era ora optsprezece şi patruzeci şi cinci de 
minute. 

Vauxhall House era amplasata la sud de Lambeth, nu prea 
departe de Century House, acum dărăpănată, clădire care 
servise drept cartier general al S.I.S. pînă cu cîţiva ani în urmă. 
Construcţia cea nouă avea vedere peste Tamisa, spre Tate 
Gallery şi spre acoperişurile Catedralei Westminster. Holly 
traversase fluviul pe Vauxhall Bridge şi îşi continua drumul pe 
partea de est a Palatului Buckingham, luînd-o pe o scurtătură. 
La un moment dat, auzise, pierdut în depărtare, sunetul 
sirenelor. Cei care asigurau paza la palat erau vizibil agitaţi. 

Clubul, al cărui membru Tom era de mai bine de douăzeci de 
ani, era „Royal Overseas League“ din Park Place. li satisfăcea 


exigenţele: nici prea pretenţios, nici din cale-afarâ de rigid, era 
ieftin, un factor important pentru un salariat al S.I.S., fără un 
venit suplimentar, dar suficient de elegant pentru întîlnirile care 
nu necesitau protocol, cu prieteni şi parteneri. Era plasat cam la 
jumătatea distanţei dintre Ministerul de Externe, Ambasada 
Egiptului şi Ambasada Statelor Unite. Erau admişi şi bărbaţi, şi 
femei, fără discriminare. Nu era un loc unde lumea vina 
celebrităţi; în caz că le recunoştea, acest lucru nu era comentat. 

Întîlnirea din seara aceea urma sâ fie puţin diferită de cele 
obişnuite. Tom n-ar fi dorit să fie văzut de cine nu trebuia; n-ar 
fi vrut să-i fie puse întrebări. O stradă lăturalnică ar fi fost de 
preferat, dar se hotârise că nu. Dacă era urmărit - în ultima 
vreme presupunerile în acest sens se transformaseră în certitu- 
dine - o evidenta întîlnire secretă cu Michael Hunt şi Ronnie 
Perrone n-ar fi fost menita decit så atragă atenţia mai mult. 
Întîlnindu-se toţi trei la R.O.L., n-ar fi decît trei vechi prieteni 
care deapănă amintiri şi beau împreună într-o seară. Nu părea 
un alibi solid, însă nu era în postura de a lăsa să-i scape ocazia. 

Michael îl aştepta în foaier. Purta un trenci învechit, şifonat, 
scos de la naftalină special pentru această excursie la Londra, 
pantofi mult prea subţiri pentru vremea de afară, iar acolo unde 
Tom îşi amintea un păr negru ca pana corbului apăruseră urme 
argintii. Se ridică în picioare şi zimbi cu stîngâcie cînd îl văzu pe 
Tom intrînd. 

- Michael, te rog să mă ierţi. Ar fi trebuit să sun de undeva. 
Am fost nevoit să vin pe jos. S-a încurcat totul în oraş. îşi privi 
ceasul. Era aproape de ora douăzeci. Dumnezeule, nu mi-am 
imaginat că e aşa de tîrziu. Mulţumesc că ai stat atit. 

- N-am avut unde să mă duc în altă parte, răspunse 
Michael. 

- Ei bine, ai fi putut încerca la Ritz. E după colţ. 

-  Nue genul meu de local. După cum bine ştii. 

îşi dădură mîinile cu nervozitate. Trecuseră trei ani. Aproape 
patru. De pe faţa lui Tom, zîmbetul se şterse după ce-şi trase 
mîna din cea a prietenului său. 

- Michael, îmi pare rău. De tatăl tău. 

Acesta dădu din cap. Sosise de la Cairo în aceeaşi după- 
amiază în ziua următoare trebuia să fie la Oxford, să participe la 
înmormîntarea tatălui său. 

- E miine dimineaţă la ora unsprezece. Ai să fii acolo? 


Holly încuviinţă din cap. 

- Mi-ar face plăcere, da. Dacă Paul n-o să obiecteze în 
legătură cu prezenţa mea. 

Paul, fratele lui Michael, preot catolic, nu era de acord cu Tom 
şi ateismul manifestat ocazional de acesta. El urma să oficieze 
slujba de înmormiîntare. 

- Nu-l va deranja. Tu eşti un prieten vechi. Tatei i-ai 
plăcut, ceea ce nu se poate spune despre multă lume. Oricum, 
mîine nu va fi aglomeraţie în cimitir. 

- Nu. Presupun că nu. Uite ce e, Michael, spuse Tom în 
timp ce-şi scotea haina din care picura apă. De ce nu intrăm? La 
început putem bea ceva, după care putem hotărî dacă şi 
mîncâm. Sau eşti flâmînd? Michael zîmbi şi dădu negativ din 
cap. Scuzâ-mă o secundă, Michael. 

Tom se răsuci, îşi depuse haina la garderobă, primi un tichet 
şi îl întrebă pe portar: 

- M-a căutat un domn cu numele de Perrone? 

Acesta îi răspunse cu o mişcare a capului. 

- Mă tem că nu, domnule Holly. Nimeni în afara domnului 
cu care tocmai aţi vorbit. 

- înţeleg. Se prea poate să fi fost reţinut. Cînd apare, te rog 
sâ-1 îndrumi sus. Ştie drumul. Vom fi la bar. 

- Prea bine, sir. 

Holly dădu să plece, dar se întoarse imediat. 

- John, care e ultima noutate de la King's Cross? E ceva? 

Faţa portarului se încrîincenă. 

- Am auzit că sînt optzeci şi trei de cadavre, sir. Ar putea fi 
peste o sută cînd se va termina. A fost ca o clipită, ca bliţul, 
numai câ asta seamănă a război. E vorba de slnge rece. E viciu. 
Mai râu decit viciu. Ar trebui sâ-i alunge pe toţi irlandezii acasă 
la ei. 

- Da, John, este ceva mai râu decit viciul. Cu mult mai râu. 

Holly inspiră adînc şi se întoarse spre prietenul său. Cit de 
puţine cunoştinţe avea publicul în legătură cu viciul real. 

- Vine şi Ronnie Perrone? 

- Da. îmi pare rău, ar fi trebuit să-ţi spun. 

- Sper câ nu vine să mă compâtimescâ. 

Holly infirmă, scuturîndu-şi capul. Pârul lui stufos şi roşcat 
începuse să se rărească. 

- Nu. Asta putem să facem miine. Seara aceasta este mai 


mult... 

- Un caz în care se profită de şederea mea în oraş. 

- Da. Dacâ-ți convine. Hai să urcăm, aici nu putem vorbi. 

Barul unde se serveau cocteiluri era la capătul unui rind scurt 
de trepte, spre stînga. Era aproape gol. Nu era o seară în care 
să ieşi în oraş şi să pierzi timpul după muncă. Lumina care 
cădea pe sticlele roşii, verzi şi galbene împrumuta încăperii o 
notă de vioiciune forţată. în colţul de lîngă geamul prin care se 
vedea grădina şi cărarea din spatele ei, o femeie de vîrstă 
mijlocie, îmbrăcată în haine de tweed, mîngiia un pahar de 
coniac, întunericul umplea grădina cea mică, asemeni unui 
bogat văl destrămat. Barmanul se ridica din scaunul lui şi zimbi 
nesigur în direcţia lui Holly. 

- Mă bucur să vă văd, domnule Holly. Face bine să mai pice 
cîte-o faţă prietenoasă pe-aici. 

- Puțin cam prea linişte în seara asta. 

- Da, sir. Nu este o seară prea bună. 

- Nu. Holly făcu o pauză. Să vedem... eu o să iau un Glen- 
fiddich cu un strop de ghimbir. 

- American, sir? 

- Nu, felul obişnuit. 

- Bineînţeles, sir. 

Tom se întoarse uşor. 

- Michael, tu? 

- Ce? Oh, pentru mine un Campari cu sifon. Fără gheaţă. 

- în amestec cu lămîie? 

- Da, dece nu? 

Cu băuturile în mînă se retraseră la o masă atît de 
îndepărtată de a femeii, cît o cerea politeţea. Tom observă că 
mîna prietenului său tremură puţin cînd îşi puse paharul pe 
masă. Efectele supărării... sau altceva? 

ŞI-l aminti pe Michael la M.E.C.A.S., Centrul Britanic din 
Orientul Mijlociu pentru Studii Arabe. Asta se întîmpla în zilele 
de demult, cînd şcoala era în satul Shemlan din Liban, în munţii 
Shouf, în partea din sudul Beirutului. Zilele în care se îndopau 
cu gramatica arabă, imperativul blînd al lui yaiya şi imperativul 
lui itta'ada, nopţile petrecute cu fetele din oraş în cafeneaua 
strimtă a lui Mukhtar, cocoţată pe marginea falezei abrupte, 
frinturi de amintiri de sărutări amestecate cu parfum de 
Bougainvillaea. Cintece de iubire şi ura la pick-up la miezul 


nopţii, pe Michael agitindu-se pentru dragoste şi eliberare. îi 
veneau în minte confidenţele, revelaţiile, distanţele rezervate 
pe care şi le impuseseră, cochilii făurite de fiecare în parte, 
începutul unei vieţi care nu era viaţă, în vreme ce văile din jur 
erau nâpâdite de o întunecime apăsătoare, pătată, tensionată şi 
transformate în piaţă de tranzacţii ale măcelului. 

- Bea, Michael. în anul care vine, la Cairo, nu vei putea să 
bei aşa ceva. 

Michael luâ o înghiţitură din băutura amară şi ridică o 
sprinceană. 

- Tom, tu ştii mai bine decît mine. Eu nu mai am acces la 
informaţiile din interior. 

- Nu spune asta, Michael. Tu trăieşti acolo şi ştii ce se 
întîmplă. N-ai nevoie de informaţii din interior. 

Michael mişcă încet din cap. Era un tip înalt, cu extremităţi 
flexibile, asamblate parcă cu foarte mare grijă. Avea trăsături 
egiptene pe care le moştenise de la mama lui, o creştină coptă 
din Asyut cu care se căsătorise tatăl său în 1952, două zile după 
ce o brigadă teroristă incendiase Hotelul Shepheard's din Cairo. 
Această căsătorie păruse a fi o prostie. Străinii: grecii, armenii, 
evreii şi englezii împachetau şi părăseau Egiptul. Revoluţia lui 
Nasser avusese loc şase luni mai tîrziu. Acest mariaj fusese unul 
incomod.  Proaspât-câsâtoriţii rămăseseră acolo. Tatăl lui 
Michael nu avusese de ales. Ca ofiţer de transmisiuni al 
Escadronului D de cavalerie, era unul dintre ultimii soldaţi bri- 
tanici care urma să părăsească pâmiîntul egiptean. Michael se 
născuse în 1953, la Spitalul Copt din Cairo, iar Paul, în anul 
următor. în mai puţin de doi ani după aceea, în martie 1956, 
Escadronul D fusese îmbarcat pe un vas în Port Said, împreună 
cu Batalionul 2 de grenadieri, şi privise cum se depărtează Egip- 
tul pentru totdeauna. 

Michael crescuse la Oxford; un puşti englez cu ochi şi piele de 
egiptean. La internat fusese poreclit de cîţiva băieţi „Gippo“ 
pînă cînd le dăduse motive să se gindească mai bine. De la cinci 
ani, aproape anual, maicâ-sa îl luase la Cairo, la rude. învățase 
să vorbească araba egipteană ca un băştinaş ce era, de fapt, pe 
jumătate. Urmase citeva clase la Ecole des Frcres unde îşi 
făcuse mulţi prieteni. Tatăl său nu-1 însoţise niciodată, căci nu 
voia să mai revină într-o ţară de care se simţea trădat şi 
respins. Maiorul Ronald Hunt — mai tirziu colonel — iubise o 


egipteancă, dar urise Egiptul. 

De fapt, nu era adevărat întru totul. lubise piramidele în 
răsăritul soarelui, felurile de pe Nil, aromele din bazarul aglome- 
rat şi cursele de cămile de la Clubul Gezira. Cu toate acestea, cu 
excepţia soţiei sale, desconsiderase în sinea lui poporul 
egiptean. Făcuse ceea ce-i ceruseră să facă clasa lui socială şi 
Imperiul destrămat: un permanent test de loialitate. Pe toţi 
egiptenii, grecii, armenii, turcii şi evreii îi numea negri. în ochii 
lui erau din acelaşi aluat şi nu se deosebeau cu nimic. Modul în 
care o egipteancă trezise pasiunea unui astfel de om generase 
multe ipoteze, însă mama lui Michael era foarte frumoasă, iar 
familia ei, foarte bogată. 

- Ştiu doar ce văd şi ce aud. Habar n-am ce se petrece în 
spatele scenei. Dacă m-ai adus aici în speranţa că vei afla 
informaţii privilegiate, îţi pierzi timpul. 

- De ce eşti aşa irascibil, Michael? Am spus ceva ce ştie 
toată lumea. E o chestiune de cîteva luni, maximum un an, pînă 
cînd fundamentaliştii devin stăpîni în Egipt. 

-  N-aşspunecă e sigur. 

- Ba da, Michael, este. Lucrurile se precipita. Ahmad Badri 
a avut convorbiri cu Yusuf Othman. 

- Othman? Conducătorul Frăției Musulmane? Holly încu- 
viinţă din cap. Ziarele n-au scris nimic, spuse Michael. Nici chiar 
al-ltissam. 

Tom negă din cap şi-şi turnă puţin sirop de ghimbir în whisky. 

- Asta nu este chiar pentru marele public. Mă aşteptam să- 
ţi dai seama că, atunci cînd doi vechi duşmani fundamentalişti 
îngroapă securea, poţi sa pariezi că se aliază. Zvonurile zic ca ar 
fi o coaliţie suficient de puternica să răstoarne guvernul înainte 
de sfîrşitul anului. 

- Tom, de ce-mi spui toate astea? Probabil, sînt informaţii 
secrete. Holly ridică din umeri doar. Se petrece ceva, nu-i aşa? 
insistă Michael. Vrei să mă implici. Asta e, nu-i aşa? Puse 
paharul pe masă şi se ridica încet în picioare. Orice ar fi, Tom, 
poţi să nu mă iei în calcul. Vorbesc serios. Am pârâsit acum 
cinci ani M.1.6, pas al vieţii mele pe care nu-l voi regreta. Dacă 
ai nevoie de ajutor şi ai nevoie de informaţii, pur şi simplu, va 
trebui să găseşti pe altcineva. 

Tom Holly îşi duse degetul la buze, 

- Tacă-ţi gura, Michael. Uite-1 pe Ronnie Perrone că se 


apropie. Sigur, va dori să afle ceva despre tatăl tău. 


CAPITOLUL TREI 

Perrone comandă Aqua Libra „cu o urmă de gheaţa, dragă“. 
Se întoarse la masă, bătindu-se uşor peste stomac. 

- Trebuie sâ am grijă de siluetă, se văită el. E o perioadă 
grea din viaţă. Burta se poate umfla dacă o laşi. Se comportă ca 
şi cînd ar fi independentă. 

Nimeni n-ar fi ghicit. Ronnie Perrone avea treizeci şi şapte de 
ani, dar avea faţa unuia de douăzeci şi patru, iar fizicul superb 
al unui atlet în stare excelentă. Făcea gimnastică doar arareori, 
nu avea nevoie. O făcea metabolismul lui pentru el. Obişnuia să 
spună că băutura era singurul lui viciu. Ei bine, în cercurile 
corespunzătoare recunoştea: băutura şi băieţii. Niciodată însă 
ambele la un loc, era prea riscant. 

- Ronnie, m-am gîndit că te-ai îmbătat criţă. Tocmai îi 
explicam lui Michael, aici de faţă, felul în care par că evoluează 
lucrurile acasă. 

Perrone devenise şeful bazei engleze din Cairo după ce 
Michael demisionase. Pe faţa lui plăcută se citea o expresie 
sumbră. Privi o singură dată spre femeia din colţ, apoi în gol. 

- Dragul meu, nu-mi suride ideea de a mă gîndi la asta. Se 
înfiora. E ca exilul la Jedda sau Teheran, însă cu amintiri ale 
unor zile mai bune, care-ţi apar la fiecare colţ de stradă. Trebuie 
să fiu mai atent cu băieţii. Nu prea se înnebunesc după chestii 
de-astea - nu vorbesc de băieţi, ci de flăcăii cu bărbi. 

- Ronnie, eu tocmai plecam, se scuză Michael, ridicîndu-se 
în picioare. 

- Dar... dragul meu Michael... 

— Lui Michael i-a murit tatăl, explică Holly pe un ton plat, 
lipsit de inflexiune, ca şi cînd moartea unui tată nu contează 
prea mult. 

- Dumnezeule mare, spuse Ronnie, regret enorm, Michael. 
Am pălăvrăgit ca o moară hodorogită. Habar n-am avut. Nu mi-a 
trecut prin cap. 

- Normal că nu. N-aveai cum. A murit alaltăieri. Atac de 
cord; a fost foarte rapid. Nici măcar noi n-am ştiut că este bol- 
nav. Doar mama ştia, fireşte, dar nu ne-a spus, să nu ne 
alarmăm. Ştii şi tu cum e. 

— Trebuie că sînteţi îngrozitor de afectaţi. 

— Da, sîntem. Mama nu-şi revine, deşi ştia. Cel puţin, aşa 
mi-a spus Paul. 


— Te duci? 

i Da, înmormîntarea e miine. Plec diseară la Oxford, am 
închiriat o maşină. 

— Atunci, râmii să mai trăncănim puţin. Nu e cazul să fugi. 
Nu ne-am mai întîlnit de ani de zile, iar bâtrinul Tom, de faţă, 
îmi imaginez că nu te-a văzut de ani de zile. Aşa-i Tom? 

— Aşa e. De ani de zile. 

- Ei bine, atunci e hotârit. Las şi eu cursa mea singuratică 
cu camioneta pe altă dată şi beau citeva pahare cu pioasă 
aducere aminte. Vulturului bâtrîn i-ar fi plăcut... 

— L-ai întîlnit o dată sau de două ori, nu-i aşa, Ronnie? 

- Întilnit? Bineînţeles că da. Nu se poate sâ fi uitat îngrozi- 
toarea petrecere pe care aţi dat-o tu şi Carol cînd locuiaţi în 
mizerabila aceea de garsonieră în al-Azbakiyya. Erai încă la 
firma veche, bineînţeles. 

Ronnie era studentul lui Michael pe-atunci. Se întîlneau spo- 
radic, participînd la diverse petreceri şi recepții şi frecîndu-se 
unul de altul la seminariile Universităţii Americane unde 
Michael preda ş li in (.ele politice. Ronnie Perrone era plăcut cu 
felul lui teribil de a fi, chiar dacă prezenţa lui aducea din trecut 
amintirile unor vremuri şi oameni de mult uitaţi. 

: De fapt, tatăl tău era un bâtrîn decent, cam obtuz, 
continuă Ronnie, făcînd semn barmanului. Nu cred, totuşi, că 
mă privea cu ochi buni. 

- Nu, presupun că nu. Era „armată“ pînă în măduva 
oaselor. Era profund suspicios cu cei care lucrau la Informaţii. 
Nu m-a iertat niciodată că am trecut de partea cealaltă. 

Michael petrecuse doi ani ca ataşat cu grad de câpitan la 
Statul Major al Serviciului Militar de Informaţii de la Ashford, 
pînă cînd cineva îi sugerase că fizicul şi fluenţa în araba 
egipteană l-ar face mult mai necesar în S.I.S. Tatăl său 
considerase că retragerea lui Michael era rudă cu dezertarea. 

Serviciul de Informaţii era considerat o alegere proastă din 
start - „panseluţe care se odihnesc pe lauri“, obişnuia el sâ-i 
numească, fâcînd aluzie la insignele lor gravate cu trandafirul şi 
cununa de laur - dar să se amestece cu civilii practicanți ai 
acestor arte negre era în afara concepţiilor şi înţelegerii lui. 

: Mă gîndesc câ mă dezaproba din alte motive, spuse 
Ronnie şi se răsuci cînd barmanul se apropie de el. M-am 
râzgîndit, îl anunţa, ia urina asta de iepure şi adu-mi un G&T 


tare. 

- Cu gheaţă, domnule? 

- Pune ce vrei tu în el, dar ai grijă ca ginul să înece tonicul 
şi nu invers. 

Barmanul zimbi, luă Aqua Libra ca pe ceva aproape obscen şi 
se retrase. 

- Cred că tata n-avea nici cea mai vagă idee despre faptul 
că eşti homosexual. 

- Mă dezamăgeşti. Eu sînt atrăgător. 

- Nu e un adevăr general valabil. Să-i captezi atenţia ar fi 
trebuit să fii regina cea mai vestită a lumii. A fost un tip fără pri- 
hană. Mai mult decit ar fi fost bine pentru el. Concepţia lui 
asupra lumii a fost îngrozitor de neagra şi albă. Pur şi simplu, n- 
a existat loc în ea pentru ambiguităţi morale. 

Ma elichele/.i ambiguitate morală? 

Pentru tata, da, ai fi fost. Să-ţi spun drept, pînă acum cîțiva 
ani, nu cred că pentru el era reală noţiunea de homosexual. 
Considera că e doar o fabulaţie sinistră, inventată pentru a-i 
păzi pe subalternii mai tineri de ceea ce obişnuia să numească 
„comportare de fătălăi”. A avut un şoc cînd voi ăştia aţi început 
să ieşiţi din camere. 

- Bietul om, trebuie că i-a fost tare greu, spuse Ronnie cu 
uşoară ironie. 

- Intr-un fel, da, cred că i-a fost, explică Michael, privind cu 
sobrietate spre prietenul lui. Uneori noi uităm ce a avut de 
îndurat generaţia lui. S-au născut cu atitea iluzii despre lumea 
asta. Şi să li se ia totul... 

Barmanul puse pe masă un gin tonic mare. Ronnie gustă, 
încuviinţă şi se relaxă. Ridică paharul. Femeia din colţ privi spre 
ei. Citea o carte, un roman subţirel de Anita Brookner, de care 
nu părea că era captivată. 

- Pentru tatăl tău, Michael, murmură Ronnie. Să aibă parte 
de o eternitate fără prihană. într-un paradis heterosexual. 

- Fără egipteni, evrei sau femei încrezute, adăugă Michael, 
ridicînd şi el paharul. 

- Nu eşti puţin cam aspru? îl întrebă Tom, uitîndu-se la el. 

- Regret.» încă nu m-am obişnuit cu ideea. Cu nimic. îmi 
pare rău că am fost cam repezit adineauri. 

- Nu-i nevoie să te scuzi. Dacă vrei să ştii adevărul, ai avut 
dreptate în mare măsură. N-am aranjat să ne vedem aici doar 


de dragul de a te compătimi. Regret dispariţia tatălui tău, dar 
este... am văzut o ocazie. De asta l-am convocat şi pe Ronnie. A 
venit aici cu un avion care a aterizat imediat după al tău. 

- Mi-am imaginat că trebuie să fi fost cam aşa. Ar fi fost 
mult mai mult decit o coincidenţă faptul ca el să fie tocmai 
acum în oraş, comentă Michael, aşezindu-se mai comod în 
fotoliu. Presupun că-mi vei spune la ce-ţi poate folosi cineva ca 
mine. Nu am acces la nici o informaţie pe care tu să n-o poţi 
avea în o sută de feluri, mai simplă şi mai completă. Nu am 
urechea cuiva foarte important. îl ai pe Ronnie, propriii tăi 
agenţi, sursele tale şi o mulţime de funcţionari civili 
compromişi. Nu ai nevoie de mine. 

Tom privi în direcţia lui Ronnie Perrone. 

- De ce nu-i spui tu, Ronnie? 

Acesta lasă din mînă G&T-ul pe măsuţă, scoase cu degetele 
felia de lâmiie din pahar, o supse cu zgomot şi puse coaja pe 
tâviţă. Era un vechi obicei care încă îi strepezea dinţii lui 
Michael. 

- Nu avem agenţi. Nu există nici o reţea. 

3 Nu există reţea? Ce naiba vreţi să spuneţi? Eu am pus 
bazele ei. Pentru numele lui Dumnezeu, a fost cea mai bună 
reţea din Orientul Mijlociu. 

- Acum două sâptâmiîni, continuă Perrone, fâcînd abstracţie 
de intervenţia lui Michael, cineva a început să scoată reţeaua 
din acţiune. 

- Cum? 

- Morți sau în puşcărie. Nu s-a întîmplat peste noapte, dar 
pe la sîrşitul sâptâmiînii trecute am rămas cu un singur operator 
radio şi o „cîrtiţă“ la Securitatea Statului. Cine ştie, poate pînă 
mă întorc se duc şi ăia. 

i Cum s-a putut întîmpla una ca asta? întrebă Michael, 
privind de la unul la celălalt. 

- Dacă am şti, crezi că am discuta cu tine? zise Tom, 
aplecîndu-se puțin. Michael, sistemul de securitate a fost bun. 
Cel mai bun. L-am folosit pe cel desfăşurat de tine pe cînd lucrai 
la contraspionaj; aproape fără schimbări. Chiar dacă a fost o 
breşă, două, n-ar fi putut să ducă la mai mult de doi agenţi. 
Ronnie n-a ţinut o listă. Reţeaua era fie în capul lui, fie în com- 
puterul central din Vauxhall. înţelegi ce-ţi spun? 

- Vrei să zici că ori Ronnie şi-a aruncat pe apa sîmbetei 


propria reţea, ori cineva din Vauxhall a fost cumpărat pentru 
treaba asta. 

- Da, eşti pe-aproape de realitate. 

- Ce părere are C.I.A.? MOSSAD-ul? Nu le-aţi solicitat 
ajutorul? 

Tom ridică din sprâncene întrebător. 

Vrei sa dau buzna în Grosvenor, să-i string mîna lui Bob 
Grossman şi să-i zic: „Hei, Bob, cineva din Vauxhall tocmai ne-a 
spulberat operaţiunea din Egipt. Ce-ai zice sa ne dai o mînă de 
ajutor?“ Parcă îi văd reacţia. Ei n-au încredere în noi. MOSSAD- 
ul a încetat mai mult sau mai puţin comunicarea cu noi. Ai fost 
afară din circulaţie prea mult timp. Mai scuteşte-mâ. 

-  Bănuiţi cam cine din Vauxhall ar putea să fie? 

- Nu, spuse Tom, clâtinînd din cap. Deja se gîndise serios la 
această problemă. Trebuie să fie cineva de foarte sus. Cel puţin 
un şef de birou, poate mai de sus. Numai cu o asemenea poziţie 
putea să aibă acces la dosare. 

- Eşti sigur? 

- Bineînţeles că nu. Securitatea a fost bună ani la rînd pînă 
acum. Percy Haviland a ordonat o verificare completa cînd a 
ajuns D.G. 

- Să fie una dintre celelalte unităţi de informaţii? Ministerul 
Apărării, de pildă. 

- Trebuie câ glumeşti, Michael. Ce motive anume ar putea 
avea? 

- Ce motiv ar putea avea cineva? 

Tom negă cu o mişcare a capului. 

- Ronnie? 

Acesta ridica din umeri şi, de asemenea, dâdu din cap în 
semn de negaţie. 

- S-a mai întîmplat şi în altă parte? întrebă Michael. 

- Din cite ştim noi, nu, răspunse Holly. 

- Aţi încercat sâ aflaţi? Aţi întrebat? 

-  Discret, foarte discret. Pentru numele lui Dumnezeu, asta 
nu e o informaţie care să fie scoasă la iveala. 

- Vrei să spui câ n-ai spus nimănui încă? Tom dâdu din nou 
din cap câ nu, faţa lui câpătînd o mină posacâ. Tom, trebuie să 
informezi pe cineva. 

- Ronnie face rapoarte false. Ei bine, nu chiar false: 
reactualizează materiale mai vechi. 


- Dar, dar nu se mai poate s-o ţină aşa la infinit. Aşa-i, 
Ronnie? 

Acesta dâdu din cap o singură dată, scurt. Michael îşi mută 
privirea de la unul la celălalt. 

- Nu văd cum aş putea să vă ajut. N-am relaţii în Vauxhall 
şi nu e nimeni căruia să mă pot adresa. De ce nu vă duceţi 
direct la Percy să-i cereţi să facă o anchetă? 

- în final aşa voi face dacă nu voi avea încotro. Pentru asta 
am nevoie de dovezi foarte convingătoare. Ronnie zice că 
intuieşte cam despre ce e vorba şi este nevoie de cineva să-l 
acopere. Are nevoie de unul care ştie ce face. Un profesionist. 

- Eu sînt un ex-profesionist. 

- Eşti mai bun decît cei mai mulţi pe care-i avem încă în 
teren, o ştii prea bine, Michael. N-avem timpul necesar să 
antrenăm pe altcineva. 

- Sînt în afară, Tom. Am ieşit din motive serioase. Ştii asta 
mai bine decit oricine. N-ar trebui să-ţi explic tocmai ţie. 

- Da, Michael, le cunosc, le respect şi nu ţi-am stat în cale 
pînă acum. Acum, am nevoie de tine. Se petrece ceva 
important, sînt sigur. 

- Important? 

- Ronnie, cred că e mai bine să-i explici tu. 

Perrone luă o înghiţitură straşnică din pahar. La bar, un om în 
vîrstă comandă bere. De afară, peste liniştea din parcul St. 
James, sunetul sirenelor tulbura noaptea cu îndărătnicie. 

- Am avut o sursă în Alexandria, începu el, se numea 
Bamabas. Acesta era un m'ukhabarat, funcționar de rang supe- 
rior. Nu era ofițer, însă ştia să obţină informaţii bune. Frînturi 
mai mici sau mai mari, toate de înaltă calitate. Ceea ce era mai 
bun. Cam acum o lună, Bamabas mi-a spus ceva mai interesant 
decit de obicei. Un ofiţer mukhabarat, care răspundea de 
supravegherea grupurilor fundamentaliste, descoperise dovezi 
că între o anumită celulă Jama'at şi o organizaţie teroristă ger- 
mană exista o legătură. Curios era că avusese loc şi o întîlnire 
între reprezentanţii celor două grupuri. Nicidecum în Germania, 
ci chiar aici, la Londra. 

- Ronie mi-a trimis o copie a raportului prin fax, interveni 
Holly, şi am controlat toate dosarele mai vechi în legătură cu 
chestiunea. Am verificat şi cu biroul german, dar n-am găsit 
absolut nimic. Mi s-a părut foarte greu de crezut. Dacă egiptenii 


ştiau de această întîlnire, nemţii şi noi înşine am fi prins ceva de 
veste. Am făcut un sondaj discret la Bundesamt fur Verfas- 
sungsschutz. Bineînţeles, ei ştiau totul şi erau convinşi că noi 
sîntem la curent. A fost momentul în care am început să devin 
suspicios. 

- Am discutat cu Tom şi am decis să tăcem o vreme, spuse 
Ronnie, privind agitat spre Michael. Putea să fie o simplă 
greşeală, dar, dacă nu era, nu doream să alertăm persoane care 
nu trebuia. Mi-am pus reţeaua în funcţiune şi am aşteptat să 
văd dacă apare ceva. 

-Şi? 

- Nu mare lucm, încuviinţă Perrone, dar suficient. S-a 
petrecut la Alexandria. Au fost cîteva întruniri şi la Cairo. Unele 
au fost cu nemți, unele cu francezi, unele cu irlandezi. De 
fiecare dată cu alte grupări fundamentaliste. Aparent, nu există 
nici o legătură. Am aflat apoi un nume. Abu'Abd Allah al- 
Qurtubi. Ai auzit vreodată de el? 

Michael dădu din cap în semn de negaţie. 

- Nu, ar fi trebuit? 

- Nu neapărat. Nici eu nu ştiu prea bine cine este. Pare a fi 
lumina călăuzitoare a unui grup radical a cărui denumire n-am 
reuşit s-o aflu. E ceva... Ezită, încruntîndu-se. Femeia citea în 
colţul ei. Bătrinul sorbi din bere. Pe scări se auzeau oameni 
urcînd. E ceva necurat cu al-Qurtubi, continuă Ronnie. Sursa 
mea principală din mukhabarat a amuţit imediat ce am 
menţionat acest nume. A zis că habar n-are, dar minţea. Am 
început să întreb pe ici, pe colo. Tot atunci au început 
asasinatele. 

- Are legături aici, în ţara asta, Michael, interveni din nou 
Holly. Cred că are şi un prieten în Vauxhall. Poate are şi în alte 
părţi. Nu mă întreba de ce sau cum trebuie să aflu. Am nevoie 
de tine, Michael. Am nevoie de tine în Egipt. 

Michael îşi termină băutura. Mîna de pe pahar îi tremura uşor. 
îi reveniseră prea multe amintiri. Tocmai de asta se ferea. Nu 
regretase nici o clipă că plecase din serviciu. 

- Ronnie, Tom, îmi pare rău. Nu-mi pot permite să mă las 
implicat din nou. Ştiţi de ce am renunţat. Nu mai pot trece încă 
o dată prin toate. 

-  Nucţi cer. încercam doar... 

- Nu merge, Tom. Regret cu adevărat, dar ăsta ar trebui să 


fie răspunsul meu. 

în momentele următoare Tom nu mai spuse nimic. Se uită la 
Ronnie care-şi bea ginul şi părea cufundat în gînduri. Acesta îşi 
ridică ochii din pahar şi spuse cu expresia feţei complet 
schimbată: 

- Michael, ei încearcă să dea puterea fundamentaliştilor. 
Ştii la fel de bine ca şi mine ce poate însemna asta. E ceea ce 
de ani de zile încercăm să împiedicăm. Dacă se întîmplă... Făcu 
o pauză. Te rog, Michael... mai gîndeşte-te. Fă măcar atit pentru 
mine, vrei? 

Scurta pledoarie a lui Ronnie îi sugeră lui Michael ceva foarte 
serios, dar pe care nu-l înţelegea. Era ca şi cînd, o clipă, Ronie 
îşi dăduse masca jos. Ce văzuse oare? Deşi nu putea fi sigur, lui 
Michael i se păru că văzuse un om foarte speriat. Speriat de ce? 

p Cred că ar trebui să plec, zise Michael. Ezită, apoi se 
adresă lui Perrone. Am să reflectez, nu vreau să te las baltă, 
însă trebuie să mă gindesc bine. Mă înţelegi, nu-i aşa? 

- Da, înţeleg. Dar fă-o, te rog. 

Tom Holly îl apucă pe Michael de braţ. 

- Crezi că vei avea posibilitatea să te întorci în oraş miine 
seară? 

- Dacă discutăm pe aceeaşi temă, mai bine nu. Trebuie să 
rezolv problema înmormiîntării, abia apoi să încep să mă 
gîndesc. 

- Nu te grăbi, Michael, îl sfătui Holly. Poţi să te gîndeşti cît 
de profund vrei, însă aş dori să te văd miine dacă reuşeşti să vii. 
E foarte important şi e legat de cu totul altă chestiune. Aş vrea 
să-ţi prezint pe cineva. 

- Nu-ţi pot promite. Nu poţi amina pentru duminică? 

i Mă tem că nu. Miine seară e ultima şansă. Dacă nu se 
întîmpla să fie aici, nu mi-ar fi trecut prin cap. E o recepţie la 
Şcoala de Studii Orientale şi Africane. în biblioteca. La ora şapte 
fix. Te rog, Michael, încearcă să fii acolo. 

- Fac tot ce pot, Tom. Sincer, însă fără promisiuni. 

Se ridicară toţi. Tom semnă pentru băuturi în contul lui şi 
plecară. Afară ploua încă. în bar, femeia goli paharul şi puse 
romanul deoparte. îşi deschise poşeta şi îşi retuşâ machiajul cu 
grijă. închise oglinjoara, scoase un telefon portabil şi apăsă uşor 
tastele, formînd un număr din Vauxhall Cross. 


CAPITOLUL PATRU 

în ziua înmormîntării ploua mărunt fără oprire. Copacii din 
cimitir erau aproape desfrunziţi. Picăturile de ploaie se scurgeau 
pe crengile lor, ca nişte muguraşi firavi, dînd impresia 
anacronică de primăvară în plină toamnă. Lumina cenușie cădea 
opacă peste monumentele funerare din granit şi marmură, 
peste capacele urnelor, părind câ râmîne agăţată de literele 
aurii ale numelor morţilor şi de aripile frînte ale îngerilor de 
piatră. Prin petalele inerte ale florilor uscate şi zdrenţuite foşnea 
vîntul. Potecile din cimitir erau mărginite de buruieni şi pline cu 
băltoace de diferite forme şi mărimi. Michael înainta spre 
groapă ca un pelerin a cărui căutare luase sfîrşit, dar pentru 
care împlinirea era la fel de departe ca oricînd. 

Sosise în Oxford în noaptea care trecuse. Simplul fapt de a 
părăsi Londra fusese un coşmar. Uitase cum e să conducă în 
Anglia. Pe magistrala M 40 fuseseră numai blocaje. înainte să se 
culce, petrecuse foarte puţin timp cu mama lui. Ea îi vorbise 
încet în arabă, simțind că frazele şi cuvintele aparţinind trecutu- 
lui ei îi aduc alinarea, vârsînd peste Michael un şuvoi de amintiri 
ale unui timp la fel de mort ca şi bărbatul a cărui soţie fusese. 
Cei de aici îşi manifestau atit de diferit durerea, spunea ea, încît 
o lâsaseră fără cuvinte, fără lacrimi, zdrobită. La înmormiîntare 
nu urma să participe nici o rudă din familia ei, deşi primise tele- 
foane şi telegrame de la unii pe care aproape că-i uitase. Era o 
străină intr-o ţară străină şi niciodată pînă atunci exilul n-o 
copleşise cu atita duritate şi ciinoşenie. 

Aşa cum prevăzuse Tom Holly, fu puţină lume la 
înmormîntare. Ronald Hunt nu fusese un individ tocmai popular. 
Nu fuseră nici flori suficiente să acopere sicriul, la picioarele 
căruia era o coroană, compusă din trandafiri şi garoafe albe, o 
imitație a insignei regimentului din care făcuse parte. Doar 
cîţiva foşti tovarâşi de arme asistară la înmormintarea propriu- 
zisâ. în afara lor, cîteva rude. Carol era şi ea. 

Nu stătea în firea lui Carol să scape o asemenea ocazie, gîndi 
Michael. Dar ocazie pentru ce, nu putea spune. Să facă vreun 
râu, presupuse. Să adauge mihnirii lui necazurile ei imaginare, 
să dispreţuiască tot ce considera el că realizase de cînd se 
despărţiserâă. 

Arăta bine, nu se lâsase să „cadă“ după ce divorţaseră. Nu 
era stilul ei, bineînţeles. Avea pârul blond strîns bine la spate cu 


o panglică neagră, purta o haină de caşmir, fără podoabe, iar 
pantofii Bruno Magii erau impecabili chiar după scurta plimbare 
pînă la groapă. Venise aici neînsoţită. Trăia încă singură sau, cel 
puţin, aşa pretindea; abaterile de la standard n-o aranjau. Carol 
era o maestră a vieţii duble. Pe toată lunga durata a căsniciei 
lor, Michael nu ghicise niciodată dimensiunile infidelităţii ei şi nu 
suspectase uşurinţa cu care-şi realiza duplicitatea. Veniseră la 
înmormîntare în aceeaşi maşină, prin grija expresă a lui Paul. 

Aşa cum fusese plănuit, Paul oficia slujba funebra. înalt, cu o 
sutană neagră, lucioasă din cauza ploii, stătea lingă mormîntul 
deschis al tatălui său ca lingă al oricărui alt mort, mai mult 
preot decit fiu. 

Vocea lui perfect modulată se ridica, fără ezitare, printre 
morminte. îi tremură o singură dată, cînd pronunţa numele 
tatălui sâu. Nu dădea semne vizibile de mîhnire nici pe faţă, nici 
în atitudine. Cu toate acestea, Michael ştia câ Paul era cel mai 
sfişiat de durere şi cel mai părăsit. 

Ei doi avuseserâ foarte puţin ocazia sâ vorbească în seara 
anterioară. De aproape un an stătea şi Paul în Cairo şi se mai 
vedeau din cînd în cînd. Nu erau foarte apropiaţi, dar nu se 
duşmăneau. între ei era o distanţă, o separație pe care amindoi 
o regretau şi pe care nici unul nu ştia cum s-o reducă sau cum 
s-o recupereze. Veniseră cu acelaşi avion la Heathrow. Paul 
plecase direct la Oxford, în timp ce Michael rămăsese la Londra 
pentru întîlnirea cu Tom Holly. Cînd menţionase în avion numele 
acestuia, Paul tăcuse, dar Michael simţise câ-l dezaprobă; şi 
mai simţise ceva. Ceva ce semăna puţin a frică sau nelinişte. 

Michael o ţinu pe mama sa de braţ tot timpul serviciului 
funerar. Acum era bâtrină şi firavă, iar el se giîndea câ-l va 
urma curînd pe tatăl lui. Ce mai rămăsese pentru ea, fără el, în 
locul acesta rece şi neprimitor, în această Anglie care nu mai 
era la fel cu cea în care fusese adusă cu atiţia ani în urmă? 

O clipă se gîndi să-i sugereze să se întoarcă cu el şi Paul la 
Cairo, unde mai avea familie şi putea să-şi ducă zilele în pace, 
pînă la sfîrşit. Se împăcase cu soarta, cu ani în urmă, cînd ale- 
sese să se rupă complet de ţara care n-o reţinuse cu adevărat 
niciodată. Şi dacă Tom Holly avea dreptate şi fundamentaliştii 
luau puterea în Egipt, era şi mai puţin probabil ca o creştină în 
vîrstă să moară liniştită. Era deja aranjat să stea cu sora lor 
Anna şi cu soţul acesteia. 


Se întoarseră la maşini împreună, Michael şi Paul încadrind-o 
pe mama lor, fiecare ţinînd-o de cîte un braţ. între ei, era atit de 
subţirică, iar părul grizonat îi ieşea rebel de sub pălărie. în 
spatele lor veneau Carol şi Anna, pâstrînd distanţa. Pe măsură 
ce se îndepărtau, puteau auzi ropotul sacadat şi constant al 
picaturilor de ploaie pe capacul de lemn al coşciugului. 

- Tatălui vostru nu i-a plăcut niciodată ploaia, le spuse 
mama lor. Obişnuia să spună că din această cauză ar fi trebuit 
să se mute înapoi în Egipt. Acum nu mai e cazul. 

- Ştii bine că nu s-ar fi dus, oricum, mamă, vorbi Michael. îi 
cunoşteai sentimentele pentru locul acela. 

- Era singur, şopti ea, încuviinţind din cap, foarte singur. 
Nu venea nimeni sâ-1 viziteze. Aproape nimeni. 

Drumul spre casă avu loc în linişte. Carol privea prin geam, 
ginditoare. Din cînd în cînd, întorcea capul spre Michael, care o 
evita. Ştia că încerca să-l facă să se simtă vinovat pentru că o 
părăsise, pentru că se ţinea departe de ea, pentru că nu-i 
trecuse cu vederea infidelităţile. Limuzina parcurse solemn 
drumul spre micuța casă din Headington. Existau atît de multe 
feluri de moarte, atît de multe feluri de înmormiîntâări. 

O dată intraţi, Paul îl trase pe Michael deoparte. 

- Michael, te rog foarte mult, este jenant s-o ignori la 
nesfirşit pe Carol. A făcut efortul de a fi aici azi. Gîndeşte-te la 
mama, cel puţin. 

- Nu-i chiar aşa de uşor, nici simplu. Tu ştii asta. 

- Ştiu doar că ai o problemă de rezolvat şi nu dai impresia 
că încerci să-i cauţi o soluţie. 

-  Ţieţi-e uşor să vorbeşti. Nu ştii nimic despre căsătorie. 
Paul se înroşi şi-şi plecă privirea. De undeva din spatele lui, 
din sufragerie, se auzeau voci încordate. Fiecare încerca cu 
disperare să fie politicos, să se comporte bine, să ocolească 

subiectele spinoase pe care le aveau în minte. 

- Nu e nevoie să-mi aminteşti, Michael. Este un subiect pe 
care preoţii încearcă să-l ocolească. Eu sînt preot, iar tu eşti 
fratele meu, aşa că trebuie să încerc. Cîndva ai iubit-o pe Carol, 
ştiu asta mai bine decit oricine. Nu oboseai să-mi povesteşti 
despre ea, despre cît de minunată este. Aţi fost soţ şi soţie 
cincispreze ani, un timp suficient pentru un cuplu să înveţe să 
suporte greşelile reciproce. Ştiu că ea poate fi dificilă, însă, cu 
siguranţă... 


- Paul, am încetat s-o iubesc încă din primul an. în momen- 
tul despărțirii o uram de atita vreme, încît nici nu-mi mai 
aminteam cum era cînd o iubeam. Dacă aş fi găsit pe altcineva, 
numai Dumnezeu ştie, aş fi părăsit-o mai devreme. 

Paul se crispă. 

- Ştii că nu comentez asta, Michael. 

E greu să vorbeşti cu propriul frate cînd acesta este preot. Lui 
Michael nu-i fusese uşor niciodată să i se adreseze fratelui său 
mai tînâr cu „părinte“ sau să-l considere altceva decit copilul pe 
care-l ştia, ca şi cînd nu îmbătriniseră şi nu se îndepărtaseră. 
Timpul trece. Dumnezeu introduce spaţii în viaţa celor 
cunoscuţi. Sau le introducem noi înşine din cauza plictiselii, din 
cauza unei speranţe a lunecării spre sinucidere. Michael se 
înfiora. 

- Nu poţi comenta ca preot? Sau ca frate? 

- Te rog, Michael, nu începe din nou. Ştii bine că nu duce la 
nimic. 

- Atunci, ca frate. Nu am nevoie de binecuvîntare, ci de 
înțelegere. 

Paul ridică din sprîncene. Moştenise mai multe din trăsăturile 
tatălui său decît fratele lui. Cu toate că era mai mic, părea cel 
mai în vîrstă dintre ei. Avea părul şaten deschis, aproape blond, 
ochii reci, lipsiţi de intensitatea celor ai lui Michael, înconjurați 
de riduri mici care coborau pe obraji şi urcau spre frunte. Nu 
erau linii ale risului, ci tributul plătit anilor de studiu şi rugă 
asiduă, cărări făcute în pielea lui de cunoaştere şi credinţă, 
cicatrice ale unor răni mult mai adînci. Paul Hunt era, în primul 
rînd, iezuit prin formaţie şi, în al doilea rînd, bărbat. 

- înţelegerea mea? Vrei să spui că nu dragostea mea? 

Michael îl privi în tăcere. 

- Da, spuse apoi. Presupun că dragostea ta. 

Paul păru că tocmai luase o decizie. Făcu un pas înainte şi-l 
cuprinse pe Michael în braţe, apoi, tulburat, începu să plingă. 
Acesta răspunse îmbrăţişării, simțind că frăţiorul lui parcă se 
transformase într-un bărbat neîndemiînatic, în haine negre, ca 
într-un joc de travesti în care solemnitatea sobră devenise 
lacrimi adevărate, iar mihnirea depăşea cu mult barierele 
acestora. 

încetul cu încetul, lacrimile lui Paul făcură loc suspinelor. Se 
retrase uşor din braţele fratelui său, fără să-l privească, jenat 


că-şi dăduse la iveală latura vulnerabilă. 

Michael gîndi că, uneori, fratele său îşi purta sutana ca o 
platoşă, aşa ca unii medici halatul alb şi unii soldaţi insigne ale 
regimentului din care făceau parte. Paul era un iezuit, un preot 
al gîndirii, cu înaltă pregătire şi înalta valoare morală. înainte de 
a fi trimis la Cairo, petrecuse cîţiva ani buni la Vatican, unde 
lucrase la Secretariatul de Stat. Oricare i-ar fi fost slăbiciunile, 
reuşise de foarte multă vreme să le ţină foarte bine ascunse. 

- Regret, murmură într-un sfirşit. 

3 N-ai pentru ce să te scuzi, şopti Michael. Mi-aş dori să 
simt şi eu aşa. Întrucît Paul tăcea, continuă: Să mergem în 
grădină. Simt nevoia de aer şi cred că ploaia s-a oprit de-acum. 

Cînd trecură prin bucătărie, auziră o frînturâ de ştire de la 
radioul pe care îl deschisese unul din copiii Annei. Bilanţul 
morţilor de la King's Cross ajunsese la o sută nouăsprezece şi 
continua să crească serios în următoarele sâptâmiîni, în urma 
decesului celor foarte grav răniţi. Paul ezită, ascultînd, înainte 
să iasă pe uşă. Păru să manifeste un interes deosebit pentru 
transmisiune. 

Cînd amîndoi erau mici, grădina era pentru ei un adevărat 
târim de posibilităţi neexplorate. Se schimbase puţin de atunci. 
Bătrîna magazie de vară încă se sprijinea pe grinzile putrezite, 
copacul bâtrîn era încâ aplecat deasupra ei, iar ghivecele din 
ceramică erau înşirate de-a lungul serei, cum fuseseră întot- 
deauna. Schimbările vor începe abia de-acum? se întreba 
Michael după moartea tatei. Acest eveniment, care cu treizeci 
de ani în urmă ar fi fost un cataclism, va smulge frunzele, va 
dezrădăcina plantele, aducînd gradina în paragină şi ruină, în 
sfirşit? 

Sau poate schimbările reale începuseră în ei în adolescenţă, 
cînd îşi dirijaseră energiile de la peluză, de la tufele veşnic verzi 
spre întreaga lume? Grădina era acum cu mult mai mică şi cu 
mult mai îngustă. Se îndreptară spre magazie şi intrară în ea, ca 
nişte şcolari chiulangii. Azi însă era totul mort, nu mai era nici o 
şcoală de care să se ascundă. 

Paul vorbi despre tatăl lor, iar Michael ascultă un torent de 
amintiri şi regrete. Erau unele întîmplări pe care şi le amintea, 
altele din care fusese exclus sau se autoexclusese. Pe scurt, în 
magazia umeda, plină de mirosul frunzelor putrede, tatăl lor 
fusese readus la viaţă. 


Nu l-ai cunoscut cu adevărat niciodată, aşa-i, Michael? 
Acesta tăcu, şi Paul continuă: Ai încercat, totuşi, nu-i aşa? Eu 
cred că ai încercat din greu. Înrolîndu-te în armată, servindu-ţi 
tara, toate acestea. încercai să fii ca el. 

Cred că da. Sau am încercat sâ-l fac să mă placă. N-a 
mers. M-am înrolat în regimentul care nu trebuia, am optat 
pentru informaţii, m-am înrolat în S.I.S. Nimic nu l-a mulţumit 
niciodată. 

Cred că l-ai mulţumit mai mult decit ţi-ai dat seama, 
Michael. Te invidia puţin; ştiai? 

Michael îi aruncă o privire nedumerită. 

Nu-mi pot imagina. 

Totuşi, este adevărat. Ai avut minte, ai obţinut toate 
posturile pe care le-ai vrut, ai fost un ofiţer cunoscut. 

Totdeauna am crezut că detestă soldaţii cu minte. 

Asta era doar faţada pe care o arbora, rise Paul. Cred că 
faptul că n-ai înţeles ce hoţ bâtrîn era a avut mult de-a face cu 
ceea ce n-a mers între voi. L-ai luat prea în serios. Se juca cu 
tine, şi tu te ridicai să înghiţi momeala lui, ca un peşte 
sinucigaş. Nu, a admirat ceea ce ai făcut. Obişnuia să mi te 
laude. Paul ezită. N-a prea înţeles de ce ai părăsit serviciul de 
informaţii atît de curînd după ce ţi-ai luat postul din Londra în 
primire. Nici unul dintre noi n-a înţeles. 

Michael se uită în ochii fratelui său. 

Nici tu? 

N-ai explicat niciodată. 

Nu. Presupun că n-am făcut-o. N-ar fi fost prea uşor şi nu 
foarte simplu. în realitate, nu-i mult de zis. Am fost nevoit să 
trădez pe cineva foarte apropiat. 

O femeie? 

Nu, un bărbat. Un alt agent. Un israelian. Se opri brusc. 
Nu-ţi pot da detalii. Am avut de ales între a-l da pe mina 
egiptenilor şi a lăsa să moară o mulţime de oameni. A fost cu 
mult mai greu decit îţi poţi imagina. îi cunoşteam foarte bine 
soţia şi copiii. Pe deasupra, mai era şi situaţia mea cu Carol. 
Cred că aveam nevoie de o pauză, de un început nou, de o viaţă 
nouă, presupun. 

Ai găsit-o? 

Nu tocmai. Poţi să-ţi schimbi hainele şi casa, chiar şi 
preferinţele muzicale, dar pe dinăuntru râmii acelaşi. Nu mai 


întreba nimic despre asta, Paul. Nu acum. Zîmbi. Nu cîtă vreme 
eşti îmbrăcat în hainele astea. 

- Sînt bucuros că am vorbit. 

-  Da,şieu. 

- Michael... Paul ezită. Ascultă, nu ştiu ce vrea Tom Holly să 
faci şi ştiu că nu-i treaba mea, oricum, dar... încearcă să te 
gîndeşti de două ori, despre orice-ar fi vorba. Lasă lucrurile să 
rămînă aşa cum sînt. E mai bine. 

- Cum de ştii atît de multe despre Tom Holly, aşa dintr-o 
dată? 

- Nu ne petrecem chiar toată vremea în rugăciuni. 
Vaticanul este un loc de decantare pentru tot felul de informaţii. 

- Ce faci tu acolo, Paul, mai exact? 

Paul zîmbi, strinse mîna lui Michael şi, fără să răspundă la 
întrebare, se ridică în picioare. 

- Trebuie să merg înăuntru. Mama s-o fi întrebat ce e cu 
noi. Vii şi tu? 

- Mai râmîn aici un pic, Paul, dacă nu te deranjează. 
Trebuie să mă gindesc bine la ceva. Mai vorbim. Dacă nu aici, 
cînd ne vom întîlni la Cairo. 

Paul încuviinţă şi părăsi baraca. Michael rămase să-l 
privească cum se îndepărta pe alee, un bărbat a cărui 
manifestare a durerii umane era doar în confesor şi poate nici 
acolo. Pentru întîia oară, Michael îşi dădea seama că lumea 
căreia aparţinea fratele său era mai secretă decit cea în care 
fusese el însuşi pînă cu cîțiva ani în urmă şi de care se simţea 
atras, împotriva voinţei sale. 

Ştia că trebuie să fie în casă, vorbind cu rudele, depâniînd 
amintiri despre tatăl său, cu ochii în fotografii vechi şi tăind felii 
de tort pentru oaspeţi. în acest moment avea nevoie să fie aici 
singur. Magazia era mai mult decîc un memorial pentru el. Copil 
şi adolescent fiind, venea adesea aici să analizeze profund cite 
o idee. Primele temeri, primele dileme morale, tentaţiile 
tinereţii. Privi spre pînzele de păianjeni, la pereţii nevăruiţi şi 
încercă să vadă mai departe de implicaţiile despre care îi 
vorbise Tom Holly. Se lăsa întunericul. 

- M-am gîndit că s-ar putea să te găsesc aici, auzi o voce în 
spatele lui. 

Cînd se răsuci spre direcţia din care venea vocea, o văzu pe 
Carol în uşa, zimbindu-i. 


CAPITOLUL CINCI 

- M-ai ignorat toată ziua, Michael. Nici măcar un contact 
vizual. 

- Contact vizual. Presupuse că făcea vreun curs de consilier 
sau ceva asemănător. Carol avusese întotdeauna capacitatea 
inepuizabilă de a participa la tot soiul de programe prin care se 
autoperfecţiona. Nu avem de discutat despre nimic, Carol, îi 
spuse. Am tot vorbit înainte. De zeci de ori. Acum e prea tirziu. 

: Niciodată nu e prea tirziu să încerci să comunici cu 
cineva, Michael. Noi doi nu avem de ales. Sîntem căsătoriţi încă. 
Sînt încă soţia ta chiar dacă refuzi să mai ai de-a face cu mine. 
Trecuse de uşă şi stătea acum în picioare lingă scaunul pe care 
Paul îl lăsase liber. Nu te deranjează dacă mă aşez, nu-i aşa, 
Michael? 

- Fâ-te comodă, zise el. Locul îţi aparţine, eu tocmai 
plecam. 

- N-ai s-o poţi ţine tot într-o fugă. Nu poţi pleca, pur şi sim- 
plu, din faţa oricărei mici dileme. Eu, serviciul... ezită o clipă... 
tatăl tău. 

- Nu consider câ acum e cel mai potrivit moment să 
discutăm problemele dintre mine şi tatăl meu. 

- De ce nu? Nu eşti tocmai mut de durere. Sau, poate, eşti? 
Punctul tău forte n-au fost emoţiile, nu-i aşa, Michael? Mă tem 
că abia acum te lupţi cu multe dintre ele. N-am nici un gînd să 
stau deoparte. Voi sta lipită de tine ca cleiul, iar dacă va fi nece- 
sar, voi veni cu tine la Cairo. 

- îţi iroseşti suflul, Carol. Să ne vedem de viaţa noastră 
fiecare, separat. Calea asta este cea mai bună. 

- Crezi? Poate pentru tine, dar nu pentru mine. M-ai lăsat în 
pragul iadului. Eşti catolic, deci nu vei fi de acord să divorţăm, 
nu vei fi de acord să mă căsătoresc cu altcineva. Am discutat cu 
Paul despre o anulare, însă mi-a spus că nu este posibil. Pentru 
numele lui Dumnezeu, Michael, nu putem continua în felul ăsta. 
Nu e normal. 

- Ce vrei să fac? Mă vrei înapoi? Despre asta este vorba? 

- Nu fi atit de prost, Michael. Acesta este ultimul lucru pe 
care fiecare din noi l-ar dori, ştii prea bine. 

- Atunci, ce? Ce anume doreşti? Dacă e vorba de bani, nu 
am. Nu cîştig nici măcar cît aveam cînd lucram pentru Serviciul 
de Informaţii. 


- Sînt însărcinată. 

Lăsă bomba să cadă aproape fără premeditare, ca şi cînd 
starea ei apăruse ca un gînd întîrziat. Amîndoi depuseseră efor- 
turi permanente timp de cincisprezece ani să facă un copil. 
Acest fapt se transformase în țelul căsătoriei lor, depăşise chiar 
lipsa de dragoste dintre ei, îi aruncase pe amîndoi iarăşi şi iarăşi 
în goana după fertilitate. 

- Imposibil, spuse el. 

- De ce? Din cauză că vina nu ţi-a aparţinut niciodată? Vrei 
să mă faci să vomit, Michael? 

Cumva, o crezu. 

- Cu cine? A fost cineva pe care-l cunosc? 

-  N-aş lăsa pe nici unul dintre prietenii tăi să se apropie de 
mine, nici la o milă. Dacă trebuie să ştii, numele lui este Simon 
şi are un restaurant în Hampstead... Şi n-ai de ce să-mi arunci 
privirea asta. 

- Care, Carol? Cum mă uit la tine? 

- Nu ştiu. Cu căutătura asta care spune cam aşa: „Hai s-o 
punem la locul ei şi să-i arătăm cine e şeful.“ Ei bine, nu se 
poate să ignori chiar tot, supraomule. Micuța Carol trebuie să-şi 
trăiască propria ei viaţă. Vreau să divorţez, Michael, şi ai să fii al 
naibii de acord cu el. 

- Nu este nevoie să înjuri. Făcu o pauză. N-ai putut folosi 
anticoncepţionale? 

- Tu ai fost întotdeauna un mic rahat ipocrit, nu-i aşa? „Sînt 
catolic, nu pot divorța“, dar acum ai schimbat placa: „N-ai putut 
folosi anticoncepţionale?“ Ce ghimpe obositor eşti. 

El închise ochii. Scena îi era dezgustător de familiară. 

- Ce fel de restaurant este? 

-Ce? 

- Ce restaurant? Nu sună a fi nici italienesc, nici chinezesc. 
E ceva scump nu-i aşa? Cu coloane de marmură falsă şi 
luminăţie subtilă? Cu clientelă formată din directori de reclamă 
şi soțiile lor lacome? 

- Ce legătura dracului are asta cu restul? 

- Potoleşte-te, Carol. Vreau să ştiu şi eu cîte ceva despre 
acest minunat bărbat fecund, despre această ultimă achiziţie. 
Acest om care a reuşit ceea ce n-au putut mulţi dintre noi. E 
însurat? Divorţat? Are şi alţi copii? Cîteva duzini, îmi imaginez. 

- Da, spuse ea, inspirînd adînc şi reprimîndu-şi furia, e 


divorţat. Are doi copii, un băiat şi o fată. Nevastă-sa l-a părăsit 
pentru unul dintre bucătarii lor. 

Fără îndoială că dorea bucătărie personală de înaltă 
calitate. 

Uite ce e, n-am venit aici să te determin să faci remarci 
răutăcioase despre Simon. El nu intră în asta. 

Mai degrabă gîndesc că tocmai a făcut-o. Cred că a intrat 
mai mult decit o dată... Sau a fost o chestie de o singură noapte 
şi tu acum îţi ceri drepturile ... 

II lovi, o lovitură grea şi puternică peste obraz. El nici măcar 
nu clipi, ca şi cînd prevăzuse şi îi anticipase venirea. îl ustura 
însă numai pe dinafară. Storsese din el simţul durerii cu multă 
vreme înainte. Şi dragostea. Toată. 

Nu te obosi cu scuzele, spuse el. 

Michael am nevoie de divorţul ăsta. Numai aşa mă pot 
mărita cu Simon. O datorăm copilului. Şi celorlalţi copii ai lui. 
Gîndeşte-te la copil, cel puţin. 

La copil mă şi gindesc. Totdeauna mă voi gindi la copil. 
Dacă vrei să divorţezi, de ce nu depui actele? 

Nu-i chiar aşa de simplu, ştii şi tu. Am nevoie de consim- 
ţâmîntul tău. Ne-am separat de peste doi ani. Dacă nu te opui, 
putem să rezolvăm lucrurile fără probleme. 

Peste încă doi ani nu vei mai avea nevoie de acordul 
meu, aşa că de ce nu poţi să aştepţi? Bebeluşul nu va şti 
diferenţa. 

Dar vor şti alţii. Vom fi de rîsul lumii. 

Deci asta e. Asta te roade pe tine. [i-e teamă că lumea 
va ride de tine şi de iubiţelul tău. 

Michael, de ce eşti aşa? Se miînie din nou. Nici măcar nu 
crezi în Dumnezeu! Ce importanţă poate avea pentru tine? 

Nu pot să divorţez fiindcă asta ar ucide-o pe mama. Tata 
e mort şi e scutit de toate astea, slavă Domnului. Trebuie să mă 
gîndesc la familie. 

La familia ta? Vrei să spui la nenorocitul de frate al tău, 
popa? A fost favoritul lui tăticu', şi tu a trebuit să te dai peste 
cap ca să dovedeşti că faci parte din clan. S-ar putea să nu crezi 
în Dumnezeu, dar eşti un bun catolic. Asta laşi tu să se vadă din 
afară, nu-i aşa? 

Ajunge, Carol... 

Ba nu. Motivele tale nu sînt fondate, Michael. Poate nu 


sînt o sfîntâ, dar, cel puţin, am o bază. Nu-ţi face griji, nu te voi 
pune într-o situaţie jenantă. îmi voi lua „la revedere“ de la 
scumpa ta mamă şi voi pleca. Nu ştiu dacă ai de gînd să râmii 
foarte mult la Londra. Dacă râmii şi te decizi să discutăm asta 
cum trebuie, ca o persoană civilizată, ai numărul meu de 
telefon. Şi nu te teme că va trebui să stai de vorbă cu Simon, 
căci petrece cel mai mult timp la blestematul lui de restaurant. 

Se răsuci brusc şi ieşi. Parfumul ei râmase o clipă, dis- 
tingîndu-se de mirosurile din magazia umedă. Michael 
recunoscu marca Guerlain, Jickv sau Jardin de Bagatelle. Era ca 
şi cînd primăvara venise peste grădini şi întorsese totul pe dos. 
Mirosul puternic îi trezise amintiri pe care prefera să le ţină bine 
ascunse. 

leşi şi el din magazie. După-amiaza, ca şi el, devenise 
întunecată încetul cu încetul. Ar fi vrut să fie înapoi la Cairo, 
unde toamna nu-ţi sfişia inima cu atita forţă. Privi la ceas. Era 
încă suficient timp să ajungă la Londra. 


CAPITOLUL ŞASE 

Trecuseră cîțiva ani buni de la ultima vizită a lui Michael la 
Şcoala de Studii Orientale Arabe. Dacâ-şi amintea bine, fusese 
să audieze discursul lui Pierre Cachia pe tema literaturii arabe 
modeme. în decursul anului petrecut la Vauxhall House venise 
cu regularitate la Bloomsbury, să participe la cursuri, seminarii 
şi să uzeze de excelentele facilitaţi ale bibliotecii. 

Din această cauză, cînd deschise uşa unde avea loc recepţia, 
se simţi copleşit. Recunoscu pe cîţiva de la Ministerul de 
Externe, doi diplomaţi de la ambasadele arabe, printre care 
cîţiva egipteni. Pe lîngă aceştia mişuna o mulţime diversă de 
academicieni, aduşi din Europa şi din Orientul Mijlociu, în care 
se deosebeau evident şi cîţiva americani invitaţi acolo pentru a 
întregi decorul. Aşa cum se informase în foaier, tema seminaru- 
lui era „Monumentele funerare de la Huya şi Meryre 11“, un 
subiect despre care el nu ştia absolut nimic. 

în timp ce încerca să se servească cu un pahar de vin prost, 
bulgăresc, de la bufet, fu agăţat de un profesor japonez chel 
care tocmai „terminase“ doi danezi, un italian şi un absolvent 
american de la Milwaukee. Ochelarii cu rame de baga păreau să 
fi fost furnizaţi de o firmă specializată în costume din recuzita 
Celui de al Doilea Război Mondial. Michael îşi simţi braţul prins 
în strîinsoarea fermă a unei miini. 

- Profesorul Jurgens face o greşeală serioasă, nu credeţi? 
Ignoră lucrarea mea despre peretele de vest al mormîntului de 
la Huya. Peretele are inscripția datată pînă în anul al doispre- 
zecelea, corect, dar în inscripţie este folosită forma Re-Aten a 
numelui. Astfel, mormîntul trebuie plasat în a doua jumătate a 
anului al optulea. De asemenea, luînd în consideraţie pictura cu 
cele şase fiice pe peretele de est al mormiîntului Meryre, consta- 
tăm că pe cel al lui Huya sînt doar patru. Dar... 

i Scuzaţi-mă, dar trebuie să-l scot pe profesorul Hunt din 
mîinile dumneavoastră. 

Vocea lui Tom Holly nu sunase niciodată aşa de binevenita. 

- Tom, ai picat la timp, oftă uşurat Michael în timp ce-şi 
făcea loc printre grupurile de arheologi zeloşi. în spatele lor, 
savantul japonez se uita în jurul lui, atent, căutindu-şi 
următoarea victimă. Michael se juca, balansînd paharul într-o 
mînă şi în cealaltă un aperitiv: o combinaţie dintr-o scobitoare 
înfiptă în bucățele de şuncă, de ananas şi de brînză grasă. Tom 


îl conduse într-un spaţiu liber, în mijlocul holului. 

- Michael, îmi pare foarte râu. Pur şi simplu, n-am putut să 
ajung la înmormiîntare. A apărut ceva în ultimul moment şi n-am 
putut să mai plec. Probabil îţi aminteşti cum este. 

- E-n ordine. Nici nu te aşteptam cu adevărat. 

- Ai primit însă jerba mea în condiţii bune? 

- Jerba? O, da. Crinii. A fost de bun-gust şi mamei i-a plăcut 
foarte mult. 

- E bine? 

- Ei... o să treacă şi prin asta. Pe mine mă îngrijorează 
după aceea. Era dependentă în mare măsură de tata. Nu doar 
compania lui, dar... el a fost lumea ei după plecarea din Egipt. 
Din partea ei n-a existat nici o dorinţă de a se întoarce, cel 
puţin la 
început, cînd a venit în Anglia. Poate după aceea, prin anii '70, o 

perioadă, dar pe atunci era deja tîrziu. Acum e chiar prea tirziu. 

- Nui-aş recomanda sâ se întoarcă, Michael. 

- Nu s-a gîndit cu adevărat... 

- Vorbesc serios, Michael. Ai încredere în mine. Lucrurile se 
vor înrăutăţi pentru copţi. Tare. Făcu o pauză. Zici că a apreciat 
jerba? 

- Nu prea ştia ce se întîmplă. Am citit cartea ta de vizită, 
pe toate, dar ei nu le-au reţinut. Nu erau aşa de multe. Au fost 
lăsate pe mai tîrziu. 

z Mulţumesc că ai venit, Michael. îmi pare râu că ţi-am 
cerut să vii în seara asta. 

- Sâ fiu cinstit, m-am bucurat să plec. 

- Carol? Se încrunta Tom. N-a renunţat, nu-i aşa? Michael 
încuviinţă. Ce păcat, confirmă Tom. Ar fi făcut mai bine să stea 
deoparte. Carol n-a fost niciodată o persoană cu tact. 

- E gravidă, Tom. Vrea să-mi dau acordul să divorţăm. 

Tom recepționa ştirea cu calm. O cunoscuse pe Carol imediat 
după ce ea şi Michael începuseră sâ iasă împreună. La început 
fusese gelos pe succesul prietenului său în cucerirea acestei 
femei atrăgătoare şi sofisticate. Trecuse ceva vreme pînă să-şi 
dea seama care era adevărul sau atit din el cît putuse să-şi dea 
seama. 

- Şi vei accepta? 

- Să divorţez? Ştii bine că este imposibil. 

- Este? M-aş mai gîndi, Michael, în locul tău. Aş face-o 


foarte serios. Ar putea fi cea mai bună mutare făcută vreodată. 

- Ai spus că ai vrea sâ cunosc pe cineva, schimbă vorba 
Michael. Hai să o facem. El a venit? 

- Pe-aici, îl invită. Acolo, în colţul acela cu ghivece cu 

plante. 
Lîngă un palmier de interior, în ultimele faze a ceea ce, fără 
îndoială, fusese un lent şi mut declin, stătea un grup de aca- 
demicieni arabi care vorbeau tare. Michael sesiză că subiectul 
nu era arheologia, ci politica; mai precis, ameninţarea 
libertăţilor civile de către fundamentalişti. Erau trei bărbaţi şi o 
femeie. Ea părea că se ceartă cu unul dintre cei trei. 

- Este încă cea mai bună speranţa de a scăpa de bagajele 
colonialismului, spunea bărbatul. Nasser-iştii n-au reuşit să 
implementeze nici pe jumătate politica lor. în ultimii zece ani 
am devenit mai legaţi de Vest decît oricînd. Dacă vrem indepen- 
denţă autohtonă, trebuie să luăm măsuri radicale. Cei din Gru- 
parea Jama'at sînt singurii care au un program clar. Este 
necesar să ne legăm soarta de ei, altfel... 

- E simplu să spui asta, îl întrerupse femeia. Tu nu eşti 
femeie. Nu iei în calcul că tot ce-ai muncit, tot ce-ai cîştigat 
poate fi spulberat într-o clipă de o legislaţie retrograda. 

Unul dintre bărbaţii de lîngă ea se sprijini de masă, şi Michael 
putu s-o vadă bine pentru prima oară. Simţi că înţepeneşte cu 
tot cu încăpere şi cu vocile din jur. | se tăiase respiraţia şi nu-i 
păsa dacă o va mai face vreodată. Umbrele mişcătoare, fumul 
de ţigară, gesturile şi mimica, risetele, clinchetul de pahare, 
fluturatul şerveţelelor, toate erau nemişcate, înghiţi în sec, 
foarte încet. Singurul lucru care se mişca era faţa ei, iar atenţia 
lui era focalizată pe buzele ei; îi auzea doar vocea, nimic 
altceva. 

Ea ridică privirea şi-l văzu. Se înroşi pe măsură ce ochii îi 
rămaseră fixaţi pe figura lui. Fu sigur că ea îi putea citi 
gîndurile. Se simţea ca şi cînd ar fi fost gol puşcă în mijlocul 
atenţiei tuturor. Apoi ea se uită în altă direcţie, continuînd să 
vorbească. 

- N-o să te oblige să porţi văl, spuse ea, sau să stai acasă, 
să faci copii şi mîncare, dar ce se va întîmpla cu o femeie ca 
mine? Eu... 

- Doctor Manfaluti... Tom captă atenţia vorbitoarei. Vorbi în 
arabă. Regret că vă întrerup, dar voiam să vă prezint lui 


Michael Hunt de la Universitatea Americană din Cairo. Vă 
amintiţi că v-am vorbit despre el acum citeva zile. 

Femeia tăcu şi se întoarse, încruntîndu-se. Se însenină cînd îl 
văzu pe Tom. Se exprimă în engleză: 

- Domnule Holly, aţi reuşit pînă la urmă. Mă bucur foarte 
mult. Se întoarse apoi spre ceilalţi şi se scuză. îmi pare râu, 
domnul Holly are cîteva probleme de discutat cu mine. Poate 
vom relua subiectul acesta mai tîrziu. 

Bărbaţii se dădură la o parte, făcîndu-i loc să treacă. Ea veni 
direct la Tom şi-i strinse mîna cu căldură. 

- Mulţumesc că m-aţi scos din chestia aceea, şopti ea. 
Nimic nu mi-e mai urit decit liberalii care ţin partea fanaticilor 
religioşi, fiindcă li se pare că le servesc interesele. Doamne, ai ii 
crezut că au învăţat lecţia după ceea ce s-a întîmplat în Iran. 

leşiseră din raza auditivă a oricui. 

- Doctore Manfaluti, acesta este MichaVIl Hunt. Michael, 
A'isha Manfaluti. 

Ea zimbi şi întinse mîna. Nu era atit de frumoasă ca şi Carol, 
nu atît de înaltă, nici la fel de parfumată, nici atit de bine 
îmbrăcată. Nimic, gîndi el, care să aducă cu Carol. S-ar fi putut 
uita la ea ore întregi, fără să clipescă o dată sau să-şi mute 
privirea. îi simţi mîna într-a lui. Ea se uita direct în ochii lui, uşor 
amuzată, se gîndi el. 

- Domnule Hunt. Am auzit multe despre dumneavoastră. 

- Oh? Ce v-o fi spus Tom? Ştiţi că este un mincinos notoriu. 

- Tom? Ah, vreţi să spuneţi domnul Holly. Mi-a spus foarte 
puţin. Am dreptate? Zîmbi spre Tom. Am auzit însă despre dum- 
neavoastră de la prietenii pe care-i aveţi în Universitatea Ameri- 
cană. Am spioni pretutindeni. îl cunoaşteţi pe Riaz Wahba, nu-i 
aşa? Şi pe Nabil Faraj? 

- Sigur că da. Amiîndoi se ocupă de sociologie. Am colabo- 
rat la cîteva cursuri. 

Observă că ea nu-i dăduse drumul miîinii. Mintea îi era intr-un 
soi de vîrtej pe care-şi amintea că-l mai simţise în adolescenţă. 
Ca şi cînd n-ar fi văzut nici o femeie pînă atunci în viaţă. 

-  Sînteţi aici să faceţi o cercetare, domnule Hunt? 

îşi trase mîna, foarte încet, i se păru lui. îşi simţi pielea elec- 
trizată de atingere. 

îi aruncă o privire lui Tom. 

- îmi pare râu, Michael. N-am avut nici o şansă să... 


- Mi-a murit tatăl. Am venit în Anglia pentru înmormîntare. 
A avut loc în această dimineaţă. 

Expresia feţei ei se schimbă. Nu cum s-ar fi schimbat a lui 
Carol, într-o compasiune simulată, ci foarte naturală, ca şi cînd 
erau prieteni buni de multă vreme. Aproape că avu senzaţia că 
o cunoştea de cînd lumea. 

- îmi pare extraordinar de rău. N-am avut intenţia... 

- Nu este nevoie de scuze. Acum e gata. Era... Noi doi n-am 
fost niciodată foarte apropiaţi. 

Se întreba de ce îi ieşise tocmai asta din gură în faţa unei 
persoane pe care tocmai o cunoscuse. 

- Totuşi. Nu se poate să fi fost uşor. 

- Nu, răspunse el. N-a fost. 

Ea îşi duse mîna la frunte să-şi aranjeze o şuviţă de pâr 
rebelă. El remarcă inelul de pe degetul ei şi simţi ceva îngheţind 
înlâuntrul său. 

- Ei bine, de ce nu v-aş lăsa singuri? sugeră Tom. Mai sînt 
aici cîţiva cu care trebuie să mai schimb cîteva vorbe. N-o lăsa 
pe doctor Manfaluti să te vrăjească prea mult. Mai avem încă de 
discutat chestiunea cealaltă. Cînd te simți pregătit. 

înainte ca Michael să-l poată opri, Tom se depărtase deja, 
lâsîndu-i în colţul acela gol. Observa că ea nu avea nimic de 
mîncat, nici de băut. 

- îmi daţi voie să vă aduc ceva de băut? întrebă el. Vin? 
Sau suc de fructe? 

- Ce amabil. Da, vă rog, dar nu suc de fructe. Totdeauna 
au şi aşa ceva de dragul credincioşilor. Am venit la Londra sâ 
scap de toate. Aş dori vin alb, vă rog. 

îşi făcu loc pînă la bufet şi se întoarse cu un pahar pe care-l 
umpluse dintr-o cutie de carton cu eticheta „Vin franțuzesc 
sec“. 

- Probabil că are gust de diluant de vopsele. 

- Totdeauna are, confirmă ea, luînd paharul. Face parte din 
vrajă. Preţul pe care noi, academicienii, îl plătim pentru 
celelalte privilegii. Mulţumesc. 

- Ce privilegii? 

Ea zimbi şi gustă din vin. 

- Nu e diluant. Mai degrabă motorină. Tăcu. Apoi se uită 
spre el. Ei bine, domnule Hunt, care este motivul pentru care aţi 
dorit să mă vedeţi? 


- Ce am...? Toma spus că eu am solicitat întrevederea? 

Ea încuviinţă din cap. 

- A înţeles greşit? întrebă ea un pic uimită. 

- Nu ştiu. A spus doar că vrea să cunosc pe cineva. 

- înţeleg. Fără îndoiala câ a avut motivele lui. Ştiţi cine 
este Tom Holly, nu-i aşa? 

- Tom? Este un prieten vechi. Ne-am cunoscut la cursul de 
arabă la Shemlan. Lucrează... pentru un departament sau altul 
în Whitehall. 

Ea rise încetişor. 

- Tom Holly lucrează pentru Serviciul de Informaţii Britanic, 
spuse ea. Nu-mi spuneţi câ habar n-aveaţi. 

Michael se înroşi la faţă. 

-Păi, eu... 

- Aţi avut propriile dumneavoastră bănuieli. 

Rise din nou. Era cel mai drăgălaş riset pe care-l auzise 
vreodată. Nu s-ar fi gîndit ca mai e posibil, la vîrsta lui, într-un 
astfel de moment, în pragul iernii, så fie captivat de un riset 
feminin. Or asta, intr-o zi de doliu, îl fâcu să simtă că viaţa este 
la baza tuturor lucrurilor. 

Ea nu insistă pe tema lui Tom şi a anticei lui profesiuni. Pe 
Michael, părea că îl ia la valoarea lui. Pe măsură ce acesta vor- 
bea despre el, ea părea să simtă stîngâcia care-l cuprindea 
cînd vorbea despre trecut, îndepârtîindu-l de el şi orientîndu-1l 
spre alte probleme. 

O mare parte a serii, discutară despre situaţia politică din 
Egipt şi din Orientul Mijlociu, în general. El descoperi 
înverşunarea ei legată de ameninţarea libertăţii femeii, 
apărătoare hotărită a drepturilor femeilor şi a minorităţilor 
religioase. | se păru chiar hazlie lipsa ei de respect pentru 
convenţii şi pentru ceea ce ea considera falsa moralitate a 
liderilor şi a grupurilor extremiste. 

- Ca arheolog, mi se pare că sînteţi mult prea interesată de 
prezent, glumi el. 

- Este tot ce contează. Eu studiez trecutul doar pentru 
lumina pe care o poate arunca peste lucruri, aici şi acum. Altfel, 
nu mă interesează. Egiptul e o țară a mormintelor. Probabil ați 
fost în Oraşul Morților din Cairo. Oameni săraci au ajuns să 
locuiască în morminte, fiindcă pentru ei nu există locuinţe. Tre- 
buie să ne eliberăm de toate acestea. 


- Ar fi trebuit să fiţi om politic. Egiptul ar putea să progre- 
seze cu mai multe femei în Parlament. Faţa ei se schimbă brusc 
şi, pentru prima oară, îşi întoarse privirea în altă parte. îmi pare 
râu... Am greşit cu ceva? 

Ea negă tăcută, cu ochii încă în podea. 

- Nu, mormăi ea şi-şi ridică privirea, zimbind. E în ordine. 
Dumneavoastră tocmai... mi-aţi amintit ceva. 

Cu cît vorbeau mai mult, cu atita se prindea mai tare în 
mreje. Era aşa cum insinuase Holly, captivantă. înregistrase 
fiecare gest, fiecare nuanţă a zimbetelor şi a încruntărilor, 
urmărind orice mişcare a capului ei. Privirea îi era atrasă destul 
de des de inelul de pe mina ei, pe care de cite ori îl vedea 
simţea un nod în stomac. Se gîndea ca, atunci cînd o va reîntilni 
la Cairo, va fi alături de soţul ei. îl va ţine de mînă şi, zimbind cu 
delicateţe, îi va spune cît de mult se iubesc. Nu avea nici un rost 
să îşi facă alte gînduri, nici măcar pe moment, fiindcă în Cairo 
nu era doar imprudent să ai asemenea ginduri, ci de-a dreptul 
periculos. 

Recepţia se apropia de sfîrşit. Lumea pleca, cîte unul sau în 
grupuri. în scurt timp sala avea sâ fie goală şi trebuia şi el să 
plece. Tom Holly îl aştepta, singur. 

- Mi-a făcut mare plăcere să vă cunosc, începu Michael. 

- Nu spuneţi asta, îi taie ea vorba. Asta spune toată lumea 
cînd vine timpul despărțirii. De fapt, nu o cred cu adevărat. E 
doar o modalitate de a vorbi. 

- Dar mie chiar mi-a făcut plăcere. Foarte mare. 

- Şi atunci? spuse ea. Trebuie sâ ne mai întîlnim. Cînd ne 
întoarcem amindoi la Cairo. 

Era sigur că acum urma: „Trebuie sâ vii pe la noi într-o seară, 
sâ bem ceva, sâ-mi cunoşti soţul, copiii.“ Dar ea nu spuse nimic 
altceva decit: 

- Aveţi o bucăţică de hîrtie? 

El căută în buzunar şi găsi un plic vechi. Ea scrise, pe dosul 
lui, o adresă şi un număr de telefon din al-Azbakiyya. 

-  Luăm legătura cînd vă întoarceţi. Dacă doriţi, adică... 

- Da, spuse el. Mi-ar face foarte mare plăcere. 

Ea îi strînse mîna, îi facu semn lui Tom Holly şi plecă. El 
urmări uşa care se închise în urma ei. Cînd se răsuci, în sfîrşit, 
îşi dădu seama că rămăseseră doar ei doi. Sala era goala şi 
imensă, plină de pahare folosite şi resturi de mîncare. Nimeni 


nu miîncase de foame acolo, de fapt. Michael închise ochii, 
amintindu-şi de tatăl său care era acum într-un loc fără ecouri şi 
lumină. 

CAPITOLUL ŞAPTE 

- E foarte drăguță, nu-i aşa? 

Trecuseră de mult de British Museum şi căutau un loc unde 
să mâniînce. Fusese ideea lui Tom. Lui Michael nu-i era deloc 
foame. 

- Cine? 

i Oh, nu face pe prostul, Michael. Ştii foarte bine cine. 
A'isha Manfaluti. 

- Presupun că da. 

-  Presupui! Nuţi-ai putut lua ochii o clipă de la ea. 

- De ce ne-ai făcut cunoştinţă, Tom? 

Michael se opri din mers, forţindu-l pe Tom să facă acelaşi 
lucru. 

- Dece? De ce trebuie să mă freci aşa, Michael? Trebuie că 
ţi-a spus pînă la urmă. 

- Nu mi-a spus nimic. 

- Atunci despre ce aţi vorbit, pentru numele lui Dumnezeu? 
Despre ultima săpătură? 

- Puțin şi despre asta. 

- Măcar ştii cine e? 

- Cine e? O cheamă A'isha Manfaluti. Şi e... ce? Are cam 
treizeci şi patru de ani, lucrează la Muzeul Egiptului, este spe- 
cialistă în arhitectura mormintelor din dinastia a nouăsprezecea. 
Tatăl ei a fost avocat ataşat la tribunalele mixte. N-are fraţi, nici 
surori. Ea... 

- Nu ne interesează nimic din toate astea, Michael. Eu 
vorbesc despre soțul ei, atît. 

Michael nu răspunse nimic. Confirmarea că avea soţ fu ca o 
lovitură care-i provocă o stare neplăcută. 

-  Soţ? Nu a pomenit de nici un soţ. 

- Ea...? Hristoase, Michael... dacă nu te-ar fi interesat atit 
de mult cum arată, ţi-ai fi dat seama imediat. îmi spui că, într- 
adevâr, nu ştii cine este A'isha Manfaluti? 

Michael simţi câ-1 ia frigul. începuse să-şi dea seama că 
aceasta nu fusese o prezentare întîmplătoare, că era foarte 
importantă pentru Tom Holly. Fireşte, ştia că va fi un preţ de 
plătit. Dar acum începu să creadă că putea fi unul mare. Nu zise 


nimic. In spatele lor, marile pietre cenuşii ale muzeului se luau 
la întrecere cu noaptea. 

Tom inspira adînc. 

- Soțul ei este Rashid Manfaluti, liderul Partidului al- 
Huriyya. Acum ştii despre ce vorbesc? 

în jurul lor erau doar umbre şi ecouri. Noaptea era stâpînă. 
Michael simţi câ-i este foarte frig. 

- Nu înţeleg, spuse. E vorba despre... despre acel Manfaluti 
care a fost răpit? 

Tom încuviinţă din cap încet. 

- Acum cinci ani. A fost luat imediat după un discurs ţinut 
la Cairo în care condamna dreptul religios. Tocmai impuseseră o 
lege care interzicea căsătoriile mixte între copţi şi musulmani. 
Nu ştie nimeni cine sînt cei care l-au răpit, dar există bănuieli 
fondate. N-a mai fost văzut din ziua în care a dispărut. Nici 
fotografii, nici casete video, nici scrisori. Unii îl cred mort, însă s- 
a ajuns la consensul că răpitorii îl ţin în viaţă pentru o eventuală 
negociere, în cazul că guvernul cedează. Unii dintre cei mai în 
vîrstă reacţionari îşi amintesc lagărele pe care Sadat le-a 
înfiinţat pentru Ikhwan în anii şaizeci. Ei nu vor ca lucrurile să se 
repete. 

- La ce le foloseşte Manfaluti? 

- La multe. Numele lui este încă un punct de referinţă pen- 
tru liberalii din ţară. Are reputaţia de a nu fi fost corupt şi mulţi 
i-ar acorda votul într-o campanie electorală. Este împotriva 
extremiştilor şi, în acelaşi timp, priveşte religia cu mintea 
deschisă. Este un musulman în care copţii au încredere, iar 
dacă cineva poate să oprească ascensiunea fundamentaliştilor, 
acel cineva este Rashid Manfaluti. 

- Dacă este încă în viaţă, da, caz în care răpitorii n-au con- 
siderat că e mai bine să-l fi ucis. 

Tom dădu din umeri. 

- Posibil. Eu cred că nu. Dacă se află că ei sînt autorii, o să 
fie un iad de manevre de culise, situaţie care poate fi mai rea 
decit omul liber însuşi. 

- Care e rolul soţiei lui? 

Tom îşi reluă mersul pe jos. Michael îl urmă îndeaproape. Se 
îndreptau spre Strada Muzeului, trecînd prin faţa librăriilor cu 
vitrine luminate. 

- Partidul încearcă s-o convingă pe doamna Manfaluti să 


candideze pentru Parlament în campania următoare, în 
ianuarie. Ar avea şanse cu numele soţului său şi cu însuşirile ei 
proprii. O dată ajunsă acolo, ar putea să provoace o mulţime de 
probleme fundamentaliştilor, căci ar cîştiga un procent mare de 
voturi feminine. Există un singur obstacol. 

- Care ar fi acesta? 

- Nu vrea sâ candideze. Este foarte pasionată de 
problemele politice, dar nu vrea sâ fie politicianâ. Mai mult decît 
atit, nutreşte aversiune pentru aceasta idee. 

Michael îşi aminti cu jenă reacția ei la sugestia lui nâtîngâ de 
a deveni om politic. 

- De ce nu mi-ai spus de la început despre toate astea? 

- îmi pare rău. M-am gîndit... am presupus câ-ţi va spune 
chiar ea, dacă tu nu ştiai deja. Se pare că am greşit. 

- Din ce punct de vedere te interesează? 

-  Credcă e evident. 

- Tom, sînt în afara problemelor de mai bine de patru ani. 
Se pot schimba multe lucruri. Nu sînt sigur că ştiu care este 
politica noastră oficială în Egipt acum. 

- îi ţinem pe fundamentalişti departe de putere. Nu ne 
putem permite sâ lăsăm Egiptul sâ ne scape de sub control 
tocmai acum cînd supraveghem guvernele islamice din Irak, 
Algeria şi Sudan, acestea fiind ţări cam pe muchie. Dacă un 
regim extremist şi-ar exercita puterea în Universitatea Azhar, ar 
putea obţine o influenţă enormă în toată lumea islamică. Azhar 
este aproape singura instituţie pe care majoritatea 
musulmanilor o respecta. Ar însemna un mare pas înapoi pentru 
toată regiunea. 

- Pentru noi contează asta? Nu ne-a împiedicat să-l 
susţinem pe Saddam Hussein contra lranului. Sau pe iranieni 
cînd au hotârit că Saddam este cel mai mare râu. 

Tom ridica din umeri. 

- Nu fac eu politica, Michael, ştii asta. 

- Şi cu A'isha Manfaluti ce e? 

- Arfi bine să fii cu ochii pe ea. Atît. Nu-i o chestie grea, 
mai degrabâ o plăcere, m-am gîndit eu. Să ai grijă ca nimeni să 
nu manifeste vreun interes nelalocul lui față de ea. împrie- 
teneşte-te cu ea şi vezi să nu dea de vreun bucluc. 

- Ce fel de bucluc? O altă răpire... la asta te aştepţi? 

- Ceva în genul ăsta, da. Există posibilitatea. 


- Atunci ar fi. cazul să aibă o gardă de corp tot timpul. 

i A fost sfătuită, însă nu ascultă. Ar ieşi în evidență. Ea 
gîndeşte că e mai sigură fără protecţie, căci astfel trece 
neobservată. Numai persoanele importante au gărzi de corp, 
persoanele importante sînt răpite. Fireşte, cei care au gărzi de 
corp sînt trataţi ca şi cînd ar reprezenta ceva, acest lucru fiind 
exact opus dorinţei ei. 

- Ar putea avea dreptate. Mă refer la faptul că cei 
importanţi sînt ţintele răpitorilor. 

Tom încuviinţă din cap. 

- Nu ne putem permite să riscăm şi nici nu o putem lăsa pe 
ea s*o facă. Dacă va fi cazul, avem nevoie de ea fie şi numai ca 
simbol. Spre deosebire de soţul ei, ea ne este de folos doar vie 
şi liberă. Vreau să o supraveghezi sub forma unei prietenii, 
Michael, doar atît. Nu există altcineva antrenat căruia să-i cer 
asta. 

Michael se opri din nou. 

- Ştie destule despre tine, Tom. Cine şi ce eşti. 

- Bineînţeles că ştie, băiete. Este foarte deşteaptă şi a fost 
pretutindeni. 

- Ştie că tu ne-ai făcut cunoştinţă, dar eu nu cred că va 
râmiîne la rutina academică prea multă vreme. 

- Nici nu mă aştept, dar asta nu contează de-adevâratelea. 
Nu-i place faptul că Vestul se amestecă în afacerile Egiptului, 
însă este suficient să-şi dea seama că trebuie să mergem 
împreună. Acum ai motive întemeiate s-o cunoşti mai bine. Este 
singurul lucru pe care ţi-l cer. 

- Te aştepţisă mă culc cu ea? 

- Te rog, Michael, mă cunoşti prea bine. Nu e stilul meu. 
Depinde numai de tine cît de mult vrei să aprofundezi prietenia. 

- Poate vrei să-l caut şi pe Manfaluti, nu-i aşa? 

- N-am spus aşa ceva. 

- Dar ti-ar suride. 

- Da, bineînţeles, dacă prinzi vreun fir. Tom se opri. 
Michael, în legătură cu cealaltă afacere. Am nevoie de un 
răspuns foarte curind. Cînd putem vorbi? 

Michael oftă. Pe stradă o ceată de bădărani ameţiţi de bere 
„defilau“ în zgomotul cutiilor goale şi al urletelor fără noimă. 

- Nu-i nevoie, Tom. M-am hotărit deja. Aş vrea să mă întorc 
la Cairo miercuri. Voi avea nevoie de o informare completă 


înainte de plecare. 


CAPITOLUL OPT 

Testamentul colonelului Ronald Hunt fuse citit luni dimineaţa, 
în biroul avocaţilor săi, Ephraim, Rainbow şi Gillespie. Clădirea 
era pe strada St. Giles, puţin mai departe de Pusey House şi 
arăta ca şi cînd ar fi avut petice pe coate, dacă ar fi avut coate. 

Formau un grup mic, trist: Michael, mama, Paul într-o jachetă 
de tweed şi bluză pe git, Anna, soţul acesteia Andrew şi băieţii 
acestora. Michael îşi făcuse griji că ar fi putut să apară Carol; 
mai rău, că ar fi putut profita de ocazie, să facă o scenă. Citirea 
unui testament putea fi transformată într-o răbufnire, iar 
Michael ştia cît de puţin îi trebuia lui Carol să-şi dea în vileag 
sentimentele. 

Benjamin Ephraim era un om care se chinuise să dea o 
dimensiune dickensiană vieţii, de altfel mizeră, a unui avocat de 
provincie. Aproape câ-i reuşise. Biroul lui putea servi foarte bine 
într-unul din studiourile B.B.C. la turnarea filmului B/eak House, 
cu rafturi de cărţi aliniate, luminat slab, cu fotolii din piele uzate 
acoperite cu carpete. Aerul era impregnat cu miros de sarmale 
şi castane, de pipe de argilă vechi şi vin de Xeres dulce în 
carafe roşii. Ephraim însuşi aparţinea, chipurile, unui cerc de 
excentrici care aleseseră să iasă în public îmbrăcaţi în haine din 
epoca victoriană, arătînd pentru toată lumea ca nişte figuranţi 
în căutarea unui Sherlock Holmes sau a unui Nicholas Nickleby, 
ca să le dea un oarecare scop. Gu voce lugubră dădu citire 
testamentului, clauză după clauză. Nu era prea lung şi nici nu 
cuprindea vreo surpriză. Nu atima nici un schelet în dulapul 
îngust al vieţii lui Ronald Hunt sau, dacă era, îl legase bine cu 
sfoară şi sigiliu, astfel încît să nu zdrăngănească şi să sperie 
copiii. Cei mai mulţi bani, din puţini cît erau, reveneau văduvei; 
pentru nepoți lăsase mici cadouri, dar toate acestea nu 
schimbau viaţa nimănui. Fusese doar o moarte mică cu 
consecinţe fireşti. 

Cei trei copii ai răposatului dădură mîna cu Ephraim şi 
părăsiră biroul, nesemnificativ mai bogaţi decit atunci cînd 
intraseră, exact la fel de trişti. 

Luară prînzul cu toţii la Randolph, o familie care încetase să 
mai fie familie. Dintr-un anume motiv, conversaţia ajunse la 
dragoste. Vorbeau despre ea, pe rînd, ca despre ceva care 
poate fi căutat sau cîştigat, sau pentru care trebuie să lupti, 
ceva care poate fi păstrat sau pierdut, ca o avere, ca o 


recompensă pentru bunătate, încredere şi tenacitate. Michael 
tăcea, ascultindu-le trăncăneala şi presupunerile legate de una, 
de alta. Ştia că, dacă vorbea, era doar spre jena lor şi, probabil, 
chiar a lui. 

Acum ştia că iubirea nu era aşa, nu putea fi cumpărată, 
tîirguită sau ciştigată cu forţa, nu venea ca rezultat al unor 
rugăciuni pioase sau al unei aşteptări dureroase. Pogora foarte 
simplu, fără formalităţi, de la foarte mare înălţime, ca o flacără 
mistuitoare, necontrolată, necontrolabilă şi ciudată. O dată ce 
era acolo, era în tine, nu mai puteai face nimic s-o alungi, 
niciodată. 

- Ai păţit ceva, dragul meu? îl întrebă maică-sa, privindu-l 
îngrijorată. 

Ajunseseră la desert şi observă că de-abia se atinsese de 
miîncarea din farfurie. 

- Nu mă simt bine, mamă. Mă... gindeam doar. 

- Ai fost preocupat toată ziua. 

- Regret, nu am făcut-o cu intenţie. 

- De ce nu stai acasă mai mult, iubitule? Ai nevoie de 
odihnă. La serviciu încă nu vor avea nevoie de tine. Sînt sigură 
că vor găsi pe cineva să-ţi ţină locul. 

- Da, Mike, zise Anna, gata ca întotdeauna să susţină orice 
mică acţiune întreprinsă de mama lor. Era singura care-l 
numea vreodată Mike. Râmii. Noi nu te-am prea văzut. Băieţii 
au rare ocazii să petreacă puţin timp cu unchiul lor. Nu-i aşa, 
băieţi? 

Copiii încuviinţară cu supunere din cap, după care îşi con- 
centrară din nou atenţia la budincile de orez. Michael le 
adusese cadou cîte un cuţit cu minerul încrustat cu argint, însă 
ei nu manifestaseră decit un interes politicos; inimile lor nu 
erau impresionate de frumos, nu doreau decit jocuri pe 
calculator şi filme la video. 

Michael dădu din cap în semn de negaţie. 

- Regret, repetă el, nu am cum. Am promis unui prieten câ 
mă întorc miercuri. Are să-mi dea de lucru ceva important. 

Paul se uită la el aspru. Părea tulburat. 

- Nu cumva e vorba de Tom Holly? 

- Te rog, Paul. Nu la masă. 

: Foarte bine, nu acum. O sâ mă întorc şi eu la Cairo 
sâptâmiîna viitoare. Sunâ-mâ. îmi promiţi? 


Michael încuviinţă din cap. 

După masă se despărţiră. Anna şi Andrew se duseră acasă, 
bâieţii se întoarseră la şcoală, iar Paul o conduse pe mama lor 
acasă. 

- Dartu, Michael? N-ai nimic altceva de fâcut, nu-i aşa? 

- Dacă nu te deranjează, aş vrea să fiu puţin singur. Voi fi 
acasă mai tîrziu. 

După ce ceilalţi plecară, găsi un taxi şi-i spuse şoferului să-l 
ducă la cimitirul unde fusese îngropat tatăl său. N-avea nici un 
alt motiv special să viziteze locul aşa de curînd, doar câ părăsea 
Oxfordul în ziua următoare şi dorea sâ-şi ia adio singur. 

în timpul week-end-ului vintul deranjase florile de pe 
mormint. Pe crucea simplă din lemn erau scrise numărul locului 
şi identitatea celui îngropat. Michael râmase în picioare multă 
vreme, încercînd sâ facă o legătură între mormîntul amorf de 
pămînt şi tatăl pe care şi-l amintea. Se cutremură descoperind 
cît de puţine amintiri avea şi cît de greu era să reconstituie 
figura, vocea şi gesturile tatălui său. încercase din greu să-l 
mulţumească şi reuşise atît de puţin. Paul fusese acela - Paul cu 
vocaţia lui, cu respingerea manifestată contra milităriei - care 
cîştigase şi păstrase afecțiunea tatălui lor. Michael n-o numea 
dragoste, pentru că n-o considera dragoste. 

Un cortegiu funerar apăru ca din senin, înaintînd pe aleile 
dintre morminte foarte încet, spre locul unde se afla el. Abia 
atunci observă o groapă săpată proaspăt, lingă mormîntul 
tatălui său, cu movila înaltă de pâmiînt aşteptind pe următorul în 
linie, îndată ce prima maşină ajunse aproape de el, se întoarse 
şi se îndreptă spre poartă. 

în timp ce părăsea cimitirul, cineva deschise uşa unei maşini 
parcate vizavi de poartă. Cînd să ajungă pe trotuar, o voce ÎI 
strigă încetişor pe nume. Uitîndu-se din nou la maşină, văzu că 
uşa rămăsese deschisă, iar şoferul privea în direcţia lui, 
aşteptîndu-1. Traversă. 

Ea nu spuse nimic. Nu era nevoie. El se urcă în maşină lîngă 
ea în tăcere, privind-o, nevenindu-i să creadă, incapabil să 
oprească ceea ce se întîmpla. Se gîndi că, dacă scoate un 
sunet, vraja se va sparge şi ea va dispărea ca o ceaţă fină, iar el 
va râmîne cum era cu citeva momente mai devreme, singur, 
fără amintiri, în căutarea drumului spre un loc care încetase să 
mai existe sau poate care nu existase niciodată. 


CAPITOLUL NOUĂ 

A'isha conduse maşina direct la Pandolph şi o parcă. Michael 
intră şi ceru o cameră dublă. Hotelul era liniştit şi mirosea a 
toamnă. Sălile publice erau aproape părăsite, iar pe coridoare 
aerul era înţesat cu şoapte. îşi auzeau cu greu paşii unul altuia, 
pe covor, cînd se îndreptau spre camera lor. Atunci se atinseră 
prima oară, se ţinură de miini, cu delicateţe, cu teamă. Cînd 
ajunseră în faţa uşii, ea se întoarse către el. 

: Niciodată pînâ acum nu m-am simţit aşa de nervoasă, 
spuse ea. Tu? 

- Nici eu.' Niciodată. 

O luă în braţe şi o trase spre el în tăcere, cu obrazul ei lipit de 
al lui; stâturâ aşa multă vreme. Cînd veni liftul, urmat de sunet 
de voci, se depărtară. El deschise uşa, clipind des în lumina 
caldă care intra prin fereastra înaltă. 

Uşa se închise singură, fără zgomot, tăind iluzoriu toate 
legăturile şi lăsînd trecutul în spatele lor. Ca un stâvilar în faţa 
torentelor, într-o secundă, camera era ca şi cînd fusese 
etanşată. Era ca şi cînd se retrâseserâă între cei patru pereţi ai 
unei camere de izolare dintr-o mînăstire uitată de lume sau s-ar 
fi dus în creierii munţilor, la sute de mile depărtare de orice 
formă de viaţă socială. Pereţii, tavanul, mobila, toate parcă erau 
însufleţite. 

Michael se simţi electrizat de aerul care-i atingea pielea, iar o 
simplă răsuflare făcea să vibreze toată camera. 

A'isha se duse la fereastră. Pe partea cealaltă a străzii era 
Ashmolean Museum. Petrecuse acolo atitea ore din viaţa ei, 
înconjurată de cutii de sticlă şi de statui de piatră, sub ochi duri 
de sticlă, faianţă şi alabastru, supraviețuitori ai unui trecut pe 
care îl ştia în fragmente disparate, asemeni unei melodii din 
care-şi amintea doar frînturi. Nu-i trecuse niciodată prin minte 
că această cameră ar putea fi acolo, la o jumătate de minut de 
mers pe jos, aşteptind-o pe ea, aşteptîndu-i pe amindoi. Aşa era 
şi trecutul ei, îi era cunoscut numai în fragmente, bucăţi rupte şi 
inscripţii şterse de vreme. Toate acestea deasupra dragostei, a 
amintirii mîngiierilor şi a atingerii cu altă piele. Cum se frag- 
mentaseră şi se transformaseră într-o melodie pe care o 
fredonezi greşit, din memorie. Apucă ambele jumătăţi ale 
draperiei, le uni cu o zmuciturâ, oprind lumina să mai intre. 

Michael aprinse o veioză de pe una din noptiere. De cînd se 


urcase în maşină, ea nu prea vorbise. Nici nu fusese nevoie. Ea 
se dezbrăcă de haină şi o aruncă pe marginea unui scaun. îşi 
aranja cu mina o şuviţă rebelă de pâr. El observă că de pe 
degetul ei dispăruse verigheta. 

Era îmbrăcată într-o fustă de culoarea vinului alb, o jachetă în 
carouri, o eşarfă vişinie cu buline crem, în jurul gitului. Cu 
degete experte îi desfăcu nodul şi o puse peste haină. Era sigur 
că peste cîteva momente o va vedea goală. îşi va scoate 
jacheta, fusta, lenjeria, va veni spre el cu pielea colorată de 
jocul luminii cu umbra şi va intra în ceața singurătăţii lui 
copleşitoare. închise ochii cu durere. Cînd îi redeschise, era 
lîngă el. 

— Bietul Michael, şopti ea. 

Acestea fură singurele ei cuvinte. îl mîngiie uşor cu mîna, 
mirindu-se de faptul că era aşa de aproape. El îi acoperi palma 
cu a lui, lipind-o strîns de obraz şi simţi cum îl pătrunde căldura 
ei. Cu cealaltă mînă ea îi descheie nasturii hainei. Ca s-o dea 
jos, el se scutură, lăsînd-o să cadă pe podea. 

Nu vorbeau, asemenea unora care fuseseră deportaţi în 
locuri pustii mult timp şi uitaseră la ce foloseşte limbajul. El ar fi 
vrut să-i spună că o iubeşte, să se facă plăcut cu complimente 
şi cu lucruri drăguţe, dar nu găsea cuvinte potrivite pentru nici 
un gînd. O atinse, în schimb, întîi cu ochii, apoi cu degetele şi la 
urmă cu buzele, pe buzele ei. Fiecare impresie era nouă, ca şi 
cînd n-ar fi avut memorie, nici aduceri aminte de dragoste în 
alte locuri, în alte momente. Asta era tot ce exista şi ce existase 
vreodată. 

Aşa că ea se îndepărtă un pas şi se dezbrăcă exact cum 
ştiuse el că o va face. încă nu foloseau cuvinte, nici explicaţii, 
nici scuze, nici minciuni. Se întinse pe pat să asculte, nu un 
discurs, ci tăcerea deplină după care tînjise atiţia ani. Cînd, în 
final, el se apropie de ea, corpurile lor se atinseră, tăcerea se 
adînci şi mai mult, iar în cameră parcă crescuseră aripi imense 
ce bâteau aerul fără să facă zgomot, aripile unei păsări uriaşe, 
ale unui înger, fără dimensiuni perceptibile, loveau aerul, rupînd 
fiecare cuvînt, amintirea fiecărui cuvînt, smulgînd şi eliberînd 
ţâcerea, tăcerea care cuprinsese totul. 

- Cum ai ştiut unde să mă găseşti? întrebă el. 

Stăteau întinşi unul lîngă altul. Corpurile lor de-abia se 
atingeau, degetele miinilor le erau înlănţuite. Afară, ploaia înce- 


puse să cadă într-o răpăială constantă pe pervazul ferestrei. 

- Am sunat la tine acasă. Era fratele tău acolo şi mi-a spus 
unde ai putea fi. 

— Paul? Dar nu i-am spus... 

— Nu. A recunoscut asta. Te cunoaşte însă prea bine, cred. 
Făcu o pauză şi se răsuci cu faţa spre el. Eşti bucuros? Te bucuri 
că te-am găsit? 

Se întoarse şi el într-o parte, ca s-o poată privi mai bine şi 
mai mult. Cu fineţe, îi mîngiie sînul stîng şi-l săruta. 

- Te-am dorit foarte mult, recunoscu el. 

- Acum e bine? Asta este ceea ce ai dorit? 

O sărută. 

- Da. Mai bine. 

- Mai bine? Cum? 

-  Puio mulţime de întrebări. 

- Trebuie să ştiu. Totdeauna m-am simțit., 
necorespunzătoare. Pentru bărbaţi. Tu habar n-ai cum e. Dacă 
nu eşti virgină sau soţie, eşti curvă. Nu există termeni 
intermediari. Adesea mă gîndesc că în ţara noastră nu sînt 
femei fericite. Se ridică şi se sprijini cu spatele de tăblia patului. 
N-am mai făcut lucru acesta pînâ acum, Michael. Să mă duc 
după un bărbat, sâ-l aştept... am riscat foarte mult. M-am 
temut că... vei ride de mine. Sau că mă vei dispreţui. 

- Ai ştiut tot timpul, nu-i aşa? Că te-am dorit. 

Ea încuviinţă din cap. 

- Mi-a trecut prin minte, da. însă cum puteam să fiu sigură? 
De-abia schimbasem cîteva vorbe. 

- Mă bucurcăţi-ai asumat riscul. 

- Da, şopti ea. Şieu. 

- Atunci nu e o nebunie momentană? zise el, apoi zimbi. 

- Nu, pentru mine nu. Despre tine, nu ştiu. Poate eşti un 
oportunist, de felul celor care pindesc fete inocente ca mine. 
Mama obişnuia să mă avertizeze în legătură cu ei. 

- Nu, spuse el. Cred că poate fi un lucru foarte serios. Tăcu 
puţin, apoi întrebă: Cînd te întorci la Cairo? 

- Ar fi trebuit să plec astăzi. Rise şi privi la ceasul cu 
brățară de pe mînă. Avionul meu tocmai a plecat acum o oră. 

- Eu plec miercuri. Poate mergem împreună. 

- Nu cu acelaşi avion, iubire. Aş vrea, dar... 

- E vorba despre soţul tău. La el te gindeşti? 


- într-un fel, da. Ţi-a povestit Tom Holly? Michael încuviinţă. 
Nu e simplu, e multă lume... voi fi aşteptată la aeroport, 
condusă acasă. Mă supraveghează. Trebuie să fiu... trebuie să 
joc rolul soţiei credincioase. Dacă se află... 

Se opri. 

- Ce se întîmplă dacă se află? întrebă el. 

Ea ezită. 

- Cred că... se bilbii ea... cred că mă vor ucide, pentru că 
am umplut de ruşine numele lui Rashid. 

- înţeleg. începu să se întrebe în ce anume se băga. O privi 
şi o întrebă: îl iubeşti? 

- Pe Rashid? 

-Da. 

La început nu răspunse. Faţa ei trăda o gamă de emoţii gene- 
rate de o luptă interioară foarte dificilă. 

- Ne-am căsătorit acum zece ani, spuse ea. Eram foarte 
tînârâ şi virgină. Altceva? Căsătoria n-a fost aranjată în modul 
obişnuit; dar a fost pusă la cale de către părinții noştri. Pe 
atunci nu era o personalitate, bineînțeles. Mi s-a permis să-mi 
continuu studiile. A fost foarte înţelegător. M-a văzut la o nuntă 
şi s-a îndrăgostit de mine, acesta a fost motivul pentru care s-a 
aranjat totul. După un timp cred că am început să-l iubesc. 
Rashid ar fi făcut orice pentru mine. Era un om de treabă, unul 
ale cărui vorbe erau confirmate de fapte. L-am admirat şi, pe 
măsură ce au trecut anii, l-am admirat mai mult. Tăcu puţin. 
Michael, nu-i uşor să-ţi răspund la întrebare. L-am iubit, am ţinut 
foarte mult la el. Dar... nu a fost ca acum, nici măcar cînd 
făceam dragoste. A fost... un prieten bun, un soţ de treabă. 

- Dar mai tirziu, cînd cei care l-au răpit îl vor elibera? Ce 
vei face atunci? 

Ştia că pusese o întrebare prostească, îndrăzneață, 
prematură şi chiar periculoasă. N-avea încotro, trebuia s-o 
pună. 

Ea nu răspunse. Aproape brusc păru încurcată, ca şi cînd era 
perturbată, nu atît de mult din cauza întrebării, cît de cu totul 
altceva. Cobori din pat, se duse la fereastră şi trase draperiile 
deoparte. Lumina inundă camera. Michael privi conturul trupului 
ei gol, suprapus ferestrei. Ploaia şiroia pe sticlă. Zgomotul 
străzii urca pînă la ei, intermitent şi incomplet. 

- Aş vrea să-ți spun ceva, Michael, însă trebuie să-mi 


promiţi că nu vei sufla o vorbă nimănui. în nici un caz lui Tom 
Holly, prietenul tău. Crezi că poţi? Se întoarse cu faţa spre el. 
Avea o privire foarte, foarte tristă, şi pierdută. Trebuie sâ-mi 
spui. 

- Promit. Orice îmi vei spune, nu va afla nimeni. Jur. 

Ea dădu din cap aprobator şi îşi întoarse chipul din nou spre 
geam. Ploaia se prelingea pe sticlă, cîte o picâturâ mare se 
desprindea dintre cele mai mici şi, în alunecarea ei, lâsa dire 
efemere. 

- Acum un an, începu ea, mi-a fost furnizată o informaţie 
care a dus la descoperirea unui mormiînt din dinastia a 
nouăsprezecea, pe platoul Giza, nu prea departe de piramide. 
Era unul mic aparţinind unui preot pe nume Nekht-harhebi. A 
fost construit pentru el şi soţia sa Teshat, cam pe la 1300 
înainte de Hristos, sub domnia primului Seti, faraonul 
Menma'atre'. Era al patrulea faraon dupâ Tutankamon, dacă îţi 
poţi da seama ce înseamnă asta. Cum el nu comentă, ea 
continuă: Mormiîntul nu era intact. Fusese jefuit ceva mai 
devreme şi resigilat ulterior. Chiar în spatele camerei mortuare 
am găsit opt corpuri, toate mumificate, toate într-o stare de 
degradare avansata. Le-am trimis la muzeu şi am cerut 
consiliului de administraţie permisiunea să desfacem unul 
dintre ele. Surprinzător, au aprobat imediat, contra garanţiei câ 
nu executăm o desfâşare publică. Acest lucru ar fi stîmit o 
groază de probleme, vezi tu, cu bărbogşii. Inspiră, apoi se grâbi 
sa termine. Execuţia operaţiei ne-a fost încredinţată mie şi 
colegului meu Ayyub Megdi, mai precis am făcut-o eu, sub 


supravegherea lui. Se întoarse din nou cu faţa spre camera, fără 
sâ-l privească. Avea ochii în direcţia lui, dar vedea altceva. Nu o 
camera de hotel din Oxford, ci o cămăruţă din pivniţa muzeului 
din Cairo; nu cearceafuri şifonate în care tocmai făcuse 
dragoste, ci bandaje pe care le scosese de pe un mort; nu pe 
Michael, d pe bărbatul de pe masă, lipsit de viaţă şi îmbrăcat 
într-un costum modern, cu cravată. îşi amintea cravata, căci o 
cumpărase chiar ea. Era Rashid. Soţul meu. îl înveliseră în ban- 
daje şi-l lăsaseră acolo, ca pe un cadou. 

CAPITOLUL ZECE 

Bentley-ul opri exact în faţa uşii de la intrare. Un servitor 
aştepta deja la baza treptelor, dar, cu toate acestea, ocupantul 
locului din spate nu se mişcă. Servitorul nu deschise portiera 
înainte de semnal. în momentul următor, maşina cu gărzile 
personale ale musafirului opri în spatele limuzinei. Gărzile 
coborîrăâ, controlară căile de acces, treptele şi partea din faţă a 
casei. Totul părea sigur. Unul dintr ei vorbi într-o staţie mică, 
apoi dădu semnalul. Servitorul deschise o umbrela mare şi se 
apropie de uşa maşinii. 

Al-Qurtubi cobori. Aproape regretă existenţa umbrelei. Era 
pentru prima oară în Anglia şi era nerăbdător să se bucure de o 
vreme de toamnă, căci din ţara de unde venea el, frunzele nu 
deveneau aurii înainte să cadă. Acolo era vară şi iamâ. Ce mai 
era între ele era aproape nesemnificativ. 

Sir Lionel Bailey aştepta în capătul scărilor. Al-Qurtubi îl 
recunoscu după fotografiile pe care i le furnizaseră oamenii lui 
de încredere. După cît de bine ştia, comportamentul aristocratic 
şi manierele de lord nu proveneau mai de mult de două 
generaţii, cel mult trei. Propria lui descendență nobilă se 
întindea paisprezece secole în urmă, dar el nu câuta mezalianţe 
genealogice, ci, pînă la urmă, putere. lar aceasta era ceva ce 
Lionel Bailey şi prietenii lui aveau din abundenta. 


Nu era nevoie de translator pentru a fi făcute prezentările. Al- 
Qurtubi vorbea engleza foarte bine şi nici unul din ei nu avea 
nevoie de prezentare. Fiecare ştia cine e celălalt şi ce aşteaptă 
unul de la altul. Al-Qurtubi, cu barba lui deasă şi cu hainele flu- 
turînd, făcea o figură nepotrivită stind pe treptele casei din 
provincia Kent. Gazda, aşteptînd sâ-1 primească, îl analiza atent 
şi se întreba dacă acesta era cu adevărat omul pe care-l 
aşteptau, dacă era capabil să le livreze ceea ce doreau şi în 
măsura cerută? 

— Domnul Al-Qurtubi? exclamă Lionel, întinzîndu-i mîna 
dreapta în semn de bun venit, dar nefâcînd nici un pas de pe 
locul unde era. Nu vedea nici un rost de a păşi în ploaie din 
cauza micului bărbos. Mă bucur că, în sfîrşit, ne întîlnim. 

Bîrfele spuneau că oaspetele lor nici măcar nu era arab, ci 
italian, spaniol sau ceva din neamurile astea. Un catolic care s-a 
convertit la islamism cînd era foarte tînâr şi şi-a propus să 
devină un far călăuzitor printre zeloţi. Bineînţeles că toate 
acestea erau speculaţii. Ceea ce conta pentru Bailey era că Al- 
Qurtubi conducea una dintre cele mai puţin compromise grupări 
fundamen- taliste din lumea arabă, câ exercita o autoritate 
incontestabilă asupra unei reţele mari de devotați, mulţi dintre 
ei în Europa, şi era doritor så subvenţioneze răul - în acest caz, 
pe sir Lionel şi prietenii — în schimbul ajutorului în vederea 
atingerii propriilor sale țeluri. 

— Şi eu, sir Lionel. Sper că aceasta va fi prima dintr-un şir 
lung de întîlniri. 

Sir Lionel îşi strimbă buzele în forma zimbetului celui mai bun 
pe care îl avea. Nu că nu s-ar fi putut abtine, dar n-avea încotro. 
Nu avea nici cea mai mică intenţie sâ devină prieten la 
cataramă cu un fanatic tuciuriu sau cu cohortele lui de soioşi. 
Alianţa lor urma sâ fie numai pentru satisfacerea intereselor 
ambelor părţi. 

Trăncăniră despre nimicuri citeva minute bune. Bailey le 
ţinuse departe pe soţia şi fiicele sale, parţial din cauza 
prejudecăţilor pe care presupunea câ le avea oaspetele lui, şi 
parţial pentru că dorise să fie cunoscută unui cerc foarte strîns 
mica flecăreală din ziua aceea. 

- Dacă sînteţi pregătit, poate ar fi bine să mergem în sala de 
şedinţe, domnule al-Qurtubi. Colegii mei ne aşteaptă în 
bibliotecă şi sînt extrem de nerăbdători să vă vadă, în sfirşit. 


Biblioteca fusese construită mai puţin pentru cărţile casei şi 
mai mult pentru a satisface aspiraţiile posesorilor «i. 
Aristocraţia engleză n-a suportat niciodată pretențiile 
intelectuale ale verişorilor continentali, dar şi-au însuşit stilul 
camerelor mari, căptuşite cu mobilă tapiţată cu piele şi cu fotolii 
din acelaşi material. In mod firesc, Bailey rezervase camera 
întîlnirilor de afaceri. Nu putea să-i dea o altă întrebuințare. Tot 
mijlocul era ocupat de o masă lungă de stejar, cu o linie 
ornamentală, pentru optsprezece persoane. Acum, paisprezece 
locuri erau ocupate de persoane care se ridicară în picioare cînd 
intră Bailey, urmat imediat de al-Qurtubi. în marele şemineu 
ardea un foc care arunca umbre ascuţite pe toţi pereţii camerei. 
Sir Lionel îl conduse pe musafir la locul liber din capul mesei, 
apoi îl prezentă întregii asistenţe, fiecăruia pe rind. 

Al-Qurtubi ştia cine este fiecare. Dacă erau adevărate 
informaţiile, probabil ştia mai multe despre fiecare decit sir 
Lionel însuşi. Sistemul lui de spionaj era subtil, ascuns şi mult 
mai eficient decit acela al unui stat de mărime mijlocie din Vest. 
Dacă n-ar fi fost convins că aceşti oameni îi pot oferi cu precizie 
acele beneficii pe care nu le putea obţine uşor nicăieri, n-ar fi 
fost în camera aceea şi nici măcar în Anglia. în afară de Lionel, 
mai erau prezenţi trei englezi, doi francezi, doi germani, un 
italian, un spaniol, doi olandezi şi un austriac. Toţi erau bâtrîni 
sau de vîrstă mijlcie, oameni serioşi, umblaţi prin lume, 
consacraţi. Erau aici nu pentru a face bani, a cîştiga prestigiu 
sau a obţine avantaje personale. Toate aceste lucruri le aveau 
în secunda în care le doreau. 

Cînd se restabili liniştea, al-Qurtubi fu invitat să se adreseze 
celor de faţă, ceea ce şi făcu pe un ton liniştit, cu voce scăzută, 
ca un obişnuit să fie ascultat într-o tăcere desâvirşită. Singurele 
zgomote care se auzeau, în afara glasului lui, erau cele ale 
scînteilor care urcau în coşul larg sau a cîte unui lemn care 
trosnea, sau a cenuşii care se depunea pe grătarul spaţios. 

- Domnilor, Începu el. Vă mulţumesc că m-aţi invitat aici şi 
că veţi avea răbdarea să mă ascultați. Aţi fost excepţional de 
amabili. în alt loc, In alt moment, cred câ am fi duşmani. Poate 
că vom deveni duşmani în viitor, este prematur să ne 
pronunţăm - şi nici măcar nu serveşte nici unui scop. Este 
suficient să spunem câ oricare ar fi problemele noastre, ele nu 
sînt atit de mari ca dorinţa noastră comună şi prezentă. Dacă 


pot spune aşa, am convingerea că, dacă rezolvăm problema 
comună, implicit şi diferendele vor fi rezolvate. Mă înţelegeţi? 

Scrută toate feţele, una cîte una, testînd, încercînd, câutînd 
dovezi, dar toţi erau prea experimentați şi prea deştepţi ca sâ 
lase să se citească ceva. 

Unul dintre englezi se aplecă puţin în faţă şi zise: 

- Domnule al-Qurtubi, pronunţă numele greşit cu un „cv“ în 
loc de prima literă, cred că înainte de a începe să rezolvăm 
neînțelegerile, eu şi colegii mei sîntem îndreptăţiţi sâ primim 
cîteva răspunsuri legate de ceea ce s-a întîmplat vinerea 
trecută la Londra. Nu supunem discuţiei principiul de bază. 
Sîntem cu toţii de acord câ incidentele de acest fel, oricît de 
regretabile, sînt necesare pentru crearea unui grad de 
conştientizare publica a dimensiunii problemei noastre. Nu am 
nici cea mai mică dorinţa de a contesta profesionalismul cu 
care agenţii dumneavoastră au dus la îndeplinire treaba. Totuşi, 
mă nelinişteşte... scara la care s-a petrecut evenimentul. Cu 
siguranţă câ este posibil sâ insufli teroare oamenilor fără să fie 
nevoie să se meargă atit de departe, fâră atitea pierderi de vieţi 
omeneşti. 

în jurul mesei, cîteva capete aprobară, alţii nu dezvăluiră 
nimic din ceea ce simțeau, dacă erau sau nu de acord cu ce 
spusese vorbitorul. Al-Qurtubi ascultă impasibil. Cînd termină 
englezul de vorbit, se înclină o fracțiune de secunda. 

- Credeţi câ eu n-am plins vineri noasptea? Nu credeţi că 
m-am rugat pentru sufletele victimelor şi ale bietelor familii? Va 
imaginaţi câ inima mea n-a sîngerat înainte de asta pentru 
nevinovaţii pe care oamenii mei i-au măcelărit sau câ nu va mai 
sîngera de-acum înainte? Sînt numai compasiune, domnilor, sînt 
inundat de compasiune şi milâ. Credeţi că, dacă aş putea recu- 
pera o singură viaţă din cite s-au pierdut, nu aş face-o? N-am 
cerut eu povara asta care mă apasă. Mă obligă la nişte acţiuni 
care îmi întorc stomacul pe dos şi care nu-mi fac nici o plăcere. 
Dumnezeu a pus-o pe umerii mei şi El mă conduce. Eu sînt doar 
instrumentul voinţei Lui. Chiar şi dumneavoastră, deşi poate nu 
vă daţi seama, de asemenea, nu sînteţi altceva decit instru- 
mentele Lui. Făcu o pauză, privind în jurul lui. Ascultau. Nu le 
mai vorbise nimeni aşa? Este voinţa Lui ca în mijlocul Europei 
popoarele să se ridice împotriva musulmanilor şi tot voinţa Lui 
este ca eu să deschid Egiptul şi să le ofer un loc de refugiu. 


Cum se obţine acest lucru? Jucîndu-ne cu violenţa sub spectrul 
milei? Inşfâcînd puţin şi retrăgîndu-ne la urmă? Făcu o pauză şi 
le înfruntă privirile. Trebuia să înţelegeţi, continuă el, că stăm 
pe muchia întunericului nesfirşit. Dacă speța umană are nevoie 
să fie salvată, dacă destinele noastre, ale cîtorva, trebuie 
împlinite, acţiunea nu poate să fie decit brutală şi fără 
compromisuri. Ce aţi cere unui chirurg, dacă aţi merge la el cu 
o tumoare? Operaţi-mă cu milă şi nu tăiaţi prea mult? Sau dacă 
piciorul dumneavoastră este cangrenos, i-aţi cere să vă taie 
laba complet, dar să lase restul, că poate îl mai folosiţi la ceva? 

Vă rog să luaţi toate acestea în considerare. Vinerea trecută 
au murit cu mult peste o sută de persoane. Pînă cînd vom ter- 
mina acţiunea noastră, vor fi trei-patru mii de morţi, poate mai 
mulţi. Vi se pare excesiv? Vă simţiţi tentaţi să opriţi totul din 
cauza durerii care va fi provocată, de frica cîtorva nopţi fără 
somn? Socotiţi. Dacă nu acţionăm, dacă nu instaurăm teroarea 
în mijlocul întunecimii, ce se va întîmpla? Cîţi vor muri atunci? 
Zece mii? Douăzeci de mii? Un milion? Zece milioane? Las 
socotelile în seama dumneavoastră. E o chestiune de 
aritmetică, asta-i tot. 

Peste cameră se aşternuse o tăcere profundă. Atinsese cele 
mai profunde temeri, aşa cum îşi propusese. Focul pilpii, căci 
unul dintre butuci căzu sub formă de cenuşă. Pe vatră, un cîine 
de vînâtoare auriu îşi mişcă urechile în somn. 

- Mi-e permisă o întrebare? Cel care vorbise era italianul, 
Alessandro Pratolini. Al-Qurtubi încuviinţă. Simţea că vor face ce 
voia el, pentru că îi controla pe toţi. Eu răspund de ltalia în 
această chestiune. La noi, emigranții nu sînt la fel de numeroşi 
ca în Franţa, Germania sau în Anglia, însă sîntem presaţi de ţări 
ca Albania, iar economia noastră este mai puţin capabilă să 
facă faţă afluenţei. Pînă nu oprim valul, o să fie un dezastru atit 
în nord, cît şi în sud. Trebuie să colaborăm şi cu Vaticanul, căci 
într-o treabă ca aceasta nu putem acţiona fără binecuvintarea 
papei. Papa, însă, este mult prea preocupat de promovarea 
înţelegerii internaţionale ca să mai aibă timp să aplece o ureche 
la problema noastră. Anul viitor va ţine o conferinţă la lerusalim. 
Trebuie să fie convins că sînteţi cea mai mare ameninţare la 
adresa păcii pe care el doreşte s-o negocieze şi că pretenţiile 
dumneavoastră trebuie ascultate, dacă doreşte să aibă succes. 
Trebuie să ştiu ce propuneţi în această problemă. 


Al-Qurtubi zîmbi pentru prima oară. 

Cu siguranţă că acest lucru v-a fost explicat, spuse, n- 
aveţi de ce să vă temeţi. S-a avut grijă de papă. Ştie de mine 
chiar dacă nu ştie cine sînt. Ceea ce este important este cine 
crede el că sînt. Cine se teme el că aş fi. Cînd va veni timpul, nu 
ne va da de furcă. Aveţi cuvîntul meu. 

Puteţi să-mi daţi detalii? 

Sigur. Vom discuta asta mai tirziu, noi doi, şi vă voi 
răspunde la toate întrebările pe care le mai aveţi. Ma in fondo, 
non sara un problema per noi. Mi cred a ^. 

Bailey aruncă o privire în direcţia lui Qurtubi. Ulterior va 
trebui să verifice cu Pratolini dacă el credea că omul este într- 
ade- vâr italian. Era ceea ce spionii trebuia să fi verificat cu mult 
timp în urmă. întrunirea continuă. Al-Qurtubi răspunse 
diferitelor întrebări despre organizaţia lui, nivelul de pregătire la 
care 
^ Dar, în fond, nu va fi o problemă pentru noi. Credeţi-mă. (Ib. 
italiană) (n.trad. ). 
ajunseseră, planurile lui de acţiune în Egipt şi Europa. Fiecare 
participant puse cel puţin o întrebare, iar al-Qurtubi păru capa- 
bil så le răspundă la toţi satisfăcător. O oră şi mai bine, mai 
tîrziu, Lionel Bailey aruncă tuturor o privire cuprinzătoare. 

— Ei bine, domnilor, mai există întrebări? Aşteptă. Nu? 
Foarte bine. în acest caz, aş dori să-l întreb pe domnul al- 
Qurtubi dacă doreşte să pună vreo întrebare. 

Al-Qurtubi nu răspunse imediat. Ei îl iscodiseră şi îl chesti- 
onaseră cu maximum de abilitate şi forţă, fără ca el să 
dezvăluie nimic de substanţă. Nu-i ciştigase cu totul şi încă 
ezitau să se pună, pe ei şi forţele pe care le controlau, la 
dispoziţia lui. Trebuia sâ-i ameţească mai tare. Căută în mantiile 
lui şi scoase un pachet pe care-l puse pe masă. Era un plic gros 
din care scoase cîteva fotografii şi două casete. Aşeză 
fotografiile una lîngă alta pe masă, în faţa lui. Erau şase pe 
zece, alb-negru, cu contrastul foarte bun şi bine focalizate. 

Bărbatul pe care-l vedeţi aici - arătă prima fotografie - şi 
aici, şi aici, este Kurt Auerbach, directorul biroului Bundesamt 
fur Verfassungsschutz pentru Orientul Mijlociu. Aceste fotografii 
au fost făcute săptămâna trecută la Berlin, la o cafenea de pe 
strada Unter den Linden. Acestea sînt prim-planuri, dar mai sînt 
altele care cuprind detalii. Bărbatul din această fotografie... şi 


acesta - arătă alte două - este un funcţionar superior care 
lucrează pentru Comisia Europeana Antiteroristă. Se numeşte 
Zwimmer. Fotografiile sînt mostre din alte cîteva fâcute acum 
patru zile cu ajutorul unui aparat cu lentile de înaltă putere, la 
Berna, în Elveţia. Făcu o pauză, căci toţi ascultau cu mare 
atenţia. Era sigur câ unul dintre ei era chiar mai interesat. 
Continuă: Bineînţeles că mai apare şi un al treilea care e 
prezent în toate fotografiile. Nu veţi avea nici o dificultate în a-1 
recunoaşte. Stă la două scaune de dumneavoastră, sir Lionel. 

Omul indicat era Paul Muller, unul din cei doi reprezentanţi 
germani. Faţa i se făcuse gri. Făcu un efort vizibil, răsucindu-se 
spre al-Qurtubi. 

- Asta înseamnă că aţi pus pe cineva să mă urmărească şi 
să mă fotografieze în secret, fără permisiunea mea? 

- Ar putea să pară aşa, da. 

- Atunci trebuie sâ protestez. Ceea ce aţi fâcut ne poate 
pune pe toţi în pericol. Contactele cu aceşti oameni sînt o parte 
esenţiala a culegerii de informaţii pentru organizaţia noastră. 
Detaliile discuţiilor mele cu ei vor fi accesibile, ca de obicei, în 
raportul lunar. Eu... 

- Nu e nevoie de asta, îl întrerupse al-Qurtubi, ridicînd de 
pe masă cite-o casetă, pe rînd. Aceste casete au fost 
înregistrate în acelaşi timp cînd au fost fâcute fotografiile, cu 
ajutorul unui microfon. Dacă doriţi, le puteţi asculta de la cap la 
cap mai tîrziu. Pentru moment, doar un fragment. 

Scoase din buzunar un casetofon mic şi plat, îl puse pe masă 
şi-i dădu drumul după ce introduse una dintre casete. Camera 
se umplu cu un uşor fişiit care fu întrerupt de voci. Conversaţia 
se purta în limba germană. Cei din jurul mesei nu vorbeau toţi 
această limbă, doar cîțiva, şi asta era de ajuns. Faţa lui Muller 
se schimbă rapid din cenuşiu în alb. Al-Qurtubi opri maşinăria, 
apâsînd pe alt buton. 

- Cred că am audiat suficient, spuse. 

- Pentru Dumnezeu, nu puteţi permite... începu Müller să 
protesteze. 

- Taci! izbucni Bailey, apoi se adresă lui al-Qurtubi. Dacă 
acestea sînt originale şi dacă domnul Miller a divulgat ceea ce 
ştia, toată operaţiunea noastră devine riscanta. Mă înţelegeţi, 
nu-i aşa? 

- Se pare, spuse al-Qurtubi, că eu am înţeles asta mai bine 


decit oricare dintre dumneavoastră. Oamenii mei îl urmăresc pe 
Herr Muller foarte strîns de cîteva luni bune. Săptămîna trecută 
a fost prima lui tentativă de a - ce termeni folosiţi? „ciripi“. 
După ce veţi fi ascultat aceste casete şi veţi fi citit transcrierile 
pe care le-am făcut, veţi vedea că a făcut o treabă foarte 
serioasă. 

- Atunci, asta e, spuse Bailey, presupun că acum e doar o 
chestiune de timp. 

- Nu chiar. Aşa cum Herr Muller însuşi vă va spune, nimeni 
altcineva din BfV sau Comitetul European Antiterorist nu a fost 
informat despre aceste întîlniri. Muller a vrut să facă o 
înţelegere şi ştia câ va obţine ceva mai mult dacă se 
confesează unor persoane disparate. N-a fost însă foarte greu 
să ne asiguram că nici Auerbach, nici Zwimmer n-a mai ajuns la 
biroul său în dimineaţa care a urmat. Sinteţi la fel de în 
siguranţă ca mai înainte. Problema este ce facem cu Herr 
Muller. 

- Ne vom ocupa de asta. 

- Nu. Eu nu cred. Vocea lui al-Qurtubi era dură, iar tonul 
hotărit. Nu am încredere, iar toată discuţia despre compasiune 
mâ enervează. 

Se ridică şi îşi împinse scaunul la o parte. Lionel Bailey simţi 
cum i se ridică pârul de pe ceafă, fiindcă lucrurile o cam luaseră 
razna. Micul arab trecea peste el. încercă să zică: 

- Mă gîndesc câ... dar al-Qurtubi îi reteză vorba cu o 
singură privire tăioasă. 

- Dar este absurd, protesta Muller. Eram ultima persoană 
care ar fi trădat. Ştii asta. El a falsificat totul. Aceste casete sînt 
contrafăcute. Se pot testa, există metode, ştiţi bine. 

Muller era un tip gras. Respira cu dificultate şi, pe măsură ce 
îi creştea gradul de agitaţie, plăminii lui aveau de muncit din ce 
în ce mai greu sâ pompeze aerul. 

- Nu faci decît să-ți îngreunezi situaţia, spuse al-Qurtubi, 
care se apropiase de Müller. Nu e destul câ ai încercat sâ ne 
trădezi, mâ acuzi pe deasupra şi de falsuri în faţa acestor 
domni. 

Nu se mişcă. Parcă al-Qurtubi hipnotizase pe toată lumea. Cu 
încă un pas se apropie şi mai mult de neamt. Camera era plină 
de tensiunea cauzată de aşteptare. Arabul scoase dintr-un 
buzunar ceva ce la prima vedere semăna cu un creion lung. La 


o a doua, mai atentă, se dovedi a fi o baghetă de metal, 
ascuţită la un capăt, cam de un sfert de ţol grosime şi lungă de 
vreo nouă toii. Muller încercă să se ferească, trâgindu-se inapoi, 
dar arabul întinse mina şi îl trase spre el, de gulerul cămăşii. 
Grasul scînci, dar nu spuse nimic. Al-Qurtubi introduse virful 
baghetei în interiorul urechii lui Muller. 

- E neplăcut? întrebă. 

- D... da... mormăi el. 

-  Casetele nu sînt falsuri, nu-i aşa Müller? 

Neamţul scînci din nou. Al-Qurtubi împinse sîrma mai tare în 
urechea lui Muller. 

- Amis, nu sînt falsuri, aşa-i? 

- Nu, şopti acesta. 

- Sînt înregistrări originale. Ne-ai trădat sau nu? 

Linişte. Bagheta se răsuci mai departe şi mai adînc, făcîndu-l 
pe Muller sa geamă de durere. Din urechea interioară începu să 
curgă o şuviţă de sînge care se prelinse pe lob. 

-Nu? 

- Ba da, da. Bineînţeles. Muller transpira puternic, iar tran- 
spiraţia îi şiroia pe frunte şi pe obraji, picurînd pe costumul lui 
cel scump. Dar s-a avut grijă, nu s-a produs nici o stricăciune. 

In aerul din cameră, tăcerea plana greu; aproape că nimeni 
nu mai respira. Al-Qurtubi zimbi cu milă. 

- Da, s-a avut grijă de tot. 

Cu o singură mişcare împinse bara din metal adînc în craniul 
lui Muller. Neamţul zvicni o singură dată, violent, apoi căzu 
moale şi greu pe podea, la picioarele călăului său. 

Al-Qurtubi se întoarse la locul lui, fără să scoată o vorbă. 
Acum erau ai lui toţi, putea să facă ce dorea cu ei. Confesiunea 
lui Muller fusese ca o gratificaţie. La urma urmei, nu fusese 
necesară. Nu cînd el ştia că acele casete erau, într-adevăr, 
falsificate şi că neamţul fusese, aşa cum singur protestase, 
ultima persoană care i-ar fi trădat. 

CAPITOLUL UNSPREZECE 

Cetatea Vaticanului 

11 septembrie 

Tomaso Albertini făcu o pauză să-şi îndrepte spatele. li 
reapăruse durerea şi ştia câ nu va trece mult pînă cînd va trebui 
să se întoarcă la spital la tratament. îi vor spune, cum îi mai 
spuseseră pînă atunci, câ un om la virsta lui ar trebui s-o lase 


mai domol. Dacă trebuie să muncească, îi vor spune ei, ar fi 
cazul sâ gâsească o slujba care să nu necesite aşa de multa 
muncă fizica. Asta însemna sâ pârâsească Vaticanul şi să caute 
de lucru. Numai gîndul îl îngrozea. Avea şaizeci şi unu de ani şi 
muncea la Vatican de cînd era doar un bâiat, exact ca tatăl său, 
şi ştia câ nu va gâsi niciodată un loc de muncă pentru care sâ 
nu fie nevoie de muncă fizică. Ce ştiau doctorii? Va continua sâ 
lucreze aici, chiar dacă asta îl va ucide. 

Se îndrepta grăbit, împingind tomberonul cel vechi spre piaţa 
Sf. Petru, sâ-şi înceapă ziua de muncă. Era cinci şi jumătate 
dimineaţa şi aerul era foarte rece. Peste tot în jurul lui o linişte 
mormiîntală ţinea oraşul mut. Nu erau maşini cu pasageri 
grăbiţi, nici claxoane, nici turişti. Doar un bâtrîn cu măturile lui, 
care mergea încet prin întuneric şi prin frig. 

Se uită în dreapta, la complexul de clădiri de deasupra por- 
talului de nord al lui Bemini. Totul era atît de familiar: imaginea 
din întuneric, piaţa cea mare, stilpii arcuiţi, obeliscul, fîntînile 
gemene şi impresionantul dom care se înălța deasupra lumii. El 
nu era deloc interesat de nici unul dintre aceste lucruri. Ceea 
ce-i atrâsese atenţia era un singur aspect: o fereastră luminată 
la ultimul etaj al Palatului Apostolic, în aripa destinată aparta- 
mentelor papale. Lumina venea din dormitorul papei. Tomaso 
îşi făcu semnul crucii cu devoțiune, aşa cum proceda în fiecare 
dimineaţă. îi dădea siguranţa să ştie că Sfintul Părinte era, ca şi 
el, treaz. îi făcea bine sâ simtă că vicarul lui Hristos era deja 
treaz şi se ruga pentru sufletele oamenilor, chiar înainte ca 
soarele sâ se ridice deasupra domului Sfîntul Petru. 

îşi împinse căruciorul, tremurînd puţin în frigul muşcător. 
Spatele lui mai putea sâ aştepte citeva luni. Avea lucruri mult 
mai îngrijorătoare la care sâ se gindească: nepoatâ-sa Nicoletta 
şi nefericita ei căsătorie cu acel sicilian; operaţia suferită de 
soţia sa, banii pe care-i economisise pentru a-şi cumpăra un mic 
Fiat. Preocupat de toate acestea, nu sesiză că lumina de la 
ultimul etaj al Palatului Apostolic se stinse. 

Sfintul Părinte părea obosit, gîndi Paul Hunt. Obosit şi poso- 
morit, de parcă îl apăsau greutăţile lumii. îl cunoştea pe bătrîn 
de cînd era episcop de Dublin: Martin O'Neill, cel mai simplu şi 
mai bun dintre oameni. Se bucurase foarte mult cînd fusese 
ales papă; primul papă irlandez care purta numele de domnie 
Inocenţiu al XIV-lea. Acum nu mai era sigur. Calitățile care-l 


făcuseră să fie atit de iubit de credincioşi şi atît de admirat de 
necatolici îl distrugeau. Era, gîndi Paul, pur şi simplu, prea 
sensibil pentru povara papalității. într-o eră mai blindă, ar fi 
putut fi un papă important, poate un sfint între alţii. Acum, însă, 
în această cea mai aspră dintre epoci... 

Erau în capela privată de lingă dormitorul papei. în mod 
normal, pontiful stătea singur pînă la ora şapte, cînd se adunau 
şi ceilalţi membri ai casei papale, incluzîndu-i şi pe secretarii lui. 
în aceasta dimineaţă erau alte reguli. Fuseseră date instrucţiuni 
ca părintele Hunt să fie primit în apartamentele papale înaintea 
oricui altcuiva. Gărzii elveţiene din capătul scărilor celei de-a 
treia logii i se ordonase de către secretarul personal al papei sâ- 
1 lase să treacă. 

Cei doi bărbaţi stăteau, neprotocolar, în partea din spate a 
capelei. Pe podea, lîngă ei, era un teanc de dosare. Papa stătea 
cu capul sprijinit în miini. Pe un deget îi strălucea un inel imens 
care era pecetea papală. Cînd Inocenţiu va muri, îi va fi scos de 
pe mînă şi va fi spart în jumătate de şambelanul papal. Aşa de 
rapid dispăreau ornamentele distinctive ale măririi. 

Paul se ridică drept în picioare, cu ochii la lumina roşie care 
licărea pe micul altar. Peste tot în jurul lor, secolele îi urmăreau. 
Papa îşi înălţă capul. Era îmbrăcat simplu în veşminte albe. în 
picioare mai purta încă papucii albaştri pe care-i încălţase lîngă 
pat. Pe nasul îngust se odihneau ochelarii fini, cu rame de aur. 
Avea ochii cuiva care cunoscuse suferinţa, dar nu se resemnase 
niciodată cu ea: ochi trişti, înceţoşaţi de miînie. în această 
dimineaţă miînia dispăruse aproape cu totul. în locul ei era o 
sclipire de înţelegere. 

- Paul, sînt foarte obosit, zise papa. Citeodată mă gindesc 
că am fost dintotdeauna obosit. 

Accentul moale, irlandez, se propagă în camera slab lumi- 
nată, complet nepotrivit cu accesoriile italienizate. 

- îmi pare râu, Sfinţia voastră. Pot reveni mai tîrziu. Este 
încă foarte devreme. 

- Nu, nu, spuse papa, dînd din cap şi zimbind cu zgircenie. 
Eu ţi-am cerut să vii la ora asta. Este singura pe care o am doar 
pentru mine. Peste încă una, trebuie să mă întîlnesc cu Tardella, 
ca să pregătim Anul Sfint. Este o sarcină foarte grea să fii papă 
într-un astfel de an. 

Paul îl privi cu tristeţe pe bătrin. Ceea ce avea sâ-i spună 


urma sâ-i îngreuneze şi mai mult povara. Avea dreptul s-o facă? 
să n-o facă? îşi amintea foarte bine de Martin O'Neill din anul pe 
care-l petrecuse la Dublin ca ataşat la nunţiatură, de devota- 
mentul cu care episcopul se dăruise scopului păcii, de 
bunăvoința de a vorbi şi de dorinţa arzătoare de a vedea Irlanda 
eliberată de ură. îşi amintea şi rafala de focuri de mitralieră 
trasă asupra maşinii lui O'Neill într-o după-amiază de duminică 
pe cînd vizita Belfastul. Fusese acolo, într-o maşină, mai în 
spate şi văzuse tot sîngele şi durerea şi îl susţinuse pe episcop 
în ambulanţă. Acum i se părea că trecuse atîta vreme de atunci; 
demult şi departe. 

Intenţionaţi încă să vizitaţi lerusalimul? întrebă Paul. 

Da, şopti, dînd din cap uşor. Nu am încotro. 

S-ar putea să fie periculos. 

Nu-mi este străină senzaţia. 

Ştiu prea bine Sfinţia voastră. N-am vrut să dau dovadă 
de lipsă de respect. 

Nici n-am luat-o ca atare. Sint prea bâtrin să-mi mai fac 
griji cu astfel de lucruri. 

Atunci, daţi-mi voie să vă spun cinstit. Cred că vizita 
proiectată la lerusalim nu este... înţeleaptă. Nu numai pentru 
dumneavoastră, ci şi pentru regiune. Ştiţi prea bine ce se 
întîmplă în Egipt. Spiritele sînt agitate. Aceste crime recept 
înfăptuite de  terorişti au stimit râul peste tot. Există 
posibilitatea ca ultimele omoruri din Anglia să fie opera 
extremiştilor musulmani, cu siguranţă că se vorbeşte deja de 
acest aspect. S-ar putea să fie chiar şi represalii la adresa 
musulmanilor. Chiar şi faptul că dumneavoastră aţi condamnat 
aceste încălcări grosolane a impresionat audiența... diferențiat. 
Vizita la lerusalim a unui papă în acest moment... 

Este cel mai sfint dintre oraşe, Paul. Chiar mai sfint decit 
Roma. Anul următor va fi cel mai sfint dintre toţi anii pe care i- 
am trăit... Va marca începutul celui de-al treilea mileniu de cînd 
Domnul nostru a venit pe pâmiînt. E oraşul unde a fost crucificat 
El, unde s-a ridicat din morţi. Trebuie neapărat să merg. 

Chiar şi cu perspectiva protestelor? Ştiţi că fatwas au fost 
deja publicate... 

Ştiu totul despre fatwas. Oamenii voştri m-au ţinut la 
curent tot timpul. Mi-au fost trimise traduceri: „Dacă cumva 
aşa-zisul vicar al lui Hristos va pune piciorul în al-Quds, o va 


face ca şef al opresorilor şi ca domn al cruciaților.“ li cunosc 
prea bine. 

- Atunci sînteţi conştient că o să fie probleme. 

- Voi merge acolo ca vindecător. Misiunea mea este una de 
vindecare. Pentru toţi oamenii. Dacă nu pot aduce pacea în 
lerusalim, unde pot spera s-a aduc? 

- lerusalimul nu e Belfastul... Paul văzu licărul de durere 
din ochii papei. Regret, Sfinte Părinte, n-ar fi trebuit să spun 
asta. 

i De ce nu? Ceea ce vrei să spui este că n-am reuşit să 
aduc pacea în Belfast, că acolo încă se omoară între ei. Ştiu că 
ai dreptate şi că pot spera la foarte puţin. Râmin însă la părerea 
că trebuie să mă duc acolo. 

- Acum trei nopţi, la Cairo, au fost ucişi creştini. 

Fusese un atac la unul dintre magazinele copte din nordul 
oraşului. Muriseră şase oameni. 

- Nu-i nevoie să-mi aminteşti. 

- în curînd vor ucide musulmani în Marsilia. 

Papa îşi aplecă uşor capul, apoi privi în direcţia unei mici 
statui a Fecioarei, care era aşezată într-o nişă, în peretele din 
faţa lui. Era o figurină scumpă, bătută în pietre preţioase, o 
frumoasă piesă creată la şcoala lui Bemini. Scoasă la licitaţie, ar 
fi adus milioane. Ajutau, însă, acei bani la alungarea fricii? Sau a 
foamei? A disperării? Ar fi vrut el să fie atît de simplu. 

- Ce vrei să-mi spui, de fapt, Paul? 

- Nu este vorba despre ce vreau să spun, Sfinte Părinte. 
Este despre ce trebuie să spun. 

- Atunci, spune... Aş dori să aud ce ai să-mi spui. S-ar 
putea să nu am timp să citesc toate dosarele pe care mi le-ai 
adus. 

-  Sfinţia voastră, trebuie să-mi promiteţi că le veţi păstra în 
seiful dumneavoastră personal. Nimeni altcineva nu trebuie să 
aibă acces la ele. N-aş vrea să credeţi că vă ordon, dar dosarele 
acestea... 

- E chiar atit de râu? 

- Da, şopti Paul. îl privi pe papă. Al-Qurtubi a fost în Anglia. 
Credem că a fost acolo pentru a se întîlni cu liderii unei coaliţii 
de dreapta cunoscute sub codul Z-19. 

- Z-19? Am mai auzit de ei pînâ acum? 

- Este posibil să nu, Sfinţia voastră. Cel puţin, nu sub 


numele acesta, deşi, cu siguranţă, cunoaşteţi cîte ceva despre 
unele dintre grupările constituite. O să aflaţi amănunte în unul 
dintre dosare. Mă tem că nu foarte multe, căci se cunoaşte 
foarte puţin, momentan, despre ei. în orice caz, noi bănuim că 
au fost implicaţi în cîteva atacuri teroriste; niciodată direct, 
totdeauna prin intermediari. Z-19 este probabil o bandă foarte 
mică de indivizi influenţi din cîteva ţări, fiecare dintre ei avînd 
legături directe sau indirecte cu grupuri mari de rasişti şi 
neofascişti. Cifra 19 poate fi indiciul posibil al numărului lor, dar, 
în prezent, nu avem cum să obţinem confirmarea acestei 
bănuieli. N-am fost în stare să stabilim identitatea nici unuia 
dintre ei. Oricum, se zvoneşte că sînt implicate vîrfuri 
guvernamentale şi unul sau doi oameni de afaceri extrem de 
bogaţi. 

- Care e scopul final? 

- Sînt o grupare formată în perioada de început a 
reunificării Germaniei şi a prăbuşirii comunismului în Est. 
Dorinţa lor este de a păstra Europa de Vest pură sau cît de pură 
pot ei. Asta înseamnă să-i ţină la distanţă pe cehi, polonezi, 
albanezi şi alte specimene cu care ei nu doresc să-şi împartă 
viaţa, averile şi fericirea. De asemenea, înseamnă şi 
îndepărtarea tuturor imigranţilor proveniţi din afara Europei - 
nord-africanii din Franţa, turcii din Germania, pachistanezii, 
africanii şi chiar chinezii din Marea Britanie. 

- Şi unde sâ-i trimită? 

Paul ridică din umeri. 

- înapoi acasă, presupun. Asta este ceea ce declară în mod 
obişuit, putînd să însemne orice. 

- înseamnă ceva anume? 

- Nu mare lucru. Cu siguranță, nu se referă la a doua, a 
treia generaţie de imigranți, la cei care s-au născut şi au crescut 
în Europa. Nici la țările lor de origine care n-au nici loc, nici 
hrană pentru ei. 

- Ce ar vrea al-Qurtubi cu Z-19? Sigur nu crede câ-i poate 
vrăji să-şi modifice purtările. 

- Nu. Sînt convins că nu este aşa de naiv. Mai degrabă 
înclin să cred că vrea sâ-i încurajeze într-o direcţie. O mişcare 
antimusulmană în Europa i-ar servi în multe sensuri. 

- Repet, cu ce scop? 

- Nu sînt pe deplin sigur. Cred că s-ar putea să-i fi ajutat să 


aranjeze cele mai recente acte teroriste în Anglia. Asta dă un 
pic de sens. Poate să-i unească interesul pentru promovarea 
instabilității pe scară largă. O breşă în siguranţă poate duce la o 
legislaţie draconică şi la destabilizarea poliţiei. Dacă Z-19 va 
putea implica celulele teroriste musulmane, s-ar putea să se 
apropie mult de obiectivele lor. 

- Asta tot nu explică ce speră al-Qurtubi să scoată din 
toate astea, pentru propria lui cauză? îşi asumă un risc enorm şi 
el, şi cei care-l urmează. 

- Facem totul pentru a ne infiltra în organizaţia lui, Sfinţia 
voastră. Nu-i deloc uşor. lar lîngă el personal, este chiar mai 
greu să se ajungă. Am un singur om care ar putea fi în stare s-o 
facă, dar este reticent şi mă feresc sâ-1 forţez. 

Papa încuviinţă din cap. 

- Da, da, înţeleg. Ai obţinut multe, Paul, nu e cazul să te 
scuzi. Papa ezită, cu ochii la statuia Fecioarei. Spune-mi, ce ştii 
despre al-Qurtubi? Ai ajuns la ceva concluzii? Este cine credem 
noi că este? 

Paul închise ochii. îşi ţinu respiraţia cel mai lung moment din 
viaţa lui, din viaţa bisericii. Papa îl urmărea, ştiind cît de mult 
depindea totul de replica lui. O lume întreagă, milioane de 
suflete. 

- Da, spuse Paul. Deschise ochii. Eu cred că este exact cine 
este. 

Urmă o tăcere lungă, o tăcere întreruptă de zgomotele 
îndepărtate ale oraşului care se trezea la viaţă. Lumina slabă a 
zorilor pătrundea firavă printr-un geam mic, deasupra altarului. 
Papa se uită în ochii lui Paul, ochii unui om care suferea o 
durere profundă. 

-  Ajutâ-mâă să ajung la altar, spuse el. 

Paul îl ajută să părăsească scaunul cu rotile şi-l susţinu cu 
fermitate. Papa făcu cîţiva paşi, clâtinîndu-se, şi îngenunche pe 
cele cîteva trepte joase. Doar puţini ştiau cît de mult suferea 
bâtrînul chiar şi numai cit se lăsa în genunchi. Paul era printre 
ei, căci fusese în spital şi văzuse cum îi tâiaseră pantalonii şi ce 
răni făcuseră gloanţele în picioarele episcopului. îngenunche şi 
el alături. Nu veni nimeni. Papa lăsase instrucţiuni să nu fie de- 
ranjat nici el, nici musafirul lui. Zgomotele şi vocile din 
camerele din spate ajungeau la urechile lor, estompate. Le 
ignorară şi se rugară în continuare. 


Paul îşi ridică privirea spre crucifixul de deasupra altarului. 
Pentru a suta oară în acea săptâmiînă gindurile i se întoarseră la 
profeţiile Simţului Malachy. 

Malachy fusese preot irlandez în secolul al doisprezecelea. 
Abate de Bangor, episcop de Connor şi, în final, arhiepiscop de 
Armagh. Murise în 1148 la Clairvaux, în braţele Sfintului 
Bemard. Pe la mijlocul secolului al şaisprezecelea un istoric 
benedictin, pe nume Wion, dezvăluise un şir de profeţii făcute 
de Malachy, care prevedeau, într-o manieră indirectă, 
identitatea următorilor o sută doisprezece papi. 

Pentru aceia care credeau în profeţii - şi erau mulţi în Biserică 
- alegerea lui Inocenţiu al XIV-lea fusese un eveniment 
memorabil. Malachy profeţise o sută doisprezece succesori la 
Scaunul lui Petru, ultimul urmînd să fie Petrus Romanus - Petru 
Romanul. Conform ordinii date de profeție - Inocenţiu, la care 
Malachy se referise ca Gloria Olivae, „Gloria măslinei“ — urma 
să fie ultimul papă înaintea lui Petrus. însemna că apropierea de 
final a celui de-al doilea mileniu aducea şi timpul să se împli- 
nească ultimele vorbe ale sfîntului: 

„Ultima persecuție a Sfintei Biserici Romane va fi sub domnia 
lui Petru Romanul, care va hrăni mulţimea cu preţul unor mari 
nenorociri, după care oraşul celor şapte coline va fi distrus şi 
înspâimîntâtorul Judecător va judeca lumea.“ 

Pe Paul îl trecu un fior interior, gîndindu-se la cît mai avea de 
trăit bătrînul din faţa lui. Cît timp va mai dura pînă la venirea 
„înspâimîntătorului Judecător“ şi pînă cînd Roma va fi transfor- 
mată în ruină. 

Papa îşi termină rugăciunile. Paul se ridică primul şi îl con- 
duse înapoi în scaunul lui. 

- Cred că e timpul să mergem, zise papa. Ne aşteaptă lumea. 
Lumea se impacientează dacă trebuie să aştepte prea mult. 
Chiar şi pe un papă. 

Zimbi. Vechiul lui zîmbet, zimbetul lui cuceritor, zimbetul cu 
care-i cîştigase pe atiţia de partea lui. 

Paul trecu în spatele scaunului cu rotile. îl auzi pe papă 
şoptind: 

- Noaptea trecută am avut din nou visul acela. 

Paul îşi simţi inima tresăltînd. 

- Şi eu, spuse. 

- Piramida neagra. Eram adîncit foarte mult în interiorul ei. 


Cred ca el era foarte aproape. Mult mai aproape decit înainte. 
Mă tem câ în curînd îi voi vedea faţa. 

Se lasă o tăcere înspâimintâtoare. Paul tresări şi întoarse 
capul. Crezu că auzise, undeva sus, un fîlfiit de aripi. Era 
convins câ nu erau aripi de îngeri. 


„Voi face pâmîntul Egiptului o pustietate între 
ţările pustiite, iar cetăţile lui între cetăţile pustiite 
vor fi pustii patruzeci de ani, şi pe egipteni îi voi 
împrăştia printre neamuri şi-i voi risipi prin ţări.“ 
lezechiel, 29:12 
CAPITOLUL DOISPREZECE 

Cairo 

Luni, 22 noiembrie 

Pentru al doilea an consecutiv, iama se aşternuse peste 
Egipt, ca un blestem. Oameni cu ochi de fiare mergeau pe 
străzile îmbibate de ploaie, ca leremia, profeţind dezastrul. Apa 
îngheţată  distrugea fundațiile caselor vechi. Zăpada se 
aşternuse în zone cu mult mai sudice decit se înregistrase 
vreodată. Deseori Nilul era ascuns în ceaţă, caprele behăiau pe 
coline, peste tot erau semne rele, iar orizontul părea înecat în 
sînge. 

Se vedeau aproape în fiecare zi. In cele mai multe dintre 
nopţi dormeau împreună, deşi locuiau în apartamente diferite, 
să păstreze aparențele şi sâ-i deruteze pe cei care îi 
supravegheau. Începînd din vară, crescuse considerabil 
importanţa aparenţelor. 


Pe măsura ce iama îşi intra în drepturi, atitudinea oamenilor se 
înăsprea. In fiecare zi erau lungi procesiuni pe străzi. Bărbaţi şi 
femei în haine închise la culoare strigau sloganuri pînă 
răguşeau, apoi în ziua următoare ieşeau din nou să strige. 

în bazare erau de vinzare pâpuşi din cîrpe cu chipul unui 
bărbos numit „Rushdie“, de diferite mărimi şi cu diferite 
costume. Păpuşile aveau corniţe cochete la tîmple, ochii roşii, şi 
se vindeau cu o spînzurâtoare de lemn în miniatură, în laţul 
căreia le era prins capul. Pe frunte aveau cusuta Steaua lui 
David cu alb şi albastru. Unii îşi atîmau aceste păpuşi în 
geamuri, alţii le propteau în spatele maşinilor. Deveniseră cele 
mai populare cadouri. Copiilor le plâcea să se joace cu ele, 
fiindcă puteau să facă pe călăul cu rîndul. 

Michael şi A'isha îşi duceau viaţa ştiind că, în orice moment, 
„Rushdie“ s-ar putea să nu mai fie păpuşă, iar spînzurâtorile să 
nu mai fie din rumeguş. El preda la Universitate unor clase din 
ce în ce mai împuţinate. Vederile lui erau neacceptate de 
studenţi şi nu o dată se angajase în discuţii dure cu fanaticii cu 
bărbi, care îi reproşau că este un imperialist. El nu ştiu niciodată 
cum să răspundă baţjocurii lor. 

A'isha se ducea în fiecare zi la mormîntul Nekht-harhebi unde 
încă lucra cu Megdi. Ţinuseră secretă identitatea mumiei, căci şi 
el, şi Butrus Shidyag, asistentul lui, făcuseră să dispară 
rămăşiţele lui Rashid Manfaluti în crematoriul muzeului. Numai 
substituirea lui cu o altă mumie, din magazie, îi ajutase să 
ascundă descoperirea de către consiliul directorilor. A'isha nu 
spusese nimic celor care-l susțineau pe soţul ei, căci aveau 
nevoie să spere în eventuala lui întoarcere din captivitate, ca o 
figură mesianică, un Hristos sau Ilmamul Ascuns. Ea ştia 
adevărul, dar tăcea. Se gindise că nu ajuta la nimic să spună 
cuiva. în presă mai fuseseră „scurgeri“ de informaţii cum că 
eliberarea lui Rashid era iminentă, dar numai în schimbul vieţii 
fundamentaliştilor condamnaţi la moarte în Tanta, unde asasi- 
naseră cîţiva membri ai consiliului local. Undeva, cineva, juca 
un joc foarte elaborat. 

Era o zi rece şi în aer se simţea zăpada. în oraş fusese o pană 
de curent dupâ-amiaza tirziu şi nu era nici o lumină. Oamenii se 
înghesuiau lîngă sobele cu gaz sau cu petrol, mîncau la 
luminare sau ascultau ştiri care nu mai erau proaspete, la 
radiouri cu baterii. 


Michael şi A'isha se plimbau, ţinîndu-se de mînă, pe malul 
fluviului. Nu era nimeni prin preama lor şi erau siguri că pe ea n- 
o urmărea nimeni. întunericul îi ascundea bine. în ciuda difi- 
cultăţilor, sentimentele lor nu se diminuaseră. Timpul pe care îl 
petrecuseră împreună la Cairo le consolidaseră, fără ca ei să se 
poată opune sau să le schimbe. Michael nu se gindise niciodată 
că poate vorbi aşa deschis, cu atit de puţine ascunzişuri, cu 
cineva. Gînduri şi trăiri ţişniseră afară din el: în pat, după ce 
făceau dragoste, la masă, în timpul plimbărilor, în cafenele şi 
restaurante. Toată viaţa lui se întorsese cu susul în jos şi pe 
dos, ca A'isha s-o poată inspecta, ca şi cînd el tînjea după girul 
ei pentru acţiuni şi inacţiuni, nu numai cele din prezent, ci şi 
cele din trecutul îndepărtat. Mai rămăsese un singur lucru pe 
care se temea sâ-l dezvăluie, de frică să nu strice relaţia lor 
pentru totdeauna, să n-o întoarcă împotriva lui. 

- Ce e, Michael? Nu te-am mai văzut aşa pînâ acum. 

- Cum? 

-  Abătut. De cînd am ajuns aici, n-ai scos o vorbă. Ne-am 
plimbat în tăcere. Nu-mi spune că ai fost şi tu scurtcircuitat de 
pana asta de curent. 

- Nu, rise el. Sînt pe baterii. 

- Atunci, ce e? 

Ea se agăţă mai strîns de braţul lui. Deasupra lor norii ascun- 
deau jumătate de lună, iar pe fluviu bârcuţe mici urcau şi cobo- 
rau fără să scoată un sunet. Singurele lumini erau farurile 
maşinilor care se perindau pe străzile întunecate. 

- îţi aduci aminte de ziua in care ne-am cunoscut? întreba 
el. Ne-a făcut cunoştinţă un prieten de-al meu pe nume Tom 
Holly. Atunci am spus că aveam impresia că este un funcţionar 
civil sau ceva asemănător, iar tu m-ai asigurat că nu e nimic din 
toate astea şi că lucrează pentru Serviciul Britanic de Informaţii. 
Ai avut dreptate, bineînţeles. Tom Holly este şeful Biroului din 
Egipt, din cadrul Serviciului M.1.6, de multă vreme. înainte de a 
fi avansat, a lucrat aici în Egipt. Eu... Problema este, iubirea 
mea, că Tom şi cu mine am fost colegi. Adică, şi eu am lucrat 
pentru MI6. Toate lucrurile pe care ţi le-am spus despre diverse 
posturi la universităţile britanice, despre călătorii în scopuri de 
cercetare... toate au fost minciuni. 

- Ştiu. 

-Ce? 


Am ştiut de la început. Sau am presupus. N-am putut fi 
niciodată sigură dacă mai lucrezi sau nu pentru Serviciul de Spi- 
onaj. Ceva m-a făcut să mă gîndesc că nu. 

Mi-am dat demisia acum patru ani. înainte de asta am 
fost şeful Biroului de aici, din Cairo. 

Atunci cum se face că nu auziseşi de mine? 

Auzisem, dar soţul tău nu intra în responsabilităţile mele. 
De această parte se ocupa adjunctul meu, Ronnie Perrone, care 
acum este şef în locul meu. Figurai în rapoartele lui din cînd în 
cînd, dar niciodată în mod special. Cînd ne-am cunoscut, n-am 
făcut legătura pînă cînd nu mi-a spus Tom. 

înţeleg. 

Nu te-ai supărat? 

să mă supăr? De ce? 

Pentru că am fost agent străin. Soţul tău s-a zbătut 
pentru independenţa reală a Egiptului. Cei ca mine trebuie să fi 
fost ca un blestem pentru el. 

Ea dădu din cap în semn de negaţie. 

Nu chiar. Dacă ar fi fost la putere şi te-ar fi descoperit, te- 
ar fi expulzat. Toţi facem ce credem că e bine. Şi el ar fi trimis 
spioni egipteni în Israel sau în Libia. 

Ar mai fi încă ceva, spuse el. Se simţi rece, greoi, ca şi 
cînd s-ar fi confesat despre o mare infidelitate, de parcă tocmai 
se terminase luna lor de miere, iar puritatea sentimentelor era 
iremediabil pâtatâ. După ce te-am cunoscut, continuă el, am 
discutat cu Tom. M-au rugat sâ am grijă de tine. Pentru ei eşti 
importantă şi vor să-ţi protejeze viaţa. Nu cred că au aflat 
despre moartea lui Rashid. în fine, am fost de acord. Am spus 
că te voi păzi. 

Ştiu. 

El îi aruncă o privire nedumerită. 

Nu se poate să ştii. 

Ba se poate. Ştiu. A fost evident; din care alt motiv ne-ar 
fi făcut cunoştinţă? Este probabil ca eu să fi ştiut înaintea ta. 

Cu toate acestea ai venit după mine în ziua aceea? La 
cimitir...? 

Ea încuviinţă din cap. El aproape nu observă gestul. 

Da, spuse ea. M-am îndrăgostit de tine şi am ştiut sau am 
crezut că ştiu că şi tu simţeai la fel, aşa că ce altceva mai 
conta? 


- Nu ţi-ai pus problema că m-aş culca cu tine, doar ca sâ- 
mi duc la îndeplinire datoria? 

Ea se opri şi-şi încolăci braţele pe după gitul lui. 

- Ba da, şopti ea. M-am temut, dar numai la început, 
înainte sâ ajungem în pat. Sînt anumite lucruri care nu se pot 
falsifica. 

- Eşti o femeie atrăgătoare. Nici unui bărbat nu i-ar fi greu 
să se simtă atras de tine. 

Ea îl sărută uşor pe gură. în acel moment luminile începură să 
se aprindă. De-a lungul fluviului, globurile albe stăteau 
suspendate în întuneric şi se reflectau fantomatic în apa de 
dedesubt. 

- Atunci, e-n regulă? întrebă el. 

- în regulă? 

- Ca eu să te iubesc. 

- Mă iubeşti? 

El privi spre fluviu, la imaginea lunii în apa neagră, care un 
moment mai tîrziu fu ştearsă de un nor trecător. O trase 
aproape de el şi o tinu strins. De mii de ani, se gîndi, 
îndrăgostiţii veneau aici să stea aşa sub o astfel de lună. Poate 
că tatăl şi mama lui veniseră şi ei aici într-o noapte ca asta, în 
mijlocul unei furtumi care îi alungase din Egipt pentru 
totdeauna. 

- Da, răspunse el. 

Se înfiora cînd rosti cuvîntul, deoarece ştia ca va veni o altă 
furtună. 


CAPITOLUL TREISPREZECE 

Marţi, 23 noiembrie 

Stătea în picioare pe o platforma de marmură plasată cu pre- 
cizie între deşert şi terenurile însâmînţate. în spatele lui curgea 
un fluviu însîngerat, în faţa lui, nisipurile întinse. Sfincşi negri, 
imenşi, care se succedau la distanţă de zece, cincisprezece 
picioare, aliniaţi pe două rinduri, se pierdeau în deşert. 
întorceau capul spre el, unul cîte unul, îl priveau, apoi îşi 
întorceau privirea. Erau sculptați în bazalt, ochii lor erau rubine, 
iar la git purtau ghirlande de flori roşii, sîngerii. 

Ştia că trebuie să meargă pe şoseaua cea lungă, însă, dintr- 
un motiv oarecare, era reticent. Cum ezita aşa, apa cu sînge a 
fluviului îi trecu peste călciie, acoperindu-i picioarele. Nervos, 
făcu cîțiva paşi înainte în direcţia sfincşilor. Fiecare era înalt de 
cincisprezece picioare şi se înălţau deasupra lui pe măsură ce 
ajungea între ei, îi putea auzi cum şopteau, deşi nu distingea 
nici un cuvînt clar. 

Se plimbă multă vreme. Veni noaptea, apoi fu zi iarăşi, şi 
deşertul fu înecat de căldura. Curios, pe spatele larg al sfincşilor 
ningea liniştit, acoperind bazaltul cu o crustă rece. Pe nisip nu 
ajunsese nici macar un fulg. Privi în sus şi miji ochii să vadă cit 
mai departe. La orizont putu să distingă o formă, o formă 
întunecată, ceva ca un munte. 

Brusc, era aproape, mai aproape şi putu să vadă ceea ce 
se găsea în faţa lui. O piramidă neagră, uriaşă se ridica spre 
cer. Era clădită din marmură şlefuită ca o oglindă în care 
tremurau reflexe ale lunii. Şoseaua mărginită de sfincşi se 
continua cu un drum pietruit care ducea la o intrare situată 
sus, într-o latură a piramidei. Vocile şoptite erau mai sonore 
acum. Aproape că înţelegea ce spuneau. Aproape înţelegea, 
aproape înţelegea... 

- Michael, ce-i cu tine? 

Se trezi sărind aproape în picioare în semiîntuneric. A'isha 
era lîngă el. Tremura şi îşi dădu seama că era acoperit de 
transpi- * raţie rece. în cameră era frig, dar el îşi aruncase 
păturile de pe el. A'isha îl înveli la loc, cu blindeţe. 

-  Strigai tare, spuse ea. Erai înspâimîntat. 

-Eu... visam. 

- Ştiu. Ce visai? 

- Nu-mi amintesc. Am... am un gol în minte. 


- Acum e bine. Culcă-te la loc. 

- E rece, spuse el, ridicîndu-se. Cît e ceasul? 

Ea se uită la ceas. 

- Aproape şase. Se luminează curind. 

- Lace oră am prima prelegere? 

-  Tuartrebui să ştii. 

- Nu-mi pot aminti nici măcar ce zi este. 

-Marţi. 

- Hristoase, trebuie sâ vorbesc despre sîngerosul 
Ayyubids la ora nouă. Jumătate din spioni nu vor fi: nu 
reprezint tocmai aroma lunii. 

întinse mîna spre ea. Era goală şi fierbinte sub cearşafuri. 

- Michael, nu acum. Nu m-am trezit. 

- Asta te va trezi. Ea îl împinse uşor. Te iubesc, ştii, şopti 
el, încercînd s-o tragă aproape de el. 

- Banu, e doar poftă trupească, ceea ce nu-i acelaşi lucru. 

-Bae. Eu... 

Se opri la mijlocul propoziției. 

-Ce e? 

z 9SSŞs- 

Ea tăcu. O clipă nu putu să distingă nimic altceva decit pro- 
pria respiraţie. Apoi, dintre zgomotele dimineţii, ale oraşului 
care se trezea, auzi un ropot profund ca acela al unor pietre 
mari care se rostogolesc pe o colină, fără viteză. 

- Ce e asta, Michael? 

- Nu sînt sigur. Sări din pat şi traversă camera să ajungă la 
geam. Seara trecută merseseră în apartamentul lui, în 'Abdin. 
Fereastra de la dormitor dădea în Muhammad Bey Farid. 

Michael dădu draperia uşor la o parte şi privi afară. Lumina 
palidă a zorilor se lupta să împrăştie întunericul. Deschise 
geamul, şi aerul răcoros al dimineţii îl făcu să tremure. Acum 
sunetul era mai clar; creştea sau se apropia, un uruit ca de 
motoare grele. 

Se uită în ambele sensuri ale străzii. Ştia exact ce era sune- 
tul; îl auzise de prea multe ori în zilele cînd era în armată, ca să 
se înşele. O formaţie de tancuri care trecea pe străzile largi ale 
oraşului. Imediat văzu şi lumini din direcţia Shari’ al-Nasriyya. 
Aşteptă pînă cînd luminile avansară încet. Ştia încotro se 
îndreptau şi în ce scop, căci Palatul Prezidenţial era la numai 
cîteva străzi, spre nord, iar puţin mai la vest era clădirea 


Parlamentului. In cartierul  'Abdin se găseau birouri 
guvernamentale, municipale şi naţionale. 

Tancurile ajunseseră în faţa geamului lui. Erau M1A1 Abrams, 
aduse din Statele Unite în eventualitatea parării unui atac libian, 
lăsate cadou Egiptului pentru sprijinul acordat în Războiul din 
Golf. Michael nu putu să-şi dea seama dacă tancurile se 
îndreptau spre palat ca sâ-1 apere sau să-l ocupe. 

- Deschide radioul, spuse. 

A'isha, care stătea chiar în spatele lui, se duse la radio şi-i 
dădu drumul. Era deja fixat pe un post local. Camera se umplu 
de muzică stridentă. Schimbă frecvenţa, aceeaşi muzică. 
Aceeaşi muzică la toate posturile de radio. 

-  Lasă-l pe postul principal. 

- Crezi că e vreo lovitură de stat? 

- Bineînţeles că e. Trebuie să aflăm repede dacă a fost sau 
nu reuşită. Făcu o pauză scurtă apoi închise geamul. Tremurînd 
încă, îşi puse halatul de casă. A'isha se îmbrăcă şi ea. Poţi să 
contactezi pe vreunul dintre oamenii lui Rashid, pe cineva în 
măsură să ne spună ce se întîmplă? 

- Cred că da, încuviinţă ea. 

- Atunci telefoneazâă-i, acum. 

- Nu arfi periculos? Vreau să spun, să folosesc telefonul. 

- Nu văd nici un motiv să fie. Cei de la Securitate vor avea 
prea multe pe cap, ca să mai asculte telefoane. 

Ridică receptorul şi apăsă pe butoane. După aproape un 
minut răspunse cineva. 

- Samir? Sînt A'isha. 

- A'isha? Se auzi vocea de la celălalt capăt. Unde Dum- 
nezeu ai fost? De două ore încerc să te găsesc. 

- Nu-i asta important, Samir. Vreau să ştiu ce se petrece. 

- Ce se petrece? Dumnezeule mare, vrei să spui că habar 
n-ai? 

- De ce crezi că te-am sunat pe tine? 

- Fundamentaliştii controlează armata şi forţele aeriene. S- 
a întîmplat peste noapte. Au ocupat staţiile de radio şi 
televiziune, şi gările. Nu mai sînt şanse reale să-i împiedicăm. 
Au planificat totul foarte bine, mult mai bine decit orice ne-am fi 
imaginat noi. Trupele loiale guvernului rezistă în provincie, dar 
aici, la Cairo, se pare că totul s-a terminat. Ascultă, A'isha, 
trebuie să te ascundem. Trimit cîțiva oameni. Unde eşti? 


- Regret, Samir, dar n-am să mă ascund. 

: A'isha, e mai important decît orice să fii în siguranţă. 
Dacă ei îl eliberează pe Rashid... 

- Samir, Rashid nu mai vine. E mort. 

La celălalt capăt al firului se produse o scurtă tăcere, apoi 
vocea rosti: 

- Nu poţi fi sigură de asta. Mai există o speranță că... 

l-am văzut corpul, Samir. îmi pare râu că nu ţi-am spus 
asta pînă acum. Te rog spune-le şi celorlalţi. Acum e prea tîrziu 
să se mai poată face ceva. Promite-mi. 

- A'isha, asta este o nebunie. Tu... 

Ea închise. Pentru prima oară în viaţa ei închise telefonul unui 
bărbat. O clipă rămase în picioare, cu mina pe telefon, respirînd 
adînc, cu ochii închişi. Tocmai închisese o uşă importantă în 
spatele ei. Deschise ochii, apoi şi se întoarse spre Michael 
căruia îi repetă tot ce auzise. 

- A avut dreptate. Să ştii. Va trebui să te ascunzi. 

- Şi tu? Nu-i nevoie. Au obţinut ce au vrut. Nu reprezint o 
ameninţare pentru ei, şi, probabil, ei ştiu despre Rashid că e 
mort. Cu siguranţă că, cel puţin, pot râmine aici. N-ar avea nici 
un motiv să te deranjeze pe tine. Nu-i aşa? 

E Nu sînt sigur. S-ar putea să se redeschidă conturi mai 
vechi. Tu, însă, ar trebui să fii în siguranţă pentru următoarele 
zile. Făcu o pauză. Stai aici în dimineaţa asta? Eu trebuie 
neapărat să ies. 

-  Săieşi? 

- Trebuie sâ-1 caut pe Ronnie. începu să se îmbrace. Și 
asta pînă nu e prea tirziu. 


CAPITOLUL PAISPREZECE 

Pînă la Ronnie Perrone merse puţin pe jos. Locuia în cartierul 
al-Azbakiyya, într-un apartament cam înghesuit, dar elegant, o 
serie de camere care făcuseră cîndva parte dintr-un pa/azzo în 
stil italian construit în timpul domniei kedivului Tawfiq şi locuit 
pînă prin anii '50 de o familie de greci bogaţi, proprietari de 
hoteluri. Pe pereţii şi pe tavanele de-o grandoare ofilita erau 
pînze pe care Perrone, un bărbat cu gusturi aristocratice şi venit 
de funcţionar public, pictase miniaturi fantastice despre /a vie 
élégante, în jurul cărora îşi construise existenţa fragila. 

Acoperirea lui Ronnie era aceea de negustor de antichităţi şi 
obiecte fine de arta. învățase comerţul de la tatăl sâu natural 
care avea un mic centru comercial pe King's Road, unde vindea 
chinezâării şi suveniruri din India aduse la Bournemouth şi 
Brighton de copiii lui Raj. Micuţul Ronnie crescuse printre jad, 
steatit, porțelan şi fildeş. Primele sale jucării fuseseră okimonos 
şi netsukes, se îmbrâcase în şaluri chinezeşti şi halate de 
caşmir, se jucase de-a soldaţii care purtau sâbii Mughal şi cu 
pistoalele cu încrustaţii ale maharajahilor. în timp, propriile sale 
gusturi se îndreptaseră spre sticla islamică şi lucrările în metal. 
După ce fusese recrutat de Serviciu, hobby-ul sâu devenise 
faţadă. Visa ca la pensie să se retragă într-un magazin 
adevărat, pe o stradă din Londra, alături de un bărbat puternic 
care să-l iubească pentru ceea ce era el, de fapt. 

Michael intră şi îl găsi pe Ronnie deja treaz, stînd pe un scaun 
poleit, în salonul său ornat cu tapet de stambă. Purta un capot 
cu un imprimeu foarte complicat, model Georgina von Etsdorf, 
şi fuma o ţigară cu haşiş rulată cu grijă, dar pusă nepotrivit într- 
un ţigaret din fildeş. 

Băiatul care deschisese uşa se făcu nevăzut. Ronnie părea că 
e într-o dispoziţie foarte proastă. 

Michael. Era şi timpul. Toată dimineaţa am sunat goarna 
după tine. 

Ba nu, n-ai făcut-o, Ronnie. Am părăsit locuinţa abia 
acum douăzeci de minute. 

Bine. Mă bucur că ai venit. la un loc. 

Michael se lăsă să cadă pe un fotoliu căptuşit cu pernuţe 
umplute cu păr de cal. Erau cu mult mai puţin confortabile decit 
păreau. 

Presupun că ştii ce se petrece, Ronnie. 


- Ştiu? Ştiu al naibii de nimic, bâtrîne. Reţea nu, aproape 
nici un contact. Cred că sînt ultima persoană din Cairo care ştie 
ce se petrece. 

- Loomis nu te-a ţinut la curent? 

Loomis era şeful secției C.I.A. din cadrul Ambasadei Statelor 
Unite. 

- lisuse, Michael, nu pomeni numele acestui om în faţa 
mea. 

- Credeam că sînteţi prieteni. 

- Şi eu credeam la fel. Obişnuiam să-i fac cadouri de ziua 
lui, m-a invitat la masă de Crăciun, anul trecut. Pentru numele 
lui Dumnezeu, Michael... Ştii ce mi-a spus nenorocitul 
săptâmiîna trecută? Michael aşteptă. Mi-a spus că propria lui 
reţea a fost distrusă cam în acelaşi timp cu a mea. îţi vine a 
crede? Au pierdut o operaţiune întreagă şi au pretins că nu s-a 
întîmplat nimic. El zice că a primit ordine să tacă. Ordine? Ce fel 
de ordine au fost acelea? Cine a auzit vreodată de cineva care 
să ordone aşa ceva? 

- Eu, Ronnie. Deseori. Şi tu la fel. Ordine din astea ai dat şi 
tu însuţi. 

- Ne îndopau cu informaţii false, Michael. în felul acesta nu 
am bănuit câ ei căzuseră. N-au vrut să afle israelienii. Poţi 
crede? Israelienii! 

- Da, pot crede foarte bine. Pînă acum de curînd şi tu 
trimiteai rapoarte false la Vauxhall. Oricum, nu asta e 
important. Vreau să ştiu în ce situaţie ne aflăm noi. Dacă cei de 
la centru ştiu ce fac, atunci în douăzeci şi patru de ore ar trebui 
să fii scos de aici şi să agâţi băieţi în Piccadilly. 

Ronnie luă o mină îndurerată. 

- Nu-i nevoie să fii crud, Michael. Nu am nici o şansă, în 
orice caz. Râmîn aici. 

- Nu cred câ-ţi vor da foarte mult de ales. Tom n-o sâ te 
lase aici, aşteptînd să-ţi scoată ăştia creierii. 

-  Nu-şi pot permite să mă forţeze. Mă au doar pe mine, în 
afară de Shukri şi Rif'at, care momentan nu sînt de nici un folos. 

-  Uiți câ eu lucrez pentru Tom din nou. 

- Şi nu poţi spune nimănui asta. Las-o baltă, Michael. Atita 
vreme cît e vorba de lucruri extrem de serioase, eu sînt. 
Acoperirea mea e încă bună. Dacă mă voiau pe mine, mă lichi- 
dau cînd au distrus reţeaua. 


- Ronnie, n-aş fi atît de sigur de asta. S-ar putea să aibă 
motivele lor. Lovitura aceasta le poate da şi altele, suficiente s- 
o ducă la bun sfîrşit. 

- îmi dau seama câ sînt în siguranţă încă o sâptâmiînă sau 
două, în orice caz. Nu crezi? 

- Ai luat legătura cu Londra? 

Perrone dădu din cap în semn de negaţie. 

- Pierdere de vreme, Michael bâtrine. E încă prea devreme. 
Nu e nici o garanţie că va rezista. 

- După cum am auzit eu, părea că va rezista destul. 

- Posibil. Am nevoie de un grad mai mare de confirmare 
înainte să încep să derulez ceva pînă la capăt. Aştept să mă 
contacteze Shukri. E bun, o sursă de primă mînă. Ahmad nu mi- 
a dat încă nici o veste că aş fi în pericol. 

- Mai degrabă mă gîndesc că tu l-ai lăsat pe-afară. 

- Afară? Ahmad? De ce aş face una ca asta? Nu crezi că din 
cauza femeii? 

- Ba da, din cauza ei. Precis din cauza ei. 

- El este, cum s-ar exprima fără nici un dubiu fostul meu 
prieten, domnul Loomis, „omul meu principal“. De fapt, aproape 
că e singurul meu om. După Ahmad, mai sînt doar vînzâtorii 
ambulanți şi nişte tîrfuliţe. Te asigur, cam subţire. îţi promit că 
n-am să permit să fie compromisă. Am instrucţiuni strict 
referitoare la asta, date de Tom. Făcu o pauză. în orice caz, ce 
mai face? Ai verificat? 

- Noaptea trecută a fost cu mine. 

- Aşa speram şi eu. Va fi nevoită să se ascundă, 
bineînţeles. 

- Nu intenţionează. Nu eşti singurul nebun de grad zero din 
oraşul ăsta. 

Perrone zimbi cu tristeţe. 

- Dragul meu, nu ţi-am oferit măcar un fum. Calitate supe- 
rioară. Proaspăt adusă din Marakesh sâptămina trecută. 

- Nu, mulţumesc. Sînt nevoit să-mi păstrez capul limpede. 

- Nu există cale mai bună. 

-  Cinstit. 

- Ei bine, îi voi spune lui Abdi să-ţi aducă nişte cafea. 

- Nu, las-o pe mai tîrziu, Ronnie. Şi că veni vorba, dacă aş fi 
în locul tău, cred că aş fi atent de acum încolo la micuțul Abdi. 

- Eu sînt atent la toţi, dragă, crede-mă. Totdeauna am fost 


atent. 

- Cu toate acestea, Abdi poate fi o problemă. Dacă iese la 
iveală, vei fi extrem de vulnerabil, vei fi şantajat, dacă nu 
altceva. Âştia îi vor spînzura pe cei de felul tău. 

- E vreo noutate, Michael? Totul este aşa cum a fost întot- 
deauna. Tu crezi că n-am fost niciodată pînâ acum şantajat, că 
n-am plătit unor mici haimanale care au fost la fel de 
nerăbdătoare să pună mîna pe portmoneul meu şi pe sexul 
meu? Te-ar surprinde să afli cît de puţin îţi ia să-i trimiţi în 
drumul lor. Ai crede că e o chestie patetică. Serios, nu trebuie 
să te laşi intimidat. Trebuie să acuze personal, şi cine e nebun 
să facă asta? Hm? 

-  Râmiîn la părerea mea, Ronnie, că trebuie să ai grijă, că ai 
o reputaţie. Nu-mi place Abdi ăsta. Lucrurile nu vor mai fi la fel 
şi va fi suficientă o reclamaţie anonimă, dactilografiată. Nu-i da 
nici un motiv să te ofenseze. 

- Aş face eu aşa ceva, dragul meu? 

- Da, Ronnie, ai face. Ai grijă, doar. Vrei? 

Ronnie dădu din cap că da. 

? Michael, să lăsăm fleacurile personale şi să discutăm 
chestiunile importante ale momentului. N-ai ajuns prea departe 
cu cercetările legate de grupul lui al-Qurtubi, aşa-i? 

- N-am mai văzut pînă acum tipi care să se organizeze aşa 
de repede. Nimeni n-a auzit de ei, dar poţi vedea ce au făcut. 
Celelalte piste pe care le-am urmat s-au înfundat în acelaşi fel, 
aici, la Alexandria, şi una, la Tanta. 

- Ei bine, aş vrea să te întorci la Alexandria, dacă poţi să te 
descurci. Azi sau miine dacă este posibil. 

- Ronnie, cred că glumeşti. Tocmai a avut loc un puci. 

- Chiar dacă, Michael. Vorbesc serios. Urmează ceva. lţi 
aminteşti incidentul care a urmat imediat după întoarcerea 
noastră la Cairo? Cînd cîţiva tipi înarmaţi au ucis aproape pe toţi 
pasagerii unui 225 care se îndrepta spre Edinburgh? 

- Bineînţeles. De ce? 

- Au fost vreo şase supraviețuitori, toţi foarte grav răniţi, 
nici unul dintre ei capabil să-şi amintească prea mult, cu 
excepţia unuia. Un broker pe nume Blair, din Edinburgh. Cînd a 
început totul, era la clasa întîi, în primul compartiment. L-au 
considerat mort, însă gloanţele nu atinseseră nici un organ vital. 
Nu va putea să meargă niciodată, dar se pare că are mintea 


limpede. L-au cîrpit pe ici, pe colo şi, acum citeva zile, a început 
să vorbească. Se pare că a apucat sâ-i vadă bine pe doi care 
făceau parte din echipă. îşi aminteşte unde s-au urcat, cu ce 
erau îmbrăcaţi, chestii din astea. Şi - Ronnie făcu o pauză - cel 
mai important este că l-a identificat pe unul din ei. A dat o 
descriere bună, nimic ambiguu. Blair a fost în T.A., are un cap 
excelent pe umeri şi va străluci ca martor. Apărarea nu-l va 
putea clinti nici un milimetru, aşa mi s-a spus. Aur curat. 

-Şi? 

- Tipul identificat este un anume Eberhard Schwitters. Ca 
artistul. 

- N-am auzit de el. 

- Un dadaist. Nu ţi-ar plăcea pictura lui. 

- Nu, m-am referit la terorist. 

- Ei bine, dacă vrei să ştii, ai auzit. Eberhard a fost unul 
dintre nemţii care au vizitat anul trecut Alexandria ca să ia 
legătura cu membrii grupării lui al-Qurtubi. Acum ţi-ai amintit? 
De fapt, a fost acolo cel puţin de două ori, din cîte ştim noi. 

- Asta nu ne duce prea mult înainte. Ştim totul despre 
întîlnirile acelea. Descrierea făcută de omul tău ne deschide o 
pistă către exerciţiile de tragere, asta-i tot. 

- Nu chiar. Ar mai fi ceva. Cei de la brigada antiteroristă au 

mai verificat încă o dată armele şi muniţia folosită în acel atac. 
Au făcut acelaşi lucru şi cu explozivul folosit la King's Cross cu o 
sâptâmiînă în urmă. Vama şi Accizele au făcut săpăturile lor şi 
au descoperit înregistrări care nu prea se legau. O serie de 
transporturi ale unei operaţiuni numite Compania Minieră Misr 
Man- ganese. Transporturile în cauză părăsiseră Alexandria 
între martie şi iunie anul în curs, pe vase care aparţineau unei 
linii maritime de pe Adriatica. Conţineau componente de 
echipament minier, declarat oficial ca împrumut pentru un 
subsidiar italian. Toate documentele însoţitoare ale încărcăturii 
erau în regula. 
Componentele fuseseră livrate la Veneţia, mutate pe calea 
ferata şi duse la Napoli, unde le recepţionaseră cei de la o 
companie minieră italieneasca numită Compania Minieră di 
Napoli. Următorul pas era câ li se dăduse origine italiană şi 
fuseseră trimise la Manchester, pentru a fi livrate unei firme de 
inginerie minieră din Huli. 

Evident, nu avem dovada clară câ transporturile M.M.M. au 


vreo legătura cu incidentele din King's Cross, însă identificarea 
lui Schwitters creşte probabilitatea. Vreau să te duci la Alexan- 
dria şi să afli tot ce poţi despre M.M.M. 

Toate astea îmi sună puţin a uşa de grajd închisă, după 
ce a fugit calul, Ronnie. 

Perrone dădu din cap în semn de negaţie. 

Eu nu gîndesc aşa, Michael. Calul nostru încă nu a fugit. 
Este încă în grajd, bate din copite şi aşteaptă să iasă în galop. 
lar uşa e foarte departe de a fi închisă. 


CAPITOLUL CINCISPREZECE 

Michael şi A'isha petrecură cea mai mare parte a dimineţii 
ascultind radioul. Televiziunea nici măcar nu era în emisie. 
Transmisiunea radio fusese reluată cu puţin după ora două şi 
începuse cu un lung program de lectură din Coran. La zece şi 
jumătate, şeicul suprem al al-Azharului, Muhammad Fadli Allah 
Hasanayn, intră pe post cu un pios discurs moralizator despre 
datoria credincioşilor să se supună oricui Dumnezeu hotârise să 
dea puterea şi să evite toate formele de tulburări civile, 
producerea lor fiind considerată mai gravă decit necredinţa 
însăşi. După aceea urmară multe alte recitări coranice, 
interpretate de data aceasta de şeicul 'Abd Al-Rahman Yusuf 
Hamuda, exponentul major al artei egiptene. 

La ora unsprezece fix, crainicul îl prezentă pe „excelența sa“ 
'Aii Nadim, conducătorul şi preşedintele ales al Consiliului de 
Conducere Revoluționară. Nadim fusese conducătorul unui grup 
extremist scos în afara legii, cunoscut sub numele de Difa' al- 
Nabi, „Apărarea Profetului“. Vorbi şoptit şi hotărît, dar tot timpul 
ei simţiră cît de mult se luptă pentru a anula nota de triumf care 
i se strecura în voce. 

Un grup de ofiţeri musulmani luaseră comanda forţelor 
armate. Şefii personalului fuseseră arestaţi cu puţin înainte de 
răsăritul soarelui şi executaţi pentru dubla crimă de trădare şi 
de purtare a războiului împotriva lui Dumnezeu. Adevărata lor 
pedeapsă, după cum intona Nadim fără emoție în glas, o vor 
găsi în focul iadului. 

Alţii erau în închisoare şi aşteptau să fie judecaţi. In toată 
ţara instalaţiile cheie erau sub controlul bandelor de activişti 
musulmani. Toate porturile şi aeroporturile erau închise, iar 
comunicațiile telefonice cu lumea exterioară fuseseră 
suspendate temporar, „pentru a da suficient timp naţiunii să se 
pregătească de apărare împotriva atacurilor trădătoare care vor 
fi lansate, mai devreme sau mai tirziu, de către forţele 
imperialiste, puterile antiislamice, sioniştii şi francmasonii“. 

Fostul preş'edinte Sabri fusese prins în timp ce încerca să 
zboare din ţară cu milioanele de dolari furate de la poporul opri- 
mat şi chinuit al Egiptului. Era în arest la domiciliu şi urma să fie 
judecat şi pedepsit pentru multitudinea de crime împotriva 
islamului, împotriva poporului Egiptului şi, în general, împotriva 
umanităţii. 


— Asta e foarte trist, spuse A'isha cînd auzi ştirile despre 
Sabri. Era un om cinstit. N-ar fi furat nimic niciodată. 

îi povesti lui Michael cum îl intîlnise pe fostul preşedinte de 
mai multe ori, cît de mult îl admirase, ba chiar îl plâcuse. 
Fâcuse totul să aducă prosperitatea într-o ţara care se zbătea în 
sărăcie şi era paralizată constant de forţe reacționare. Soţul ei îl 
apreciase pe Sabri în timp ce-i critica anumite aspecte ale 
politicii lui. îi spusese o dată că, dacă va ajunge preşedinte, un 
loc în cabinetul său va fi al lui Abbas Sabri. După dispariţia lui 
Rashid, preşedintele îi adresase personal o scrisoare în care o 
asigura de simpatia lui reală şi-i promitea că va face tot ce-i va 
sta în putinţă sâ-1 găsească şi sâ-i asigure eliberarea. Ea ştia că 
vina reala a lui Sabri era faptul că se opunea cu înverşunare 
imixtiunii religioase în chestiunile politice şi legale. Mai ştia câ 
acesta va plăti acea greşeală cu o funie în jurul gitului. 

Nadim promitea pedeapsă pentru toate păcatele comise 
împotriva lui Dumnezeu şi a poporului său. Urma să fie o reglare 
de conturi şi o repunere universala în drepturi. Toţi trebuia să-şi 
examineze conştiinţele şi sâ socotească cum sâ-şi plătească 
comportamentul trecut. Cel mai bine, cel mai sigur, zicea el, era 
ca cei care se temeau că au făcut rău sau au ofensat să se 
predea singuri poliţiei religioase nou înfiinţate, muntasibin. Faţă 
de cei care-şi recunoşteau vinile şi doreau să-şi schimbe 
comportamentul, statul era dispus să dea dovadă de 
generozitate. „3raţele lui Dumnezeu sînt larg deschise, spunea 
el, suficient de larg sâ-i îmbrăţişeze chiar şi pe cei mai 
înveteraţi păcătoşi. Dăruiţi-vă milei Lui. Nu vă expuneţi miîniei 
Lui.“ 

Cu debutul în istorie astfel făcut, Nadim pomi să-şi îndepli- 
nească destinul care credea el că îi era hărăzit. Mai urmară o 
mulţime de versete din Coran, sure medinice prin care se 
explica soarta care-i aştepta pe duşmanii Profetului şi îndemnuri 
pentru credincioşi să-şi lase viaţa şi averea în grija Domnului. 

Imediat după ora douăsprezece, vorbi la microfon un bărbat 
care se autodenumise conducătorul poliţiei religioase din Egipt. 
Numele lui era 'Abd al-Karim Tawfiq şi avea o voce plată din 
care fuseseră extirpate, fără pic de milă, personalitatea şi 
umorul. Semăna cu vocea unui chirurg care descria o amputare 
pe care tocmai urma să o execute şi care ştia că toată lumea 
este atentă la ce spune, dar nepâsâtoare. 


El reluă ceea ce spusese deja Nadim legat de beneficiile 
predării de bunăvoie echipelor de muhtasibin care urma să 
apară la uşi. Apoi trecu la citirea unei liste cu duşmani ai lui 
Dumnezeu a căror soartă se decisese deja, în absenţa lor, de 
către tribunale religioase secrete, înfiinţate în acest scop cu 
mulţi ani înainte. Aceşti criminali vor fi arestaţi şi deferiţi 
aceloraşi tribunale care acum operau public - şi condamnaţi 
cum se cuvine. Deşi nu spunea, trebuia doar puţină imaginaţie 
să ghiceşti care urma să fie sfirşitul. 

Michael închise radioul. Camera se umplu dintr-o dată de o 
tăcere cutremurătoare şi tensionată. Se ridică şi se duse la 
fereastră. Afară nu se mişca nimic. întregul oraş era blocat, 
atent şi vibra de frică. Simţea cum frica se strecura pe străzi, ca 
o forţă tangibilă şi nervoasă care aluneca pe aleile întunecoase 
şi pătrundea prin uşi şi ferestre, uşi şi geamuri în spatele cărora 
o lume întreaga stătea ghemuită, cu respiraţia tăiată, aşteptind 
să bată cineva. 

Se întoarse către A'isha. în ochii ei străluceau lacrimi, lacrimi 
mari, amare pe care se chinuia să le reţină. 

- Draga mea, spuse el, eu nu pot să-ţi spun ce ar trebui sau 
ce nu ar trebui să faci. Ce se va întîmpla acum, tu decizi. Ceea 
ce mă îngrijorează este că viaţa ta va fi în pericol. N-ai fost 
numita pe lista aceea, dar asta nu înseamnă nimic. Nu poţi să 
pariezi că nu vei fi ultima trecuta. Cred că sînt o duzină care cir- 
culă deja. Făcu o pauzâ. Ea nu zise nimic, paralizată de rapidi- 
tatea cu care se extindea ceea ce se petrecuse. Multe nume 
auzite pe listă erau ale prietenilor ei, persoane pe care le iubea 
şi le admira. Trebuie să-ţi spun ceva, continuă el. în dimineaţa 
asta, la Ronnie, am fost de acord să fac ceva penlru el. l-am 
promis că mă duc la Alexandria. Trebuie să investighez ceva 
acolo şi sînt singura persoană care o poate face. Mă tem însă şi 
mâ sperie gîndul că trebuie să te las singura aici. 

- Atunci, vin cu tine. 

- Nu, nici asta n-ar fi înţelept, zise el, dînd negativ din cap. 

- Dece nu? 

- Nici nu se pune problema, A'isha. Nu-mi cere asta. 

- Fiindcă e periculos? 

- Va creşte pericolul pentru amîndoi, spuse el. Mai presus 
de toate, pentru tine. 

- De ce ție îţi este permis sâ-ţi asumi riscuri şi mie nu? Cine 


a zis că trebuie să fie aşa? Ea începu sa se înroşească şi să se 
înfurie. El o trata în modul in care fusese tratată de orice bărbat 
de cînd era doar copil. Din cauză că tu eşti bărbat şi eu nu? 
Acesta este motivul, nu? 

Mînia ei îl puse în dificultate. 

- Nu, spuse. Eu nu gîndesc aşa. E din cauză că sînt profe- 
sionist. Am fost antrenat să-mi port singur de grijă. Tu, nu. N- 
are nimic de-a face cu masculinitatea şi feminitatea. Chiar dacă 
ai fi fost bărbat, tot nu te-aş fi luat cu mine. Dacă erai însă o 
femeie-agent şi aş fi avut nevoie de ajutor, te-aş fi luat. E o 
misiune periculoasă şi nu-mi pot permite ca altcineva să facă 
greşeli şi nici să-mi fac griji tot timpul. Nu... nu vreau să fii 
ucisă, A'isha. 

- Atunci, de ce trebuie totuşi să te duci? 

Nu era uşor să explice sau să se justifice, nici chiar în sinea 
lui. încercă însă. îi povesti de bombe, de trenul cu păpuşi şi 
coperţi de cărţi miînjite cu sînge, de „cîrtiţa“ de la Vauxhall 
House şi de râul pe care-l putea provoca aceasta. 

- Nu numai la Londra, A'isha, sau în Anglia, la fel de bine şi 
aici. Probabil aici mai mult decît oriunde. Oricine este acest al- 
Qurtubi, orice este, cred că e infinit mai periculos decit oricare 
dintre cei care se află în spatele acestui puci. Noi sîntem salvaţi 
deocamdată. Nimeni nu va trimite cavaleria să rezolve treaba 
de aici. Oamenii aceştia nu sînt o ameninţare pentru rezervele 
de petrol ale Vestului; nu au arme nucleare. Ceea ce vor face 
este că vor ucide cîţiva egipteni şi vor face viaţa de nesuportat 
mult mai multora. Nimeni nu va declanşa un război pentru asta. 

Nu, fu şi ea de acord. Ar fi prea uşor, nu-i aşa? Făcuo 
pauză. Vei lipsi mult? 

- Nu ştiu. S-ar putea să fiu în stare să aflu ceea ce trebuie 
în cîteva zile; sau ar putea să dureze sâptămiîni. N-am s-o pot 
face însă deloc pînă nu mă asigur că eşti în siguranţă. 

- Voi râmiîne în apartamentul meu. Oamenii lui Rashid mă 
vor păzi. Există... 

- Nu, acolo nu vei fi în siguranţă. Nu vreau să ştie nici unul 
dintre prietenii lui Rashid locul unde te afli. E sigur că un grup 
ca acela e plin de informatori. Nu ştii în cine să ai încredere. Nu 
există alt loc în care să te duci, undeva unde ei să nu se 
gindeascâ? 

Ea se gîndi o vreme. La părinţii ei o vor căuta, acasă la rude... 


- Ce părere ai de Megdi? Spuse ea, în sfîrşit. 

- Profesorul? 

Ea dădu din cap că da. 

- Ştiu că pot avea încredere în el, spuse ea, el ştie totul 
despre Rashid. 

Michael aprobă, căci începea să aibă sens. 

- Eşti sigură că putem avea încredere în el? 

- Absolut. 

- Şi crezi că te va lua la el? 

- Sînt sigură. Locuieşte în apropiere, în Imad al-Din. 

- Bine. Vom merge acolo mai tîrziu, de îndată ce lucrurile 
se mai liniştesc un pic. Acum rămii aici. Vom mînca ceva. Tre- 
buie să ne menţinem moralul ridicat. 

El zîmbi şi o mingiie pe obraz. Pielea ei era rece. Ea nu-şi feri 
capul, dar îl lăsă s-o mîngiie, aşa cum o pisică tolerează 
atingerea stâpînului ei. Michael îşi retrase mîna cu încetineală. 

- Nu putem lăsa asta să intervină între noi, şopti el. 

- Şi Rashid obişnuia să vorbească la fel, spuse ea, nici el nu 
înţelegea. 

— Ce nu înţelegea? 

- Că datoria nu este totul. Că trebuie să-ţi găseşti 
adevărata viaţă în intervalul dintre lucrurile care ţi se par cele 
mai importante. Din cauza aceasta sînt toate aceste crime. 
Oamenii care pun în primul rînd lucrurile importante o fac atît 
de des, încît în timp, în afară de ele, nimic altceva nu mai 
contează. Viaţa noastră e făcută din lucruri mici. Rashid n-a 
putu să vadă niciodată asta, aşa că a fost ucis. Acest Nadim, 
toţi aceşti fanatici nu pot vedea lucrurile care contează cu 
adevărat pentru oameni. Mă întreb ce le spun ei soțiilor şi 
copiilor lor. Şi tu, Michael, eşti exact ca ei. Tu trebuie să salvezi 
lumea şi nu-ţi pasă ce se întîmplă cu cei ca mine care încearcă 
să dea un sens lucrurilor mărunte. 

- Mie nu-mi pasă de lume, spuse el, mie îmi pasă de tine. 

Ea privi spre el. Faţa ei, cu urme de lacrimi uscate, era 
palidă, nu din cauza fricii, gîndi el, nu din cauza miîniei, ci din 
cauza unei lipse de înţelegere care o şocase şi îi tăiase 
respiraţia. Tremura, camera era rece şi era iarnă în toate. 

- Chiar îţi pasă? 

Afară se răcise serios. Bâtea un vînt aspru dinspre nord. 
Mirosea a îngheţ sau a zăpadă. Primele maşini încărcate cu 


prizonieri, cu feţele acoperite cu saci din bumbac, erau conduse 
pe furiş către celule. 

Jos, în stradă, trecea încet un individ. în drumul său, privi sus 
spre apartamentul lui Michael, apoi, scoţind un blocnotes 
subţire dintr-un buzunar şi un pix din altul, scrise ceva. După ce 
puse pixul şi carneţelul la locul lor, îşi continuă drumul. 


CAPITOLUL ŞAISPREZECE 

Luni, 29 noiembrie 

Michael lipsea de o săptâmină. A'ishei i se pârea o lună. Cit 
timp fuseseră împreună nu se despărţiseră mai mult de o zi, iar 
această separare i se părea ca un abandon. Petrecu zilele în 
apartamentul lui Megdi, ca o pasăre în colivie, trâgind cu ochiul, 
neobosită, printre storurile trase pe jumătate, la strada care 
doar pe jumătate revenise la normal. 

Megdi se ducea la Universitate în fiecare zi, cum îi era obi- 
ceiul de peste treizeci de ani, cînd nu lucra la muzeu. De fiecare 
dată aducea veşti proaste. Noul regim nu pierduse timpul 
potolind animozităţile. începuseră să curețe universităţile şi 
colegiile, locuri pe care le asociau cu focarele cruciadei vestice 
împotriva purității islamice. La Universitatea Americană din 
Cairo, la alte instituţii asemănătoare din tot oraşul, profesorii 
primiseră scrisori prin care erau informaţi că serviciile lor nu 
mai erau necesare. Materii ca sociologia, antropologia, filozofia 
şi cultura europeană fuseseră interzise complet. Altele fuseseră 
reformate radical, astfel încît să satisfacă noua ideologie. Pro- 
fesori de ştiinţe islamice - Coranul, hermeneutica, tradiţiile, 
dreptul - erau recrutaţi din moschei şi şcoli coranice în toată 
ţara. 

Toate acestea erau extrem de serioase, dar cea mai 
tulburătoare era ştirea că şi studenţii, şi profesorii din campus 
fuseseră arestaţi. Arestaţi şi, daca rapoartele erau credibile, 
executaţi. Megdi verifica discret la muzeu dacă A'isha făcea 
obiectul vreunei anchete, dar se părea câ încă nu atrăsese 
atenţia autorităților. Absența ei de la serviciu fusese 
remarcata şi trebuia urgent sâ ia hotârirea dacă se va 
întoarce sau nu. Lipsa îndelungata dădea naştere la ideea de 
confirmare a unei vini de orice fel. 

O dată, ieşise să-i telefoneze lui Michael la Hotelul Cecil, 
unde locuia. Se pomenise vorbind despre lucruri neimportante 
şi câ erau mulţumiţi de acest fapt. El nu-i spusese nimic 
despre munca lui sau cum se descurca, pentru câ nimeni nu 
ştia cîte telefoane erau ascultate. 

In dimineaţa aceasta, Megdi se dusese la universitate ca de 
obicei. Urma să predea un curs la ora zece, despre 
locotenenţa kuşitâ. La zece şi jumătate se întoarse acasă. 

- E totul în ordine, A'isha, strigă în timp ce intra în casă, 


sînt eu, Ayyub. M-am întors mai devreme. 

Ea veni în hol, dar se opri brusc. Profesorul se sprijinea de 
uşa cu ochii strins închişi şi corpul moale. Respira cu greutate 
şi era limpede că era foarte agitat. Pârul lui alb era în 
dezordine,, mîneca hainei era ruptă. Arăta de parcă ieşise 
dintr-o luptă. Auzind-o, deschise ochii. 

- Ne închid, mormăi cu voce gravă, neclară. 

Ea nu-l mai văzuse în halul acesta niciodată pînă atunci. îl 
apucă de braţ şi-l ajută să meargă în sufragerie. 

i Ce vi s-a întîmplat? Ce-au făcut? El se trînti într-un 
scaun şi, aplecîndu-se înainte, îşi îngropă faţa în miini. Ayyub, 
vă simţiţi bine? Sâ chem un doctor? insistă ea. 

El scutură încet din cap şi se îndreptă în scaun. 

- Dâ drumul la radio, spuse el. 

Făcea parte din înţelegerea lor, totdeauna cînd el era 
plecat, A'isha trebuia să păstreze o linişte strictă. Cînd era 
acasă, vorbeau şoptit, încet, pe fundalul muzical asigurat de 
radio. Ea îl 
deschise şi găsi un program cu muzică clasică pentru oud. 
Cînte- cele populare fuseseră interzise. 

- Am intrat intr-o dispută, explică el. A fost o deosebire de 
opinii. Un grup din aceşti muntasibin. Poliţişti religioşi! Ce con- 
cept stupid. Unii dintre ei erau foşti studenţi de-ai mei. Poţi să 
crezi una ca asta? Pe Salim Ahmad ţi-l aminteşti. Acum cinci 
ani şi-a dat lucrarea de diplomă cu tema Nubia. Ea încuviinţă. îşi 
amintea. Era unul dintre ei. Din cîte mi-am dat seama, con- 
ducătorul lor. Mi-a spus... Bâtrînul se cutremură. Avea faţa ca 
cenuşa. Mi-a spus că sînt un duşman al lui Dumnezeu, fiindcă 
mi-am petrecut viaţa reînviind trecutul. Jahiliyya, a numit-o el, 
epoca barbarismului de dinainte de islam. M-a acuzat că am 
glorificat-o, dîndu-i o strălucire pe care n-o merita. Că am adus 
la suprafaţă corpurile unor regi necredincioşi şi că am pus 
chipuri de zei falşi în racle de sticlă, ca oamenii sâ-i vadă şi să li 
se închine. Mi-a reamintit ce a făcut Profetul cînd a cucerit 
Mecca şi a distrus idolii de la Kaaba. Ei vor face la fel, mi-a spus, 
vor face la fel. De data aceasta, nu vor arăta nici un fel de 
compasiune. 

Ea se aşeză lîngă el. | se frînse inima, căci începuse să 
înţeleagă. 

-  Ce-aţi vrut să spuneţi cu „ne închid“? 


O privi cu suferinţă în ochi. 

- Departamentul. Arheologia este un subiect proscris. Nu, 
de fapt, nu este tocmai adevărat. Arheologia islamică va fi cea 
încurajată. Studiul jahiliyyei trebuie să fie curmat. Mu... Se 
poticni, de parcă limba nu voia să pronunțe cuvintele. Muzeul 
va fi închis, iar conținutul vîndut sau distrus. 

- Dar... 

- Totul, A'isha. Tot ce-am muncit noi să salvăm şi să con- 
servăm. Locurile antice sînt închise. Cred... Mă tem cu adevărat 
că vor să le distrugă primele. 

- Să le distrugă? Ce rost ar avea? Cu siguranță... 

- E vorba să curețe ţara de toate urmele jahiliyyei şi de tot 
ce este neislamic. Fizic şi psihic. Habar n-avem de ce sînt capa- 
bili. Viziunea lor asupra lumii e foarte îngustă. 

Ea îi aduse o băutură, un coniac mare într-un pahar de cristal. 
El bău cu repeziciune şi începu să se destindă. 

- Trebuie să fim cumpătați cu materialul acesta, draga 
mea, spuse el printre înghiţituri. Aştia aruncă toată băutura din 
Egipt în canal. Cred că în canalele colectoare sînt şobolani 
foarte rezistenți. 

Ea rise şi dădu din cap. 

z Acum, ştiţi şi dumneavoastră că nu e adevărat. Toţi 
şobolanii sînt deasupra, pe pâmiînt. 

- A'isha, n-ar trebui să vorbeşti aşa. Vei avea necazuri. 

Ea aruncă o privire pereţilor camerei între care se simţea ca 
la puşcărie. 

- Cred că am deja suficiente necazuri, spuse ea. 

- Tînărul acela al tău nu te poate scoate din asta? Nu sînt 
atit de lipsit de înţelepciune lumească să nu-mi dau seama că 
are relaţii în locuri folositoare. De ce nu vorbeşti cu oamenii lui 
să te scoată din Egipt? Totdeauna există căi. 

- Oamenii lui? 

- “Englezii. Nu-mi spune că nu s-ar bucura să te vadă. Dacă 
în Europa ia naştere o mişcare de opoziţie viabilă, vei fi de un 
imens folos. Poţi ajuta la construirea unei aripi moderate. Eu 
cred că ar trebui să te gindeşti. 

Ea se uită în altă direcţie. 

- Ştiţi că nu doresc acest lucru. Cît despre englezi sau 
oricine în această chestiune - cine ştie ce vor ei? Dacă se 
hotărăsc că pot face afaceri cu regimul ăsta, vor merge înainte. 


Oricine le va provoca motive de jenă, va zbura acasă cu primul 
avion. Noile legi de imigrare în Europa sînt foarte lejere cînd e 
vorba să scapi de refugiații politici care nu te aranjează. 

- Poţi cere azil politic. Puţini au o justificare ca ata. 

- Cazul meu este solid în măsura în care permite politica 
externă. Ei îmi pot permite să vin într-o zi, iar în ziua următoare 
să mă dea afară. 

- Atunci de ce tu şi domnul Hunt nu vă căsătoriţi? 

- Ştiţi bine că nu este posibil. 

, De ce? Din cauza lui Rashid? Ea dădu din cap că da. 
Atunci vei lua o atitudine politică. 

- Poate. Nu mai vreau să discutăm despre asta. Este prea 
devreme să iau vreo decizie. 

- S-ar putea să nu-ți mai poţi permite luxul de a avea 
foarte mult timp în care să te gindeşti. 

- îmi pare râu. îmi voi găsi altă locuinţă. Lucrurile încep să 
fie dificile şi pentru dumneavoastră. 

- N-am spus asta. Ştii câ poţi locui aici cît vrei. Mă simt 
bine să te am alături. Dacâ nu ne abatem de la regulile pe care 
le-am stabilit, nu va bănui nimeni că eşti aici. Nu, am vrut doar 
să subliniez câ lucrurile, în general, tind sâ devină cu mult mai 
rele. Râminerea ta aici amînâ doar găsirea unei soluţii pentru 
tine. 

- Ştiu, dar dumneavoastră? Ce veţi face acum? Cum veţi 
trâi? V-au oferit vreun fel de pensie? 

El rise. 

- Ştii ce a zis puşlamaua aceea de Salim Ahmad? Mi-a 
sugerat sâ-mi iau nişte perii şi să-mi fac o carieră de lustragiu 
de pantofi, pentru a putea să fiu şi eu de folos societăţii, în 
sfirşit. 

- Nu l-ați întrebat pentru ce şi-a luat o diplomă? 

- Din cauza asta a început disputa... 

- Dar acum, imediat? V-aţi gîndit la ceva? 

- Oh, da, spuse el. Se ridică şi-şi luă haina de pe scaunul pe 
care o trîntise A'isha. Aruncă o privire calmă spre mineca rupta 
după care se îmbrăcă. Mă duc la Giza, spuse. L-am auzit pe unul 
dintre ei zicînd ceva despre o treabă pe care o aveau de făcut la 
piramide, după ce distrugeau lucrurile antice. Aş vrea să văd ce 
au de gînd. 

- Faceți o nebunie. Nu trebuie să mergeţi acolo. Locul va fi 


izolat cu cordoane. 

- Poate. Trebuie să mă conving. Dacă desfigurează monu- 
mentele, este necesar ca cineva să anunţe, să înceapă un 
protest internaţional prin intermediul U.N.E.S.C.O. 

- Vin cu dumneavoastră. 

El refuză, dînd din cap. 

- N-ai să vii. De unul singur mă descurc mai bine. Dacă vii 
şi tu, vom avea amindoi necazuri. Stai aici. O dată ce voi şti ce 
se întîmplă, vom putea discuta ce-i de făcut. 

închise radioul şi o sărută uşor pe obraz. 

Uşa se închise, lăsînd-o în tăcere, cu gîndurile care zburau ca 
insectele în capul ei. Pe străzi auzi paşii estompaţi ai unui 
dumnezeu nevăzut care cerceta oraşul în căutarea păcatului. 


CAPITOLUL ŞAPTESPREZECE 

La ora doua, Megdi nu se întorsese. A'isha devenea din ce în 
ce mai neliniştită. îl cunoştea prea bine şi ştia că nu-şi asuma 
riscuri prosteşti, dar în zilele acelea îi trebuia foarte puţin cuiva 
să fie arestat şi judecat în faţa unui tribunal revoluţionar. 

O jumătate de oră mai tirziu se strecură afară din 
apartament. Citeva posturi de radio menţionaseră noile 
regulamente privind îmbrăcămintea femeilor, şi Megdi îi 
adusese o haină grea, lungă pînă la glezne, şi o basma neagră. 
Simţindu-se tensionată şi nerăbdătoare, se hotărî să găsească 
un taxi. 

Dură mult pînă găsi un şofer dispus să ducă o femeie singură 
pînă la Giza modernă, dincolo de fluviu. Restul drumului trebuia 
sâ-l parcurgă pe jos „ca toţi ceilalţi“, îi spuse el. Ei nu-i trecu 
prin cap să întrebe ce însemna asta. 

O lăsă la marginea vestică a oraşului, puţin mai departe de 
Shari' al-Ahram, şoseaua largă pe care mergeau turiştii, 
mărginită de cluburi de noapte şi care ducea la piramide. îi plăti 
cît îi ceruse - o sumă exorbitantă - şi pomi spre şosea. 

Cînd se apropie de aceasta, auzi un zgomot înfundat, ca un 
zumzet de albine într-un stup. Apoi, trecînd după un colţ, printre 
case joase, văzu că şoseaua era ticsită cu lume, bărbaţi şi femei 
în haine negre, lungi. Mergeau, cu capetele plecate, într-o sin- 
gură direcţie, spre vest. în jurul capetelor purtau eşarfe de bum- 
bac albe, cu sloganuri religioase, versete din Coran sau 
exclamaţii de pietate, nimic altceva. Unii mergeau în tăcere, 
alţii mormăiau rugăciuni, mişcîndu-şi doar buzele. 

Stătu pe marginea şoselei şi privi o vreme. Nimeni nu-i dădu 
nici o atenţie. Nimeni nu-i vorbi. Singurele voci care se auzeau 
erau cele care recitau rugăciuni, o bombâneală discordantă a 
sute de glasuri. Tîrşiitul de picioare şi cîte o tuse ocazională 
erau singurele zgomote care se auzeau. A'isha văzu că în 
această gloată erau şi copii, unii prea mici să meargă erau 
căraţi de părinţi, pe umeri. Ciîţiva plingeau, însă majoritatea 
tăceau, integrați în atmosfera funebră din jurul lor. 

La început crezu că asta era o înmormiîntare, o procesiune 
imensă pentru cei care muriseră cu ocazia puciului, dar nu erau 
cadavre, nu erau sicrie, care funebre. Şirul se întindea în urmă 
cît putea vedea cu ochii, ca un şarpe vast şi negru care izvora 
din oraş. Deasupra, cerul prinsese culoarea plumbului oxidat. 


Nu era nici o pasăre. Oricît de departe se uită, A'isha nu văzu 
păsări. 

Fără să scoată o vorbă, intră în mulţime. O femeie îi făcu loc, 
nefăcînd nici o remarcă, nici vreun cuvînt de bun venit. Fiecare 
părea preocupat de gindurile lui sau ale ei proprii. Aglomeraţia 
emana cu intensitate existenţa unui scop foarte serios, fapt ce o 
cutremură, ca un fior rece, pînă în măduva oaselor. în jurul ei, 
rugăciunile murmurate urcau şi coborau în valuri, ca marea. 

Pe măsură ce mărşăluiau, observă că unii cădeau jos, cel mai 
adesea bâtrînii, bărbaţi şi femei. Nimeni nu le acorda atenţie 
mai mult de o secundă sau două. Se gîndi că, dacă nu erau toţi 
morţi, urma să fie în curînd. Trecu mai departe fără să se 
oprească. Se simţea dusă de flux, împotriva dorinţei şi voinţei 
ei. Tirşiitul de paşi şi murmurul îi zumzăiau în urechi, ca o 
nebunie. Vru să-şi ridice mîinile să şi le astupe, dar nu îndrăzni 
să atragă atenţia asupra ei. Continuă să meargă, potrivindu-şi 
paşii la ritmul gloatei şi întrebîndu-se dacă va mai fi în stare să 
iasă de acolo. 

De la un timp, deveni conştientă că o deranjează ceva. Ceva 
era în neregulă, ceva ce nu putea fi posibil. Apoi, cînd proce- 
siunea se încadra într-o curbă, privi către stinga. Ar fi trebuit să 
vadă de mult piramidele. Trebuia să fie vizibil monumentul lui 
Khufu, o moviliţă semeaţă, solidă, profilată pe linia orizontului. 
Totul însă era gol. Se mai uită o dată. Acolo unde ar fi trebuit să 
fie Marea Piramidă, atîma doar o lună palidă, fără substanţă, ca 
o planetă într-un vis. Se gîndi că, poate, lumina îi juca feste, 
însă, cu cît se forţa mai tare, cu atît nu vedea decit luna. 

Cît se poate de speriată, se împiedică. Undeva în străfundul 
creierului începea să înţeleagă. Ei îi spuseseră lui Megdi despre 
piramide. Piramidele, acele simboluri  indestructibile ale 
jahiliyyei. | se opri respiraţia. în aer mirosea a ger. Parcă stătea 
să plouă. 

Pe măsură ce se apropiau de Hotelul Mena Palace, se trase 
mai aproape de marginea coloanei, să poată vedea mai clar. în 
faţa ei, pe platou, era cea mai mare dintre piramide sau ceea 
ce mai rămăsese din ea. Fusese demolată — sau mai degrabă, 
dezmembrată - aproape pe jumătate. Din toată structura mai 
rămăseseră vreo două sute de picioare. în spate, putu vedea un 
colţ al piramidei lui Kafra, la fel de distrusă. 

Fără să se gindească, se adresă unei femei care se afla în 


dreapta ei. 

- Nu pricep, zise. De ce le strică? Ce rost are? 

Femeia o privi ca şi cînd tocmai coborise de pe o navă 
spaţială. 

- Nu ştii? Unde ai trăit pînă acum? Trebuie să fii singura 
persoană din Cairo care nu ştie de ahramat. Ce cauţi aici dacă 
habar n-ai? 

O scînteie de suspiciune licări în ochii femeii. 

- Eu... eu am... se bilbii A'isha... am aflat că e de muncă 
undeva. Că... că guvernul are nevoie de ajutor. 

-Ajutor? Pufni femeia. Avea înjur de patruzeci de ani şi ar fi 
avut o faţă blinda, dacă s-ar fi relaxat măcar un moment. Ochii i 
se bulbucaseră ca nişte boabe mici de strugure în orbitele 
înroşite. Erau încărcaţi cu o tristeţe care dădea întregii feţe o 
notă ce deranja. Au primit suficient ajutor. în fiecare zi tot mai 
mulţi dintre noi. Aceasta este a cincea zi în care vin aici. Ei spun 
că vom termina pînă la finele lunii sfinte, dar Allahu a'lam, 
Dumnezeu ştie cel mai bine. 

A'isha aruncă o privire către masa de pietre care mai 
rămăsese. Să se sfârşească? La sfirşitul Ramadanului? Luna de 
sărbătoare începea peste o săptâmiînă şi se termina douăzeci şi 
opt de zile mai tîrziu. Să termini în cinci sâptâmiîni de stricat 
ceva ce s-a construit în decenii? 

- Dar de ce, întrebă din nou. Pentru ce toate astea? 

- Ştergem urmele jahiliyyei o dată pentru totdeauna. 
Piramidele, templele, idolii. Dârîmâm zeii falşi ai Egiptului. După 
ce vom termina aici, vom distruge bisericile, crucile şi icoanele. 
Făcu o pauză să respire şi arătă spre şosea. Vezi camioanele 
acelea? Transportă cărămizile dezmembrate de noi şi le duc să 
construiască zidul. 

- Zid? Care zid? 

A'isha începu să se întrebe dacă femeia nu era nebună. Se 
uită apoi către piramida pe jumătate demolată şi îşi dădu 
seama că orice nebunie ar fi fost aici era colectivă. 

- Marele zid pe care-l construim să ne apere de duşmanii 
islamului. Este proiectat să se întindă în jurul Egiptului şi va fi 
înalt de zece iarzi. 

Pe măsură ce se apropiau, putu să distingă un păienjeniş de 
schele în partea de nord-est a piramidei lui Kufu şi pilonii de 
echipament greu, folosiţi la slăbirea pietrelor sau la încărcarea 


lor în camioanele care aşteptau. Lucrarea, în marea ei 
majoriate, era executată cu miinile de mii şi mii de oameni 
împrăştiaţi pe toată suprafaţa monumentului. îl acopereau ca o 
armată de furnici negre pe un cadavru. Dintre toate aceste mii 
de oameni doar ea singură plîngea. 

în timp ce A'isha privea, un bărbat, căţărat pînâ aproape de 
partea netedă a piramidei, îşi pierdu echilibrul şi se îndreptă 
spre moartea care-l aştepta jos, pe pietre, zdrobindu-se pe 
parcurs de pereţi şi luînd cu el încă alţi trei sau patru. Ciţiva 
dintre ceilalţi înregistrară, cu privirea, accidentul, după care îşi 
văzură în continuare de desprinsul cărămizilor cu, ceea ce 
părea, un entuziasm reînnoit. Aceia vor fi consideraţi, 
bineînţeles, martiri - cei care căzuseră. Cu secole în urmă alţi 
oameni muriseră, probabil, ridicînd aceleaşi cărămizi. Altă 
epocă, alţi zei, aceeaşi identică inutilitate, gîndi A'isha. 

Procesiunea ajunsese într-o serie de puncte de control 
improvizate pe locul unde vechiul Birou de Informaţii pentru 
Turişti fixase intrarea în zona piramidelor. Era o tentativă de 
organizare a muncii. A'isha presupuse că, mai tirziu, cînd 
soarele va cobori, se vor distribui alimente şi apă. 

Şoproanele ridicate în grabă în partea stingă, pe terenul de 
golf, serveau, fără nici un dubiu, ca toalete, deşi foarte puţini se 
deplasau printre ele. 

Pe măsură ce ajungeau, erau distribuiţi rapid de echipele 
care lucrau la fiecare piramidă. Alţii erau înghesuiți în autobuze 
aliniate pe ramificaţia şoselei Nazlat al-Samman. Femeia îi 
spuse A'ishei că cei din căruţe fuseseră selectaţi pentru a munci 
la una dintre secţiunile de zid deja începute şi că vor fi scoşi în 
deşert în vederea începerii lucrului la orele mai tîrzii ale zilei. îi 
mai spuse că şi ea va fi destinată muncii la una dintre piramide, 
aceasta fiind o muncă deosebită. Femeile trebuia, în principal, 
să adune pietrele căzute de la bază şi să le clădească în coşuri 
speciale care erau colectate la fiecare jumătate de oră de un 
camion cu macara. Copii de toate virstele, în zdrenţe, fugeau să 
aducă, să care, împiedicîndu-se de pietrele colţuroase. Deşi 
toată această muncă era voluntară, mulţi păreau torturați şi 
cîţiva epuizați. A'isha băgă de seamă că oameni înarmaţi, pe 
care-i luase drept poliţişti religioşi, erau dispersaţi, la intervale 
regulate, în toată zona. 

Se întrebă ce se întîmpla dacă cineva se hotăra să-şi pună 


sculele deoparte şi să o pornească spre casă. Cumva, simţi că 
nu s-ar dovedi un lucru uşor. 

încercă să râmînă în urmă, gîndindu-se cum să iasă afară din 
mulţime şi să se strecoare neobservată în cîmpul vestic, unde 
era situat mormîntul. Avea în cap ideea că Megdi se dusese într- 
acolo cu intenţia prostească să salveze vreun artefact sau vreun 
instrument... Dar nu avea rost; îngustimea drumului şi pre- 
siunea celor care veneau din urmă o împinse în faţă, în „fălcile“ 
unui punct de control. Un muhtasib îi prinse o insignă în piept, 
fără ca măcar să se uite la ea, şi îi spuse: 

- la-o spre dreapta. Te prezinţi la piramida mică din spate. 
Sînt indicatoare peste tot. 

- Menkaure? La aceea vă referiţi? izbucni ea, fără sâ se 
gîndeascâ. 

îşi muşcă buza. 

El o privi curios, ca şi cînd ceea ce spusese ea era o 
blasfemie. 

- Nu ştiu cum se numesc. Noi nu dăm nume caselor de 
idoli. Mişcă, nu-i vreme de pierdut. 

Se simţi împinsă înainte. Pe insigna era un singur număr, „3“, 
iar pe marginea drumului, indicatoare cu acelaşi număr duceau 
spre piramida cea mai mică dintre cele trei, cea din partea de 
sud, unde trebuia ea să ajungă. Asta, cel puţin, era o mică 
favoare. 

De-abia ajunse la o bifurcaţie a şoselei, unde o derivație 
ducea spre vest, apoi spre sud, la piramidele lui Kafra şi 
Menkaure, iar cealaltă se îndrepta spre sud-est, spre Sfinx şi 
Templul Văii, cînd în faţa ei apăru de nicăieri un bărbat care o 
apucă de braţ cu cruzime. 

- Tu, spuse el, unde ai fost trimisă? 

Ea îi arâtă, în tăcere, insigna. El i-o smulse din piept şi o 
aruncă cît colo. 

- E nevoie de tine în altă parte, lâtră el. Pe cea mai mică 
aproape au terminat-o. Ai fi inutilă. Am nevoie de mai multe 
femei să muncească pe zid. Acolo este un camion gata de ple- 
care. Mai e loc destul, însă e cazul să ne mişcăm. 

Continuînd s-o stringă de braţ, începu s-o tragă în direcţia în 
care se vedeau camioane cu motorul pornit, pe iarba distrusă a 
terenului de golf. 


CAPITOLUL OPTSPREZECE 

Mai aveau cam cincisprezece iarzi pînâ la autobuze cînd 
bărbatul se opri, o trase deoparte şi-i vorbi rapid cu o voce 
scăzută: 

— înainte să te îmbarci, aş vrea să verific cîteva lucruri. Ai la 
tine bani sau bijuterii? Ea îl privi fără nici o expresie. Ar fi bine 
să te gindeşti. lute, continuă el. Ţi le vor lua cînd vei ajunge la 
zid. Este aşa numita tasfiyya-purificare. Nimeni dintre cei care 
lucrează la zid nu are voie să care nici un fel de bagaj cu lucruri 
lumeşti. Toţi depindem de Dumnezeu. Asta îţi vor spune. EI 
aruncă o privire în jur. Ultimii cîţiva pasageri urcau în autobuze. 
Motoarele erau ambalate. Hotârâşte-te, deci, spuse el. Lasă-mi 
orice posezi. Ţi le voi păstra, te costă cîţiva bănuţi şi ţi le voi da 
înapoi cînd vei termina. Şi... o privi direct... voi avea grijă să nu 
ţi se dea sarcini prea grele. Se vede că n-ai fost educată pentru 
aşa ceva. Felul acela de muncă te poate ucide dacă nu eşti 
obişnuit. 

A'isha gîndi cu repeziciune, aşa cum o sfătuise el. Trebuia să 
existe o cale. 

- N-am nici un fel de bijuterii la mine, spuse. Dar ştiu unde 
se poate găsi cite ceva. Sint... Ezită, întrebîndu-se dacă era 
înţelept. Am fost arheolog. La Muzeul din Cairo. Mă ocupam cu 
săpăturile de aici, din Giza. Ştiu locul în care poţi pune mina pe 
o mulţime de pietre preţioase. Cînd Guvernul ne-a oprit 
activitatea, tocmai săpam la un mormiînt nou, în zona de sud. 
Putem merge acolo la noapte. 

El dâdu din cap în semn de dezaprobare. 

- Cine ştie pe unde o să fii atunci, spuse el. Spui oare 
adevărul? Acolo chiar sînt giuvaeruri? 

- Este un mormînt din Regatul cel Nou, dinastia a 
nouăsprezecea, posibil încă din timpul dinastiei lui Seti | 
Menma'atre'. Mormîntul a fost al unui preot al templului lui 
Amon, din Kamak, pe nume Nekht-harhebi. Am găsit acolo 
cîteva mumii şi un cufăr cu aur. 

Putu să vadă licârul de lăcomie din ochii lui. Evidenta ei 
cunoaştere îl impresionase şi-i întări credinţa câ ea spunea 
adevărul. Şi dacă nu, îl văzu ea calculind, ea va fi cea care va 
suferi. Fără să mai zică nimic, făcu semn unuia dintre bărbaţii 
care stâteau în picioare lîngă camioanele pe care le aveau în 
pază. 


-  Bilal! Am de verificat ceva. Nu voi putea veni în călătoria 
asta. Explică-i lui Tawfig, vrei? 

Bilal păru foarte nemulţumit să accepte acest mesaj, dar nu 
zise nimic. Se răsuci şi sări în autobuzul care, observă A'isha, 
era plin cu femei. Singurii bărbaţi erau Bilal şi şoferul. 

- Hai, zise organizatorul transportului şi o apucă din nou de 
braţ. In ce parte o luăm? 

Ea îi arătă. 

- Putem să mergem pe şosea pînă la Sfinx, îi explică ea. 
Apoi o tăiem peste cîmp. Vom avea nevoie de lumină. 
Mormiîntul n-a fost electrificat încă. 

El o duse pînă la o colibă unde se păstrau provizii. Intr-o 
grămadă de instrumente diverse, găsi o lampă de ulei. Avea 
ulei în ea pînă la jumătate. 

în cincisprezece minute ajunseră la mormiînt. Aici, departe de 
zona piramidelor, aerul părea nemişcat. Tăcerea era atit de 
profunda, încît A'isha nu-şi putea auzi nici macar râsuflarea. O 
linişte neobişnuită, mai puternica decît sunetul. Abandonarea şi 
distrugerea păreau că se petrec într-o lume paralelă. Liniştea 
era o infecţie a cerului şi a nisipului. Aici, departe, unde deşertul 
se întindea spre vest aproape pînă la Atlantic, conta numai 
trecutul. Acum, piramidele nu mai erau nimic, erau doar nişte 
de'aluri despuiate şi dezolante. 

însoţitorul ei nu vorbi tot dmmul. Nu dorea să-i spună nimic 
despre el, nici macar numele. O dată sau de două ori ea îl sur- 
prinse aruncîndu-i priviri ascunse, ca şi cînd încerca să-şi facă o 
părere despre cum arăta ea sub haina cea lungă care o 
acoperea. 

Era foarte conştientă de riscul pe care şi-l asumau, un bărbat 
şi o femeie, .solitari, îndreptindu-se spre deşert. Părea ca un act 
de provocare deliberată şi ei i se accelera pulsul ori de cîte ori 
treceau pe lîngă un muhtasib. Dar tovarăşul ei avea un fel de 
permis de liberă trecere şi o poveste gata fâcută cum câ A'isha 
fusese trimisă de defunctul Departament al Antichităţilor să 
investigheze următoarea fază a demolării. 

îşi croiră drum printre mormanele de moloz, săpături şi 
rămăşiţe. A'isha se împiedică de cîteva ori, julindu-şi mîinile. 
Totul era arid şi ofilit, un loc potrivit pentru morminte şi munţi 
de piatra monstruoşi. 

Exteriorul mormăitului era aşa cum şi-l amintea ea, şi abili- 


tatea de a găsi o intrare acolo unde nu părea să fie nici una 
accentua nerăbdarea însoţitorului ei. Acum credea că îi spusese 
adevărul şi deja simţea în nări mirosul comorii ascunse, a prăzii 
faraonice şi poate a unei mici escapade sexuale în completare. 
Se stăpiîni foarte greu. 

Ea îl lăsă să o ia înainte. Stinghiile care baraseră calea 
fuseseră scoase. O dată intraţi, îi trebui cîteva secunde să 
găsească o piatră suficient de mare pentru ceea ce avea în 
minte. Cu o sâptâmiînă înainte n-ar fi fost în stare de aşa ceva; 
azi, i se părea o a doua natură. 

El era in capul treptelor, cu lampa deasupra capului, şi privea 
în hăul de dedesubt. Ajuns pe comoară, îl năpădi o nervozitate 
creată de superstiție. Auzise poveşti cu blesteme, în care morţii 
se răzbunau pe hoţii mormintelor lor. Puse lampa pe pâmint, 
hotărît să nu meargă mai departe. Intenţiona s-o trimită pe 
femeie, ea putea sâ-i aducă comoara. 

Ea îl lovi cu piatra, cu putere, în spatele urechii drepte. El 
îngenunche, aproape prăvâlindu-se pe trepte. Lîngă el, lampa se 
clătină o singură dată, aruncînd umbre înfricoşătoare pe pereţi 
şi pe tavan. 


CAPITOLUL NOUĂSPREZECE 

în faţa ei se deschidea o cale de acces îngustă, fără nici o 
podoabă. în forma ei originală se termina cu un perete grosolan, 
ca şi cînd tunelul avea adevăratul capăt acolo, nefiind, de fapt, 
altceva decît un început fals, indicînd câ mormîntul nu fusese 
terminat niciodată. Dar hoţii pricepuseră înşelăciunea cu secole 
în urmă, aşa cum pricepuseră şi în alte cazuri, iar urmele lăsate 
de ei îi ghidaseră pe Megdi şi A'isha spre mecanismul care 
ridica brusc peretele şi dădea la iveală un alt rînd de trepte care 
coborau. 

Azi, peretele era ridicat pînă sus şi scările se câscau negre şi 
amenințătoare la picioarele A'ishei. Se simţi timorată, ştiind 
ceea ce nu ştiuse pînă atunci: faptul câ cineva fusese deja aici 
cu cîţiva ani înainte. Nu fuseseră hoţi, ci asasini. Din cîte ştia, 
erau încă aici, aştepind-o. îl strigă pe Megdi de cîteva ori, dar, 
după ce încetară ecourile, nu mai fu nimic altceva decit liniştea. 

Câlcă în deschiderea strimtă, ținînd lampa deasupra capului. 
Bezna o înghiţi complet. Lumina aici nu reprezenta nimic, cel 
mult o sfidare. întunericul era stăpiîn. Era viu, respira, privea şi 
asculta, întindea degete tangibile, era greu şi consistent, se 
hrănea cu lumină, se îngrăşa, dormea, visa şi se trezea din nou. 
îşi tinu respiraţia, trecînd de un puț din dreapta ei, o adîncitură 
mare pe care încă n-o măsuraseră şi nici nu intraseră în ea. 
Pereţii pasajului erau auriţi. Mişcarea ei făcu ca plăcile fine de 
aur să se desprindă şi să cadă la podea. 

Pasajul se deschise într-o anticameră în care găsiseră 
mumiile, îşi amintea atît de clar, ca pe un vis: pereţii pictaţi, zei 
aliniaţi, scene de vinătoare şi recoltă, lumea de dincolo 
primindu-şi ultimul oaspete sub ochii lui Osiris, balanţa cu inima 
lui Nekht- harhebi, primul profet al Casei lui Set. 

Privi în jurul ei. Cineva ajunsese aici înaintea ei. Pereţii 
fuseseră mutilaţi. Ricîiseră vopseaua de pe ei, ca şi cînd urma 
să fie repictaţi. Cineva desfigurase porțiunile hieroglifice cu 
dalta şi ciocanul şi le făcuse de nedescifrat. Era ca şi cînd un 
preot antic revenise la viaţă, hotârit să radieze numele 
duşmanului său şi, o dată cu el, nemurirea conferită de acesta. 

Stătu astfel uimită şi fără vlagă în mijlocul harababurii din 
camera cea mică, incapabilă să hotărască ce să facă. Ridică o 
bucată de ghips, de parcă ar fi vrut să reasambleze capul 
vreunui zeu sau vreun cuvint. îi era clar, însă, că mormîntul 


fusese distrus peste putinţa de a mai fi restaurat. întrebarea 
care o sicîia era de ce. 

întrebarea îi persistă în minte tot timpul drumului înapoi spre 
oraş, fără să-i apară şi vreo soluţie. Ocoli piramidele cît de mult 
putu şi se strecură în satul Nazlat al-Samman după ce se 
întunecă. ' Abd al-Ghaffar, şeful de echipă de la cîteva săpături, 
îi dădu ceva să mâniînce şi o duse în oraş cu camionul lui uzat, 
cu care-şi transporta muncitorii. El ştia deja că pentru el şi 
oamenii lui nu va mai fi de lucru, dar cînd A'isha îl întrebă ce vor 
face, ridică din umeri şi îi răspunse că se lasă în grija lui 
Dumnezeu. Ea speră că acesta va hotărî mai bine decit cei care 
acționau în numele Lui. 

O lăsă la muzeu. Era o speranţă deşartă, dar exista posibili- 
tatea ca Megdi să se fi dus acolo. începuse să plouă liniştit. Fără 
turişti, muzeul arăta aproape comic. Hazliu şi trist, ca o biserică 
părăsită de enoriaşi. 

Se duse direct la biroul ei. Uşa secretariatului era larg 
deschisă, lumina aprinsă. A'isha îşi vîri capul în deschizătură. 

-  Fatna? Tu eşti? Sînt eu, A'isha. 

Secretara o privi speriată. Stătea în mijlocul unor grămezi de 
hîrtii. 

- Doamnă doctor Manfaluti... Eu... Sînteţi bine? Am crezut 
că vi s-a întîmplat ceva. 

A'isha intră şi închise uşa în urma ei. 

- Sînt bine, Fatna, spuse. M-am gindit că nu e înţelept să 
vin cîteva zile, pînă se mai liniştesc lucrurile. Ce faci? 

- Am fost somaţi să părăsim locul pînă miine. Aţi auzit? 

- Da, ştiu. Nu-i spuse cum aflase. Unde vei pune toate 
hîrtiile acestea? 

- Va trebui să fie arse. Totul va fi ars. Gamal le va duce la 
crematoriu. Vor fi incinerate. 

A'isha simţi că un fior de dezgust o străbate din cap pînă în 
picioare. Incinerate? Adnotări importante, mărturii, dosare de 
neînlocuit. 

- Dar... 

- Nimeni nu poate face nimic. Ne-am opus. Toţi s-au opus. 
Dar... Dumneavoastră nu ştiţi cum sînt aceşti muntasibin. Ei nu 
gîndesc ca noi. 

A'isha privi la rafturile goale şi la cutiile cu dosare de la 
picioarele ei. Ei vor aduce cărţile lor cu legi, volume prăfuite cu 


comentarii tradiţionale, predicile lor de necitit şi lucrări impene- 
trabile de teologie. Se cutremură. Se simţi tristă, minioasă şi 
neputincioasă. 

- Pe profesorul Megdi l-ai văzut? întrebă. Fatna negă, 
clâtinînd din cap. Toată ziua? 

- Nu, n-a fost pe-aici. Este una din zilele în care predă la 
Universitate. Cred că desfiinţează şi acolo secţia. 

- înţeleg. Mulţumesc, Fatna. Se întoarse şi se duse la uşă. 
Ezită, se opri. Tu ce vei face, Fatna? Unde vei merge? 

- N-am nici cea mai vagă idee. Tata mi-a promis că-mi va 
găsi un soţ, că, oricum, e timpul să mă mărit. Deocamdată, 
asta-i tot. Făcu o pauză. Doamnă doctor Manfaluti, a venit 
cineva să întrebe de dumneavoastră. Acum citeva zile. Le-am 
spus... am zis că nu ştiu unde sînteţi. 

- Cine era? A spus? 

- Erau mai mulţi, poliţia religioasă. Cred, nu sînt sigură; 
totul este aşa de schimbat acum. Nu poţi şti cine ce e. 

- Mda. Ei bine, mulţumesc. Ai grijă, Fatna. 

- Da. Şi dumneavoastră la fel. 

A'isha o luă spre biroul ei. Uşa era descuiată. Chiar înainte s-o 
deschidă, bănui ce va găsi. Cu toate acestea, fu şocată de 
răutatea limpede, de furia grijulie care-i vizitase biroul, fără 
îndoială, aceeaşi mînă care produsese dezastrul în mormiînt. 
Lipseau complet toate fotografiile, toate hiîrtiile, toate datele 
legate de cercetarea camerei superioare a mormiîntului, 
singurele atestate care existau. 

El fusese aici toată ziua, însă veghea lui se apropiase de 
sfirşit. încă o oră şi putea să aibă în faţa lui o ceaşcă cu cafea şi 
un com. l-ar fi plăcut o bere şi, mai bine, o femeie; şefii lui cei 
noi erau foarte sensibili, iar el nu reuşise sâ-i cunoască destul. 
Se purta deci cu atenţie. Cite puţin o dată, exact ca înainte, 
calculînd cît de departe poate să meargă, fără ca cineva să 
bage de seamă. 

Dacă-şi juca corect cărţile, putea să scape de străzi şi să 
lucreze la un birou, aşa cum îşi dorise dintotdeauna. Oamenii 
aceştia răspundeau la cîteva expresii bine alese, de milă, un 
salla'llah ici şi un astaghfaru'llah colo. In curînd îi va avea acolo 
unde va dori el, fără nici un dubiu. Mai avea şi alţi aşi în mînecă. 
Olandezul era aur curat, dacă-1 putea lucra cum trebuie. 

în momentul de faţă era plictisit, era obosit, îi era frig şi tot 


ce-şi dorea era o cafea. Femeia nu se arătase de zile întregi. Era 
evident că adulmecase un şobolan şi dispăruse. în zilele acelea 
erau destui care miroseau şobolanii. Unii aveau patru picioare şi 
o coadă, dar nu erai obligat să spui asta în public, iar alţii erau 
varietatea obişnuită, de origine umană. De bună seamă că ea 
simţise unul. 

El ridică privirea brusc. Femeia care cobora treptele muzeului 
arăta de parcă corespundea descrierii. 

Pesemne că se strecurase înăuntru în timpul ultimei lui 
pauze. Ei bine, trebuise să urineze - ce dacă? Nu-i păsa nimănui. 
Cînd ea trecu pe sub un felinar, i se păru că o recunoaşte. Da, 
putea să fie ea. 

Se detaşă de umbrele în care stâtuse ascuns şi o urmări 
îndeaproape. 

% 


CAPITOLUL DOUĂZECI 

Mărfi, 30 noiembrie 

Londra era acoperită de umbră. Umbra adincă, întunecată, 
pulsaţia monotona a miezului de iamă în vreme de afaceri şi 
prefaceri. Nu erau lumini pe virfurile colinelor, nici lumini 
strălucitoare în centrele întunecoase ale oraşului, în magazinele 
universale, în nepăzitele, imposibil de păzit suburbii tâcute. Pe 
cerul gri, pe care norii se învâluiau şi se desfăceau, aripile 
ciorilor fura udate de prima ploaie a nopţii. Oamenii stăteau în 
case şi-şi măsurau vieţile cu picaturile de ploaie care curgeau 
de la streşini. 

Priveau la televizoare „Coronation Street“ sau „Neighbours“ 
şi re-reluări ale serialului „Dallas“, pentru puţina varietate pe 
care o ofereau. Nimeni nu-i felicita pe eroi, nimeni nu huiduia 
personajele negative; nimănui nu-i pâsa. Viaţa lor trecea în faţa 
ecranelor scînteietoare: visele lor de dragoste, speranţele de 
împlinire, frica de violenţă erau ca peştii palizi care treceau prin 
apa adîncă din acvarii de sticlă strălucitoare. 

Pe Tamisa, luminile de pe digurile lungi se vedeau ondulate 
în apă. Fluviul se mişca greoi între cele două maluri ale sale, 
nerăbdător să iasă afară din oraş. Ici-colo, trecători singuratici 
întîrziau pe mal, fără să aştepte cu adevărat pe cineva anume 
sau ceva. Nu erau turişti, câci din provincie nu prea venea 
nimeni, jumătate din becuri erau sparte. Trecu o barcă de 
agrement cu cîţiva cheflii. Nimeni nu le făcu cu mina. Noaptea 
şi fluviul îi înghiţiră, ca şi cînd nici nu existaseră: lumini 
mişcătoare, voci răguşite şi pocnituri de dopuri. 

Blocul turn din sticlă, Vauxhall House, se distingea deasupra 
străzilor, ca un vapor ancorat. La etajul al nouălea, sclipea 
lumina într-un şir de geamuri fără draperii. Funcţionarii ple- 
caseră seara acasă, lăsînd în urma lor o armată de operatori 
radio, traducători de coduri, mesageri şi oameni de serviciu 
foarte bine verificaţi. 

De la etajul al nouălea se vedea pînâ departe, peste 
acoperişul Galeriei Tate, spre Belgravia. De sus, oraşul părea 
liniştit, aproape frumos, aproape într-o stare de revenire la 
viaţă. Palatul Parlamentului parcă era croit pe măsură. Cineva 
remarcase cîndva că omul, aici, putea să se simtă Dumnezeu, 
cu toată lumea întinzîndu-se în faţa lui. 

Directorul general nu se simţea ca Dumnezeu; nu se simţea 


prea mult nicicum. Doar elevaţie fără graţie, o îndoială care îl 
rodea că viaţa lui nu prea avea sens. Dedicase treizeci de ani 
apărării Angliei de duşmanii externi, dar tot timpul Anglia îşi 
devorase propria-i came din interior. 

Se îndepărtă de fereastră, de noaptea de afară şi se adresă 
bărbaţilor care se aflau la masa cea lungă din încăpere. 

- Domnilor, spuse. Vă mulţumesc că aţi venit. Regret că v-am 
anunţat atît de tirziu această întrunire. Cunosc faptul că mai 
mulţi dintre dumneavoastră aveţi foarte multă treabă, dar este 
necesară întru totul, vă asigur. 

Capetele se mişcară aprobator. Percy Haviland convocase pe 
toţi şefii birourilor din Orientul Mijlociu şi Asia de Vest. Nu erau 
observatori. Erau prezenţi toţi, şefii birourilor regionale pentru 
Orientul Mijlociu, Africa de nord, din Golf şi din subcontinent (din 
Pakistan), împreună cu cîţiva din birourile staţionare din Egipt, 
Turcia, Siria, Israel, Arabia Saudită, Irak şi Iran. 

Haviland era director general - „Control“ - de zece ani, un 
timp suficient de lung pentru oricine. Intr-un fel, ştia că slujba 
aceasta fusese o greşeală. El era un exponent al Războiului 
Rece, îşi deschisese ochii pe Stasi şi pe K.G.B., mai întîi la 
Ministerul de Externe şi al Commonwealth-ului, apoi la Century 
ca şef al biroului pentru Germania de Est, Polonia şi, în final, 
Rusia. Timpul în care funcţionase în acest post coincisese exact 
cu sfîrşitul Războiului Rece, cu dărimarea Zidului din Berlin şi 
revenirea la Orientul Mijlociu, ca focar de evenimente pentru o 
lume întreagă. Războiul din Golf urmase doi ani mai tirziu. Se 
simţea ca un om care controla o fiară, fără a-i stăpîni instinctele 
naturale. 

Era vreunul dintre ei stăpini ai fiarei? Se întrebă. Privind în 
jur, i se păru curios că nici unul de la masă nu era suficient de 
vîrstnic ca să-şi amintească Pactul de la Bagdad sau de la Suez, 
cel puţin, nu profesional. 

Toţi erau veterani ai Revoluţiei din Iran şi ai Războiului din 
Golf; cel mai bătriîn participase la retragerea din Aden. Ei 
cunoşteau doar Orientul Mijlociu, bineînţeles că îl cunoşteau, 
vorbeau fluent araba, ebraica, turca şi persana. îşi petreceau 
sfirşiturile de sâptâmiînă cu domnii de la Oxbridge, iar serile, 
participînd la cursurile Şcolii de Studii Orientale şi Africane. Erau 
membri plătiţi ai Societăţii Britanice pentru Studii Orientale şi a 
altei jumătăţi de duzină de organizaţii similare. 


Ceea ce îl îngrijora era acel gol de memorie, acel scurtcircuit 
de experienţă care îi forţa chiar pe şefii de birouri să apeleze la 
cărţi, dosare şi tăieturi din ziare pentru informările lor. 

- Domnilor, continuă Haviland, nu trebuie să vă reamintesc că 
ultima oară ne-am întîlnit acum o lună, cînd am discutat 
raportul lui Tom Holly legat de eliminarea aproximativă a reţelei 
lui Ronald Perrone din Egipt. într-o comunicare confidențială, 
domnul Holly şi-a exprimat îngrijorarea că ar fi fost o scurgere 
de informaţii aici, la Vauxhall House. Nu este cazul să vă explic 
de ce m-am gindit că nu este prudent să amintesc această 
bănuială în timpul acelei şedinţe. Oricum, aş fi foarte surprins 
dacă domniile voastre n-aţi ajuns la aceeaşi concluzie şi singuri. 

Ca urmare a notei informative a domnului Holly, am trasat 
sarcină Serviciului de Securitate Internă să facă o anchetă. 
Foarte discret, bineînţeles. Deocamdată nu e cazul să ne 
alarmăm. După cum bine ştiţi cu toţii, băieţii de la I.S. îşi fac 
treaba pînâ la capăt. Deviza lor este: „Nici o piatră rămasă 
neîntoarsâ.“ Cred că veţi fi la fel de uşuraţi ca şi mine să aflaţi 
că n-am dat de nici o urmă a vreunei breşe în această instituţie. 

Directorul general făcu o pauză, îşi limpezi vocea, căci în 
aceste situaţii nu se simţise niciodată în largul lui. Discursurile 
lui bombastice şi maniera lui dificilă erau bariere pe care le ridi- 
case pentru a-i ţine pe ceilalţi la distanţă. Subordonaţii erau, la 
urma urmei, doar atît: subordonați. îi displâceâ complet negli- 
jenţa democratică ce se furişa în ultimul timp în Whitehall. Dis- 
criminarea în favoarea băieţilor cu şcoală şi absolvenţilor de 
politehnică. Dumnezeule, acum le numeau chiar universităţi 
politehnice. Se cutremură în sinea lui şi continuă: 

- Tocmai acum am aflat despre colegii noştri americani care 
au suferit aceeaşi regretabilă pierdere, cam în acelaşi timp cu 
noi. Se pare că ţin chestiunea secretă pentru ceea ce ei numesc 
„motive de securitate“. Oricum, am fi dorit să aflăm ceva mai 
devreme. Ne-ar fi scutit de o mulţime de necazuri. Am fi tras 
concluzia cu mult mai devreme, indiferent unde era scurgerea, 
aceasta nu putea să fie de aici, în Vauxhall House. Dacă nu 
cumva au existat două scurgeri simultane - presupunere pe 
care o găsesc totalmente absurdă. Treaba noastră acum este să 
găsim o legătură între cele două reţele sau, cel puţin, între 
domnul Perrone şi omologul său american. L-am rugat pe 
domnul Holly să iniţieze o nouă investigaţie. Aş dori să-i 


acordaţi tot ajutorul, căci s-ar putea să aibă nevoie de cîțiva 
dintre agenţii arabi. Ştiu că unii sînteţi extrem de presaţi în 
aceste momente. In orice caz, cred că ancheta lui yolly este 
prioritară în ansamblul situaţiei din Egipt. Cu toate acestea, 
cred că este de datoria mea să vă cer rapoartele despre 
situaţiile existente, deoarece trebuie să pregătesc o notă pentru 
întîlnirea Comitetului Unificat de Informaţii de miine. 

Informarea continuă încă două ore. Urmară rapoarte detaliate 
despre impactul continuu al Revoluţiei Egiptene în toată 
regiunea, însă tocmai Egiptul era locul despre care nimeni nu 
ştia prea mult. Ambasadele străine funcționau încă, dar sub o 
presiune fantastică, şi erau subiectele unor foarte stricte limitări 
ale deplasărilor şi activităţilor personalului diplomatic. De cînd 
avusese loc puciul, îşi consumau o mare parte din energie 
sfătuind şi salvînd muncitori englezi captivi în ţară. Obţinerea 
de informaţii din afara Egiptului era ceva mai mult decit imposi- 
bil. Tom Holly se simţea orb şi surd. 

în dupâ-amiaza următoare avea să fie o întrunire a Comite- 
tului Unificat de Informaţii la care participau şefi ai S.I.S., 
G.C.H.Q., Serviciul de Informaţii Militar, Serviciul de Securitate şi 
reprezentanţi ai Ministerului de Externe; Haviland urma să 
reprezinte, ca de obicei, S.I.S. 

Numai după ce cei mari şi buni vor fi deliberat, va fi găsită o 
formulă asupra a ceea ce i se va comunica prim-ministrului. 
Aceasta va fi ulterior diluată mult pentru Cabinet, iar cînd va 
ajunge în Parlament, va fi, în principal, apă. Marele public bri- 
tanic va fi informat ca de obicei, atît de puţin sau atit de mult, 
cît va hotărî Whitehall-ul că merită sau are nevoie să ştie. 

După plecarea tuturor, Percy Haviland scoase o tabacheră 
plată şi fină din buzunarul de la piept. îşi alocase cite şase ţigări 
pe zi. Cîndva fuseseră cinci, însă i se păruse că nu era o cifră 
bună şi de aceea trecuse la o jumătate de duzină. îşi aprinse 
una, trase fumul adînc, apoi îl scoase, formînd o linie lungă şi 
subţire, închise tabachera şi o puse la loc în buzunar. 

Se duse la uşă şi o deschise. Deasupra lui licări o lumină flu- 
orescentă, ca aura unei viitoare migrene. La capătul cel mai 
îndepărtat al coridorului, o femeie de serviciu îşi începuse 
activitatea, mişcînd maşina ei de curăţat înainte şi înapoi, pe 
podeaua acoperită cu linoleum gri. Maşina biziia yacet, iar 
cordonul se întindea ca un şarpe în urma ei, dispărînd după un 


colţ. In toate acele ore din noapte, ea va patrula în sus şi în jos 
pe coridoarele lungi şi goale. în ziua următoare, praful se va 
aşeza la loc. Lui Haviland i se păru o metaforă perfectă pentru 
tot ceea ce se făcea în clădirea aceea şi în toate celelalte, 
similare, de pe tot cuprinsul globului. 

Se întoarse în biroul lui şi ridică receptorul. Cîteva momente 
mai tîrziu, răspunse o voce. 

- Gordon? Sînt Percy. Au plecat toţi. Aş aprecia dacă ai putea 
să apari aici. Numai pentru o mică discuţie amicală. Făcu o 
pauză. Cred... spuse rar... că s-ar putea s-o fi găsit pe femeia lui 
Hunt. 


Li 


şi va fi sînge în toata ţara Egiptului...’ 
leşirea, 7:19 

Al-Azbakiyya 

Cairo 

30 noiembrie 1999 21 Sha'ban 1420 

Dragă Michael, 

Este foarte tirziu şi sînt singură. în noaptea asta sint stele, 
pentru prima oară in mai bine de o săptămînă. Am urcat pe 
acoperiş să mă uit la ele. Unde eşti cînd am nevoie de tine, 
Michael? Am telefonat la hotel, la numărul pe care mi l-ai dat. 
Mi-au spus că nu eşti acolo, că ai plătit şi ai plecat. Ai să 
părăseşti Egiptul, fără să-ţi iei la revedere? Nu, tu n-ai face una 
ca asta. Dar ai putea fi forţat să pleci, s-ar putea să vină la 
miezul nopţii după tine şi să te urce direct într-un avion. Cam 
asta se face acum, sînt zvonuri şi poveşti strecurate pe furiş 
prin bazare. Sînt speriată, Michael. Sint singură şi înfricoşată. 

Nu l-am văzut pe Megdi de azi-dimineaţă şi, pe măsură ce 
trec orele, devin din ce în ce mai îngrijorată pentru el. M-am 
întors în apartamentul meu, deşi ştiu că nu sîntîn siguranţă. Sun 
din cînd în cînd la Megdi, dar nu răspunde. 

Sînt pe acoperiş, mi-e frig şi frică. De ce nu eşti aici în seara 
asta? Jos, pe străzi, nu se mişcă nimic. Nu ride nimeni, nu plinge 
nimeni. Totul e înţepenit. Nemişcare şi teamă. 

Michael, nu sînt numai vorbe. Sînt extrem de serioşi în 
legătură cu lucrul ăsta, cu distrugerea asta a jahiUiyya, cu 
purificarea asta. Nimic şi nimeni nu e în siguranţă. în noaptea 
asta străzile sînt tăcute. Am devenit un popor înfricoşat, noi cei 
care nu stăm în linie să ne rugăm. 

Să-ţi spun ce s-a întîmplat, ce am văzut... 

în timp ce scria, murmura încetişor un cîntec pe care-l cînta 
noaptea la culcare, cînd era doar o fetiţă, anta'umri, tu eşti 
viaţa mea, o baladă populară scrisă de Umm Kulthum. Atunci, 
întunericul se diminua în jurul ei şi se simţea ridicată intr-un loc 
sigur, departe de oraşul adormit, aproape la fel de sus ca 
stelele. Acum, douăzeci de ani mai tirziu, îşi ridică ochii din 
scrisoarea din poală şi văzu bezna care o înconjura, ca o 
fortăreață, ca un turn care urca în spirală, peste acoperişuri, 
spre cer şi dincolo de el. Nicăieri nu erai în siguranţă. 


Cînd era copil, împreună cu toată familia dormeau pe 
acoperiş în fiecare noapte, vara. Chiar şi în timpul iernii se urca 
adesea, să fie singură şi să privească stelele pe un cer mai 
negru decît obsidianul. în noaptea aceasta, venise aici să vadă 
aceleaşi stele, ca şi cînd permanenta lor ar fi putut ameliora 
senzaţia acută pe care i-o dădea realul. în ghivecele de la 
marginea acoperişului erau trandafiri ofiliţi. N-aveau miros. în 
această noapte nimic nu avea parfum. Instinctul o înşelase. 
Stelele erau mult prea departe ca sâ-i fie de folos. 

Continuu să tremur. Continuu să mă gindesc la pierderea, la 
golul care va rămîne, la irosirea stupidă şi lipsită de sens. La fel 
a fost şi cînd l-am găsit pe Rashid. Ei au ştiut, bineînţeles, au 
ştiut sau au sperat, sau au conspirat ca eu să fiu aceea, cea 
care să execute desfăşarea. A fost cadoul lor pentru mine, 
avertismentul. îmi amintesc încă momentul acela, momentul 
cînd am luat ultimul strat de bandaje. 

Purta un costum, un costum negru, costumul lui cel mai bun, 
Armâni, şifonat rău de tot de bandaje. Era un călător în timp, 
Michael, nu avea nici un drept să fie acolo. Aşa părea: cineva 
care se întorsese cu mii de ani în urmă, ca să moară şi să fie 
înmormîntat în cavoul altcuiva. Bineînţeles că n-a fost aşa. Ela 
murit în vremea lui. Toţi facem aşa, murim în timpurile noastre. 
Ţi-am spus că te iubesc? Că fără tine sînt ca şi moartă? 

Spre vest, la mai puţin de o milă depărtare, fluviul tremura 
întunecat. Distingea un petic de apă tocmai dincolo de 
mahalaua cu marginile-i abia luminate. Peste tot erau puţine 
lumini: la cinematografe, cluburi de noapte, restaurante; marile 
hoteluri fuseseră închise sau amenințate cu închiderea. Nimeni 
nu mergea cu maşina seara tîrziu spre Sahara City, nimeni nu 
se plimba mînă în mînă pe lîngă Nil. Nici chiar visuri, nici chiar 
visuri... 

In faţa ei, la stînga, o lumină roşie, solitară, licărea din cînd în 
cînd pe tumul din Cairo, avertizind avioanele care zburau prea 
jos. Lîngă ea, la dreapta, un colier de lumini indicînd Podul 6 
Octombrie care lega insula Gezira de continent. Recent, podul 
fusese rebotezat, acum se numea Kubri Sayyid Qutb, după mar- 
tirul şi scriitorul fundamentalist. Citeva străzi mai încolo, pe 
acoperişul moscheii Omar Paşa, un panou cu neon afişa, în 
culoari verzi ţipătoare, numele lui Dumnezeu cu litere de patru 
picioare înălţime. Lumina se stingea la intervale regulate după 


care se reaprindea. Dumnezeu clipea? El venea şi pleca aseme- 
nea unei lumini, făcea şi desfăcea galaxii cu viteza cu care 
reclama se aprindea şi se stingea? 

Ce s-ar întîmpla dacă lumina neonului s-ar stinge şi numele 
LUI ar fi înghiţit de beznă, ca orice alt lucru? 

O mină de lumini, apoi întunecimea şi, dincolo, deşertul 
aşteptînd ca oraşul sâ moară. A'isha tremură. Se apropia ceva, 
o simţea în aer. Ceva oribil, ceva blestemat. 

Eşti prudent, iubirea mea?iţi faci rugăciunea seara? Ştiu că 
nu crezi, dar mă gindesc că trebuie să te rogi. Eu m-aş ruga la 
Fecioara Maria, a ta, dacă m-ar asculta, dacă ar asculta cineva. 
Dumnezeul nostru are nouăzeci şi nouă de nume. Sufiţii spun că 
există şi un al o sutălea, un nume secret. Ei spun tot ce le place 
despre EL, dar LUI nu-i pasă. Citeodată, cred că şi eu am un 
nume secret şi că Dumnezeu nu este nimic. Numai pentru acest 
gînd m-ar ucide. 

Au folosit o bandă lungă de material alb, bumbac Sa'idi, de 
cea mai buna calitate, să-l orbească în ultimele lui clipe. Poate 
s-a rugat, căutînd numele ascuns. Sigur, nu l-a găsit. Unul dintre 
ei a scris ceva în arabă pe fişie: mawt al-jahiliyya. „Moarte în 
timpul ignoranței.“ Aşa ar trebui s-o traduc? Sau poate „Moarte 
în stare de ignoranță“. într-un fel, cred că prima este cea mai 
corectă. Tu înţelegi, fireşte, mai bine decît mine. 

L-am ars imediat după aceea, normal, împreună cu toate 
celelalte. Piele, oase şi o banderolă pusă pe ochi, cu o inscripţie 
care, de fapt, era o declaraţie de război. Asta a fost totul, nu-i 
aşa? O declaraţie de război. Cum aş putea s-o numesc altfel, 
Michael? Ură? O lipsă de înţelegere? Un soi de dragoste amară, 
poate? Poate că sînt toate astea la un loc, Michael? Atît de mult 
în atit de puţine cuvinte. Butrus le-a pus pe toate astea într-un 
cuptor şi le-a ars. Şi cu vintele, le-a pus şi pe ele acolo. Mi-aş 
don să fii aici cu mine, mi-aş dori să te pot ţine în braţe, să-ţi 
aud vocea. 

Voi pune această scrisoare pe adresa hotelului. Poate că ei 
nu au adresa ta actuală, poate că vei suna tu acolo în cîteva 
zile, poate că nu o vei vedea niciodată, dar vei fi înapoi, aici cu 
mine, în Cairo, la o baclava şi o cafea la Groppi's. Poate că tu 
eşti deja aici şi poate că seara asta e doar un vis. 

Am uitat: ei nu mai permit femeilor şi bărbaţilor să ia masa 
împreună. Nici la Groppi's, nici la Fishawi's, nicăieri. Tabuurile 


se instaurează, cite unul nou în fiecare zi: „fă asta, nu face aia.“ 
Am devenit un popor grijuliu. Ne controlăm şi cele mai mici 
gesturi. Gîndurile. Visurile. E ca un cancer, Michael, e un cancer 
care distruge oraşul. Sau e ca un virus, un flagel. Michael, te rog 
scrie-mi. Te rog vino. 

A'isha 

Puse deoparte pixul şi lăsă tăblița şi scrisoarea să alunece 
jos. Se ridică în picioare şi se înveli mai bine în şal. Se apropie 
de marginea acoperişului. Se apucă strîns de parapet, ca şi cînd 
se temea că un vînt puternic ar putea-o lua s-o arunce în neant. 
Cu buzele pe jumătate închise mai fredona puţin din cîntec, apoi 
se opri, căci se simţea de parcă rămăsese doar ea în viaţă şi 
cînta, dar chiar şi aşa întunericul n-o cruţă, învâluind-o. Era 
ascunsă şi tăcută, iar pleoapele-i erau îngreunate de amintiri 
care nu erau tocmai amintiri, de vise care nu erau tocmai vise. 


CAPITOLUL DOUĂZECI ŞI DOI 

Alexandria 

Miercuri, 15 decembrie 

El urmărea un pescăruş cu aripile strînse, care înfrunta vintul 
aspru înainte să cadă ca trăznit în marea agitată. în aer mirosea 
a apă sărată, marea îşi spărgea valurile verzi şi învolburate, în 
port bărcile ancorate se mişcau, iar orizontul avea o tentă 
purpurie, de parcă cineva îl pictase cu acuarele. Avea impresia 
că tot cerul alunecă peste nişte gişte sălbatice care pluteau în 
derivă pe mare. „Mireasa mării“ strălucea aurie înaintea 
întunericului, o ultimă urmă a prezentului, deasupra vaselor 
luminate din golful Qaitbay, aurite de soarele care apunea. 

Michael Hunt întoarse spatele mării şi pomi încet spre casă, 
lovit de rafalele de vînt rece. Aproape că nu mai era lumină, iar 
prin case şi în virfurile minaretelor începuseră să se aprindă 
becurile de noapte. Pe străzi foşnea adhan-ul. Trecători singuri 
sau în grup îşi tîrşiiau picioarele, îndreptîndu-se spre locurile de 
rugăciune. Femei acoperite cu văluri treceau în fugă pe lîngă el, 
grâbindu-se să iasă din raza vizuală. Era începutul 
Ramadanului. înaintea celor din oraş se întindea o lună de 
petrecere, o scurtă amînare şi negare a momentului în care va 
fi despărţit firul alb de firul cel negru. 

Subit, străzile i se părură inexprimabil de anoste, cu casele 
nezugrâvite, cu pavajul spart şi cu birourile bătute în scînduri cu 
cuie. Doar vara mai era în stare să redea oraşului viaţa, dar era 
mai îndepărtată decit oricînd. Se hotărî să se ducă la Taha's, să- 
şi petreacă seara la o ceaşcă de cafea, după care să încerce s-o 
sune pe A'isha. îngrijorarea îi creştea vertiginos. 

în ultimele zile telefonase, însă nu-i răspunsese nimeni. Nu 
putuse să ia legătura cu ea. încercase şi la muzeu, doar ca să 
afle că acesta fusese închis pentru reparaţii. Părea că 
departamentul lui Megdi, de la Universitate, dispăruse. 

Taha's era o cafenea micuță în cartierul Karmus, de unde i se 
permitea lui Michael să dea telefoane şi să primească. Pe 
timpuri, cînd trăia tatăl lui, Taha's era locul de întîlnire al unei 
mici grupări intelectuale şi homosexuale, formată în principal 
din greci şi armeni, împestriţată de cîţiva europeni, păsări 
călătoare cu feţe cenuşii. Durell o visase pe Justine ca o rază de 
lună ce se reflecta în geamurile cafenelei. La mesele de 
marmură stătuse Cavafy, bînd pahar după pahar de qah wa 


sada amară, scriind poezii obosite pe bucăţi mici de hirtie 
grecească. Taha's fusese „cafeneaua întunecată“, pe care 
poetul şi prietenul mort o  frecventaseră: „Cafeneaua 
întunecată, unde ei obişnuiau să meargă împreună, fusese un 
cuţit în inima lui.“ 

Acum, Taha's era o intersecţie fără străzi, tristă şi 
singuratică, locul unde cîțiva bâtrîni jucau, în linişte, table, 
citeau numerele vechi din a/-/umhuriyya sau fumau tutun ieftin 
ma 'assil printre tulpinile de shishas şi-şi scuipau din plămini 
ceea ce le mai rămăsese din viaţa lor fragilă şi lipsită de 
bucurie. Un ventilator lent, primăvara şi toamna, iarna şi vara, 
îşi rotea paletele răbdător, prin aerul fad şi plin de fum. 

Michael avea doisprezece ani cînd fusese prima oară acolo, 
un tînăr singuratic venit prea tîrziu ca să mai guste măreţia 
oraşului. Taha îl ocrotise, îl învățase argoul bahri şi îi făcuse 
cunoştinţă cu ceea ce mai rămăsese din societatea cafenelei, 
împreună, se plimbaseră pe străzile întunecate ale unui oraş 
unde mai rămăseseră doar gesturi după-amiază şi tăceri 
serbede. Cinci ani mai tîrziu, Taha îi fâcuse rost lui Michael de 
prima lui femeie, o fată cu ochi negri din Tanta, cu sîni mici, 
uluitori, o cicatrice albă care-i brăzda spatele şi o limbă care se 
mişca asemeni unui peşte atunci cînd o săruta. Acum, Taha 
îmbătrinise, era la fel de bâtrîn ca oraşul, ca şi cafeneaua lui, 
bătrîn, suferind de artrită şi vulnerabil. 

— A întrebat cineva de tine, îl anunţă bătrinul, punînd cana 
cu cafea fierbinte pe masă. Michael ridică din sprincene. Se 
întrebă cît de mult ştia, de fapt, Taha despre el, despre ceea ce 
fusese cîndva. Puțin, poate, dar numai puţin. Taha era ca mulţi 
alţii, o parte din țesătura minciunii lui Michael, urzita timp de 
mai mulţi ani. l-am cam retezat-o. l-am spus că făcea o 
greşeală, că n-am auzit niciodată de numele tău. Dar se va 
întoarce. 

Michael ştia ce înseamnă asta. Cum puteai să minţi în 
vremurile astea, cu inşi de felul acela? El îl cunoştea pe bâtrîn, 
ştia trecutul lui, al tatălui lui şi istoria chinuită a unei cafenele 
pentru bărbaţi singuratici. Nimeni nu era în siguranţă, nu puteai 
avea încredere în nimeni, nici chiar în prietenii vechi. 

Michael îşi roti privirea. 

— Există cineva aici, acum, de care ar trebui să mă feresc? 

Taha negă, dînd din cap. 


— Toti sînt clienţi obişnuiţi. N-ai să păţeşti nimic. 

Michael încuviinţă. Amîndoi ştiau că nu puteai şti nimic cu 
certitudine. Dacă se ofereau bani - şi exista posibilitatea - ori- 
care dintre clienţii lui Taha s-ar putea să fie tentat. 

Mai tăifăsuiră o vreme, ca doi egipteni, unul tînăr şi celălalt 
bătrîn, rememorind timpuri de demult. Dacă cei care 
întrebaseră de el căutau un englez, urma să fie dezamăgiţi. 

Intîrzie pînă aproape de ora închiderii, puţin după ora zece 
seara. înainte de a pleca, formă din nou numărul lui Megdi. 
Sună şi sună, dar nu-i răspunse nimeni. Cînd plecă, străzile erau 
aproape pustii. Lumea se culca devreme şi se scula înainte de 
răsărit, să-şi umple burţile pentru ziua de Ramadan care abia 
începea. Briza marină se simţea în aerul rece. Şi-ar fi dorit sâ 
beneficieze încâ de confortul unui hotel, însă părăsise Hotelul 
Cecil înainte de a se da la fund. De atunci schimbase o cameră 
prâpâdită din Muharram Bey pentm una şi mai sârâcâcioasâ 
dintre căile ferate şi canalul Mahmudiyya. Era foarte puţin 
confortabilă. Auzea din pat trenurile care treceau aproape, un 
zgomot dezolant care-l trezea în mijlocul nopţilor goale şi 
persista mult după, uneori chiar pînă în zori. 

Totul era nemişcat. lama ţinea străzile şi aleile în gheara ei. 
în seara aceea, zângănitul tramvaielor încetase mai devreme. 
Doar vintul murmura tăcut printre clădiri. 

Auzea paşi în urma lui de mai multa vreme, apropiindu-se 
hotărît. Nu privi înapoi şi nici nu grăbi pasul. Mergînd drept, 
câutâ din ochi primul gang. Se deschidea o alee la cîţiva metri 
în faţa lui, la dreapta. Pe alee era un bazin larg cu apă. Michael 
se ghemui, se lipi de zid şi aştepta. Zgomotul paşilor creştea 
vertiginos, apropiindu-se, în direcţia lui. îşi tinu respiraţia. Un 
tren de marfă trecu, scrâşnind infernal la curba abrupta de la al- 
Jabbari. 

în faţa deschiderii se vedea, apropiindu-se, un bărbat care se 
opri lîngă bazin. Se uită în jurul lui oarecum derutat. Michael fu 
sigur câ-l urmărise. Aştepta, gata de atac. 

- Domnule Hunt? Domnule Hunt, sînteţi acolo? Vocea suna 
familiar, dar Michael nu putu s-o identifice. Domnule Hunt, am 
un mesaj pentru dumneavoastră. Sînteţi acolo? 

Michael rămase în umbră. 

- Cine e? întreba el. 

- Mahmud de la hotel. Am tot încercat sâ vâ gâsesc. 


Michael răsufla uşurat. îl mituise pe unul dintre funcţionarii de la 
Hotelul Cecil, sâ-i aducă la Taha's mesajele venite pe numele 
lui. Mahmud fusese plătit mai mult decit suficient pentru a 
dovedi loialitate completa. Michael ieşi în strada. Mahmud se 
întoarse, speriat. Domnule Hunt, v-am urmărit de la Taha's. Am 
ajuns la cafenea imediat după plecarea dumneavoastră. Mergeţi 
foarte repede. 
Ce e, Mahmud? 
Funcţionarul întinse o mină în care strîngea un plic şifonat. 
A venit pentru dumneavoastră în seara aceasta. De la 
Cairo. A fost întîrziată. 
Michael luă plicul şi mai făcu cîțiva paşi pînă sub o lampă. 
Plicul era adresat la Cecil. Fusese pus la poştă în Cairo cu două 
sâptămiîni în urmă. Scrisul de pe el era al A'ishei. 


CAPITOLUL DOUĂZECI ŞI TREI 

Trenul ajunse în staţia Sidi Gabr din Cairo cu o întîrziere de 
aproape o orâ. Luase trenul cel mai matinal, un personal care 
pleca în mod normal la şase şi zece din gara Misr, din Alexan- 
dria. Pînă la Sidi Gabr ar fi făcut cîteva minute, dar în dimineaţa 
aceea tot traficul dintre Alexandria şi capitală fusese perturbat 
şi întîrziat. Nu se anunţase nimic, însă lumea aflase. O şoaptă 
ici, o încuviinţare mută colo, se putea forma o imagine. Se 
petrecea ceva. Cuiva, undeva, îi creştea starea de nervozitate. 

Conţinutul scrisorii A'ishei îl alarmase şi hotărise, împotriva 
raţiunii sale, să se întoarcă imediat la Cairo. în timpul lungilor 
ore petrecute în gară, se gîndi nu o dată să renunţe. în Cairo era 
cunoscut şi putea să devină o ţintă fixă pentru Abu-Musa şi 
oamenii săi, dacă aceştia mai operau. Cunoscîndu-l pe Musa, 
Michael nu se îndoia că acesta mai era în oraş. 

Cerul gri cernea o fulguială uşoară. Aici, unde marea intra ca 
bezna în coastă şi frica era ca un joc de lumină obosită în faţa 
unui orizont curb, în fiecare iarnă ploile se dezlănţuiau plate şi 
reci, cu amărăciunea unei alte lumi în căderea lor cadenţată şi 
înceată. Michael tremură, întorcînd spatele aerului rece. 
Războiul din Golf în urmă cu opt ani se răzbuna, în sfîrşit: peste 
clima schimbătoare, lunile lungi de fum generat de ţiţeiul ars 
aduseseră schimbări profunde în ecologia regiunii. Era cea de-a 
doua iarnă de acest fel. Probabil că vor fi toate la fel de-acum 
încolo. 

Purta un costum ale cărui revere înguste erau pătate cu 
grăsime, complet diferit de cel pe care îl purta la Alexandria. în 
acte era un anume Yunis Zuhdi, rezident al suburbiei munci- 
toreşti Shubra, absolvent al Universităţii din Cairo, acum 
meditator particular, un ratat educat care preda unei generaţii 
bulversate ce va deveni plină de rataţi asemeni lui. Purta 
ochelari cu sticlă chioară şi fuma ţigări ieftine, locale, care-l 
făceau să tuşească. Bărbia îi era acoperită cu o barbă de trei 
zile, grizonată. 

Stătuse pe peron de la ora două dimineaţa, pentru a fi sigur 
că apucă un loc în tren. Simţea căldura intimă şi presiunea com- 
plexă a umanităţii pe toate părţile. Ca o mică figură în virful 
unui muşuroi, privea formele întunecate ca de furnici care se 
mişcau peste tot în jurul lui. Aerul umed transporta ţiuitul 
multor voci sacadate, piţigăiate, ca zgomotul de insecte. 


Familiile stăteau îngrămădite la un loc în grupuri dezordo- 
nate, mame, taţi, copii legaţi în spate sau pe umeri. Vînzâtorii 
de alimente se mişcau cu greutate prin gloată, iar mirosul 
penetrant al sandvişurilor curii/r şi ta'miyya altera aerul rece al 
dimineţii, încă nu răsărise soarele şi nu începuse Ramadanul. La 
distanţă mică de Michael, un puşti improvizase un stand de 
reparat pantofi. în spatele lui, un cerşetor fără picioare se 
strecura lugubru printr-o pădure de picioare, proptindu-şi corpul 
fragil în putemicele-i braţe. Aproape de marginea peronului, un 
fel 1 ah vînjos şedea pe o cuşcă plină cu prepelite sălbatice, 
marfă pentru restaurantele care erau în pragul închiderii. 

Pe aripile gri ale unui pescăruş, care zbura foarte jos, se 
putea vedea sare uscată. Atras de filfiitul aripilor, Michael privi 
în sus, spre cerul îngheţat. Avu senzaţia că simte mirosul mării, 
al mării purpurii, adus de vînt şi de ploaia acidă. Trenul fu adus 
la peron de o locomotivă diesel-cargo de fabricaţie ungurească, 
o ,„/naghari“, care ar fi trebuit să fie scoasă din uz cu ani în 
urmă. 

Era deja aglomerat cu pasageri care se urcaseră în gara Misr. 
Compartimentele de clasa a treia erau aproape pline. 

Femei cu coşuri se amestecau cu bărbaţi cu saci şi unelte. 
Fiecare căra cite ceva. Michael se simţea despuiat aşa cu 
mîinile goale, dar fără geantă putea să-şi croiască dmm mai 
uşor. In mod miraculos, îşi găsi un loc pe o banchetă de lemn, 
între o cuşcă cu pui şi un bâtrîn cu o tuse convulsivă care-i 
măcina viaţa. De undeva venea zgomotul distorsionat făcut de 
un radio şi clinchetul subţire al unui oud. 

Douăzeci de minute mai tirziu, trenul plecă din gară, tîrîndu- 
se încet, lăsînd în urma lui la fel de multe persoane cite se 
urcaseră. Unii se câţăraseră pe acoperiş, alţii erau agăţaţi 
precar de geamuri, iar alţii atîmau periculos de aproape de roţi. 
Michael se rezemă de spetează extenuat, câutindu-şi o poziţie 
în care să doarmă şi să se izoleze astfel de rumoare şi duhoare. 
Moţăi, dar fuse trezit fie de opririle bruşte ale trenului, fie de 
cîte o rafală de tuse a bătrînului de lingă el, pînă cînd, în sfîrşit, 
stors de nopţile succesive nedormite şi de starea fizică, reuşi să 
cadă într-un somn greu şi agitat. 

Cînd se trezi, trenul se oprise. Aburul sîsîia ca un cuib de 
vipere miînioase. Se oprise şi ploaia. Tranzistorul amuţise. 
Michael, care nu purta ceas, pierduse noţiunea timpului. 


Afară se luminase de-a binelea, însă părea să fie tot dis-de- 
dimineaţă. Privi în jurul lui prin compartiment. Oamenii şopteau 
sau deveniseră ciudat de tăcuţi. Se priveau, cu ochi înfricoşaţi, 
unii pe alţii. De-afară se auzeau voci ridicate. Se dădeau ordine, 
neclare şi neinteligibile. Trenul nu se oprise în gară, ci în cîmp 
deschis, ceea ce fusese greu de văzut din locul unde era 
Michael. 

Se ridică în picioare şi-şi făcu loc spre geamul din stînga lui. 
Afară se ridica ceața de pe plantațiile de bumbac. Oamenii se 
mişcau, se înghesuiau, cei de pe acoperiş şi cei atimaţi de 
laturile trenului. Michael văzu un individ înalt îmbrăcat cu un 
thawb alb, care patrula în sus şi în jos, pe lîngă linie. într-o mînă 
agita un băț lung cu un manşon metalic, folosindu-l pentru a-i 
ţine pe pasageri la locul lor. Ceva mai în spate, soldaţii stăteau 
neliniştiţi la marginea cîmpului, cu armele îndreptate spre tren. 
Primul individ fu urmat de un al doilea, îmbrăcat identic. în zare, 
în spatele cîmpurilor, se distingea, cu greu în ceaţă, o linie de 
apă care putea să fie ori un canal de irigaţii, ori braţul Rosetta 
al Nilului. 

Fuseseră opriţi de către poliţia religioasă, nou înfiinţata 
shurta diniyya sau muhtasibin, o forţă în parte modelată după 
gardienii islamici de la moralitatea publică şi, în parte, după 
infamii mutawi'in saudiţi. Deşi timpul de cînd se înființase era 
foarte scurt, i se dusese vestea din gură în gură, încît nu exista 
cineva care să nu trăiască cu teama de ea. 

Datoria juruita a acestor muhtasibin era să aplice preceptul 
religios tradiţional „propovâduieşte binele şi interzice râul“. Ca 
puritanii de peste tot, îşi cheltuiau energia mai mult cu partea a 
doua a preceptului. Nu acționau în baza legislaţiei limitate a 
noului Parlament islamic, ci a fatwas-uhlor proclamate de un 
grup redus de şeici bâtrîni din al-Azhar. Erau omniprezenţi şi 
brutali. 

Smulgeau păpuşile de porțelan din mîinile fetiţelor şi piesele 
de şah de sub degetele taţilor acestora: ambele situaţii fiind 
considerate contravenţii ale legii împotriva idolatriei. Mînjeau cu 
excremente cutiile de ciocolată cu lichior şi rupeau miinile 
farmaciştilor ale căror siropuri de tuse conţineau alcool. Pe 
străzile înguste sau în incinta magazinelor, tâbârau asupra 
femeilor care nu purtau basma şi văl, bâtîndu-le râu cu bețe. 
Opreau perechi care se plimbau împreună şi le cereau actele: 


dacă persoanele respective nu erau soţ şi soţie erau arestate şi 
duse în faţa unui judecător. Supravegheau arderile publice ale 
cărţilor considerate blasfemiatoare, începînd cu traducerile lui 
Nadim al'Alawi ale Versete/or satanice şi terminînd cu romanele 
lui Nagib Mahfouz. 

Detaşat de ceea ce era în jurul lui, Michael urmărea cum 
bărbaţi, femei şi copii în grupuri mici erau coboriţi din tren şi 
puşi în rînduri în faţa soldaţilor înarmaţi. Faptul că aşa de mulţi 
dintre pasageri puteau fi consideraţi păcătoşi i se păru brusc 
nesurprinzâtor şi revoltător. Muntasibin luaseră la rînd, siste- 
matic, tot trenul, de la clasa întîi cu aer condiţionat pînă la 
supraaglomerata clasă a treia. Michael nu mai pomenise un tren 
egiptean atit de tăcut sau cu ocupanţi atit de terorizaţi. Se 
întrebă dacă muhtasibin îl căutau pe el. 

In compartiment intrară doi oameni îmbrăcaţi în alb. Scrutară 
cu ochi ageri amestecătura de pasageri, încercînd să descopere 
păcatul în mijlocul sărăcimii. Preocuparea principală a 
muhtasibin, asemeni tuturor moraliştilor, era nevinovăția şi 
vinovăția evidente. Nu îşi băteau capul cu lumea invizibilă a 
gîndurilor şi nu cercetau sufletele. Acelea erau oceane în care 
nu îndrăzneau să înoate. 

Actele lui Michael fuseseră executate admirabil de către 'Abd 
al-Farid Nassim, cel mai talentat falsificator din toată 
Alexandria. îi fuseseră verificate deja în mai multe puncte de 
control. Era sigur de ele, iar faţa şi îmbrăcămintea lui nu gene- 
rau comentarii. 

-Ismak ayhl 

Michael ridică privirea: una de om obosit, rănit, figura unui 
om pe care-l uiţi cu uşurinţă. 

- Numele? repetă muhtasib-ul. 

Michael îl studie cu atenţie, cu pleoapele întredeschise. O 
gură dură, ochi visători, pielea foarte întinsă pe pomeţii 
obrajilor, subţire şi strălucitoare către timple. Un om care nu 
acceptă compromisuri. 

- Yunis. 

- Yunis şi mai cum? Care ţi-e numele de familie? 

- Zuhdi. 

- Vorbeşte clar! 

- Zuhdi, domnule. 

- Să-ţi văd actele. 


Michael câută în haină şi scoase un portofel jerpelit. îşi 
scoase actul de identitate şi alte documente. în ciuda frigului, în 
ciuda încrederii pe care o avea în talentele superlative ale lui 
"Abd al-Farid, simţi că începe să transpire. Muhtasib-ul cercetă 
hîrtiile cu grijă. Michael se întreba de ce îl alesese tocmai pe el. 
îi fusese răspîndită fotografia deja? 

- Adresa? 

Michael repetă adresa pe care o memorase. 

- Ocupaţia? 

- Profesor. Predau engleza. Pentru admiterea la facultate. 

- în Shubra? 

—Nu, domnule. Cei din Shubra nu-şi pot permite o educaţie. 
Eu merg mai mult la case din Misr al-Jadida. Acolo au mai mulţi 
bani. 

- Aici scrie că ai petrecut un timp în străinătate. 

i Da, domnule. Doi ani la Londra. Să-mi îmbunătățesc 
engleza. 

- îţi dai seama că rezidența în străinătate este un delict 
acum? 

Michael simţi cum i se răsuceşte un vierme în stomac. 

-  Rezidenţa în străinătate? 

- în afara Dar al-Islam-ului. A fost trecută pe lista delictelor 
pasibile de pedeapsă. 

Dar al-Islam: împărăţia Islamului, toate ţările musulmane. 

- Regret, spuse Michael prudent. Nu mi-am dat seama. 
Este vorba de un regulament nou? 

-  Drepţi! 

- Poftim? 

Muhtasib-ul îl apucă pe Michael de braţul stîng şi-l zmuci, 
obli- gindu-l să se ridice în picioare. O secundă, în virtutea 
antrenamentului, fu gata să riposteze şi să contracareze atacul. 
Se opri în loc, se clătină ca şi cînd căuta să-şi refacă echilibrul. 
Muhtasib-ul se răsuci şi făcu semn soldatului care era la capătul 
compartimentului. 

— Ăsta! Ordonă el. 

- Ce nu e în regulă? strigă Michael. Ce am făcut? 

Cu greu, îşi dădu seama câ nu era singurul care urla, că şi 
alţii erau ridicaţi cu forţa în picioare şi împinşi către uşă. Se uită 
în jur. Cei care nu fuseseră ridicaţi se uitau în altâ parte, la 
podea, pe geamuri, prefâcîndu-se surzi, proşti şi orbi. 


Brusc, urletele încetară, ca şi cind s-ar fi sucit un buton sau s- 
ar fi agitat o bagheta. Nu mişca nimeni. Era o linişte perfectă. O 
secundă mai tirziu fu întreruptă. Prima împuşcătură răsună, 
slabă şi ofilită în imensitatea cîmpiilor albe. Fu urmată la citeva 
secunde de o alta. Urletele începură iarăşi, mai intense acum şi 
disperate. 


CAPITOLUL DOUĂZECI ŞI PATRU 

Soldatul îl trase cu brutalitate pe Michael pe coridor. Călătorii, 
care pîn atunci stătuseră ticsiţi ca sardelele, se dădură 
miraculos la o parte, ca apele învolburate ce se despart. Afară, 
se auzi focul simultan a două arme. Soldatul îl împinse pe 
Michael pe uşă afară, pe treptele abrupte, spre zgura de lîngă 
linie. 

Acolo erau două rînduri, unul de bărbaţi, celălalt de femei, în 
spatele lor fiind un al treilea, de soldaţi în poziţii de tragere, în 
faţa fiecărui şir de oameni, Michael văzu acum, pentru prima 
oară, că fusese săpată o tranşee adincă. Doi muhtasibin se 
plimbau cu  încetineală prin spatele oamenilor, ignorînd 
plînsetele femeilor şi rugăminţile bărbaţilor. Fiecare avea cite 
un pistol în mînă, pe care îl punea la baza craniului următoarei 
victime. Văzu cum cerşetorul fără picioare fu împuşcat pe locul 
unde stătea şi fu împins în şanţ. Mai văzu un bărbat, cu turbanul 
şi roba profesorilor de religie, tras pe margine şi împuşcat fără 
milă, cu un verset din Coran pe buze rămas neterminat. Un 
bărbat înalt fu străpuns cu baioneta şi apoi ciuruit cu gloanţe. 

Pe Michael îl îmbrînciră cu putere într-un pasager pe care-l 
remarcase în compartimentul unde fusese, un tînăr care părea 
student. La picioarele tînărului, pe pămînt, zăcea coperta unei 
cărţi ale cărei pagini fuseseră sfişiate. Michael se uită mai atent. 
Titlul era greu lizibil, era acoperit cu noroi: Qissa maadinatayn, 
traducerea arabă a cărţii O poveste a celor două oraşe. Tînărul 
tremura ca frunza, incapabil sâ înţeleagă ce se întîmpla. Cînd îl 
simţi pe Michael lipit de el, băiatul îl apucă de braţ. 

- Nu putem face nimic? se rugă el. 

Se mai auzi din nou o altă împuşcătura în rînd, mai în faţă. Se 
apropiau. 

- Nu înţeleg ce se petrece, spuse Michael. Pe tine de ce te- 
au arestat? 

Băiatul arătă cu degetul spre cartea din noroi. 

- Pentru aceea, mormăi el. Pentru că o citeam. Au spus câ 
face parte din jahiliyya, câ sînt pâcâtos, câ toţi sîntem păcătoşi. 
Eu sînt musulman, un bun musulman. Le-am recitat shahada, 
însă nu m-au ascultat. Era doar o carte. 

în acea secundă Michael înţelese totul. îşi aminti de Cam- 
bodgia, de ceea ce fâcuseră khmerii roşii, de distrugerea tuturor 
cărţilor, de eradicarea tuturor viciilor urbane, a tuturor 


influențelor străine. Anul zero. Asasinatele în masă. Ştergerea 
trecutului, acoperirea lui cu morţi asemenea unui cîmp acoperit 
cu zăpadâ. 

Muhtasib-ul în alb se plimba printre rînduri, în sus şi în jos, 
privind insistent feţele oamenilor, apoi uitîndu-se în alta parte, 
în spatele rîndurilor, tovarâşii lui îşi continuau îngrozitoarea 
îndeletnicire. Locomotiva scoase aburi şi trenul începu să se 
îndepărteze încet. Michael văzu feţe la ferestre, atit îngrozite, 
cît şi uşurate, feţe palide care dispăreau pentru totdeauna. 

Câlâul ajunse la băiat. Michael îl simţi cum devine rigid cînd 
țeava pistolului îi atinse baza gitului, cum corpul îi tremură 
spasmodic, auzi împuşcătura şi ecoul acesteia, îl simţi cum 
devine nimic. Paginile stricate ale cărţii se umplură de sînge. 
Michael privi în direcţia trenului care se îndepărtase, devenind o 
mică luminiţă roşie care dansa în ceața groasă, la fel de 
îndepărtată ca viaţa însăşi. 

Ţeava unei arme îi atinse gitul, rece ca primul ger. 

Momentele în care se uitase după trenul care se afunda în 
ceața mută fuseseră cele mai lungi pe care le trăise vreodată. 
Păreau că se desfăşoară în faţa lui la nesfirşit, că deveneau o 
viaţă întreagă, fragmente de eternitate. Murise şi înviase de 
sute de ori. Viaţa însă nu i se derulase în faţa ochilor; doar 
moartea. 

Se auzi o voce puternică. 

- Pe acela, nu! Doar foarte tîrziu făcu legătura dintre voce 
şi ceea ce se spusese şi persoana lui. Nu pe acela. Vreau să 
stau de vorbă cu el. 

In locul aşteptatului glonte, simţi o mînă aspră între omoplaţi, 
care îl împinse înainte. Căzu grămadă, gîndindu-se că era viu şi 
mort în acelaşi timp. Nu simţea durere nicăieri. Auzi o 
împuşcătură îndepărtată şi instinctiv se lipi de pâmiînt, în noroiul 
urît mirositor. Atinse, cu obrazul, faţa băiatului care fusese ucis 
pentru că citea o carte. Pielea îi era caldă încă. 

O mînă îl înşfacă de guler şi îl trase în sus. 

- în picioare! Nu eşti mort. 

îşi simţi genunchii tremurînd şi alunecă pe pâmiîntul ud. Totul 
era întunecat. Dintr-o dată îşi dădu seama că îşi ţinea pleoapele 
strînse puternic, în aşteptarea exploziei care nu se produsese. 
Deschizînd ochii, văzu nişte pantofi negri, bărbăteşti care 
contrastau cu albul unui thawb. 


Străinul îl ridică din tranşee şi-l puse pe picioare. Era un tip 
înalt cu o faţă netedă, cu gene lungi care acopereau ochi fără 
astîmpâr. Ochii erau arşi de febră. Nu era febră fizică, ci căldura 
unei nervozităţi interne care-l lăsase speriat şi mînios: o feroci- 
tate a spiritului care distrugea tot ce nu era perfect. Michael se 
aştepta la buze înguste, însă văzu o gură senzuală, cu buze 
groase, rotunjite şi puternic irigate cu sînge întunecat. 

Vreme îndelungată, între cei doi bărbaţi nu se schimbară 
vorbe. Michael tremura de frig şi se temea să facă vreo mişcare. 
Ştia eâ viaţa lui atîmă într-o balanţă. Timpul în care-l privi muh- 
tasib-ul i se păru o epocă, nu zicea nimic, nu făcea nimic. Din 
cînd în cînd, liniştea imperfectă era întrerupta de cite o 
împuşcătură. Vocile care plingeau se împuţinaseră acum. 
Michael auzi un plînset de copil, un hohot chinuit şi înduioşător 
care fu curmat brusc. Pînă atunci nu mai simţise sentimentul de 
furie atît de complet, nici o neputinţă atît de chinuitoare. 

- Aş dori să veniţi cu mine, domnule Hunt, zise muhtasib- 
ul, în sfîrşit. Trebuie să discutăm. 

- Numele meu este Yunis Zuhdi. Eu... 

? Numele dumitale este Michael Hunt, eşti profesor la 
Universitatea Americană, cîndva ai avut funcția de şef de birou 
la Ambasada Engleză din Cairo, iar acum eşti în custodia mea. 
Sînt Yusuf al-Haydari, Qa“id a/-Muhtasibin pentru Egiptul de Jos. 
Te rog, nu pierde vremea pretinzind că eşti altcineva. Este o 
insultă la adresa inteligenţei mele şi nu face decit să te 
înjosească. 

i Domnule, sigur că faceţi o greşeală. Mă numesc Yunis 
Zuhdi. 

Ca răspuns, muhatsib-ul scoase din buzunar o fotografie 
mică. l-o arătă lui Michael. 

-  Dumneata eşti, nu-i aşa? 

Michael dădu din cap că nu. 

-  Seamănă cu mine, dar... 

O recunoscuse. Fusese făcută cu cîțiva ani înainte, la o 
recepţie dată de ambasadă. 

Haydari se uită în jur, agitat. 

- Domnule Hunt, n-avem timp de răspunsuri în doi peri. Nu 
putem discuta aici. Te rog vino cu mine. 

Se întoarse şi pomi pe o cărare sinuoasă care ducea spre flu- 
viu, trecînd prin cîmpia adormită şi părăsită. Michael întoarse 


capul şi se uită o dată în urmă. Muhtasibin aproape îşi termi- 
naseră treaba, fermieri într-un cîmp iama, semânînd o recoltă 
îngrozitoare. 

Aproape de capătul rîndului de femei, o fată de vreo opt- 
sprezece ani stătea chircită pe marginea şanţului, aşteptînd. Pe 
faţa ei nu se citea nimic în afara încetării năzuinţelor, a voalării 
rapide a vieţii. Ţinea în braţe o bocceluţă de zdrenţe, poate, un 
copilaş. Nu era nici un sentiment în îmbrăţişarea ei. îl văzu pe 
Michael, un bărbat fără uniformă care se îndepărta de măcel. 
Brusc înviorată sări în picioare, ridicînd spre el mica povară şi 
strigînd frenetic: 

- Copilul meu! la-o! în numele lui Dumnezeu, ia copilul! 
Muhtasib-ul care era cel mai aproape de ea ridică pistolul şi 
trase o singură dată. O împuşcă în git. In numele lui Dumnezeu. 
Ochii ei rămăseseră ficşi de uimire, avea gura deschisă, dar nu 
scotea nici un sunet. Abia apoi îi ţişni sîngele pe gură, picioarele 
îi cedară şi căzu în şanţ, strivindu-şi copilul sub propria 
greutate, în depărtare, dincolo de cîmpuri, roata unei sagiyya se 
învîrtea uşor, scoţind apă pentru irigaţii. Fluviul strălucea ca 
sticla. Michael închise ochii, deşi continua să meargă. Se 
decisese să scape cu prima ocazie. Dacă n-o făcea, ştia că nu 

va fi o a doua şansă. 

Ştia că vor sâ-1 interogheze, dar de ce aici, afară, în cîmp? 

Nu erau departe de fluviu. Apa era liniştită, de o culoare maro 
cu şuviţe galbene, puţin crescută, acoperind malurile, o 
singurătate plată care străbatea cîmpiile, sub un cer gri. Pe 
malul celălalt cîţiva palmieri erau înghesuiți lîngă un stilp de 
piatră sculptată. Mult mai departe, ca un miraj, o velă albă se 
înclina în bătaia vîntului dinspre mare. 

In acel loc malul nu se ridica deasupra apei cu mult mai mult 
de cinci sau şase picioare. O vacă legată la ochi, învirtea roata 
sagiyyei cu putere. Găleţile acesteia se cufundau adînc în apa 
mocirloasă, după care se vărsau în gura însetată a canalului. în 
mişcarea ei circulară, roata scîrţiia. 

Haydari se opri şi rămase cu ochii pironiţi pe malul celălalt. 
Stătu multă vreme aşa, rugindu-se sau gindindu-se, Michael nu 
putu şti exact ce făcea. în sfirşit, i se adresă: 

- Sînt foarte obosit, spuse el. Toţi sîntem obosiţi, extenuaţi. 
Dumnezeu ne mînă puternic, cum mînă fermierul vaca aceasta. 
Ogoarele lui au nevoie de apă. 


- Sau sînge. 

Muhtasib-ul nu reacţionă, aşa cum crezuse Michael. 

- Da, şopti el. Şi sînge. Va fi o recoltă extraordinară. 

- Sper să-ţi stea în git. Sper să te îneci cu ea. 

- Dumneata, domnule maior, n-ai vărsat sînge niciodată? 
Anglia n-a vărsat sînge nicăieri în lume? Se uită în jur. Cîmpiile 
astea au fost udate cu sînge vărsat de soldaţii englezi. 

-  Exagerezi, ştii bine. Niciodată nu s-a întîmplat... aşa ceva. 

- Poate n-ai fi aşa de slab azi dacă ai fi acţionat altfel. Noi 
avem motivele noastre, responsabilităţile noastre. 

- Motive? Din ce motive ar fi putut fi împuşcată fata aceea? 

- Care fată? 

- Fata cu copilul. Cea care a ţipat. De ce a fost împuşcată? 
Ce a făcut? 

Haydari se gîndi puțin. 

- Acum mi-am amintit, spuse, în sfîrşit. Călătorea fără 
permis din partea soţului ei. Aceste permise sînt acum obliga- 
torii. Copilul ar fi putut să fie nelegitim sau femeia, prostituată, 
cum puteam şti? 

- Aşa e mai bine? 

- S-ar putea. 

Michael îşi întoarse capul în altă parte. Ar fi vrut sâ-1 
pocnească pe tip, dar ştia că nu era posibil. Cineva trebuia să 
evadeze. Cineva trebuia să rămînă în viaţă, să depună mărturie 
pentru cele întîmplate. O socoteală tot urma să fie. Cînd va veni 
timpul, Michael dorea să fie acolo, să spună lumii ce văzuse. 

- Mă urăşti, domnule Hunt? Michael nu răspunse. Priveşte- 
mâ. Noi sîntem oamenii iubirii, cum poţi să ne urăşti? Noi nu 
dorim decît bunăstarea poporului nostru şi a umanităţii. Cum ţi 
se pare să urăşti asta? 

- De ce crezi? 

- Din cauza sîngelui? Muhtasib-ul oftă şi privi peste cîmpie, 
înapoi la calea ferată, unde era linişte acum. împuşcăturile 
încetaseră. Se întoarse din nou cu faţa la Michael. Sîngele este 
necesar, domnule Hunt. Nu este o plăcere. Asta credeai că 
este? Ceva pentru plăcerea noastră? 

Michael asculta zgomotul fluviului, un murmur greu de auzit, 
o adiere de vînt pe valurile reci ca gheaţa. 

- A ucide poate ii o necesitate cîteodată, spuse el, însă 
niciodată nevinovaţi, adevăraţi nevinovaţi. Asta este mai râu 


decit plăcerea. 

- Nici unul dintre aceia nu era lipsit de vină, domnule Hunt. 
Toţi au comis crime. Nu cele mai grave, dar nici cele mai mici. 
Toate deopotrivă pasibile de pedeapsă. Făcu o pauză. Şi acum, 
domnule Hunt, am ajuns la dumneata. La vinovăția şi nevi- 
novăţia dumitale. Michael urmărise felul în care insul îşi 
pregătise terenul. îi remarcase subtilitatea, siguranţa trupului şi 
a intelectului, îi simţise electricitatea spiritului. Investigaţiile 
dumitale în Alexandria n-au trecut neobservate. Trebuie să mă 
crezi cînd spun că îţi doresc binele. Se petrece ceva, şi sînt la fel 
de îngrijorat ca şi dumneata. Miinile mele însă sînt mai legate 
decit ale dumitale. Eşti liber să mergi în locuri în care nici eu, 
nici oamenii mei nu ne putem duce, să pui întrebări pe care noi 
nu le putem pune. Eu vreau ca dumneata să continui. Vreau să 
lucrezi pentru mine. Să afli mai mult, să afli tot ce poţi. Dacâ-mi 
raportezi mie, voi face tot ce-mi stă în putinţă să te ajut. 

Michael se uită la el. 

- Pentru tine? De ce naiba aş face aşa ceva pentru tine 
după tot ce am văzut? 

i Viaţa dumitale este în pericol, domnule Hunt. După 
părerea mea, ai deschis cu mult mai multe cutii cu viermi decît 
îti dai seama. în afară de a te preveni, nu pot face nimic pentru 
dumneata. Abu Musa ştie ceva. Dosarul tău i-a parvenit acum 
cîteva zile. Oamenii lui te caută. 

- Asta e? M-ai tîft pîn aici doar ca să-mi spui că sînt 
urmărit? 

în loc de răspuns, Haydari scoase un blocnotes din buzunar, 
mizgăli ceva pe foaia de deasupra cu un creion bont, o rupse şi 
i-o înmînă lui Michael. Pe ea scrisese un nume şi un număr de 
telefon. 

- Ţine-mă la curent, spuse. La acel număr de telefon 
răspunde cineva douăzeci şi patru de ore pe zi. Spune numele 
acela şi vei fi pus în legătură cu mine sau cu un om de 
încredere de-al meu. Ai înțeles? 

- Crezi că voi face asta pentru tine? 

Muhtasib-ul dădu din cap în semn de negatie. 

- Nu pentru mine, domnule Hunt. Pentru dumneata. Acum, 
vino. Am oprit trenul pentru dumneata. Vreau sa te vad urcat în 
el. 

Michael puse hîrtia în buzunar. îşi promise că, data viitoare 


cînd se vor întîlni, va avea grijă să fie înarmat. 


CAPITOLUL DOUĂZECI ŞI CINCI 

Gara Ramsis era ca o morgă. Nu pleca nici un tren, iar cele 
care veneau înţepeneau acolo. Zumzetul familiar de voci şi 
zgomotul făcut de trenuri fuseseră înlocuite cu o tăcere încor- 
dată şi fragilă. Casele de bilete fuseseră închise pînă la noi 
ordine. Peste tot erau afişe scrise de mină, prin care se anunţa 
că traficul feroviar se suspendase din cauza stării de necesitate. 
Erau semnate de 'Abd al-Karim Tawfiq, procuror al statului şi 
şeful Poliţiei Religioase a Egiptului - omul pe care Michael şi 
A'isha îl auziseră vorbind la radio în acea primă zi a loviturii de 
stat. Voci şoptite râspîndeau un ecou foarte slab care se pierdea 
în holul vast al gării. 

Pe peron, muhtasibin aliniaţi supravegheau coborirea din 
trenul de Alexandria, care nu mai oprise nici în Tanta, nici în 
Benha, cum era în grafic, ci venise direct la Cairo, într-o linişte 
tulburată doar de plinsete şi glasul roţilor de tren. 

Michael simţi frica imediat ce cobori din tren. Era ca o 
prezenţa tangibilă în toată gara. Muhtasibin scrutau gloata cu 
aroganta generată de puterea inatacabilă. Nu era nevoie decit 
să privească la un bărbat, ca acesta să se închidă în sine, să se 
uite în altă parte, să meargă cu capul plecat şi să se facă mic. 

Aceştia fuseseră martorii unui masacru, însă nimeni nu părea 
preocupat de faptul câ urma sâ meargă liberi prin oraş. Părea 
un act de nepăsare, dar, gîndindu-se mai bine, crezu că a 
înţeles. Era departe de indiferenţă. La urma urmei, cărui 
tribunal puteau adresa aceşti funcţionari, ţărani, vînzâtori şi 
spălătorese plingerea că fuseseră de faţă la un măcel. Lasâ-i să 
vorbească, în schimb, cu familiile, cu vecinii, cu colegii de 
muncă, cu patronii lor şi cu cunoştinţele ocazionale. Vor discuta; 
fiecare vorbeşte. în cîteva zile Cairo va deveni un oraş al fricii. 

Ca toţi ceilalţi, Michael îşi ţinu capul în jos şi ochii fixaţi drept 
înainte. Văzu doi bărbaţi scoşi din şir aproape de capătul 
dinspre ieşire al peronului. Sortarea continua încă. Ştiuse câ va 
fi în pericol imediat ce va pune piciorul în Cairo. Avertismentul 
lui Al-Haydari nu făcuse decit să-i confirme ceea ce ştia deja. 

Luînd-o la stînga, pe lingă bufetul expres, ieşi din gară în 
piaţa Ramsis. Era ca şi cînd se îndrepta direct spre un zid. Tre- 
buia să se oprească, să-şi tragă sufletul. De obicei, era pregătit, 
iar tranziţia nu era aşa de marcantă. Azi, combinaţia de lumină, 
zgomot şi gaze de eşapament îl luă pe nepregătite. Gindurile îi 


erau în altă parte. 

Un şir de cămile bătrine şi marcate cu dungi roşu-închis trecu 
spre abator. în partea cea mai îndepărtata a pieţei, un grup de 
zabbalin în haine murdare, cu pălării de paie, îşi mînau măgarii 
încărcaţi cu vechituri, întorcîndu-se în marele mag!/ab, în maha- 
laua Matariyya. Fură cît pe ce sâ fie împrăştiaţi de un autobuz al 
cărui şofer trecu cît putu de aproape, claxonînd frenetic. 

Decise să meargă pe jos pînă la A'isha, însă nu direct. Dacă 
era aşteptat, cu siguranţă aveau un om care să-l urmărească şi 
aici. Shari’ al-Ruway'i era în partea de est a grădinilor 
Azbakiyya, între staţia de autobuz şi moscheea Ahmar. 

Traversă piaţa şi parcurse drumul, printr-o serie de mici 
miracole, spre relativa siguranţă a Shari’ al-Jumhuriyyei. Sărăcia 
nu era singurul lucru care rămînea neschimbat la Cairo; intensi- 
tatea şi demenţa cu care se desfăşura traficul rutier erau alţi 
doi candidaţi pentru statut permanent. Mergea pe strada 
Jumhuriyya,  îndepârtindu-se de agitația din jurul gării 
districtuale. Lipsea ceva obişnuit şi familiar, însă nu-şi dădea 
seama ce anume. Continuă să meargă, uitîndu-se discret în 
vitrine şi în oglinzile maşinilor parcate, să vadâ dacă nu era 
urmărit. Nimeni. Cel puţin, nu văzu pe nimeni. 

Azbakiyya fusese primul cartier europenizat cu adevărat din 
Cairo. Străzile lungi şi pieţele elegante erau construite cu mult 
înainte de invadarea pieţei cu Coca-Cola şi de puritanismul 
afişat de Frăția Musulmană. Hotelul Shepeard fusese ars pînă la 
temelie în 1952, iar Opera, în 1971. Europenii plecaseră de 
mult, rezidenții bogaţi se mutaseră în vest, pe Coasta de Aur şi 
Zamalik, străzile căpătaseră un aer fad şi jerpelit. Surprinzător 
de multe magazine şi birouri erau zăvorite complet sau aveau 
lipite cîte o notă scrisă, pe uşă, prin care anunțau că erau 
închise pînă la noi ordine. 

Afişe imense erau lipite peste tot, pe pereţi şi pe uşi. Erau de 
două feluri: texte întregi scrise în naskhi, sloganuri care 
expuneau ţelurile revoluţiei; şi fotografii enorme ale gînditorilor 
şi martirilor islamului. Printre ei Michael îi recunoscu pe cei mai 
proeminenţi: Sayyid Qutb, ginditorul fundamentalist spînzurat 
de Nasser; Hasan al-Banria, fondatorul Frăției Musulmane; Abu 
'I-A'la Mawdudi, ideologul pakistanez; 'Abd al-Salam Faraj, 
mentorul spiritual al grupului Jihad, răspunzător pentru 
asasinarea lui Sadat; şi Khalid al-lslambuli, asasinul. 


Cineva venit din afară s-ar fi putut întreba de ce afişele cu 
poze nu aveau nici un înscris din Coran. Nu fusese cartea sfîntâ 
proclamată constituţia noului stat? Nu era citată zi de zi la 
radio, la televiziune şi în Consiliul Revoluționar? 

Dar afişele puteau fi rupte, desfigurate, împroşcate cu noroi 
sau mai rău. Cuvîntul lui Dumnezeu trebuia protejat de abuzuri. 

La colţul străzii Najib al-Rihani găsi un stand de ziare, unde se 
vindea a/-Ahram. Numărul din ziua respectivă era cu mult mai 
subţire decît de obicei şi avea spaţii goale acolo unde stiloul 
cenzorului îşi lăsase urmele. Titlul principal al ziarului era: 
„Consiliul Revoluționar declară stare de urgenţă.“ Dedesubt era 
un subtitlu: „Şeicii al-Azharului iniţiază o fatwa unită pentru 
susţinerea guvernului.“ Nici unul din titluri nu-i spuse lui Michael 
mai mult decît ghicise sau ceva ce nu ştia încă. 

Coti spre stînga, la Sur al-Azbakiyya. La tarabele cu cărţi la 
mîna a doua se vindea la fel de mult ca de obicei. Lui Michael 
nu-i trebui decît citeva secunde să-şi dea seama că aproape toţi 
cei de la standuri erau oameni pe care nu-i cunoştea. Purtau 
părul scurt şi barba caracteristică observatorilor religioşi. Mai 
încolo erau cîţiva muhtasibin. Nimeni nu părea să cumpere vreo 
carte. 

Michael trecu încet pe lîngă tarabe, uitîndu-se la o carte ici, la 
un pamflet colo. Titlurile erau deprimant de familiare şi aproape 
toate religioase. 

Cinci minute mai tîrziu era la colţul străzii Shari’ al-Ruwavii. 
Merse pe jos pe partea nordică a străzii, îndreptindu-se spre o 
alee umbrită care era situată exact în partea opusă clădirii unde 
avea A'isha apartamentul. Se postă în umbra rece şi începu să 
citească ziarul pe care-l scoase de sub braţ. De fiecare dată 
cînd lăsa ziarul în jos, să dea pagina, arunca cite o privire 
cercetătoare în fiecare parte a străzii. 

în ciuda nerăbdării de a o vedea pe A'isha, se forţă să se 
stâpiîneascâ. Puteau să treacă ore întregi pînă să se convingă 
complet că nu mai supraveghea altcineva casa. După o oră se 
mută mai în susul străzii şi îşi reluă pînda. 

Erau locuri cunoscute. Se plimbase adesea cu A'isha la 
început, cînd reveniseră din Anglia. 

Zgomotul adhan-ulm pentru rugăciunea de prînz, împrăştiat 
de difuzorul moscheii din apropiere, îi curmă şirul amintirilor. Se 
uită cu precauţie. Dacă exista un supraveghetor, acesta ar fi 


lăsat pietatea să-l distragă de la datorie? 

Lumea începu să iasă pe străzi, din magazine, din garaje, 
birouri şi alte locuri de muncă. Autobuzele şi maşinile se opriră 
fie în locurile unde se aflau, fie trăgînd pe margine. Ocupanţii 
lor se ataşară mulţimii strînse pe stradă. Nu era neobişnuit în 
acele zile ca oraşul să devină paralizat în timpul cît se oficia 
salat în mijlocul zilei. Michael urmărea atent din ascunzătoarea 
lui. 

Atunci fu momentul în care spionul se dădu de gol. Michael 
văzu, la vreo sută de iarzi, un tip îmbrăcat în negru care ieşi de 
sub o arcadă ce-l acoperea. Bărbatul nu se alătură mulţimii de 
pe şosea, ci râmase pe trotuar. îşi puse o piatră, care să-i 
servească de sutra, în faţă şi, îndată ce începu rugăciunea, 
urma acţiunile gloatei. 

Nu era nimic deosebit în comportamentul lui, singura 
rugăciune comuna în islam este rugăciunea de prînz din ziua de 
vineri. Azi era joi. Fâcîndu-şi rugâciunea singur, avea posibili- 
tatea de a nu-şi părăsi postul. Putea să vadă cine intră şi iese 
pe toată durata desfăşurării ei. 

Cînd rugâciunea se sfirşi, strada îşi reluă ritmul obişnuit. 
Michael îl urmări pe tip cum se retrage la loc, în arcadă. Se 
întrebă dacă era cazul să încerce să-l scoată afară de acolo. Era 
o concluzie deja ştiută că pe el îl urmărea şi că individului îi 
fuseseră date semnalmentele lui. Dacă ar fi intrat, pur şi simplu, 
în clădire, fâcîndu-se vizibil şi uşor de recunoscut, ar ii avut 
toate şansele să nu cîştige nimic altceva decit arestarea. 
Spionul avea ordine să nu acţioneze singur. Cu siguranţă că era 
echipat cu un radio de buzunar care 0 punea în legătură directă 
cu Abu-Musa sau cu unul dintre locotenenţii acestuia. 

Abu-Musa era fostul şef al mukhabarat 'amma egiptene, 
poliţia secretă, un om al cărui devotament pentru islam era de 
notorietate publică, iar în particular era cunoscut pentru devota- 
mentul pentru el însuşi. Michael nu avea nici o îndoială că ime- 
diat după puci fusese transferat la organizaţia de securitate 
intemă islamică. Ei doi aveau de reglat conturi, şi încă impor- 
tante. Amnistia de facto, care operase înainte, acum era nulă şi 
neavenită. Michael juca cinstit, oriunde s-ar fi dus. 

Dacă aici era un spion, implica posibilitatea ca A'isha să fie în 
mîinile lui Abu Musa. Acest fapt limita foarte mult gama de 
opţiuni. N-ar fi pus viaţa ei în pericol pentru nici un considerent. 


Cu puţin înainte de ora patru, cînd apăru o posibilitate, 
soarele apusese deja şi străzile se goliseră. Toţi care erau sub 
un acoperiş, erau acasă, începeau sărbătoarea. Spionul ieşi din 
umbra lui şi se uită în susul şi în josul străzii, apoi la ceas. 
Michael ghici că i se terminase tura şi că înlocuitorul lui întîrzia. 
Cinci minute mai tîrziu, se opri lîngă arcadă un tip îmbrăcat în 
haine de fermier sa'idi. Michael îl văzu pe omul lui ieşind, 
schimbînd cam o duzină de cuvinte cu cel care venise şi 
plecînd. Trecu prin faţa aleii. 

Michael păşi în stradă. îşi lăsă adversarul să ia un avans de 
treizeci de iarzi, după care îl urmă. 


CAPITOLUL DOUĂZECI ŞI ŞASE 

Bărbatul părea că nu se grăbea să ajungă acasă. Se îndreptă 
în jos, spre Shari' al-Muski, apoi spre est, în periferia săracă a 
oraşului vechi. Michael îl urmărea, simțindu-se ca cineva care se 
întorcea în timp. Era o lume de stafii, pătată de amintiri. Străzile 
erau vibrante, pline de viaţă şi de gălăgie, însă erau biîntuite. 
Străzi întunecate, străbătute de fantome purtau trecutul ca 
nişte cicatrice pe came moale. 

Omul mergea fără să se grăbească, oprindu-se din cînd în 
cînd să examineze marfa de la standurile din piaţă. Intră într-o 
brutărie de unde ieşi cu o bucată de piine. După Shari' Bur 
Sa'id, o luă la stînga, pe străzi ca nişte vizuini de iepuri. Aici 
dispăruseră toate pretenţiile de modernism. Prezentul era 
umbrit la tot pasul de prezenţa copleşitoare a trecutului: 
porticurile moscheelor medievale şi ale maadrasa-urilor, clădiri 
înalte care se atingeau ca iubiții peste alei înguste, dantelăria 
delicată din lemn a amvoanelor mashrabiyya, acum spartă şi 
dărăpănată, haine ponosite care atîmau pe frînghii ce traversau 
străzile şi filfiiau ca stindarde ale sărăciei. Bărbaţi îmbrăcaţi cu 
jalabiyya peticite purtau pe cap, într-un echilibru precar, tăvi cu 
dulciuri, măgari supraîncărcaţi cu poveri, copii murdari îşi 
făceau cu greu drum, strecurindu-se printr-o pădure de picioare. 
Aşa fusese întotdeauna. 

Ajunseră la o piaţetă îngustă şi pustie unde zăcea distrusă şi 
abandonată fîntîna Mamluk. Spionul ezită puţin în faţa intTării 
unei mici cafenele, după care intră. Michael îl urmă citeva 
momente mai tîrziu. 

Cafeneaua era o încăpere de mărime mijlocie, cu cîteva 
scaune şi mese şubrede. Podeaua nu era altceva decit pâmint 
tare, acoperit cu rumeguş bătătorit bine de generaţii de 
picioare. Nu avea nici un geam. Lumina chioară era asigurată 
de două sau trei becuri slabe atimate de tavan cu nişte sîrme. 

Omul se aşezase deja, singur, la o măsuţă, în colţ. Lîngâ el, 
cîţiva bărbaţi împârţeau o shisha în timp ce jucau cărţi. 
Cerculeţe fine de fum albăstrui ieşeau din muştiucul de bambus 
al shishei, pe care şi-l treceau din mînă în mînâ. Aceştia şi alţii, 
de la o masă, se uitară la Michael. Nimeni nu zise nimic. 
Cafenelele, în mod obişnuit, erau animate de conversații, 
aceasta părea neobişnuit de tăcută. 

Spre deosebire de localurile şic din oraş, aceste gahwa-uxi de 


mahala nu erau locuri în care să intre cineva în trecere. Erau 
mai mult cluburi private decit localuri publice, patronii lor erau 
şi clienţi. Michael se simţi descoperit, ca şi cînd ar fi călcat într-o 
capcană. Tipul pe care îl urmărea îl privi scurt şi se uită în altă 
parte. Michael fu sigur că nu-l recunoscuse. 

Găsi o masă liberă lîngă uşă. De-aici îl putea supraveghea 
lejer pe om. Scoase ziarul a/-Ahram şi se prefăcu din nou că 
citeşte. Qah waji-lA îl servea pe spion cu un pahar cu ceai con- 
centrat. Păreau că se cunosc. începură să vorbească foarte 
rapid, folosind limbajul semnelor. Michael se uită puţin înjur. O 
altă pereche de clienţi făcea acelaşi lucru. Brusc, îşi dădu 
seama că auzise de asemenea locuri, de cafenele pentru surzi, 
muţi şi orbi. Aceasta trebuia să fie una dintre ele. 

Qahwaji veni la Michael, care puse ziarul deoparte cînd omul 
făcu o mişcare rapidă cu miinile. 

- Regret, spuse Michael, sperînd că omul îl va auzi. Eu nu sînt 
surd. Treceam pe aici şi simţeam nevoia să beau ceva. îmi pare 
râu dacă... 

-Ma'lish. Sînteţi binevenit. Ce aţi dori? 

- O cafea obişnuită, vă rog. Fierbinte. 

- Nu v-am mai văzut pe aici. 

Michael dădu din cap. 

- Nu, locuiesc In Shubra. Am avut nişte treburi pe aici. Unul 
dintre elevii mei a venit să studieze la al-Azhar. 

Marele centru de studii teologice era la o depărtare de numai 
cîteva minute. 

-  Sînteţi profesor? Michael încuviinţă. Cred că în curînd o să 
căutaţi altă slujbă. 

- Ce vă face să spuneţi asta? 

Chelnerul ridică din umeri. Expresia feţei lui arăta că abor- 
dase un subiect pe care prefera sa nu-l continue. 

- O cafea obişnuita, aşa a fost? 

-Da. 

Cînd se întoarse, lâsă cafetiera şi ceaşca pe masă, fârâ să 
spună un cuvint. Despre unele lucruri era mai bine să nu 
vorbeşti. Muhtasibin aveau iscoade peste tot, aşa se spunea. 

Citeva minute mai tîrziu, uşa se deschise iarăşi. Un val de aer 
rece pătrunse în încăpere. Uşa se închise apoi cu un uşor zgo- 
mot. Parţial ascuns de umbre, nou-venitul părea nelalocul lui. 
Era îmbrăcat într-o robă lungă, peste care avea o abaya grea de 


lînă neagră. Pe cap avea, bine înfâşurat, un turban de bumbac 
alb, fin. Peste el avea un şal din lînă bej. Avea barba deasâ, dar 
îngrijit tăiată, nu neagră, ci de culoare blond-închis. 

Ca vîrstă, putea fi oriunde între treizeci şi patruzeci şi cinci de 
ani. Michael fu sigur câ omul era european sau american. 

în cameră se făcu linişte. Bârbatul care fuma shisha 
rămăsese cu muştiucul la buze de parcă împietrise aşa. Doi tipi 
care jucau table se opriră cu mîinile suspendate la jumătatea 
mişcării, unuia dintre ei încleştindu-i-se mîna pe piese. Degetele 
agitate ale unui bărbat se opriră la jumătatea propoziției. 

Necunoscutul părea sâ nu observe nimic din toate acestea. 
Ignorindu-i pe toţi, se duse la masa la care şedea tipul urmărit 
de Michael. îl salută cu voce scăzută, nu prieteneşte, ci ca şi 
cînd urma să facă o afacere împreună. Omuleţul răspunse la 
salut cu o mişcare scurtă a capului. 

Pe nesimţite, cafeneaua reveni la viaţă. Ţeava de apă îşi 
reîncepu gilgiitul gros şi sonor. Pe masa de la jocul de table se 
auziră zgomote din nou. In fundul camerei se auzea fişiitul abu- 
rului de la sarabantina. 

Cei doi bărbaţi şedeau faţă în faţă, spionul avînd spatele spre 
Michael. Europeanul vorbea, exagerindu-şi mişcarea buzelor, pe 
un ton scăzut, ca celălalt să i le poată citi. Cînd se opri, celălalt 
scrise ceva într-un blocnotes mic, rupse o foaie de hirtie şi i-o 
dădu. O ţinură aşa vreo zece cincisprezece minute, în decursul 
cărora conversaţia se transformă în ceartă. Vocea europeanului 
îşi intensifică tonul şi fervoarea, iar scrisul celuilalt deveni din ce 
în ce mai frenetic. Nimeni nu părea să observe. Michael putu 
distinge cuvinte şi fraze „promisiune“, „ţi-ai călcat cuvintul“, 
„Babilon“, „trădare“ şi, de trei ori, „Armaggedon“. 

Europeanul se ridică brusc în picioare şi-şi aruncă scaunul în 
spate, cu furie. Acesta căzu pe pâmint, fâcînd un zgomot care 
trecu neobservat de ceilalţi clienţi. Doar vreo doi aruncară o 
privire, atenţia fiindu-le atrasă de mişcarea bruscă. Faţa blondu- 
lui era marcată de furie, iar în ochi i se citea ceva neclar: 
dezgust sau frică. O secundă ochii îi căzură pe Michael. îşi 
susţinură privirile ca într-o provocare, Michael se încordă la 
gîndul că bărbatul îl recunoscuse. In secunda următoare, acesta 
privi în altă parte, trecu pe lîngă masă şi ieşi din cafenea. 

Uşa se trînti. La masă, omuleţul stătea aplecat, nemişcat, ca 
şi cînd era pregătit să primească o lovitură. Michael raţiona 


rapid. Trebuia să abandoneze planul său iniţial şi să-l 
urmărească pe cel care tocmai plecase? Oricine era, 
îmbrăcămintea şi atitudinea lui îl situau într-o poziţie superioară 
spionului oarecare de la masă. Discuţia lui despre promisiuni şi 
trădare îi sugera că se petrecea şi altceva. Michael se hotări să 
se asigure că măcar spionul era o certitudine. Decise să-l 
abordeze în timpul cît era zdruncinat de ceartă şi de ieşirea 
celuilalt. 

Se ridică încet şi se apropie de masa din colţ, unde stătea 
supărat, nemişcat, cu capul în jos. Michael se aplecă şi ridică 
scaunul. După ce îl îndreptă, se aşeză în faţa surdului. 

O şuviţă de sînge îi curgea din gură pe masă, unde deja înce- 
puse să se facă o baltă roşie. Michael sări în picioare, ocoli 
masa şi ajunse lîngă el. îi dădu capul pe spate. Nu mai era nici o 
îndoială: gitul omuleţului fusese tăiat dintr-o parte în alta. 


CAPITOLUL DOUĂZECI ŞI ŞAPTE 

Era după-amiază tirziu, străzile întunecate şi temperatura în 
continuă scădere. Michael îşi ridică gulerul jachetei, înfrigurat. 
Trebuia neapărat să-şi găsească haine corespunzătoare înainte 
sâ-l doboare frigul. Timp de aproape o oră, supraveghe intrarea 
cafenelei de la distanţă, să vadă ce se întîmplă. Se aştepta sâ-l 
vadă venind pe Abu Musa în persoană sau, cel puţin, pe vreunul 
dintre locotenenţii lui, dar singurii care-şi făcură apariţia fură 
doi shawish-i, poliţişti obişnuiţi, chemaţi de la circumscripţia din 
vecinătate, Bab al-Khalqg. 

Arma cu care fusese ucis spionul trebuie să fi fost foarte 
ascuţită, iar lovitura extrem de puternică. Michael nu-şi amintea 
să fi văzut mişcarea care ar fi putut produce tăietura. El îl 
chemase pe gahwaji şi-i spusese să meargă după poliţişti. Cît 
fusese plecat acesta, Michael profitase de ocazie şi controlase 
rapid buzunarele mortului, în speranţa că va găsi ceva care sâ-i 
indice identitatea acestuia. Singurul lucru pe care-l găsi fu o 
legitimaţie învelită în plastic, pe care scria numele victimei: 
'Abd al-Haqq Uthman şi atesta că era angajat ca agent al 
mukhabarat 'amma. Legitimaţia era prerevoluţionară, relicvă a 
zilelor lui Mubarak. Numai Dumnezeu ştia pentru cine lucra el 
de cînd cu venirea la putere a noului regim. 

Ciţiva oameni scoaseră cadavrul în stradă, însoţit de tropăit 
de picioare şi vaiete pioase. Trupul fu întins pe o placă de lemn 
acoperită cu o pinză soioasă de cînepă. înjur se strinsese o 
mulţime formată în majoritate din băieţi. O femeie ţipa, vocea ei 
spărgind liniştea nopţii. Michael privi cu atenţie. Nimeni nu-i 
urmă pe brancardieri pe alee, spre al-Mu'izz li-Din Allah. Stre- 
curîndu-se afară din ascunzătoarea lui, Michael îi urmă. La inter- 
secţia cu Shari' al-Azhar aştepta o ambulanţă. Unul din 
brancardieri strigă „al-Ajuza“ şoferului; duceau cadavrul la spi- 
talul poliţiei, în partea cealaltă a fluviului. 

Satisfăcut că nu se mai putea cîştiga nimic de pe urma celui 
ucis, Michael hotărî să se întoarcă la apartamentul A'ishei. Pe 
drum se opri de cîteva ori. Prima dată, să-şi cumpere un trenci 
ieftin de la un magazin pe al-Muski, al unui khayyal copt. Ar fi 
preferat ceva mai călduros şi mai gros, dar era foarte important 
să râmiînă în rol cît de mult era posibil. 

A doua oară se opri să mâniînce ceva rapid, makarone. A 
treia, să-şi facă rost de un cuţit. Avea o armă în apartamentul 


din ' Abdin, dar era prea riscant să încerce să se întoarcă acolo. 
Cînd ajunse din nou în Shari’ al-Ruwayii, ningea serios. 

Michael nu putea fi sigur dacă acel cineva care era încă acolo 
era schimbul primului spion, însă acest lucru nu avea 
importanţă. Aşteptă pînă fu sigur că omul era singur. Sub 
arcada lui, noul observator se plimba în sus şi în jos, ffecîndu-şi 
palmele să şi le încălzească. La unul din capetele arcadei, trecu 
pe sub un bec şi răsuflarea îi deveni vizibilă, albă şi ceţoasă în 
aerul îngheţat. 

Michael se strecură prin umbrele străzii, din uşă în uşă, pînă 
ajunse în arcadă, la cîțiva ţoii de spion. Frigul îi potolise 
înverşunarea cu care urmărea obiectivul. Uşurel, Michael păşi 
lîngă el şi îi înfipse cuțitul în şale, cu suficientă putere ca să 
treacă prin ja/labiyya subţire, pînă la came. 

- Dacă scoţi un sunet, eşti mort, îi şopti. Spionul înţepeni, 
înăbuşind un țipăt format în corzile lui vocale. Michael îl apucă 
mai strîns şi îi şuieră la ureche: Vom merge împreună pe partea 
cealaltă a străzii, în clădirea pe care o supraveghezi de peste 
două ore. Voi fi în urma ta pas cu pas. Cuţitul meu va fi în 
spatele tău. Nu doresc să-ţi împrâştii măruntaiele pe drum, dar 
îţi promit că o voi face, dacâ-mi vei da cel mai mic motiv. O 
dată ajunşi înăuntru, te voi percheziţiona. Vreau să fie totul 
foarte clar. Apoi vom urca la apartamentul doctorului Manfaluti. 
Vreau să aud că ai înţeles tot ceea ce am spus. 

Omul fâcu o mişcare bruscă din cap. 

- Spune-mi. Spune-o, insistă Michael. 

- înţeleg. înţeleg perfect. 

Omul simţea deja umezeala sîngelui proaspăt, o şuviţă 
subţire care se putea transforma cu uşurinţă în şuvoi. 

Traversară strada încet, ca doi oameni care se fereau să nu 
alunece pe zăpada de pe pavaj. Michael îi înmînă o cheie. 

-  Foloseşte-o! îi ordona. Deschide uşa de la stradă. 

Mîna omului tremura, greu de spus dacă de frică sau de frig. 
Deschise uşa. Michael îl împinse înăuntru şi intră repede după 
el, închizind uşa cu mîna ramasă liberă. Imediat se simţi 
căldură. O clipă, lama cuţitului străluci în lumina slabă din hol. 
Lîngă scări, spionul se lipi singur de perete. Era un tînâr puţin 
trecut de douăzeci şi cinci de ani, lipsit de experienţă şi 
înfricoşat. îl privea pe Michael cu precauţie, ca un animal în 
cuşcă. 


- Cine eşti? şopti el. 

- Fără întrebări. 

Michael îl întoarse cu faţa la perete, cu miinile ridicate şi 
picioarele depărtate. îl percheziţiona cu stînga, rapid, neomiţind 
nimic. Insul avea, în buzunar, un pistol Helwan automat, de 9 
mm, versiunea mai mică a unui Beretta 951, furat de la vechea 
brigadă antiteroristă 777, desfiinţată după puci. Michael băgă 
un glonte pe ţeavă, armă şi puse siguranţa înainte de a-l băga 
în buzunarul sâu. Era silențios, deosebit de selectiv şi la fel de 
convingător. 

- E în regulă, zise Michael. Dă-i drumul. E la etajul al 
cincilea. 

Clădirea era cuprinsă de tăcere, de parcă zăpada groasă de 
afară nu lăsa sunetele să treacă. Michael îşi aminti de cafenea, 
de tăcerea ei adîncă şi incompletă, de absenţa conversaţiilor şi 
ochii cu expresie de cîini biciuiţi. Scările erau abrupte, 
încălţămintea lor pocnea pe ciment, provocînd mici explozii care 
întrerupeau liniştea. Michael îşi aminti de alte linişti, pe aceleaşi 
scări, tulburate de paşii iuți ai unei femei. 

O a doua cheie se potrivi în broască. Uşa se deschise în 
întuneric. 

- Pe perete, în stinga, este un comutator. La nivelul 
umărului. 

Se aprinse o lumină verzuie. Se formară umbre. Pe peretele 
din faţa uşii, o fotografie mare alb-negru a mumiei lui Seti | 
parcă ţişni de la locul ei. Tînărul tresări, speriat. 

- N-ai fost niciodată pînă acum înăuntru? Spionul dădu din 
cap că nu. la-o la dreapta. Uşa din capătul coridorului. Mişcă! 

Urmă instrucţiunile lui Michael, după ce aruncă o privire 
nervoasă fotografiei. Michael băgă de seamă că bărbatul era 
prost încălţat, cu pantofi largi, în care intra zăpada. Se gîndi că 
avea picioarele îngheţate. Chiar şi ale lui erau departe de a fi 
calde. 

Simţiră mirosul înainte să deschidă uşa. Vremea rece ajutase 
mult, dar apartamentul nu era congelator. 

-E ceva... 

- Ştiu, am sesizat. Acum, deschide uşa. 

Michael se temu de ce era mai rău. Ştia ce fel de miros era 
acela şi ştia ce va găsi. 

Bărbatul deschise uşa, dar se trase înapoi, temîndu-se să 


intre. Michael îl împinse înainte, orbecăind pe întuneric, în urma 
lui, câutînd comutatorul pe perete. Duhoarea era de nesuportat 
şi inconfundabilă. Auzi cum cel din faţa lui vomită. Propriul lui 
stomac se întorcea pe dos. Găsi comutatorul, în sfîrşit, şi apăsă 
pe el. 

CAPITOLUL DOUĂZECI ŞI OPT 

în cameră era dezordine. Peste tot erau maldăre de bucăţi de 
mobilă ruptă. Fuseseră sparte lămpi şi vaze, picturile fuseseră 
smulse de pe pereţi, cărţile sflşiate, date jos din rafturi şi 
împrăştiate pe podea. Nu auzise oare nici un vecin? Nu 
chemase nici unul poliţia? 

Michael nu recunoscu cadavrul la început. Tot ce ştia şi ce-l 
interesa era că nu aparţinea A'ishei. Abia apoi înţelese. Corpul - 
dacă putea fi numit corp - era a lui Megdi. Faţa era încă de 
recunoscut, iar costumul alb - ceea ce se putea vedea sub stra- 
turi de sînge uscat - semăna foarte bine cu cel pe care Megdi 
obişnuia să-l poarte. Mirosul era înfiorător. Michael îşi puse o 
batistă la gură. 

Uşurarea, oroarea şi mila se îmbulzeau în stomacul lui. Nu-1 
cunoscuse prea bine pe Megdi, dar îl plăcuse şi-l admirase. 
Uşurarea fu de scurtă durată. Dacă Megdi zăcea aici, atunci în 
oricare dintre celelalte camere putea fi corpul A'ishei, putea fi 
oriunde. 

Cel puţin, ea nu fu nicăieri în apartament. Merseră în fiecare 
cameră, pe rînd. Nimic nu fusese lăsat la locul lui. Biroul fusese 
distrus complet, însă nu mai existau alte cadavre. 

- Cînd îţi vine schimbul? Bărbatul ridică din umeri. Uite ce e, 
continuă Michael, pot face tot felul de chestii. Te pot lovi, te-aş 
putea tăia cu cuțitul, aş putea să te bag cu capul sub apă, în 
cadă, pînă cînd îţi plesnesc plâmiînii. N-am făcut lucrurile astea 
şi nu vreau să încep acum. Accept să cred că nu ştii ce s-a 
petrecut aici. Am încredere în tine. Tot ce vreau, în schimb, sînt 
cîteva informaţii. 

Şedeau pe scaunele tari de lîngă masă, în bucătărie. în jurul 
lor, pe podeaua lustruită, erau împrăştiate cioburi de faianţă şi 
de sticlă. 

- Mă vor omori. Nu înţelegi? Vor spune că a fost vina mea. 

Omul tremura acum de frică, nu de frig. 

: Nu te va ucide nimeni. Dacă râmii calm, vom putea 
lămuri lucrurile. Te mai întreb o dată, cînd îţi vine schimbul? 


Tipul privi către ceasul ieftin pe care-1 avea la mîna stîngâ. 

- în mai puţin de o oră, mormăi el. La şapte fix. Nu reuşesc 
să ajungă totdeauna la timp. Citeodată mă fac să aştept. Acum 
două zile, a durat mai mult de o jumătate de oră. 

Michael fu de acord. 

- Bine, zise el. Ai să fii la locul tău cu mult înainte. Cînd îţi 
va veni înlocuitorul, n-ai văzut nimic, n-ai vorbit cu nimeni. 
Lasă-i să afle toate astea în tura altcuiva. 

-  Darcine...? 

- Asta vreau şi eu să aflu. Relaxează-te. Nu-ţi voi face nici 
un râu. Trebuie doar să cooperezi. Cum te numeşti? 

Omul ezită. 

- Eu nu... Hamid, numele meu este Hamid. Cine este... 
mortul din cealaltă cameră? 

- Nu ştii? Se numea Megdi. Profesorul Megdi. Un arheolog. 

- Arheolog? Cum aşa? De ce ar fi amestecat un arheolog în 
aşa ceva? 

- înce? 

Hamid ridică din umeri. Michael remarcă unghiile murdare ale 
acestuia. Vorbea pe un ton ascuţit, cu accent sa'idi. Bănui că nu 
era de mult în oraş. Serviciile de securitate angajau adesea 
sa'idiţi ca infanterişti. Erau dezrădăcinaţi, dependenţi şi de 
încredere. 

- în ce treabă? insistă Michael. 

- Nu ştiu. Chestiuni de securitate. Ar trebui să ştiţi. 

- Nu, nu ştiu. Vreau să aud de la tine. 

Hamid îşi umezi buzele. Clipi nervos, privind cînd fix spre 
Michael, cînd în altă parte. în apartament era cald. încălzirea 
centrală fusese lăsată să funcţioneze. Un robinet picura în chiu- 
vetă, în apartamentul de jos cineva dăduse drumul la televizor. 
Ajungea pînă sus doar zgomotul unei singure voci, dar nu se 
înţelegea nici un cuvînt. 

- Nu. A şti nu face parte din slujba mea. 

- Care sînt instrucţiunile ce ţi-au fost date? 

- Să supraveghez apartamentul acesta. Să văd cine intră, 
cine iese. Să raportez superiorilor mei tot ce mi se pare 
neobişnuit. 

- Nu supravegheai apartamentul, spionai toată clădirea. 
Probabil, ţi s-a spus ce să urmăreşti şi pe cine. Urmăreai pe 
cineva anume. Pe mine? Pe mine mă aşteptai? 


Tînărul părea speriat. Dâdu violent din cap în semn de 
negaţie. 

- Nu, protestă el, nu pe tine. Nu ştiu nimic despre tine. Mi 
s-a spus să urmăresc o femeie, o tînârâ. Uite... 

Căută ceva în jacheta pe care o avea pe sub jalabiyya. O 
fotografie deteriorată, însă recognoscibilă. O fotografie a 
A'ishei. 

-  Cineţi-a spus s-o urmăreşti? 

Individul îşi umezi buzele din nou şi se mai uită o dată la 
ceas. 

- Dacă nu sînt la locul meu, spuse, vor fi probleme. 

- Ai timp suficient. Michael începea să se întrebe dacă 
Hamid spusese adevărata oră de încheiere a turei lui. Fusese 
oare ora şase? Cine ţi-a spus s-o urmăreşti pe femeie? Cine ţi-a 
dat fotografia? 

- Şeful... şeful meu. 

- Cum se numeşte? E Abu Musa? 

- Nu cunosc nici un Abu Musa, negă el. Eu lucrez pentru 
mukhabarat. Ei mi-au dat de lucru cînd am venit aici acum trei 
ani. Muncă avantajoasă. Puţini bani, dar cu multe şanse de pro- 
movare. 

Michael era sigur că minţea. îi văzuse reacţia la auzul 
numelui Abu Musa şi îi sesizase momentul de ezitare înainte de 
a spune că nu-l cunoaşte. 

- Care erau instrucţiunile pentru cazul în care o găseai? 

- Sâ raportez la cartierul general. Imediat. 

- Cînd a început supravegherea? 

- Nu ştiu. Eu am fost trimis aici prima oară duminica tre- 
cută. Acum patru zile. Nu ştiu, s-ar putea ca înaintea mea să fi 
fost şi alţii. 

- Cine era cel pe care l-ai schimbat astăzi? 

- ” Abd al-Haqq. E bine cunoscut. Lucrează în branşă de ani 
de zile. N-a promovat niciodată din cauza defectului său, cred. 
Nu poate vorbi. Dar aude destul de bine şi are ochi ageri. Se 
spune câ ştie tot ce-i de ştiut din ceea ce se petrece la cartierul 
general. 

- De-acum încolo nu mai ştie. Michael îi relată întimplarea 
de la cafenea. Ai idee cine era cel care l-a ucis? Hamid era deja 
vizibil speriat acum. încercă să se ridice de pe scaun, dar 
Michael îl împinse la loc. îl cunoşti pe european? 


- Nu... da... nu ştiu. De ce mă ţii aici? Eu nu ştiu nimic. Tre- 
buie să plec. Lasă-mă să mă duc. 

Michael îşi ţinea mîna pe umărul bărbatului. La colţurile gurii 
spionului se formau deja băşicuţe de salivă pe măsură ce-i 
sporea frica. Spuse: 

-1 se spune al-Hulandi: Olandezul. E tot ce ştiu, jur. îl cunosc 
doar din auzite. Nu l-am întîlnit niciodată. Acum lasâ-mă să ies 
de aici. 

Michael acoperi brusc, cu palma, gura deschisă a omului. 

-Taci! îi şuiera. Ochii spionului se deschiseră larg. încercă să 
se ridice cu forţa de pe scaun. Păstrează liniştea, îi şopti 
Michael. Aud ceva. în apartament mai este cineva. 

Cu grijă, Michael îşi împinse uşor scaunul în spate şi se ridică. 
Cu o mişcare rapidă, mută, ajunse la uşă şi, găsind comutatorul, 
cufundă bucătăria în beznă. Din coridor se auzeau vocile 
scăzute a doi bărbaţi. Cel puţin doi. Se blestema câ rămăsese în 
apartament şi căută în buzunar pistolul. Se rugă să nu fie doaro 
jucărie pe care Hamid o avea la el doar ca să-şi susţină eul. 
Debloca cu grijă siguranţa. îl înşfăca pe Hamid şi-l trase pe după 
masă, într-o nişă din spatele frigiderului. 

- Trebuie să fie înlocuitorul meu, şopti Hamid. O fi venit 
mai devreme şi o fi avut vreo bănuială. 

- Ai minţit cînd mi-ai spus ora la care ţi se termină rondul? 

-Nu, jur... 

Uşa se deschise, lumina din coridor pătrunse în cameră şi 
respiraţia uşoară a cuiva. Se auziră paşi şovăitori. 

Fără nici un avertisment, Hamid ţişni în picioare, cu mîinile 
sus. în una avea legitimaţia mukhabarat. Văzuse prea multe 
filme la T.V. în care poliţişti fără uniformă îşi vînturau insignele 
în faţa răufăcătorilor. Prea multe filme în care delincvenţii lăsau 
armele jos şi ridicau mîinile. Cel din uşă nu făcu nici măcar o 
încercare să citească ce scrie pe legitimaţie. 

Michael auzi doar bubuitul pistolului. Un moment mai tirziu, 
corpul lui Hamid se prăbuşi pe podea. Nu avusese timp nici 
măcar să ţipe. Linişte, apoi alţi paşi. O lumină slabă invadă 
bucătăria. O voce din altă cameră rostea ceva ce nu se 
înţelegea. 

Nu era nici o posibilitate de ieşire din bucătărie. Din locul 
unde se afla, după frigider, Michael vedea picioarele lui Hamid. 
Pantofii cei ieftini erau stropiţi cu sînge. Pe podea se întinse o 


umbră. Michael se întoarse şi încercă să vadă imaginea pisto- 
larului în geam. Tot ce putu distinge fu un individ înalt şi forma 
unei puşti-mitralieră, în poziţie de tragere. Michael îşi ţinu 
respiraţia. Omul se aplecă şi examina cadavrul de jos. 

Din uşă se auzi o voce: 

- Ce s-a întîmplat? De ce ai tras? 

Vocea nu era a unui arab. Suna a francez, gîndi Michael. 

-  Acesta-i mort. A ţişnit de după frigider. 

Cel care vorbise era egiptean cu accent de Cairo. 

- Cine era? 

-Mukhabarat. Uite, are o legitimaţie. 

Michael simţi cum i se prelinge transpiraţia în ochi. Mina de 
pe pistol i se umezise. Nu se antrenase de mulţi ani, nu mai 
trăsese cu pistolul. 

- Nu mai e nimeni altcineva. Locul e la fel cum l-am lăsat 
noi. 

- Acesta trebuie să fi fost spionul lor. O fi urcat pînă aici 
dintr-un motiv anume. Poate că i se făcuse prea frig. Cred că a 
fost şocat cînd a dat peste ce-i aici. 

- Crezi că-l vor căuta? 

-  înclin să cred că nu. Nu merită sâ-1 caute. Nu pot ține evi- 
denţa agenţilor lor în zilele astea. Lasă-l în pace. Pot să-l 
adauge pe listă cînd vor veni aici. Hai să stingem luminile astea 
şi să plecăm de aici. 

Um moment mai tîrziu, lumina era stinsă şi uşa de la intrare 
trîntită. Tăcerea se strecură la loc, se opri puţin la ultimul mort, 
după care se reinstală stăpînă. 


CAPITOLUL DOUĂZECI ŞI NOUĂ 

Londra 

17 decembrie 

Tom Holly se înfiora şi privi afară pe geam. Lăptarul tocmai îşi 
începuse treaba. Sticlele zdrăngăneau uşor în aerul aspru. Ca 
acompaniament, păsările trezite lansară un cor de ţipete. 

Se gindea că n-ar trebui să fie aici; ar trebui să fie în Egipt, ca 
să-l ajute pe Michael Hunt. Şefii de birouri însă nu călătoresc, ei 
nu se expun pericolelor, nu-şi periclitează nici ştiinţa, nici 
ignoranţa. Ei supraveghează de la distanţă, iar dacă este 
necesar, se retrag în spatele vălurilor ţesute de serviciu pentru 
ei. Erau şapte văluri după care se puteau ascunde, la fel ca cele 
şapte ale dansului: vălurile onoarei, ale discreţiei, ale securităţii, 
ale diplomaţiei, ale misterului, ale tactului, ale rahaturilor. Acest 
ultim văl, mai presus de toate, era cel care-i despărţea pe servi- 
torii acestui târîm de goliciunea completă. 

- Tom? De ce te-ai sculat atît de devreme? Nu-i încă nici 
ora cinci, îl întrebă nevastă-sa care apăruse în uşă, ciufulită, cu 
un capot pus în grabă pe umeri. 

- Da? Regret. Nu mi-am dat seama. 

- M-am trezit şi tu nu erai în pat. Vino înapoi, iubitule. Aici e 
mult prea frig. Ai să trezeşti copiii. 

- Du-te tu, dragă. Vin şi eu imediat. 

Linda intră în cameră. Era atit de întuneric, încît de-abia îl 
putea vedea. El era doar o umbră profilata pe geam. 

- Vrei să aprind o lumină? întreba ea. 

- Nu. Nu, mulţumesc. 

- Vrei så vorbim? 

întrebă deoarece credea că e de datoria unei soţii să întrebe 
asta. într-un fel sau altul, era ceva ce întreba încă de cînd se 
căsătoriseră. Răspunsul lui era invariabil nu, dar ea îşi făcea 
datoria şi îl întreba mereu. | se pârea o dovadă a lipsei de grijă 
să nu întrebe. 

- Cred câ cineva la care ţin are probleme mari, spuse el. 

Speriată, veni aproape de el şi-şi strecură mîna pe după talia 
lui. 

- Pot sa te ajut cu ceva? El dădu din cap în semn de 
negaţie. Nu, zise ea. Nu, presupun că nu. 

- E vorba de Michael, spuse el, Michael Hunt. Nu e singurul, 
dar e vina mea câ se află în acea situaţie. Demisionase, clari- 


ficase totul, iar eu l-am tîrit înapoi. Dacă n-ar fi fost blestemata 
asta de revoluţie... 

- Unde e el? în Egipt? 

-Da. 

-  Bănuiesc câ asta-i tot ce-mi poţi spune. El încuviinţa. ŞI 
vrei să te duci sâ-l găseşti. Să-l scoţi de-acolo sau sâ faci ce 
crezi câ e mai bine. 

O vreme el nu spuse nimic, o ţinu doar strîns. 

- De unde ştii? întrebă el, în cele din urmă. 

a Doamne Dumnezeule, Tom. Nu înţeleg de ce irosesc ăia 
un salariu pe tine. Făcu o pauză. Chiar trebuie sâ mergi? 

El ezită. De cuvintul acela mititel „chiar“ atimau atit de 
multe. 

- Da, zise, în sfirşit. Aşa cred. Nu văd o altă cale. în mod 
normal... Nu-i vorba doar de Michael. Se petrece ceva. Ceva ce 
nu-mi place. 

- Sînt înfricoşată, Tom. Mă tem ca nu te vei mai întoarce. 
N-ai oameni pentru tipul ăsta de acţiuni? Mai tineri? Oameni 
care n-au familii? 

Ei aveau patru copii, cel mai mic de patru ani, cel mai mare 
de unsprezece. 

El nu-i putea împărtăşi suspiciunile, că nu era capabil să se 
mai încreadă în nimeni care avea legătură cu Vauxhall-ul. 

- Pentru chestii de genul ăsta, nu, spuse el. Dacă trebuie 
să meargă cineva, eu sînt acela. 

- i vor permite? 

- Nu vor şti, pentru că nu le voi spune. 

- Dar trebuie să afle. 

- Oh, da; dar cînd vor afla va fi prea tîrziu. 

Ea nu spuse nimic. Mult timp, ea îl ţinu îmbrăţişat, tremurînd. 

- S-ar putea să vină unii şi alţii pe aici, spuse el. Să pună 
întrebări, să mă acuze. Crezi că te vei putea descurca? 

- Asta pot, mai greu mă voi putea descurca cu plecarea ta. 

- Nu voi lipsi mult, minţi el. 

-Nu? 

- Nu, şoptiel. 

O strînse mai tare în braţe, o ţinu aşa, încătuşată în frica lui, 
pînă cînd primele semne ale zorilor începură să se furişeze 
peste acoperişurile caselor. 

Percy Haviland era proprietarul unui apartament cu vedere 


spre piaţa Cadogan. Acum era acasă. Nu dormise. Faţa îi era 
umbrită de efortul pe care-l făcuse să stea treaz toată noaptea, 
deoarece avusese întrevederi ba cu un ministru, ba cu altul. La 
ora două vorbise cu ambasadorul Israelului, petrecînd mai mult 
de o oră într-o încăpere sigură, la ambasadă, în Kensington 
Palace Gardens. Preşedintele ).I.C. telefonase puţin după ora 
patru şi vorbiseră mai mult de o jumătate de oră, o foarte 
dificilă jumătate de oră. 

Sună telefonul. închise ochii şi înjură în barbă. Cele cîteva 
pahare de whisky de malţ, băute pe parcursul lungii nopţi, 
contribuiseră prea puţin la relaxarea lui mentală şi la creşterea 
moralului. întinse o mînă bine îngrijită şi ridică receptorul. 

- Haviland. 

Vocea de la capătul celălalt vorbea rar, însă la obiect. 
Haviland ascultă, mormăi un „da“ scurt, urmat de „mulţumesc“, 
după care puse receptorul în furcă. Rămase nemişcat o vreme, 
cu mina pe plasticul negru. După aceea se întoarse pe jumătate 
în scaun, spre cineva care şedea lingă geam, cu faţa parţial 
ascunsă în umbră. 

- Era Burton, spuse. De la Personal. Un tip de treabă; l-am 
pus la curent cu chestiunea aceea legată de cod. Celălalt bărbat 
îşi înălţă capul plin de interes. Ştiţi la ce mă refer, desigur, con- 
tinuă Haviland. Privi prin cameră. Era ca o închisoare sau ca un 
cort care adăpostea un circ. Străinul nu spuse nimic, nu făcu 
nici o mişcare. Asculta doar. L-am rugat să se uite prin dosarele 
de cadre ale lui Tom Holly şi Michael Hunt, să verifice dacă 
există vreo înregistrare a vreunui cod pe care să-l fi folosit 
concomitent amîndoi. Tocmai a sunat să mă anunţe că s-au 
ocupat de aceasta cei de la criptocomunicaţii. Au decodificat 
cele două mesaje acum citeva minute. Cineva le aduce acum. 

După o bătaie în uşă, apăru un mesager. îi înmînă copiile şi 
plecă. Haviland îşi puse ochelarii pentru a citi şi privi pe ambele 
pagini. Cînd ridică ochii, expresia feţei îi era gravă. 

- Este exact de ce ne temeam noi. Michael Hunt a fost scos 
iar la suprafaţă. Vrea să-l vadă pe Holly. Acesta i-a răspuns că a 
plănuit să plece în Egipt azi. 

- Crezi că va reuşi? 

- Mă îndoiesc foarte mult. 

- Nu vei încerca să-l opreşti? 

- Fireşte că nu. De ce aş face-o? 


- Şi dacă reuşeşte, ce va face? 

- Îl va aştepta pe Michael Hunt la punctul de întîlnire ales. 

- Noi ştim unde este acesta? 

- Vom afla. 

- în caz că Hunt nu apare? 

- Holly va începe să-l caute. 

- Îl va găsi? 

Haviland ridică din umeri. 

- Poate. Dacă Hunt trăieşte. 

Străinul se ridică în picioare şi se duse la geam, unde 
dimineaţa aştepta încă să vină. După o tăcere lungă, se adresă 
gazdei sale: 

- Percy, ai un apartament încîntâtor. Mi-a plăcut dintot- 
deauna. Te invidiez. Ai fost extrem de norocos. 

- Da, am fost cu adevărat. 

- Ridicarea ta la rangul de cavaler ar trebui să fie pe- 
aproape de acum, cred. 

- Da. Aşa am înţeles şi eu. Pe lista de Anul Nou. 

- Va fi oficial, atunci? Haviland încuviinţă. O meriţi. Străinul 
făcu o pauză şi se întoarse spre geam. încet, îşi plimbă degetul 
pe geam, simțind cum răceala sticlei îi ia din căldura pielii. Dacă 
întîlnirea va avea loc, ne va ajuta, nu-i aşa? 

Pentru moment, Haviland nu înţelese la cine se referea. Apoi 
încuviinţa din cap. 

- Da, spuse. Vom fi avantajaţi într-o mare măsură. Aceasta 
va confirma faptul că Holly este „cîrtiţa“ de la Vauxhall. într-o 
conspirație cu Michael Hunt şi femeia aceea, soţia lui Rashid 
Manfaluti. 

- Şi după aceea? 

- După aceea? Nu va fi nici un „după aceea“. 

Străinul îşi retrase degetul de pe geam, lâsînd în urmă o dîrâ 
de condens. 

- Nu, spuse. Ai perfectă dreptate. Nu va fi un „după aceea“. 

„Incît nimeni să nu poată cumpăra sau vinde, 
decît numai cel ce are semnul, adică numele fiarei 
sau numărul numelui fiarei,“ 
Apocalipsa, 13:17 
CAPITOLUL TREIZECI 
Cairo 
Preotul ajunsese aproape de sfîrşit. Spunea o rugăciune per- 


sonală pentru tatăl unui enoriaş din parohie, care murise cu 
cîteva zile în urmă la Florenţa. Nu era obligaţia lui, însă părintele 
Dominic se îmbolnăvise în ziua care trecuse şi se oferise sâ-i 
ţină locul. Aşteptau numai vreo douăzeci de oameni, toţi 
înfofoliţi cu basmale şi haine groase: fiica decedatului, cele două 
fete ale acesteia cu soţii lor şi cîțiva prieteni. 

în capela întunecată ardeau, pîlpiind, luminări albe. Aerul era 
greu de la ceara arsă şi de la tămiie, ca şi cînd ar fi fost par- 
fumat pentru a ţine la distanţă molima. 

Preotul strălucea în lumina tremurătoare, o figură înaltă, 
îmbrăcată în alb, aplecată peste un altar micuţ. Mortul fusese 
un om bătrîn, invalid. Nepoţii îl văzuseră doar în fotografii, iar 
ginerii lui căzuseră în dizgrație cu mult timp în urmă. Nimeni nu 
regreta prea mult trecerea lui în neființă. Nici o lacrimă nu între- 
rupse ritualul soporific al liturghiei. 

Asemeni unui actor care interpreta un rol familiar într-un 
teatru întunecat, preotul recită vorbele şi execută mişcările 
slujbei. De pe peretele de deasupra, statuia Ecaterinei de 
Alexandria urmărea mişcările binecunoscute, mută, 
transcedentală şi mutilata de vopsea şi ghips. Pe crucea lui, 
zeul cel palid îşi închisese ochii în dureri. 

Un vizitator din străinătate ar fi putut sesiza ceva legat de 
atmosfera serviciului, ceva aproape de contravenţie sau ilegali- 
tate. Din momentul puciului, comunitatea creştină din Egipt 
devenise tensionată, copţii cel mai mult dintre toţi. Amintirea 
zilelor din 1980 şi 1981 nu avusese timp să se estompeze. 
Autorităţile începuseră deja să impună restricţii celor care cre- 
deau în Biblie. Vestea despre asasinatele de dimineaţă se 
răspîndise în şoaptă în pieţe şi pe străzile dosnice. 

în Minya, Asyut şi alte enclave creştine se spunea că tinerii se 
înarmau. Creştinii libanezi îşi aduseseră arme prin lordania şi 
Sinai, iar un grup evanghelic numit Sabia Vieţii, din Statele 
Unite, trimitea dolari şi, după cum umbla vorba, muniţie. 

Preotul se întoarse cu faţa spre adunare. Cu această ocazie, 
observă, deşi era greu vizibil în umbrele din spatele capelei, un 
bărbat care stătea separat de ceilalţi. Nu fusese acolo cînd înce- 
puse slujba. Preotului i se păru o figură cunoscută. 

Slujba continuă, corectă, ritmată, fără patos, lipsită de 
dramatism: un act obişnuit, nimic mai mult. Oamenii se 
adunaseră nu pentru ceva deosebit, ci pentru _liniştirea 


conştiinţei. Ce conta? gîndi preotul. Avea gînduri mai 
importante în minte. 

Urmară ultimele cuvinte, sfîrşitul şi stringerea de miini. 
Cuvinte de îmbărbătare de care nu avea nevoie nimeni. Preotul 
vorbea în limba italiană, cu accent. Lingă uşă, intrusul stătea la 
locul lui, privind şi aşteptind să plece cei strîinşi acolo, care se 
grăbeau să iasă, aruncîndu-i priviri pline de nervozitate. Abia 
după ce şi ultimul părăsi capela, ieşi şi el din umbră. 

A trecut mult de cînd ţi-am auzit ultima predică, Paul. Nu 
ţi-ai pierdut îndemînarea, spuse în engleză. 

Mulţumesc. încerc să mă ţin în formă. Ce faci aici la ora 
asta? Şi de ce eşti îmbrăcat aşa? Nu te-am recunoscut cînd 
stăteai acolo. 

Michael ridică din umeri. 

Fiecare avem cite un rol de jucat. N-am fost urmărit, dacă 
asta te preocupă. 

Părintele Paul îşi scotea veşmintele. 

Ai fost profesionist, Michael. Am toată încrederea în tine. 

Faţa lui Michael luă o expresie sumbră. 

Am probleme, Paul. Am nevoie de ajutorul tău. 

Paul ezită. 

De ce vii la mine? 

îşi drapă patrafirul, cu grijă, pe braţ. Sub el purta un stihar de 
dantelă fină. 

Fiindcă eşti fratele meu. Pentru că pot avea încredere în 
tine. Nu am pe altcineva, Paul. 

Viaţa ta e în pericol? Michael încuviinţă din cap. Am 
crezut că ai demisionat şi că ai ieşit din toate. Sau totul a fost 
doar un joc lucrat cu grijă. 

Nu. A fost adevărat. Ce am vorbit în Anglia a fost 
adevărat. Totul. Tu m-ai prevenit să nu mă implic din nou cu 
Tom Holly. 

Te-a convins să faci ceva? 

-Da. 

înţeleg. Ei bine, va trebui să-mi explici totul, cum trebuie. 
Să mergem la casa parohială - acolo putem vorbi fără să fim 
deranjaţi. 

Ce s-a întîmplat cu părintele Dominic? 

E la spital. S-a îmbolnăvit brusc ieri. Bîntuie o insectă. 
Jumătate din populaţie se pare că s-a îmbolnăvit. 


- îmi pare râu sâ aud asta. Transmite-i din partea mea 
toate cele bune. E un tip cumsecade. 

- Da. Da, este. 

Pe faţa lui Paul trecu, scurt, un nor. Apoi zimbi, îl cuprinse pe 
după umeri pe fratele său şi-l conduse afară din biserică. 

Casa parohiala era, asemeni bisericii, o clădire care data din 
vremurile de glorie ale dominaţiei britanice. Situată la periferia 
sudică a cartierului al-Azbakiyya, servea o comunitate formată 
din catolici şi maroniți, cîţiva italieni care rămăseseră după Suez 
şi o adunătură de expatriaţi cărora Biserica Sf. losif din al- 
Zamalik li se păruse prea lipsită de simplitate pentru gustul lor. 

Paul sosise la Cairo la începutul anului, fără să-şi anunţe 
venirea. Ordinul căruia îi aparţinea îl trimisese la postul din 
Egipt să efectueze un soi de cercetare. în fiecare zi mergea cu 
maşina la nunţiatura din al-Zamalik. Noaptea râminea în casa 
parohială să citească sau să scrie. La viaţa mondenă participa 
arareori, iar de relaxat nu se relaxa niciodată. Michael nu ştia cu 
precizie ce natură avea munca lui. Se gindea că era legată 
întrucitva de specializarea academică în studiile islamice. Paul 
scrisese studiul aprofundat al unui teolog din secolul al 
paisprezecelea, Ibn Taymiyya, carte pe care Michael o văzuse în 
standuri, la vinzare, mai devreme. Acest studiu fusese publicat 
de Pontificio Instituto Biblico, în seria Biblica et Orientaba 
înainte cu cîţiva ani. 

Paul pregăti două pahare mici şi o sticlă de whisky irlandez. 

- Pe al meu îl vreau cu ghimbir, spuse Michael. îţi 
aminteşti? 

- îmi amintesc că îţi plăcea berea dulce cînd eram copii. 
Erai în stare să bei galoane. Din cauza ei făceai pe tine noaptea. 
Ghimbirul nu-ţi face bine şi, oricum, nu cred că Dominic are aşa 
ceva. Dacă vrei, are nişte bere neagră englezească. E de 
proastă calitate, însă lui Dominic îi place. O numeşte Beelzebub 
şi zice despre ea că:,,Aş putea sâ beau o pintă de Beelzebub 
deseară.“ Numai Dumnezeu ştie de unde-şi face rost de ea. 
Nimeni cu mintea întreagă n-ar fabrica chestia aceea. Cred că 
şi-o face singur. 

- E-n regulă, spuse Michael. Râmîn la whisky-ul simplu, 
dacă nu te deranjează. 

-  la-o uşor. Sticla nu-i a mea, îi aparţine lui Dominic, şi în 
timpurile astea nu-i uşor de făcut rost. 


Michael îl privi. închise ochii şi-i ţinu strînşi un moment. Pe 
faţă i se citi un val de durere. Deschise ochii. 

- Nu e vorba doar de mine, spuse el. Şi viaţa altora e în 
pericol. Unii sînt morţi deja. De exemplu, un tip Perrone, Ronnie 
Perrone. Tu nu-l cunoşti, dar... 

Paul se uită grav la Michael. 

- Ba da, îl cunosc. îl ştiu pe Ronnie foarte bine. Spui câ e 
mort? 

- Tocmai am fost la el. Cineva îl strangulase cu cordonul 
halatului de casă. Paul îşi făcu rapid semnul crucii. Cum de-l 
cunoşti? 

- Hai sâ zicem că ne-am întîlnit de cîteva ori în timpul 
activității mele. 

- De cînd lucrezi? Ca preot? 

- Nu. De cînd cercetez mişcarea fundamentalistă. 

- înţeleg. Ştiai că era şeful secției MI 6, de aici, din Cairo? 

- Da, ştiam. Biserica nu e lipsita de resurse, Michael. Ai fi 
surprins să ştii cît de puţin nu ştim noi sau cît de puţine lucruri 
nu putem afla. 

- în mare, acesta este motivul pentru care am venit la tine. 

- Da, m-am gindit că asta ar putea fi. Paul îşi ridică paharul 
cu brandy. Ziceai că au mai fost alţi morţi. 

Michael îi spuse tot ce văzuse. 

- Pe acest Megdi nu l-am cunoscut niciodată. Era 
amestecat în vreo treabă cu tine sau cu Ronnie? 

Michael dădu din cap câ nu. 

- A'isha locuia la el. 

- A'isha? 

- Manfaluti. 

Paul o întîlnise pe A'isha doar o singura dată, la puţin timp 
după ce revenise în Cairo de la înmormiîntare. Şi-o amintea ca 
pe femeia care bâtuse la uşa casei mamei sale în Oxford, 
întrebînd de Michael. îl impresionase foarte puternic, însă 
conştiinţa lui de preot îl împiedicase să se manifeste mai mult 
decit politicos. Unii - chiar unii preoţi - ar fi fost de părere că era 
de modă veche să obiectezi unui cuplu că trăieşte în ceea ce 
era considerat păcat. 

- înţeleg. îmi pare rău. Indiferent de părerea mea despre 
legătura voastră, sînt miîhnit profund de faptul că ea se află în 
pericol. Sînt sigur că ai ştiut... cînd v-aţi cunoscut, că exista 


această posibilitate. Soţul ei reprezintă o ameninţare enormă la 
adresa noului regim. Chiar şi ea... 

- Soţul ei este mort. 

- Ce? Manfaluti? De unde ştii? 

Michael îi explică, fără să omită nimic. în plus, îşi exterioriza 
şi temerile. Cămăruţa cu cărţi aliniate avea o notă de familia- 
ritate, ca şi cum îi despărţeau de Cairo mări şi ţâri. Era biroul lui 
Paul pentru timpul cît stătea în misiune. Pe o măsuţă, Michael 
observă fotografii ale mamei şi tatălui lor şi, în spatele lor, una 
cu ei doi. Stăteau amindoi unul lîngă altul, în soare, privind cu 
ochii întredeschişi la un aparat de fotografiat ţinut de mama lor. 
Fusese făcută cu ocazia ultimei lor vizite de familie la Cairo în 
1975. Cea care îi rămăsese lui fusese pierdută sau distrusă de 
mult. Sau poate că era aceasta, intrată cumva în posesia 
fratelui său, care o înrămase în argint şi o adusese înapoi la 
Cairo. 

După ce Michael termină de vorbit, Paul nu zise nimic o 
vreme. Căzuse pe ginduri, parcă tulburat de istorisirea fratelui 
său. 

- Nu mi-ai spus încă de ce te-ai dus la Alexandria, zise el. 

- Ti-am spus, Tom Holly m-a rugat să fac ceva pentru el. A 
trebuit să merg la Alexandria să obţin nişte informaţii. Atita tot. 

Paul se ridică în picioare nerăbdător. Se duse la bibliotecă şi 
luă o carte mică, legată în piele. O răsfoi, uitîndu-se prin ea, 
după care o puse la loc. Se întoarse iar către fratele lui şi oftă. 

- Michael, cînd ai venit la mine, ai zis că ai încredere în 
mine. Eşti aici şi te porţi cu mine ca şi cu securitatea locală, 
spunîndu-mi o poveste care nu duce la absolut nimic. 

- Sînt lucruri... 

- Nu, Michael, nu sînt. Nu mai sînt. Dă-mi voie să-ţi spun eu 
de ce ai venit aici în seara asta. Vrei să te pun în legătură cu 
serviciul de informaţii al Vaticanului, din Cairo. Am dreptate? 

Michael deschise gura să protesteze, dar o închise repede. 

a Da, recunoscu el. Ai dreptate. Nu mai am nici un fel de 
oameni de legătură. S-ar putea să nu fiu crezut sau să nu mai 
prezint încredere. 

- Foarte bine. Vrei să te prezint oamenilor noştri. Acum, mă 
întreb, de ce ar dori fratele meu mai mare acest lucm? De ce i- 
ar fi necesar? Ronnie Perrone nu era singurul reprezentant al 
serviciului secret britanic în Egipt. Pînă şi eu cunosc acest 


aspect. Nu va dura foarte mult pînâ cînd te vor verifica 
americanii, chiar dacă toate legăturile pe care tu le-ai folosit la 
ambasadă nu mai sînt de mult. Este evident că se petrec mult 
mai multe decît mi-ai spus mie. Dacă vrei să te ajut, vei fi nevoit 
să-mi spui tot ce ştii. 

Michael ezită. Avusese deja scrupule dacă sâ-1 amestece sau 
nu pe fratele său în asta. Viaţa A'ishei era în pericol, dacă nu 
era moartă. Pe cine ar fi trădat, la urma urmei? Un şir de morţi? 
Pe un alt trădător cu poziţie înaltă în Vauxhall House? îi spuse 
lui Paul tot ce ştia. 

Cînd termină, Paul tăcu mult timp, cu capul aplecat de parcă 
se ruga. Cînd era tînâr, îşi imagina că, devenind preot, îi va fi 
mai uşor cu chestiuni de genul acesta. De fapt, cu toate: cu 
viaţa, cu frica, cu singurătatea. Adevărul era că nimic nu părea 
să ajute, iar preoţia te făcea şi mai expus, şi mai vulnerabil. 
Chiar dacă ţii într-o mînă potirul cu sîngele Domnului în el, eşti 
tot un nimic. Poţi garanta iertarea, iar noaptea să adormi plin de 
păcate şi de remuşcâri. Poţi trăi toată viaţa întru Domnul, şi 
totuşi să fii blestemat. 

Vorbi încet, fără să-şi ridice capul. 

Michael, eşti sigur că cel pe care-l bănuieşte Tom Holly 
că ar fi în spatele acestor asasinate este cineva numit al- 
Qurtubi? Acesta este numele pe care l-a folosit? 

Da, sigur. „Cordovanul“. Este un nume obişnuit, unul pe 
care nu-l greşeşti uşor. 

Nu, nu greşeşti. Paul îşi înălţă capul. Michael, cît de tare 
eşti? Nu mă refer la fizic. Mental. Emoţional. 

Ar fi vrut să spună „spiritual“, dar voia ca Michael să 
înţeleagă corect. 

Crezi că A'isha e moartă? 

Paul dădu uşor din cap în semn de negatie. 

Michael, nu ştiu. Nu sînt paranormal, deşi numai Dum- 
nezeu ştie că uneori mi-aş dori să fiu. Nu ştiu mai mult decit 
tine. 

Pentru prima oară, atunci, Michael observă că fratele său 
albise. îşi aminti cît de frumos era Paul cînd era mic, cit de 
puternic era şi cît de mult îi plăcea să-şi îngrijească corpul. 
Femeile se simțeau atrase de Paul mai mult decit de el. Paul 
jucase fotbal, făcuse canotaj, se căţârase pe munţii din Scoţia. 
Plătise un preţ mare pentru minte şi spirit. Cît de însingurat tre- 


buie că era. Michael ar fi întins mîna sâ-1l mîngiie pe obraz. Con- 
sideră că cel mai greu lucru pentru un preot era acela că nu 
avea voie să fie atins. 

- Ce e? întrebă el. 

De ce îl privea Paul aşa? Tăcerea se interpuse între ei un 
moment, tensionată, plină de anxietate. 

- Mă gîndesc, zise Paul încetişor, că pentru A'isha ar fi mai 
bine dacă ar fi moartă. 


CAPITOLUL TREIZECI ŞI UNU 

Zăpada se aşternuse peste Cairo, ca o carapace opacă. 
Domurile cu acoperişuri ninse şi minaretele cu virfurile glazu- 
rate, din depărtare, împrumutau oraşului aspectul unei felicitări 
de Crăciun. Lipseau doar îngerii cu aripi deschise, odihnindu-se 
pe case, şi o stea în virful ascuţit al Citadelei. La periferia 
răpănoasă a marii metropole, dacă ar fi privit cineva, ciobanii în 
haine de măturători îşi mînau turmele prin cîmpiile îngheţate. 

La nivelul străzii, oricum, nu rămăsese nimic din înşelăciune. 
Lumea înfrigurată se lupta cu nămeţii de zăpadă şi zloata 
semiîngheţată. Trotuarele şi străzile nu fuseseră construite pen- 
tru vremuri ca acelea, cel puţin în cartierele cele mai vechi, în 
mahalalele Misr al-Qadima. 

Părintele Paul Hunt mergea pe o stradă întunecoasă din 
Babilon, luptîndu-se cu o rafală de vînt tăios. Simţea în nări 
mirosul înţepător care se ridica deasupra cuptoarelor de ars lut 
de la marginea nelocuită care despărţea Misr al-Qadima de 
Oraşul Morților, în partea de est. Străzile înguste şi 
întortocheate erau invadate de un alt miros, izul sărăciei. 
Zăpada şi vîntul nu reuşiseră să-l atenueze. 

Un bătrîn întinse mîna pentru a fi miluit. Paul se aplecă şi-i 
puse citeva monede în palma zbircitâ. O secundă omul îl privi în 
ochi, strîngîndu-i mîna cu ale lui, în semn de mulţumire. 

- Allah yubarik fik, şopti bătrînul. Allah yubarik fik. 

Pe dosul încheieturii avea o cruce albastră, bizantină. Paul 
zimbi şi trecu mai departe. 

Babilon - Bab ' Alyun sau simplu 'Alyun - fusese prima 
aşezare care mai tîrziu devenise Cairo. Fusese construit pe locul 
unui aşezământ religios antic, numit Khery-Aha. Grecii i-au spus 
Babilon. împăratul roman Traian a construit o fortăreață pe acel 
loc şi a botezat-o „Babilonul Egiptului“. Cînd musulmanii au 
cucerit ţara, au construit primul lor oraş, în jurul ei: al-Fustat, 
Tabăra militară. Prin extinderea spre nord a oraşului islamic, 
Babilonul şi împrejurimile sale au devenit „Vechiul Cairo“, o 
enclavă populată de copţi şi evrei, un loc al bisericilor şi al cimi- 
tirelor, al mînâstirilor şi sinagogilor, al tâmiii şi al vedeniilor. Un 
loc ascuns, strimt şi întunecat în spatele zidurilor înalte. 

Acum, evreii plecaseră, iar majoritatea copţilor se mutaseră 
la Shubra sau, dacă se ajunseseră, la Heliopolis şi Misr al-Jadida. 
Unele biserici fuseseră restaurate numai pentru plăcerea 


turiştilor amatori de a se abate de la traseul bătătorit. Pe lîngă 
zidurile joase mai stăteau ghemuiţi preoţi şi călugări, liturghia 
încă răsuna de după paravanele cu modele bogate, iar fumul 
parfumat de tămiie inunda străzile duminica dimineaţa. Viaţa se 
dusese, spiritul era frînt de mult şi putred. 

Paul se simţea deprimat de fiecare dată cînd venea aici, din 
cauza străzilor teme şi înfometate şi a pereţilor întunecaţi, lipsiţi 
de ferestre. Din cauza feţelor în care erau reflectate secole de 
suferinţă. Din cauza sfinţilor care putrezeau în spatele altarelor 
scoase din uz. Dar cel mai mult din cauza învăţăturii primite aici 
şi a ceea ce ştia că zace ascuns sub străzi, ziduri şi paravane 
încărcate cu icoane. 

îşi lăsase fratele dormind în casa parohială, în camera lui 
Dominic, extenuat după ultimele evenimente. Permiţindu-i lui 
Michael să rămînă, încălcase flagrant regulamentul bisericii. La 
urma urmei, nu era casa lui ca sâ facă ce dorea cu ea. Se 
consolă cu gindul că nu avusese de ales. Michael îi era frate şi 
nu avea unde să se ducă. Sâ-1 fi aruncat în stradă însemna să-l 
predea duşmanilor de a căror existenţă n-avea nici măcar 
habar. Paul se rugă ca nici măcar să nu-i fi atras către casa 
parohială. 

Pe lîngă el, trecu un tren local care mergea spre al-Ma'adi şi 
Helwan. Opri scurt în staţia Mari Girgis, după care plecă mai 
departe. Paul ajunse în dreptul unei deschizături în zidul bâtrinei 
fortărețe şi trecu prin ea, în interior. La capătul cîtorva trepte 
era o alee îngustă care despărţea minâstirea de maici de 
Mînăstirea Sf. Gheorghe. Un preot îmbrăcat în negru, cu un 
breviar strîns la piept, trecu preocupat şi încruntat. 

La capătul aleii, Paul trecu pe sub o arcadă joasă; în partea 
cealaltă, după alte cîteva trepte, dădu de uşa din spate a unei 
bisericuțe. Ezită un moment. Dacă bătrinul murise? Dacă 
minţea din raţiuni ştiute numai de el şi de biserică? Sau mai 
râu: dacă nu spusese nimic altceva decit adevărul gol-goluţ? 
Inspiră adînc şi împinse uşa. 

Abu Sarga era o parte întuneric, o parte lumină şi o parte 
imaginaţie. Uşa se trînti cu greutate, închizîndu-1l pe Paul într-o 
altă lume. închise ochii şi se gîndi că aude vocile tuturor 
morţilor din toate secolele, pe rînd, şoptind. Şi îngeri stringîndu- 
şi şi desfâcîndu-şi aripile mototolite. Era atit de puţin spaţiu şi 
atit de mult întuneric. Aripile se strîngeau şi se desfăceau ca 


paginile unei cărţi din piele. îşi făcu cruce, deschise ochii şi 
bezna se tesu în jurul lui, groasă şi grasă ca întunecimea 
spiritului. 

Naşterea şi moartea Bisericii erau la un loc. înflorirea 
mînâstirilor şi venirea islamului. Moarte peste moarte, bezna ca 
un sirop şi îngerii cu aripi de mărimea Africii. De fiecare dată 
cînd punea piciorul aici, preotul din el păşea în inima propriilor 
sale tăceri neperturbate. Intrase în sînul Bisericii să scape de 
ele, sâ le umple cu vorbe, dar aici, în întunecimea din Abu 
Sarga, nu rămineau decit tăcerile. 

Trecu pe sub nartex şi intră în naos. întunericul de aici era 
îndulcit cu fulgii fini de lumină care veneau tăcuţi din lămpi 
ascunse. Coloane de granit flancau coridoare înguste, ridicîndu- 
se in umbrele inalte. Părea că printr-o dispensă stranie 
încetaseră să mai fie de piatră şi umbrele lor se întindeau spre 
locuri cu muzică nesfirşită. Erau aproape goale, lumina şi 
culoarea le dispăruseră mult timp în urmă. Ici şi colo se puteau 
distinge figuri şterse de sfinţi uitaţi, ponosite şi fără vlagă. De 
pe pereţi căzuseră bucăţi de tencuială, lâsînd găuri în auriul şi 
purpuriul icoanelor aproape la fel de bâtrine ca şi biserica 
însăşi. 

Pătrunse în iconostas, dînd la o parte o draperie prăfuită. 
Părintele Gregory şedea acolo unde se aştepta Paul să-l 
găsească: pe un scaun mic, de lemn, cu faţa spre haykarul 
central. Avea capul înclinat, cu părul lung şi alb răsfirat pe 
genunchi. Paul ştia că vine aici în fiecare zi, iama şi vara, să se 
roage şi să mediteze, încheieturile nu-i mai permiteau de mult 
să îngenuncheze, aşa că şedea pe taburet. 

Paul nu-1 întrerupse. Se opri în apropiere, şoptind rugăciuni, 
învăluit în umbrele mişcătoare. O singură lumină ardea în faţa 
unei icoane a Fecioarei. în biserică era frig. 

Trecu o oră şi mai bine pînă cînd bătrinul înălţă capul. Nu se 
uită împrejur. 

-Tu eşti, frate Paul? 

- Da. Sînt aici de cîtva timp. 

- Te aşteptam. 

- în dimineaţa aceasta m-am decis să vin. 

Preotul bâtrîn chicoti. 

- Noaptea trecută, spuse, noaptea trecută ai hotârit să vii. 
Paul se încruntă. Bătrinul ştia prea multe. S-a întîmplat ceva. 


Părintele Gregory nu formulă propoziţia ca întrebare. 

- Da, răspunse Paul, uitîndu-se pe sus, la picturile şterse 
ale sanctuarului. S-a întîmplat ceva. 

- Bine. Aproape era timpul. 

Paul înţelese ce voia să spună. Se cutremură. Nu toate aripile 
care se zbăteau erau angelice. 

- Cred că am motive să dau de urma lui. 

-Da? 

-  Ţi-am vorbit despre fratele meu Michael. îţi aminteşti? 

Bâtrînul încuviinţă din cap. | se putea da orice vîrstă între 
şaptezeci şi o sută de ani. Vederea îi era slăbită, iar dinţii, nişte 
cioturi înnegrite. Mintea, însă, îi era ascuţită ca întotdeauna şi 
memoria nealterată. 

- îmi amintesc. Continuă. 

- Este exact cum am intuit, spuse Paul. Ai lui l-au contactat 
şi l-au convins să lucreze din nou pentru ei. Să-l găsească pe al- 
Qurtubi. 

- Tu n-ai fost de acord, nu-i aşa? 

- Nu. Am încercat sâ-1 previn, dar nu m-a luat în seamă. 

- Ce rost a avut avertizarea? Aceia pe care Dumnezeu i-a 
ales... 

i E fratele meu. Ales sau nu. Nu ştie nimic despre al- 
Qurtubi. Toţi sînt ignoranţi. Pentru ei, el nu reprezintă nimic 
altceva decit conducătorul unei organizaţii teroriste, căreia nu-i 
cunosc nici măcar numele. 

- Adevărul îl ştim doar noi? 

-Da. 

- Nu crezi că sîntem puţin cam aroganţi? Poate că ar fi 
timpul să mai spunem şi altcuiva. 

- După cum dumneata însuţi ai spus, care ar fi rostul? 

- S-ar putea să bănuiască. Să-l pui în temă pe fratele tău. 

- Nu este credincios. S-ar putea să nu mă ia în serios. 

- Indiferent. 

- Mă voi gîndi. 

- Oamenii tăi îl pot ajuta? 

- Aşa cred. Da. Ar putea reuşi să-l găsească pe al-Qurtubi. 

-  Gîndeşti că o vor face în timp util? 

Posibil. Paul se opri. Există o complicaţie, zise. O femeie. 
A’ isha Manfaluti. 
- Soţia politicianului? 


A fost... Ezită... Amanta lui Michael. A început acum 
cîteva luni. S-au cunoscut în Anglia, imediat după moartea 
tatălui meu. Prezentările au fost făcute de un tip pe nume Holly. 
Este şeful biroului din Londra pentru Egipt. 

Unde este complicaţia? 

Manfaluti e mort. Nevastâ-sa a dispărut. Mă tem că e în 
mîinile lui al-Qurtubi. 

Atunci, Dumnezeu să aibă milă de sufletul ei. 

-Da... 

Paul tăcu. 

Părintele Gregory se ridică de pe taburet. Paul se aplecă, îl 
apucă de braţ şi-l ajută să stea pe picioare. Brusc, se răsuci, 
privi în jur. | se păru că aude ceva. 

Fiul meu, nu-i nimic. Ignorâ-le. Sînt doar nişte umbre. 

Nu mă pot stâpiîni, părinte. Simt câ mi-e teamă. 

Va trece. Nu uita, ei sînt nimicuri. Acum, cred că e timpul 
pentru ceea ce ţi-am spus. 

Paul nu spuse nimic. Nu putea să scape de frică. Trăia cu ea 
de opt luni, devenise o parte din el. lar aici, atît de aproape... 

Sprijinindu-se de braţul lui Paul, părintele Gregory îl conduse 
în partea de nord a celor trei hayka/e, într-o absidă înaltă din 
stînga lor. Aici, o deschidere ducea la nişte scări abrupte. Alături 
se găsea o lampă mică. Paul aprinse lampa cu flacăra luminării 
din apropiere. 

Pe aici, spuse părintele Gregory. 

Paul pomi primul în jos, întors pe jumătate, astfel încît sâ-1 
ajute şi pe bâtrîn. Treptele erau antice, lustruite de trecerea 
generaţiilor de pelerini. Paul mai fusese aici, jos, o singură dată, 
cu mulţi ani în urmă, cu ocazia primei vizite la Cairo, după ce 
devenise preot. Se petrecuse înainte de a-l cunoaşte pe 
părintele Gregory. 

Cît de puţin ştia Paul despre preotul copt. Bineînţeles că 
întrebase, făcuse investigaţii de la patriarhie prin nunţiatură, 
dar nimeni nu fusese în stare sâ-i spună prea multe. Ştia că 
bătrînul se născuse cu aproape nouăzeci de ani în urmă, într-o 
familie veche, coptă, într-un sat lîngă Minya. Făcuse legâmiîntul 
la cincisprezece ani şi intrase la mănăstirea Dair Baramus, în 
Wadi Natrun, unde îşi petrecuse o mare parte din viaţă. La Wadi 
Natrun, aşezare antică în deşert, la vest de Sadat City, Gregory 
îşi cîştigase reputaţia de înţelept. în ciuda mai multor invitaţii la 


cea mai importantă mănăstire, Abu Magar, rămăsese la Dair 
Baramus, cu cărţile lui şi cu o liotă de pisici care-l urmau 
oriunde se ducea. 

Tîrziu, mult mai tîrziu, îşi părăsise chilia din deşert. Papa 
Shenouda, conducătorul Bisericii Copte, îi ceruse personal să 
vină la Cairo. Acela fusese momentul în care începuseră difi- 
cultăţile. Paul nu reuşise să reconstituie ultimii douăzeci şi cinci 
de ani din viaţa lui Gregory. Erau lipsuri, plecări şi veniri miste- 
rioase, inexplicabile. Bătrînul preot devenea taciturn cînd era 
înbrebat despre activităţile sale. Paul ştia că nu putea avea 
încredere totală în el. 

Cripta de sub sanctuar data din perioada romană. Se spunea 
că era locul unde Maria, Iosif şi copilul lisus locuiseră în timpul 
fugii lor. Tradiţia spunea că losif muncise la tumul învecinat. 

Părintele Gregory se opri la micul altar, cu capul aplecat 
pentru rugăciune. Paul se rugă şi el. Nu credea o iotă din ce 
spunea tradiţia, n-avea încredere în nici unul dintre locurile 
sacre din zonă unde Hristos miîncase, vorbise sau murise. în 
bezna criptei, mica lui necredinţă nu părea să conteze prea 
mult. 

Bătrînul deveni atent, de parcă încerca să audă ceva. 

- Eşti pregătit? întrebă. Paul simţi că i se usucă gura. Nu, 
gîndi el, nu pentru asta. Părintele Gregory scoase dintr-un buzu- 
nar al sutanei un toc mare din piele în care se afla o cheie mare 
de fier. Aceasta a fost singura cheie care a existat vreodată, 
continuă bătrînul. S-a transmis din generaţie în generaţie. 
Acum, pentru o vreme, este a mea. 

Paul simţi că-i tremura mina. Bătrînul îi arătă o dală de piatră, 
într-un colţ. 

- Aici, ajutâ-mâ să ridic asta, spuse el. 

Paul îngenunche şi găsi o gaură suficient de largă sâ-i intre 
degetele. Spre surprinderea lui, Gregory se aplecă şi apucă dala 
din partea opusă. Placa se mişcă uşor. Sub ea era o uşă de 
lemn. 

Cheia se potrivi într-o broască largă. Se deschise greu, 
opunîndu-se. După ce descuie, părintele puse cheia în tocul ei 
de piele şi la loc în buzunar. îl privi pe Paul. 

- Te-ai spovedit? îl întrebă pe Paul. Acesta încuviinţă. 
Fusese în confesional cu o zi înainte. Nu-i bine să fii în păcat. Nu 
acolo unde mergem noi, mormăi bătrînul. 


Apucă de o clanţă încastrată în uşă, imediat sub broască. 
Apăsă pe ea, fâcînd un pic de efort. Uşa se ridică. în faţa lor 
apărură, luminate slab de lampa mică, un şir de trepte antice 
care coborau strîns, ameţitor. 


CAPITOLUL TREIZECI ŞI DOI 

Michael se trezi cu o puternică durere de cap. Citeva 
momente, nimic nu avu sens: unde era, de unde venise, ce se 
întîmpla. Erau toate enigme pentru care nu avea răspunsuri. îşi 
simţea gura coclită, stomacul întors pe dos şi gol. Camera în 
care dormise era îngheţată. Se gîndi la un soi de ascetism iezuit 
şi gemu tare. Nu răspunse nimeni. 

Se luptă să iasă din aşternuturi şi, înainte de a se ridica în 
picioare, mai stătu puţin. Mişcarea îl ameţi, ca şi cum creierii i- 
ar fi alunecat în faţă, în globii oculari. îşi puse întrebarea cînd se 
simţise mai rău. îi revenea însă memoria şi, o dată cu ea, senti- 
mentul că avea mai multe motive de îngrijorare decît o durere 
de cap. Se ridică din pat şi se duse, împleticindu-se, la baie. 

După ce folosi toaleta, se întoarse, clâtinîndu-se, în dormitor 
şi se viri la loc sub pături, încă tremurînd. îl strigase pe Paul de 
mai multe ori, fără să primească nici un răspuns. întins pe patul 
tare, neliniştit, avu un somn agitat. Cu el, veniră şi visele, vise 
de care nu se putea apăra. 

Mergea în întuneric, un întuneric insuportabil. Era înconjurat 
din toate părţile de rumoare şi de paşi. Ştia câ sfincşii mergeau, 
îl hâituiau prin deşert, miîrîind ca nişte lei. Piramida era aproape 
acum, chiar în faţa lui. Dacă nu ajungea curînd la ea, îl vor 
prinde şi-l vor sfişia în bucăţi. Glasurile groase, bufnetele paşilor 
şi cozile lor sfişiau aerul nemişcat al nopţii. 

Se trezi brusc, transpirând şi tremurând. Zăcu vreme îndelun- 
gată, incapabil să-şi alunge din minte imaginea sfincşilor negri, 
prezenţa agresivă a marii piramide, invizibilă, la pîndă. 

îşi privi ceasul. Trecuse bine de prînz. îl durea capul mai râu 
decit oricînd. Cobori cu grijă din pat şi-şi căută hainele pe care 
le lăsase pe scaunul de la picioarele lui. Erau exact aşa cum 
rămăseseră de seara, ieftine şi urite. Tinjea după schimburi de 
olandă. După atingerea mătăsii. După A'isha. 

Se îmbrăcă alene şi se duse în bucătărie. Lumina strălucitoare 
a soarelui îi provocă junghiuri în ochi de îndată ce deschise uşa. 
Pe masă, Paul îi lăsase un bilet. Fratele lui fusese nevoit să iasă 
cu nişte afaceri şi spera să se întoarcă pînâ după-amiază, mai 
tîrziu. 

îl lovi un val de depresie. Ce se petrecea cu A'isha? Se simţea 
neputincios, nu ştia ce să creadă, nu ştia dacă era vie sau 
moartă, de unde să înceapă s-o caute. Găsi cafea boabe şi o 


mâcină, simțind că zgomotul îi face bine. Cinci minute mai 
tîrziu, cu prima cafea gata băută, începu să se simtă ceva mai 
bine. Dar starea de depresie nu-l părăsi. 

în dulâpiorul de la baie găsi cîteva remedii pentru răceală. Nu 
erau altceva decit paliative şi nu vindecau absolut nimic. 
Paracetamolul, înghiţit cu cafea, îi limpezi puţin capul. Stomacul 
însă i se revolta la gîndul unei alimentaţii mai solide. 

Se mută în biroul lui Paul, luîndu-şi cana cu el. Dorea să poată 
gîndi clar, să elaboreze un plan de acţiune, să înceapă un soi de 
investigaţie. Cu ceaşca de cafea în mînă aruncă încruntat o 
privire generală asupra rafturilor cu cărţi. Acestea erau doar o 
parte din vestita, măreaţa lui colecţie, gîndi el. Restul trebuia să 
fie la Roma. Văzu nume cunoscute: Fanon, Said, Hourani, 
Gellner. Alături de acestea erau operele unor scriitori de care nu 
auzise niciodată: unele în franceză şi italiană, cele mai multe în 
arabă. Tratate fundamentaliste stăteau în acelaşi loc cu 
predicile şeicu- lui Kishk şi declaraţii de la al-Azhar. Pe unul 
dintre rafturi găsi o colecţie de cărţi apocrife despre Noul 
Testament. Erau şi cărţi în coptă, greacă şi siriană. Sub acestea, 
pe un alt raft, citi titluri de profeţii biblice, incluzînd o serie de 
lucrări de mare popularitate, publicate recent în Statele Unite - 
o tipăritură Moonie care trata a doua apariţie a Domnului. Un 
tratat despre Armagedon scris de un martor al lui lehova. 
Michael se miră cît de vaste erau cunoştinţele fratelui său. 

Pe măsură ce privea mai atent, îşi dădea seama că nu exista 
0 ordine logică. Gîndi că fuseseră selectate cu grijă, de 
Paul, atunci cînd fuseseră trimise în Egipt. Trebuie să fi avut 
legătură, intr-un anume fel, cu munca lui. El îi spusese lui 
Michael că era vorba de un studiu asupra fundamentalismului 
islamic, dar cărţile dădeau de înţeles mult mai mult. Cu 
siguranţă, se insista pe perioada modernă. Cărţile despre islam 
erau scrise în secolul prezent, cu excepţia Coranului şi a două 
colecţii hadith standard. Cum se potriveau acestea oare, cu 
materialul din Noul Testament? Dar cu cărţile despre 
milenarianismul modem american? Paul lucra la un studiu 
comparativ între fundamentalismul islamic şi cel creştin? 

Michael puse la loc, în raft, exemplarul WNevetestamentliche 
Apokryphen de Hennecke şi Schneemelcher. Se întoarse. | se 
păru că aude un zgomot sau o mişcare bruscă. Camera era 
nemişcată, tăcută. Era ceva cu cărţile acelea, nepotrivirea 


aşezării alături, felul în care erau aranjate împreună, ce îl 
intriga. Tremură. îngrijorarea pentru A'isha îl cuprindea iar. Aici 
nu era nimic în neregulă. Ce ştia el despre munca fratelui său? 

La capătul unui raft îi atrase atenţia un album pentru 
fotografii, îngrămădit între un Atlas biblic şi dicţionarul Webster. 
1 se păru familiar. îl scoase şi îşi dădu seama că era acelaşi 
în care tatăl lor păstra pozele de familie. îşi zise că Paul îl 
adusese aici de la Oxford, după înmormintare. 

Se aşeză, cu albumul în braţe, într-un fotoliu stil „Luwis 
Khamastashar“, model lucrat cu predilecție de timplarii din zona 
Bab al-Luqg. „Luwis Khamastashar“ se traducea „Ludovic al XV- 
lea“, dar scaunul nu era stil. Părea ieşit din decor, asemenea 
tuturor mobilelor pe care Michael le văzuse în majoritatea 
parohiilor. Deschise albumul, amintindu-şi de zilele de iama în 
care focul ardea în micul şemineu. Cîndva, alături de mama sa, 
răsfoia prin amintiri care aparţineau altor oameni. Acum, 
propriile lui aduceri aminte se amestecau cu acestea: fotografii 
cu el şi Paul pe plaja de la Brighton, mama lui în grâdină şi în 
casă sau jucînd tenis cu unul din ei doi; Michael şi unchiul Jurji în 
mijlocul familiei din Cairo; Paul la prima lui comuniune, jenat şi 
mîndru. 

Din anumite motive, pozele lipseau de pe mai multe pagini şi 
nu mai fuseseră puse la locul lor. Doar colţurile de modă veche 
mai indicau urmele. La început, Michael nu înţelese de ce nu 
mai erau, însă după ce răsfoi citeva pagini, se dumiri: nu 
existau poze ale tatălui său, nici ale mamei sale, nici ale 
altcuiva. Trecu repede prin tot albumul. Nu, nu era nici o 
greşeala: nicăieri nu era nici o fotografie a tatălui său. 

Stătu timp îndelungat nemişcat în scaunul neconfortabil şi 
nepotrivit, cu privirea aţintită pe locul unde fuseseră dovezi 
care nu mai aveau sens. Ştiuse că între Paul şi tatăl său 
existaseră disensiuni, în special pe ideea rolului armatelor în 
lume şi pe ideea de „război just“. Cu toate acestea, ei doi 
fuseseră apropiaţi întotdeauna, acesta fiind şi motivul pentru 
care Michael îl invidiase pe fratele său, legătura lui cu un om pe 
care el însuşi îl admira şi de care se temuse concomitent. 
Ascundea oare Paul alte sentimente pentru tatăl lor, care acum 
îl determinau sâ-1 elimine total din viaţa lui? 

Se ridică şi vru să pună albumul de unde îl luase. în locul liber 
observă o margine care ieşea în evidenţa, din spatele Atlasului 


biblic. Parcă era un plic mare. Lăsă albumul şi trase afară 
obiectul. Avusese dreptate. Era o mapă de plastic, groasă, plină 
cu ceva ce puteau foarte bine să fie fotografii. Ale tatălui său? 
Cele pe care Paul le scosese din album? 

Michael se aşeză din nou pe scaun, cu mapa în mînă. De ce 
le-o fi ascuns Paul în spatele unui rind de cărţi, cînd putea foarte 
bine să le păstreze undeva în sertarul biroului său? N-o fi avut 
puterea să le distrugă şi nu dorise să le mai vadă? Mapa nu 
purta nici un fel de inscripţie, nimic care să indice conţinutul. Nu 
era lipită. Michael o deschise şi o răsturnă pe podea. 

Nu erau fotografii ale tatălui său. Nu erau amintiri sau, cel 
puţin, aşa spera. Nu. Cum ar fi putut fratele lui să aibă amintiri 
ca acestea? Poate că aparţineau părintelui Dominic, poate... Pe 
covor, se formase o grămăjoară de fotografii alb-negru şi color, 
etichetate, grupate în mici învelitori, reprezentind secvenţe 
perverse sau o taxonomie diabolică. 

Ridică una dintre ele. Era a unui bărbat, probabil arab, şi 
semăna cu cele făcute pentru dosarele penale, la poliţie. Prinsă 
de ea, o alta mărită, a feţei aceluiaşi individ, de data aceasta 
mort. în partea de jos, era scrisă ziua şi luna. Erau mai multe 
grupuri de astfel de fotografii: feţe de bărbaţi şi femei înainte şi 
după moarte. Sub ele, erau altele, toate făcute în locuri unde se 
produseseră atacuri teroriste, reprezentind, în detalii cutremu- 
rătoare, rezultatele masacrului, toate fiind datate. Deşi Michael 
mai văzuse astfel de fotografii, nu-i fu uşor să se uite peste ele. 

Simţi că i se face greață. Se duse în baie şi vomită toată 
cafeaua băută. Strinse pozele cu degetele amorţite şi le puse 
înapoi în mapa pe care o ascunsese la locul ei, pe raftul din 
bibliotecă. 

Cînd o viri la locul ei, băgă de seamă că în acea ascunzătoare 
mai era ceva, ceva învelit într-o cîrpă groasă. Trase şi desfăcu 
învelitoarea. Era o armă, un Walther P38, preferatul Brigăzilor 
Roşii italiene. într-un cornet din hirtie erau gloanţe 
suplimentare. Hiîrtia provenea dintr-o scrisoare. Trimisă de 
cineva din Vatican pe adresa părintelui Paul Hunt. 


CAPITOLUL TREIZECI ŞI TREI 

Deschise ochii. Era în pat, în casa parohială, ca înainte, doar 
că acum era întuneric. Deasupra lui stătea aplecat cineva fami- 
liar şi necunoscut în acelaşi timp. 

- De cînd zaci aşa? 

Cum zăcea? încercă să se ridice, dar o mînă îl obligă să stea 
întins în pat. Ochii îl dureau groaznic atunci cînd îi deschidea 
complet. 

- Michael eşti în stare să mă înţelegi? 

O secundă i se păru că e A'isha. Era imposibil. A'isha era 
moartă. Moartă sau dispărută, nu mai conta. Vocea era a unui 
bărbat. Şi mai era încă ceva, ceva ce nu putea determina. 

- Mă duc să aduc un doctor, Michael. Va fi bine, e cineva în 
care poţi avea încredere. 

Bineînţeles că asta era. Acel altceva. Vocea îi vorbea 
englezeşte. Probabil era fratele lui, Paul. Simţi o mînă pe frunte, 
plină de solicitudine, dar... Dar ce? Ştia că era necesar să-şi 
amintească ceva despre Paul, dar îi scăpa. Fâcînd un efort să 
gîindească, întinse o mînă. l-o apucă cineva, după care îi dădu 
drumul. Era ca şi cînd îl lăsa la voia întîmplării. 

- Mă întorc repede, spuse vocea. 

Era Paul. Poate că erau din nou în Anglia, acasă. Poate Egip- 
tul fusese doar un vis. încercă să atingă o mumie cu mîna, însă 
nu era nimeni, nimeni. 

Visul începuse din nou, cel cu piramida neagră. Trecuse de 
poteca pietruită abruptă şi acum era la intrare. Uşa luase 
proporţii deasupra capului lui, ajungind la o înălţime inimagi- 
nabilă: cincizeci, şaizeci, o sută de picioare. Chiar şi aşa, de la 
distanţă arăta ca un strop pe suprafaţa măreţei construcţii. 

în faţa lui se deschidea un coridor lung, flancat pe fiecare 
parte de torţe cu flăcări albe. Se temea mai mult decit oricînd 
să înainteze, dar fusese cumva adus între uşi. în urma lui se 
produsese un scrişnet puternic şi ştia că era sechestrat în 
interiorul piramidei. Coridorul din faţa lui se întindea la nesfirşit. 

Visul se estompă şi, încet, fu înlocuit de altele din care nu-şi 
putu aduce aminte nimic. Cînd se trezi din nou, doar piramida îi 
rămăsese în minte, clară şi tulburătoare. 

— Domnule Hunt. Mă auziţi, domnule Hunt? 

Deschise ochii cu mare băgare de seamă. Camera era lumi- 
nată foarte slab. Se gîndi că era în aceeaşi cameră în care 


fusese înainte. Cu Paul. Da, fusese cu Paul. Doar că... Doar că 
era ceva despre Paul, de care trebuia să-şi amintească. 

-Paul... 

Reuşi să şoptească numele. 

— E-n ordine, domnule Hunt. Fratele dumneavoastră este 
aici. Veţi vorbi mai tîrziu, cînd vă veţi mai întrema. Acum aş dori 
să vă examinez. Vă rog să nu încercaţi să faceţi nimic. Relaxaţi- 
vă doar. Pot face tot ce trebuie, fără să vă deranjez. 

O lumină puternică străluci în ochii lui, întîi în ochiul stîng, 
apoi în dreptul, orbindu-1. După ce se stinse, îi lăsă steluțe lumi- 
noase pe un fond întunecat. Miini uşoare îi palpară toracele, un 
stetoscop îi fu apăsat pe piele, rece şi dur. Simţi presiunea unui 
termometru sub braţ, apoi acesta fu îndepărtat cu bruscheţe. 
Din nou o mînă îi strînse încheietura cu degete bine plasate, de 
parcă ţinea o pasăre. înţepătura unui ac în braţ. întuneric. 

într-o cameră slab luminată, pe o platformă, stătea un 
personaj. Era un bărbat cu cap de ţap. Avea ochii ca doi tăciuni 
şi îl privea. 

— A'isha, şopti el, e timpul să desfâşăm mumia. 

—  Delirează puţin, spuse doctorul. 

Ce făcea aici doctorul Philips şi de ce vorbea în arabă, 
nâtîngul? Nu ştia că se aflau în Anglia? 

- Este ceea ce bănuim noi? 

Vorbea Paul. Dar Paul era la Roma. 

- E cam devreme să pot spune. Nu putem spera decit să nu 
fie. în capitală n-au fost decit cîteva cazuri. 

- Oficial. 

- Da, ştiu. Chiar şi rapoartele neoficiale sînt rezonabile. 
Debutează greu. 

- Cît de curînd vei şti? 

- Despre fratele tău? într-o zi sau două. Este extrem de 
dificil fără accesul la un laborator. După cum ştii, au fost închise 
toate. 

- închise? N-am ştiut asta. De ce naiba? 

- De ce crezi? /ahiliyya, bineînţeles. Ştiinţa din Vest, medi- 
cina din Vest. Considerate toate antiislamice, bune de aruncat 
la lada de gunoi. 

- Care-i situaţia cu Michael? Dacă diagnosticul se 
dovedeşte pozitiv, îl poţi trata? Ai adus medicamente? 

Urmă o scurtă tăcere. 


- Nu. în condiţii normale, aprovizionările ar fi fost făcute în 
mod special. Dar a fost impus embargo. Granițele au fost 
închise. Oricum, eu şi alţi cîţiva facem tot ce putem. Există 
diverse căi. 

- Putem să-l scoatem afară? Pot aranja să-l transportăm. 

- Mă îndoiesc. în starea lui actuală, sub nici o formă. în caz 
că se înrăutăţeşte, exclus. Poate să fie doar din cauza neliniştii 
şi a epuizării. Există pericolul unei reacţii adverse. Momentan, 
fratele tău nu are decit febră, asta-i tot. Nu sînt alte simptome. 

- Eu am să mă duc acum la biserică. Vreau să mă rog. 

- Da. Asta să faci. Roagă-te pentru el. Este singurul lucru 
pe care poţi să-l faci. Roagâ-te pentru toţi. 

- Pentru noi toţi, doctore. Mă voi ruga pentru noi toţi. 

Visurile se derulau la nesfirşit, fără o structură anume. Doar 
visul cu piramida se distingea. Lui i se părea că parcurge mile 
întregi pe coridoare luminate de torţe gălbui, line şi 
strălucitoare. 

Cu cît înainta, cu atit auzea mai distinct fiîlfiitul de aripi al 
unei păsări care zbura înspre el, prin cotloanele vastei 
construcţii. Dintr-o altă direcţie, venind spre el, paşi ai unui 
animal teribil care-l urmărea. Poate ai omului cu cap de tap. 

Timp de trei zile medicul veni în fiecare zi de mai multe ori. 
Michael devenise din nou coerent. între accese delirante, 
vorbea cîte puţin despre starea lui. încercă să întrebe de A'isha 
şi de Paul, însă doctorul nu-i permise să abordeze chestiuni 
care-l puteau tulbura. 

în cea de-a patra zi, medicul îl declară în convalescenţa. 
Avusese o infecţie minoră, amplificată de starea de tensiune. 
Hrana şi odihna îl vor ajuta să se pună pe picioare într-o 
sâptâmiînă, dar, dupâ aceea, trebuia să nu mai pună totul la 
suflet aşa de intens. 

: De îndată ce veţi fi în stare să călătoriţi, vom aranja să 
părăsiţi Egiptul. Fratele dumneavoastră mi-a spus câ sînteţi în 
pericol aici. 

- “Trebuie s-o găsesc pe A'isha. Nu pot pleca fârâ ea. 

- Acest lucru îl vom discuta mai tîrziu. Acum trebuie sâ vă 
odihniţi-e e 

- Nu mi-aţi spus cum vă numiţi. 

3 Faris Ilbrahimian, se prezentă doctorul. Era un omuleţ cu 
părul sur, cu o faţă ce exprima răbdare sau încăpâţinare. Un 


nume armenesc şi trăsături pe măsură. Nu vă amintiţi de mine, 
continua medicul. Am fost prieten cu mama dumneavoastră. 
Prieten bun. Eraţi copil cînd ne-am cunoscut. 

- Cred că acum îmi amintesc. Vă pomenea numele deseori. 
Familile noastre erau apropiate. 

- Da, zise doctorul. Eram apropiaţi pînâ la evenimentul 
Suez. Lucrurile s-au destrâmat. O mare parte din familia mea s- 
a mutat în Europa. Eu am rămas aici. Atunci era nevoie de 
cunoştinţele mele. 

- Şi acum? Omuleţul făcu o grimasă şi se întoarse într-o 
parte, făcîndu-şi de lucru cu cîteva sticluţe. Cît timp am zâcut 
bolnav? 

- Vreo patru zile. Sînt mulţumit că v-aţi revenit. 

- îmi amintesc... 

-Da? 

- Vorbeaţi cu fratele meu. Sau poate a fost doar un vis. Am 
avut atît de multe. Dar îmi amintesc ceva în legătură cu o boală 
care biîntuie prin capitală. Păreaţi îngrijoraţi. 

Doctorul nu răspunse imediat. Era ocupat cu sticluţele, le 
sorta şi le punea într-o geantă mai mică. Avea miini subţiri, 
lungi, cu încheieturi proemiente. 

z Da, aprobă el, vă amintiți corect. N-a fost un vis. Acum, 
că sînteţi în afară de orice pericol, vă pot spune. A izbucnit o 
molimă. Primele informaţii au venit din Egiptul de Sus acum 
cîteva seri. Situaţia s-a înrăutățit în provincie. Indicatorii sînt în 
creştere. La început nimeni n-a crezut diagnosticul, apoi au 
apărut mai multe cazuri. Bineînţeles, guvernul a făcut tot posi- 
bilul să păstreze totul sub tăcere, au fost puse în carantină 
regiunile afectate. Dar era deja prea tirziu. Apăruseră bolnavi şi 
în nordul Alexandriei. 

- Mor mulţi? 

- Da, sigur că mor. Autorităţile nu permit medicilor să 
aplice tratamente modeme. Medicina este considerată ramură a 
culturii vestice, astfel încît oamenii mor şi vor mai muri. 
Doamne Dumnezeule, în felul acesta ar putea pieri jumătate din 
populaţie. 

- Cu siguranţă, Organizaţia Mondială a Sănătăţii... 

Doctorul rise. 

- V-am mai spus, graniţele au fost închise. Toate porturile, 
aerodromurile şi toate trecerile de frontieră. Au declarat Egiptul 


Dar-al-lslam şi spun că restul lumii, inclusiv lumea islamică, este 
Dar al-Kufr: împărăţia Necredinţei. S-a anunţat la radio, azi 
dimineaţă, ceva despre molimă. Dumnezeu îi testează pe 
credincioşi. El îi stirpeşte pe munafigun, pe ipocriţi. 

Citează tradiţiile sfinte, cuvintele Profetului rostite la al- 
Bukhari: „Cînd veţi auzi că molima a izbucnit într-o ţară, nu 
călătoriţi într-acolo. Dacă s-a dezlănţuit în ţara în care trăiţi, 
atunci nu plecaţi.“ Este justificarea majora a blocadei totale. Au 
aplicat-o perfect. 

= Şi atunci cînd vor începe să moară credincioşii? Drept- 
credincioşii? Membrii Consiliului? 

Doctorul ridică din umeri. 

- Au acoperire şi pentru asta. Din nou al-Bukhari: „Oricine 
moare de molimă este un martir.“ Spun că Dumnezeu îi va 
salva. Probabil, o va face. 

Dintr-un motiv oarecare, Michael îşi aminti de personajul cu 
cap de tap, de privirea holbată, nările negre dilatate, capul 
râsucindu-se încet în lumina sutelor de lămpi. 

- Şi dacă nu? 

- Molima poate fi devastatoare. Dacă e vorba de un virus 
mutant, nimic nu va fi în stare s-o oprească. Eu am dubii în 
legătură cu efectele vaccinării pe termen lung. Alterează 
sistemul imunitar. O molimă mutantă şi o populaţie slăbită din 
punct de vedere imunitar compun o forţă devastatoare. S-ar 
putea ca şi cei imuni în mod normal să sucombe. Poate că este 
o binecuviîntare hotârîrea de a izola ţara complet. Doctorul făcu 
o pauză. Am discutat suficient. Sînteţi obosit. Aveţi nevoie de 
odihnă. Credeţi că veţi mînca puţină supă mai tirziu? 

Michael încuviinţă din cap. 

- Va veni şi Paul? Ibrahimian nu răspunse. Am întrebat 
dacă va veni şi Paul. 

Doctorul cel micuţ îl privi. 

- Nu, spuse. Nu va veni. Ultima oară l-am întîlnit în ziua în 
care m-a adus să vă îngrijesc. De atunci nu l-a mai văzut 
nimeni. Trebuia să oficieze slujba miercuri dimineaţa, însă nu s- 
a arătat. La nunţiatură n-a mai fost de cîteva zile. 

Tăcerea care urmă fuse tulburată de un singur lucra. Michael 
îşi aminti de fotografiile pe care le găsise în biroul lui Paul. 

CAPITOLUL TREIZECI ŞI PATRU 

Catedrala Biserica lui Hristos şi a 


binecuvîntatei Fecioare Maria Oraşul Durham 

Anglia 24 decembrie 

Catedrala era liniştită, cufundată în semiîntunericul presărat 
cu citeva flăcări de luminări. Cineva tuşi. Altcineva strănută. 
Deasupra enoriaşilor, bolta de piatră a tavanului normand se 
înălța în umbră şi devenea întuneric. Nava şi stranele laterale 
erau pline de oameni, cea mai mare adunare a anului, ca întot- 
deauna. Veniseră la serbarea celor nouă lecţii şi colinde, 
îmbrăcaţi în paltoane groase, cu basmale de lînâ, galoşi de 
cauciuc, mânuşi tricotate, în umanitatea lor perimată. îşi 
aduseseră cu ei copiii şi amintirile Crăciunului din copilărie. 

Foşnetul se propaga dinspre sud, de la uşa masivă pe care 
trona belciugul cu cap de demon deasupra Palatului Green. 
Multe capete se răsuciră să prindă o primă imagine a procesiu- 
nii. Corul începu să cînte „A fost odată în oraşul regal al lui 
David“. La început o singură voce, a unui băiat, pură şi dulce, 
impresionant de clară în spaţiul gol, imens. Acestuia i se 
adăugară altele, sunete pline, care se propagau în ecou. în 
întuneric, luminări, un şuvoi de lumînâri care se deplasa de la 
est spre vest. In faţă, o cruce înaltă de argint, flancată de 
luminări groase, dirijorul corului mergînd cu spatele, dînd din 
mîini uşor în timp ce-şi făcea meseria, apoi corul, toţi îmbrăcaţi 
în robe albe cu cruci mititele agăţate de panglici roşii în jurul 
gitului. Apoi, imediat, veşmintele viu colorate ale înaltului cler: 
canonicii catedralei, arhidiaconul, clericii, musafirii, vicarul şi, 
mai în spate, noul episcop, Simon Ashton. Acesta ţinea, în mîna 
dreapta, o cîrjâ din lemn. Era precedat de un slujitor bisericesc, 
un bătrîn îmbrăcat în negru, care ducea un sceptru mic, de 
argint. 

Mulţi ochi curioşi se îndreptară asupra episcopului. Fusese 
înscăunat de numai trei luni, iar acesta urma sâ fie primul său 
Crăciun celebrat în catedrală cu turma sa. Predecesorul lui 
fusese controversat, puternic antipatizat de conservatorii din 
interiorul şi exteriorul bisericii, admirat însă mult de către 
liberali. Ashton provenea din aripa evanghelică a bisericii şi 
fusese unul dintre colaboratorii apropiaţi ai episcopului Carey. 
Se opunea oprimării femeilor, respingea vehement ideea de 
homosexualitate între câlugâri şi se dedicase revigorării 
influenţei creştine într-o epoca a materialismului. 

La scurtă vreme de la înscăunare, episcopul ţinuse o predică 


amplu citată în presă şi care-1 punea în pericol de a fi cel puţin 
la fel de controversat ca cel de dinaintea lui. în ţările 
musulmane, spunea el, minoritățile creştine, acolo unde erau, 
trăiau sub restricţii severe uneori. Misiunile musulmane 
internaţionale făceau totul ca să-i convertească pe armeni, 
copti, sirieni, maroniți şi pe alţii, oriunde şi oricînd puteau. 
Episcopul condamnase astfel de activităţi, dînd de înţeles că, 
dacă creştinilor nu le este garantata libertatea religioasă în ţări 
ca Egiptul, Iranul şi Siria, musulmanii britanici ar putea avea 
surpriza ca ei înşişi så beneficieze de mai puţine libertăţi decit 
de obicei. Predica fusese condamnata de liderii musulmani din 
Bradford, Manchester, Londra şi de pretutindeni. 

Corul ajunsese la cea de-apatra strofă: 

Căci el este modelul copilăriei noastre, 

Zi de zi ca noi el a crescut, 

A fost mic, plăpînd şi neajutorat 

Lacrimi şi zimbete a cunoscut ca şi noi. 

Undeva pe lingă mijlocul navei, în punctul cel mai din urmă 
prin care trecea procesiunea se produse o mişcare. Dintr-o 
strană, din partea sudică a bisericii, ieşi un bărbat şi se duse 
direct spre cortegiu. La început nu-l remarcară decit cîteva 
persoane. Se opri în faţa episcopului, barîndu-i drumul. Corul, 
neatent la ce se petrecea, continua să meargă, să cînte printre 
pietre, o armonie mai presus de măsurile pâmînteşti. 

Şi ochii noştri îl vor vedea, în sfîrşit, 

Prin dragostea lui salvatoare... 

i Ce e? întrebă episcopul. Ce vrei? Dacă vrei să-mi 
vorbeşti, vino după slujbă. Acum trebuie să continuu 
procesiunea. 

Omul dădu din cap în semn de negatie. în mina dreaptă ţinea 
ceva. Mormăi în barbă ceva neînțeles. Tăcerea îi absorbise 
cuvintele. In stranele cele mai apropiate se ridicară voci, un 
murmur de nedumerire, estompat de şoc. 

- Te rog, spuse episcopul, trebuie să te dai la o parte. Eu... 
Urmă o explozie, ca un trâznet în marea biserică. Ecoul se 
plimbă înainte şi înapoi printre pilonii sculptați ai navei. Vocile 
băieţilor din cor se răzleţiră în tăceri separate. Cineva ţipă. Epis- 
copul căzuse în genunchi ca pentru a se ruga. Urmă o altă 
împuşcătură, şi se prăvăli pe spate. Nu mai mişcă. Nu mai 
mişcă nimeni. Un moment, biserica deveni un tablou imens, 


luminat de flăcările luminărilor. 
Cu o mişcare simplă, asasinul episcopului ridică arma, vîrî 
ţeava în propria-i gură, respiră o dată şi trase. 


y 
„Voi ridica un zid enorm între voi şi ei.“ 


Coran, 18:95 
CAPITOLUL TREIZECI ŞI CINCI 

Ajunseseră la depozit cu trei zile mai devreme. Lucrurile se 
mai liniştiseră puţin după aceea, dar acum deveneau iar pericu- 
loase, şi ea ştia că trebuia să se mute curînd. 

In prima noapte, ea abia scăpase la timp. Butrus venise după 
ea mult după miezul nopţii, printr-o intrare din spate. El ştia de 
dispariţia lui Megdi şi de raidul din biroul ei. O condusese la 
apartamentul lui folosind o rută complicata, pentru a scăpa de 
eventualii urmăritori. Ea nu comentase, mai ales după ceea ce 
văzuse la mormiînt şi în biroul ei. 

Întorcîndu-se la apartamentul ei înainte de răsărit, văzuseră o 
lumină în fereastră şi umbre străine ce se profilau pe jaluzea. 
Atmosfera fusese încărcată de electricitate, o simţise cuibâ- 
rindu-i-se în inimă. Butrus o ţinuse de mînâ aproape ca un 
îndrăgostit şi se furişaseră în umbră, câutînd un loc în care să se 
ascundă. 

în acea dimineaţă nu se mai întorseseră acasă la Butrus, în 
Misr al-jadida, ci la părinţii acestuia, cîteva blocuri mai departe, 
doar ca să nu găsească pe nimeni. Mai tirziu, un prieten le 
spusese că un grup de muhtasibin îi luaseră pe bâtriîni în toiul 
nopţii. Puteau fi la închisoare sau morţi: nimeni nu ştia. 

Ea scoase o ţigară din buzunar şi o aprinse. Mina îi tremură, 
transmiţind flăcării pilpiirea. Scutură chibritul şi îl aruncă pe 
podea. Scrişnetul fosforului şi sfiriiala fuseseră singurele zgo- 
mote în decurs de o oră. Aici era, de asemenea, linişte, prea 
plină de speranţe. Nu, nu speranţă: teamă. 

Se hotăriseră să nu meargă la ţară. Lumea te observa uşor 
acolo, nimeni nu putea râmîne mult în afara ochilor iscoditori şi 
a limbilor neferecate. Ea avea rude în deltă, într-un sat numit 
Tukh al-Aglam; dar chiar dacă se putea încrede în ei, în vecinii 
lor, nu. Erau habotnici religioşi pretutindeni acum şi multe sate 
gemeau de imami care făcuseră o meserie din a-şi vîri nasul în 
treburile fiecăruia. La ţară n-ar fi rezistat nici măcar o 
sâptămiînă. 

Oraşul avea avantajul anonimatului, dar cerea multă 
iscusinţă să te ascunzi şi să râmii în viaţa. Norocul lor era acela 
că Butrus era copt şi, ceea ce era mai mult, avea legături cu 


aripa militantă a mişcării tineretului copt. Avea prieteni dispuşi 
să-i ascundă o zi sau două. Tot timpul însă trebuia să se mute 
să-şi păzească spatele. 

Ea nu-i spusese încă lui Butrus despre Michael - ce însemna 
el pentru ea sau ce spera ea de la el, în caz că spera ceva. 
Bineînţeles că el ştia de Michael, iar ea bănuia că fusese tot 
timpul un pic gelos. Butrus era necăsătorit şi, din cîte ştia ea, nu 
avea pe nimeni. Pe parcursul a trei ani, de cînd lucrau 
împreună, niciodată nu făcuse mai mult decit să o invite la 
restaurant. Nu era surprinzător: bărbaţii creştini se ţineau 
departe de femeile musulmane, pentru orice eventualitate. 
Astfel de legături nu erau numai neînţelepte, ci erau de-a 
dreptul periculoase. 

Ea ştia că el o urmărea atunci cînd era sigur că ea se uită în 
altă parte, câ-i observa plecările şi venirile, ştia cînd e ziua ei şi 
cum îi plăcea cafeaua. Acesta fusese motivul pentru care i se 
adresase lui cînd îşi dăduse seama că era în pericol. Se simţea 
vinovată că profita de el, trâdînd dragostea sau dorinţa, sau 
orice altceva nutrea faţă de ea. 

lubirea pentru Michael nu era perfectă, fireşte, nu era o 
barieră în faţa altor tipuri de afecţiune sau un zid împotriva 
auto- preocupării. Pentru moment, era însă tot ce rămăsese 
între ea şi o formă oarecare de disperare finală. Asta era tot ce 
aveau femeile ca ea: disperarea trecutului, cu vălurile şi 
coşciugele duse în grabă spre mormiînt, fără lamentări, 
disperarea viitorului, cu şansele care nu erau şanse. Căsătorie 
fără dragoste sau adulter fără siguranţă. 

Fuma ţigara încet, savurind-o, ştiind că s-ar putea să fie 
ultima pentru o perioadă lungă de timp. Magazia aparţinea 
unuia dintre prietenii lui Butrus, pictorului Salama Bustani, care 
o folosea uneori ca atelier, alteori ca locuinţă. Destinația ei origi- 
nala fusese magazin de muraturi, şi în aerul stătut mai persista 
încă mirosul acid de turshi, deşi era amestecat cu izul uleiului 
acrilic de vopsea şi cu tiner. Pe podea era un strat gros de coji 
ale seminţelor prăjite de pepene verde: obiceiurile lui Salama nu 
includeau şi curăţenia. 

Pereţii goi fuseseră împodobiţi cu piînzele lui, nişte creaţii 
monstruoase, admirate de cîţiva prieteni şi considerate gunoaie 
de mulţii săi detractori. Sursa lui de inspiraţie era tema bisericii, 
icoanele sfinţilor, ochii ficşi, buzele strînse şi lipsite de zimbet. In 


picturile lui, martirii palizi luau forme animalice: le crescuseră 
coame, cozi şi aripi puternice, în ochi le luceau pofte trupeşti, 
carnea ofilită li se transformase în lut. Toţi aveau o grandoare 
unică pe care A'isha începea abia acum s-o înţeleagă. 

Il văzuse pe artist o singură dată de cînd sosiseră. îşi 
strinseseră mîinile şi schimbaseră cîteva vorbe. Acum, dorea să- 
| întîlnească din nou, sâ-1 întrebe de ce pusese atita silă în 
figurile sale şi totuşi atita tandreţe în ochii lor. în noaptea care 
trecuse îl visase pe Salama. Avea visul proaspăt în minte. Era 
gol, amindoi erau goi, poleiţi cu aur, şi el o poseda frenetic, cu 
coada în vînt, cu aripile de piele bâtînd aerul argintiu. 

Se cutremură şi încercă să-şi alunge imaginea din minte. Uşa 
se deschise şi intră Butrus. Acesta dădu din cap. 

- Este din ce în ce mai râu, spuse el. Ridică oameni. Noaptea 
trecută l-au luat pe Marcus. 

Ei fuseseră acolo cu patru nopţi în urmă, înainte de a se 
adăposti în depozit. 

- Crezi câ...? 

El dadu din nou din cap. 

- Nu, nu ne caută pe noi. Oricine riscâ acum. Trebuie să 
mai rămînem aici încă o noapte. 

- N-ar trebui să ne mutăm? Ai spus că e periculos să stăm 
mai mult de două nopţi intr-un loc. Aici, stăm deja de trei. 

- Ştiu, dar nu găsesc nici un alt loc unde să ne ducem. 
Oamenii sînt speriaţi. Nu-i învinuiesc. Cineva... făcu o pauză şi-şi 
mută privirea de la persoana ei, pe peretele din spate. 

Părea îngrijorat. 

-Ce e? 

- Cineva a întrebat cîte ceva despre mine. Voia sâ ştie dacă 
am fost văzut sau dacă s-a auzit pe unde locuiesc. Unul dintre 
prietenii mei spunea... Spunea că au oferit bani - destul de mulţi 
- oricui ar putea sâ spună unde aş putea fi găsit. La fel de bine e 
posibil să ft întrebat şi de tine. 

Ştirile o determinară sâ se hotărască, dar ezita încă. Era o 
chestiune măruntă care îi părea o lovitură trădătoare, ca şi cînd 
dădea lui Butrus dreptul asupra ei. A ei şi a lui Michael în egală 
măsură. Dar dacă tăcea... 

- Butrus, spuse ea, trebuie sâ-1 găsim pe Michael. El ne 
poate ajuta să ieşim din Egipt în vreun fel. 

- Uşor de zis, greu de făcut. Toate graniţele sînt închise. Nu 


intră şi nu iese nimeni. 

- Atunci, vom proceda ilegal. Ascultă... 

îi povesti totul despre Michael, despre faţa de sub mască, 
despre ceea ce fusese el cîndva. Butrus asculta calm, însă ea 
simţea că o dezaproba. Ca majoritatea tinerilor copţi, era un 
naţionalist fervent, iubea Egiptul şi-i dorea independenţa. Ura 
regimul actual şi orice alt regim care discrimina poporul, dar 
agenţii străini pe pămîntul egiptean erau mai presus de 
detestare. 

i Butrus, el nu mai este agent. Şi-a dat demisia cu ani în 
urmă, i-au mai rămas cîteva contacte. Nu-i spuse însă nimic 
despre ceea ce făcea Michael în Alexandria. Ne poate ajuta, tre- 
buie să-l găsim. 

El negă violent. Se simţea clocotul miîniei sub care era 
răceala. 

- Nu vreau ajutor de la englezi, zise. Singurul lucru decent 
din istoria noastră moderna a fost alungarea lor şi obţinerea 
autocontrolului destinelor proprii. Pe turci, mameluci, francezi, 
englezi i-am trimis să împacheteze. De citeva secole, e prima 
oară cînd ne conducem singuri, şi tu vrei acum să mergem să 
cerşim firmituri la masa lor. 

Reacţia lui o duru. Nu înţelesese, dar ea nu găsi de cuviinţă 
să discute în contradictoriu. 

- Asta nu-i important, zise ea. Nu acum. Trebuie sâ scăpăm 
cumva, sâ spunem cuiva tot ce ştim. Sau, poate, consideri câ ar 
fi bine sâ lăsăm totul baltă. 

El nu spuse nimic. Ea îl privea. 

- Aio tigara? 

- Nu, eu... 

- Doamne, ce buna ar fi o ţigara. Nervii mei o iau razna. 

- In magazine nu mai sînt. Ei... 

Ea se ridică brusc în picioare şi se duse direct la perete. El 
privi neajutorat cum îşi zdrobea pumnul lovind din cînd în cînd 
în el. II durea cît de mult o iubea, cît de puţin putea sa facă în 
legătură cu asta. 

- Ai sa te râăneşti, spuse. 

- Şi ce? 

Se râsuci spre el. Mina ei era came vie acolo unde avusese 
loc impactul cu cărămida goala. 

-  Uitâ-te latine, o atenţiona, eşti toată în dezordine. 


Gîndeşti câ e dorinţa mea? Crezi că vreau ceva din toate 
astea? 

El clătină din cap, cu ochii în podea, pe stratul de coji de 
seminţe. După dispariţia soţului A'ishei, el nu zisese şi nu făcuse 
nimic în sensul declarării sentimentelor pe care le nutrea pentru 
ea. In fiecare zi aştepta veşti despre moartea lui Rashid şi, cu 
ele, posibilitatea ca în acele condiţii, credea el, ea s-ar fi simţit 
liberă sâ-1 iubească. O dată ce Rashid era mort, ştia că era 
nevoie de timp, de doliu, sâ se obişnuiască cu pierderea 
suferită. Se dedicase răbdării, apoi, ca un nor negru ce-i invada 
cerul senin, Michael Hunt îşi făcuse apariţia, năruindu-i pentru 
totdeauna speranţele şi visurile. 

O privi cu tristeţe. 

Ai dreptate, spuse, trebuie să ieşim. Făcu o pauză. Foarte 
bine, atunci. Poţi sâ-1 găseşti pe Michael? 

Ea se sprijini de perete. 

Doar o ţigara, şopti ea, o blestemată de ţigară,atit. Se 
uită 
în sus şi-şi legănă capul, lent, dintr-o parte în alta. Nu ştiu, 
răspunse. îmi pare râu, poate câ nu trebuia så pomenesc nimic. 
l-am scris la Alexandria, dar n-am primit nici un răspuns. S-au 
întâmplat apoi toate acestea. Poate s-a întors la Cairo, poate 
mă caută. Nu ştiu. 

Atunci, nu-i decît o pierdere de vreme tot ceea ce mi-ai 
spus. 

Nu ştiu. Poate. Dar este cineva care ar fi capabil să ne 
ajute, cineva care să afle unde este Michael. Asta înseamnă să 
ne asumăm riscul, ieşind la iveală. 

Bine, ne vom duce la omul acesta. Cine e? 

Ahmad Shukri. Se numeşte Ahmad Shukri. 

îl cunoşti? 

Ea încuviinţă din cap. Se simţea obosită. Obosita şi bolnavă. 

Da, şopti ea. îl cunosc. Ştiu ce face. Butrus aştepta. 
Simţea frica şi sila din vocea ei. Ahmad Shukri este unchiul 
meu, spuse ea. Fratele tatălui meu. El e... Se opri şi se uită la el. 
E colonel în mukhabarat. Biroul lui este în Cartierul General al 
Securităţii, în Maydan Lazughli. Era sursa principala de 
informaţii pentru serviciul secret britanic de acolo, cînd Michael 
era şef în Cairo. 


CAPITOLUL TREIZECI ŞI ŞASE 

Citeodată zăcea în pat, ascultind schimbările firave din lumea 
de afară. îşi trimitea gîndurile pe străzi, sub formă de 
măturători, încercînd să ghicească ce s-o mai fi petrecînd în 
oraş. Se întorceau la el cu mîinile goale. De cinci ori pe zi 
asculta chemarea la rugăciune de la moscheea învecinată Yusuf 
al-Shurbaji, marcînd iarăşi legaturile dintre pietate şi impietate. 
Cerea atit de puţină credinţa pătrunderea în rai, atit de puţină, 
cît un bob de muştar. Şi tot atît de puţină necredinţă ca să 
ajungi în iad, licărirea şi atingerea apelor puţin adînci de către 
aripa unui pescăruş albastru: chipul unei femei, un semn în 
ochii unui băiat. Michael nu cunoscuse o asemenea stare de 
disperare. 

Citeodată se aşeza pe un scaun lingă fereastra micuță şi 
privea afară. Era o curte cu chiparoşi de un verde întunecat, cu 
păuni pe iarba îngheţata, de pe care zăpada se topise, şi umbra 
unui minaret înalt care se întindea pe zid în soarele dupâ- 
amiezii. Cîndva fusese pe acolo şi o fintînă mică din bronz, care 
dădea viaţă curţii. Acum era seacă, plină de frunze veştede şi 
râmurele. Daca asculta foarte atent, Michael îi putea auzi 
murmurul în liniştea încremenită. Era doar în imaginaţia lui. Tot 
acolo era şi ideea câ tocmai se cufundase în adîncurile 
disperării. 

De ce îl abandonase Paul? Mai întîi tatăl său, apoi Carol, 
acum Paul. Trădarea se perinda prin familia lui şi printre cei 
iubiţi, ca un virus. El însuşi nu era scutit. Ceea ce făcea ca 
trădarea lui Paul să fie lucrul cel mai greu de suportat. Ca toţi 
ateii, Michael spera să găsească perfecțiunea la cei credincioşi. 

Doctorul Ibrahimian îl vizita cu regularitate, aducînd cu el 
hrană şi medicamente. Faţa şi gesturile micului doctor erau 
marcate de urmele unei tristeţi nemăsurate. Colţurile gurii erau 
îndreptate în jos permanent, ochii îi erau afundaţi în orbite, 
umbriţi, înspâimiîntaţi. Această tristeţe era lipsită de graţie, 
putere şi, mai presus de toate, de nedumerirea care i-ar fi putut 
servi drept miîntuire. Era un exilat în propria lui ţară, un bărbat 
fără o casă sau amintirea uneia. Miinile lui erau reci, pasiunea îl 
părăsise, genul de om care se trezea în miezul nopţii şi-şi 
asculta propria respiraţie şi nu se gîndea la nimic. Nimicul, orice 
ar fi fost el. 

Michael îl chestiona în legătură cu ce se întîmpla afară. 


Ibrahimian spunea că e înfricoşat. Ridicau doctori, pe oricine în 
stare să conteste modul oficial de abordare a molimei invada- 
toare. Pe străini îi ridicau şi-i internau în lagăre. Copţii deveneau 
nesiguri. în Minya fuseseră necazuri. 

Doctorul lăsase un radio micuţ la care Michael putea să 
prindă emisiunile locale. Asculta o vreme, după care obosea să 
asculte  cuvintâri şi predici, recitări nesfirşite din Coran, 
rugăciuni interminabile. Ştirile erau foarte puţine şi lipsite de 
consistenţă, ca pîinea albă, buretoasâ. Cînd se plictisea de 
radio, se aşeza la geam şi privea în curte. Văzu pe cineva 
venind şi plecînd de cîteva ori, o siluetă girbovită în haine 
negre. Cînd îl întrebă pe Ibrahimian cine era, doctorul ridică din 
umeri şi nu răspunse nimic. 

Duminică nu veni nimeni la slujbă. Părintele Dominic era încă 
la spital, Paul lipsea în continuare. Puţinii care voiau să asiste la 
slujbă fură duşi cu un microbuz la Biserica Sfintei Familii din al- 
Ma'adi. Michael îşi trecu ziua citind. Cînd merse la culcare în 
seara aceea, nu-şi putu aduce aminte nici măcar un cuvint din 
ceea ce citise. 

Luni, Ibrahimian nu apăru. Michael găsi puţină mîncare în 
bucătărie, pregăti o cină pe care o vomită mai tîrziu. La radio nu 
se transmitea nici o ştire. La un moment dat, auzi un plinset 
afară, dar cînd privi în direcţia aceea nu era nimeni. Adhan-ul 
continuă, de cinci ori pe zi, la fel ca înainte. O data auzi copii 
jucîndu-se la distanţă. Ibrahimian nu veni nici marţi. 

In noaptea aceea, Michael se hotărî să viziteze biserica. Mai 
devreme, în timpul zilei, auzise zgomote din direcţia aceea, iar, 
acum, seara tîrziu, era îngrijorat că lbrahimian încă nu apăruse. 
Bineînţeles că acum nu mai avea astîmpâr. îi repugna ideea de 
a fi izolat într-o cameră îngustă zile în şir. Poate câ acestea nu 
erau singurele motive de a se aventura afară, poate că şi alte 
nevoi îl împingeau către biserică. Sâ reafirme o învăţătură 
uitată, probabil sâ caute un soi de calm într-o lume care 
înnebunise complet. Era vulnerabil, bineînţeles că era. 

între casa parohială şi biserică era o fişie de teren deschis, 
traversat în diagonală de o potecă pietruită. Michael o trecu 
rapid, îndreptîndu-se spre uşa laterală a bisericii. Deasupra lui, 
stelele nervoase, rapide, pulsau fârâ noimă. Luna era în cea de- 
a douâzecea ei noapte, un glob mare, plin de lumină. Oare ce 
auzise el despre luna molimei? Epidemia va atinge cote maxime 


în ziua următoare, cînd luna va fi subţire şi epuizată? 

Spre surpriza lui Michael, uşa era deja descuiată. Puse cheia 
în buzunar şi se strecură înăuntru, lâsînd uşa să se închidă com- 
plet în urma lui. Mirosurile familiare de ceară şi tâmiie îl luară 
pe nepregătite, aruncîndu-l, într-o secunda, într-o copilărie de 
speranţe şi deziluzii. Uşa aceea laterală se deschidea direct într- 
un vestibul mic. Michael acţionă un comutator de lîngă uşă şi o 
lumină pîlpîitoare de neon invada camera. într-un scrin deschis 
erau veşminte. Pe o masă, zâceau, stivuite în neregulă, 
luminări. Pe un raft nu prea înalt se afla o carte de rugăciuni în 
diferite limbi. De pe unul dintre pereţi, o fotografie recentă a 
papei, cu obrajii supţi de boală, veghea comorile din încăpere. 

Auzi un zgomot slab de dincolo de uşa care ducea în biserica 
propriu-zisâ. Un foşnet mic, ricîit rapid şi estompat. Şoareci, 
gîndi el, sau şobolani. Gîndul la cei din urmă îl deranja. Erau 
factori importanţi în transmiterea virusului provocator de 
molimă. Ridică mîna şi stinse lumina. 

Luase arma cu el. Helwan-ul luat de la agentul mukhabarat. 
în timpul zilei îl verificase şi îl unsese, folosind o sticluţă în care 
era mir. Fărâ îndoiala, era un păcat să foloseşti uleiul acela 
pentru un asemenea scop, însă preocuparea majoră a lui 
Michael era supraviețuirea, nu evitarea păcatului. Mecanismul 
era neted, dar nu existase ocazia să testeze arma prin tragere, 
aşa că mergea pe încredere că îşi va face treaba. 

Ţinîndu-şi respiraţia, crăpă uşa, neştiind dacă va scîrţii. Se 
aşteptase la întuneric sau la lumină, nimic nu l-ar fi pregătit 
pentru ceea ce văzu de fapt. 

O secundă crezu că biserica era în flăcări. Ca şi cînd cineva 
luase luna şi o făcuse fărime, împrăştiind fragmentele, într-un 
acces de nebunie, peste tot în incinta adormită. Flăcările pure, 
mişcătoare ale sutelor de luminări străluceau pe grinzile 
uleioase, pe vitraliile ferestrelor şi pe lambriurile tremurătoare 
de aur pictat. In fiecare umbră, particule de lumină dansau şi 
cîntau. Biserica era plină de lumină şi, curios, de întuneric, ca şi 
cînd luminările ar fi fost trase cu blindeţe în beznă pentru a fi 
stinse una cîte una. Umbrele înghiţeau încet particulele de 
lumină. 

Michael trecu precaut pragul uşii. Auzi un alt sunet tirşiit din 
direcţia uşilor principale. Se răsuci brusc, exact la timp ca să 
vadă o siluetă întunecată ţişnind afară în noaptea care aştepta. 


Michael se repezi pe urmele ei, scoţind pistolul, cu stîngâcie, din 
buzunar în timp ce alerga. 

Uşa se deschise larg. Afară, cinci trepte duceau la o alee care 
ajungea în faţa unei porţi. Dincolo de ea, strada. Era un 
întuneric de smoală. Michael auzi doar scîrşnetul porţii 
închizindu-se. Fugi s-o deschidă, repezindu-se în stradă. Apucă 
să vadă cum persoana urmărită sări în şaua unei motociclete 
mici, porni motorul, luă repede curba, dispârînd în noapte. 

Strada era îngustă şi pustie. Michael se sprijini de poartă, 
înfrigurat şi istovit de efortul făcut brusc şi fără rost. Undeva 
lătra un cîine stîmit de zgomotul motorului. Motociclistul forţă 
motorul la maximum, în tăcerile ample ale nopţii. Cîinele 
continuă să latre o vreme. | se mai alăturară şi alţii, după care 
tăcură toţi. O voce de femeie se auzi ţipînd. De undeva de 
aproape, dintr-o casă, râzbătea puternic plînsetul cuiva. Michael 
se dezlipi de poartă şi se întoarse obosit în biserica. 

Luminările ardeau liniştit. îşi plimbă privirea prin încăpere, 
fâcînd efortul să separe lumina de umbră, aerul de piatră. Făcu 
cîţiva paşi, închise uşa în urma lui, ascultîndu-şi bătăile inimii în 
cuşca toracică. Ceva nu era în regulă. 

La stînga lui se afla o statuie înaltă a Fecioarei cu Pruncul. 
Cineva îi vopsise sînii cu roşu aprins. Nu-i putea vedea faţa 
deoarece îi fusese pusă o mască în chip de cap de ţap. Coamele 
măştii erau mari şi răsucite, iar bărbuţa firavă era albă şi mînjită 
cu sînge. Vru să privească în altă parte, îi fu imposibil. Privirea îi 
era ţinută, încremenită de grosolana blasfemie. Sau era, poate, 
demnitatea tăcută a statuii în veşmintele de sub capul 
măcelarului şi vopseaua stacojie, frumuseţea simplă a acelor 
veşminte, copilul treaz din braţele ocrotitoare? 

Se întoarse în cele din urmă. în partea cealaltă a bisericii, o 
statuie a lui loan Botezătorul fusese decapitată. Cineva îi 
legase, drept cingătoare pe talia subţire, o sfoară de care 
atimase un penis de animal — taur sau cămilă, Michael nu ştia. 
Lumina luminărilor se legăna pe trunchiul fără cap, dîndu-i o 
tentă aurie. O luminare arse pînă la suportul ei şi se stinse. 

în mijlocul navei, smălţată cu frînturi de lumină, se întindea o 
dîrâ neîntreruptă de sînge pînă la altar. Michael îşi simţi inima 
bubuind din cauza unui puseu de frică şi certitudine. Ca un 
participant la o slujbă bizară în miez de noapte, merse încet pe 
coridorul unde luminările pe terminate se transformau în fum şi 


ceară. 

Pe materialul alb cu care era învelit altarul scriseseră un text 
în arabă, jumătatea a doua a unui verset din Coran, referitoare 
la moartea lui lisus: „/na gataluhu wa ma salabuhu walakin 
shubbiha lahum. “ „Ei nu l-au ucis, nici nu l-au răstignit, dar unul 
ca el a fost făcut să apară în locul lui.“ 

Michael îşi ridică privirea. Deasupra altarului atima un 
crucifix. Dăduseră la o parte figura de ipsos a simțului martirizat 
şi aşezaseră în loc propria lor victimă. Era dezbrăcat complet. N- 
avea decit o pereche de chiloţi pătaţi cu sînge şi sforile cu care-i 
fuseseră legate mîinile înainte de fixarea piroanelor în palme şi 
picioare. Pe cap îi puseseră nu spini, ci o coroană din lame de 
ras rupte, ruginite şi cu urme de sînge uscat. Capul îi era 
aplecat, lâsîndu-i faţa invizibilă. 

Scara folosită de ei mai era încă proptită de unul din braţele 
crucii. Clâtinîndu-se ca cineva care merge în somn sau adîncit 
într-o neagră depresie, Michael puse piciorul pe prima treaptă. | 
se păru că are de urcat o înălţime imensă şi se simţea greoi ca 
plumbul. Nu era nici un zgomot, nici măcar un sunet. Ajunse la 
picioarele sîngerînde şi urcă mai departe. Scara se transformase 
într-un munte pe care el trebuia sâ-l cucerească. Ajuns la 
nivelul pieptului, îi tremurau picioarele şi, cu ele, scăriţa 
instabilă. 

Michael îşi sprijini o mînă pe braţul de lemn al crucii, cu 
cealaltă ridică bărbia omului. Şiroaie de sînge lăsaseră dire 
întunecate pe obraji şi pe frunte. Sub ele, o barbă de trei-patru 
zile îi zgîrie palma. Nu avea nevoie nici de prosop, nici de aparat 
de ras pentru a afla a cui este faţa pe care o privea. Se aplecă, 
epuizat, pierdut, îndurerat şi sărută cu blindeţe ochii tumefiaţi ai 
fratelui său. 


CAPITOLUL TREIZECI ŞI ŞAPTE 

Michael îşi dădu seama, mai tîrziu, că cel mai rău lucru era că 
nu avea pe nimeni cu care să vorbească. Avea prieteni şi 
cunoştinţe râspîndite prin oraş, dar nu era nici unul la care să 
poată apela în situaţia lui. Erau cîţiva de încredere, însă nu 
dorea sâ-i trădeze. De restul s-ar fi folosit doar în situaţii 
obişnuite, dar acestea nu erau situaţii obişnuite. Chiar şi la 
nivelul gîndirii celei mai practice, nu găsea pe nimeni, în 
memoria lui, căruia sâ-i anunţe moartea lui Paul. Poliţiei, cu 
siguranţă, nu. Nu avea nici o modalitate de a lua legătura cu 
Ibrahimian, iar părintele Dominic era încă prea bolnav în spital 
pentru a fi deranjat. 

în cele din urmă, telefona direct la nunţiatura papală. 
Răspunse o voce obosită, vocea iritată a unui addetto italian 
care vorbea prost araba. Luă mesajul fără comentarii, ca şi cînd 
asasinarea preoţilor era o chestiune cotidiană. Poate că aşa se 
întîmpla, gîndi Michael, în alte părţi ale lumii. Fără doar şi poate 
câ unii diplomaţi papali se deprinseseră cu asemenea tragedii. 
Addetto-ul spuse că va lua legătura cu cineva. 

în mai puţin de jumătate de ora veniră doi călugări, bărbaţi 
firavi, dezordonaţi, fără gulere clericale, îmbrăcaţi foarte gros. 
Erau belgieni, părinţii Verhaeren şi Laermans. Michael nu-i însoţi 
în biserică. Cînd se întoarseră, ambii aveau feţele cenușii. 

- Domnule Hunt, spuse unul din ei, habar n-avea care, am 
dori să veniţi cu noi la nunţiatura. 

- Dacă nu va deranjează, aş vrea să râmîn aici. încă puţină 
vreme, pînă trec peste asta... 

Preotul scutură din cap. Avea bucle negre, ondulate şi ochii 
ca unui cocker. Lui Michael i se păru neliniştit în legătura cu 
ceva. Nu era vorba de o nelinişte comună, nici una justificata de 
circumstanţele existente. Nu, era vorba de altceva. Era ca şi 
cînd - presupuse Michael - preotul era prins într-o capcană, 
încerca sâ iasâ greu din pâmiînt sau frunze, din nisipuri 
mişcătoare, dintr-o bulboana care îl trăgea înăuntru. 

- Nu este asta, spuse, trebuie să încercaţi să înţelegeţi că 
aici nu sînteţi în siguranţă. Cel puţin, nu acum. Fratele dumnea- 
voastră ne-a vorbit despre munca pe care o desfăşuraţi. Sînteţi 
binevenit să staţi cît de mult doriţi la nunţiatură sau cît este 
nevoie. Dar, mai întîi de toate, este cineva care doreşte să vă 
cunoască. în seara aceasta. Dacă sînteţi gata, vă conducem 


acum. 

-Şicu... ? 

Vru să spună Paul, dar nu putu sâ termine propoziţia. Toată 
viaţa lui se transformase, de fapt, într-o propoziţie neterminată. 
Cuvinte, numai cuvinte. 

- De acest aspect se va avea grijă. Regret profund, 
domnule Hunt. L-am cunoscut pe fratele dumneavoastră. Era un 
om de treabă. Un preot minunat. 

Michael ridică ochii din podeaua pe care o fixase pînă atunci. 

-  Chiara fost? 

- Da. Cred că ştiţi lucrul acesta. 

- Nu ştiu nimic. 

- Vâ rog veniți cu noi. 

Michael dădu din umeri. Ce altceva mai avea de făcut acolo? 
Lui Megdi îi tâiaseră gitul, pe Ronnie Perrone îl strangulaseră, îl 
răstigniseră pe Paul, iar el nici măcar nu aflase cine făcuse 
toate acestea. 

- Autoritățile, zise Michael. Veţi spune autorităţilor? 

- Despre ceea ce s-a petrecut aici? Preotul dâdu negativ 
din cap, privindu-l jenat pe însoţitorul lui. Nu, răspunse, nu 
cred. 

Preoții veniseră cu un Fiat micuț. Michael luă loc în spate, 
simțindu-se puţin ca un prizonier mutat dintr-o închisoare în 
alta. Se uită pe geam şi, după multe zile, revăzu, pentru prima 
oară, Cairo. Din cauza Ramadanului, starea excepţională 
decretata în primele zile ale puciului fusese suspendată, iar 
plimbările de noapte prin oraş deveniseră, dacă nu sigure, cel 
puţin lipsite de riscul de dinainte. Străzile erau pustii şi luminate 
doar în anumite locuri. Pancarte uzate pe care erau scrise citate 
religioase şi sloganuri politice atîmau neglijent deasupra 
străzilor principale. A/-nasr garib vestea unul: „Victoria este 
aproape!“ Niciodată nu păruse atit de îndepărtată. Stratul de 
zăpadă, care dăduse străzilor frumuseţea aceea îngheţata cu 
cîteva zile în urmă, se topise, dînd la iveală pietre sure şi petice 
de ciment crăpat. 

Cînd traversară piaţa Tahrir, văzură flăcări mari înălţindu-se 
în tăriile cerului nopţii din mijlocul ei. Sute de oameni se 
îngrămădeau lîngă foc, unii cîntînd, alţii stînd, pur şi simplu, şi 
privind fără rost la flăcări. Cei mai apropiaţi erau ocupați să 
hrănească vilvâtaia, aruncînd obiecte în ea, făcînd sâ sară 


scîntei şi cenuşă în spirale lungi. 

- Cărţi, mormăi părintele Verhaeren. Michael stabilise că el 
era cel de la volan. Ard cărţi. Curăţă Cairo de ceea ce numesc ei 
jahiliyya. Termenul vă este cunoscut? 

- Da, răspunse Michael, îmi este. 

-  Ţineţi-vâ capul jos. Nu se ştie de ce sînt în stare să facă 
cu străinii în momentele acestea. Chestiunea cu molima întinde 
nervii populaţiei. Umblă vorba că americanii au râspindit 
virusul, că acesta este rezultatul războiului biologic. 

Michael îşi puse întrebarea dacă era adevărat. Orice era posi- 
bil. După toate cele întîmplate în Războiul din Golf, oricine 
părea capabil să facă orice. Privi o dată în urmă, cînd părăsiră 
piaţa, destul să mai prindă imaginea unei femei cu braţele pline 
de cărţi, strâduindu-se sâ ajungă lingă foc. Cu ani în urmă 
văzuse creştini în America, dansînd şi cîntînd în timp ce ardeau 
discuri cu Beatles şi Rolling Stones. Tatăl său îi vorbise atunci 
despre vremuri şi mai întunecate, despre strălucirea focului pe 
vîrful ghetelor lustruite şi de cenuşa aruncată în vînt înainte ca 
ultimele dîre albe de vorbe pe hirtie să se distrugă şi să dispară 
pentru totdeauna. Dă-mi voie să mă prezint. Sint un om înstărit 
şi cu gust... Cuvintele cîn tecul ui îi dispărură din minte la fel de 
brusc cum apăruseră. 

— Unde mergem? întrebă Michael. 

Crezuse că mergeau la nunţiatura de pe insula Jazira, dar, în 
loc să o ia la dreapta peste podul Tahrir, Verhaeren o ţinuse 
drept înainte, spre Shari' Qasr al-Ayni. 

Laermans se întoarse pe jumătate în scaun. 

- V-am spus mai devreme, zise. Cineva doreşte să vă 
cunoască. Prieten al fratelui dumneavoastră. Un om în vîrstă, un 
preot copt, pe nume părintele Gregory. 

Continuară să meargă pe străzi mai pustii. Michael privi din 
nou pe geam. Noaptea persista, îmbibată cu stele. Undeva, în 
depărtare, dincolo de fluviu, ardeau focuri, luminînd cerul cu o 
strălucire portocalie, bolnăvicioasă. Ajunseră în Vechiul Cairo şi 
parcară maşina pe o stradă laterală. 

- Nu-i departe, explică Verhaeren. 

— Vom fi mai în siguranţă dacă mergem pe jos. 

Traversară pe sub calea ferată şi intrară în Babilon printre 
turnurile rotunde ale fortului roman. Biserica Abu Varga se afla 
în stînga lor. Intrară prin uşa laterală, căci cea principală fusese 


zidită de mult, ca măsură de precauţie în faţa atacatorilor, 
înăuntru, biserica era o împletitură de umbre dese, înnodate şi 
răsucite printre pilaştrii de marmură şi picturi ale sfinţilor. 
Luminările piîlpîiau în întuneric, licăr de aur, roşu de rubine şi 
luciu de argint. în fişiile de lumină, pluteau firişoare de praf, ca 
roiuri de stele într-o nebuloasă îndepărtată. 

Vocile lor se transformară în şoapte. 

- Vă vom aştepta aici, zise Verhaeren. 

Lui Michael i se păru nervos. Cu siguranţă, aici, într-o 
biserică, nu exista nici un motiv să-ţi fie teamă. 

Se auziră paşi. Din întuneric apăru o figură neclară, un bătxîn 
gîrbovit, cu un opaiţ în mînă. 

— Acesta este părintele Gregory, şopti Laermans. 

Bătrânul se opri la cîţiva paşi de ei, scrutîndu-1 cu ochii lui 
apoşi. 

- Numele tău este Michael Hunt? întrebă el. 

- Da, răspunse Michael. 

Vocea lui sună plăpîndă şi nesemnificativă. 

- Te rog vino cu mine. 

Fără vreun alt cuvînt, preotul cel bătrân îl conduse pe Michael 
prin întunecimea aromată cu tămiie. Era doar o biserică, 
acestea erau doar imagini ale unor sfinți martirizaţi, acesta era 
doar un curent uşor de la uşă, care făcea flăcările luminărilor să 
pîlpîie. Cu toate acestea, în timp ce-l urma pe bătrân, simţea 
câ-l pătrunde teama, cu atingere uşoară, onctuoasă şi 
dezgustătoare. | se păru că aude sunete printre umbre şi 
observă că şi însoţitorul lui le percepuse. Nu se putea debarasa 
de o senzaţie malefică, de sentimentul că ochi neprietenoşi îl 
urmăreau, că întunericul era mai mult decit întuneric. 

Se opriră /ingă. haykal-ul dinspre nord, aproape de treptele 
care duceau în cripta de sub pămînt. Părintele Gregory se 
întoarse spre Michael şi îi spuse: 

- Mi-au spus că vei veni. Se apropie de el. Te temi de mine, 
zise. 

- De dumneata? Nu. Dar locul acesta... Nu mi-a explicat 
nimeni ce se petrece, de ce am fost adus aici. Ce vreţi de la 
mine? 

- Fratele tău nu ți-a explicat? 

- Fratele meu? Paul? Michael negă din cap. Paul nu mi-a 
spus nimic. 


Bătrânul tăcu un timp. 

- înțeleg. Păru că tremură uşor. Cred că intenționa să-ți 
spună totul înainte... înainte ca ei să-l ucidă. A fost aici cu mine 
acum zece zile. După asta, nu v-aţi văzut? 

- Eu am fost bolnav. Am avut febră mare. M-a vizitat şi a 
adus şi un medic. După asta... 

- Pricep. Părintele Gregory ezită. Ce... ai descoperit exact? 

- Descoperit? 

- în seara asta. La St. Savior. 

Michael ezită, apoi îi povesti pe scurt. în acest răstimp faţa 
bâtrînului se făcu şi mai cenuşie decit pînă atunci. 

- Acestea sînt veşti îngrozitoare, spuse cînd Michael 
termină. Regret profund. îmi pare râu că Paul n-a avut timp să-ți 
spună tot ce ştia. Dorea din tot sufletul s-o facă. în locul lui, o 
voi face eu. 

Michael era uluit. Uluit şi mînios. O parte din el era distrusă, 
se simţea ca o pasăre cu o aripă ruptă, care şchiopăta prin 
zăpada înaltă. Nu dorea nici o parte din acest lucru ascuns, 
orice ar fi fost - această strecurare printre umbre, aceste şoapte 
printre flăcări de luminări. 

- Dumneata presupui că vreau să ştiu, că vreau să fiu 
amestecat în asta, orice ar fi. Se gîndi la fotografiile pe care le 
găsise, înregistrarea riguroasă a unor morţi oribile, la arma 
învelită şi pusă alături. Eu mi-am descoperit fratele mort în 
noaptea asta, iar voi nu vreţi decît să jucaţi un joc complicat. 
Am treburi mai importante de fâcut. 

Se râsuci şi dădu să plece prin întunericul marmorat. Avea 
inima goală, mintea ştearsă. Părintele Gregory nu se mişcă. 

- Spune-mi, domnule Hunt, zise el cu vocea neaşteptat de 
limpede, ai avut vise în ultima vreme? Vise care se repetă, vise 
care te obsedează după ce te trezeşti? 

Michael se depârtase deja cîțiva iarzi. Se opri şi se întoarse. 
Vocea lui Gregory făcu un uşor ecou în spaţiile goale ale 
bisericii. 

-Vise? 

- M-ai înțeles. Vise. O piramidă neagră. Un bulevard de 
sfincşi. 

Michael făcu cîţiva paşi spre preot. 

-Ce...? 

- Şi eu le-am văzut. în fiecare noapte de cincizeci de ani. Şi 


fratele tău la fel. înaintea lui, tatăl vostru. 

- Tata? Despre ce este vorba? Oamenii nu au aceleaşi 
vise... 

Părintele Gregory ridică o sprinceana. 

- Nu? Uneori au aceleaşi coşmaruri. Cîteodată... Ezită. Te 
rog râmii, domnule Hunt. Nu am de gînd să-ţi fac râu. Avem 
nevoie de ajutorul tău. 

-Noi? 

-  Aceia dintre noi care ştim ce se întîmplă şi cine este în 
realitate al-Qurtubi. 

-  Al-Qurtubi? Ce vrei să spui? 

Părintele Gregory nu replică nimic. Ridică lampa şi o îndreptă 
spre scara ce ducea în jos, spre camera de sub pâmint. Era atit 
de întuneric; opaițul i se părea greu. 

- Poţi să vezi cu ochii tăi, spuse, în sfîrşit. Vino cu mine. Să- 
ţi arăt. 


CAPITOLUL TREIZECI ŞI OPT 

Ea se uită la el cum lucrează, urmărea tuşele lungi şi rapide 
ale pensulei, felul blînd în care cuțitul trecea peste straturile de 
vopsea, accesele de furie care-l întorceau, iarăşi şi iarăşi, la 
pînza neatinsă.Ceea ce făcea el era aspru şi simplu, nega toate 
metaforele, toată spiritualizarea. Lua vise şi le făcea realitate. 
Se insinua în structura lucrurilor puţin cîte puţin. Făcea în stare 
de veghe ceea ce majoritatea oamenilor realizează în somn, 
refăcea lumea în chipul propriilor sale temeri, tentaţii şi iluzii. 

A'isha şedea pe un scaun miînjit de vopsea, studiindu-i mîinile 
lungi, muşchii gitului îndoit, forma spatelui lat sub tricou. 
Salama Bustani i se păruse un tip comun cînd îl văzuse prima 
oară; dar acum, urmârindu-l cum pictează, îi simţea prezenţa 
cu o intensitate care se apropia de dorinţa fizică. Munca îl 
transforma. Radia căldură şi energie. Ea şedea, fumînd ultima 
ţigară dintr-o cutie pe care o cumpărase ceva mai devreme în 
ziua aceea. 

Ea şi Butrus se duseseră la apartamentul cel vechi al 
unchiului ei, în districtul Tawfigiyya doar ca să afle de la 
bawwab că Shukri nu mai locuia de mult acolo. întrebări 
discrete nu-i ajutaseră să afle mai mult decit că se mutase cu o 
sâptămiînă sau două înainte de revoluţie şi că nu lăsase nici o 
adresă. Singura lor speranţă rămăsese ca a doua zi să-l aştepte 
la locul unde muncea. Se va arăta, dacă nu fusese închis sau 
executat pentru crime împotriva islamului sub regimul anterior. 
Amîndoi ştiau că era puţin probabil sâ-l mai găsească în viaţă. 
A'isha îşi lega toate speranţele de indispensabilitatea unchiului 
ei, de nevoia pe care o aveau legiuitorii cei noi ai Egiptului de 
oameni ca el, cu dosarele şi fotografiile lor, cu amprentele şi 
şuviţele de păr, cu dătătorii şi primitorii de mita, cu ochii şi 
urechile lor, cu reţelele lor lungi şi extraordinare, cu cîrligele, 
momelile, limbile lor, pereţii stropiţi cu sînge, cunoştinţele în 
materie de vicii şi frumuseţe, durere şi ridicol. 

Trase adînc din ţigară, urmări cum se înalţă fumul în tavanul 
înalt al magaziei, simţi frica mişcînd în interiorul ei cu forţă 
puternică. 

Salama se dadu un pas înapoi de lîngă pinză, ştergindu-şi 
mîinile cu o cîrpă. 

- Poftim, zise. E terminat. 

Avea în jur de patruzeci de ani, o silueta zveltă, bine legat. 


Părul subţire, uşor încărunţit, îi cădea în dezordine pe spate, iar 
fruntea suferea un proces de chelire. Toată îmbrăcămintea lui 
era formată din sandale, blugi şi un tricou ponosit, cu mîneca 
lungă, în ciuda frigului, transpira din greu. La git purta cruciuliţă 
coptă ce nu se potrivea pe țesătura pâtată a cămăşii, pe care 
era tipărit un slogan cvasifascist aparţinind unei formaţii de 
muzică heavy-metal pe care n-o auzise niciodată şi pe care ar fi 
urît-o cu siguranţă dacă ar fi ascultat-o. 

- Terminat? A'isha se ridică şi se apropie de şevalet. Cum 
vine asta? E o porţiune întreagă pe care nici măcar nu ai atins- 
O. 

- Eşti artista acum, nu-i aşa? întrebă sarcastic. 

- Nu, fireşte câ nu. Nu critic, doar câ... 

- Aceasta este ultima pictura pe care o voi mai face, spuse 
el. în Egipt totul a fost lăsat neterminat. Acum ei încearcă să-i 
desfacă trecutul. Asta le las eu. Ca să distrugă ceea ce am creat 
eu, va trebui să picteze ei. 

- De ce faci asta? 

- Ce anume? 

- De ce pictezi ochii aşa şi restul ca... ceva mînjit. 

Pictura de pe şevalet înfățişa figura înaltă, ascetică a unui 
sfînt copt. Totul părea să fie cum trebuie. Fața, nimbul, gestul 
de binecuvîntare, toate erau prezentate conform canoanelor 
iconografiei convenționale. La o analiză mai atentă, devenea 
clar că, sub veşminte, sfîntul avea o erecţie puternică. Din 
momentul în care observatorului i se dezvăluia această stare, 
devenea imposibil de precizat dacă zimbetul de pe faţa sfintului 
era unul de pietate sau desfriu. 

i Oare erecţia e un păcat? întrebă Bustani. Pedepsirea 
cărnii e un lucru cucernic? Ce ai vrea să pictez? Sîntem 
înconjurați de nebuni care pretind că sînt sfinţi, că acţionează în 
numele Domnului. Nu mă pot lupta cu ei, nu-i pot învinge. Tot 
ce pot face e să le prezint diverse forme ale sfidării. 

în cameră intră Butrus. Arăta îngrijorat şi preocupat de ceva. 

- Se trage iar, zise. N-aţi auzit? 

A'isha dădu din cap că nu. 

- Eu cred că pun la cale ceva. Sînt prea multe case copte 
pe aici. Dacă se produc violențe la noapte, vom fi chiar în 
mijlocul lor. 

- Butrus, noi sîntem întotdeauna la mijloc, zise Salâma sec. 


Unde te poţi duce, ca să poţi ieşi de aici? 

Butrus nu răspunse nimic. Salama avea dreptate parţial. Nu 
puteai fugi nicăieri. Cărţile de identitate îi etichetau pe posesorii 
lor ca fiind copţi sau musulmani, se făcuseră propuneri de a 
readuce legi vechi care-i obligau pe evrei şi pe creştini - 
popoarele Bibliei — să se îmbrace într-un anumit fel, încît să se 
deosebească de ceilalţi. 

în apropiere se auzi un zgomot de ceva spart. 

- Ce-a fost asta? 

O pocnitură, apoi altele. Imediat putură distinge voci. Multe 
voci, estompate de distanţă, care se apropiau vertiginos. 

Butrus fugi afară din perimetrul studioului, urmat 
îndeaproape de A'isha. Urcară în goană un rînd de trepte la eta- 
jul superior. Fusese spart un geam. Lîngă el zăcea o piatră mare 
înconjurată de cioburi de sticlă. Acum auzeau distinct 
psalmodierea stupidă a unei gloate furioase. A'isha se duse la 
geamul spart şi se uită afară. 

Străzile se umpleau cu repeziciune de lume, mulţi dintre 
oameni purtînd torţe sau fiind înarmaţi cu bețe groase. Văzu o 
femeie fugind, urmărită de o mică gloată, văzu cum se 
împiedică şi cade, dispărind sub loviturile ciomegelor. La cîteva 
case depărtare se auzi bubuitul unei arme de foc. 

Cineva de jos ţipă şi arătă cu mîna spre A'isha. Se trase iute 
înăuntru, la timp să evite a doua lovitură. Mai multă sticlă se 
împrăştie pe jos. 

- Trebuie să ieşim de-aici! strigă Butrus. 

Fugiră înapoi în studio. Salama şedea pe scăunel, înconjurat 
de pînzele lui. Se produse un zgomot puternic acolo unde gloata 
încerca să doboare uşa masivă din lemn. 

- Haide! urlă Butrus. Lasă picturile. încercăm ieşirea din 
spate. 

- Mergeţi voi doi, spuse pictorul cu voce calmă. Ei mă vor 
pe mine. 

. Nu fi prost. E o gloată musulmană. Ucid toţi copţii pe 
care-i găsesc. 

Salama negă cu o mişcare a capului. 

- Nu, zise. Cred că veţi descoperi că sînt copti, ucigînd alţi 
copti. Cineva le-a spus că picturile mele sînt blasfemii. Ei cred 
că, dacă le vor distruge, dacă mă vor ucide, Dumnezeu îi va iubi 
pentru asta şi-i va răsplăti în paradis. Dumnezeul lor este sărac 


la minte, ca şi ei înşişi. 

-  Dă-le naibii de picturi, te mai poţi salva. 

- De ce ar trebui? Totul este blasfemie. Copţi, musulmani, 
toţi hulesc ceva. Sînt atît de mulţi Dumnezei săraci la minte... 

Uşa căzu fâcînd un zgomot infernal şi înăuntru năvăli un grup 
de bărbaţi care rămaseră încremeniţi de îndată ce le căzură 
ochii pe tablourile expuse de-a lungul pereţilor. Ciţiva purtau 
torţe aprinse făcute din bețe sau ciomege. 

- Afară de aici! strigă Salama, nu către intruşi, ci către 
Butrus şi A'isha. 

Cei doi ezitară, crezînd câ-1 vor determina să meargă cu ei. 
El deja se repezise la atacatori, luînd iniţiativa, ca şi cum ar fi 
fost un ghid, iar ei vizitatorii colecţiei lui de artă. Unul dintre 
bărbaţi atinse cu torţa un tablou ce semâna cu Hristos despuiat. 

- Blasfemiatorule! strigă bărbatul. Anticristule! răcni un 
altul, dînd foc altei pînze. 

Flăcările ţişniră în sus cu viteza luminii, sinistre şi sclipitoare 
blasfemii de lumină. 

Butrus o apucă pe A'isha de braţ. 

- Să plecăm, zise el. 

Ea se mai uită o dată în jurul ei, se întoarse şi-l urmă pe 
Butrus pe scări, în sus. In spatele lor zgomotul specific focului 
se înteţise. Mirosul de terebentină şi murături era atenuat de 
mirosul înecăcios al fumului negru. Magazia era făcută din 
lemn, pereţii luară foc ca iasca. 

Ajunseră la primul etaj fără să fie urmăriţi. 

-  Pe-aici! 

Butrus găsise un scripete, folosit cîndva la ridicat cutii cu 
legume de la nivelul solului. Cu o lovitură de picior deschise 
uşile luminatorului. Pe pâmînt zăcea încolăcită o funie prăfuită 
al cărei capăt era fixat de scripete. Butrus zmuci o dată bine. 
Ţinea. 

- Poţi cobori pe frînghia asta? A'isha dădu din cap că da. 
Grăbeşte-te, atunci. 

Pe scări se auzeau tropăituri. Butrus scoase pistolul şi îl 
îndreptă spre capul scărilor. Apăru întîi un cap al unui bărbat cu 
o vergea metalică, lungă. Butrus ţinti cu băgare de seamă şi 
trase. A'isha se răsuci. 

- Pentru numele lui dumnezeu! zbieră Butrus. Pleacă de- 
aici! 


Ea îşi dădu drumul pe frînghie, câutînd un sprijin pentru 
picioare. Mai auzi o bubuitură, semn că Butrus mai trăsese o 
dată. O usturau miinile din cauza frecării cu fibra aspră a funiei 
şi se învirtea fără control. Privi repede în jos. Pâmiîntul era 
aproape invizibil în întuneric. Brusc, o fereastră de sub ea se 
deschise şi limbi de foc ţişniră afară. Dădu drumul la funie şi 
restul drumului îl parcurse în cădere liberă. Privi în sus la Butrus 
care se aplecase şi striga: 

-  Acoperâ-mă cît cobor. Ţine! 

îi aruncă pistolul şi se agăţă de frînghie. A'isha apucă pistolul 
şi făcu un pas înapoi. Ştia să manevreze pistolul. O învățase 
Rashid cu ani în urmă, insistind că este necesar să ştie să se 
apere înainte ca nevoia s-o oblige. Se uită în sus, scrutînd 
întunericul. Butrus era greu vizibil, o umbră mare pe peretele 
negru al clădirii. Chiar deasupra lui se găsea cadrul metalic al 
scripetelui. în cadru apăru o umbră. Ridică pistolul cu ambele 
miîini, ţinti şi trase. Silueta sâri înapoi, nu-şi dădu seama dacă 
lovită sau nu. 

Butrus sâri ultimii doi metri, aterizînd greoi lîngă ea. 

- Hai să ieşim naibii de aici! strigă el. 

- De aici? Unde? Unde să mergem? 

El se apropie de ea şi, luînd pistolul din mîna ei, prelungi 
atingerea, o făcu moale şi stingace şi aproape că o regretă. 

- Unde? Habar n-am, zise el. Să fugim acum. Vom avea 
timp să ne gîndim la un loc de refugiu după ce scăpăm de aici. 

începură să alerge pe aleea întunecată. Chiar şi cînd fugea, 
A'isha ştia că nu mai rămăsese nici o ascunzătoare, nici o 
gaură, nici o peşteră, nici un sanctuar. Doar noaptea şi oraşul, 
murind totul în jurul lor. 


CAPITOLUL TREIZECI ŞI NOUĂ 

Michael şi părintele Gregory ridicară placa ce acoperea uşa 
de lemn. Aerul din criptă era rece şi umed. Părea că nici un fel 
de căldură nu intrase acolo încă de la începutul timpului. 

- Trebuie să înţelegi unde te afli, zise Gregory. In Egipt 
morţii şi viii se ţin în braţe unii pe ceilalţi. Numai nisipurile se 
schimbă. între ei, timpul este o oază. Călătorii vin, beau, pleacă 
iar, dar nimic nu se schimbă. Preotul privi în jurul lui. La umbre. 
La lumini. La schimbarea tăcută a uneia în cealaltă. Biserica Abu 
Sarga stă pe un loc mult mai străvechi, continuă el. Babilonul a 
fost un loc sfint. îl numeau Khery-Aha. Aici era un templu mic, 
cu capele, curţi şi o alee care ducea la Nil. Erau preoţi, servitori 
şi oracole. Dansau, cîntau cu vocea şi din instrumente pentru 
zeii lor. Şi visau visuri. Făcu o pauză, pentru a lâsa să fie 
pătrunsă semnificaţia vorbelor sale. Michael simţi un fior rece 
traversîndu-i spatele. Khery-Aha era un loc al viziunilor, 
continuă părintele Gregory, un loc pentru vise şi umbre ale 
visurilor. Bărbaţii tineri veneau aici să obţină viziuni ale viitoru- 
lui lor şi plecau mulţi ani mai tîrziu, girboviţi, cu pârul alb, cu 
viaţa visata deja pînă la sfirşit. Femei tinere, venite şi ele să 
viseze iubiţi şi copii, plecau cu moartea pe pleoape. 

- De unde ştii toate astea? întrebă Michael. Era sigur că 
bătrinul inventase cel puţin jumătate din ceea ce spunea. Toată 
chestiunea era o născocire de la început pînă la sfirşit sau era o 
fantezie visata de bătrîn. 

- Vechea ştiinţă nu s-a şters complet. Le-am ars papirusurile 
şi le-am desfigurat templele, însă mai sînt şi lucruri care nu pot 
fi eradicate atît de simplu. Căută în buzunar şi scoase o cheie. 
De cînd s-a construit Abu-Sarga, continuă el, acest loc a fost dat 
în custodie cuiva din fiecare generaţie, să aibă grijă de el. Uşa 
de lemn a fost pusă în secolul al doisprezecelea după 
restaurarea făcută de Hannah al-Abah. Tot atunci a fost făcută 
şi cheia asta. A fost transmisă în mare secret. Au ştiut de ea 
foarte puţini: custodele, abatele de la mînăstirea Dair Baramus 
şi preotul bisericii Abu-Sarga. Începînd cu secolul al şaselea, 
custozii erau călugări ai ordinului mănăstirii Dair Baramus. Pe 
mine m-au ales cînd aveam douăzeci şi cinci de ani. Cheia mi-a 
fost predată de ultimul custode, pe patul de moarte. Este la 
mine de aproape şaizeci şi cinci de ani. Gregory ţinea cheia în 
palmă. Era grea, grosolană, necizelată şi obişnuită. O cheie 


bătrînă care deschidea doar o singură uşă. Fratele tău trebuia 
să fie următorul custode, zise Gregory cu o tristeţe profundă în 
glas. 

Se aplecă şi introduse cheia în broască. Cu ajutorul lui 
Michael deschise uşa. leşiră la iveală citeva trepte antice care 
duceau într-un întuneric şi mai profund din adîncul criptei. 

La capătul de jos al scărilor, intrară într-un coridor lung şi gol. 
Peste tot o tăcere veche ca somnul atîma pe pereţii din fildeş şi 
aur. Lumina opaiţului lui Gregory cădea pe ei ca într-o piscină 
plină de lapte. Răsuflarea lor foşnea ca hirtia şi râmiînea agăţată 
în aer. Deasupra lor, pe un tavan albastru-cobalt, străluceau 
stele mici de aur. Pe toată suprafaţa podelei de granit erau flori 
uscate care păreau că tocmai atunci fuseseră împrăştiate acolo. 
Flori albe, roşii, galbene şi roz, suficient de multe ca să umple o 
florărie. Peste tot plutea un miros asemănător celui de tămiie, 
foarte fin, greu sesizabil, fantomatic, un parfum deosebit de 
toate celelalte. 

Ceva tulburător era şi cu modelele săpate în pereţi, pe 
ambele părţi. Gregory se opri şi plimbă lampa pe ei. Aceeaşi 
figură se repeta la nesfirşit de-a lungul coridorului întunecat. Un 
zeu înalt, cu braţe şi picioare puternice, îmbrăcat în haine 
regale. 
în mînă avea un toiag pe care era încolăcit un şarpe. Capul lui 
era al unui ţap. Era de aur, sclipitor, iar corpul era de un alb pur. 
Gregory tresări şi merse mai departe. Michael îl urma. Se 
simţea amorţit de parcă, trezindu-se, dăduse peste un vis vechi. 
Existau, gîndi el, unele vise din care nu te trezeai niciodată. 

Continuarâ să meargă, flancaţi mereu de creatura cu cap de 
tap şi de un cer pictat. Coridorul nu cotea deloc: Era forat drept 
în blocul de stîncă solidă, nerăsucindu-se nici la stînga, nici la 
dreapta. Se termina în faţa unei uşi bătute în aur. 

Pe placa de aur fusese gravată o încilcitură de linii, cercuri, 
ovale şi paralelograme care, în cele din urmă, se contopeau 
într-o contorsiune de membre şi feţe, ca reprezentarea unei 
orgii. Dar nu era asta. Michael interpretase totul greşit. Ceea ce 
el luase drept uitare de sine era agonia morţii. Corpuri căzute 
peste alte corpuri, miini claie peste grămadă, guri deschise în 
strigăte de durere, o tortură în aur. Uşile se deschiseră uşor, la 
simpla atingere a preotului. Atimau, fără să fie sprijinite, cu 
balamalele în perfectă stare, centrate şi direcționate corect, în 


ciuda secolelor care trecuseră peste ele, fără ca măcar să 
ruginească. Cînd se deschiseră, nu se auzi nici un zgomot, doar 
inima lui Michael şi respiraţia. Aburii răsuflării lui se transformau 
în picături mici de apă rece, în leagănul lung de lumină crudă. 
Râmase tăcut, ochii mişcîndu-i-se încet în timp ce opaițul 
despica întunericul. 

Părintele Gregory ridică lampa. 

Intraseră într-o cameră cu tavanul boltit. Pe toată suprafaţa 
concavă era pictată zeiţa Nut cu membrele înconjurate de stele. 

Unul din ziduri era pictat cu imaginea uriaşă a zeului Anu- bis, 
reprezentat de un şacal întins de la un capăt la altul, cu o eşarfă 
albă în jurul gitului, cu urechile lungi şi ascuţite ridicate ca două 
steaguri spre tavan. Lumina slabă şi joasă se întindea ca o 
peliculă subţire de ulei peste vopseaua roşie şi neagră. La 
capătul îndepărtat al camerei, umbrele se îngrămădeau pe zid, 
parcă ferindu-se din calea luminii. 

Părintele Gregory se întoarse cu faţa spre Michael. 

- Aceasta era inima templului. Camera somnului, unde preoţii 
veneau să-şi viseze visele. După aceea se întorceau în 
camerele-oracol de deasupra, unde interpretau visele şi le 
povesteau pelerinilor. 

- De ce m-ai adus aici? 

Drept răspuns, preotul ridică lapa şi proiectă lumina pe zidul 
lateral. Michael traversă camera mică. Aproape că atinse 
tavanul cu capul. Se simţi zdrobit sub imensitatea corpului 
zeiţei. Şacalul era în spatele lui, negru, privind eternitatea. 
Michael simţi cum i se ridică părul pe cap. 

Pe peretele din faţa lui Anubis, întinzîndu-se de la un capăt la 
altul, un artist antic pictase o scenă pe care o recunoscu imediat 
- deşi nu putea să-şi dea seama dacă era pictată din realitate ori 
din imaginaţia artistului. Din întinderea de culoare ocru a unui 
peisaj dezolant se ridica o piramidă, cu vîrful ascuţit îndreptat 
spre un cer lăcuit. O piramidă neagră. Piramida din visul lui 
Michael. Aleea de la intrare era flancată de două rînduri de 
sfincşi din bazalt, exact ca cei din vis. Pe Michael îl trecu un fior 
adînc. 

Bărbaţi şi femei treceau într-un alai sumbru către o rampă 
care-i ducea în inima structurii. Printre ei nu era nici un muzi- 
cant. Nu dansa nimeni, nu cînta nimeni. Mergeau cu capetele 
aplecate şi erau îmbrăcaţi foarte simplu: în fustanele albe, apre- 


tate pentru bărbaţi, rochii lungi, fără garnituri şi ornamente, 
pentru femei. Erau ca oamenii care merg la moarte. 

Se răsuci, iar preotul ridică iar lampa şi o îndreptă spre 
peretele cel mai îndepărtat. Umbrele căzură. Cînd se 
spulberară, preotul închise ochii. 

Întinzîndu-se de la podea la tavan, era imaginea pictată a 
unui bărbat aşezat pe un tron, cu mîinile pe genunchi. Capul lui 
era de ţap. Pielea avea culoarea plumbului. Ochii îi străluceau 
de miînie, suferinţă şi extaz. 

- El este Fiara Apocalipsei, şopti preotul. Vocea lui părea că 
vine de la mare distanţă. Creatura pe care ai văzut-o în visele 
tale. 

Michael nu-şi putea lua ochii de la pictură. Pieptul gol, imens, 
braţele puternice şi, mai presus de toate, îl reţineau ochii albiţi 
şi obsedati. Se aştepta în fiecare clipă ca imaginea să se ridice 
şi să vină spre el, ca în visul lui. Ar fi vrut s-o ia la fugă înapoi şi 
să nu mai doarmă niciodată. 

Fiara nu fusese pictată de un egiptean antic. Neîndoios, 
fusese pictată mai tirziu, în perioada creştină timpurie. Sub 
pictură era scris cu litere negre un text lung, în greacă. 

- Poţi citi? întrebă preotul. 

Michael dădu din cap în semn de negaţie 

Părintele Gregory deschise ochii. Ţapul îl privi fără să cli- 
pească, aşa cum se uia la el în fiecare noapte cît timp dormea. 

- Am să ţi-o citesc eu, ziSe. Făcu o pauză scurtă, privind cu 
dezgust la personajul de pe perete, apoi îşi drese vocea şi 
începu să recite, din memorie, un text la fel de familiar pentru 
el ca rugăciunea „Tatăl Nostru“. „Sînt hotârite două mii trei sute 
douăzeci şi trei de zile de la moartea ţapului, despre care 
Daniel a vorbit, pînă la apariţia Fiarei. Va veni din Vest la Locul 
Ispitei, chiar şi în Babilon, ca unul din mare, avind o mare 
putere. Va huli timp de patruzeci şi două de luni, aşa cum stă 
scris în Cartea lui loan: Aici este înțelepciunea. Cine are 
pricepere să socotească numărul fiarei: căci este numărul de 
om. Şi numărul ei este şase sute şaizeci şi şase. Pe limba sa va 
purta numărul fiarei. Şi-şi va lua un nume nou care va fi o 
blasfemie şi care, de asemenea, va fi numele fiarei, deşi îl 
ascunde în litere pe care nici un om nu le-a auzit vreodată. 

Cînd va apărea, Egiptul va fi bîntuit de o molimă, iar Nilul va 
fi înecat cu sînge. Ei vor urca în locurile înalte şi le vor distruge 


piatră cu piatră. Va trece un timp, doi timpi şi o jumătate de 
timp de la prima sa apariţie, între o naştere, o moarte şi 
căderea unui regat. Acestea sînt zilele despre care se vorbeşte 
în Apocalipsă, cine are ochi să observe. De la prima apariţie în 
Vest, cartea a stabilit o mie două sute nouăzeci de zile. Va 
ridica o armată de necredincioşi şi va domni şaptezeci de 
săptâmiîni. Căci de la darea poruncii de a restaura şi reconstrui 
Ierusalimul vor fi şapte săptămini, şi alte şaizeci şi două de 
săptămini. De aceea, înţelepţii să cerceteze ceea ce stă scris 
aici, şi roagă-te să nu pună ochii pe el, aşa cum mi s-a arătat 
mie într-o viziune de la Dumnezeu. Şi toţi cei care citesc 
aceasta să se roage pentru mine, pentru copiii lor şi pentru 
generaţia ultimei zile.“ Vocea Părintelui Gregory se pierdu. îl 
privi pe Michael. Ei bine, Michael, zise el. E nevoie să-ţi spun 
numele lui? Numele Fiarei? 

- Qurtubi, şopti Michael. Acesta e, nu-i aşa? Crezi că al- 
Qurtubi este Anticristul. 

Gregory negă, dînd din cap. Părea foarte bâtrîn şi foarte 
obosit, un om care trăise prea mult şi vâzuse prea multe. 

- Nu, Michael. Nu credem. Ştim. Fratele tău l-a identificat 
pentru noi. Acesta este motivul pentru care a fost ucis. 

Bâtrlnul tuşi o dată şi se cutremură. Privi în jur. Umbrele 
îngrămădite se împingeau pentru spaţiu. în spatele lor imaginea 
Fiarei păru că se mişcă. Gregory mai aruncă o privire spre 
Michael, la umbra prelungă ce i se aşternuse pe faţă. 

- E timpul să mergem, îi spuse. Am văzut ceea ce am venit 
să vedem. Acum e timpul să-l căutăm în came şi oase. 


CAPITOLUL PATRUZECI 

Fumul mai ieşea încă din magazia transformată în cenuşă. 
Arsese încet, mai mult de două ore. Acum, tot ce mai rămăsese 
era o grămadă de buşteni carbonizaţi. Mirosul înţepător de 
murături şi vopsea fusese înlocuit cu cel de arsură. Spuza mai 
mocnea. Din cînd în cînd, mai cădea cite o bîrnå înnegrită, 
aruncînd cîte o salvă de scîntei roşii şi portocalii în aerul dens al 
nopţii.Olandezul stătea la cîteva sute de iarzi depărtare. 
Oamenii lui evacuaseră strada, dispersînd mulţimea şi alungind 
copiii şi gurâ-cascâ adunaţi să vadă. în depărtare se auzeau 
pocnituri, semn că împuşcăturile continuau. 

Printre umbre se produse o mişcare. Apăru cineva, şchio- 
pâtînd uşor. 

- Care-i situaţia? întrebă Olandezul. 

Cel care venise scutură din cap în semn de negatie. 

- Nimic, răspunse. Am verificat locul serios. în spate e un 
singur mort. Abu Samir zice că este unul dintre oamenii lui. 

- Dar artistul, Bustani? 

- în față. 

- “Eşti sigur că este el? 

Omul încuviinţă din cap. 

- Abu Samir jură că era acolo cînd l-au ucis. Corpul lui con- 
firmă asta, sir. 

- Confirmă? 

Bărbatul ezită. 

- Ei... Se pare că l-au sfişiat în bucăţi, sir. 

Olandezul rămase tăcut un moment. 

- Mda. Şi ceilalţi doi? Eşti sigur că au scăpat? 

- Absolut. Abu Samir n-are motiv să ne mintă. 

- Nu? M-a dezamăgit râu de tot. Trebuie s-o găsim. Ai grijă 
ca Abu Samir să fie împuşcat. Şi-a depăşit utilitatea. 

- Da, sir. Omul ezita în continuare. In legătură cu femeia. 
Ce facem acum? 

- Ce facem? Păstrăm oamenii pe poziţile lor. Se va arăta. 
N-are nici o alternativă. Nicăieri unde să se ascundă. 

- Şi Hunt? 

- Nu-ţi face griji pentru Hunt. De el voi avea eu grijă. 

- Unde credeţi că este? Aveţi vreo idee? 

Olandezul ridică din umeri. 

- Cred că l-au dus la bătrîn acum. După asta, nu sînt sigur. 


Va încerca să ia legătura cu Anglia. îl vom prinde atunci. 

- Şi dacă nu va apărea? 

- Va apărea, crede-mâ. Oricum, n-are de ales. 

CAPITOLUL PATRUZECI Şi UNU 

Chiar aici, în incinta întunecată a bisericii, puteau fi auzite 
focurile de armă: trei împuşcături urmate de lătrat de cîini, apoi 
alte două. Michael şi părintele Gregory şedeau împreună în 
spatele clădirii. Acum, cînd văzuse ce zăcea în adîncuri, Michael 
simţea mai mult decit oricind puterea imensă, covirşitoare a 
locului, a întunericului, fragilitatea, micile flăcărui care se luptau 
să nege nopţii absoluta stăpinire. Se cutremură o dată cu o 
nouă salvă de Împuşcături. 

Cînd zgomotul se pierdu şi tăcerea deveni din nou absolută, 
părintele Gregory i se adresă din nou lui Michael. Vocea lui 
acoperi liniştea ca o mînâ. 

Ştii ce se întîmplă în noaptea aceasta? Michael negă. 
împuşcă creştini, zise bătrînul. Tonul îi era sec, vocea - calmă. A 
început astâ-searâ. Cineva a lansat zvonul că cei care au 
răspîndit molima sînt copti. Ei sînt străini, înţelegi. Agenţi ai 
englezilor şi ai americanilor, aliaţi ai sioniştilor, duşmani învete- 
raţi ai islamului... Cîţiva copti ripostează. Se vorbeşte de lagăre, 
de pogromuri. 

Tăcu. Mai multe Împuşcături se auziră neclar, pocnituri slabe, 
simple ecouri în noaptea vulgară şi urită, freamăte ce treceau 
peste fluviul inocent. 

- Ziceai ceva despre tatăl meu mai devreme, remarcă 
Michael. Ziceai că a văzut... visul de care vorbeam. 

- S-a petrecut acum multă vreme, zise Gregory. A fost aici 
înainte ca tu să te fi născut. 

- Aici? Michael îl privi pe preot cu uimire. în această 
biserică? 

- în biserica asta. La mine. 

- Nu pricep. De ce a venit tatăl meu la dumneata? 

Părintele făcu o pauză. Flacăra lămpii se învioră brusc, apoi 
se micşoră. 

- A avut vise, zise. Exact ca şi tine. 

- Acelaşi vis? Cel cu piramida? 

Preotul încuviinţa, dînd din cap. 

- Da. A fost printre primii. Era în timpul Celui de-al Doilea 
Război Mondial, chiar înainte de bătălia de la al-' Alamein, cînd 


noi credeam că nemţii îşi vor continua drumul către est. Tatăl 
tău a venit aici cu doi prieteni, toţi catolici. Să viziteze camera 
unde a locuit Sfinta Familie. Cînd au sosit, erau foarte obosiţi, 
căci tocmai se întorseseră dintr-un raid asupra poziţiilor 
germane. Credea... Mi-a spus că au adormit. Stînd în întunericul 
de jos, cu numai cîteva lumînări, au aţipit. Curînd după asta a 
început o luptă grea. Unul dintre cei trei a fost ucis. Tatăl tău şi 
celălalt s-au întors la Cairo. Citeva zile mai tirziu al treilea 
bărbat s-a sinucis. Acela a fost momentul în care tatăl tău a 
decis să caute ajutor. 

- Ajutor? 

- Toţi trei visaseră acelaşi vis, toţi trei bărbaţii. Cînd s-au 
întors la Cairo, prietenul tatălui tău era obsedat de vis în fiecare 
noapte. Se afla sub o presiune teribila. Se temea să doarmă 
noaptea. în timpul zilei nu suporta să vadă umbre trecînd printr- 
o cameră însorită. Pînă la urmă, şi-a pus arma din dotare în gură 
şi şi-a luat viaţa. Tatâl tâu era înspâimîntat că şi lui i se va 
întîmpla acelaşi lucru. 

- Şi te-a căutat? Gregory confirmă. în partea întunecată 
foşni ceva. O luminare sfîrii şi se stinse. Bine, dar atunci erai la 
Dair Baramus. Asta e una dintre mînăstirile din Wadi Natrun. 
Cum se putea ca tatăl meu să fi auzit de dumneata? 

- Tatăl tău era catolic, un tip religios în felul lui. A povestit 
visul preotului său, un padre englez din regimentul lui. Preotul 
respectiv ştia despre mine. îmi cunoscuse familia, iar ei îi 
povestiseră puţin despre mine. l-au spus, printre alte lucruri, că 
eram preocupat de vise. 

Tatăl tău era un om simplu, Michael, continuă Gregory. N-a 
putut suporta complexitatea viselor lui, groaza pe care o vîrau 
în el. Cumva a avut o înţelegere instinctivă a felului în care va 
progresa visul. Că, în final, oricine-l visează va încerca în 
coşmar lucrul de care se teme cel mai mult. Se gindea câ-l va 
duce la nebunie sau la frica de umbre, spre sinucidere, ca pe 
prietenul său. 

- Şi? A văzut ce-i era frică să vadă? 

Gregory negă, dînd din cap. 

- Nu-ţi pot spune, zise. Nu ştiu. Nu mi-ar fi spus niciodată 
obiectul fricii lui. Dar cred că n-a ajuns pînă acolo niciodată. 

Michael îşi aduse aminte acum cu claritate cele două sau trei 
ocazii din copilăria lui, cînd el şi Paul fuseseră treziţi în toiul 


nopţii de strigăte care veneau din dormitorul părinţilor lui. 
Mama venise să-i asigure că totul era bine, că nu fusese nimic, 
că tatăl lor avusese un vis urit. Ei adormiseră la loc şi uitaseră. 
Acum, putea auzi clar vocea tatălui, ridicîndu-se într-un vaiet de 
teroare, mormâiala înăbuşită a unui om simplu, prins în capcană 
de lucruri pe care nu le putea numi. 

- Visul lui a fost diferit din cîteva puncte de vedere de al 
celor care au venit mai tîrziu, continuă părintele Gregory. Inte- 
riorul piramidei lui era încrustat cu hieroglife care conţineau 
semne similare zvasticilor. Vedea femei şi bărbaţi complet goi, 
mînaţi în camere imense din care erau zvirliţi apoi afară, morţi. 
Mai tîrziu, după ce s-a terminat războiul, cînd au fost date în 
vileag atrocitățile germane, mi-a spus că ceea ce văzuse el erau 
camerele de gazare de la Auschwitz. Avusese visul la cîteva luni 
după primele gazări de la Chelmno. Către sfrrşitul războiului ele 
deja începuseră să-i dispară din vis. Părintele Gregory făcu o 
pauză, privind înjur, la umbrele tremurătoare. Visul se schimbă, 
Michael, şopti. Se schimbă de la o persoană la alta, de lao 
vreme la alta. Mai presus de toate, se schimba în funcţie de 
ceea ce un om se teme cel mai mult. Preotul se aplecă aproape 
de Michael şi, cu blîndeţe, puse o mină noduroasă pe braţul lui. 
Noi credem că este un vis foarte vechi şi că nu noi am fost 
primii care l-am visat. Credem, însă, că la noi se va termina. 

- Credeţi că Abu'Abd Allah al-Qurtubi este Fiara, personajul 
cu capul încornorat? 

Michael privi în ochii bâtrînului. Vorbise fratele său despre 
toate acestea cu tatăl lor? Ştiuse ceva tot timpul? Michael se 
simţea blocat. Se întrebă ce voia cu adevărat acest bătrîn de la 
el. 

Se auzi un zgomot în apropiere. 

Din umbre apăru Verhaeren. 

: Cred că e timpul să mergem, spuse el. S-ar putea să 
avem dificultăți pe drumul spre nunţiatură. Am instrucțiuni 
stricte de a vă duce în siguranţă, pe amîndoi, acolo. 

Părintele Gregory se ridică în picioare. Se uită prin biserică cu 
nostalgie, ştiind că s-ar putea să fie ultima oară cînd se afla 
acolo. Dădu o singură dată din cap. 

- Da, şopti, este timpul. 


CAPITOLUL PATRUZECI ŞI DOI 

Trecuse de miezul nopţii. Părintele Gregory spusese „noapte 
bună“ şi se dusese la culcare extenuat. înainte de aceasta avu- 
sese loc o călătorie de coşmar pînă la nunţiatură şi, chiar acum, 
lui Michael îi venea greu să creadă că scăpaseră cu viaţă din ea. 

Verhaeren era cu el acum. Şedeau într-o cămăruţă de la 
parter, pe a cărei pereţi erau rafturi goale. Purta urmele, pre- 
tutindeni, ale unei împachetări frenetice. Călugări şi preoţi 
veneau şi se duceau pe coridoare, cârînd cutii cu dosare. în 
toată clădirea era o atmosferă tensionată. 

Preotul preparase băuturi pentru amindoi, whisky-uri mari. 
Gheaţă nu era. 

- Nu ne aşteptăm să mai fim aici multă vreme, zise. E o 
chestiune de zile pînă cînd ne vor da ordinul de plecare sau ne 
vor închide în vreun lagăr din deşert. Sîntem pregătiţi chiar şi 
pentru asta. 

- Cu siguranţă că toţi sînteţi diplomaţi, aveţi imunitate. 

Verhaeren rise sec. 

- Imunitate? Ca şi cînd ai spune că sîntem imuni în faţa 
molimei. Ei nu recunosc imunitatea diplomatică drept un con- 
cept valabil. Există un precedent instaurat de iranieni. Arta 
diplomaţiei este considerată un truc vestic, un mijloc de a ocoli 
legea şi drepturile populațiilor autohtone. 

Michael luă o înghiţitură din băutura sa. 

- Cine eşti dumneata? întreba. 

Verhaeren privi în alta direcţie, jenat de întrebare. 

- Sînt conducătorului serviciului de spionaj al Vaticanului în 
Cairo. Părintele Laermans este adjunctul meu. Fâcu o pauză. 
Fratele dumitale era şeful biroului. 

- Da, şopti Michael, bănuiam şi eu cam tot atit de mult sau 
foarte aproape. 

- Părintele Paul era desemnat de Sfintul Părinte în 
persoană, continua Verhaeren. Acest fapt, luat separat, este cu 
totul neobişnuit. A fost trimis aici cu un singur scop: să 
identifice, să urmărească şi, dacă e posibil, să distrugă pe omul 
cunoscut sub numele de Abu'Abd Allah al-Qurtubi. Preotul fâcu 
o pauză. Se auzeau bubuituri de arme de foc, foarte departe, 
foarte slabe. Continuă sâ vorbească de parcă nu auzise nimic. 
După Războiul din Golf din 1991, relaţiile interrasiale în Europa 
au atins un nivel scăzut. Legislaţia împotriva imigranţilor a fost 


adoptată peste tot. Europa se transforma într-o fortăreață, iar în 
interiorul acesteia se încingeau spiritele împotriva minorităţilor 
— a pakistanezilor, a celor din Bangladesh şi a altora în Anglia, 
în Franţa, împotriva nord-africanilor, în Germania, împotriva 
turcilor. Partidele de dreapta au început să cîştige voturi, sufi- 
ciente sâ le dea puterea în unele regiuni, situaţie persistenta 
pînă în ziua de azi. De ani de zile, guvernele europene au redus 
angajările autohtonilor, distrugîndu-le acestora bunăstarea, 
creînd în acest proces o nouă subclasă receptivă la propaganda 
aripii de extrema dreaptă. Acum, în locul evreilor, era oricine cu 
o piele colorată sau o credinţă străină. Mai mult decit toţi, 
musulmanii. Era în 1991 cînd Le Pen, liderul Frontului Naţional 
Francez, a solicitat închiderea moscheilor şi legi care să con- 
troleze predarea învâţâmiîntului islamului în Franţa. 

Toţi arabii, iranienii, toţi turcii au ajuns să fie văzuţi ca 
potenţiali sau existenţi terorişti. Unii oameni au devenit para- 
noici gîndind că toţi erau pe străzi ca să planteze bombe - 
bărbaţi, femei, copii chiar. Musulmanii au fost atacați în strada, 
doar pentru câ purtau bărbi şi haine ciudate. Au fost arse 
moschei. Aceasta, însă, n-a făcut decit să exacerbeze lucrurile. 
S-au întețit exploziile şi asasinatele. Chemări la jihad din partea 
extremiştilor musulmani. 

- Cunosc toate astea, zise Michael. De ce mi le mai spui? 

- Aşa vei înţelege, continuă preotul cu răbdare, cu mîinile 
în poală, cu corpul ţeapăn. | se mişcau doar buzele. La vremea 
aceea lucram la Secretariatul de Stat al Vaticanului. Tocmai 
începusem să primim rapoarte referitoare la situaţie. Rapoarte 
grave care ne-au dat motive serioase de îngrijorare. începusem 
să ne gindim că lucrurile ar putea să degenereze spre un punct 
ireversibil. Existau temeri de un al doilea Holocaust. Era de 
datoria noastră să propovăduim reconcilierea. Chiar şi acum 
preoţii predică din amvoanele lor o nouă cruciadă. După cum 
ştii, a început un nou val de violenţe încă de acum patru ani. A 
luat prin surprindere pe toată lumea. Nu doar pe politicieni - pe 
care-i surprinde orice - ci pe noi, restul, chiar şi pe serviciile de 
informaţii. De cîţiva ani, agenţiile europene de securitate fac 
progrese reale împotriva terorismului. Activişti cu funcţii de 
conducere au fost ridicaţi în Franţa, în Italia, Germania, Anglia, 
Olanda - oriunde vrei să te gindeşti. Duzini au fost trimişi în 
închisoare, iar restul ori înapoi în Orientul Mijlociu, ori îngropaţi. 


Celulele au fost sparte, aeroporturile şi porturile supravegheate 
atent, iar la controalele asupra transporturilor de arme a fost 
capturat un munte de arme şi de explozivi. Apoi au reînceput 
asasinatele pe stradă şi atentatele cu bombe. îmi amintesc pe 
cineva spunîndu-mi la vremea aceea că totul seamănă a trişare. 

Cineva a preluat comanda de la Abu Nidal şi Abu Abbas. 
Cineva a clădit o reţea teroristă care a rămas invizibilă, cu 
excepţia acţiunilor ei. Indiciile s-au topit, firele de investigaţie s- 
au transformat în fundături. Lumea îşi smulgea părul din cap. 
Au fost certuri, demisii, reangajări. 

Acum aproape un an, serviciul de informaţii al Vaticanului a 
primit cîteva indicii. Indicii reale care promiteau rezultate. 
Problema era că duceau în mai multe direcţii: unele către ţările 
din Europa, unele în Orientul Mijlociu. Cîteva duceau spre Egipt. 
Din anumite considerente, au fost cele mai bune, aveau o 
logică. S-a decis că cineva trebuia să ajungă în Egipt să le pună 
cap la cap: fratele dumitale. Totul avea o dimensiune religioasă 
sau, cel puţin, aşa am dedus noi, iar Paul era cel mai bun în 
urmărirea acestui aspect particular. Fratele dumitale era un tip 
plin de resurse, mai mult decît preot, mai mult decit erudit. Nu 
puteai sâ-1 cunoşti cu adevărat. Avea legături pe care nici nu ţi 
le puteai imagina, nici măcar dumneata, cu toată cunoaşterea 
în materie de servicii de informaţii. Se ducea pretutindeni, 
vorbea cu fiecare. Verhaeren făcu o pauză. A găsit... Fratele 
dumitale a găsit... un bărbat. Un bărbat şi o cauză. Numele 
acestuia era al-Qurtubi. Abu Abd Allah Muhammad al-Qurtubi. 

în cameră se făcuse frig. Dincolo de fereastră, focurile se 
stinseseră. Pe cer se împleticeau umbre. 

- Acesta nu este numele lui adevărat, reluă Verhaeren. Este 
numele lui în concepţia musulmană, numele pe care şi l-a luat 
cînd s-a convertit la islam. Asta se întîmpla acum treizeci de ani. 
înainte îl chema Alarcon y Mendoza. Părintele Leopoldo Alar- 
con y Mendoza, preot spaniol. Verhaeren părea nervos. Se tot 
uita în jurul lui, la rafturile goale, la umbrele pe care le formau. 
S-a convertit la islam prin 1969. Acum treizeci de ani. Nu 
cunosc amănunte, de ce, în ce scop, nu s-a discutat niciodată 
prea mult despre asta. Să fiu cinstit, la vremea respectivă a fost 
considerat un scandal major. Simpla idee ca un creştin să 
devină musulman era de neconceput. Dar un preot! A fost 
multă birfă, fireşte, însă ierarhia spaniolă a redus-o rapid la 


tăcere. Multora le-a convenit ca treaba să fie îngropată. S-a 
deschis un dosar care a fost păstrat încuiat, departe de diverse 
minţi, greu de atins sau aşa au gîndit ei. După asta n-am mai 
aflat ce s-a întîmplat cu el. Unii au crezut că s-a dus în Africa de 
Nord, în Maroc sau Algeria, unde s-a alăturat ordinului sufi. Alţii 
vorbeau că era în Ara- bia Saudită şi făcea studii religioase la 
Medina. Alţii, că ar fi fost aici în Cairo, la al-Azhar. Nu ştiu. Poate 
că nici unul dintre zvonuri nu era adevărat sau, poate, toate 
erau adevărate la un moment sau altul. 

Fratele dumitale a confirmat că pe la sfirşitul anilor '70 trăia 
în Egipt şi nu numai atit. îşi cîştigase reputaţia de sanctitate. 
Era privit ca un sfint în viaţă. Mi se pare de crezut. Probabil că 
adusese acelaşi fanatism, aceeaşi intensitate crezului său cel 
nou, cum făcuse şi cu cel dinainte. Nu este neobişnuit: 
convertiţii au un foc lăuntric pe care nimeni dintre noi nu-l 
poate aprinde nici măcar pentru noi înşine. 

Această faimă şi-a căpătat-o în sînul unui ordin mistic, 
Idrisiyya, dar după puţin timp l-a părăsit. A intrat în Frăția 
Musulmană, Ikhwan al-Muslimun. Dar era încă fără astîmpâr. 
Frăția i s-a părut prea blindâ. Dorea mai mult foc, voia să 
aprindă focuri peste tot în jurul lui. în cele din urmă, a fost atras 
într-un circuit de grupări mult mai extremistejam'atislamiyya. 
De acum vorbea şi scria araba fluent. Citea cu lăcomie. Se 
întîilnea cu ideologii Noului Islam, radicalii, oameni ca Shukri 
Mustafa şi Karam Zuhdi. în sfîrşit, în 1981, şi-a fondat propria sa 
grupare. l-a numit Ahl al-Samt. 

Ahl al-Samt? Oamenii tăcerii? Verhaeren confirmă dînd 
din cap. N-am auzit de ei. 

Preotul îl aprobă din nou. 

Nu, zise el. M-ar fi surprins contrariul. Aş fi surprins dacă 
ar fi mai mult de zece persoane din afară care să ştie despre 
existenţa lor. Acesta este motivul pentru care al-Qurtubi a ales 
numele. Trebuia să fie o organizaţie secretă în sînul alteia la fel 
de secrete. Scopul principal era să opereze în afara graniţelor, 
să cîştige adepţi ai islamului în Vest, în special printre catolicii 
tineri. Al-Qurtubi le-a oferit o sofistică pe care n-ar fi dobîndit-o 
niciodată fără el. Cunoştea argumentele, înţelesese cele mai 
bune metode de abordare. 

Şi asta a dat rezultate? Au cîştigat adepţi? 

Da. Mult mai mulţi decit ţi-ai putea imagina, dar asta n-a 


fost tot. Au stabilit legături. Cu dezrădăcinaţii, cu nemulţumiţi, 
cu furioşii. Asta a însemnat, în final, radicali, terorişti. Pentru al- 
Qurtubi nu conta dacă erau de extremă dreaptă sau stîngă, 
naţionalişti, fanatici religioşi, pentru el erau doar grăunţe pentru 
moara lui, combustibil pentru foc. Pe la începutul anilor '90 îşi 
avea reţeaua formată. 

- Această reţea era compusă din convertiți? 

- în principal, da. Musulmanii originari din Orientul Mijlociu 
erau vizaţi de serviciile de securitate, însă europenii se puteau 
deplasa incomparabil mai uşor. Conform instrucţiunilor date de 
al-Qurtubi se ţineau departe de moschei şi nu se amestecau cu 
alţii în afara grupării lor. Veneau în Egipt şi în alte ţări 
musulmane să se antreneze şi munceau ca profesori, ingineri, 
doctori. Puțin cam ca dumneata. 

- Dar voi ştiţi cine sînt, puteţi să-i găsiţi. 

Verhaeren dădu din cap foarte încet. 

- Nu, spuse el. Ştim că Ahl al-Samt există, că al-Qurtubi 
este liderul şi că sînt în spatele atacurilor teroriste din Europa, 
cam asta-i tot. Nu ştim unde îşi au baza, care este structura lor 
de comandă, unde le sînt plasate celulele. Dacă ne mişcăm 
acum, nu facem decit sâ tragem semnalul de alarmă. 
Rezultatele pot fi catastrofale, în special... 

Preotul se întrerupse. 

-Da? 

Michael se aplecă înainte. 

- Noi credem câ al-Qurtubi plânuieşte ceva, zise. Ceva de 
mare amploare. Unul dintre foştii lui adepţi a vorbit. Nu ştia 
prea mult, dar auzise zvonuri despre o acţiune care va atrage 
atenţia guvernelor occidentale şi care va răsplăti islamul pentru 
toate secolele de opresiune. Un act de răzbunare finala. 

Preotul tăcu. Privi la fereastră, la noaptea de afară. Atit de 
mult întuneric, atita putere a întunericului, atît de tăcut, putere 
hidoasă. Nu se putea hotărî sâ-1 privească pe Michael Hunt, nu 
găsea curajul de a-i spune mai mult decit făcuse deja. 

In întuneric, oamenii tăcerii visau la zori. 

CAPITOLUL PATRUZECI Şi TREI 

lerusalim 

Miercuri, 29 decembrie 

leşiră din moscheea Aqsa în plină strălucire a soarelui. Olan- 
dezul clipi; ochii lui nordici nu se acomodaseră deloc cu lumina 


puternică a zonei mediteraneene. Aruncă o privire la ceas. Era 
trecut de prînz şi trebuia să se întoarcă peste puţin timp în lor- 
dania, peste podul Allenby. în Amman îi aştepta un avion militar 
care urma să-i ducă la Cairo, pentru ultimul stadiu al misiunii 
sale măreţe. Nu-şi făcea griji pentru felul în care urma să plece 
din Israel. Avea să fie la fel de uşor precum intraseră. Actele 
erau în regulă, iar israelienii îşi făceau foarte puţine probleme 
legate de cei care trebuia să părăsească ţara. 

Nimeni nu ştia că însoţitorul lui era Abu'Abd Allah al-Qurtubi. 
Chiar dacă Shin Bet-ul ar fi cunoscut numele, se îndoia că ştiau 
că el era cel mai căutat om de pe listele pe care le aveau. Nu-şi 
făceau griji. Al-Qurtubi nu venise aici să ucidă pe nimeni, nici să 
iniţieze vreun val de teroare. Venise să audă cu urechile lui 
informaţia alarmantă care ieşise la iveală. Nu exista nici o 
modalitate de a scoate sursa afară din Israel, şi al-Qurtubi insis- 
tase să audă la prima mînă ceea ce avea de spus acesta. Atunci 
şi numai atunci va decide modul de desfăşurare al acţiunii. 

Al-Qurtubi se întoarse spre însoţitorul sau. 

- Ascultă, zise el. 

Acum, că rugăciunea se prînz se sfirşise, începuseră să bată 
clopotele unei bisericii din apropiere. Acestora li se adăugară 
altele şi altele. Dangătul se propaga în zigzag pe străzile 
înguste ale bătrinului oraş, ca un dragon chinezesc de hirtie 
care se răsuceşte într-un dans străvechi. 

Spaniolul se uită în jurul lui, la domuri, la turnuri şi la gărzile 
militare israeliene. 

- îţi aminteşti? 

- Sigur că da, încuviinţa Olandezul. 

Clopotele treziră cele mai dureroase amintiri. 

-  Regreți vreodată? 

- Să regret? Nu. 

Olandezul vorbea cu certitudine. N-avea nici un dubiu. 

- Eu, da, citeodată. Mai cu seamă în preajma Crăciunului. 
Cînd eram copil, îmi plăcea staulul - cămilele, oile, măgăruşii, 
copilaşul în ieslea de lemn. Şi mirosul plăcut de tămiie în 
biserică la miezul nopţii. Făcu o pauză. Era atita bogăţie... 

- Nu acesta a fost motivul pentru care am părăsit-o? Precis 
pentru bogăţie. Pentru confuzia dintre Dumnezeu, mirosuri, 
țesături şi gustul vinului. Cu siguranţă, nu-ţi lipseşte asta. 

Al-Qurtubi nu-l privi pe Olandez. 


- Copilului din mine îi lipseşte, şopti. A trebuit să zdrobesc 
atitea. Tu n-ai să ştii niciodată. Nimeni nu va şti niciodată. 

Treptat, sunetul clopotelor se pierdu pînă cînd nu rămase 
nimic altceva în afara unui dangăt singuratic care părea să vină 
de departe, din cer. Se stinse şi acesta, lâsînd să se aştearnă 
liniştea şi rezonanţa clopotelor, ca şi cum sunetele lor intraseră 
în structura pietrei, ca şi cum dangătul lor era ascuns în inima 
ei. 

- Eu nu pricep, zise Olandezul. Ai fost totdeauna mult mai 
puternic decît mine. Mai dur. Pînă acum n-am văzut nici o urmă 
de regret la tine. 

- Am spus că regretul aparţine copilului din mine. Bărbatul 
este la fel de constant ca totdeauna. Nimic nu mă va face să 
ezit. 

- N-am pus la îndoială niciodată asta. 

- Da, zise Al-Qurtubi, întorcîndu-se şi privindu-l pe 
tovarăşul său. Tocmai te-ai îndoit chiar acum. Ştii că aş fi putut 
să ordon să te ucidă pentru oricare dintre ofense: pentru că te 
îndoieşti de mine şi pentru că mă minţi în legătură cu aceasta. 

Olandezul îşi lăsă capul în jos. îi era frică doar de un singur 
om din lume - omul de lîngă el. 

- îmi cer iertare, spuse. 

Ştia că al-Qurtubi nu ameninţa niciodată fără rost. 

Spaţiul dintre moschee şi Domul de piatră era aproape gol. în 
spate se putea vedea oraşul în unghiurile ascendente şi 
descendente ale unei reţele de turnuri şi acoperişuri plate, un 
amestec neclar de raze şi umbre, credinţă şi necredinţă, adevăr 
şi falsitate. 

- Cred că ar trebui să mergem, glăsui al-Qurtubi. 

Olandezul nu răspunse. Merseră unul lîngă altul, trecură pe 
lîngă paznici, îndreptîndu-se în jos dinspre Templul Muntelui 
spre Cartierul Musulman. Străzile erau pline de soldaţi şi preoţi, 
călugări şi proprietari de magazine, beduini şi turişti, toţi 
amestecați la întîmplare oriunde te uitai. lerusalimul era un 
bordel, iar tîrfele lui purtau uniforme de toate felurile. Dum- 
nezeu îşi făcuse bagajele şi plecase de mult, lâsîndu-i de capul 
lor. 

Străzile deveneau din ce în ce mai înguste şi mai 
întunecoase, pînă cînd se transformară în defilee săpate în 
ziduri înalte de cărămidă în care, la diferite intervale, erau uşi 


grele, ţintate. Nemişcarea era apăsătoare. în aer plutea un 
miros dezgustător, un amestec de disperare şi sărăcie, vrajbă şi 
regrete neputincioase. Al-Qurtubi venea de ani de zile aici, să 
inspire nelegiuirea, injustiţia, perplexitatea, înghiţindu-le cu 
scuipatul, simţindu-le gustul în gură mult timp după aceea, un 
gust acru, metalic de care nu se putea debarasa niciodată. Nu 
exista dulceaţă în nimic cît timp lerusalimul rămiînea în miinile 
necredincioşilor. 

Ajunseră la o uşă joasă unde se opriră. Olandezul bătu cu 
putere, propagînd ecoul în sus şi în jos în antreul fund-de-sac în 
care se aflau. Cîteva momente mai tîrziu, uşa se deschise şi fură 
primiţi într-un coridor îngust, luminat doar de un bec slab. îi 
întîimpină o femeie îmbrăcata complet în negru; era prea puţină 
lumină să vadă dacă era tînără sau bătrînă. 

- Sîntem aşteptaţi? întrebă Olandezul. 

- L-au pregătit pentru dumneavoastră, jos, răspunse 
femeia. 

- A fost făcut aşa cum s-a cerut? 

Ea încuviinţă scurt din cap. Lumina căzu pe faţa ei, 
dezvăluind doar jumătate, cealaltă jumătate rămînînd ascunsă. 
Era tînără, de o drăgălăşenie fugară, marcată de urmele miîniei. 
îşi feri ochii de lumină. 

-  Ţi-e frică? 

Vocea lui al-Qurtubi răsună surprinzător de blindă. Ea îl privi 
nedumerită, ca şi cînd întrebarea îi sunase neclar. 

- Nu înţeleg... 

-  Ti-e frică de ceea ce s-ar putea să ai de făcut peste două 
zile? 

Ea răsuflă uşurată. 

-  Frică de ce? Nu. E datoria mea. De ce m-aş teme? 

El o privi intens, ochi în ochi, timp îndelungat. 

- Noi ne îndeplinim obligaţiile prin puterea voinţei noastre, 
declară el, citînd parcă unul din discursurile sale. Asta le conferă 
valoare. Nu eşti o marionetă. Nici unul dintre noi nu este. A 
simţi puţină teamă mi se pare normal. 

Coridorul ducea într-o cameră mică de primire. Al-Qurtubi o 
luă înaintea lor şi o luă la stînga într-o deschidere, unde un rînd 
de trepte înguste cobora spre o pivniţă veche. Olandezul îl urmă 
în timp ce femeia rămase în capul scărilor. 

Pivniţa data din vremea cruciaților, dacă nu mai dinainte. 


Fusese construită din blocuri de piatră cioplită grosolan, cu 
destinaţia iniţială de depozit de vinuri. Era un loc umed, 
nesănătos, niciodată călduros, niciodată uscat. Chiar şi în 
miezul verii nimeni n-ar fi coborit aici să se răcorească; aerul 
rece şi umed părea că pătrunde dincolo de came şi oase. 

De îndată ce intrară în pivniţă, îi izbi mirosul, chiar înainte să 
vadă ce era acolo: un iz de putregai şi miros respingător de 
transpiraţie şi vomă. Al-Qurtubi aprinse o lumină. Mai fusese 
acolo şi ştia locul. Pivniţa se umplu de o lumină gălbuie, 
tremurătoare care nu râspîndea nici un fel de căldură. 

într-un colţ stătea ghemuit un om. Nu era nici în stare de 
conştienţă, nici inconştient. Era în spaţiul îngust dintre cele 
două stări. Deşi era frig şi umezeală, era complet gol. Pielea îi 
era acoperită de murdărie şi răni; dire de sînge uscat dădeau 
impresia că e îmbrăcat în zdrenţe negre. Ambele picioare îi erau 
într-o poziţie nefirească: îi fuseseră rupte sistematic, fiecare în 
cel puţin şase locuri. 

în ciuda aparenţelor, multe dintre celelalte răni erau interne 
şi fatale. Nici cei mai iscusiţi dintre chirurgi nu l-ar mai fi putut 
salva acum. 

Deschise ochii vag, privind lipsit de interes la cei doi care 
veniseră. La un moment dat, ceva mai devreme în ziua aceea, 
trecuse de pragul fricii. Conştient că va fi mort în curind, 
departe de călăii lui, i se părea totul mai simplu. Tot ce mai 
dorea acum era să vorbească, să le spună tot ceea ce doreau ei 
să afle, ca totul să se termine mai rapid. 

- Cum se numeşte? îl întrebă al-Qurtubi pe Olandez. 

- Eli Gal. Maiorul Gal. 

-MOSSAD? * 

Olandezul clătină din cap în semn de negatie. 

- Shin Bet. Responsabilitatea principală - afacerile Vatica- 
nului. 

Al-Qurtubi ridică o sprinceană. 

- Au nevoie de aşa ceva? 

- în Israel sînt optzeci de mii de creştini. Un mare procentaj 
îl dețin catolicii. Pe dea altă parte, o mulțime de evrei trăiesc în 
ţâri catolice sau în state cu populaţie majoritară catolică. Este o 
chestiune politică. Anul trecut au avut loc cincizeci şi unu de 
atacuri ale bisericilor catolice aici, în Israel. 

- Cite dintre ele au fost ale noastre? 


- Treisprezece. N-am avut prea mult de făcut să menţinem 
lucrurile la punctul de fierbere. 

Al-Qurtubi se aplecă. Israelianul se uită la el fără curiozitate. 

- Cred că suferi foarte mult. Al-Qurtubi îngenunche 
aproape de prizonier, cu buzele aproape de urechea acestuia. îi 
vorbi în engleză cu mare prudenţa. Dar acum te gîndeşti că nu 
mai poate dura prea mult, că ce-a fost mai rău s-a terminat şi 
că vei fi redat prietenilor tăi şi familiei ori vei fi ucis. Ai spus tot 
ce ştiai, tot ce au vmt ei să audă şi le vei mai spune dacă ţi-o 
vor cere. Te-ai purificat. Şi astfel, gîndeşti tu, durerea va înceta. 
Te vor arunca înapoi în cuşcă sau te vor împuşca; prin oricare 
modalitate, vei fi liber. Făcu o pauză să vadă efectul cuvintelor 
sale. îşi atingeau scopul. Maiorul Gal începea să-i dea atenţie. 
Ah, zise al-Qurtubi. Văd că mă înţelegi. Nu-i nevoie să irosim 
timp. Totul e foarte simplu. Mai sînt cîteva lucruri pe care ar 
trebui să le ştiu, pe care nu le-ai spus nimănui încă, despre care 
te-ai gîndit că nouă nici nu ne-au trecut prin cap. Acum gîndeşti 
că, oricum, nu mai contează, că ai trecut pragul durerii şi ai 
atins nepăsarea. Tăcu şi se apropie mai mult de urechea lui. 
Dar te înşeli. Foarte mult. Calm, spaniolul scoase ceva din 
buzunar. Aş vrea să priveşti această fotografie, continuă el. 
După cum vezi, a fost făcută ieri. Foarte drăguță această 
femeie, soţia ta. Şi copiii atît de adorabili. Ar fi mare păcat dacă 
ceva... foarte neplăcut li s-ar întîmpla. 

Eli Gal închise ochii. Se crezuse departe, pe marginile 
extreme de dincolo de frică şi durere, dar ei îl tîriseră înapoi, 
chiar în inima lor. Sîngele îi pulsa neplăcut în artere iarăşi, înce- 
puse să-l doară capul insuportabil, simţea din nou fiecare 
tăietură şi rană de parcă tocmai atunci îi fuseseră făcute. 

- Eu nu... Ştiu ce vrei, mormăi neinteligibil. 

îi făcuseră ceva la gură... dinţii. Articularea cuvintelor era 
durere pură. 

- N-ai de ce să te îngrijorezi. Totul e acolo. N-ai decit să te 
încrezi în noi şi să ne spui ce ştii. 

- Doamne Dumnezeule, v-am spus... totul. Vă rog... nu le 
faceţi nici un râu. Ei... nu... ştiu nimic. 

- Trebuie să-mi spui doar ce se va întîmpla pe întîi ianuarie. 

-  lanuarie? Nu va fi... nimic. Eu nu... 

- Pot sâ-i aduc aici, şopti al-Qurtubi. Poţi să asişti la tot. Ştii 
de ce sînt capabili oamenii mei. 


- Nu-mi pot... aminti... Pe fruntea lui Gal apărură stropi de 
sudoare. Te rog, şopti, ceva... pentru dureri. 

- Durerea poate deveni mai puternică. Acum gîndeşte. 
Gîndeşte intens. Spune-ne despre papă. Spune-ne exact ce 
intenţionează să facă. 

Dacă în obrajii israelianului mai era sînge, dispăru acum. 
Dădu din cap violent. Al-Qurtubi îi apucă mîna stîngă şi-i rupse 
degetul arătător. Gal urlă. 

- Nu faci decit să-ţi măreşti suferinţa. Inutil. Eu pot garanta 
siguranţa soţiei şi copiilor tăi, dar numai în cazul în care îmi spui 
cinstit tot ceea ce ştii. Şi nu uita că, în cazul în care informaţiile 
tale se dovedesc a fi false, ei vor râmîne în mîinile noastre. 

Gal respiră convulsiv de mai multe ori. 

- El... începu, papa... intenţionează să ţină slujba la 
Biserica Sfmtului Mormiînt, în Oraşul Vechi. 

- Ştim asta. Plănuieşte să inaugureze Anul SQnt şi 
începutul celui de-al treilea mileniu, concomitent. Altceva? Cînd 
urmează să sosească? 

Israelianul tuşi cu spasme, după care privi la călăul lui. Avea 
lacrimi în ochi. 

- Avionul lui va ateriza în seara zilei de... treizeci şi unu. Nu 
ştiu... cît mai e... 

- Peste două zile. 

- Va fi condus... direct la lerusalim. La preşedintele Gold- 
berg. în... în dimineaţa zilei de întîi va merge la biserică. Nu vor 
fi... ziarişti... Nici turişti, nici pelerini... Doar papa şi... o con- 
gregaţie special invitată. După asta, va fi o conferinţă intercon- 
fesionalâ. Vor participa reprezentanţii religiilor principale din 
zonă. 

Gal tăcu. Durerea îl împingea să spună tot ce ştia, dar antre- 
namentul şi ceea ce mai rămăsese din curajul său erau ca două 
ace pe buzele lui, încercînd să le coase strins. 

îşi ţinu ochii închişi. îi văzu pe Hannah, Yigael şi Rachel. Văzu 
sînge, în ochii lui, în ochii lor, sînge pe copaci, sînge pe vastele 
plaje vestice, sînge care inunda soarele ca un văl des. începu să 
vorbească. 

O dată întorşi în stradă, al-Qurtubi zimbi. Se adresă Olan- 
dezului: 

- Va fi gata totul diseară, la Cairo? 

- Fără îndoială. Ziarele deja sînt pregătite pentru anunţul 


de miine. 

- Presa străină? 

-  Intenţionăm să dăm un comunicat la ora nouă. 

- Bine. Nu-1 putem lăsa pe papă să ajungă pînă la 
lerusalim, zise. Va trebui să fie deturnat. 

- Există posibilitatea? 

- Eu aşa cred. El crede în mine. în cine şi ce sînt. 

- Că eşti Anticristul? 

- Da. Ştie ce sînt şi se teme de mine. 

Merseră pe jos pînă la Poarta Leului. Pe Derekh Yeriko îi 
aştepta o maşină, ca sâ-i ducă în lordania. Trecînd pe lîngă Bise- 
rica Flagelării, al-Qurtubi se cutremură. Dacă nu era decit o 
coincidenţă? Dacă el era, în fond, cel manipulat şi nu cel care 
manipula, Fiara, nu stăpinul ei? Privind în jur, la pietrele sure, 
grele de trecerea secolelor, zise cu voce spartă: 

- Să plecăm de-aici. Repede, hai! Locul ăsta e plin de 
şoapte. Sînt prea multe şoapte. 

„Cred că doreşti sâ ştii cum merge molima la 
Cairo?“ 
Kinglake, Fothen 
CAPITOLUL PATRUZECI ŞI PATRU 

Ploaia lăsa urme subţiri, neregulate pe parbriz cînd se 
scurgea pe sticlă. Bâtea, neanunţată, dinspre deşert, purtînd cu 
ea grăunţe mici de nisip fin, roşu, în picături şi, aşa cum cădea 
lumina, semăna cu sîngele. 

Butrus nu acţionă ştergâtoarele. Ploua de la amiază, 
alungîndu-i pe pietoni de pe străzi. Absența trecătorilor îi lăsase, 
pe el şi pe A'isha, expuşi şi vulnerabili. Maşina era a unui 
prieten, a unuia dintre puţinii cărora li se mai puteau adresa. 
Din locul pasagerului, unde stătea, A'isha urmărea pe geam 
intrarea în clădirea din piatră gri, de pe partea opusă piaţetei. 
Era ruta lui obişnuită, spusese ea, după care se îndrepta spre 
Shari' Mansur, mergind spre staţia Bab al-Lug, de unde lua 
metroul înapoi spre Helwan. 

Piaţa Lazughly - sau, mai precis, Lazughly Circle - este 
aproape la mijlocul distanţei între clădirea Parlamentului şi 
Palatul Prezidenţial. Flancul de nord-vest este ocupat de 
Ministerul Justiţiei, locul ideal de amplasament al Cartierului 
General al Securităţii Naţionale. De cînd se produsese puciul, 
Securitatea era vioara a doua după tinerii înfierbîntaţi ai 


muhtasibin. într-un fel sau altul, o mare parte din vechea gardă 
se dusese, dar, ca în toate regimurile noi, Consiliul Revoluționar 
din Republica Islamică Egipt recunoştea valoarea aparatului de 
securitate internă a predecesorilor lor. 

Ploaia îşi cînta melodia pe acoperişul maşinii, singura muzică 
permisă acum în Egipt, după aplicarea dispoziţiilor, vechi de 
secole, împotriva cîntecului şi dansului. A'isha nu putea sta la 
volan: femeilor le era interzis şofatul. Şedea nemişcată, 
îngrămădită pe locul pasagerului, îmbrăcată într-o mantie 
lungă, complet neagră, hijab, a cărei glugă îi acoperea o mare 
parte din faţă. Ura felul acesta de îmbrăcăminte, dar o folosea 
fiindcă îi dădea sentimentul unei deghizări perfecte. 

Bătea darabana cu degetele nervoase pe bord, aşteptind şi 
rugîndu-se ca unchiul ei să apară odată. Dorea să-şi aprindă o 
ţigară, însă nu îndrăznea. Fumatul nu fusese interzis, dar era 
mai bine să nu atragă atenţia. 

Se făcuse aproape ora patru cînd apăru, în sfîrşit, Ahmad 
Shukri. Intr-o mînă purta o umbrelă uriaşă, în cealaltă, o mapă. 
A'isha îl recunoscu imediat: înalt, subţire, girbovit. Cînd era 
mică, îl compara totdeauna cu o barză de care se temea că va 
zbura atunci cînd cerul va deveni întunecat şi gol. 

Ştia totul despre el: singurătatea lui, anii goi de după 
moartea soţiei sale la douăzeci şi cinci de ani, faptul că nu avea 
copii într-o societate pentru care copiii erau mai presus de orice 
altă avere. Munca lui fusese mai puţin publică decît suferinţa lui 
şi, pînă acum, o interesase mai puţin. Era funcţionar public, 
nimic mai mult, aşa obişnuia să spună în momentele spontane 
de autoapărare: doar unul din marea armată egipteană de 
mişcători ai stiloului şi punâtori de ştampile. 

A'isha nu credea că unchiul ei fusese un funcţionar devotat 
orbeşte serviciului său, aşa cum îşi construise singur imaginea. 
Toată familia ştia că deţinea o poziţie înaltă în poliţia secretă: 
fusese securitatea lor, acel mic ceva pe care-l păstrau pentru 
zilele ploioase. Unchiul Ahmad era atît de valoros pe cit era de 
temut. 

îl urmăriră încet pînă aproape de intersecţia Majlis cu Mansur, 
ieşind bine din raza vizuală a piaţetei. El nu privi deloc maşina 
care era condusă să-şi potrivească mersul cu el. Majoritatea ar 
fi făcut-o. A'isha îşi scoase vălul de pe faţă şi dădu geamul jos. 

- Unchiule Ahmad! Te rog opreşte-te, trebuie să-ţi vorbesc. 


Shukri se opri brusc şi se uită în jur. 

- A'isha, pentru numele lui Dumnezeu, ce faci aici? Nu 
ştii... 

-  Urcă, te rog. Nu putem discuta în ploaie. 

Shukri privi în jurul lui cu nervozitate, ca unul căruia îi 
dispăruse brusc convingerea că e invulnerabil. A'isha deschise 
uşa din spate şi o lăsă aşa. îl imploră din ochi. 

- Te rog, spuse. Am nevoie de ajutorul tău. Şi Michael are 
nevoie de ajutor. 

- Michael? 

Privea ca şi cînd nu înţelegea de-adevâratelea. 

- Michael Hunt, pronunţă ea fără nici o inflexiune. 

Shukri se alarmă. Se mai uită în jur, parcă speriat, apoi la 
A'isha. Se hotărî, în sfirşit. Se urcă în maşină, închizînd umbrela 
şi scuturînd-o. Butrus nu se întoarse. 

- încotro? întrebă el. 

Nu discutaseră despre destinaţie. 

- Acasă la mine, spuse Shukri, apoi se adresă A'ishei. Am 
cumpărat un apartament nou. Presupun că m-ai căutat la cel 
vechi. Ea încuviinţă. M-am gindit că cel mai bine e să mă mut în 
afara oraşului, zise el. Vă spun eu cînd ajungem. Dacă e să fiu 
răpit, vreau să fiu dus intr-un loc confortabil. Ezită şi se mai uită 
în jur, încercînd să vadă prin geamul din spate. la-o pe 
Comiche, zise. Va fi mai uşor să ne dăm seama dacă sîntem 
urmăriţi. Şi dă drumul la ştergâtoare dacă nu vrei să murim cu 
toţii. 

Butrus pomi şi se îndreptă către fluviu. 

în cadrul unei uşi de pe strada pe care tocmai o părăsiseră, 
un bărbat îmbrăcat într-o ga/abiyya lungă şi neagră vorbi 
repede intr-un transmiţâtor radio de mînă. 

Fluviul scînteia din cauza ploii. în dreapta lor, partea de sud a 
insulei Jazira tremura, strălucitoare de vegetaţie. De-a lungul 
malului, între podurile Tahrir şi Fontana se strinsese lume în 
număr considerabil. Femeile erau amestecate la întîmplare cu 
bărbaţii, copiii plîngeau sau fugeau necontrolaţi, iar, la anumite 
intervale, lanterne Coleman fuseseră agăţate de stilpi, luminînd 
intermitent feţe din mulţime. 

A'isha cobori geamul şi se strădui să vadă prin perdelele de 
apă. Din toate direcţiile, venea o lamentaţie. 

- Ce fac? 


-  Uită-te, zise Butrus. Uitâ-te la fluviu. 

Legâniîndu-se, ridicîndu-se, înclinîndu-se cînd le lua curentul, 
o armada de ceea ce păreau a fi bărcuţe plutea nesigură pe 
suprafaţa apei, îndreptîndu-se spre gura fluviului, între Jazira şi 
ţărmul de est. 

- Ce-o fi? întrebă A'isha, astea nu-s bărci. 

- Sînt sicrie. Vocea unchiului său sună nefiresc. Acum, zi de 
zi, lumea vine aici să-şi aducă morții. Le e frică sâ-i îngroape în 
cimitire, să nu se contamineze. Nici autorităţile, nici şeicii de la 
al-Azhar nu-i lasă să-i ardă, din cauza scrupulelor religioase, aşa 
că pun sicriele să plutească pe Nil. Ei cred că fluviul îi va duce la 
mare. 

- Şi-i duce? 

Acum se îndepărtau de mulţime. 

- Nu, bineînţeles că nu. O mare parte se scufundă înainte 
să ajungă la insula Warraq. Restul eşuează pe mal. Fermierii 
găsesc trupurile agăţate în buruieni, iar ce râmine iau crocodilii. 
Din ce în ce mai multe cadavre vin din sud, semn că molima se 
întinde. Ce putem face noi? Ce poate face oricine? Se spune că 
mor cîte zece mii în fiecare zi la Cairo. 

Merseră mai departe, lâsînd fluviul în urmă. Deasupra, cerul 
se întunecase. Un colţ de lună se arăta palid în spatele unui văl 
de nisip şi apă. 

Ploaia se opri cînd ajunseră la Helwan. Shukri nu vorbise 
nimic de cînd părăsiseră malul fluviului. Stătuse în spatele 
maşinii şi privise pe geam, la noaptea care se înstâpiînea. 

Noul lui apartament făcea parte dintr-un bloc construit de 
Muhafaza din Cairo pe la începutul anilor '60, sub Nasser, una 
dintre sutele de locuinţe ieftine făcute pentru muncitorii din 
fabricile locale. De atunci, apartamentul rămăsese expus fumu- 
lui emanat de acestea, singura lui concesie făcută frumosului 
sau artei era o pictură murală uriaşă, pe peretele estic, 
executată de un pelerin întors de la Mecca. 

în fiecare zi cînd venea acasă şi vedea barca pictată rudi- 
mentar, piatra Kaabei înfăşurată în giulgiu, figurile lui Avraam şi 
Ismael sub aripile deschise ale îngerului Gabriel, Ahmad Shukri 
simţea că-l năpădeşte o durere teribilă. Cîndva, o singură dată, 
fusese şi el în pelerinaj, gîndi, un pelerinaj privat în care se 
angajase cu multă vreme înainte, dar undeva, cumva, la un 
moment neprecizat al vieţii lui se poticnise şi se rătăcise. 


îi pofti înăuntru, tăcut încă, pârînd că îşi pierduse graiul. 
A'isha îşi aminti de vechiul apartament în care fusese adesea 
cînd era copil, pînă cînd, în anii din urmă, rezerva şi vinovăția 
neispâşită a unchiului ei o izgoniseră. Tatăl ei îi spusese o dată 
că fratele lui se învinovăţeşte nejustificat de moartea soţiei 
sale, câ-şi cususe rana lăsată de pierderea ei, dar continua să 
sîngereze în interior. Din acel moment, corect sau greşit, A'isha 
îl considerase pe unchiul ei ca pe un om al sîngelui. 
Apartamentul era aproape identic. 

- Multă vreme, A'isha, spuse el. 

Ochii lui priveau fără ţintă, de parcă visa. 

- Da, replică ea. Multă vreme. 

Unsprezece ani. Imediat după ce absolvise şcoala; atunci îl 
văzuse ultima oară. 

- Ce-am făcut de n-ai venit niciodată să mă vezi? 

- Nimic, răspunse ea. N-ai făcut nimic. 

- Tatăl tău îmi spunea că nici pe ei nu-i vizitezi foarte des. 
E adevărat? 

- Mă duc pe la ei din cînd în cînd. E de ajuns. Nu mă pot 
împăca cu nemulţumirea lor legată de ceea ce am devenit. Ei 
m-au crescut să fiu independentă, să am grijă de mine. ŞI 
acum... Acum, „Coranul zice asta“, „Coranul spune astalaltăâ“. 

- Ar trebui să faci pace cu ei. 

- Aşa spui acum? Sau crezi câ ar fi bine? 

El dădu din cap că nu. 

- Ştii prea bine ce cred. Totuşi, regret câ s-a întîmplat aşa. 
îmi pare rău pentru tine şi pentru ei. Făcu o pauză. Am vrut să 
iau legătură cu tine. Cînd a dispărut soţul tău. Dar m-am 
gîndit... S-ar fi putut să-ţi par stîngaci, tu ai fi putut să gîndeşti 
că eram amestecat, puteai interpreta simpatia ca manifestare a 
vinovâăţiei. 

- Ai fost? Ai fost amestecat? 

- Fireşte că nu. 

- Ştii cine a fost? 

- Nu. încă nu ştiu. Poate câ acum acei oameni sînt la 
putere... 

- Rashid e mort. 

- Mort? De unde ştii? 

Ea îi povesti, la fel cum odinioară îi spusese necazurile ei de 
fetiţă. El o privea în acelaşi mod, fără amuzament, tratînd-o cu 


cea mai mare seriozitate. Ea se întrebă ce soi de om era, care 
putea fi concomitent sîngeros şi grijuliu. 

Cînd termina de vorbit, Shukri nu zise nimic. Şedea adîncit în 
gînduri, bătînd nervos cu o unghie într-un dinte. 

Nu te pot ajuta, spuse, în final. Cei care l-au ucis pe 
Rashid sînt imposibil de atins, crede-mă. Mai bine ai uita. Mai 
bine am uita cu toţii. 

A'isha negă din cap. 

N-am venit pentru asta, zise ea. Nu caut să mă răzbun, 
cu atît mai puţin să fac dreptate. Sîntem aici fiindcă Michael mi- 
a vorbit despre tine, câ mă pot încrede în tine. Mi-a spus că erai 
sursa lui principală în serviciul secret egiptean. 

Despre ce vorbeşti, A'isha? Cine ţi-a spus toate astea? 

Michael, răspunse ea. Michael Hunt. 

îmi pare rău, zise el, faci o greşeală. Nu cunosc pe nimeni 
cu numele ăsta. 

Ea nu se gindise că o va minţi, nu pe ea. Minciuna, atit de 
ieftină, atit de ineficace spusă cu atita convingere, îi căzu ca o 
greutate în stomac. 

De ce mă minţi în halul ăsta, unchiule? Viaţa mea 
depinde de onestitatea ta. Ai reacţionat cînd ţi-am pomenit 
numele lui Michael mai devreme. N-are nici un rost să mă minţi: 
Michael mi-a vorbit despre tine, cine eşti şi ce făceai pentru el. 

De ce oare acest bărbat - Michael Hunt - să-ţi fi vorbit de 
mine? 

Nu pricepi? Viaţa mea... viaţa mea depinde de găsirea lui 
Michael. Nu mai pot face asta direct. Sînt unii care îi suprave- 
ghează apartamentul. S-a dus la Alexandria acum mai mult de o 
lună, iar cînd am luat legătura cu hotelul, plecase. Trebuie să-l 
găsesc. El ne poate ajuta să ieşim din Egipt. 

Tu eşti cea care nu pricepi, A'isha, tu şi cu prietenul tău. 
Amîndoi înţelegeţi atît de puţin, foarte puţin. Şi iei acest puţin 
şi-l răsuceşti într-o sfoară cu care, dacă nu eşti atentă, te 
spînzuri singură. Crede-mă, te rog, te amesteci în chestii care te 
pot duce spre pericole mari. 

A'isha dădu din cap nemulțumită. 

Nu ştii? Nu ştii despre mine şi Michael? 

Pentru prima oară, Shukri păru deconcertat cu adevărat. 
Deconcertat şi înfricoşat. 

Despre tine şi Michael? 


- Că eu şi Michael sîntem amanti. Cu siguranţă că prietenul 
vostru comun Ronnie Perrone ţi-a spus asta. 

Ea observă imediat că nu ştiuse şi că ignoranta lui îl tulbura. 

Shukri se ridică şi se duse la fereastră. Se sprijini de pervaz, 
privind în întuneric. Nu ştiau nimic, gîndi el, nimic. Ţara era în 
prag de război, municipalitatea umplea locuri secrete cu victime 
ale molimei, extremiştii deja amenințau să smulgă revoluţia 
din hăţişurile ei. 

Se răsuci şi o privi pe A'isha şi pe tînărul nefericit de lingă 
ea. 

- Ar fi trebuit să-mi spui asta încă de la început, zise el. 
Schimba totul. 

- îl poţi găsi? Se rugă ea. Ne poţi ajuta? 

Shukri încuviinţă. 

- Da, zise. Vă voi ajuta. Vă duc la el în seara asta. 


CAPITOLUL PATRUZECI ŞI CINCI 

Qasim Rif at avea o mică librărie pe Shari' al-Sabtiyya în 
Qulali, sectorul nord-estic al Bulag-ului, nu prea departe de 
gară. Librăria se numea Dar al-Adab. Era specializată în 
literatură arabă şi filozofie. Ca multe alte librării micuţe din oraş, 
figura şi ca editură, iar Rifat scosese, de-a lungul anilor, 
numeroase volume prestigioase de poezie şi traduceri. 

Plecară tîrziu. Fură opriţi doar o singură dată la un punct de 
control muhtasibin pe al-Sadd al-Barrani. Conducea Shukri, cu 
Butrus în dreapta şi A'isha în spate. în întuneric, maşina fu 
înconjurată de bărbaţi înarmaţi, nervoşi. La cîţiva iarzi în faţa 
lor, un bărbat şi o femeie fuseseră daţi jos din maşină şi stăteau 
în picioare, tăcuţi în frig. Shukri dădu geamul jos şi scoase din 
buzunar o legitimaţie verde, fosforescenta. Efectul fu instanta- 
neu. Muhtasib-ul dădu din cap o dată şi le făcu semn să treacă, 
în timp ce se îndepărtau, femeia din maşina cealaltă le aruncă o 
privire, ridicînd mîna într-un gest care nu era nici speranţă, nici 
disperare. 

Cînd ajunseră la Bur Sa'id, era pană de curent, a treia în acea 
zi. Singurele lumini erau cele ale maşinilor şi ale autobuzelor 
care se grăbeau în întuneric. 

Trecînd prin piaţa Ahmad Mahir, văzură o procesiune lungă 
de bărbaţi ce se îndrepta spre sud. Purtau luminări albe, înalte 
din care picura ceara. Aveau haine lungi care le ajungeau la 
glezne, iar în jurul frunţilor aveau banderole late, cu sloganuri 
scrise cu cerneală roşie. 

A'isha ghici încotro se îndreptau. 

- De ce nu se opresc? Exclamă ea. Toată distrugerea asta 
e fără sens. 

- Pentru ei, nu, spuse unchiul. Dârimă piramidele cu scopul 
de a construi un zid. Au terminat la Giza. Aceşti oameni se duc 
să termine treaba la Dahshur şi Saqqara. 

- l-am văzut muncind. Tot nu înţeleg. Ziceau că va fi folosi- 
tor în faţa duşmanilor islamului. Doar nu se gindesc să ţină 
lumea la distanţă cu un zid. 

Shukri dădu din cap în semn de negatie. 

- Nu de lume încearcă ei să se ferească, ci de vintul care 
aduce molima în Egipt. Dacă reuşesc să-l facă suficient de înalt, 
vor fi în siguranţă. 

- Au înnebunit cu toţii? 


Shukri nu zise nimic. îşi strînse mai tare buzele şi conduse în 
tăcere, privind prin parbriz la şirul de faruri care sfişia întune- 
ricul. Se uită aşa multă vreme. în cele din urmă, vorbi fără 
inflexiuni, alegîndu-şi cu grijă cuvintele. 

- Cineva este pe urmele voastre, zise el. E un bărbat, al- 
Hulandi, un olandez care s-a convertit la islam şi a venit în Egipt 
acum cîțiva ani. Nu cred că ştiţi de el. A'isha dădu din cap, fără 
să scoată o vorbă. Dar el ştie despre voi. A venit la mine la 
birou acum trei sâptămiîni şi a întrebat unde ai putea fi găsită, 
în compania cui. Ştie că eşti nepoata mea, fireşte... toţi ştiu 
asta. 

- Ce-ai spus? 

- Nimic. Am zis că nu te-am văzut de ani de zile. l-am 
ordonat apoi să iasă. Făcu o pauză şi o privi direct. Am pus 
mîna pe telefon şi am trimis oameni la tine acasă. 

- De ce asta? A'isha sesizase nervozitatea din glasul 
unchiului ei, ezitarea care denota că ascunde ceva. Te rog, 
unchiule, de ce ai făcut asta? 

El privi în jur. Toţi anii păreau sa cadă ca nişte haine de pe el. 
Ea îşi aminti cum stătea pe genunchii lui în timpul Id al-Kabir din 
anotimpul secetos. Purta pe cap un batic de culoarea ierbii. 
Tocmai avusese primul ciclu. Spre deosebire de cîteva dintre 
prietenele ei, fusese scutită de suferinţele circumciziei. Chiar şi 
acum îşi amintea feţele lor înfricoşate. îşi amintea, de 
asemenea, absurd, propria ei gelozie. îi spuseseră: „O femeie 
nu este femeie, dacă nu a fost circumcisă.“ Avusese vise 
însîngerate luni întregi după aceea. 

- Deoarece este periculos, zise Ahmad. E un ucigaş. Un tip 
rece, nervos, mereu la vinătoare pe străzi. Te poate frînge în 
două cu mîinile goale. Am să te... protejez. 

- Nu l-ai fi putut aresta? Pe acest olandez. Sigur, dacă ştiai 
că... 

Nu pricepi, A'isha? 

-  Cenu pricep? 

- Că este peste putinţa mea de a ajunge la el? De neatins. 
Un om cu prieteni în locuri înalte. Foarte înalte. Făcu o pauză. 
Numele lui adevărat este Jan Van der Veen. Născut la Leiden, 
unde a studiat araba la Universitate. Acum cincisprezece ani a 
venit la Cairo să aprofundeze jurisprudenţa islamică la al-Azhar. 
Unii zic că este gînditorul cel mai strălucit în domeniul respectiv 


de la Ibn Taymiyya. 

- De ce l-ar interesa persoana mea? 

- Are legături cu o serie de organizaţii extremiste. 

- Atunci, cu siguranță e... 

Se strădui să găsească cuvîntul potrivit. 

- Respectabil? Shukri dădu din cap. Doar la suprafaţă. El 
este o realizare, un cîştig. Un creştin care a devenit nu doar 
musulman, ci şi jurist. Unora le displace, dar alţii consideră asta 
o lovitură dată Occidentului. Nu ne putem compara cu ei în 
condiţiile lor, cu tancurile, cu avioanele şi tunurile lor. Putem 
însă să învingem suflete, cîte unul o dată, uşurel la început, apoi 
în forţă îndată ce doare. Deci al-Hulandi are valoarea lui, dar şi 
preţul său. Este legat de oameni pe care noi ne chinuim să-i 
găsim de ani de zile, oameni care fac Jihadul islamic să pară mic 
copil. Muhtasibin îi vrea la fel de mult ca şi noi. 

- Asta încă nu explică ce vrea cu mine. 

- Nu cred câ pe tine te vrea. Eşti o ameninţare pentru unii, 
însă nu destul de mare pentru a-1 interesa pe un om ca acesta. 
Eu gindesc câ pe Michael îl vor, pe tine te vor doar ca sâ ajungă 
la el. Făcu o pauză. Am vrut să-ţi spun asta, îi zise, ca sâ poţi 
înţelege. 

- Ce sâ înţeleg? 

- Că, dacă tu îl găseşti pe Michael, veţi fi amîndoi în cel mai 
mare pericol posibil. 

Deschise uşa şi coborî din maşină. 


CAPITOLUL PATRUZECI ŞI ŞASE 

Librăria lui Rif'at era închisă. Un grilaj de metal fusese coborit 
ca să acopere vitrina, iar uşa era zăvorită. Nu erau semne de 
viaţă. Pe partea cealaltă a străzii, la ferestrele etajelor al doilea 
şi al treilea, era lumina aprinsă, dar etajele superioare 
rămăseseră întunecate. 

- Locuieşte la etaj, zise Shukri. Părea nervos. A'isha 
observa câ arunca frecvent priviri în jur, nu, se părea, din cauza 
antrenamentului, ci de frică. Locuieşte doar cu maică-sa şi 
cărţile lui. Ea face cumpărăturile şi găteşte, el stă acasă şi 
pregăteşte cataloagele. 

- Pare afi părăsita, zise Butrus. 

- Poate. 

Shukri era gînditor. Privea pe stradă în sus şi în jos cu pru- 
dență. Undeva, nu prea departe, se auzeau prin aerul nopţii 
vocile unor bocitoare plătite. Un cîine urlă. Shukri căută în buzu- 
nar şi scoase un mănunchi de chei. Bijbîind în întuneric, alese 
una şi o încercă în broască. Nu se potrivea. încerca o a doua. 

- Anunţă-mă dacă vine cineva, şopti el. Muhtasibin au ordin 
să împuşte orice hoţ pe care îl întîlnesc. 

- Cu siguranță că nimeni n-ar jefui o librărie, protestă 
Butrus. 

- Cine ştie? răspunse şoptit Shukri, încercînd a treia cheie. 
Este tot ce-a mai rămas. Poate cuiva i-ar plăcea să fure puțină 
înțelepciune înainte să moară. 

Cheia următoare se răsuci uşor în broască. Zăvorul se 
deschise, şi Shukri îl trase încet din lăcaşul său. Uşa dădea Intr- 
o cameră întunecoasă ca smoala. A'isha adusese cu ea o 
lanternă. După ce intrară toţi şi închiseră uşa bine în urma lor, o 
aprinse. 

Peste tot în jurul lor văzură rafturi goale, umbre, fantome de 
cărţi. Raza ţişnea într-un arc larg, dînd la iveală doar goliciunea 
rafturilor. Intr-un loc, se văzu un singur volum uitat, literele aurii 
strălucind scurt în raza lanternei. A'isha o îndreptă spre podea. 
Era acoperită toată cu hirtie, văi şi dealuri, un peisaj alb 
construit între pereţii goi. Pagină cu pagină fusese ruptă dintre 
coperţi, sfişiatâ, apoi aruncată. Pe ici, pe colo coperţile zăceau 
ca nişte cadavre din care fuseseră scoase măruntaiele. 

Ea se aplecă şi luă o filă la întîmplare. Era o pagină din Tawq 
al-Hamama a lui Ibn Hazm, din secolul al unsprezecelea, îi 


căzură ochii pe un pasaj din mijloc: „Viaţa nu-mi mai oferă 
bucurie, şi nu fac altceva decît să-mi plec capul şi să mă simt 
total distrus de cînd am gustat întiia oară amarul despărțirii de 
cei pe care-i iubesc. Este un chin care mă vizitează constant, o 
durere chinuitoare ce nu conteneşte a mă asalta.“ 

Lăsă foaia să-i cadă dintre degete, din lumină, înapoi în 
beznă. Uneori se gindea că va muri aşa, fără să mai vadă faţa 
lui Michael vreodată, fără să-l mai atingă nici măcar o dată, fără 
ca măcar sâ-i mai facă semnul de „la revedere“ cu mîna, de la 
distanţă. Va muri ghemuită într-o cameră întunecată, 
mizerabilă, într-o zi ca oricare alta, nesemnificativă, fără 
dragoste, cu amintirile risipite ca paginile albe, sfişiate pagini 
albe pe o podea murdară. 

Shukri o atinse pe umăr. 

— S-ar putea să fie înăuntru, zise el. Lasă-mă pe mine întii. 

In partea cealaltă a magazinului mai era o uşă grosolană care 
avea foarte mare nevoie de un strat nou de vopsea. Pe o bucată 
de hirtie lipită se putea citi: „Privat. Nu intraţi!“ Literele erau 
decolorate, hirtia îngălbenită avea colţurile întoarse. Shukri 
apucă de clanţă şi împinse uşa. 

La început nu văzu nimic altceva decit grămezi de cărţi, 
unele pînă aproape de tavan. Apoi sesiză câ, de undeva, din 
interior venea lumină. Păşind cu grijă, se strecură printre 
grămezile gata să se prăbuşească. Un miros de hirtie şi de piele 
îi umplu nările. Şi un alt miros cu mult mai puţin plăcut. 

Rif'at îşi făcuse o fortăreață pentru el însuşi printre turnurile 
căzute ale afacerii sale. Şedea pe podea, la lumina unei 
luminări care era pe sfirşite. Ţinea în poală o carte mare din 
care rupea paginile în tăcere. Peste tot în jurul lui, era o 
grămadă de hirtie ruptă amestecată cu ceară topită. Puncte de 
sînge roşu pătau hirtiile pe alocuri. Dintr-o privire, îţi puteai da 
seama că era vorba de cineva foarte bolnav. Librarul privi în sus 
la Shukri care se aplecase desupra lui. Arăta extrem de afectat 
de boală. 

Nu dădu semne de recunoaştere la început. Privirea îi era tul- 
bure. Nu se citea frica. Rif at devenise imun în faţa acesteia sau 
atit de plin de ea, încît nu mai rămăsese loc gol. Avea ochii 
injectaţi şi înfundaţi în orbite, obrajii neraşi, supţi, ofiliţi, goliţi 
de culoare. Pe git, o rană deschisă, purpurie i se întindea de sub 
bărbie spre guler. 


Abia mai tîrziu îl recunoscu pe Shukri, fapt ce fu marcat de un 
acces violent de tuse. Asistară neputincioşi la contorsiunea 
convulsivă a întregii sale fiinţe, adîncindu-se din ce în ce mai 
profund în tuse, luptîndu-se, zbătîndu-se disperat după puţin 
aer de respirat. Dură mult pînă cînd încetă să tuşească. Cînd 
termină, Rif at se lăsă într-o parte, sprijinindu-se nesigur într-o 
mînă şovăitoare, şi scuipă pe podea un amestec de sînge cu 
salivă. Stătu o vreme să-şi recapete suflarea, plimbîndu-şi ochii, 
pe rînd, la fiecare dintre vizitatorii săi, ca şi cînd se simţea prins 
într-o cursă şi căuta o cale de ieşire. 

— Qasim, rosti Shukri, îngenunchind. De cînd eşti în starea 
asta? 

Librarul se uită la el. Bărbia îi era udă de sînge, ochii goi: 
momentul recunoaşterii trecuse. 

- Aşa? Totdeauna aşa. Toată viaţa mea am fost aşa. 

Cuvintele ieşiră greoi, incoerente, picurînd din gura sa. 

- De cît timp eşti bolnav? 

- Nu sînt bolnav... Doar obosit. Am nevoie de... somn. Dar 
mă tem... de vise. Şi cărţile... Prea multe de ascuns. Ei nu 
trebuie să le găsească aici. 

în mod automat, miinile-i apucară cartea din poală şi 
începură să rupă pagini din ea. Shukri băgă de seamă că era un 
exemplar din Diwan-ul lui al-Mutanabbi. Poezii din ea zăceau pe 
jos însîngerate, pline de spută. Shukri se uită mai bine la Rif'at. 
Nu era expert, însă îşi dădu seama că librarul nu mai avea mult 
de trăit. Dacă avea pneumonie, atunci era infecțioasă. La 
fiecare acces de tuse împrăştia bacili în aerul din cameră. 

- Chem un medic, hotărî Shukri. Mai există modalităţi de a 
găsi unul. S-ar putea să nu fie încă prea tirziu. 

- Prea tirziu, repetă Rif'at. închise brusc ochii şi gura i se 
strimbă de durere. Shukri îi atinse obrazul cu mîna. în ciuda 
palorii, pielea era fierbinte şi uscată la atingere. Bănui că 
librarului i se agravase boala de mai puţin de douăzeci şi patru 
de ore. Din cîte ştia Shukri, perioada de incubație era de şase 
zile. După asta, oamenii se prăbuşeau rapid. Se părea că erau 
mai multe tulpini de virus care acționau simultan, cu infecția 
bubonică transformîndu-se în pneumonie. îi mai dădu lui Rifato 
zi, cel mult două. Gîndindu-se la asta, îşi aminti frica declarată a 
librarului că putea muri de SIDA. 

-  Qasim, îi zise. Noi îl căutăm pe Michael Hunt. A fost pe- 


aici? A încercat să folosească radioul? 

Rif'at îl privi absent. Luă un volum de poezie modernă, Awrag 
al-zaytun, al lui Mahmud Darwish. îl deschise, îl rupse în 
jumătate, apoi fiecare parte în bucățele mai mici. Shukri se 
aplecă, i le luă din mînă şi le dădu drumul jos, pe duşumea. 

Trebuie să ştim, Qasim, insistă el. Trebuie sâ-1 găsim pe 
Michael. înţelegi? 

Recunoaşterea râsâri din nou în ochii lui Rif'at. Se formaseră 
lacrimi care îi curgeau pe obraji. 

Michael, se bilbii. Michael a fost aici. 

Cînd? Cînd a fost aici? 

A'isha se repezi nerăbdătoare, dar Shukri o opri. Rif'at o 
ignoră, privirea i se concentra asupra lui Shukri. Acesta îl apucă 
pe bâtrîn de minecă şi îl trase mai aproape. La aceasta distanţă 
mică, duhoarea era de-a dreptul insuportabila. 

în după-amiaza asta, zise. Făcu o pauză. Sau poate ieri. 
Eu... nu ştiu, nu-mi amintesc... eu... 

începu să intre în panică, îngrozit că ar putea să piardă 
noţiunea timpului. 

E-n regula, murmură Shukri cu voce liniştitoare. Nu-ţi 
face griji. îţi vei aduce aminte. Gîndeşte-te bine, ce a făcut cînd 
a venit? A folosit radioul? Asta te poate ajuta să-ţi aminteşti 
cînd a fost aici. 

Rif'at se foi jenat, încă pe muchia panicii. 

Radio? Nu, radio, nu. Nu există nici un radio. 

Qasim, ascultâ-mă: nu ai de ce să te temi de mine. Eu 
sînt prietenul tău, Ahmad Shukri. Eu ştiu despre radio. Eu l-am 
adus pe Michael la tine. Ai uitat? 

Rif at se uită prin cameră, la turnurile lui Babei, la luminarea 
care pilpiia pe terminate. 

Nu-mi amintesc, zise. Nu-mi aduc aminte nimic. 

Shukri începu să se enerveze. Ştia câ nu trebuie să stea prea 
mult aici. Dorea sâ obţină informaţia şi sâ plece. 

Qasim, te rog gîndeşte-te bine. Cînd a fost aici, Michael a 
folosit radioul să contacteze Londra? 

Eu... nu ştiu. Poate... Da, aşa cred. Sus, s-a dus sus. 

Acolo era păstrat radioul. 

Ţi-a spus adresa lui, locul unde stă? 

Pe faţa librarului apăru o expresie prudentă, şireatâ. De 
undeva din mintea lui, temeri vechi ieşeau la suprafaţă. 


- Michael a plecat, zise. înapoi în Anglia. 

A'isha se simţi ca şi cînd fusese lovită cu piciorul în stomac. 
Putea fi adevărat? Să fi plecat Michael fără ea? 

Se apropie din nou, se lăsă în genunchi în faţa lui Rif'at. 
Shukri nu mai încercă să o oprească de data aceasta. 

- Te rog, îl imploră ea. Te rog uită-te la mine. 

Fu nevoie să-i apuce capul cu mîinile, ca să-l forţeze s-o 
privească. Pielea lui era încinsă şi neplăcută la atingere. Ten- 
doanele de la git îi erau umflate. 

- Pe tine nu te cunosc, şopti el. Nu te cunosc... 

E Numele meu este A'isha, zise, A'isha Manfaluti. Poate că 
Michael ţi-a vorbit despre mine. Rif'at o privi cu tristeţe, dînd din 
cap încet dintr-o parte în alta. Trebuie să ştiu, insistă ea. Tre- 
buie să ştiu adevărul. 

El se mai uită la ea o dată, apoi izbucni într-o altă criză de 
tuse necontrolată. Ea îi dădu drumul, simţindu-şi propria frică, 
propria-i silă accentuîndu-se. Mai mult sînge. Un nod de revulsie 
trecătoare în stomac. Şi spaima că era singură, singură, cu 
adevărat. Tuşea se potoli. 

- Se întoarce, zise el. în noaptea asta, la miezul nopţii. Pen- 
tru răspuns. Căută în bluza lui şi scoase un plic şifonat şi mur- 
dar. îl am aici, şopti, să i-1 dau la noapte. 

Vorbele lui dovedeau luciditate. A'isha se simţi inundată de 
uşurare. Cînd se întoarse, observă că Butrus o urmărea. Oare ce 
gîindea? Se întrebă ea. Era ceva ce nu putea citi în ochii lui. 
Gelozie? Regret? Ocazie favorabilă? 

Din camera alăturată se auzi un zgomot strident. Cineva 
izbise uşa de la intrare de perete. Răsunară paşi apăsaţi, apoi 
estompaţi, pe covorul de proză şi poezie. Cineva lâtră un ordin. 

Shukri acţionă rapid. într-o măsură, se aşteptase la ceva în 
genul acesta. Se răsuci, o apucă pe A'isha de umăr şi o ridică în 
picioare. Rif at întinse mîna şi dădu plicul A'ishei. 

-  Gâseşte-1, murmura. Dâ-i-1. 

- Repede! Striga Ahmad, trâgind-o pe A'isha şi îmbrîncind- 
o spre o uşă în stinga. Pe-acolo! Sus, camera din dreapta. Prin 
ea ajungeţi la acoperiş. Eu fac tot ce pot să-i rețin cît mai mult 
aici. 

îşi băgă mina în buzunarul interior şi scoase un pistol. 

-Dar tu... 

- Du-te! Se adresă lui Butrus. Şi tu! Pentru Dumnezeu, 


grâbiţi-vă! 

Cînd Butrus ajunse la uşa, Shukri suflă în mucul de luminare. 
în acel moment se deschise uşa. La început, nu se întîmplă 
nimic. Era întuneric, o linişte îngrozitoare, o speranţă. Apoi 
cineva începu să ţipe. 


CAPITOLUL PATRUZECI ŞI ŞAPTE 

Michael îşi privi ceasul. Era timpul să facă mutarea. Rif at 
insistase să se întiîlnească la miezul nopţii, cu convingerea naivă 
că întunericul îi va ocroti. Michael încercase să-l facă să 
renunţe, dar librarul fusese mai încăpăţinat decit de obicei. Rif 
at era bolnav, grav bolnav, şi Michael îi promisese câ-i va aduce 
medicamente. Medicul nunţiaturii îi dăduse, în dimineaţa aceea, 
o cantitate de streptomicină şi tetraciclină, după ce îi făcuse o 
singură doză de vaccin. Era destul vaccin ca sâ-i dea lui Michael 
încă şase doze. El urma să aibă nevoie de ele mai mult decit 
medicul. 

Luarea de măsuri împotriva nunţiaturii venise mai repede 
decit se aşteptau. Vaticanul fusese anunţat despre masacrarea 
creştinilor din Egipt, iar slujba papei din dimineaţa aceea 
conţinuse o condamnare aspră a violenţei. Ce-i drept, nu 
acuzase guvernul egiptean de complicitate directă, nu-l făcuse 
direct responsabil de pogrom, dar nu folosise nici cuvinte 
amestecate cînd spusese că guvernul considerase că era mai 
bine să închidă ochii. 

Regimul reacţionase prompt, trimiţind instrucţiuni nunţiului şi 
„instigatorilor discordiei“ să-şi facă imediat bagajele şi să se 
ducă acasă cu un zbor special, pus la dispoziţie de Forţele 
Aeriene ale Egiptului. Nunţiatura, acel „Centru al Cruciaţilor şi al 
Evangheliştilor din Egipt“ fu imediat numită o Dar al-Da'wa, 
destinată expansiunii misiunilor islamice în afara graniţelor. 

Michael era deja instalat, în siguranţă, într-un apartament 
mobilat eteroclit, departe de Shari’ al-Husayniyya, tocmai la 
nord de vechiul zid al oraşului. Verhaeren îl dusese acolo cu o 
noapte înainte, după ce discutaseră. Nu-şi văzuse vecinii încă, 
deşi îi auzise mai des decît o singură dată: paşi, strigăte în 
noapte, geamuri sparte, un copil somnoros plîngînd. 

Avea şi alţi vecini care erau cu mult mai puţin gălăgioşi; prin 
geamul murdar se vedea Cimitirul Bab al-Nasr. Morminte vechi, 
speranţe vechi, satisfacţii vechi. Din cînd în cînd, se auzeau 
vocile înalte ale bocitoarelor tremurind peste pietre, ca un tril 
de păsări stranii. 

Se trezise extenuat pe la ora unsprezece şi se dusese direct 
la Rif'at, de unde transmisese un mesaj radio lui Tom Holly. 
Vrind să-l ocrotească pe librar cît mai mult cu putinţa, se 
întorsese rapid în apartament şi-şi petrecuse restul zilei citind 


sistematic numeroasele hirtii furnizate de Verhaeren, tezaurul 
de informaţii al nunţiaturii asupra lui al-Qurtubi şi Ahl al-Samt. O 
mare parte dintre ele fuseseră compilate de fratele său, Paul. 

Şi le scoase pe toate din minte: Paul, Verhaeren, al-Qurtubi. 
In seara aceasta avea altceva de rezolvat. Trebuia să afle dacă 
galeria de ieşire rapidă mai era sau nu deschisă pe coastă. 
Deschisa pentru el şi, pentru ceea ce părea acum o speranţa 
absurdă, pentru A'isha. 

Strada era liniştita. Noaptea era tăcută şi în aşteptare. 
Închizînd uşa de la stradă, se opri şi-şi palpă buzunarele ca 
cineva care uitase ceva. Cu colţul ochiului urmări vreo mişcare 
suspectă a cuiva care-l spiona, aşteptind s-o ia pe urmele lui. 
Sau să-l ucidă. Inspirâ adînc. Totul era nemişcat. 

Păşi în noapte, ridicîndu-şi gulerul hainei sale ieftine în jurul 
gitului. 

Shukri îl apucă pe Rif'at de braţ şi-l trase prin întuneric în 
spatele unei grâmezi de cutii pline cu cărţi. Calculase distanţa 
înainte de a se stinge luminarea. Frica ferecase limba librarului. 
Shukri simţea cum tremură în mîna lui. Se întreba cine ţipase. 
Propria-i respiraţie era departe de a fi regulată. 

în camera alăturată, cineva înjură tare. Apoi o voce de femeie 
ţipă din nou de durere. Rif'at se căzni să se ridice pe picioarele 
lui. 

- Mama mea, exclamă el. O chinuie. 

Shukri îl aşeză la loc, câutînd să-i acopere gura. îi simţea 
mirosul, amestecul de febră şi de frică. 

- Taci, şuieră în urechea lui Rif'at. Ne omori pe amîndoi. 

De ce nu veneau? Ce aşteptau? Shukri se forţă să vadă în 
întuneric unde era uşa, dar ochii lui nu erau obişnuiţi încă cu 
întunericul. Rif'at se mai zbatea să se elibereze. 

Apoi, din întuneric, se auzi o voce moale ca mătasea. 

3 îti pierzi vremea, Ahmad. Clădirea e înconjurată. Eşti 
depăşit cu mult de numărul nostru. Sînteți patru contra unui 
detaşament întreg. Eşti în măsură să tragi singur concluzia 
evidentă. 

Brusc, Rif'at se dădu într-o parte şi se eliberă. în momentul 
următor era în picioare, strigind cu voce ascuţită. 

- Mamă! N-o să-i las să-ţi facă rău! 

Nu ajunse decit pînă la uşă. Shukri auzi bubuitura şi geamătul 
cînd librarul fu lovit. Văzu doar un petic de lumină unde era, 


probabil, uşa. Şi ceea ce părea foarte probabil figura unui 
bărbat care o bloca. Ridică pistolul şi ţinti figura aceea. 
Zgomotul explodă prin cameră ca o lovitură de trăznet. Cineva 
urlă. 

Se trase înapoi în spatele bastionului de cutii de carton. O 
rafală de foc automat sfişie încăperea, smulgînd tencuiala de pe 
pereţi, cosind cutiile deasupra capului lui. Hîrtia zdrenţuită 
plutea prin aerul perturbat, ca nişte confeti albe. 

- îţi dau încă o şansă, Ahmad. Una singură. De dragul 
vremurilor de demult. Dacă nu pentru tine, atunci pentru 
nepoata ta. Aruncă arma şi predă-te. îţi promit că nu va fi 
nimeni rănit. 

Shukri se răsuci spre marginea baricadei şi trase încă două 
focuri. Trecuse atît de multă vreme de cînd nu mai fusese în 
acţiune. Foarte multă vreme. 

Mitraliera replică, rupînd bezna în mii şi mii de fragmente. 
Cînd se termină, femeia din camera alăturată urlă îngrozitor. 

- O am pe mama lui Rif'at. La fiecare foc al tău, o fac să 
sufere. Depinde de tine. 

Urletul se transformă în plins cu hohote. Shukri ezită, apoi 
aruncă arma. Asta era problema cu viaţa, gîndi el. Deciziile cele 
mai grele nu trebuia să le ia niciodată cei care posedau arme 
puternice. 

- Şi ceilalţi, se auzi din nou vocea. Spune-le să arunce şi ei 
armele. 

- Nu mai sînt alţii, strigă Shukri. 

Simţi ezitarea produsă în partea adversă. Cineva ordonă 
ceva. Lumina invadă camera. 

Intrară în cameră cu prudenţă, cu armele automate gata de 
foc. Doi bărbaţi îmbrăcaţi în uniforma muhtasibin. Costume 
antice, arme modeme: ce bine se asortează, gîndi Shukri. 

Stătea în picioare lîngă cutii, cu miinile ridicate deasupra 
capului, o mînă bătrînâ, obosită, jucînd un joc vechi la fel de 
obosit. II ignorară doar cît controlară prin cameră. Apoi unul îl 
apucă brutal de braţ şi-l trase într-o cameră goală care fusese 
cîndva librărie. Abu Musa şedea pe singurul scaun. Era îmbrăcat 
în veşminte de muhtasib. Totdeauna cu un pas înaintea altora, 
gîndi Shukri. 

în cămăruţă năvăliră aproape o duzină de muhntasibin. Toţi 
purtau barbă şi aceeaşi expresie acră pe feţele lor. Cît de mult 


detesta totul! Lipsa lor de umor îl întrista mai mult decit orice. 
Observă, cu o urmă de satisfacţie, că le pricinuise oarecari 
pierderi: un bărbat zăcea pe podea, gemînd şi ţinîndu-şi coapsa 
strîns acolo unde fusese rănit. 

într-un colţ, mascat de umbre, stătea în picioare un bărbat 
înalt. Shukri se uită bine la el, încercînd să-şi facă o idee despre 
trăsăturile lui, dar acesta se feri din raza lui vizuală. Ceva la el îi 
pâra familiar, însă mintea lui Shukri era prea râvâşită sâ poată 
gîndi cine putea să fie. 

O femeie în virstă stâtea ghemuita jos, lingă Rifat. 
Vînzâtorului de cărţi îi revenise cunoştinţa şi începuse să 
tuşească. Era mult mai bine pentru sărmanul nenorocit sâ-1 fi 
împuşcat mortal, gîndi Shukri. 

Abu Musa dădea instrucţiuni subordonaţilor în momentul în 
care el fusese adus în cameră. 

- Şi ia cu tine şase oameni să acoperiţi faţada clădirii. Aveţi 
autoritate deplină, zicea el. Ceilalţi trebuie să înconjoare prin 
spate. Fata nu poate sâ fi ajuns prea departe. Vreau să scotociţi 
fiecare alee şi acoperiş pînă îi găsiţi. 

II concedie pe bărbat cu o singură fluturare a miinii. După ce 
muhtasib-ul plecă, luînd încă patru bărbaţi cu el, Abu Musa 
întoarse capul şi îl privi calm pe Shukri. 

- Ahmad, scumpul meu înger. Så te găsesc într-o 
asemenea companie. Să cred câ frecventezi o lume ca asta. 

Aproape că zimbea. Shukri nu-l văzuse niciodată atit de 
fericit. Se uită la el, ca şi cînd îl vedea prima oară. Suplu, 
inteligent, arătos, scîrbos. Cîţi ani să fi avut? Patruzeci şi cinci, 
patruzeci şi şase? Părea de vreo treizeci şi cinci. Unul dintre 
aceia care înfloresc în desfriu. 

Shukri ştia totul despre el, îl cunoştea mai bine decît el însuşi. 
îi era scîrbă şi teamă de el. Dacă Abu Musa n-ar fi fost atit de 
bun în meseria lui, atît de chipeş şi maleabil, atît de potrivit 
vinovăţiei unor bărbaţi şi poftelor altora, Shukri l-ar fi dat afară 
din mukhabarat cu mulţi ani în urmă. Acum regreta câ nu 
acţionase. Simti că i se pune un nod în git de frică. 

- Ţi-ai schimbat uniforma, văd. îţi vine bine, zise el. 

Speră că vocea nu trăda ceea ce simţea. 

Abu Musa îl măsură cu răceală. Era ceva în maniera lui care 
suna fals, o nervozitate, o conştiinţă de sine care nu trebuia să 
fie acolo. 


lar tu, zise el, eşti acelaşi mic rahat pretenţios care ai fost 
întotdeauna. Foarte râu. Făcu o pauză, cu ochii pe Shukri. îl juca 
precum peştele în apă, împingindu-l într-o undiţă cu multe 
cîrlige. Ahmad, continuă el, să-ţi explic. Abd al-Karim Tawfiq mi- 
a dat instrucţiuni conform cărora să înfiinţez un Departament de 
Securitate Naţională în cadrul Poliţiei Religioase. La timpul 
cuvenit, acesta va deveni un organ independent al statului 
islamic. De luna viitoare vom prelua funcțiunile mukhabarat 
amn  al-dawla. Deja deţinem controlul brigăzilor împotriva 
revoltelor şi al poliţiei obişnuite. între timp, am de încheiat 
socoteli vechi. Socotelile vechi se fac mai bine în condiţii noi. Cît 
de norocos am fost! Cît timp am fost în mukhabarat, am avut 
mîinile legate. Am avut îndoieli şi suspiciuni, însă cui să le 
împărtăşesc? Pe tine te iubeau, nu pe mine. Tu erai cel mai 
puternic din locul acela sau pe-aproape. Dar te-am suspectat şi 
am ştiut câ te voi avea într-o bună zi. Aşa câ mi-am ţinut gura şi 
am aşteptat. Apoi... 

O urmă de zîmbet licări pe gura subţire a lui Abu Musa. Dar 
nu în ochi. în ochi, nici urmă de zîmbet. Doar nervozitatea care 
nu-l părăsise. Shukri îşi dădu seama rapid câ era cauzată de 
celălalt bărbat, de prezenţa străinului cu faţa ascunsă în 
întuneric. Abu Musa arunca, din cînd în cînd, cîte-o privire, să se 
asigure că e încă acolo. Shukri se uită şi el în colţ, dar nu putu 
distinge nimic altceva decit umbră. 

Acum trei săptâmiîni mi s-a schimbat norocul, continuă 
Abu Musa. Am pus s-o urmărească pe nepoata ta, drăgălaşa 
doamnă Manfaluti, încă de cînd a dispărut soţul ei. La vremea 
respectivă ştiai totul legat de asta. S-ar putea să ştii, de 
asemenea, că a devenit, cîteva luni mai tîrziu, amanta unui fost 
agent al serviciului secret britanic. Un tip pe nume Michael 
Hunt. Făcu o pauză. Oh, licărul acela din ochii tâi. Cunoşti 
numele, bineînţeles. Un triunghi perfect: un ofiţer superior în 
Securitatea Naţională, delicioasa lui nepoată şi un agent străin. 

Vorbeşti prostii. 

Abu Musa dădu din cap rar, cu convingere. 

Nu, zise el, nu prostii. Acum cîteva sâptămiîni, Michael 
Hunt a plecat la Alexandria. Acolo a dispărut. După aceea, 
destul de ciudat, un control de rutină a scos la iveala că şi 
nepoata ta a dispârut la fel de misterios. Ochii fâră zimbet 
susțineau privirea lui Shukri cu o extraordinară duritate. în 


spatele lor, Abu Musa se ridica spre culmi. Nu se ridicase atît de 
sus niciodată pînă atunci şi nu se mai simţise purtat pe astfel 
de aripi. Doar dacă... întoarse privirea pe jumătate, simţea ochii 
care-l spionau. Asta pînă în această după-amiază. în această 
după-amiază, doamna Manfaluti şi un bărbat care, presupunem 
noi, este acelaşi Michael Hunt, au fost văzuţi luîndu-te din 
stradă, pe drumul tău spre casă, de la serviciu. Aţi fost urmăriţi 
pînă la Helwan şi înapoi în oraş în seara aceasta. Şi unde altun- 
deva să vă stringeţi toţi decit aici, într-un magazin al cărui 
proprietar este operatorul radio al lui Michael Hunt? 

Abu Musa se roti. Rif'at îşi recăpătase pe deplin cunoştinţa. 
Era întins pe jos, şi maicâ-sa stătea aplecată deasupra lui. O 
femeie bătrînă, îmbrăcată cu o rochie largă, cu un batic decolo- 
rat, genul de bătrînă pe care îl găseşti pe orice stradă din Cairo: 
stafidită, tristă, fără nici un sens. Shukri se întrebă de ce anume 
se temea cel mai mult: de molima din răsuflarea fiului ei sau de 
Abu Musa. Bănui că de cel din urmă. 

- Ridicaţi-l! comandă Abu Musa. 

Unul dintre muhtasibin de lîngă Rif at îl apucă pe bolnav de 
păr şi-l ridică în picioare, făcîndu-1 să urle. Femeia se lipi de el, 
tipînd şi ea nearticulat. Shukri văzu că sîngera în diferite locuri. 
Avea răni pe toată faţa. 

- Azi, de două ori, începu Abu Musa, au fost interceptate 
transmisiuni radio între Londra şi Cairo de către centrul nostru 
de comunicaţii din al-Amiriyya. Prima a plecat din Cairo, a doua 
din Vauxhall, Londra. 

Cred că Michael Hunt a fost azi aici şi a trimis un mesaj la 
şeful lui. Mesajul venit a doua oară a fost, desigur, răspunsul. 
Ambii au folosit un cod pe care noi nu reuşim să-l spargem. Tu 
vei considera că este vital pentru securitatea noastră naţională 
să fie spart. 

Făcu o pauză şi-l indică din cap pe Shukri. Asta fuse tot ce 
făcuse, tot ce era necesar să facă. Doi muhtasibin veniră în 
spatele lui Shukri şi-l apucară zdravăn de braţe. 

Cînd simţi mirosul de benzina, se întrebă de ce nu-l remar- 
case înainte. Fusese prea speriat, asta să fi fost? Ar fi putut 
ghici încă de cînd dăduse cu ochii de Abu Musa: asta era marca 
fabricii lui, la urma urmei. Simţi cum i se strînge nodul din 
stomac. 

- Te cunosc prea bine, Ahmad, ca să cred că te pot face să 


vorbeşti atit de repede pe cît mi-aş dori. N-am timp şi am 
nevoie de rezultate. Aşa că va trebui să-mi serveşti de exemplu. 
Pe buzele lui se formă din nou o jumătate de zimbet. Se 
întoarse şi îl privi pe Rif at. Nu-i prea mult, nu-i aşa? Un omuleţ 
vîrît în treaba asta pînă peste cap. Acum este înspâimîntat, dar 
nu ştie în ce măsura poate deveni şi mai mult. Dar tu, Ahmad, 
ştii, nu-i aşa? Ştii foarte bine. Poate n-ar fi înfricoşat pentru el 
însuşi, luînd în seamă starea lui. Dar maicâ-sa, va fi speriat 
pentru ea. De îndată ce află ce-i pot face. 

Shukri simţi mirosul de benzină, puternic şi greţos, în aerul 
nopţii. Din piele îi ţişni transpiraţia, în ciuda frigului. închise 
ochii, încercînd sâ-şi alunge durerea şi starea nedemnă. 
Pleoapele îi erau încărcate cu amintiri care nu erau tocmai 
amintiri, visuri care nu erau tocmai visuri. Şi-o aminti pe soţia 
sa. Nu aşa cum o cunoscuse, ci aşa cum o vedea în vis. în 
fiecare noapte, sfişietor, an după an. Pînă de curînd, cînd visase 
o piramida în deşert. Deschise ochii doar ca să vadă camera 
goală, fără cărţi, din nou. 

Abu Musa îşi pocni degetele. Un tip cu faţa subţire făcu un 
pas înainte. Purta în miini un tub lung de cauciuc, moale şi flexi- 
bil. Simţi strînsoarea pe braţe accentuîndu-i-se. Se întreba de ce 
oare nu-l leagă. 

- îţi baţi joc de poziţia pe care o ai, îi spuse. 

- Mai mult decît tine de a ta? îl întrebă Abu Musa. 

- Da, răspunse Ahmad, mai mult decit eu de a mea. 

Acum nu mai conta. Ce importanţă mai avea orice altceva? 

Muhtasib-ul presă tubul pe buzele lui. 

-  Calmeazâ-te, îl sfătui acesta. Relaxeazâ-te şi înghite, va fi 
mai uşor. 

Shukri se luptă să respingă tubul, dar tipul i-1 vîri pe git. Era 
evident că avea practică. îi veni să vomite, se înecă, dar 
individul i-1 împinse, fără menajamente, pe git în jos. Aceasta 
era o formă de viol. 

Cînd muhtasib-ul termină, luă o pilnie cu gura largă şi o 
înşuruba la capătul tubului. Shukri simţi nevoia să urle, dar nu 
putu; nu ieşiră din el decît gemete. Rif'at urmărea, faţa lui se 
întoarse forţat în direcţia lui Shukri. Acesta remarcă frica din 
ochii lui. Ce era mai îngrozitor, molima sau umanitatea? 

Vînzătorul de cărţi începu să plingă în timp ce ei turnau, 
încet, benzină în pilnie. Shukri o simţea alunecînd prin tub şi 


umplîndu-i stomacul cu moarte. Cînd considerară că e de ajuns, 
îi scoaseră furtunul. Shukri tuşi şi se înecă, încercînd să vomite. 
Viscerele îi erau deja în agonie. Muhtasib-ul scoase din buzunar 
o rolă de bandaj, o rolă mică, strinsâ. 

— înghite-o! îi ordonă. 

EI îşi tinu gura închisă. Era prea mult, mai departe nu putea 
să coopereze. Abu Musa dădu din cap, şi muhtasib-ul îi rupse 
maxilarul lui Shukri cu o singură lovitură de pistol. îi vîri apoi 
rola pe git, ţinînd strîns de capătul liber. Ahmad o înghiţi cu 
greu. Se îmbibase cu benzină: gustul îi umplu gura. 

Rif at încetase să mai plingă. Shukri se uita în ochii lui. Frică. 
Resemnare. Nimic din poezia lui, nimic din filozofie nu-l 
pregătise pentru aşa ceva. Ahmad închise ochii. Văzu un şir 
lung de sfincşi, o piramidă neagră al cărei vîrf se înălța spre cer 
cu păsări ce se roteau. Era linişte, o linişte înspâimîntâtoare. Şi, 
în sfîrşit, zgomotul unui chibrit frecat, sisîitul unei flăcări, apoi 
flacăra crescu. Deschise ochii. 

în acel moment, Olandezul ieşi din umbră şi-i zimbi. 

CAPITOLUL PATRUZECI ŞI OPT 

A'isha tremură din cauza frigului şi a temerii. Dacă Michael 
încerca să ia legătura cu Qasim Rif at în noaptea asta, va nimeri 
direct într-o cursă. Habar n-avea cine executase raidul asupra 
librăriei, dar toată zona era împinzită cu muhtasibin. 

Ea şi Butrus şedeau ghemuiţi în umbra unei alei înguste care 
pornea din aleea ceva mai mare din spatele librăriei. Văzuseră 
deja două jeepuri trecînd, pline de poliţişti şi marcate cu 
simbolul Poliţiei Religioase, o semilună verde formată din 
cuvintele: /a ilaha illa'llah: nu există alt Dumnezeu în afara lui 
Allah. Străzile deveniseră nefiresc de tăcute. Nici un pas tirşiit, 
nici o tuse, nici un lătrat de cîine. Nici măcar plinsete de copii în 
momentele de spaimă de după somn. 

Văzură cum coboară oameni înarmaţi dintr-un vehicul ce se 
oprise pe alee. Fără sâ-1 vadă, auzi un ofiţer strigînd ordine: 

-  închideţi zona. Nu lăsaţi pe nimeni să intre sau să iasă... 
Nu uitaţi ce v-am spus: nu trebuie împuşcat nici unul din cei doi 
atita vreme cît nu atacă şi nu sînteţi nevoiţi să ripostaţi cu foc. 
Olandezul îi vrea vii. 

Urmă zgomot de pas alergător, apoi maşina plecă. 

- Am văzut destul, şopti Butrus în urechea ei. Vor pune un 
cordon de jur împrejurul al-Qulali şi-l vor închide. Se uită în sus. 


Pe acoperişul casei opuse se putea vedea o siluetă întunecată, 
profilată pe cer. Mai sus, stelele se împingeau una pe alta să-şi 
facă loc în deschiderea strimtă. Sînt peste tot, zise el. Trebuie să 
ne mişcăm iute, înapoi către Shari'Ramsis. Dacă putem ajunge 
la Spitalul Copt, ştiu pe cineva care ne poate duce înăuntru. 

- Şi Michael? 

a Michael? Ce e cu el? Nu ştii unde e, din ce direcţie 
urmează să vină - dacă vine. Trebuie să ne gîndim la noi. Dacă 
tu n-o vei face, voi fi obligat s-o fac eu pentru tine. 

- Nu-mi dicta ce să fac, răbufni ea. 

- AŞ spune mai degrabă câ-ţi port de grijă, că vreau să-ți 
ofer siguranţă. 

- Siguranţă? Pufni. Cine e în siguranță, Butrus? Omuleţul 
acela pe care l-am văzut noi acum o jumătate de oră rupîndu-şi 
cărţile fişii? Prietenii tăi copţi? Unchiul meu? Nimeni nu este în 
siguranță acum. Trebuie să rămîn, să-l găsesc pe Michael. Dacă 
vrei, poți să te duci. 

- Fără tine, nu. 

Ea se întoarse cu răutate. 

i Fără tine, nu, îl imită. Ce înseamnă asta? Nu eşti soţul 
meu, iubitul meu, fratele meu. Eu fac asta din propriile mele 
motive. Motivele tale sînt diferite. Dacă ai vreunele. 

li întoarse spatele, tremurînd. 

El nu zise nimic, dar ea simţi că tăcerea lui era năpădită de 
sentimentele rănite. Erau din lumi diferite, el nu vedea asta? 
Dragostea te face oare aşa orb? 

- A'isha, nu înţelegi. Nu sper nimic de la tine. Dacă vrei sâ- 
1 găseşti pe Michael, dâ-i drumul. Dar n-o poţi face singură. 
Gîndeşte-te puţin. Tot locul este înţesat de poliţia religioasă. 
Dacă ai şansa să-l vezi tu prima, înaintea lor, n-ai cum să ajungi 
la el. 

Ea se întoarse din nou spre el. întunericul le ascundea feţele. 
Ca o iluminare bruscă, înţelese că faţa ei totdeauna fusese 
ascunsă sub un fel sau altul de întuneric. 

- Atunci ce propui? 

înainte să răspundă, el ezita. 

- Ne ducem la ei, zise. 

- Ce vrei să spui? 

El îi arătă zidul din partea opusă a aleii. 

-  Ajută-mă să urc acolo, zise. 


Cam la nouă picioare deasupra solului, era o fereastră cu 
zăbrele şi cu obloanele trase. Ea ezită o clipă doar. Cu spatele 
sprijinit de zid, făcu scara pompierului pentru el. Jenat, el puse 
piciorul cu grijă şi sări, folosind avîntul cu care ea îl împinse în 
sus ca să ajungă la fereastră. De-a latul ei, cineva întinsese, cu 
mult înainte, fire de sîrmâ ghimpată. Acum erau acoperite cu 
rugină şi slăbite, dar virfurile erau încă foarte ascuţite. Atent, 
temător să nu cadă, şi julindu-şi miinile, desfăcu un capăt al 
celui mai de jos fir. Aproape terminase cînd A'isha îl anunţă că 
nu-l mai poate ţine. 

- îmi pare râu, şopti ea, mă lasă braţele. Ce încercai să 
faci? 

- Ai să vezi, zise el. Aşteptăm citeva minute, apoi te ridic şi 
pe tine. Tot ce trebuie să faci e să desfaci firul de jos la celălalt 
capăt. 

- De ce... ? 

Ea se opri brusc, auzind un motor în alee. Se întinseră pe jos, 
lipindu-se de zid. Un jeep trecu prin faţa deschizăturii, 
îndreptînd un girofar spre alee. îşi ţinură răsuflarea. Jeepul 
trecu, huruitul motorului pierzindu-se complet în adiîncurile 
nopţii. 

Era gata s-o ridice spre fereastră, cînd liniştea nemişcată fu 
sfişiată de un urlet brusc, agonizant. în realitate dură doar 
cîteva secunde, dar nimeni din cîţi îl auziră nu-l vor uita 
niciodată. Era imposibil de precizat dacă era cu adevărat un 
urlet uman sau al unui animal în plină groază a propriei morţi. 
Nu scăzu în intensitate, dar se termină într-un tremur inegal. 
Aerul rămase plin de ecoul lui multă vreme după aceea. 

A'isha se cutremură şi-l cuprinse pe Butrus cu ambele braţe. 
El o ţinu uşor, sfişiat între teama de ceea ce tocmai auzise şi 
dorul amar şi îngheţat de ea. 


: Nu crezi... ? 
= Rif at sau unchiul tău? 
-Nu, eu... 


Se bilbiîi. La unchiul ei nu se gîndise deloc. Temerile ei 
fuseseră legate doar de Michael. 

-  Credeai că e Michael? 

- E aproape timpul. Dacă l-au forțat pe Rif at să 
vorbească... 

O mîngÎie uşor pe creştet. în braţele lui o simţea atît de 


fragilă, 

incit se temea să n-o strivească. Dacă fusese intr-adevăr 
Michael Hunt... Se înfiorâ amintindu-şi cit de groaznic ar fi ca 
fericirea lui să depindă de asta, de moartea altcuiva. Simţea 
totuşi că, în secret, era mulţumit. Dacă fusese Hunt... 

A'isha se smulse din braţele lui. 

- Crezi că a fost Rif at? 

Ce-i făcuseră oare? Sau unchiului ei? 

- Nu ştiu, răspunse Butrus. Cum aş putea să ştiu? 

Ea aprobă din cap. Speculaţiile erau mai mult decit nefolosi- 
toare. Butrus îşi împreună palmele din nou. Ea inspiră adine şi-şi 
puse piciorul în căuş. O ridica fără efort spre fereastra cu 
zăbrele. In mai puţin de un minut, reuşi să rupă sîrma ruginită în 
două. O lăsă înapoi pe pâmint, iar ea i-o înmînă fără să spună 
nici un cuvint. 

îndoi ghimpii de la capete cu piciorul. Nu era pregătit pentru 
asta, nu avea să fie uşor. 

Primul muhtasib era în alee, cam la douăzeci de iarzi de 
intrarea din aleea principală. Veşmiîntul alb îl dădu de gol. în 
final, dragostea lor pentru puritate avea sâ-i trădeze, ca 
întotdeauna. 

- Va trebui să mă ajuţi, zise Butrus. Nu pot face asta singur. 

- Ce doreşti să fac? 

începea să înţeleagă ce intenţiona să facă Butrus. 

- Vorbeşte cu el. Distrage-i atenţia. Spune-i că ai un copil 
bolnav, cere-i ajutorul. Dacă poţi, fă-1 să vină aici, în aleea 
aceasta. 

Ea dădu negativ din cap. 

- De ce m-ar ajuta? Va trebui sâ-i spun că l-am găsit pe cel 
pe care-l caută. Unde vei fi? 

- Voi aştepta, zise el. Lasă asta în seama mea. 

Spera că puţinul antrenament de gherilă pe care-l făcuse cu 
Liga de Apărare Coptă, avea să fie suficient pentru ceea ce ÎI 
aştepta. Se întrebă de ce făcea ceea ce făcea. 

A'isha plecă repede pe alee. Muhtasib-ul o auzi că vine, cam 
de pe la jumătatea distanţei. Se întoarse şi îndreptă arma spre 
ea. 

O clipă destul de lungă ea se gîndi că o va împuşca pe loc, acolo 
unde stătea. 

îşi tinu mîinile depărtate de corp, arătînd limpede că nu purta 


nici un fel de armă. El ţinea arma îndreptată spre ea, şi cînd ea 
fa la cîţiva iarzi de el, îi spuse să se oprească. 

- Am nevoie de ajutor, zise ea. Pe aleea din faţa casei mele 
este un bărbat rănit. Vă rog veniţi. 

Vorbi cu accent sa'idi, ca o femeie venită recent de la ţară, 
neştiutoare, inofensivă, înspâimîntată. 

a Pleacă de-aici! îi ordonă el brutal, fără compasiune în 
glas. 

- Sîngerează, insistă ea. Zice că îl urmăreşte cineva. 
Trebuie să-l ajutaţi. 

El ezită. Ea sesiză că momeala fusese muşcată şi-l scosese 
din echilibrul sufletesc. 

- Unde e omul ăsta? 

Ea-i arătă cu degetul aleea unde aştepta Butrus. 

- Mergi înainte, îi ordonă. 

Era suspicios, neliniştit şi cu mult mai tînăr decit îi păruse la 
început. Optsprezece ani, probabil, cel mult nouăsprezece, un 
băiat înconjurat de bezna adultă. 

Ea merse cu băgare de seamă, simţindu-i prezenţa în spate, 
conştientă de arma automată care putea s-o sfirtece în două 
într-o fracțiune de secundă. Fiecare pas dura cît o eră. Undeva, 
foarte departe, se auzi o voce stridentă în tăcerea vastă a 
oraşului muribund. îşi tinu respiraţia. îl simţea, ucigător de 
aproape. 

Brusc, el se opri. 

- O clipă, zise. Cum te cheamă? 

- Dunya, răspunse ea, dînd numele mamei ei. 

Ştia că o caută, dar nu ştia dacă îi cunoşteau numele. 

-  întoarce-te! Vreau să-ţi văd faţa. Ea se răsuci, încercînd 
să rămînă în umbră. De ce eşti afară atit de tirziu? De ce n-ai 
chemat vecinii în ajutor? 

- Se tem toţi, îi răspunse. Stau înăuntru. Din cauza 
molimei. 

i Nu-i nici o molimă în Cairo, zise el, recitind dogma 
oficială. Vino aproape, vino aproape. 

Avea o lanternă în mînă, avea să i-o pună în faţă. Nu o va lua 
nici o clipă drept o fată de la țară. 

Sări înainte ca el să aibă timp să ridice măcar o mînă să se 
apere, doborindu-1 la pâmiînt. Corpul ei mic nu se putea măsura 
cu forţa lui, dar furia, durerea şi disperarea îi înzeciră puterile. 


El era sub ea, zăpăcit, urlînd. Disperată, îi acoperi gura cu mîna, 
înâbuşindu-i ţipetele. Acum, el dădea din picioare, revenindu-şi 
din şocul iniţial provocat de atacul ei. Nu ştia cît de mult va mai 
reuşi să-l ţină. Puterile i se scurgeau rapid, trebuia să depună 
eforturi ca să-l ţină la pămînt. Cu o mînă, el o lovea peste cap şi 
peste spate, încercînd să scape de ea. 

| se păru un veac pînă cînd ajunse Butrus la ei. Fără un 
cuvînt, îngenunche în spatele muhtasib-ului, aruncîndu-i un laţ 
de sîrmă ghimpată peste cap. Butrus trase tare, cu toată forţa, 
de capetele sîrmei, aducîndu-l unul peste altul, încrucişindu-le, 
strîngînd metalul ruginit în jurul gitului victimei sale. 

Omul se smuci, aruncînd-o pe A'isha la o parte. Turbat acum, 
se luptă să se ridice în picioare, dar Butrus îl ţinu jos, cu un 
genunchi pe fiecare umăr. Ghimpii intrau în gitul tînărului, 
făcînd să-i ţişnească sîngele. încerca să ţipe, dar nu reuşea să 
scoată decit nişte sunete nearticulate. A'isha urmărea cu oroare 
cum se lupta pentru viaţă, cu membrele zvicnind şi faţa contor- 
sionată. Mai mult decit orice, o înfricoşară ochii lui. Nu era nici 
un apel, nici o rugăminte de îndurare, numai frustrare şi minie. 
îşi întoarse privirea în altă direcţie, fără cuvinte. Cînd se uită din 
nou, faţa acestuia se liniştise, tumultul braţelor şi al picioarelor 
se transformase într-o ultimă încordare spasmodică, ajungind în 
cîteva momente la o nemişcare desăvirşită. 

îşi dădu seama că era ceva în neregulă cu mult înainte să 
ajungă la Fajjala. Tăcerea descuranjantă, străzile pustii, ecourile 
vocilor reduse bmsc la tăcere, toate acestea îl avertizaseră de 
un pericol posibil. în mod obişnuit, s-ar fi întors din drum, dar 
acestea nu erau timpuri normale. 

Fu deosebit de atent tot drumul pînă la al-Sabtiyya. în fiecare 
îngrămădire de umbre i se părea că vede duşmani. Mai erau 
aprinse doar cîteva becuri pe străzi, lăsînd întinderi mari ale 
bulevardului cufundate în întuneric. Merse cu grijă, evitind 
băltoacele şi gropile neastupate, acte de curaj în orice timp. 
Auzi un zgomot foşnit, ca şi cînd ceva moale trecu pe lîngă el. 
Un şobolan mare. Primul pe care îl văzuse. 

Văzu librăria. La fereastra de sus era lumină şi peste tot la 
etajele al doilea şi al treilea în susul şi în josul străzii. Se simţi 
liniştit într-un mod straniu. Dar de ce nu era nimeni pe străzi? 
Fusese reinstaurată starea excepţională? Se mai putea întoarce 
chiar şi acum, însă avea nevoie de răspuns în noaptea asta şi 


trebuia să-i dea medicamentele lui Rif'at. Dacă acestea îi salvau 
viaţa librarului, ele erau o mică răsplată pentru tot ce riscase el 
pentru Michael de-a lungul anilor. 

Uşa era deschisă. Michael ezită, întrebîndu-se ce ar putea să 
găsească înăuntru. Nu va mai veni niciodată aici, indiferent ce 
s-a întîmplat. 

în spatele lui auzi paşi. Se răsuci şi văzu două figuri venind 
spre el din umbre. Muhtasibin. Recunoscu hainele albe. Aveau 
arme automate şi mergeau aroganti în direcţia lui. Privi în susul 
şi în josul străzii. Avea vreun rost să o ia la fugă? Aşa, de-al 
naibii, ca un ultim gest? în oricare din cele două direcţii, strada 
se întindea ca moartea. 

CAPITOLUL PATRUZECI ŞI NOUĂ 

Pînă în ultimul moment, ea se gîndi că totul se va dovedi a fi 
o greşeală. Va fi un alt bărbat, un străin, cineva lipsit de impor- 
tanţă pentru ea sau, mai râu, se gîndi ea, era cineva care venise 
s-o caute, cineva care, într-o altă clipă, o va recunoaşte prin 
thawb-ul alb în care se deghizase şi va da alarma. Apoi el se 
întoarse într-o rază de lumină care dădu feţei lui o formă printre 
umbre, şi familiaritate, iar ei îi sări inima, frica pentru ea dispăru 
complet, fiind înlocuită de o devoratoare teamă pentru el. 

- Michael, şopti ea. Nu te teme. Sînt eu, A'isha. Stai calm şi 
nu da nici un semn că m-ai recunoscut. 

El o privi, speriat, uluit de improbabilitatea de a fi reală. Se 
gîndise că n-o va mai vedea niciodată. 

- A'isha?! Nu cred... Eşti chiar tu? 

- Da, iubirea mea. El îi auzi timbrul vocii schimbat şi, într-o 
strălucire momentană de lumină, văzu privirea pierdută şi rănită 
din ochii ei. Involuntar, dădu să o cuprindă în braţe, dar ea se 
trase înapoi. Pentru Dumnezeu, nu mă atinge, nu arăta că mă 
cunoşti. Locul e plin de muntasibin. Trebuie să plecăm de aici cît 
mai repede posibil. Butrus şi cu mine te vom aresta. Vom merge 
cincizeci de metri în direcţia aceea, după care vom intra pe o 
alee. O dată ajunşi acolo, o luăm la fugă. 

- Cum...? 

Butrus îl apucă de braţ. 

- Să mergem, zise. 

A'isha îl apucă de celălalt braţ, gîndindu-se cît de mult tre- 
cuse de cînd se atinseseră ultima oară şi cum reîntilnirea lor 
devenise o parodie. Era cel mai greu lucru pe care îl făcuse 


vreodată: să-l atingă fără afecţiune, sâ-1 tragă pe o stradă rece 
şi întunecată, jucînd un rol, aşteptînd ca, în orice clipă, să se 
declanşeze o alarmă care sâ-i despartă pentru totdeauna. Era 
sigură că erau urmăriţi, că cineva îşi punea deja întrebări şi că 
în cîteva clipe vor fi aruncaţi la pâmiînt, plini de sînge şi buimaci. 
Fiecare răsuflare era o durere fizică, fiecare pas, o viaţă de om. 

Depăşind şocul iniţial, Michael îşi jucă rolul perfect. Se opuse 
răpitorilor săi, ca şi cînd voia să se elibereze. Butrus se întoarse 
şi-i dădu ceea ce păru o lovitură puternică, cu patul armei, în 
stomac. Michael se împletici şi se poticni, ca şi cum şi-ar fi 
pierdut respiraţia, lăsîndu-şi toată greutatea pe cei care-l 
însoțeau. 

Zece metri. 

Liniştea era ca un ou gata să se spargă. Măriră pasul, 
luptîndu-se cu impulsul de-a o rupe la fugă. 

Douăzeci de metri. 

Magazinul rămăsese mult în urma lor acum. Liniştea, ca un 
lichid, îi învăluia, îi îneca, paşii lor afundîndu-se în ea ca nişte 
bolovani. Nimic nu se mişcă. Nimeni nu strigă. întunericul 
aştepta. Tăcere peste tăcere, pas peste pas. 

Treizeci de metri. 

A'isha văzu deschiderea din alee în dreapta ei. Tăcerea se 
întindea din ce în ce mai puţin densă, tensionată, ca o coardă 
de vioară întinsă pînă la punctul de rupere. 

Undeva pirii un emiţător-receptor. Fără nici un avertisment, 
întunericul explodă în sunet şi lumină. Se auzi o voce, distorsi- 
onată de un megafon, tulburind liniştea. în faţa lor, un şuvoi 
luminos ţişni la viaţă, luîndu-le din faţa ochilor vederea pe care 
o mai aveau, orbindu-i. 

-Puneţi armele jos, bubui vocea. Sînteţi înconjurați. Nu aveţi 
încotro să mergeţi. Nu puteţi fugi de Allah. 

Aproape fără să gindeascâ, Michael înşfăca arma automată 
de la A'isha, o ridică în direcţia luminii şi trase exact în rază. 
Urmă o explozie, sticlă spartă. Cineva urlă. întunericul năvăli la 
loc. 

-  Fugiţi, striga Michael. Fugiţi! 

Fugiră. Orbi, călăuziţi de memorie şi de instinct, cu ochii încă 
pulsînd dureros din cauza luminii puternice, cu urechile surzite 
de ecoul vocii tunătoare. Se auzi o împuşcătură, apoi alta. 
Gloanţele intrară în pâmînt aproape de ei. O rafală de foc 


automat atinse zidul după ce trecură ei, rupînd bucăţi de piatră 
din el. 

- Aici! strigă Butrus. 

Intrară în alea din dreapta lor, abia vizibilă ca o schimbare în 
întuneric. Se buluciră, conştienţi de ropotul paşilor lor pe ea. 
Viteza era însă esenţială dacă voiau să ajungă suficient de 
departe de grupul principal de muhtasibin staționat în jurul 
librăriei. 

Se auzi un strigăt: 

-  Qiful Opriţi-vă! 

Din umbră se desprinse o figură, o fantomă ce se contopi cu 
fantomele luminii din ochii lor. 

Continuara să fugă. Se auzi o împuşcătură. Butrus ţipă şi 
căzu pe spate. Michael trase în direcţia figurii în alb, o scurtă şi 
precisă rafală care-şi atinse ţinta. Muhtasib-ul scoase un sunet, 
căzu şi rămase absolut nemişcat. 

-  Butrus! Eşti bine? 

A'isha îngenunche lîngă el, ridicîndu-i capul. 

- Umărul... meu. Glontele m-a nimerit în umăr. îmi voi 
reveni. 

- Poţi să te ridici? Cu ajutorul A'ishei se ridică în picioare. 
Glontele a trecut prin umăr? 

- Nu ştiu, se crispâ Butrus. Nu cred. 

Cu grijă, A'isha îşi plimba mîna pe spatele lui. Nu era nici o 
urmă de rană de ieşire. Glontele era mai mult ca sigur înăuntru, 
în spatele lor se auzeau motoarele pornite, voci aspre dînd 
ordine şi paşi alergînd. 

A'isha smulse veşmiîntul alb de pe muhtasib-ul mort, apoi îl 
ajută pe Butrus să şi-l dea jos pe al lui. Luă arma pe care o pur- 
tase el şi pomi, cu Butrus alături de ea, ţinîndu-şi mîna dreaptă 
cu stînga. Il urmară pe Michael mai adînc în alee. Nu exista nici 
o altă cale de fugă: de ambele părţi erau ziduri înalte cu uşi 
încuiate care interziceau orice speranţa de scăpare. Continuará 
să fugă, hărţuiţi de zgomotul paşilor care îi urmăreau. 

- Ne vor tăia calea la capătul aleii! strigă A'isha. 

Se îndreptau spre aleea care dădea undeva în spatele lui 
Kamal Sidqi, un pasaj suficient de larg ca să permită accesul 
vehiculelor pe roţi. Chiar cînd vorbea, în faţa lor apăru o lumină. 
Era purtată de un vehicul blindat cu motorul în funcţiune. 

Ajunseră la colţ. Michael se lipi de zidul de pe partea dreaptă. 


Grăbit, privi spre pasaj. Cînd îşi trase capul înapoi, A'isha veni 
lîngă el. 

Michael îl ajută pe Butrus să se ţină pe picioare. 

-Repede! strigă el. 

Fugiră pe străduţă. A'isha îi aştepta la cîţiva iarzi mai în jos, 
la intrarea într-un pasaj şi mai îngust. 

- Aici, înăuntru, zise ea. 

Se mişcă în tăcere pe virfurile picioarelor, căutînd siguranţa 
mai mult în linişte decit în viteză. în urma lor, auziră bărbaţi 
strigînd. 

Aleea era întortocheată şi-i conduse într-un labirint de alei şi 
mai înguste şi poteci neumblate. Curînd se treziră prinşi în 
capcana unui pasaj strimt care se închidea cu un zid înalt de 
zece picioare. 

Cînd încercară să se retragă, auziră paşi apropiindu-se. 
Urmăritorii nu puteau mai fi departe de cîteva sute de iarzi. 

-  N-avem altă şansă, zise Michael. Ajută-mă să urc. 

A'isha îl ajută să se caţere pe zid. Michael se lungi pe el, 
întinzînd mîna în jos, îl apucă pe Butrus de mîna bună şi-l trase 
pe zid, trecîndu-1 în partea cealaltă. Paşii erau aproape lîngă ei 
acum. A'isha întinse mîna. Palmele lor se întîlniră şi, o secundă, 
ei îngheţară. Michael o trase cu putere, ea se căţără şi trecu 
dincolo. în deschiderea aleii apărură lanterne. Michael trecu şi 
el de zid şi se lăsă uşor pe pâmînt. îşi ţinură respiraţia. 

Paşii se opriră, ezitară, se îndepărtară. O linişte cumplită, 
întuneric peste tot, nicăieri nici o lumină, nici o mişcare. Un 
şobolan trecu peste piciorul A'ishei, speriind-o. Şobolanul era 
mare şi avea o coadă lungă. Se ghemuiră la baza zidului, 
respirind rar şi ascultind cu atenţie zgomotele făcute de 
urmăritori. Se lăsă o tăcere grea, ca şi cînd zidul era graniţa 
către o altă lume. 

După cinci minute, porniră pe aleea îngustă. De o parte şi de 
alta se înălţau ziduri goale, ca pereţii unui canion.Mai trecu un 
şobolan, apoi altul. Trecură prin alei înguste şi întortocheate, 
mărginite de ziduri înalte şi urite. Ceva nu era în regulă. Nu erau 
muhtasibin aici, iar zona prin care treceau era tăcută ca un 
cimitir. Nu văzură lumini în ferestre, nu auziră voci, nici măcar 
zgomotul îndepărtat al televizoarelor sau radiourilor din spatele 
uşilor închise. 

Luna se iţi de după un nor, aruncînd o lumină slabă, palidă 


asupra oraşului. Lumina învălui ca o pastă zidurile vechi, 
clădirile în ruină, casele abandonate. Era ca şi cînd nu se mai 
aflau în Cairo deloc, părăsiseră umanitatea şi veniseră într-un 
loc aparte, ruinat, o grădină întunecată, îngrădită cu pereţi 
înalţi, un oraş al morţilor. Cam la zece iarzi în faţa lor, o ceată 
de forme prelungi şi sure o luară la fugă în lumina palidă a lunii. 

- Unde sîntem? întrebă Michael. 

Cunoştea bine Cairo. Niciodată, nici chiar în cele mai cumplite 
coşmare nu intrase sau auzise de acest loc. 

A'isha nu zise nimic. încet, cu greu, începuse să priceapă, 
întinse mîna după el, gâsindu-i-o pe a lui în întuneric. Se uită în 
jur: la şobolani, la zidurile bolnave şi stricate, la bucăţile de 
zdrenţe care fluturau în briza pestilenţiala. Şi înţelese. 

Cu tandrete, îl trase mai aproape. Faţa lui strălucea în lumina 
lunii, nefiresc de luminoasă. Ochii lui nu erau ai lui, era un străin 
pe care ea încercase sâ-l iubească. îl sărută, cu ochii strîns 
închişi, la început uşor, apoi cu nerăbdare, nemaireţinînd nimic 
în ea. 

Butrus privea din penumbră. Avea pulsul accelerat şi umărul 
îi pulsa dureros, însă se forţa să se uite. Şi el înţelesese la fel de 
bine unde erau şi ce urma să găsească dacă prospectau mai 
adînc în această zonă răvăşită. înţelesese, dar, vâzindu-i pe 
Michael şi A'isha îmbrăţişaţi, nu mai simţi nimic. Nimic nu mai 
era important, deoarece ştia că nu vor părăsi niciodată vii acest 
loc. 


CAPITOLUL CINCIZECI 

Zidul se întindea în ambele direcţii cît se vedea cu ochii. Cu 
fiecare zi creştea mai lung şi mai înalt. Era gros de patru 
picioare, iar în final urma să aibă o înălţime de cincizeci de 
picioare şi o mie trei sute de mile lungime. Tot ce era păgin în 
Egipt avea să intre în componenţa lui: piramide şi morminte, 
temple şi obeliscuri, ruinele secolelor, cărămidă şi piatră, 
transpiraţia celor morţi de mult şi sîngele celor vii. 

Echipe de bărbaţi lucraseră cu miinile goale la săpatul unei 
fundaţii în nisip, oprind surparea părţilor laterale cu planşete de 
lemn, apoi umplînd şanţul cu ciment şi pietriş cărat tocmai de la 
el-Lisht şi Maidum. Această fundaţie brută fusese nivelată de 
alte echipe zile şi nopţi la rînd. Pe toată lungimea frontierei, 
procesul de execuţie al fundaţiei continua încă fără să fi fost 
întrerupt. Roabele veneau pline cu pietriş şi plecau goalţ. 

Pe această fundaţie se construia zidul. Miini necalificate 
aşezau cărămidă pe cărămidă, lipindu-le între ele cu mortar 
amestecat pe loc. Apa era adusă cu cisterne mari; chiar şi 
atunci cînd forţa de muncă tînjea după odihnă, cisternele 
veneau de la bazele situate de-a lungul fluviului şi-şi goleau 
conţinutul în bazinele gigantice în care se amesteca cimentul. 

Noaptea, lămpi cu arc luminau zidul, astfel că munca putea 
să continue fără întrerupere. Cei care lucrau ziua încercau sâ 
ciupească cîteva ore de somn în corturi şubrede, odihna lor fiind 
tulburată de frigul aspru al deşertului şi de zgomotul monoton 
făcut de generatoarele electrice care ţineau lămpile aprinse. 
Lucrarea avansase pe un front de cinci sute de mile, cu aproape 
optzeci de secţiuni completate simultan. 

în fiecare zi mureau tot mai mulţi oameni. Unii din cauza 
extenuării. Unii din cauza insolaţiei. Alţii din cauza supărărilor. 
Cei mai mulţi erau răpuşi de molimă. Morţii zăceau pe locul 
unde căzuseră sau erau tîrîți de lîngă zid, pe nisip, dacă erau în 
calea roabelor cu cărămizi. Cei care nu erau morţi încă erau, în 
cel mai fericit caz, vii doar pe jumătate. O vreme, munca îşi 
încetinea ritmul, pînă cînd erau aduşi cu autobuzul voluntari 
proaspeţi din oraşe sau din provincie. Fermele rămîneau goale 
pe măsură ce muhtasibin scotoceau ţara, forţind pe oricine 
peste virsta de douăzeci de ani sâ se alăture marelui pelerinaj 
la zid. 

Nu-i hărţuia nimeni, nu-i biciuia nimeni să muncească. Erau 


animați de o pasiune imensă, o grabă înfricoşătoare şi, mai pre- 
sus de toate, o teamă copleşitoare de molima care se râspîndea 
cu rapiditate. Munceau pînă cădeau şi, dacă erau în stare să se 
aşeze pe picioare din nou, îşi reluau munca. Nimeni nu se 
plîngea. 

Tom Holly ajunsese la zid imediat după miezul nopţii de 29. 
Traversase încet deşertul libian, pe jos în mare parte, călărind 
doar atunci cînd era sigur că nu atrage atenţia. Ştia că era 
căutat şi-şi amintea de numeroasele excursii pe care le făcuse 
prin această regiune înainte de absolvire. 

Luna întindea frînturi de perdele albe pe suprafaţa grosolană 
din cărămidă antică şi mortar improvizat. Această porţiune 
fusese terminată de mult. Nu se mişca nimic. Nu era pază, nu 
erau cîini, nici alarmă. La ce ar fi fost folositoare? Zidul nu era 
construit împotriva intruşilor umani, aşa cum se spusese, ci ca 
un obsatcol împotriva vîntului otrăvit care venea din Vest. 

Zidul nu era aşa greu de escaladat cum părea. Avea crăpături 
şi proeminente. Ca într-un vis, învăluit de lumina lunii, Tom urcă 
uşor pînă în virf, apoi trecu în partea cealaltă. Nimic nu 
prevestea că la întoarcere nu va fi la fel de simplu de căţărat 
exact pe unde venise. Ştia însă că, numai prin faptul că trecuse 
dincolo de zid, se angajase personal în runda finală a jocului. 


„Ele se vor rostogoli pînă în fundul iadului.“ 
lov, 17:16 
CAPITOLUL CINCIZECI ŞI UNU 

Cairo era extenuat, înconjurat cu piramide de morţi. înecat cu 
cadavre, fluviul împărţise oraşul în două jumătăţi inegale, anexe 
întunecate ale apelor sale învolburate. Pe străzile pustii, cîinii se 
furişau în cadrele uşilor în căutare de adăpost. în spatele uşilor 
încuiate, muribunzii tremurau de frig şi ardeau de febră. Cei vii 
şedeau tăcuţi, privind în oglinzi pătate şi sparte, câutînd primele 
semne ale propriei lor morţi. 

Luna se ascunsese în spatele norilor negri, luînd cu ea şi 
bruma de lumină. Dintr-un cer violat şi rănit cădea ploaia, un fel 
de burniţă intermitentă. Credeau câ noaptea nu se va termina 
niciodată. 

Şedeau în holul abandonat al unei case, înghesuiți pe 
muchiile aspre ale frigului şi ale întunericului. Capul A'ishei era 
sprijinit de umărul lui Michael, părul lung, încilcit şi ud, atîma pe 
pieptul lui. îşi ţinea ochii strîns închişi. îşi imagina că erau din 
nou acasă, în siguranţa apartamentului lui sau departe de toate 
astea, în Franţa sau Anglia. Oriunde altundeva în afara 
Egiptului, departe de Cairo, oriunde în afara acestui loc 
îngrozitor. 


încercă să-şi astupe urechile în faţa acestei linişti care o 
presa din toate direcţiile, înghiţind-o ca apa pe o înecată, 
neîndurătoare şi iute. Cele cîteva vorbe pe care ea şi Michael le 
schimbaseră fuseseră mai râu decit nimic. 

Butrus şedea puţin mai departe de ei, în cealaltă parte a cori- 
dorului, îngrijindu-şi umărul rănit, adormit pe jumătate, semi- 
conştient din cauza durerii sîcîitoare. A'isha făcuse tot ce putuse 
pentru a-i pansa rana, însă nu era nevoie de multe cunoştinţe 
de specialitate să-şi dea seama că, în curînd, urma să fie 
necesar un ajutor medical. Se foia neliniştit în semivisele lui, din 
cauza durerii şi a ceea ce simţea. Chiar şi în momentele de 
luciditate nu le putea despărţi. 

Nu se aventuraseră pe scări în sus. A'isha avea o lanternă 
luată de la unul dintre muhtasibin pe care îi uciseseră. O 
folosise la început să găsească drumul, dar, la un moment dat, 
o stinsese. Lumina nu dezvăluise nimic altceva decit mizerie şi 
decădere. 

Peste tot era praf, în pliurile zdrenţelor şi în îndoiturile 
încîlcite; pe trepte, pe praguri, pe tocurile ferestrelor. Peste tot 
erau şobolani. Uriaşi, negri, cu cozi roz şi ochi sclipitori. îşi 
săpaseră drumuri prin clădiri, lâsînd urme vizibile de labe pe 
toată suprafaţa covorului de praf. Nu se temeau, semn că erau 
obişnuiţi cu prezenţa omului. Peste tot îşi lăsaseră morţii să se 
descompună. 

Ea deschise ochii, în sfîrşit, clipind în întuneric. Visele i se 
spulberaseră. N-avea nici un rost să se agaţe de ele. 

-  Asculţi şi tu? întrebă ea. 

- Da, răspunse el, ascult. 

Ea tăcu. Nu era mai bine să-l lase în ignoranta lui, sâ-i lase 
încă puţine ore de pace? Pînă la răsăritul soarelui şi pînă va 
înţelege singur? Dar el îi ceruse să-i spună şi, după ce fuseseră 
atit de mult timp despărțiți, ea nu putea sâ-i ascundă nimic. 

- L-au izolat total, zise ea încet, poticnindu-se. Un sector 
întreg al oraşului. Am crezut că-i doar un zvon, unul dintr-acelea 
fără sens, de care nu te poţi feri în Cairo. Ştii cum e. Nu i-am 
acordat atenţie. M-am gîndit că nu pot să fie aşa de proşti. 

-  Vorbeşti fâră noimă, zise el. De ce l-au izolat? 

Ea ezită să răspundă. Apoi ieşi totul într-un singur cuvînt. 

- Molima, zise. L-au izolat din cauza molimei. A izbucnit 
într-o zonă, la început. Un singur sector, Bulaq. Nu ştie nimeni 


de ce. Probabil din cauza şobolanilor. Dacă această izbucnire a 
urmat modelului tradiţional, înseamnă că a fost o invazie a lor 
dinspre regiunea Mării Negre. Pasteurella Pestis este o boală 
întilnită la rozătoarele de stepă. Şobolanii infectați au migrat 
încoace, s-au înmulţit şi apoi au împrăştiat boala vecinilor lor 
umani. Oricum, oamenii au început să moară în număr mare, 
cei mai mulţi în acest cartier. Aşa că cineva a zis: „De ce să nu 
impunem o carantină? Să închidem complet cartierul Bulaq 
construind un zid de jur împrejur şi sâ-i lăsăm acolo? Nimeni nu 
intră, nimeni nu iese. Jumătate dintre ei sînt copţi, de-abia 
scăpăm de ei. Pe restul să-i salveze Allah, dacă vrea. Asta ne va 
lăsa cu doar o mînă de cazuri izolabile în restul oraşului.“ Aşa s- 
au gîndit şi au crezut că pot să o ţină în friu, că Allah îi va ajuta 
să ridice bariere împotriva infecţiei. S-au înşelat, desigur; totuşi, 
au izolat acest sector. Au delimitat un triunghi aproape perfect, 
mărginit la vest de Comiche, la nord, de o parte din al-Sabtiyya, 
apoi brusc în jos, în spatele lui al-Qulali cam pînă spre 6 Uktubir, 
toată partea vestică a al-Galei, lâsînd magistrala de cale ferată 
neatinsă pînă în nord-vest de-a lungul 26 Yuliyu. Asta a lăsat 
clădirile Radioului şi Televiziunii în exterior. Au ridicat ziduri pe 
toate străzile, apoi au blocat toate uşile şi ferestrele care 
dădeau în afară. 

Ea privi spre el, la forma lui neclară, care începea să se 
alerteze în întuneric. 

- Sîntem într-un cimitir, explică ea în continuare. Un cimitir 
de ciumaţi. 

- Oamenii au acceptat? N-au încercat să evadeze? 

- Ba da. Aşa am auzit. Unii au încercat, dar au fost puşi 
paznici pe toate rutele posibile de scăpare. Nimeni n-a reuşit sâ 
scape viu. 

- In seara asta nu erau paznici cînd am trecut noi. 

- Trebuie câ i-au demobilizat după un timp. N-a mai rămas 
nimeni care să evadeze. Ce rost mai aveau paznicii? Ea tâcu 
puţin. Dar îi vor pune înapoi. Să ne aştepte. Sintem prinşi în 
capcană, Michael; gărzi afară, şobolani înăuntru. Şobolani şi 
numai Dumnezeu ştie ce aici, în camerele astea. 

Se cutremură. El o strînse în braţe, fără cuvinte. 

După un timp, se trase înapoi şi se sprijini de zid. Cînd făcu 
mişcarea, simţi ceva în buzunar, plicul pe care i-1 dăduse Rif'at. 
II scoase şi i-l dădu lui Michael, explicîndu-i ce era şi cum 


ajunsese în posesia lui. 

Dă-mi lanterna, zise el. 

Deschise plicul mototolit şi scoase o bucată de hirtie pe care 
Rif at scrisese cu mina lui textul mesajului de la Century: 

R 84156 / ED / 29.12.99 

începerea transmisiunii: 1723 

Sursa: EGYPTDESK, VAUXHALL c PH 

Destinația: BAZA DIN CAIRO 

Operator: B 9 

TEXT 

P.H. trimite felicitări pentru întoarcerea ta din morţi. 
Confirmăm plecarea lui Moş Crăciun din U.K. 17.12.99. De 
asemenea, confirmăm mesajul lui în aceeaşi dată, la întîlnirea 
propusă. Moş Crăciun va ajunge la Palatul de Zahăr între orele 
15.00 şi 22.00 noaptea, între 31 şi 1. Puneţi accentul pe 
posibilitatea aminării trecerii frontierei ostile. Ca răspuns la 
cererea ta din 29.12.99, avem instrucţiuni care hotărăsc că 
evacuarea pe mare, acum, este imposibilă. Este absolut 
necesar să te întilneşti cu Moş Crăciun, P.H. cere amănunte 
despre A.M. Ai ştiri în chestiunea R.M. Doreşte şi el detalii ale 
investigaţiilor tale la Alexandria, prioritate maximă. Mult noroc. 

SFÎRŞITUL MESAJULUI Sfîrşitul transmisiunii 1724. Fără 
semnătură. 

Michael strînse hirtia în mînă încet, apoi o aruncă jos. 
Lanterna lumină cu o rază puternică excrementele de şobolan. 
Moş Crăciun era numele de cod al lui Tom Holly. Palatul de 
Zahăr era termenul lor de argou pentru cafeneaua Sukaria din 
Khan al-Khalili. Un calcul sumar revelă că Tom îl va aştepta pe 
Michael acolo peste două zile, cel mult trei. 

A'isha ridică ghemotocul de hirtie şi-l desfăcu. După ce-1 citi, 
îl puse inconştient înapoi în buzunarul ei şi întreba: 

Ce e Palatul de Zahăr? 

Sukaria, zise el. Acolo obişnuiam să ne întîlnim, era 
localul nostru. Nu ne deranja nimeni, puteam sta la o singură 
ceaşcă cu cafea o seară întreagă, dacă voiam. 

închise ochii. Cum naiba devenise Percy Haviland atit de 
adînc implicat? Şi de ce oare bătrînul pungaş era atît de intere- 
sat de ce lucrase Michael în Alexandria? Ceva era greşit, era 
sigur de asta. 

Cum naiba obținuse Tom Holly permisiunea pentru o misiune 


de teren în Egipt? Oricine ştia că era culmea nebuniei să trimiţi 
un şef de birou în propriul său teritoriu, în special într-o situaţie 
ca aceasta. Tom făcuse vreo încurcătură? Asta să fi fost? Sau 
asta se întîmpla? Acţionase din proprie iniţiativă şi acum 
Vauxhall-ul încerca să-l acopere, să facă ceva bun pentru o 
treabă proastă? Asta era ceea ce se petrecea? Sau totul trecea 
prin mîinile „cîrtiţei“? Cu groază, Michael se întrebă pentru 
prima oară dacă nu cumva ciîrtiţa ar putea fi Percy Haviland în 
persoană. 

Deschise ochii şi o văzu pe A'isha. Lacrimi lente i se 
prelingeau pe faţă. Tremura, însă nu de frig. Michael întinse 
braţele şi o trase spre el. 

- Am crezut că ai murit, şopti ea. El nu zise nimic. Se 
simţea atît de departe de ea, încît îşi punea întrebarea dacă va 
mai gâsi vreodată calea de întoarcere. M-am gindit câ nu te voi 
mai revedea, continuă ea. El o auzi, dar nu zise nimic. O ţinea în 
braţe, dar putea fi un străin susţinînd un alt străin. S-a întîmplat 
atit de demult? întrebă tot ea. Pare că au trecut ani, dar n-au 
putut fi. 

- Nu, zise el cu greutate. N-au fost ani. 

Urmă o tăcere lungă, chinuită. Michael se cutremură şi o 
strinse mai aproape de el, dorindu-şi ca întunericul şi tăcerea 
să-l părăsească pentru totdeauna. 


CAPITOLUL CINCIZECI ŞI DOI 

întunericul se ridică, dar liniştea rămase intactă. Michael se 
trezi dintr-un somn care se transformase rapid în coşmar. 
Văzuse din nou piramida, umblase prin coridoare nesfirşite şi 
privise cum zeul cu cap de tap se reinstalase pe tronul lui. 
Trezindu-se în dimineaţa cenuşie, după un vis împărtăşit de 
atiţia alţii, se simţi împuţinat, pradă unor temeri pe care nu le 
putea numi. 

A'isha era trează deja. O gâsi la piciorul scărilor, schimbîndu-i 
bandajul lui Butrus. Coptul avea febră şi dureri mari. A'isha îl 
privi pe Michael care se apropia. 

- Trebuie să-l scoatem de aici, Michael. Rana este 
inflamată. Are nevoie de antibiotice şi dezinfectante. 

Michael privi în jurul lui. în lumina zilei murdăria şi 
degradarea erau mai vizibile. Plăci de ipsos lipseau complet sau 
atimau de pe ziduri. Pe trepte erau cioburi de sticle sparte. La 
capătul primului rînd stătea nemişcat, cu faţa la ei, un şobolan 
mare, cu ochii roşii, care se uita fără teamă la ei. 

- Ai dreptate, recunoscu el. Dar cum o vom face? Dacă e 
adevărat ceea ce ai spus, vor înconjura acest loc. Nu vom fi în 
stare să ieşim afară, cel puţin la lumina zilei. 

A'isha fu de acord. Termină legătura bandajului şi se uită din 
nou în sus. Era prima oară cînd el o vedea în lumină normală, de 
cînd se regăsiseră. Gîndi că îmbâtrinise. 

-  _Arăţi obosită, zise el. 

-  Şitu. 

El încuviinţă din cap. 

- Paul e mort. 

Rosti asta cu brutalitate, deşi nu aşa intenţionase. Ca şi cînd 
vorbise altcineva. 

A'ishei i se tăie respiraţia. 

i Nu mi-ai spus nimic despre tine. Despre ceea ce ţi s-a 
întîmplat pe parcursul ultimelor cîtorva sâptămini. 

- Te-am căutat, râspunse el cu o voce fermâ. De cînd am 
primit scrisoarea ta. 

Ea îl privi. Era oare adevărat? O căutase în tot acest răstimp? 
Fuseseră momente în care se îndoise, cînd gîndise câ el luase 
un vapor şi plScase înapoi, în Anglia. îi căută mîna. Era rece. 

: Hai să ieşim, propuse ea. S-ar putea sâ doarmă puţin 
acum. 


leşiră afară în dimineaţa tăcută, pe o stradă cu case 
dărăpănate şi abandonate. Undeva, o uşă bătuta de vînt se tot 
lovea de tocul ei. Pe partea cealaltă a străzii, o ţeasta de oaie 
strălucea albă în lumina unui soare palid. Peste tot era un miros 
de hoit, iar izul de descompunere le întorcea stomacul pe dos. 

Se plimbară încet pe străzile moarte, pe lîngă magazine 
abandonate. în amîndoi era un gol, un gol care nu venea de pe 
străzi sau din clădirile abandonate, ci din interiorul lor. O vreme 
nu vorbiră, nici nu se atinseră. Apoi, trecînd pe lîngă o pancartă 
care proclama o nouă viaţă pentru naţiune, el o apucă de mînă. 
Era atit de fragilă, încit îi simţea oasele ascuţite prin piele. 

în sfîrşit, începură să vorbească. Ea îi povesti tot ceea ce i se 
întimplase, de evadarea cu Butrus şi despre noaptea de 
dinainte, la Rif at. 

- îmi pare rău de unchiul tău, zise el. 

- A fost un trădător. Tu l-ai plătit să-şi trădeze ţara. Nu-mi 
pare rău pentru el. 

- L-am plătit? Ţi-a spus el asta? 

- Nu, dar cred câ a existat un preţ. 

- Un preţ, da, sigur. însă niciodată bani. Nici influenţă. Nici 
promisiuni. Nu i-am dat nimic lui Ahmad Shukri. A făcut totul din 
simţul datoriei. 

- Datoriei? Ea se înfurie. Şi-a trădat ţara. Ce simţ al datoriei 
poate conduce un om la asta? 

Michael scutură din cap. 

- N-a trădat niciodată Egiptul. Nici nu i-ar fi trecut prin 
minte. Ahmad şi-a iubit ţara. A fost de acord să mă ajute pentru 
că eram pe jumătate egiptean, fiindcă împărtăşeam aceleaşi 
speranţe. Ahmad a venit la mine fiindcă era îngrijorat de 
contactele dintre guvernul anterior şi alte structuri mai puţin 
stabile din regiune. Organizaţia din care făcea parte chiar el 
fusese infiltrată masiv cu proirakieni şi alte elemente. 

- El a venit la tine? 

- Da. Ştia cine sînt şi m-a căutat. Trebuia să ne ajutăm 
reciproc. Din cînd în cînd, eu îi dădeam cîte o informaţie. Nimic 
altceva n-a schimbat ordinea asta. 

A'isha râmase tăcută. Continuará să se plimbe. Cum dădură 
colţul străzii, văzură în faţa lor o mulţime de şobolani 
îngrămădiţi ca un roi de muşte pe ceva lung şi răvăşit care 
zăcea în mijlocul drumului. Se grăbiră să se întoarcă şi făcură un 


alt cot, în altă direcţie. Abia atunci Michael îşi dădu seama că nu 
erau nici maşini, nici autobuze şi nici un fel de vehicule 
motorizate. 

- Nu mi-ai vorbit despre Paul, reluă ea ideea. Ai zis că a 
murit, atita tot. 

Cu pauze, începu sâ-i explice. Cuvintele ieşiră într-un şuvoi, 
aproape incoerent, sfişiind liniştea şi umplînd-o cu durere. 

Brusc, fără anticipare, se pomeni plingînd. Toată viaţa lui 
fusese păcălit de lacrimi: de lacrimi de ruşine, de regret, de 
mînie. Şi acum, în acest loc mizerabil, nepotrivit, îl năpădiră ca 
un roi de viespi. Spre surpinderea lui, se pomeni gîndindu-se la 
fata pe care o văzuse pe geamul trenului, la faţa ei palidă, la 
tristeţea din ochii ei, lamuhtasib-ul care deja îi pusese pistolul la 
timplă. Putea să înţeleagă soarta lui Ronnie, a lui proprie, dacă 
ajungea s-o sfirşească, chiar şi ceea ce i se întîmplase lui Paul, 
dar fata aceea, de ce? Din cauza ei, morţile celorlalţi nu aveau 
sens, erau nimic, nici măcar gesturi împotriva nonsensului 
fundamental al lucrurilor. Ronnie, Paul, oameni pe care îi 
ucisese el. 

Ea îl ţinu în braţe pînă cînd pliînsul încetă. Miinile ei îl mîngiiau 
cu mişcări reflexe de afecţiune şi resemnare. El era din nou al 
ei, oricum, pentru o perioadă scurtă. îl dorea, îl dorea atît de 
mult, încît trebuiasâ-şi muşte buza să se abţină să strige. 

Pe măsură ce i se uscau lacrimile, deveni conştient din nou 
de prezenţa ei. îşi dădu capul un pic pe spate şi o privi, ca şi 
cînd o vedea pentru prima oară. Se gîndi că era frumoasă, 
speriată şi un pic nebună. Cînd se cunoscuseră, o crezuse 
distantă, aproape de gheaţă, apoi, în cîteva momente, se 
topise. Ochii îi erau întunecaţi, nu putea vedea nimic în ei. Simţi 
mîna ei pe obraz. Fără să scoată un cuvint, îi desfăcu nasturii 
hainei şi o dădu la o parte. Mina lui îi atinse sînul şi o simţi 
invadată de aceeaşi dorinţă care-l cuprinsese şi pe el. îl lăsă să 
o dezbrace, se lipi de el, îl sărută, nepâsîndu-i că era atita linişte 
sau că străzile erau lungi, goale şi pline de praf. 

O întinse acolo, jumătate pe haină, jumătate în murdăria 
străzii. Nu era urmă de eleganţă nici în act, nici în intenţie. Prin 
geamurile închise, îi urmăreau morţii, fără cuvinte. îi ridică fusta 
pînă deasupra taliei, o dezbrăcă. îşi trecu degetele peste ea, 
uşor şi perfect, iar ea ţipă cuprinsă parcă de panică. Elo 
readuse la tăcere cu un sărut care se transformă în nebunie, în 


vreme ce îi rupse rochia şi-şi lipi buzele de sînii ei, apucîndu-i 
sfircurile cu gura udă. Se gîndi la Carol şi la pasiunea ei ieftină, 
la Paul şi la dezaprobarea lui, şi la sînii din palmele lui - ai lui 
Carol, ai A'ishei şi ai primei femei pe care o iubise. O frămîntă 
ca pe o bucată de mătase. Ea îl strigă pe nume. Descheindu-se, 
se întinse peste ea. Nu mai era linişte acum, şoaptele şi 
respiraţia lor o rupseră în fişii, iar ţipetele lor îşi propagau ecoul 
prin oraş, ca pescăruşii în zborul circular. Intră în ea nepăsător, 
în adiîncurile ei, pînă cînd strigară amindoi, mîinile lui erau pe 
umerii ei, dirijind-o spre moment, ea căuta să-i afle ritmul, 
trâgîndu-l cu toată forţa în ea. Miinile lui îi apucară din nou 
sînii, mişcare ce o făcu să-şi încolăcească picioarele în jurul lui. 
în tot acest răstimp liniştea era aşternută deasupra lor ca o 
pătură. 

Se termină în tăcere, la fel cum începuse, cu un ultim țipăt al 
ei, care sfişie cerul de la un capăt la altul. Zăcea întins pe ea, cu 
faţa ascunsă în părul ei încîlcit. După o vreme, ca şi cînd 
greutatea lui devenise insuportabilă, se lăsă să alunece lingă 
ea. Nu ştiură cît de mult stâtură aşa, privindu-se ochi în ochi 
întrebători sau cu ochii închişi, întorcîndu-se încet într-o lume în 
care întunecimea cea mai adîncă era artificială. 

La început ea îi urmări de la distanţă şi, cînd văzu că ei nu-şi 
dau seama de prezenţa ei, se apropie. Nu erau primii pe care-i 
văzuse că se împreunează pe stradă, deşi încă nu înţelegea 
scopul sau motivul schimbării care se abătea asupra lor. Uneori 
strigau, alteori râmîneau tăcuţi de la început pînă la sfîrşit. O 
dată văzuse treizeci şi mai bine de cupluri la un loc, goi, rîzînd şi 
ţipînd, poticnindu-se prin uşile întunecate, în timp ce se pipâiau. 
Nu-i plăcuse asta: vocile lor aspre şi privirile sălbatice o speria- 
seră. Dar cei tăcuţi, cei interiorizaţi fascinau şi repugnau. 

Se întrebă de unde veniseră aceştia doi. Nu-i mai văzuse pînă 
atunci, nu erau prieteni ai părinţilor ei, nu erau vecini de-ai lor. 
Nu că ar fi contat. Indiferent cine erau, aveau să se molipsească 
şi să moară ca toţi ceilalţi. 

Se aşeză pe o treaptă şi-i aşteptă să termine. Era plăcut să 
conversezi cu cineva după tot acest răstimp. 


CAPITOLUL CINCIZECI ŞI TREI 

Numele ei era Fadwa. Avea nouă ani, trei luni, cinci zile şi se 
comporta ca şi cînd ar fi avut de trei ori această virstâ. Cînd o 
întrebară, le răspunse că pe mama ei o chema Samira, pe tată, 
Nabil şi că avea trei fraţi - Samih, Rashid, Khalil - şi o soră, 
Fawziyya. Şi o mulţime de unchi, mătuşi şi verişori. 

A'isha o privi cu milă pe fetiţă. Nu părea atinsă de boală, dar 
era slabă, firavă şi murdară. Părea că de vreo lună şi mai bine 
era neîmbâiată şi nu schimbase hainele. 

- Unde sînt mămica şi tăticul tău? întrebă. 

Se simţea însă ciudat vorbind unui copil care tocmai asistase 
la felul în care ea şi Michael făcuseră dragoste şi care trata 
întreaga procedură cu lipsă de interes, chiar cu plictiseală. 
A'isha ghici că asta nu era prima dată. Se cutremură cînd se 
gîndi cît de repede căzuseră amîndoi în vraja acestui loc 
îngrozitor. 

- Vă duc la ei, dacă vreţi, zise Fadwa. 

A'isha îşi muşcă limba. Mai erau şi alţii în viaţă aici? 

Michael se simţi mult mai jenat aflîind că Fadwa îi privise. 
Faţa ei serioasă şi ochii, în care nu era nici pasiune, nici viciu, i 
se păreau plini de reproş. Se apropie de ea şi se aplecă. Era 
doar un firav copilaş abandonat, însă, lingă ea, se simţea 
vulnerabil. Ea îl privea fără curiozitate, cu o expresie în ochi pe 
care n-o putu descifra. Erau mari şi negri, îi aminteau de ochii 
fetei din tren. 

- Sînt foarte departe? O întrebă. Ea dădu din cap că nu. 
Avem un prieten bolnav aici, aproape, şi nu vrem să-l pierdem 
dacă ne îndepărtăm. Nu cunoaştem această parte a oraşului. 

Fadwa încuviinţă cu înţelepciune. Ştia totul despre bolnavi. Şi 
despre cei care se rătăcesc: la început şi ea se rătăcise de 
multe ori, cînd lumea începuse să moară şi era trimisă din loc în 
loc cu mesaje, după mîncare sau să aducă veşti despre cine mai 
trăia şi cine nu. 

- De unde aţi venit? întrebă ea. 

- Din afară, răspunse Michael. De dincolo de ziduri. 

- E frumos acolo, afară? 

- Da, minţi el. Foarte frumos. N-ai fost? 

Ea clătină din cap. 

z Am fost de multă vreme, răspunse ea. Cînd eram mică, 
ne-am dus cu o maşină, una mare. îmi amintesc că era roşie şi 


mirosea a miere. Era a unui prieten de-al tatălui meu. Făcu o 
pauză. Faţa ei căpătă o expresie preocupată. Au luat toate 
maşinile şi autobuzele de aici, explică ea. 

- De ce? 

- Nu ştiu. Au venit bărbaţi. Poliţişti. Aveau uniforme 
caraghioase. Ne-au spus că nu mai avem nevoie de maşini. Au 
avut dreptate, deoarece lumea e bolnavă şi nu mai poate 
conduce. Se opri brusc şi o secundă fu din nou o fetiţă. O fetiţă 
care era foarte însingurată şi foarte speriată. Apoi, cu resurse 
mai presus decit ale unui adult, îşi ridică din nou capul. Mai întîi, 
vom merge la prietenul vostru, zise. Atunci voi şti unde este şi 
voi putea să vă aduc înapoi. 

La cîţiva toii de picioarele Fadwei trecu un şobolan lung. Ea 
nu se sperie, nici măcar nu clipi. A'isha se uită în jos şi băgă de 
seamă că Fadwa purta o pereche de ghete bărbăteşti cu cîteva 
numere mai mari decît măsura ei. 

- îi umplu cu bucăţi de cîrpe, explică Fadwa. Nu sînt foarte 
comozi. 

Pomi şchiopâtind uşor, mergînd pe lingă ei ca o femeie în 
miniatură, în direcţia indicată. 

Butrus era treaz pe jumătate. Febra cedase oarecum, însă 
durerea era la fel de acerbă. Stătură puţin cu el, explicîndu-i 
planul lor. Urma să-i găsească pe părinţii Fadwei şi, poate pe 
alţi supraviețuitori cu care să discute probabilitatea găsirii unei 
căi de ieşire. Dacă puteau localiza o farmacie, sperau ca în 
magazia acesteia să găsească analgezice pentru el. Erau siguri 
că Fadwa avea acces la vreun sortiment de mîncare. 

O luară într-o altă direcţie acum, afundîndu-se şi mai mult în 
şanţurile întunecate ale ghetoului, urmînd-o pe Fadwa pe aleile 
înguste pline de duhoarea gunoiului putred. Gunoiul şi... orice 
altceva ce umplea aerul cu mirosul dulceag de descompunere. 
îşi puseră batistele la gură. Fadwa n-avea probleme. Mergea ca 
şi cînd atmosfera era la fel ca oriunde. în anumite locuri 
duhoarea devenea insuportabilă. 

La un moment dat, Fadwa se apropie de A'isha, în timp ce 
mergeau, şi-şi strecură mîna în mîna ei, fără s-o privească. Cu 
toată stăpînirea de sine pe care o arăta, fetiţa trăia într-un 
coşmar. 

Se opri dintr-o dată. 

- Asta e casa mea, zise. 


Aici mirosul era extraordinar de pătrunzător. A'isha şi Michael 
schimbară priviri. Casa era o clădire înaltă cu ferestre închise. 
Urme mari de urină pătau pereţii exteriori. Cîteva bucăţi de 
gresie albastru cu alb din perioada kedivală mai rămăseseră pe 
zid, sparte şi murdare. 

Urcară pe scările înguste în beznă, fiindcă prin geamurile mici 
din casa scărilor, din cauza mizeriei, nu mai intra lumină. Intre 
scări zăcea cadavrul unui cîine mort, zdrenţuit de şobolanii care 
luaseră masa acolo. Fadwa nu-i aruncă nici o privire. Nu le 
spuse nici că fusese cîndva cățelul lor şi că purtase un nume. 

Uşa apartamentului din dreapa era deschisă. Fadwa intră. Ei 
o urmară, ezitînd. Aici duhoarea era şi mai puternică. 

Fadwa se scuză pentru întuneric. 

- Nu este curent electric, zise ea. Am avut, dar l-au 
întrerupt cînd au venit după maşini. 

Găsi un muc de luminare şi o cutie de chibrituri. Cu puţină 
lumină îi conduse în sufragerie. Camera era extrem de prăfuită. 
Cutii goale de conserve şi farfurii nespălate umpleau podeaua 
murdară. O mulţime de sticle de Coca-Cola străluceau slab pe o 
măsuţă joasă. Intr-un colţ era un televizor spart, cu antena 
îndoită şi răsucită. Pe el, o păpuşă cu o mină ruptă, îmbrăcată 
cu o rochie roşie, murdară, stătea ca un idol într-un templu 
dedicat sărăciei. Peste tot erau păianjeni. Camera era plină cu 
pînzele lor dense. 

-  Sînteţi flâmînzi? întrebă Fadwa. 

Michael dădu să răspundă că nu - numai gîndul la mîncare îi 
întorcea stomacul pe dos - dar A'isha îl opri. 

- Merg în bucătărie cu Fadwa. Vom pregăti ceva bun, zise, 
privindu-1 cu subînţeles pe Michael. Tu uită-te prin jur. 

Fadwa mai găsi un capăt de luminare pe care îl aprinse pen- 
tru el. Ţinînd-o de mînă pe A'isha, îi arătă drumul dintr-o cameră 
în alta. Michael trecu într-un coridor după ce stătu o clipă pe 
gînduri. 

Bucâtăria era într-o stare şi mai rea decit sufrageria. Ceainice 
şi tigâi, mîncare, resturi de spărturi, toate erau împrăştiate pe 
jos. Pereţii erau plini de grăsime şi de semnele unui incendiu 
stins în pripă. 

A'isha se uită la Fadwa. Buza de jos a copilului tremura. în 
sfirşit, era în pragul plînsului, plins pe care şi-l reţinea de mai de 
mult decit îşi putea aminti. 


- Eu... eu am încercat să țin curat, spuse cu o voce 
tremurîndâ. La început am putut, cînd s-a îmbolnăvit mami. Am 
făcut curățenie... m-au ajutat Fawziyya şi Samih. Apoi... apoi s- 
au îmbolnăvit şi ei. Toţi erau în pat, n-am avut... pe nimeni care 
să mă ajute. N-a venit nimeni... am fost... singură de tot. 

Izbucni, în sfirşit, absolut, cu o asemenea forţă, încît chiar şi 
A'isha, care aştepta momentul, fu izbită în plin. Suspinele 
deveniră lacrimi, lacrimile se transformară în urlete de durere 
atit de profunde, încît nu mai existau cuvinte care să le descrie. 
A'isha o luă în braţe, ţinînd-o strîns, simțind cum lacrimile îi 
inundă şi ei ochii. într-o secundă se simţi şi ea fetiţă, plingînd 
pentru tot ce pierduse, pentru tot ce se zbătuse şi nu găsise 
niciodată. 

în spatele lor se auzi un zgomot. A'isha se întoarse. Michael 
stătea în cadrul uşii. Nu va uita niciodată expresia de pe faţa lui. 
Privirea bîntuită, teribilă îi spuse totul. Se uită la ea, la Fadwa, 
apoi se întoarse într-o parte şi vomita violent. 


CAPITOLUL CINCIZECI ŞI PATRU 

Lacrimile le uşurară treaba. O lăsaseră pe Fadwa atît de 
epuizată, încît nu mai fu în stare să se opună cînd o luară de 
acolo. Lipsa de somn şi frica necontenită o vlăguiserâ simţitor. 
Era aproape un miracol că nu cedase vreunei infecţii, molimei 
sau vreunui microb din apa şi mîncarea cu care supravieţuise. 

A'isha scutură de praf păpuşa şi i-o dădu. Era prea mare 
pentru păpuşi, sau aşa ar fi zis ea, însă se agăţă de ea cu 
înverşunare, ca şi cum ar fi fost un talisman. 

Maică-sa murise prima, apoi cei doi fraţi mai mari, Rashid şi 
Khalil, urmaţi de tatăl, sora şi fratele mai mic, în această ordine. 
Le spuse totul printre suspine adînci şi înăbuşitoare, incapabilă 
să mai nege realitatea a ceea ce se întîmplase. 

- Michael, mai ai vaccinul? Cred că ar trebui sâ-i 
administrăm o doză. 

Ei şi-l făcuseră cu o noapte înainte. 

El scutură din cap. 

- Se pare că are un sistem imunitar deosebit de puternic. 
Există riscul ca vaccinul să-i strice echilibrul, ba chiar să 
declanşeze vreo infecţie cu care se luptă de mult. Avem antibio- 
tice. Dacă dă vreun semn că are ceva, acestea îi vor face bine. 

A'isha nu păru convinsă. Fusese crescută în concepţia că 
vaccinurile erau Sfîntul Potir, soluţia oricărei boli. Cu toate 
acestea, strînse mînuţa Fadwei şi-i zimbi. 

- Avem medicamente, îi spuse ea. N-ai de ce să te îngrijorezi 
dacă te vei îmbolnăvi de-acum. 

Fadwa nu răspunse. îi conduse, printr-un labirint de străzi, la 
un mic bazar. Magazinele fuseseră jefuite la un anumit moment, 
probabil la început; nu era clar dacă de locuitori sau de 
muhtasibin. Găsiră o farmacie mică la capătul cel mai 
îndepărtat. Era mai rea decit celelalte magazine. Găsiră un 
pachet mic cu morfină, rămas între nişte cutii goale de carton. 
Puţinul care mai era pe-acolo era nefolositor. 

Fadwa îi duse apoi la băcănie, cîteva uşi mai încolo. Propri- 
etarul murise pâzindu-şi prăvălia. Era încă acolo, întins pe jos, in 
spatele tejghelei de lemn, piele uscată şi oase ţinute laolaltă de 
fişii de zdrenţe. Le arătă un uriaş frigider vechi, plin cu sticle de 
Coca-Cola. Luară citeva şi o pungă ieftină de plastic cu care să 
le transporte. Michael mai adăugă şi cîteva cutii cu fasole şi 
linte de pe un raft înalt la care Fadwa nu ajunsese. 


Pe drumul de întoarcere, trecură printr-o piaţetă flancată de 
case înalte. Un loc plin de umbre, cu cerul de deasupra atît de 
sfişiat, încît părea că aparţine unei alte planete. De la etajele 
superioare, atîmau în jos banderole pînă la pămînt. Pe ele erau 
scrise, cu litere mari, versete din Coran, versuri talismanice 
repetate ca mantrele. 

La început îşi aduseseră morţii aici într-o încercare de a-i 
arde. în centrul piaţetei se înălța un rug, o împletitură neagră 
din lemn carbonizat şi extremităţi umane. Aerul era încă 
impregnat cu miros de benzină, miros care era cu mult depăşit 
de alte izuri cu mult mai urite. 

Ocolind piaţa pe margine, trecură grăbiţi într-un labirint de 
alei abandonate. Fadwa parcurgea traseul fără probleme, 
ireproşabil. O singură dată dădu semne de fiică, atunci cînd tre- 
cură după un colţ pe lîngă o hammam, o baie comunală, de pe 
la jumătatea secolului al nouăsprezecelea, şi dădură, o uşă mai 
încolo, de gratiile care acopereau o gură a sistemului de 
canalizare. De îndată ce îi căzu privirea pe deschidere, se dădu 
puţin înapoi, după care trecu repede, ca şi cînd s-ar fi temut că 
se va căsca şi-o va înghiţi. Cîteva minute mai tîrziu erau în 
hăţişul de coridoare ce-i conduse pe strada unde-şi petrecuseră 
noaptea. 

Cînd ajunseră, Butrus dormea. Se aşezară lîngă el tăcuţi, cu 
grijă, temîndu-se să-l trezească. Avea febră, era neliniştit, cu 
visele întrerupte de vaiete. într-un sfîrşit, râsucindu-se în somn, 
îşi frecă umărul şi se trezi brusc de durere. 

îi dădură morfină, o doză mare, administrîndu-i-o cu una 
dintre seringile aduse de Michael. Curînd începu să-şi facă 
efectul. 

Michael deschise conservele cu briceagul şi  miîncară, 
ajutîndu-se cu degetele. A'isha încercă din răsputeri să uite de 
cel al cărui corp zăcea la o jumătate de metru de conservele 
acelea. Michael ciuguli doar, stomacul lui încă nu-şi revenise 
după imaginile văzute acasă la Fadwa. 

în timp ce mîncau, Michael îi povesti A'ishei despre al- 
Qurtubi, repetind ce-i spusese Gregory. Faptele de bază ale 
convertirii lui, studiile ulterioare şi înfiinţarea Ahl al-Samt. Şi 
lucrurile pe care i le spusese Verhaeren în noaptea aceea sau 
ceea ce spicuise din dosarele lui Paul. 

- Cred că lui Verhaeren i-a venit greu să se hotărască dacă al- 


Qurtubi e în toate minţile sau nu. Aparent, la început, era 
mulţumit să fie doar lider al Ahl al-Samt. După o vreme, însă, 
asta i s-a părut prea restrictiv, prea... parohial. Au început sâ-i 
vină alte idei s-au altcineva a văzut potenţialul reprezentat de 
el şi i-a dat o direcţie. Partea asta nu e prea clară. 

în 1989, al-Qurtubi a început să studieze genealogia. Mai 
precis, propria lui genealogie. Provenea dintr-o familie aris- 
tocrată din Cordova. Aşa a ajuns să-şi aleagă numele arab al- 
Qurtubi: Cordovanul. Dar numele lui adevărat este Leopoldo 
Alarcon y Mendoza. Familia lui era originară din Granada şi a 
ajuns la o poziţie înaltă pe la începutul secolului al şaptespreze- 
celea. înainte de asta fuseseră moriscos, musulmani în secret, 
convertiți la creştinism după căderea Granadei în 1492. Unul 
dintre strămoşii lui fusese conducătorul revoltei morisconilor din 
1569. Totul fusese convenabil uitat, fireşte, iar în secolul acesta 
cei din familia Alarcon y Mendoza erau fii respectabili ai Bise- 
ricii. Pînă acum au dat cîţiva episcopi şi cardinali. 

Făcu o pauză, Fadwa mînca încet lîngă el, absentă la tot ce 
spunea. în lumea ei nimic din toate astea nu aveau nici un sens. 
Continuă: 

- în 1989, un document a intrat în posesia lui al-Qurtubi. 
Era un pergament moştenit din vremurile în care familia lui 
avea încă credinţa veche, credinţa pe care, întîmplător sau 
printr-o lovitură a destinului, o alesese el. Documentul este 
cunoscut sub numele de a/jamiado, un manuscris în spaniolă, 
dar caligrafiat cu caractere arabe. Intrucit familia lui uitase de 
mult limba arabă, nu reuşise să descifreze a/jamiaado şi fusese 
transmis din generaţie în generaţie mai mult ca o curiozitate. 
Pentru al-Qurtubi nu prezentase nici o dificultate. 

Acum, cele mai multe a/jamiados sînt simple manuale ale 
legii islamice sau ale vieţii profetului sâu, sau comentarii ale 
Coranului — chestiuni care ar putea să fie utile unei minorităţi 
grupate ce trăieşte sub Inchiziţie şi are nevoie de învăţătură. 
Dar cel al lui al-Qurtubi nu era nimic în genul acesta. Era o 
prezentare detaliată a familiei sale. 

N-am să te plictisesc cu amănunte. Ceea ce contează e că al- 
Qurtubi a descoperit că era ultimul descendent în viaţă al cali- 
filor Umayyad ai Spaniei. După logica lui, asta îl lega direct de o 
linie care provenea de la primii califi, succesori ai Profetului 
însuşi. 


A'isha se înfiorâ şi-şi puse mîna, cu gindul în altă parte, pe 
creştetul Fadwei, mîngiindu-i părul încîlcit. Se întreba ce înţeles 
aveau aceste lucruri pentru ea sau pentru copil. 

: Dupâ părerea lui Paul, continuâ el, al-Qurtubi era deja 
obsedat de problema lipsei conducătorilor în cadrul islamului. A 
scris în 1985 un pamflet intitulat Khilaf al-khilafa, „Dispută 
despre califat“. A fost primul lucru care i-a atras atenția fratelui 
meu. El argumenta că abolirea califatului în 1924 de către 
Atatiirk a fost cea mai mare lovitură suferită de islam în toată 
istoria lui. Din cauza unui singur om, musulmanii din toată 
lumea rămăseseră fără conducător. Umilirea lor prezentă îşi are 
rădăcinile în acea trădare. 

- Unde duc toate astea, Michael? Sîntem înconjurați de 
nebuni. Ce-i aşa de special cu al-Qurtubi? 

- Nu ghiceşti? S-a proclamat el însuşi noul calif. Conducă- 
torul de drept al lumii islamice. Dacă va putea obţine destul 
sprijin, va deveni centrul alianței fundamentaliste din Irak pînă 
în Maroc. 

- Doar pentru că se autointitulează calif? 

- Nu, nu doar de asta, zise el. El le oferă ceva, ceva ce nu 
poate nimeni. Fratele meu a descoperit ce este acel ceva. Făcu 
o pauză. Ca într-un vis, aşa de slab se auzea adhan-ul chemînd 
la slujba de prînz, vocea lui fiind purtată din oraş pînă la ei prin 
spaţiile goale. El vrea să aducă istoria înapoi. Ştii că există o 
lege în islam care zice că, o dată ce un pâmiînt a intrat sub 
controlul islamului, trebuie să rămână teritoriu islamic pentru 
totdeauna. De aceea pierderea Palestinei a fost o asemenea 
lovitură. Al-Qurtubi vrea să răzbune înfiinţarea statului Israel. O 
compensație. Un schimb corect, zice el. Puterile din Vest au 
băgat un fitil în lumea arabă, acum musulmanii vor revendica 
pâmiîntul care cîndva le-a aparţinut şi le-a fost luat cu forţa. Un 
cap de pod în Europa. 

Nu e nebun. Ştie că nu poate cere tot ce a aparţinut Spaniei 
musulmane cîndva. Asta este de neconceput, dar intenţionează 
să ceară regiunea modernă a Andaluziei, bucăţică din ultimul 
stat musulman. Asta înseamnă provinciile: Almeria, Cadiz, Cor- 
doba, Granada, Huelva, Jaen, Malaga şi Sevilla. Treizeci şi şase 
de mii şase sute şaptezeci şi cinci de mile pătrate. Este aproape 
suma exactă a zonei care este ocupată de Israel acum sau a 
fost ocupată cîndva, inclusiv peninsula Sinai. 


încă n-a avansat nici o pretenţie. înainte să facă asta, va 
declanşa o campanie terorista în toată Europa. A numit-o Fath 
al-Andalus. Cucerirea Andaluziei. Verhaeren e convins că va fi 
cea mai sîngeroasă campanie teroristă care s-a văzut vreodată, 
în curînd, Andaluzia va părea un preţ mic de plătit. 

Ea râmase tăcută mult timp. Fadwa şedea lingă ea tăcută, 
derutată de jocul acesta adult. Ea aştepta ca ei să moară. Toţi 
mureau la sfîrşit. Ea nu spera la nimic şi la nimeni. 

- Cine va locui acolo? întrebă A'isha, în cele din urmă. 

—Refugiaţi. Tu nu înţelegi mintea omului acestuia. Mie mi-au 
dezvâluit-o în detaliu dosarele lui Paul. E oribilă. Sînt opt sau 
nouă milioane de musulmani care trăiesc în Europa: nord- 
africani în Franţa, pakistanezi în Anglia, turci în Germania, alte 
grupuri împrăştiate peste tot. Sînt deja ţinte ale violenţelor 
rasiale. Mulţi cer să fie expulzați. Cînd atacurile teroriste ale lui 
al-Qurtubi vor ajunge la un final, ei nu vor mai fi primiţi nicăieri. 
El se aşteaptă la asta. Se aşteaptă şi o doreşte. Ei vor fi pionierii 
lui. Mai sînt apoi palestinienii, încă fără un stat; îi va invita în 
califatul său. Musulmanii din India, care sînt ameninţaţi de 
majoritatea hindu. Grupuri întregi din fostele state satelite 
ruseşti. Va umple noua sa Andaluzie. 

- Şi locuitorii de acum? 

- Ce s-a întîmplat cu palestinienii cînd au venit primii 
sionişti? Asta le va spune. Spania e mare, Europa e bogată, 
Biserica Catolică este înstărită. Musulmanii au suferit destul din 
cauza opresorilor lor. Le va oferi creştinilor dreptul de a trăi ca 
ahl al-dhimma, popoare protejate, Oameni ai Cărţii. Vor avea 
drepturi mai multe sub islam decît musulmanii în timpul 
Inchiziției. 

- Nu va accepta nimeni. 

- El nu cere acceptarea. El vrea ca grozăvia lui să devină 
politica lumii. El vrea împărăţia lui Allah şi nu ţine seamă de 
prețul pe care el sau oricine s-ar putea să trebuiască sâ-1 
plătească. 

CAPITOLUL CINCIZECI ŞI CINCI 

- Cum s-a rănit prietenul vostru? 

Fadwa stătea în genunchi lîngă Butrus şi îl ajuta să şadă 
drept. 

- A fost împuşcat. 

A'isha se ridică în picioare şi se duse s-o ajute. 


- Cine l-a împuşcat? 

- Poliția. 

Fadwa se uită neliniştită la A'isha. 

- Vor veni aici? întrebă. 

- Poliţia? Nu, nu cred. Au terminat cu locul ăsta. 

Fadwa aprobă cu gravitate. După privire, A'isha îşi dădu 
seama că era mai înfricoşată de muhtasibin decît de molimă. 

- Trebuie să-l ducem pe prietenul nostru de aici, zise ea. 
Are un glonţ în umăr. E nevoie să-l scoatem afară. 

- Dacă nu, va muri? A'isha încuviinţă din cap. Dar se va 
îmbolnăvi şi va muri, oricum, zise cea mică. 

- Nu, ţi-am spus că avem medicamente. Ascultă, Fadwa, tu 
trebuie să ne ajuţi să găsim o cale să ieşim,din Bulaq. Cred că 
oamenii au încercat să scape înainte de asta. Nu ţi-a vorbit 
nimeni despre vreo ieşire? 

Fadwa clătină din cap. 

- Nu-i nici una, zise. De cînd au construit zidul. 

Ceva era în neregula. Copila era speriată, ca şi cum 
pomenirea evadării îi trezise o spaimă abia stâpiînită. 

- Ce s-a întîmplat, Fadwa? De ce te sperie că vorbesc de 
evadare? 

- Ti-am spus, nu puteţi evada. Nimeni nu poate. 

Vocea copilei era stridentă, şi ea nu se uită la A'isha. 

Ceva din înfăţişarea ei îi aminti A'ishei de momentul în care, 
pe drumul de întoarcere de la casa Fadwei, se speriase de ceva 
cînd trecuseră pe lingă baia comunala şi intrarea în reţeaua de 
canalizare. 

Bineînţeles! Asta era. A'isha se întrebă de ce fusese aşa 
obtuză. Calea de ieşire era prin canale. Se aplecă şi apucă mina 
Fadwei. 

- Fadwa, nu trebuie să te sperii. Eu şi Michael sîntem aici, 
vom avea grijă de tine. N-are de ce să-ţi fie teamă. Vreau să 
ştiu: a încercat cineva sâ evadeze prin canale? Li s-a întîmplat 
ceva? Asta ţi-e frică să spui? 

Fadwa încercă să-şi tragă mîna din a A'ishei, dar aceasta i-o 
reţinu. Fetiţa îşi înclină capul, scuturîndu-1 violent dintr-o parte 
în alta. 

Michael se ridică şi ieşi afară. Se uită în susul şi în josul 
străzii, la geamurile oarbe. Se gindi că Tom Holly îl aştepta în 
cafeneaua rece, urmărind ca pe uşă să intre o persoană care nu 


va apărea niciodată. 

- Au încercat sâ iasă prin canale, şopti Fadwa. A'isha se 
aplecă să audă. Copila parcă vorbea cu ea însăşi şi-şi explica 
temerile. Oamenii i-au avertizat sâ nu se ducă, fiindcă acolo, jos, 
sînt nişte chestii. Chestii care se tirâsc. Le-au spus că vor fi 
atacați, dar n-au ascultat. S-au dus şi au fost mîncaţi de vii. 

A'isha nu zîmbi. Putea fi un miez de adevăr în povestea 
fetiţei. 

- De şobolani? Asta vrei să spui? 

Fadwa clătină violent din cap. 

- Nu, nu de şobolani. în canale sînt şobolani, dar nu te pot 
mînca decît după ce eşti mort. Vreau să spun alte fiinţe. Nu le 
ştiu denumirea. Fiinţe uriaşe care se tirăsc. 

- Cu siguranţă că o fetiţă mare ca tine nu crede în monştri. 

- Nu sînt monştri. Sînt adevăraţi. 

- l-ai văzut? Fadwa negă şi se cutremură. Cine ţi-a vorbit 
despre ei? continuă A'isha. 

-  Tăticul. Mi-a spus să nu mă joc prin preajmă, pe-acolo. 

- Şi tu spui că acele chestii au mîncat oamenii care au 
coborit acolo. Ea încuviinţă din cap. De unde ştii? 

- Pentru că nu s-au mai întors. 

- Poate, fiindcă au plecat. 

Fadwa păru alarmată, de parcă la această posibilitate nu se 
gîndise. Pentru ea toate lucrurile se sfirşeau în moarte. 
Evadarea, adevărata eliberare, eliberarea unui suflet chinuit, nu 
figura nicăieri în universul ei. Nici în visele ei, nici în stare de 
veghe. 

- Scumpa mea, îi spuse A'isha. Eu nu cred că în canale 
există monştri. Or fi şobolani, dar cu aceştia ne putem descurca. 
Dacă găsim drumul, putem să plecăm de aici. Vrei să vii cu noi? 
Fadwa scutură din cap, cu ochii închişi. Nu vom pleca fără tine, 
Fadwa. Dacă nu vii tu, nici noi nu putem pleca. Va trebui să 
stăm aici. Butrus va muri. Cînd ni se vor termina medica- 
mentele, şi eu, şi Michael vom pâţi la fel. 

Fadwa îşi duse mîinile la urechi, mişcîndu-şi capul în conti- 
nuare. A'isha nu dorise să fie crudă. întinse mîna după fetiţă şi o 
trase lîngă ea. 

-  Nulţipă Fadwa. Nu, nu vreau să merg. 

Sări în picioare şi, înainte ca A'isha s-o poată opri, fugi în 
stradă. A'isha se ridică repede, se poticni şi pomi după ea. Cînd 


ajunse la uşă, se opri. Făcea mai rău s-o urmărească. 

Michael aştepta ceva mai în josul străzii. 

- “Ţi-a spus ceva? întrebă el. 

- Da. Canalele. Pe acolo s-au dus. Fadwa crede că au fost 
mîncaţi de creaturi care trăiesc acolo, jos. 

- Mergem după ea? 

- Nu. N-o vom găsi. Se va întoarce, sînt sigură de asta. 

- Şi-a purtat de grijă binişor pînă acum. 

- N-a avut încotro. Dar e singură şi înspăimîntată, Michael. 
E numai o fetiţă. Crede-mă, se va întoarce. 

Se întoarseră încet. Nici unul nu pomeni despre actul de 
dragoste care-i apropiase din nou. 

lubirea era atît de fragilă şi nu putea depinde doar de dorinţa 
trezită într-un anotimp rece pe o stradă pustie. Dar se ţineau de 
mînă şi pretindeau că dragostea e simplă. 

- Crezi că poţi găsi drumul spre intrarea în canal? îl întrebă 
A'isha. 

- Da, cred, încuviinţă Michael. Pot să încerc. 

Fă ce poţi. Caută şi alte intrări. Nu te duce însă prea 
departe. Eu am să rămîn cu Butrus. Cineva trebuie să fie aici, în 
caz că Fadwa se va întoarce. Vezi dacă e vreo intrare. Dacă 
găseşti un magazin cu lanterne şi o busolă, ia-le cu tine. Şi nişte 
sfoară. 

- Asta-i tot? 

Zimbi. Era prima oară cînd îl vedea zimbind, de cînd se 
întîlniseră din nou. 

- Nu, răspunse ea. Mi-ar plăcea şi nişte parfum, şi o rochie 
nouă. 

încercă şi ea să zimbească, dar gura n-o asculta. 

- Voi face tot ce pot, spuse. 

Se aplecă şi o sărută. Cînd fuseseră despărțiți, fuseseră atit 
de multe lucruri pe care dorise să i le spună. Dar acum, cînd 
erau din nou împreună, avea buzele uscate şi limba paralizată. 

Întîi trebuia să se asigure că nu exista şi o altă posibilitate. 
Printr-o combinaţie a instinctului şi a norocului găsi o alee care 
conducea în perimetrul unde un zid înalt bloca drumul. în 
spatele acestuia se auzeau voci şi motoare. Era prea înalt să 
vadă peste el. în schimb intră în clădirea din dreapta lui, o casă 
înaltă la marginea străzii. 

La etajul al treilea, o uşă era parţial deschisă. Aerul era 


îmbicsit cu acelaşi miros greţos şi dulceag. îşi aprinse lanterna 
şi se strecură înăuntru. N-avea de ales: trebuia să rişte cu 
lumina, ca să vadă pe unde s-o ia. Numai gîndul că s-ar putea 
împiedica prin bezna chioară îl umplea de oroare. N-ar fi făcut-o 
de bunăvoie pentru nimic în lume. 

în stînga lui, stătea deschisă uşa unui dormitor. întunericul 
din ea era brăzdat de dungi de lumină. Michael intră. 

în aer pluteau fire de praf ca nişte steluțe mici. Benzi de 
lumină palidă solară se întindeau uşor pe podea, iar peretele din 
spate era împestriţat cu modele rombice. Ochii îi fugiră, 
împotriva voinţei, spre pat, un pat înalt cu cuverturi bogat colo- 
rate, suspendat de fire de lumină. In el colcăiau viermi, albi, orbi 
în continuă mişcare. Se cutremură şi-şi mută privirea. 

Fereastra fusese ferecată cu o placă groasă de lemn fixată în 
zid. Stinse lanterna şi se uită printr-o crăpătură mare din lemn. 

Strada de dedesubt era plină cu soldaţi. Camionete şi jeep-uri 
treceau într-un şir lung. Altele erau parcate din loc în loc, la 
marginea drumului. Privi în cealaltă direcţie şi văzu aceeaşi 
imagine repetată. A'isha avusese dreptate. leşirea la suprafaţă 
era închisă. Nu credea că va dura mult pînă cînd, obosiţi de 
aşteptare, vor decide să intre în enclavă. 


CAPITOLUL CINCIZECI ŞI ŞASE 

Lui Nuri Waffaq îi tremură mîna cînd îşi aranjă cravata. în 
biroul lui, de la etajul al zecelea al blocului tum care adăpostea 
Radio-Televiziunea, era semiîntuneric. Pe fereastră se vedea flu- 
viul, partea de sud a insulei Jazira şi mahalele al-Ajuza. Cu un 
binoclu bun putea să vadă piramidele, deşi nici nu-i trecuse prin 
cap să încerce. Acum ştia că era prea tirziu. Asta, pe lîngă 
molimă, lagăre şi execuțiile zilnice, era ceva ce nu putea 
menţiona niciodată cînd era în emisie. 

De săptămîni întregi trăia pe muchia unui brici. Fusese de 
mare folos noului regim în postura de prezentator coordonator 
la Televiziunea egipteană, netezind calea prezentatorilor novici 
şi a vorbitorilor nervoşi. Figura lui era binecunoscută publicului 
şi apărea ca o reasigurare în mijlocul schimbărilor. Ei îl 
exploataseră fără milă. Cum denumeau americanii un tip ca el? 
Un om-ancoră. Da, exact asta era: o ancoră pentru un stat- 
vapor agitat. 

Dar existase un preţ de plătit: muchia unui brici. 

Nu se ştia de la o zi la alta în ce fel se schimbă politica 
oficială, ce fapte vor fi considerate acceptabile, ce schimbări a 
suferit chiar şi istoria recenta. 

Văzuse mai mult de jumătate dintre colegii săi deferiţi tri- 
bunalelor, auzise zvonuri că fuseseră executaţi. Prezentatoarele 
fuseseră concediate în masă în prima zi, nici o faţă de femeie 
nu trebuia să fie văzută pe ecranele televizoarelor naţiunii, nici 
o voce feminina nu trebuia să fie auzită pe nici o lungime de 
undă a radioului. Ministerul Comunicaţiilor le numise incitatoare 
la desfriu şi crimă. 

Ştiuseră despre el, bineînţeles, despre femeile lui, de 
băutură, de cocaină. Acesta era şi motivul pentru care îl 
acceptaseră sâ lucreze pentru ei. El le dăduse o ancoră în 
furtuna lor, ei îl lăsaseră în pace. Dar fiecare zi îi cădea tot mai 
greu la stomac, minciunile cotidiene şi subterfugiile i se opreau 
în git. Ştia câ nimeni nu credea o iotâ din tot ce se transmitea, 
aşa că dădea idei despre ce s-ar putea citi printre rînduri. Făcea 
mici modificări, modificări pe care spera câ ei nu le vor observa 
sau vor prefera să le ignore. 

Pentru,„Zvonurile despre izbucnirea unei boli infecțioase în 
Egipt sînt complet lipsite de temei“ făcuse substituirea „Ştirile 
despre molima de pe tot cuprinsul ţării se pare că sînt 


exagerate“. Nu ştia nici măcar dacă sesizase cineva şi nu aflase 
nici măcar dacă îi păsa cuiva. Ştia însă că oricînd putea sâ fie 
victima cenzorilor şi a prudenţilor care patrulau pe coridoarele 
din faţa biroului său, adulmecînd erezie în fiecare transmisiune. 

Era cuprins de nervozitate pentm seara care urma. Lucrurile 
se  schimbaseră rapid în noua republică Fuseseră deja 
numeroase mutări în posturile înalte, eliberări din funcţie, se 
vorbea tot mai mult de o execuţie în miez de noapte. Cu citeva 
zile în urmă, puterea trecuse decisiv în mîna unui grup ascuns 
din cadrul huntei conducătoare. In seara asta urma să fie 
anunţată identitatea noului preşedinte. 

Cineva bătu la uşa lui. Intră un tip înalt, îmbrăcat complet în 
negru, una dintre „gărzile“ desemnate sâ-l păzească imediat 
după lovitura de stat. Supraveghetorul lui, pe nume Wafa', dădu 
din cap politicos. Totdeauna avea o teamă respectuoasă faţă de 
Nuri. 

- Sînt gata în studio, domnule Waffaq. Preşedintele 
aşteaptă în camera de primire. Spune că vrea ca asta să fie 
transmisă la timp, nici un fel de întîrziere. 

- înţeleg. Voi fi acolo, acum. 

Programarea av6a oare vreo importanţă? se întrebă Nuri. Se 
temeau de vreo altă lovitură, în caz că aşteptau cinci minute 
mai mult? Cîţi preşedinţi va mai avea onoarea să prezinte unei 
naţiuni înfometate? Presupunind că va trăi el însuşi peste 
noapte. 

în studio era linişte. Se făcuseră toate verificările, toate 
camerele erau la locurile lor. Placheta care anunţa o declaraţie 
importantă era deja televizată. Waffaq se duse direct la pupitrul 
lui, înţelegîndu-se din ochi cu producătorul, un tip adus de ei din 
Arabia Saudită. 

Un tehnician dădu semnalul, făcură o proba de verificare a 
intensității vocii, iar asistentul de producţie începu 
numărătoarea inversă, mută, pe degete. 

Izbucni o muzică marţială. Pe ecran apărură emblema noii 
republici, numele lui Dumnezeu în litere kufice, într-o semilună 
verde. Emblema dispăru şi în locul ei apărură titlurile. Acum era 
în emisie. 

-Bismi 'Ilah al-Rahman al-Rahim, intonă el, aşa cum fusese 
instruit de noii stâpîni. Aceasta este o transmisiune specială din 
partea Guvernului Islamic al Egiptului. Bună seara. Se uită în 


sus la teleprompter şi continuă: Cu o oră în urmă s-a încheiat, la 
Palatul Prezidenţial, sesiunea prelungită a Consiliului Revolu- 
ţionar de Conducere. De cîteva zile, domnul Aii Nadim, 
preşedintele, a fost sfătuit de către medicul său să stea la pat. 
Starea lui este gravă şi se crede că va fi obligat să râmînă aşa 
mai multe sâptămiîni. în această după-amiază s-a declarat 
incapabil să poarte povara preşedinţiei pe umerii săi şi şi-a 
exprimat dorinţa de a se da la o parte, pentru a permite unui 
candidat potrivit să-i ia locul. In şedinţa din această seară a 
Consiliului de Conducere a fost ales un nou preşedinte dintre cei 
mai merituoşi aspiranţi la această înaltă poziţie. Waffaq făcu o 
pauză. îşi simţea gura uscată. în stinga sa, afară din raza 
camerei, se văzu uşa deschizîndu-se un pic. Se uită în jurul lui o 
dată, apoi din nou în obiectiv. Popor nobil al Egiptului, citi el mai 
departe, oameni ai adevăratei credinţe, oameni ai islamului de 
pretutindeni, noul vostru preşedinte tocmai a sosit în studio. în 
cîteva momente se va adresa vouă pentru prima oară. Allah fie 
lăudat. Doresc să vă prezint pe excelența sa Abu ’ Abd Allah 
Muhammad al-Qurtubi, preşedintele Republicii Islamice Egipt. 

Camera mai focaliză puţin faţa lui Waffag. El continuă să 
zimbească, ştiind că viaţa lui depindea de asta. Se aprinse 
lumina la camera 2. 

Al-Qurtubi privi direct în lentilele obiectivului. Nu folosi 
teleprompterul şi nu avea nici un discurs pregătit în faţa lui. 

-Bismi 'llah, începu el. 


„Lui i s-a dat cheia fîntînii adîncului.“ 
Apocalipsa, 9:1 
CAPITOLUL CINCIZECI ŞI ŞAPTE 

Era întuneric cînd se întoarse Michael. Mai găsise mincare - 
cutii cu macaroane fierte şi spanac, citeva batoane de ciocolată, 
cutii cu nuci prăjite. Unul dintre buzunare era plin cu pachete de 
Camei pentru A'isha, altul cu chibrituri. în spatele unei mici 
librării cu cărţi religioase, lingă moscheea lui Mustafa Mirza, într- 
o grămadă de cutii mushafs şi 'arragiyyas albe descoperise 
cutiuţe care conţineau busole folosite la determinarea direcţiei 
spre Mecca. într-un depozit găsise lanterne şi baterii, iar într-un 
garaj, salopete albastru-deschis. Pentru Fadwa găsise o pereche 
de blugi mici, pentru băieţi, şi un hanorac. 

în Bulaq-ul vestic, pe Shari’ al-Khadra, la mai puţin de un bloc 
depărtare de fluviu, găsise, spre bucuria sa, un magazinaş care 
avea componente pentru bărci mici. Luase o lungime de 
fringhie, un cîrlig cu coadă lungă şi - minunea minunilor - o 
bărcuţă din cauciuc, capabilă să ţină trei adulţi şi un copil. Dacă 
era vreun pericol, îşi puteau salva viaţa cu ea. Se rugă să nu fie 
forţaţi să o folosească. 

Lîngă ea era doar o singură jachetă gonflabilă de salvare. 
Scotocise tot magazinul în căutarea altora, fără să mai 
găsească. Asta era una veche, peticită şi departe de vremurile 
în care era performantă. O umflase şi, văzînd că nu se dezumflă, 
o împachetase şi o pusese alături de celelalte lucruri în geanta 
lui. 

Fadwa se întorsese, aşa cum anticipase A'isha, cu puţin 
înainte de a se lăsa întunericul. Fusese undeva să plingă 
singură. Avea încă ochii roşii, dar se calmase. Negă atunci cînd 
A'isha o întrebă dacă fusese acasă. Spuse că se temea să mai 
meargă acolo. O dată cu apariţia lui Michael şi a A'ishei, se 
dusese toată prefăcătoria. Ştia ce găseşte în vechiul 
apartament. 

Michael adusese şi nişte jucării dintr-un mic bazar din piaţa 
'Abd al-Jawad, plastice ieftine în culori strălucitoare. Le luase 
gîndindu-se că o vor bucura pe Fadwa: un căţel cu coada şi 
capul mişcătoare, un clovn cu nas roşu care se învirtea. Ea le 
miîngiie neconsolata o vreme pînă ce se întoarse la păpuşa 
uzată. 

în timp ce Fadwa se juca, A'isha îl trase pe Michael deoparte. 


- Ai găsit intrarea în canale? 

- Sînt cîteva, zise el, dar unele sînt blocate, doar prima 
pare a fi deschisă. Râmine încă cea mai bună alternativă. Cred 
că a fost aleasă de cineva care a lucrat la sistem. Lacătul de pe 
grilaj fusese deschis cu o cheie. Am intrat puţin înăuntru. Nu-i 
nici un semn de inundație. N-am avea de mers prea mult; tot ce 
trebuie e să ieşim din perimetrul Bulaq. 

- Dar dacă ceva mai adînc e inundat? A cam plouat. 

- Trebuie să fim atenţi. Dacă nivelul apei este prea mare, 
nu ne putem permite să aşteptăm pînă scade. Vom fi nevoiţi să 
sărim zidul noaptea tirziu. Avantajul canalelor este că ne dau 
şansa să fugim fără să declanşăm alarma. 

- Michael, Butrus nu poate să înoate. Cu braţul lui... 

. - Poate lua vesta de salvare. Atita timp cit îşi păstrează capul 
deasupra apei, va fi bine. Fadwa? 

- Nu ştiu. N-am întrebat-o. Poate că a învăţat-o cineva să 
înoate în fluviu. 

- Dacă e nevoie, putem folosi bârcuţa. Dar, dacă se sparge, 
ne putem îneca toţi. 

- Cînd plecăm? 

- Cît de curînd posibil. N-are nici un rost să pierdem timpul. 
Vom mînca acum, apoi vom aştepta pînă cînd îşi va pierde 
efectul ultima doză de morfină a lui Butrus. Va trebui să suporte 
durerea pînă cînd vom fi afară, în siguranţă. 

O oră mai tirziu porniră. Fu nevoie de multă muncă de 
lămurire s-o înduplece pe Fadwa să meargă cu ei. Merserâ pe 
jos, în tăcere, pe străzile părăsite, o mînă de oameni abătuţi şi 
gînditori, animați toţi de un singur lucru: speranţa de scăpare. 
Din cînd în cînd, riscau să aprindă lanterna ca să-şi verifice 
poziţia. Peste tot pe unde trecură, văzură formele cenuşii ale 
şobolanilor în întuneric, aşteptind răbdători. Ochi sclipitori, 
corpuri alunecoase, dinţi ascuţiţi ca lamele. 

Nu aveau nici un fel de echipament. Michael purta fringhia 
încolăcită pe umăr. A'isha ducea bărcuţa de cauciuc, dezum- 
flată, împachetată într-un săculeţ de cînepâ. Abandonaseră 
puşca-mitralierâ. Deasupra lor, cerul era întunecat, ameninţind 
cu ploaie. Rafale scurte şi îngheţate de vînt le biciuiau feţele. 
Erau înconjurați de hectare de singurătate. 

Ajunseră, în sfîrşit, la grilaj. Atîma deschis, aşa cum îl lăsase 
Michael, dînd la iveală o deschidere căscată care ducea într-o 


beznă şi mai profundă. Fadwa ezita, revenindu-i în minte toate 
temerile anterioare acum cînd era faţă în faţă cu obiectul 
teroarei ei. 

Michael îşi scoase pistolul şi i-1 dădu ei. 

- Fadwa, asta e o armă adevărată, îi zise. Trage cu gloanţe 
adevărate. îţi promit că va ucide pe oricine sau orice vom găsi 
acolo. N-ai de ce să fii înspâimîntată. 

Aceasta i se păruse o psihologie mai bună decit pierderea 
timpului s-o convingă să renunţe la credinţa ei în creaturi 
subpămintene. 

Ea examină solemn arma. 

- Ce vom găsi cînd vom ieşi afară? întrebă ea. Şi acolo e 
moartă toată lumea? 

El ezită. Cît de mult adevâr era înţelept sâ-i spună? încă nu 
avea nici o idee despre ce vor face cu ea o dată ce o vor scoate 
afară. 

- Unii dintre ei, da, dar nu toţi. Nu vom rămîne în oraş. Vei 
fi în siguranţă. 

- Mă va aştepta cineva? 

- Nu, scumpa mea. 

- Pot să am o pisică? 

- Poţi avea o mulţime. Şi un cîine, dacă vrei unul. 

O expresie neplăcută îi întunecă faţa. Dădu din cap. 

- Nu, şopti ea. Nu vreau un cîine. 

Michael îşi aminti prea tirziu de resturile ciopiîrţite pe care le 
văzuse în faţa apartamentului unde locuise copila. Ea făcu 
gestul de a-i înapoia pistolul, dar el îi făcu semn că nu şi i-l 
presă în mînă. 

-  Ţine-mi-l tu, îi zise, gîndindu-se că posesiunea unei arme 
îi va întări în continuare moralul. 

Michael intră primul, ţinînd strîns mînuţa Fadwei. A'isha îi 
urmă, ajutîndu-1 pe Butrus care era conştient, cu dureri mari. 

Un tunel scurt, ai cărui pereţi erau căptuşiţi cu dale de gresie 
spartă, ducea spre o gaură rotundă în pămînt de pe care fusese 
luat capacul. Aceasta era deschiderea unui puț din cărămidă, 
vertical, care se adincea mai mult decit ajungea lumina 
lanternei. 

Pe una din părţi cobora o scară de fier ruginită, ancorată în 
pereţi cu scoabe puternice. 

- S-o facem în ordine corectă, propuse Michael. Eu merg 


primul. A'isha, tu vii după mine. Vreau ca Fadwa să te urmeze, 
ca să fie cu ochii pe Butrus. 

Dîndu-i Fadwei responsabilitatea legată de Butrus, o ajuta să- 
şi ţină gîndurile departe de temerile ei interioare. Era obsedat 
de gîndul că fetiţa s-ar putea să înţepenească de frică pe la 
jumătatea drumului prin tunele. Nu puteau s-o abandoneze, dar 
avea să fie foarte dificil, poate imposibil, s-o poarte cu forţa în 
braţe tot drumul. 

- Butrus, continuă Michael, vei fi nevoit să cobori cu o sin- 
gură mină. Fadwa te va ajuta să-ţi revii după fiecare treaptă în 
jos. la-o încet. Avem mult timp. 

- Eu... mă tem de înălţimi, zise Butrus. 

Michael puse lumina lanternei pe faţa lui. Omul avea buzele 
albe şi tremura. Miîneca salopetei era deja udă de sînge pe 
umăr. Părea distrus. Numai o voinţă extraordinară îl adusese 
atit de departe şi numai ea urma să-l ducă la capătul celălalt. 
Dacă exista un alt capăt. 

- Nu cred că e foarte mult pînă la fund, minţi Michael. El 
fusese deja jos şi ştia că scara cobora cam o sută de picioare. 
Fii atent la fiecare fuscel în parte. De altfel, acesta-i singurul 
lucru pe care îl vei vedea. 

Butrus încuviinţă din cap şi încercă să zimbeascâ. Cu greu îşi 
putea aminti unde se afla. Glontele din umăr era ca o minge de 
foc. De ce? Fiindcă fusese suficient de prost să iubească o 
femeie căreia îi păsa mai mult de un altul. Poate că era în stare 
să aranjeze asta. Poate că, la urma urmei, putea să întoarcă 
totul în avantajul lui. Numai dacă umărul îi dădea pace o clipă. 

Michael aruncă, în fundul puţului, bărcuţa, vergeaua cu cîrlig 
şi frîinghia. Despovărat, îşi dădu drumul în deschiderea îngustă 
şi începu să coboare. Această porţiune a sistemului de 
canalizare era veche şi într-o stare precară. Zidăria canalului 
era de proastă calitate şi prezenta găuri din care căzuseră 
cărămizi întregi sau mortarul se sfărimase. O mulţime de 
scoabe care ancorau scara de perete fuseseră ori dislocate, ori 
atimau pe jumătate scoase afară. Dacă aceasta fusese ruta 
folosită drept cale de evadare din Bulaq, era normal să fie aşa 
din cauza uzurii. Michael îşi avertiză tovarăşii să stea departe 
unul de celălalt, mai puţin Fadwa de Butrus, ca scara să nu 
susţină o greutate prea mare. 

Orice sunet, cît de firav, era amplificat şi zvîrlit dintr-o parte 


în alta prin puț: zgomotul picioarelor pe fuscei, scîrţiitul scoa- 
belor, chiar şi respiraţia lor. La un moment dat, lui Butrus îi 
scăpă un urlet de durere ce răsună îngrozitor în spaţiul restrins. 
îşi continuará coborîrea lentă. Deasupra lor, chiţăitul ascuţit al 
şobolanilor nu le permitea sâ uite nici o clipă ce era deasupra. 

Pe neaşteptate, o bucată din scară plesni chiar deasupra 
capului lui Michael. Scoabele din apropiere fură smulse din zid, 
dislocîndu-le pe toate celelalte din rînd. Scara se îndoi la un al 
doilea punct slab, cam şase picioare sub Michael, aruncîndu-1 în 
peretele puţului, forţa impactului aproape dezechilibrîndu-1. 

Ţipă de durere, apoi din nou cînd picioarele îi alunecară de pe 
scară, lâsîndu-1 atîmat în miini. 

- Michael! Michael eşti bine? 

Abia putu să răspundă, din cauza tensiunii pe care o simţea 
în braţe şi în piept. Puțin mai tirziu, puţul se umplu de lumină 
cînd A'isha îşi aprinse lanterna şi o îndrepta spre Michael. îl 
văzu agăţat în miîini de un fuscel, lîngă bucata rupta de scară. 
Capătul de sus al scării era lipit de perete acum. Se vedea că se 
mai ţinea în ceva, dar era evident că încă puţină tensiune l-ar fi 
trimis cu iuţeală pe Michael la moarte. 

- Urca în partea de sus, Michael! Râsuceşte-te. Dacă te 
poţi ridica singur, te ţin eu. 

Cu foarte mare grijă se roti lent pînă cînd fu alături de scara, 
deşi era încă prins cu mîinile de centrul ei, de doi fuscei 
separați. Puterea din braţe i se scurgea rapid, dar nu-şi putea 
permite mişcări bruşte. Inspira adînc şi începu să se ridice ca un 
gimnast pe o bară. Acum putea să rişte să ridice o mină peste 
cap. încă puţin. Scara gemu şi alunecă spre perete, aproape 
răstumîndu-l. Aşteptă pînă se stabiliza, apoi îşi aduse şi mîna 
stingă. Cu ultimele puteri se ridică pînă la piept, apoi îşi trase 
trupul deasupra scării. Stătea într-un anumit unghi, cu faţa în 
sus. Privi în direcţia aceea şi văzu lanterna A'ishei deasupra lui. 

- Michael, cînd te simţi în stare, dâ-mi mîna. 

El clatină din cap. 

- Dacă vin sus acum, nici unul dintre noi nu va reuşi. Este 
singura cale de a ajunge jos. 

- Tu singur ai spus că mai sînt şi alte intrări. 

- Cineva a selectat-o pe aceasta ca rută de evadare, 
cineva care cunoştea sistemul. Trebuie să fie cea mai sigură. 
Poate că e singura cu tunele suficient de largi prin care să poţi 


merge. Nu putem risca s-o pierdem. 

- Michael, nu fi nebun. Nu putem trece. Bucata aceea de 
scară poate ceda oricînd. 

- Mă duc după frînghie. Stai aici. Mă voi întoarce. 

Uşurel, îşi dădu drumul pe capătul intact al scării, apoi 
cobori de pe el pe bucata de dedesubt, rugîndu-se să ţină. îl 
tinu. Continuă coborirea, simțind cum se clatină scara sub el. 

- Mai ţine-mă un pic, murmură el, nesigur dacă se 
adresează scării sau lui însuşi. 

Mai era de mers încă puţin. Pe măsură ce cobora, se înteţea 
frigul. De jos venea o duhoare, un amestec de canal şi mil de 
fluviu, şi încă ceva care era greu de definit, dar tulburător. O 
materie viscoasă, urit mirositoare, acoperea fusceii scării. Lui 
Michael îi alunecară tălpile de două ori, lăsîndu-1l să atîme în 
miîlini. 

în cele din urmă, atinse pămîntul. Se odihni, sprijinit de scară, 
timp îndelungat. Aici, jos, aerul era dens şi rău mirositor, făcînd 
imposibilă inspiraţia adîncă. încetul cu încetul, pulsul i se 
încetini şi simţi cum îşi recapătă puterile. Aprinse lanterna şi o 
îndreptă spre sol. 

Obiectele pe care le aruncase în puț zăceau în locul unde 
căzuseră. Fringhia era la picioarele lui încolăcită încă, cu cangea 
lîngă ea. Barca se rostogolise puţin mai încolo. Suci puţin 
lumina şi văzu că se oprise lîngă ceva. Făcu un pas înainte să 
vadă mai clar. 

Era o fiinţă umană sau ceea ce mai rămăsese din ea. Mare 
parte din came fusese sfişiată în bucăţi mari. Scheletul fusese 
dezmembrat şi împrăştiat în toate părţile. Capul lipsea. 

Arăta ca şi cînd ceva îl mîncase de viu. 

CAPITOLUL CINCIZECI ŞI OPT 

Era o arcadă şi un tunel scurt care duceau la un canal 
transversal. Michael împinse bucăţile scheletului în el, ajutîndu- 
se de cange. Nu fu în stare să le atingă cu mîinile. Apa din canal 
avea nivelul ridicat şi oasele dispărură sub suprafaţa ei. O făcu 
cu greu, dar ştia că Fadwa n-ar face un pas mai departe dacă ar 
vedea ceea ce părea dovada celor mai profunde temeri ale ei. 
Tremura cînd se întoarse la scară. Cu siguranţă, şobolanii n-ar fi 
putut face aşa ceva cu un corp uman. Chiar cînd gîndea acest 
lucru, o formă mare, maronie trecu în fugă pe lingă el, spre 
canal. 


O clipă îşi scoase din minte tot ceea ce văzuse. Auzi vocea 
A'ishei care-1 striga de sus. 

- Michael? De ce durează atit? Ai găsit funia? 

El răspunse, asigurind-o că e pe drum. 

în loc să urce cu frîinghia la brîu, îşi legă un capăt de talie, 
lâsîndu-l pe celălalt să atîme liber în spatele lui pe măsură ce 
urca. Scara scîrţii şi gemu pe alocuri, dar îi susţinu greutatea. 
Pe ultimele douăzeci de picioare, A'isha îi lumină calea cu 
lanterna. 

- Cum e acolo, jos? întrebă ea. 

- Pare în regulă, răspunse. E o arcadă spre un tunel de 
trecere mai mare, cu un canal. Nu e foarte adînc, putem trece 
prin el. 

- Dacă putem ajunge jos. 

- Este posibil. Scara nu-i aşa rea mai în jos. îţi voi arunca 
un capăt al funiei. Leag-o de cea mai solidă treaptă pe care o 
găseşti. Eu o voi lega la celălalt capăt într-un punct deasupra 
bucății rupte. îndată ce va fi întinsă, voi împinge capătul scării 
în sus, la tine. Păstrează suficientă funie liberă, ca s-o poţi lega 
strîns. 

A'isha prinse frînghia după cîteva încercări. Michael fu nevoit 
s-o arunce cu grijă în sus, cu o singură mînă, abia îndrăznind să- 
şi mişte corpul, ca un arc, de frică să nu se disloce scara din 
perete. 

Cînd ajunse să forţeze secţiunea ruptă în sus, se dovedi prea 
mult pentru metalul atacat de rugină. Dacă ţinea frînghia, scara 
le putea servi să ajungă pînă jos. Michael se lăsă cîteva picioare 
mai în jos şi lumină coborirea lentă a camarazilor săi. Scara se 
clătină periculos, dar ţinu pînă cînd trecură toţi în partea sigură, 
Michael îi dădu Fadwei un cuţit şi-i spuse să taie funia cît de 
lung putea ea. De data aceasta, n-o mai lăsă să cadă, pentru 
cazul în care le-ar fi fost necesară. 

Butrus fu aproape să cadă de mai multe ori. Dacă nu ar fi fost 
Fadwa, s-ar fi prăbuşit în moarte. Vorbea cu el ca un adult, îl 
ajuta să stea drept, se asigura că picioarele îi erau pe fuscei 
înainte să-i spună să-şi mute mîna. Le luă o jumătate de oră 
această coborire. 

Pînă atunci, Michael şi A'isha reuşiseră să exploreze 
secţiunea următoare. Nu era uşor să aleagă direcţia. Nu puteau 
merge spre vest: în partea aceea era fluviul şi nu erau siguri că 


(unelele ieşeau deasupra apei. Doar o linie dreaptă spre est, 
nord sau sud i-ar fi dus afară din Bulaq, dar ei nu ştiau dacă 
tunelul principal mergea neîntrerupt într-o singură direcţie. Se 
aşteptau sa fie răsuciri şi întoarceri, tunele auxiliare şi capete 
închise. Fără precauţii, puteau să se rătăcească definitiv. Aveau 
destule baterii pentru lanterne, dar foarte puţine alimente şi 
lichide. Dacă se îerminau bateriile, aveau să fie aruncaţi într-o 
întunecime absolută, fără nici o posibilitate de a mai găsi vreo 
ieşire. 

Presupunînd câ panta în această secţiune a sistemului de 
canalizare ducea direct spre fluviu, Michael stabilise că, urmînd 
firul ascendent al canalului, vor ajunge la un tunel mai mare 
care ducea spre est. Cu ceva noroc asta îi va scoate în al- 
Azbakiyya sau la Bab al-Sha'riyya. 

îşi permiserâ cincisprezece minute de odihnă. Butrus avea 
nevoie cel mai mult. Coborîrea îi provocase constant izbituri la 
umăr, şi avea dureri teribile. A'isha îi examina rana, cu mare 
grijă să nu intre în contact cu mizeria care-i înconjura. Gaura de 
glonte era extrem de inflamată şi tot umărul era umflat. 

- Cred că osul a fost atins sau chiar rupt, zise ea. Asta ar 
explica durerile. Cred că ar trebui să-i mai dai nişte morfină. 

- Trebuie sâ rămînă treaz. Ce se întîmpla dacâ-şi pierdea 
cunoştinţa pe scara aceea? 

- Acum sîntem jos. O cantitate infimă l-ar ajuta, fâră să-l 
zâpâceascâ. 

Michael ezită, apoi fu de acord. A'isha luă o seringă dintr-o 
geantă pe care o purta la piept şi-i administra lui Butrus încă o 
doză mică. Aceasta îşi făcu rapid efectul, ameliorind, dar nu 
complet, durerea. 

-  Etimpulsă mergem, zise Michael. 

Era îngrijorat. Descoperirea rămăşiţelor pe jumătate miîncate 
îl umpluseră de o nelinişte sicîitoare. 

Se strecurară de-a buşilea prin calea scurta de acces în 
tunelul cel mai mare. Aici, tavanul era mai înalt, însă nu sufi- 
cient ca adulţii să meargă în picioare. Numai pentru Fadwa nu 
prezenta dificultate. Dar acum erau în tunele, încrederea 
temporară, pe care fetiţa o gâsise ajutindu-l pe Butrus să 
coboare, se epuizase aproape complet. Cu fiecare pas arunca 
priviri nervoase în jurul ei. De fiecare dată cînd se strecura cîte 
un şobolan afară sau în apă, sărea involuntar. 


Ajunseră într-o lume întunecată, disperată, atît de ruptâ de 
altele, încît ea singură ar fi putut fi universul. în mîna lui 
Michael, acul micii busole oscila şi se schimba, orientîndu-se 
mereu spre nord. Dar în acest întuneric dens, rotaţiile erau 
lipsite de sens, un dans care nu avea nici o legătură cu 
schimbările imperceptibile ale tunelelor. Simţiră apăsarea 
pereţilor, grei şi uzi, teribila presiune a întregului oraş pînă cînd 
nu mai putură respira. 

Tunelul prin care treceau avea formă de ou, mai lat la bază 
decit la vîrf şi pavat cu cărămizi antice provenite de la Mamluk. 
La fiecare cîţiva iarzi, erau găuri care marcau poziţia străzilor a 
căror canalizare se scurgea în sistem. în aceste puncte şobolanii 
erau activi, venind şi plecînd fără nici o regulă aparentă de 
mişcare. Apa le ajungea, aici, pînă la genunchi; Fadwei, ceva 
mai sus. La lumina lanternelor arăta ca o supă de mazăre. Din 
ea se ridica un miros fetid, persistent care îi obliga să ţină 
bucăţi de cîrpă la nas. 

în mod normal, condiţiile în canalele de sub Bulaq ar fi fost 
mult mai rele, căci serveau un sector dens populat al unuia din- 
tre cele mai aglomerate oraşe din lume. Chiar dacă acum Bulaq 
era un cimitir, era imposibil să se şteargă complet secole de 
mizerie în cîteva sâptâmiîni. Apa era îngroşată cu tot ceea ce nu 
mai dorea oraşul: şobolani morţi, cîini şi pisici, frunze moarte, 
vieţi terminate. 

Tunelul părea că se întinde la nesfirşit. Fără altă lumină decit 
cea a lanternelor, nu puteau aprecia corect distanţa. Din cînd în 
cînd treceau prin guri ale unor tunele laterale prea joase şi 
înguste pentru a fi comode. Se îndreptau spre sud, iar tunelul 
principal pe care-l anticipase Michael nu se vedea încă. 

Merseseră cam o jumătate de milă cînd A'isha observă pentru 
prima oară că dintr-un canal de drenaj curgea apă în galerie. 
Ciîţiva iarzi mai departe, o a doua ţeavă aducea un jet puternic 
de apă maronie şi mocirloasă. Se opriră şi ascultară. 

Se auzea un sunet inconfundabil de apă curgătoare care era 
nou. Cînd se uitară, era evident că nivelul apei din canal 
creştea. 

- Cred că a început să plouă afară, îi spuse încet Michael 
A'ishei. Trebuie să ne grăbim. Putem să fim prinşi aici dacă se 
umple acest canal. 

Dacă ploaia începea de-a binelea, ştia că s-ar putea să nu 


mai scape vii. Fiecare canal şi ţeavă din oraş se va vărsa şuvoi 
în sistemul de canalizare. Fluviul se va umple rapid şi va ieşi din 
matcă în mai multe locuri pe ambele maluri. 

- Poate că nu-i prea tîrziu să ne întoarcem, zise A'isha. 
Dacă scara ține... 

Michael scutură din cap. 

- Nu putem ieşi pe acolo, răspunse. 

- De ce nu? 

- Tunelul cel mic, care duce din galeria aceasta la puț, are 
tavanul şi mai jos. Este prevăzut să preia surplusul din galerie 
imediat ce se depăşeşte un anumit nivel. Cînd vom ajunge la el, 
va fi destulă apă în tunel şi în puţ, încît ne va face imposibilă 
trecerea. Nu am reuşi, cu siguranţă că Butrus nu. îmi pare rău. 
N-avem de ales. Sîntem nevoiţi să mergem mai departe. 


CAPITOLUL CINCIZECI ŞI NOUĂ 

Apa curgea acum cu repeziciune în canal. Sub picioarele lor 
fundul era alunecos, din cauza noroiului secular şi a sedi- 
mentelor viscoase. Fadwa alunecă şi căzu de două ori în apa 
puturoasă. Bărcuţa de cauciuc nu le era de nici un folos în 
spaţiul acela strimt. N-ar fi făcut decit să umple spaţiul din 
perete în perete şi să-i înece rapid. Trebuia să meargă sau să 
înoate dacă nu ajungeau la apă mai lată şi mai adîncă. 

Michael îi dădu lui Butrus să îmbrace vesta de salvare. 

-  Ţine-o umflată, îl sfătui, te va susţine, în caz că te lasă 
picioarele. 

Fadwa ştia să înoate puţin. Aşa cum presupusese A'isha, o 
învăţaseră fraţii ei să înoate în Nil, ale cărui ape curgeau în 
marginea vestică a Bulaq-ului. 

- Michael, cred că am ajuns la capătul canalului. 

A'isha mergea în faţă. Lanterna ei lumina o spărtură în zid. 
Michael lipăi prin apă pînă la ea. Avea dreptate. O rampă 
abruptă, acoperită de apă, ducea în jos spre un tunel cu mult 
mai mare, exact cel pe care-l căutau. Apa curgea în pantă, ca 
un şuvoi de stăvilar. 

- Merg eu jos prima, zise A'isha. 

- Vei avea nevoie de frînghie. Dacă vei fi prinsă de curentul 
acela, nu vei mai ieşi niciodată. 

Cu degetele amorţite de frig el legă funia în jurul taliei ei. în 
zidul din faţa lui găsi o crăpătură în care ancoră cangea, ca peo 
proptea. în citeva secunde picioarele ei cedară şi fu absorbită 
cu totul în tunelul de jos. 

Frîinghia prelua tensiunea imediat ce curentul o trase după 
colţ. A'isha reveni la suprafaţă cu lanterna în mînă. Exact lîngă 
ea văzu o bordură îngustă care continua pe lungimea tunelului. 
Aruncă lantera pe ea şi se rostogoli ea însăşi. 

Bordura era puţin mai lată de un picior şi extraordinar de 
alunecoasă. Puțin mai sus, pe zid, văzu un inel, unul dintre alte 
cîteva plasate la distanţe egale. A'isha îl folosi pentru a se 
putea ridica. Mişcă lumina în sus şi în jos, ca să vadă un tunel 
construit din cărămidă neagră, cu aspect de fagure, fârimată 
complet pe alocuri. Era mai lat şi mai întins decît cel în care 
fuseseră, iar tavanul era mai înalt. Prin centru era un şanţ adînc, 
plin cu apă care curgea spre vest. 

Dezlegă frînghia şi îi strigă lui Michael că era liberă. El o trase 


repede şi o legă pe sub braţele Fadwei care tremura de frică. 
Michael o convinse că nu era altă cale, ea încuviinţa îngrozită şi 
se lăsă coborită pe rampă. 

A'isha o aştepta să o prindă şi s-o tragă sus, pe bordura 
canalului. Funia fuse trimisă iarăşi în sus. De data aceasta, era 
rindul lui Butrus. 

-  Lasâ-mă să fac treaba în locul tău, îl sfătui Michael, A'isha 
şi Fadwa te vor trage în partea cealaltă. 

- Dar cu tine cumrămîne? Cum vei ajunge jos? 

- Lasă asta în grija mea. 

- Am vesta de salvare. 

- Ai nevoie de ea. N-avem timp de ceartă. 

în secunda următoare, picioarele lui Butrus fugiră de sub el. 
Alunecă pe rampă şi fu dus în tunelul de mai jos, 
dezechilibrîndu-1 şi trăgîndu-1 pe Michael în urma lui. 

Se prăbuşiră în şanţ, devenind instantaneu prizonieri ai 
curentului, daţi de colo-colo de şuvoiul de apă înspumată. 
Butrus râmase deasupra, dar Michael fuse tras sub nivel, înecat. 
Cînd ajunse din nou la suprafaţă, ştiu că are doar citeva 
secunde pentru a acţiona. Avea încă miinile încleştate pe funie 
şi pe cange. Fără să înceteze să gindească, puse cangea de-a 
curmezişul, orizontal. Se propti în ea cu toată puterea, simțind 
cum greutatea lui Butrus îl împinge înainte. 

- A'isha... Repede!... 

Un şuvoi de apă îi luâ vorbele din gură. Apoi ea fu acolo, 
întinzîndu-se după el. 

-  Prinde-1 pe Butrus întîi! Nu pot... sâ-1 ţin! 

A'isha se tîriî pe bordurâ pînă cînd fu lîngă Butrus, care se 
învîrtea neajutorat în jurul capătului de funie, încercînd să se 
elibereze cu o singura mînă. Braţul lui stîng fusese izbit de 
pereţi fără milă. 

Fadwa îl apucă pe Michael, ajutîndu-l să reducă tensiunea 
din funie. El simţea cum cedează canagea. Avea gitul şi plămiînii 
plini de apă şi ştia că n-o va mai putea ţine mult. 

Strînsoarea funiei slăbi. Fadwa îl ţinu strins pe margine pînă 
cînd A'isha fu în stare sâ-l tragă pe bordura. Cînd se căţâră, 
scăpă cangea. Aceasta se duse, învirtindu-se, într-un torent alb 
de apă. închise ochii, temîndu-se câ, înainte de trecerea nopţii, 
va regreta amar pierderea ei. 

Rămaseră acolo cît îndrăzniră, conştienţi că apa de sub ei 


creştea cu fiecare moment care trecea. Butrus zăcea în 
suferinţa. Umârul stîng îi fusese lovit groaznic în timpul căderii 
şi a răsucirilor din apă. A'isha îşi deschise geanta sâ-i mai 
administreze o doză de morfină, dar seringile erau sparte, iar 
pudra de morfină devenise o substanţă apoasâ. Luă cît putu din 
ea şi o puse forţat între buzele lui. 

Le dădu zece minute. Nici Michael, nici Butrus nu era în 
formă sâ poată merge, însă nu era nimic altceva de fâcut. Dacă 
ploaia continua să cadă - sau, mai rău, sâ se înteţească - 
trebuia să se grăbească. îl ajută pe Michael să se pună puţin pe 
picioare, împreună îl ridicară pe Butrus. 

Michael scoase busola din buzunar şi o puse pe bordură. 
Tunelul se găsea pe aproximativ est-vest. 

- Apa curge spre vest, zise. Spre fluviu. Nu putem merge 
într-acolo. Trebuie să ne ducem spre est. 

— Cum vom traversa rampa? 

Cînd intraseră în tunel, fuseseră, inevitabil, traşi spre stînga, 
urmînd curentul. Ca să ajungă la porţiunea de bordură care 
ducea spre est, trebuia să treacă prin locul unde se uneau 
tunelele. Ca lucrurile să fie şi mai rele, Fadwa era prima în 
partea aceea şi nu era loc pentru nimeni să treacă. 

— Poți s-o ridici? întrebă Michael. 

— Voi încerca. 

A'isha se aplecă uşor în faţă şi-i spuse Fadwei să se agaţe de 
gitul ei. Stînd în picioare, o ridică deasupra apei şi o trecu în 
cealaltă parte a ei, pe bordură. Michael apucă strins braţul 
fetiţei şi o ţinu ferm. 

A'isha se îndepărtă cu grijă de margine. 

— E prea departe să sar. Dacă bordura ar fi mai lată, n-ar fi 
nici o problemă. 

Michael gîndi rapid. 

— Umflă barca, spuse. 

Ea scoase barca de cauciuc din sacul în care era şi o puse pe 
bordură, alături de ea. Avea o cavilă care, cînd era trasă, o 
umfla. O frînghie de nailon era legată de un inel, lîngă ea. Ţinînd 
strins de funie, trase cavila şi aruncă barca în spaţiul gol, 
înainte să se umple şi s-o dezechilibreze. în cîteva momente 
ajunse la volumul maxim. 

O tinu strîns lîngă margine. Aproape că umplea spaţiul dintre 
cele două borduri. Trecîndu-i funia lui Michael, păşi cu grijă în 


bârcuţă, în timp ce el se aplecă să o ţină la margine. Era ca 
încercarea de a sta călare pe un cal care cabrează. Barca era 
aruncată şi răsucită în toate părţile de curent, ridicîndu-se, 
câzînd şi smucindu-se imprevizibil. A'isha, în genunchi, se tîrî în 
marginea cealaltă, pînă ajunse la capătul bordurii. Alegind 
momentul cu mare grijă, puse întîi un picior şi se aruncă în sus 
şi înainte. Lovi puternic peretele, dar îşi păstră echilibrul. 

în perete se afla înfipt un alt inel, lîngă colţ. A'isha îi strigă 
tare lui Michael să arunce frînghia. Fadwa ajută la menţinerea 
bărcii în loc, în vreme ce el strînse funia şi o zvirli spre ea. 
A'isha prinse imediat sfoara în inel, ancorînd bine bărcuţa care, 
fixată în ambele capete, era cu mult mai stabilă. Fadwa 
traversă fără dificultate. Butrus o urmă şi rămase în bărcuţă 
pînă cînd A'isha îl ajută pe Michael să treacă. Pe bordură se 
reorganizară, cu Michael în faţă, urmat de Butrus, A'isha şi 
Fadwa în urmă. 

Dezlegară bărcuţa şi o luară spre est. Michael îi dădu Fadwei 
să ţină funia. O trăgea după ea prin apă ca pe un căţel neastim- 
pârat în lesă. Era noua ei responsabilitate, ultima găselniţă a lui 
Michael s-o ţină cu gîndul departe de alte lucruri. Ca, de pildă, 
creaturile care mişunau nebânuite prin tunele. 

Apa era tot în creştere. Mergeau cît de repede era posibil, 
fără să fugă însă. Suprafaţa bordurii era netedă şi înşelătoare, 
iar o cădere de pe ea însemna aproape moarte sigură. Se ţineau 
de miini, tîirîndu-se ca nişte crabi, cu spatele la perete. Dintre 
toţi doar Michael avea lanternă. A'isha o ţinea pe Fadwa de 
braţ. Fetiţa purta încă pistolul strîns în mînă. 

Nu vorbea nimeni. în urechile lor apa suna fără încetare. 
Departe de stâvilar era mai puţin vijelioasă, dar prin şanţ 
curgea cu forţă nediminuată. 

Tavanul şi pereţii bătrînului tunel erau acoperiţi cu muşchi şi 
licheni; o combinaţie de excrescenţe galben-verzui sclipeau 
oribil în lumina lanternei lui Michael. Peste tot era mătasea 
broaştei, întinsă în fire sau strîinsă în mănunchiuri maro-închis 
ori albicioase pe cărămizile umede. 

- Opriţi-vă! se auzi vocea lui Michael curios de pierdută, de 
parcă fusese dus, brusc, departe. Printr-o perdea de durere, 
Butrus simţi strînsoarea mhnii lui Michael pe a lui. Aproape am 
căzut pe spate, explică el. Peretele a cedat. 

Dădu drumul mîinii lui Butrus, să se poată răsuci. în spatele 


lui era o deschidere largă, în locul unde fusese peretele. O 
bucată imensă se prăbuşise la un moment dat în trecut, cu ani 
sau - posibil — secole în urmă. în partea cealaltă se căsca un 
vast hău înfometat. 

în lumina alba a lanternei lui Michael se dezvălui o cameră 
înaltă, cu pereţi din piatră gri, sculptată şi aranjată în straturi. 
Un tavan larg şi arcuit tremura în lumina nesigură, umbre 
complicate ţesute cu fire de alabastru. Stalactite uriaşe din 
piatră sculptată ornamentau domul, modelele lor complicate 
fiind umplute cu pînze de păianjeni şi aripi de lilieci ce atîmau. 

Cîndva, pereţii fuseseră stuc alb, gravat cu frunze şi flori, şi 
aripi de păsări. Acum mai rămăseseră doar fragmente care 
arătau ceea ce fusese, asemenea unor frînturi dintr-o melodie 
pierduta de mult în tăcere. Dale albastre şi roşii se mai ţineau în 
grupuri mici de tencuială, modelul pe care-l formau fiind frînt şi 
incomplet. Aceasta fusese cîndva camera centrală a unei mare 
ham- mam, o baie publică. 

Unde fusese podeaua, acum era o mare baltă de apă stătută, 
plină de scursuri şi moloz. Apa bâtea în verde acolo unde 
crescuseră algele. în colţuri se adunase spumă albă. De fiecare 
dată cînd tunelul se revărsa, balta se umplea şi se scurgea ime- 
diat. Michael nu putu să aproximeze cît de adincă putea fi. 

Porniră. 

- Fiţi foarte atenţi, îi sfătui el. Nu avem decit bordura pentru a 
ne păstra echilibrul. 

Lent, trecură peste spaţiul gol. Erau aproape în partea 
cealaltă cînd le îngheţă sîngele din cauza unui urlet grav, urmat 
cîteva momente mai tirziu de un țipăt ascuţit. A'isha simţi mîna 
Fadwei smucindu-se dintr-a ei, trâgind-o şi pe ea înapoi în 
deschizătură. 

Dînd drumul miinii lui Butrus, se răsuci, câutînd lanterna în 
buzunarul salopetei. Fadwa căzuse prin gaură. Ţipa tare încă. 
Un sunet îngrozitor. De undeva, de aproape, alt urlet. A'ishei îi 
tremură mîna cînd aprinse lanterna. 

Apă, turbulentă şi acoperită de valuri. Cea mai adîncă dintre 
întunecimi. Ţipetele unui copil. Sunetul a ceva greu care bătea 
apa. Fasciculul lanternei plimbîndu-se în sus şi în jos, în 
întuneric, fără să găsească nimic. [ipătul încetă brusc. O 
bolboroseală a apei, ca un cazan clocotitor. 

Capul Fadwei râsâri brusc din apă, o dată cu miinile ridicate 


care se agitau neputincioase, corpul fiindu-i ţinut ferm între 
fălcile coşmarului ei. A'isha ţipă, simțind cum o străbate frica 
asemenea unor flăcări. în acel moment reapăru capul lung al 
unui crocodil de Nil, cu fălcile încleştate pe coastele Fadwei, 
trâgind-o în apă s-o ucidă. 


CAPITOLUL ŞAIZECI 

A'isha stătea încremenită, incapabilă să se mişte sau să 
gîindeascâ. Crocodilul era enorm, un adult de cel puţin patru 
metri ale cărui fălci erau dotate cu dinţi ascuţiţi şi răi. Numai 
Dumnezeu ştia de cîţi ani se bălăcea acolo, jos; puteau atinge o 
sută de ani şi mai bine. Lumina căzu scurt pe ochii lui mici şi răi, 
pe pupilele dilatate, strălucitoare. O secundă i se păru că se 
zgiia la ea triumfător. 

Fadwa se lupta încă, mută acum, înecîndu-se cu apa stătută, 
pierzîndu-şi rapid puterile. Crocodilul o ţinea strîns, ştia că nu 
poate să se elibereze. Ca s-o termine, nu avea nevoie decit de o 
mişcare circulară a capului lui mare, pentru a o rupe în două. Ea 
se forţa să-şi ţină capul afară din apă. Ca printr-o minune, ţinea 
încă strîns în mîna din aer pistolul lui Michael, ca pe un talisman 
care o putea salva. 

A'isha nu încetă nici o clipă să gindeascâ. Sări în apă, 
îndreptîndu-se direct spre copil. O lungime, două, şi fu lîngă ea. 
Lanterna se dusese, era în întunecimea de smoală şi se ghida 
doar după zgomotul viitorii de apă. întinse miinile şi simţi 
asprimea spatelui crocodilului, solzii groşi şi neplăcuţi la atin- 
gere. De ce aruncase lanterna? Fără lumină nu putea să facă 
nimic. Crocodilul se scutură, rostogolindu-se departe de ea. 
întinse din nou mîna, lovind apa, dar nu dădu de nimic. 

Brusc, o rază albă tăie bezna. Michael era în genunchi lingă 
deschizătură. 

- A'isha, ia pistolul! la pistolul! 

Ea sări şi se aruncă peste capul crocodilului, după Fadwa. 
Reptila se ridică şi se răsuci, îndepârtîndu-se şi aruncînd-o pe o 
parte, înapoi în apă. Lumina rămase fermă, derutînd crocodilul. 
A'isha se scufundă, dînd nebuneşte din picioare sub apă, 
revenind la suprafaţă ceva mai tirziu exact dincolo de reptilă, 
aproape de Fadwa. Apucă fetiţa de braţ cu o singură mină. Cu 
cealaltă îi luă pistolul. 

Era acum ori niciodată. O a doua şansă nu mai urma. 
Apucînd-o strîns pe Fadwa cu stînga, A'isha se răsuci, îndesind 
teava pistolului în gura larg deschisă a crocodilului. Pistolul era 
ud, ea ştia sigur că nu va funcţiona. Apăsă pe trăgaci. Nu se 
întîmplă nimic. Din nou. Nimic. închise ochii, sigură că va muri. 
Crocodilul se răsuci, încercînd să se scape de ea. Ea mai trase o 
dată. 


Urmă o bubuitura puternică. Reptila se trase înapoi şi zvicni 
în sus, mugind de durere. A'isha o ţinea acum pe Fadwa cu 
ambele miini. Lăsase pistolul să cadă pe fundul bălții. Peste tot 
în jurul lor apa clocotea şi bolborosea din cauza monstrului rănit 
care-şi mişca coada cu miînie furibundă. 

- Du-te înot spre deschizătură! O iau acum! 

Michael era lîngă ele în apă. A'isha habar n-avea cum 
ajunsese acolo. Cînd privi în sus, îl văzu pe Butrus ţinînd 
lanterna într-o mînă şi încercînd să-şi păstreze echilibrul, cu 
dinţii încleştaţi de durere. Ea înotă în direcţia indicată. 

Butrus îi făcu loc să se caţere pe bordură. Şocul produs de 
atac îl adusese în simţiri. Aşeză lanterna între genunchi şi 
întinse o mînă A'ishei ca să o ajute. Citeva secunde mai tîrziu 
veni şi Michael la margine şi o ridică pe Fadwa lîngă ei. în urma 
lui crocodilul continua să biciuiascâ apa. 

-  Grâbiţi-vă! urlă Michael. S-ar putea să mai fie şi alţii. Tre- 
buie să ne mişcăm. 

Fadwa era pe jumătate conştientă, îngheţată atit din cauza 
fricii, cît şi de durere. Sîngera rău în jurul taliei şi a feselor, în 
locurile de unde dinţii ascuţiţi smulseseră fişii din carnea ei. 
Reuşiră s-o aşeze pe bordură între ei, forţind-o să vomite cit de 
multă apă era posibil. 

- Să plecăm de-aici, zise din nou Michael. 

Se uită după barca de cauciuc, sperind că putea fi folosită ca 
o ambulanţă pentru a o căra pe Fadwa şi, eventual, pe Butrus. 
Aceasta fusese însă dusă de curent în momentul în care Fadwa 
dăduse drumul frînghiei. Nici măcar nu se mai vedea acum. Nu 
aveau altă posibilitate decît să ducă în braţe copilul rănit, pe 
bordura îngustă. 

începură să se tirască din nou, încercînd disperaţi să se 
îndepărteze de deschidere. Michael şi A'isha făceau eforturi s-o 
ţină dreaptă pe Fadwa între ei, trâgind-o mai departe de 
coşmar. Era uşoară ca o legătură de bețe uscate. Pînă acum nu- 
şi dăduseră seama cît de înduioşător de slabă era. Din cînd în 
cînd, erau obligaţi să se oprească în timp ce ea se căznea să 
vomite şi se zbâtea convulsiv, aproape aruncîndu-se în apa de 
la picioarele ei. 

Ploaia nu se oprise. Dacă nu cumva devenise mai furioasă. 
Şuvoiul crescuse pînă la nivelul bordurii, pe măsură ce venea 
mai multă apă. în cîteva minute apa urma să le ude picioarele, 


făcînd imposibilă priza pe suprafaţa şi aşa alunecoasă. 

Brusc, Butrus strigă cu voce slabă, estompată de vuietul apei. 

- O scară! Este o scară pe partea cealaltă! 

Lumina lanternei lui căzuse pe fusceii unei scări de acces, 
montată într-o nişă, în peretele opus. In faţa ei se afla o 
platformă largă, protejată de canal cu un lanţ slab prins. 

Michael privi într-acolo. îi separau doar cîţiva iarzi de scară, 
dar la fel de bine putea să fi fost o jumătate de milă. Cu un 
sentiment de neputinţă, îşi dădu seama că, dacă n-ar fi pierdut 
cangea, ar fi putut să prindă lanţul cu ea. Fără, risca să fie 
înghiţit de curent. 

- Butrus, zise el. Du-te cîţiva iarzi mai departe. la-o şi pe 
Fadwa dacă poţi. Vă vom urma şi noi. 

îşi legă frînghia la brîu şi dădu capătul celălalt A'ishei să-l 
ţină. Era udă, zgiriată şi puţea, dar el simţi nevoia s-o sărute, 
să-i spună că o iubeşte. în loc de asta, îi atinse obrazul uşor, cu 
degetele, apoi se întoarse şi sări în apa îngheţată. 

Curentul îl trase şi-l duse mai departe de peretele opus. Se 
aşteptase la asta. Funia se întinse, ţinindu-l la nivelul 
platformei. Ridicîndu-se, inspiră adînc, apoi se lăsă din nou să 
cadă. Atinse fundul cu un picior. îndoi genunchii şi, găsind un 
punct de sprijin fragil, se proiectă puternic în sus. 

Apucă marginea platformei cu mîna şi se tinu. Curentul îl 
trase puternic, încercînd să-l smulgă, dar acum se apucase cu 
ambele miini. Trăgindu-se în sus, încercă să apuce lanţul, dar îl 
rată cu cîțiva toii. Urmă un al doilea efort. De data aceasta reuşi 
să-şi încleşteze degetele îngheţate pe verigile ruginite. Se 
odihni puţin, apoi se trase pe platformă. 

Trecerea celorlalţi luă mult timp, aproape mai mult decit îşi 
puteau permite fără riscuri. Michael ţinu frînghia, A'isha veni, 
ţinînd-o pe Fadwa, apoi Butrus. în momentul în care fură toţi pe 
platformă, apa plescăia la picioarele lor. 

Fadwa nu-şi revenise. A'isha o examină cit de bine putu. în 
afară de rănile din locurile unde o apucase întîi cu dinţii, părea 
că presiunea fălcilor imense îi rupsese citeva coaste. Respira 
greu, cu un hiîrîit care-i ridica pârul A'ishei. 

-  N-o vom putea urca pe scară, Michael. 

- Nu există altă cale. Va reuşi. Trebuie. 

A'isha scutură din cap. 

: Sînt înspâimîntatâ, Michael. Respirația îi miroase urit, 


cred că vreo coastă i-a perforat unul din plămiîni. A pierdut mult 
sînge. 

- Dacă n-o scoatem afară, se va îneca aici. 

A'isha privi faţa trasă a fetiţei. Tocmai atunci aceasta 
deschise ochii. îşi smuci capul, încercînd să se ferească, cu gitul 
întins de parcă ar fi scos un strigăt A'isha o atinse cu mîna. 

- E-n regulă, o linişti ea. Eşti în siguranţă. E mort. Nu mai 
poate ajunge la tine. Fadwa era atit de adînc încătuşată în frica 
şi în durerea ei, încît nu ajungea nimic la ea. Sâ ne grăbim, 
Michael. Trebuie să ajungem cu ea la cineva care s-o ajute. 

El privi o singură dată înapoi, apoi începu urcuşul. Scara era 
veche, însă ancorajul ei era cu mult mai sigur decît acela al 
scării pe care coboriseră. îşi dădu seama rapid că ducea direct 
în sus, în întuneric. Michael se rugă să-i ducă la o ieşire. 

Nu se gindea acum la nimic altceva decit la scăpare şi aer 
proaspăt. Nimic altceva nu mai conta. Nici Paul, nici al-Qurtubi, 
nici părintele Gregory şi poveştile lui. Doar atît: scara, zgomotul 
apei care curgea dedesubt, întunericul şi speranţa de lumină. 

Scara se termină la o platformă metalică de unde începea o 
alta. Aici, sus, apa era doar o amintire, un murmur îndepărtat. 
Fu nevoie sâ se autoîncurajeze ca sâ se gindească la A'isha, la 
Butrus şi la fetiţa care aştepta încă acolo, jos, urmărind cum 
creşte nivelul apei. Urcă şi cea de-a doua scară. La patruzeci de 
picioare mai sus se oprea în faţa unui grilaj înalt de metal. 
Aprinse lanterna. Era o cameră mică cu o trapă în tavan. 
împinse de grilaj, dar nu se întîmplă nimic. Mai împinse o dată, 
mai cu forţă. Nu cedă nici de această dată. Puse lumina pe el. 
Nu era nici un zăvor, nici alte modalităţi de închidere. Puse 
umărul şi împinse cu toată forţa. Nu se deschise. Apoi se uită 
mai atent. 

Fusese sudată. 


CAPITOLUL ŞAIZECI ŞI UNU 

în timpul în care cobori, înţelese ce se întîmplase. Autorităţile 
fuseseră cu un pas înaintea lor, blocînd toate ieșirile din Bulaq. 
Nu pe a lor în special, bineînţeles - nu existase timp pentru asta 
- pe a oricui încerca să evadeze din ghetoul pe care-l creaseră. 
Numai cînd ajunse la baza scării, îi trecu prin minte că încă mai 
puteau fi căi deschise. în afară de corpul dezmembrat de la 
început - Michael îşi dădu seama că era o altă victimă a 
crocodililor - nu mai întîlniseră rămăşiţe umane. 

Fireşte, asta nu însemna nimic, puteau fi zeci, chiar sute 
împrăştiate prin acest labirint sau fuseseră duse la fluviu de 
inundaţii. Nu insistă prea mult pe această temă. Era mai bine să 
gindească la cei care scăpaseră pînă la urmă şi că, într-adevăr, 
era o cale de ieşire doar dacă ajungeau la timp la ea. 

Apa era deja la prima treaptă a scării de jos. A'isha şi ceilalţi 
doi stăteau pe ea fără să le pese. Cînd Michael apăru, A'isha se 
ridică obosită, gata pentru ultima etapă. El nu fu nevoit să 
spună nimic. O singură privire o lămuri. îi pieri lumina din ochi. 
Se uită la Fadwa. Copilul îşi revenea. Ar fi fost mai bine s-o fi 
lăsat crocodilului. 

- Trebuie să mai fie şi alte ieşiri, zise Michael. N-au putut să le 
blocheze pe toate. Nu putem renunţa tocmai acum. 

A'isha îi aruncă o căutătură piezişă. Pentru prima oară de 
cînd se cunoscuseră, îl dispreţui, se simţi revoltată. La ce 
folosea aici sîngele lui rece englezesc? Ce sens avea să se dea 
în spectacol cu asta? Se vor îneca într-un şanţ împuţit, cu 
viermi, excremente şi fetuşi avortaţi. El şi cei de felul lui îi 
adusese la asta, cu jocurile lor de putere şi visurile lor legate de 
imperii. Butrus avusese dreptate. Ei toţi fuseseră pioni. 

- Eu rămîn aici, spuse cu voce resemnată şi tristă. N-are 
nici un rost să merg mai departe, nu vezi? Fadwa are nevoie de 
odihnă. Butrus e aproape terminat. Vom muri, oricum, aici. 

Michael cobori lîngă ea. 

— Asta vrei? întrebă. Doar să renunţi? 

- Ce-ţi pasă? 

Ea tremura. încercă s-o cuprindă cu braţul, dar ea se feri. 

— Nu crezi câ Fadwa mai merită încă o încercare? 

A'isha se uită în jur, involuntar. Fetiţa era cu spatele sprijinit 
de zid, privind fix la lumina lanternei lui Butrus, care se juca pe 
tavanul acoperit cu muşchi. Avea pielea albă şi ochii afundaţi în 


orbite. Era adîncită într-un vis urit pe care nu i-l putea alunga 
nimeni. Apa de lîngă ea era pătată, roz, de la sînge. 

A'isha scutura din cap. 

— Michael, e prea tirziu. Dacă vrei, du-te singur, dar lasâ-ne 
pe noi să rămînem aici. 

El simţi cel mai ciudat amestec de sentimente luptîndu-se în 
el. Mîhnire, tristeţe, mînie, dezamăgire şi un sentiment amar de 
nedreptate. Să stea jos şi sâ moară era împotriva tuturor 
convingerilor sale. Şi totuşi, într-un loc ca acesta i se părea 
perfect normal. îngenunche în faţa ei şi-i luă faţa în miini. Era 
atit de puţină lumină, încît abia putea sâ-i distingă trasaturile. 

- A'isha, uitâ-te la mine. Ea se uită la el cu o privire indife- 
rentă. Sâ coborîm aici, zise el, a fost decizia noastră. Una pe 
care am luat-o împreună. N-a fost ideea lui Butrus, nici a 
Fadwei, nici o altă alternativă reală. Acum, există o mică şansă 
ca puţin mai în josul acestui tunel sâ fie o ieşire. Ei nu pot 
ajunge singuri acolo, nu ne pot ruga măcar sâ o găsim pentru 
ei. Putem sta aici să le ţinem companie pînă se îneacă. Poate 
chiar să-i ajutăm s-o facă mai uşor, sâ-i scăpăm de suferinţă 
rapid. Poate că ar trebui să facem asta acum, nu ne-ar lua mult 
timp. Sau putem să ne continuăm drumul şi, poate, doar poate - 
îi scoatem de aici. Şi pe noi. Ce zici? 

Nu putea s-o facă fără ea, ştia că nu. Chiar dacă ar fi fost 
absolut sigur că era o cale exact după următorul colţ, nu s-ar ft 
dus dacă A'isha ar fi optat pentru a râmiîne. Destinul lui, toate 
destinele lor erau în mîna ei. Păru că trece o viaţă pînă vorbi. 

- Foarte bine, zise ea. Avea încă vocea tristă şi privirea 
indiferentă. încă o încercare. 

li ridicară pe ceilalţi şi-i puseră pe picioare. Umărul lui Butrus 
era atit de umflat, încît ajunsese de mărimea unui pepenaş. 
Fadwa era doar pe jumătate conştientă de ceea ce se întîmpla. 
îi spuse A'ishei că o dureau rău părţile laterale şi că respira 
foarte greu. A'isha o asigură cît de bine putu că mai era doar 
puţin. Nu credea că Fadwa va mai vedea din nou lumina zilei. Ar 
fi vrut să existe un Dumnezeu, dar care Dumnezeu ajungea atit 
de jos, pînă la ei? 

Bordura de pe această parte a tunelului era puţin mai lată 
decit cea pe care merseseră pînă atunci. Acest cîştig era anulat 
însă de cei trei sau patru toii de apă care o acopereau. leşind 
considerabil din matca şanţului în care cursese pînă atunci, 


curentul mai pierduse din viteză; dar avea destulă forţă ca să-i 
ducă, în caz că ar fi alunecat. 

Merseseră mai puţin de cincizeci de iarzi cînd văzură un tunel 
jos, sub nivelul bordurii. Doar partea de sus era deasupra liniei 
apei. Tunelul era aproape plin. Dacă era unul de evacuare, 
asemănător celui care-i condusese în prima galerie, trebuia să 
se sftrşeascâ cu un puț. Citeva secunde sub apă, apoi din nou 
afară. Dar dacă nu era aşa? Dacă era lung de o jumătate de 
milă? 

Michael se gîndi repede. N-avea nici un rost să meargă mai 
departe. în orice secundă Fadwa sau Butrus puteau fi luaţi de 
picioare şi duşi de curent. Acum găsiseră un canal, era puţin 
probabil ca pe o anumită distanţă să mai fie unul. Şi dacă ar fi, 
ar fi, probabil, identic cu acesta. Identic şi, poate, chiar mai mult 
sub apă sau invizibil. 

— îl voi trece înot, zise Michael. Cu noroc, ies în partea 
cealaltă peste cîteva secunde. lau şi fringhia. De îndată ce am 
trecut, o smucesc de trei ori dacă totul pare în ordine. Leag-o pe 
Fadwa pe sub braţe şi spune-i să-şi ţină respiraţia cît de bine 
poate. Vă voi lua apoi pe Butrus şi pe tine. 

Ea scoase lanterna din buzunar şi puse raza pe faţa lui. Toată 
miînia se dusese, toată supărarea. Totul părea nelalocul lui aici, 
atit de meschin. Se aplecă puţin şi-i atinse buzele cu ale ei. Nu 
fu un sărut. Dar în acel moment crezu că toată viaţa ei o are pe 
buze. 

- Michael, te iubesc, zise. 

El nu-i răspunse, dar îi strînse mina şi o privi cu atita regret şi 
dorinţă, încît ea fu nevoită să-şi întoarcă faţa de la el. După 
cîteva secunde, plecă. 

Nu mai cunoscuse niciodată o asemenea frică perfectă. 
Gîndea în fiecare clipă că apa trebuie să se termine, trebuie să 
iasă la aer. Dar nici un sfîrşit pînă cînd fu sigur că va continua la 
nesfirşit. Tunelul era prea îngust şi nu se putea înota în el. 
Mergea cu miinile întinse pe pereţi şi dădea din picioare. La 
fiecare pas înainte, se ridica şi atingea tavanul cu capul. Nici 
vorbă să se poată întoarce. îi explodau plăminii, în secunda 
următoare trebuia să dea drumul aerului. Cînd inspira din nou, 
înghiţea apă şi se îneca. încă o lovitură cu piciorul. Tot tavan de 
piatră. îi scapă puţin aer care produse bule de aer în apă. O lovi- 
tură cu piciorul. Din nou, tavan. Avea pieptul în flăcări şi ochii 


înecaţi în sînge. în spatele roşului, forma unei piramide, una 
neagră, strălucitoare ca întunericul pietrificat. încă o lovitură cu 
piciorul. Capul atinse uşor piatra. Mai multe bule de aer. Era 
aproape extenuat. încă o lovitură cu piciorul şi apoi va fi liber. 
Dădu cu piciorul. De data aceasta, capul i se ridică mult. Era tot 
în apă, dar tunelul se terminase. Deşi nu se ridică mai mult de o 
secundă sau două, acestea i se părură ore. Apoi aer. Expiră vio- 
lent, şi prima gura de oxigen i se păru atît de dulce, încît îi 
smulse un strigat. 

îşi scoase lanterna şi o aprinse. Călca aproximativ zece 
picioare de apă în fundul unui puț înalt. Din întuneric se ridica o 
scară chiar lingă el. La cîteva picioare deasupra capului său era 
o platformă. N-avea nici un rost să piardă vremea verificînd ce 
era la capătul de sus al scării. 

După ce inspiră adine, se lăsă în fundul puţului şi trase de 
fringhie de trei ori. Răspunsul fu o smucitură, apoi o pauză în 
care A'isha o pregăti pe Fadwa. Michael ieşi la suprafaţă, îşi 
umplu plămiînii cu aer şi se întoarse jos. O a doua smucitură. O 
trase pe Fadwa spre el, ca un pescar care-şi înfăşură firul 
undiţei. Apăru fără dificultate, cu ochii strîns închişi, fără culoare 
în obraji şi balonaşe de aer care arătau că o părăseşte suflarea. 
Fără să se oprească, o apucă, lovind-o cu picioarele de tavanul 
tunelului, ridieînd-o deasupra apei. înghiţise cîteva guri de apă 
şi tuşea rău cînd o duse la scară. O susţinu puţin, apoi o ajută să 
se caţere pe platformă. 

-  Cumte simţi? întrebă el, dar nu primi răspuns. 

Nu era vreme de pierdut. Se scufundă, luînd frînghia cu el, se 
vîri în tunel. La un moment dat, i se prinse salopeta într-o pro- 
tuberantă a tavanului şi îl reţinu. Apoi materialul se rupse şi fu 
din nou liber. 

Cînd ieşi, apa din tunelul principal crescuse. A'isha era în 
picioare şi-l susţinea pe Butrus. Nivelul apei era deasupra 
genunchilor lor. Michael se odihni în timp ce ea legă fringhia pe 
după talia lui Butrus. 

- Michael sînt îngrijorată, şopti ea. Nu ştiu dacă-şi va putea 
ţine respiraţia cît trebuie. Morfina are un efect mai puternic 
decît am crezut. 

- Nu vor fi mai mult de douăzeci şi cinci de secunde pînă 
afară. Se adresă lui Butrus. Poţi ţine frînghia cu o singură mînă 
în timp ce eu te voi trage? 


Butrus dădu din cap că da, însă Michael văzu clar că nu era 
pe deplin conştient. 

- Mă duc eu de data asta, se oferi A'isha. 

- M-am familiarizat cu asta acum. Trebuie să mă duc 
înapoi, oricum. 

Ea scutură din cap. 

- Ai nevoie să-ţi recapeţi suflul. De vreme ce ştiu că este 
aer la capătul celălalt, mă voi simţi bine. 

-Ba nu... 

- Pentru numele lui Dumnezeu, e mai sigur aşa. Râmii aici. 
Fără să mai aştepte alte obiecţii, ea se scufundă. Euforia de 
început se cam terminase, şi Michael sesiză că aerul din tunelul 

principal devenea greu. 

Ştia că prin canale erau gaze toxice şi în anumite condiţii 
ieşeau în aer. Ce ironie ar fi ca, după toate prin cîte trecuseră, 
tocmai aerul să se întoarcă împotriva lor. 

îi vorbi lui Butrus, încercînd sâ-1 ţină vioi. Coptul găsise 
lucruri în interiorul durerii sale în care se putea odihni, colţuri 
izolate în care se putea ascunde. Michael era nevoit să-l tragă 
afară, oricîte chinuri îi provoca. 

îşi privi ceasul. Trecuseră mai mult de trei minute. Fixă 
fringhia cu ochii, dorindu-şi s-o vadă mişcîndu-se. De fiecare 
dată cînd o ridica apa, i se părea că A'isha semnalizează. De 
fiecare dată însă cădea moale la loc. Trecuseră patru minute. 
Se întîmplase ceva. îi va mai acorda un minut înainte de a se 
duce în tunel după ea. 

Funia se mişcă. O dată, de două ori, de trei ori. Michael îl 
susţinea pe Butrus să fie gata. Curentul îi prinse cu începutul 
unui puternic curent subteran. Funia se mişcă din nou. 

Butrus inspiră. Michael îl împinse în deschizătură. Niciodată 
nu se simţise mai călău. Frînghia se întinse şi Butrus dispăru. 

Cinci minute mai tîrziu, Michael îşi făcu intrarea pentru a 
treia oară în tunel. Sentimentul de sufocare era mai rău decit 
oricind. Parcă fusese acolo întotdeauna, împingînd, dînd din 
picioare, luptîndu-se să se elibereze. 

Se ridică tuşind. O găsi pe A'isha stînd pe fuscelul de jos al 
scării, cu mîna întinsă spre el, gata să-l tragă sus. 

- Ei se simt bine? întrebă el. 

Ea încuviinţă din cap. 

Urcă prima pînă la grătarul cel mic. Fadwa şi Butrus erau 


întinşi unul lîngă altul. A'isha îi privi îngrijorată. Michael ajunse 
la platformă în urma ei. 

- Am crezut că vor muri, şopti el. 

- Mai este încă timp pentru asta, răspunse ea. 

- Hai să terminăm treaba. 

Acum, că venise timpul să afle, gîndi că era aproape de 
preferat să nu ştie. 

- Ma voi duce eu, zise ea. 

- De data asta, nu. A fost decizia mea să venim aici. 

Ea rise. 

- Eşti foarte ud, zise ea. N-am văzut niciodată pe nimeni 
aşa de ud. 

El zimbi slab. 

- Nu te-ai văzut pe tine. 

Brusc, ea îşi aruncă braţele în jurul lui, ţinîndu-1 ca şi cum nu 
ar mai fi vrut să-i dea drumul niciodată. Statură aşa multă 
vreme, uzi, tremurind şi ascultind cum se ridică apa. în sfirşit, el 
se smulse din îmbrăţişare. 

- Trebuie să ştim, zise. 

Pînă în vîrf nu era mult. Scara se termina sub o trapă. Michael 
se hotări şi îşi puse umărul în ea, apoi împinse cu putere. 

Trapa se ridică. Folosindu-şi mîinile acum, o forţă pînă la 
capăt şi o dădu la o parte. Simţi că i se opreşte inima. 

- Doamne Dumnezeule, şopti el, fă ca asta să nu fie o 
intrare în alt canal. 

Mai urcă doi paşi. Era încă noapte. Nu erau nici o stea. Nici 
lună. Nici felinare pe străzi. Dar ploua. O ploaie puternică pe 
care-i venea să o sărute. 

CAPITOLUL ŞAIZECI ŞI DOI 

Londra 

Vauxhall House 

Mesajul ajunse la Londra la ora douăzeci şi două şi patruzeci 
şi trei de minute şi fuse imediat dus la biroul lui Percy Haviland. 
Sosirea nu fu înregistrată şi nu era nici vreo copie rămasă la 
operatorul de serviciu, codul de indentificare îl alertase imediat 
să folosească proceduri speciale. „Proceduri speciale“ era 
argoul profesional pentru „doar pentru ochii directorului 
general“. Asemenea comunicaţii confidenţiale erau ilegale din 
punct de vedere tehnic; dar violarea acestui drept de la 
Dumnezeu a lui Percy Haviland de a le primi, garanta, chiar 


celui mai bine plasat „ienicer“, o mutare rapidă şi permanentă 
la un post undeva în Lumea a Treia, unde nici Crucea Roşie nu 
ajungea. La ora douăzeci şi două şi patruzeci şi şapte de minute 
mesajul se afla pe masa de lucru a lui Haviland. 

Pe masa de lucru a lui Havilad se găsea un telefon mic, alb, 
cu care-i plăcea să se joace din cînd în cînd. li asigura o linie 
sigură, o linie atit de libera de microfoane ca un bisturiu 
proaspăt scos din sterilizator, linie care-i permitea accesul la o 
mulţime de numere, numere atit de confidenţiale, încît nu erau 
nici măcar înregistrate: în ceea ce privea serviciul telefonic, ele 
nu existau. 

Stătu cîteva momente studiind detaliile mesajului, dorind să 
se asigure că, la urma urmei, nu era vreun fel de farsă. Cu 
degetele lui fine, luă o bucată de ciocolată neagră Valrhona, o 
duse la gură şi muşcă cu putere din ea. Şaptezeci de procente, 
un amestec din cele mai bune sorturi de cacao. Ciocolata îi 
conferea siguranţă. Culoarea neagră şi amărăciunea îl făceau să 
se simtă relaxat. Mina i se mută pe telefon şi apăsă pe un 
singur buton. Nu se auzi nici un ton, nici sunetul de formare a 
numărului, nici soneria la celălalt capăt al firului. Dacă n-ar fi 
ştiut, ar fi presupus că telefonul era mort. Nu era. Trecură doar 
cinci secunde, apoi se auzi o voce pe linie. Haviland vorbi 
înainte ca celălalt bărbat să fi terminat. 

- Aici Haviland. Vreau să vorbesc cu sir Lionel imediat. Nu, 
nu pot aştepta... da, ştiu că este tîrziu. Ştii al dracului de bine că 
asta este o linie pentru cazuri de necesitate extremă. 

Trecură cîteva clipe în linişte, apoi pe linie intră o a doua 
voce. O voce moale, tipul de glas care aparţinea unei linii ca 
aceasta. 

- Da, Percy. Cu ce te pot ajuta? 

- Cu Holly am terminat. A fost văzut azi, ceva mai 
devreme, într-un loc la vreo două sute de mile la vest de Cairo. 
Ezită. Din nefericire, după asta, omul nostru i-a pierdut urma. El 
crede că Holly şi-a dat seama că e urmărit şi a reuşit să dispară. 
Oricum, asta nu contează atit de mult, nu în cazul în care se va 
întîlni cu Hunt. Ceea ce sper să facă. 

- Ce ştii de Hunt? Va fi acolo? 

Urmă o pauză. 

3 Greu de spus. Era cît pe ce să fie capturat noaptea 
trecută la operatorul său radio. Este foarte posibil să nu fi primit 


mesajul trimis de noi, care le fixa întîlnirea. Dar Olandezul crede 
că femeia, Manfaluti, a reuşit să ajungă la el. E posibil să i-l fi 
transmis ea. 

El unde este acum? 

Greu de spus. Se pare că a intrat într-o zonă interzisă. 
Egiptenii sint discreţi în legătură cu asta. 

Asta va schimba lucrurile? 

Nu. N-avem nevoie de ei împreună, asta doar pentru 
salvarea aparenţelor. 

Pai, atunci, totul pare să decurgă conform planului. De ce 
naiba mă suni la ora asta să-mi spui doar atît. Nu putea aştepta 
pînă dimineaţă? 

Haviland tăcu. 
- M-am gîndit... am crezut că ai vrea să ştii că astâ-seară 
al-Qurtubi a fost declarat preşedinte al Egiptului. 

A fost ce? 

A făcut un anunţ pe postul naţional de televiziune la ora 
nouă. A fost şi o emisiune simultană la radio. A fost 
recepţionată de noi în Caversham. De fapt, peste tot. La toate 
staţiile de ascultare. 

Asta nu a fost în plan. 

Nu, nu a fost. Ai perfectă dreptate, Lionel. Dar nu văd de 
ce ne-ar face vreun râu chestia asta. 

E prea al naibii de riscant. Prea în faţă. 

El ne poate da ceea ce ne trebuie. 

Da, dar care va fi preţul pe care-1 va cere acum? 

O pauză. 

Asta râmîne de negociat, presupun. Sau ai prefera să ne 
oprim? 

Să ne oprim? în faza asta? Nu ne putem permite să facem 
asta. Dacă e neapărată nevoie, îl putem elimina pe al-Qurtubi. 
Dăm vina pe Hunt şi Holly. Asta ar părea credibil. 

Cu tot respectul, Lionel, s-ar putea să nu fie aşa. Va 
trebui să stăm de vorbă cu al-Qurtubi şi cu prietenul lui olandez. 
S-ar putea ca el să aibă alte planuri. 

încep şi eu să cred asta. Ştiam că n-ar trebui să ne încre- 
dem într-un arab mic şi împuţit. 

Ei bine, nu e tocmai arab, Lionel. 

Oricum ai vrea tu să-l numeşti, Percy, râmiîne tot un afu- 
risit de precupeţ. 


- Totuşi, sîntem prea adînc viriţi. N-o să ne lichideze, nu 
încă; nu atita timp cît mai avem lucruri să-i oferim. 

- S-ar putea să devină deosebit de încrezător. 

- Da, este posibil, chibzui Haviland. Poate că ar trebui să 
trimitem, în mod discret, pe cineva care poate „tuma“ o vorbă 
în urechea prietenului nostru. 

Urmă o lungă tăcere. Preţ de o clipă, Haviland crezu că se 
întrerupsese convorbirea. Vocea lui sir Lionel se auzi din nou. 

-Percy, să ştii că mi se pare o idee excelentă. Făcu o pauză. 
Şi cred că eşti omul potrivit să facă treaba asta. El are încredere 
în tine sau zice că are. Ştie că ai influenţă în cîteva locuri 
esenţiale. Da, zic să-ţi faci bagajul în noaptea asta. Sînt sigur că 
ai modalităţi de a ajunge la locul respectiv. 

: Da... dar... se bilbiîi Haviland. Nu sînt atît de uşor de 
înlocuit. Un tip mai tînăr s-ar potrivi mai bine. Eu... 

: Nu, Percy, nimeni altcineva. Unul mai tînâr cu atît mai 
puțin. Vorbesc serios. S-ar putea să însemne un pic de transpi- 
raţie. însă pentru cineva în pragul obţinerii titlului de cavaler, 
care s-a arătat atit de devotat cauzei noastre... Ar fi un gest 
semnificativ, Percy. Şi, în aceste circumstanţe, unul destul de 
necesar. Mă înţelegi? 

- Bineînţeles. Doar că... 

- Excelent. Asigurâ-te că nu sînt mişmaşuri, Percy. Nu în 
acest stadiu. 

Linia nu se întrerupse. Fu doar un uşor declic şi vocea nu se 
mai auzi. 

Haviland rămase cu receptorul în mînă încă o vreme, apoi îl 
repuse în furcă. îi tremură mîna cînd îl fixă. Se uită în jurul lui 
prin confortabilul birou, la picturile de pe pereţi, la grupul 
statuar de pe măsuţa joasă de lingă uşă. Se ridicase foarte 
aproape de virf. în cîteva zile putea să fie sus. Sau putea Să se 
prăvălească. Atunci n-ar mai fi contat că nu a atins apogeul 
dorit. Căderea urma sâ-i fie la fel de dură pe cît de fatală. Mai 
ştia că, în acest caz, va cădea singur. 

„Cine este asemenea fiarei şi cine poate să se 
lupte cu ea?“ 

Apocalipsa, 13:4 
CAPITOLUL ŞAIZECI ŞI TREI 

Furtul de maşini era ceva ce te învățau la antrenamentele de 
început. Această maşină era cel mai uşor de furat. Era un 


Renault 4 verde-închis, ale cărui bucăţi erau ţinute laolaltă cu 
bucăţi de sfoară. Probabil că era mîndria şi bucuria cuiva, dar 
nu în această seară. în această seară ea urma să-i scoată din 
ploaie şi să-i ducă într-un loc sigur. Dacă exista un asemenea 
loc. 

Fură necesare citeva încercări pînă sâ pornească motorul şi în 
tot acest răstimp Michael privea în susul şi în josul aleii pe care 
era parcată maşina, aşteptindu-se să-l vadă pe proprietar 
venind în grabă să se năpustească asupra lui sau pe un vecin 
fără somn care sâ dea alarma. Doar ploaia nesfirşită şi ora tirzie 
se dovediră factori descurajatori ai curiozităţii sau acţiunii. 

în sfîrşit, motorul pomi. Dădu înapoi pînâ la drum şi găsi 
cadrul uşii în care ceilalţi stăteau ghemuiţi, adăpostiţi pe 
jumătate de ploaia torențială care nu se mai oprea. 

Fadwa era într-o stare critică. A'isha era sigură că nu va 
supravieţui nopţii dacă nu primea un tratament într-un spital. 
Toate spitalele erau însă închise. Butrus zăcea amortit, lipit de 
perete. Dacă nu se făcea ceva într-un timp scurt, avea să-şi 
piardă braţul, dacă nu era deja pierdut. 

O puseră pe Fadwa pe bancheta din spate, cu A'isha lingă ea, 
ca să-i ţină capul în poală. Butrus se prăbuşi pe cea din faţă, 
mormăind vorbe pe care nimeni nu putu să le descîlcească. 

A'isha recunoscuse strada. Capacul de canal se deschisese în 
Najib al-Rihani, uşor spre partea vestică a Hotelului Victoria. 

- încotro? întrebă ea. 

- Cred că încă ne supraveghează apartamentele, răspunse 
Michael. Dacă ştiu ce fac. Şi Abu Musa ştie ce face, crede-mă. 

- Nu poți să fii sigur că ele. 

- Ba da, răspunse Michael, apăsînd pe ambreiaj şi luînd-o 
spre est. îi rămăsese un singur loc în care se putea duce. Sînt 
sigur. Ştiu cît de mult mă vrea. 

- De ce? E o răfuială veche, singur ai spus. Astea nu sînt 
timpuri pentru răfuieli. 

Michael scutură din cap. Traversau acum Ciot Bey, trecînd 
prin Bab al-Sha'riyya, în drum spre mahalalele de est ale 
oraşului. Străzile erau goale, spălate de ploaie şi nefiresc de 
liniştite. Se rugă să nu fie patrule de poliţie. 

- Nu e asta, zise. Nu doar asta. Ştie că am fost în 
Alexandria şi că am făcut anumite descoperiri acolo. Nu ştie 
însă exact ce şi nu are nici o posibilitate de a afla. Nu fără mine. 


- Nu înţeleg. Abu Musa lucrează pentru Serviciul de 
Informaţii Egiptean. Cu siguranţă că ar trebui să te ajute. 

Michael scutură din cap. 

- Nu cred să fie aşa de simplu. Joacă un soi de joc de-al lui 
propriu. Numele lui a ieşit la suprafaţă de citeva ori în Alexan- 
dria. Cred că şi unchiul tău îl vina la fel de mult, dar nu găsise 
nimic cu care să-l prindă. Acum, după ce s-a ocupat de Ahmad, 
e esenţial să mă găsească pe mine şi să mă ucidă înainte să 
vorbesc. 

- Cu cine ai vrea să stai de vorbă? 

El îşi ţuguie buzele, luînd o curbă. Totul părea atit de lipsit de 
sens. Butrus gemu lîngă el. 

- Nu mai ştiu. Totul s-a schimbat. Oamenii mei importanţi 
din mukhabarat au fost daţi afară, împuşcaţi sau transferați în 
locuri în care nu mai au nici o putere. 

Continuau să meargă cu maşina prin ploaie. Nu exista nici un 
motiv ca ei să fie împreună, nici un fir comun nu le unea vieţile. 
Intimitatea lor făcuse parte din nebunia vremii şi atita tot. 

Făcu stînga în al-Husayniyya. Strada era întunecată şi plină 
de aceeaşi tăcere jenantă pe care şi-o amintea de la prima lui 
venire acolo, cu trei zile în urmă. Opri motorul şi lăsă maşina 
parcată la cîțiva iarzi de strada laterală pe care era situată casa 
de siguranţă a Vaticanului. Tăcerea îi inundă ca valurile pe o 
plajă pustie. Michael se înfioră şi deschise uşa. 

- Aşteaptă aici, zise. Vreau să fiu sigur. 

- Michael, grâbeşte-te, te rog. Ea e pe moarte. Ar trebui s-o 
uscâm şi s-o încălzim, cel puţin. 

El aprobă din cap şi se duse. 

Vecinii lui erau liniştiţi în noaptea asta: şi morţii şi vii. Se 
strecurară pe scară în virful picioarelor. Auzi deasupra lui cum 
bâtea ploaia pe acoperişul subţire. în camera din stînga scînci 
un copil, apoi se aşternu din nou liniştea. 

Vîri cheia în broască şi împinse uşa. Dădea direct în 
sufragerie. Intră şi închise uşa în urma lui înainte să răsucească 
comutatorul. Cineva şedea pe singurul scaun din cameră şi 
clipea des din cauza spotului brusc de lumină. 

- Bună Michael, zise, începusem să mă îngrijorez. 

- Dumneata, se miră Michael. M-am gîndit că ai părăsit 
ţara. Am crezut că Verhaeren te-a luat cu el. 

- Nu, oftă părintele Gregory. l-am spus că vreau să rămîn. 


Se ridică în picioare şi traversă camera. Ştiam că încă va mai fi 
nevoie de mine. El mi-a dat această adresă şi o cheie. 

- Poţi să-mi explici mai tîrziu, spuse Michael. Mai întîi, am 
nevoie de ajutorul dumitale. Afară e o maşină cu o fetiţă şi un 
bărbat care au nevoie de asistenţă medicală. Fetiţa va muri 
curînd dacă n-o ducem repede la un doctor. 

- înţeleg. Inspiră adînc. Mai e cineva cu tine? întrebă. 

- A'isha. A'isha Manfaluti. Ţi-am spus... 

Gregory ridică din sprincene. 

- Ai găsit-o? Cred că eşti fericit. 

- Părinte... copila! 

- Da. Da, desigur. Voi merge cu tine. Mai este loc pentru un 
alt pasager? 

- O să vă înghesuiți. Dar... 

- Nu pune întrebări. Vei afla. 

Maşina trepidă la o curbă, apoi se redresa. Michael se forţă să 
vadă şoseaua prin torentul de ploaie. Nu erau felinare; în bezna 
aceea toate străzile arătau la fel. 

Pe bancheta din spate, Gregory stătea tâcut, rugindu-se în 
gînd. Fadwa zăcea întinsă în poala lui şi a A'ishei. Tremura şi 
pierdea încă sînge. Preotul privi pe geam prin întuneric. Nicio- 
dată nu-i fusese atit de frică. Rămăsese ca să ducă lucrurile la 
un sfîrşit, pentru o ultimă rezistenţă la sfîrşitul zilelor, şi totul 
ajunsese la asta: o copilă udă care tremura şi sîngera, şi murea 
în poala lui. 

Din cînd în cînd, Gregory se mai apleca în faţă, să bată uşor 
pe umărul lui Michael, spunîndu-i pe unde să cotească. 

Se opriră în faţa unei biserici copte de pe care crucea şi cele- 
lalte elemente ornamentale fuseseră îndepărtate recent. 

- Biserica lui Amir Tadrus, zise Gregory. A fost una dintre 
multele construite în timpul lui Sadat. Aceasta era zona coptă. 
Privi în jurul său la strada întunecată. Acum este părăsită. 

- Dece m-ai adus aici? întrebă Michael. 

- Vei vedea. Se adresă A'ishei. Adu copilul. Eu îl voi ajuta 
pe Michael cu Butrus. Du-te la uşa laterală. 

Biserica părea tăcută şi părăsită. Nu se vedeau lumini, oricît 
de slabe, la nici o fereastră. Uşile fuseseră închise bine. Cînd 
ajunseră la uşa laterală, Gregory bătu cu putere. Nu se întîmplă 
nimic. Bătu din nou, mai tare, cu un cod anumit: trei bătăi, încă 
Irei şi încă trei. 


- Sfinta Treime, explică el. 

Se auziră paşi în interior, slabi şi cu ecou. Citeva momente 
mai tirziu uşa fuse trasă înapoi. în deschidere apăru o figură 
slabă care ţinea un opaiţ ridicat deasupra capului. 

— Numele meu este părintele Gregory, zise preotul. Spune-i 
lui Anba Yu'annis că sînt aici. Spune-i că am adus doi oameni 
răniţi. Unul este un copil. 

Străinul din uşă orienta lumina lămpii pe feţe, rînd pe rind. Pe 
Fadwa licări şters. Era ascunsă sub un strat de sînge de parcă 
era de cupru. 

—  Veniţi înăuntru, spuse, Anba Yu'annis e jos. 

în timp ce traversau biserica neluminată, Michael îşi aminti 
de noaptea în care intrase în biserica St. Savior şi îşi găsise 
fratele răstignit deasupra altarului. Nu înţelegea ce punea la 
cale Gregory, aducîndu-i aici. Aveau nevoie de un doctor, nu de 
un preot. în aer mirosea a tâmiie, un miros greu şi închis. în 
spatele lui, era altceva, un parfum antiseptic, ca şi cînd cineva 
dezinfectase clădirea. 

Epitropul îi conduse la o uşă joasă în peretele de nord, ime- 
diat sub un mic iconostas din lemn. Cînd trecură pe lingă el, 
raza de lumină dădu la iveală pete albe care arătau locul unde 
străluciseră cîndva icoane pictate cu roşu şi auriu. 

Uşa ducea la un şir de trepte. Aici nu avură nevoie de lampă, 
fiindcă exista lumină electrică. La început, Michael fu 
nedumerit, apoi distinse un biziit constant care, bănui el, venea 
de la un mic generator. 

A'isha trecu prima, purtind-o în braţe pe Fadwa. La baza 
scărilor fu oprită de un tînâr înarmat cu o puşcâ-mitralieră. Se 
uită la ea şi la Fadwa, apoi dădu afirmativ din cap şi se trase la 
o parte. 

Urmă un colţ ascuţit al clădirii, apoi o arcadă ce se deschidea 
într-o cameră slab luminată ale cărei dimensiuni reale nu 
puteau fi aproximate. A'isha rămase la intrare, gata să 
izbucnească în plins, cuprinsă de disperare, neştiind ce să facă 
mai departe. Atunci, din umbre, apăru un personaj, un tînăr 
îmbrăcat în blugi şi în tricou. 

— Numele meu este Anba Yu'annis, şopti el. 

După aceea o privi pe Fadwa. Se răsuci şi chemă încetişor pe 
cineva din întuneric. Apăru un al doilea bărbat, îmbrăcat într-o 
haină albă. Citeva clipe mai tîrziu, o femeie în uniformă de soră 


se materializa alături de el. 

A'isha simţi că cineva o ridică pe Fadwa din braţele ei. De 
nicăieri apâru o targă pe roate. Urmă o îmbulzeală de bărbaţi şi 
femei în haine albe, lumini licărinde într-o cameră alăturată, 
voci estompate, Butrus împiedicîndu-se şi fiind sprijinit, un braţ 
în jurul umerilor ei, o voce îngrijorată şoptind despre o baie şi 
haine uscate, lumini care se învirteau, voci ce răsunau încolo şi 
încoace, camera ridicîndu-se, învirtindu-se şi întunecîndu-se, 
braţe prinzînd-o în vreme ce ea cădea şi cădea, şi cădea. 


CAPITOLUL ŞAIZECI ŞI PATRU 

Michael şi preotul cel bătrîn erau într-o cameră întunecată, 
înghesuiți unul în celălalt, ca nişte păsări scăpate de curînd 
dintr-o furtună. O singură lampă slabă arunca o lumină 
bolnăvicioasă pe pereţii goi şi pe braţele unei mici cruci copte 
de deasupra uşii. Lui Michael i se dăduseră haine şi o ceaşcă de 
mahlab fierbinte să bea. Fusese examinat de un doctor în timp 
ce o soră îi bandaja rănile. Avea numeroase tăieturi şi vînâtăi, 
iar pe frunte avea o rană adincă pe care o primise după ce 
fusese dus de curent din galerie în canalul principal al 
sistemului de canalizare. A'isha fusese culcată într-un pat dintr- 
o altă cămăruţă. Exista şi pentru Michael un pat, cînd îl voia. 

- Cum au făcut-o? întrebă el. Au transformat biserica într- 
un spital. Au chiar şi o sală de operaţii. N-am mai văzut aşa 
ceva. 

Gregory aprobă. Se simţea nemaipomenit de bine, ca un 
ucenic de magician care tocmai scosese un iepuraş din joben. 

- Părintele Yu'annis a fost cel care a gîndit totul. Acesta 
este doar unul dintre puţinele refugii pe care le-a pus pe roate. 
Cînd s-a aflat despre planurile de arestare a doctorilor şi a 
paramedi- cilor din oraş, şi-a dat seama cam care ar putea fi 
consecinţele. El începuse să se pregătească pentru a fi medic 
înainte de chemarea pentru preoţie. Mulţi dintre prietenii lui 
erau doctori la Spitalul Copt şi la Kitchener Memorial, din 
Shubra. A început cu doctori copţi, oameni în care ştia că poate 
să aibă încredere, dar nu după mult timp a avut un grup 
aproape format în egală măsură din copţi, musulmani şi cîţiva 
creştini care nu erau copţi. Cred că prietenul tău, doctorul 
Ibrahimian, era unul dintre ei. 

Au întocmit planuri pentru situaţii speciale, în caz că se aplica 
decretul. Au fost sustrase medicamente şi echipament din 
magazine şi duse în cealaltă parte a oraşului. Bisericile şi alte 
clădiri din cartierele nemusulmane au fost selectate şi transfor- 
mate în centre pentru necesităţi extreme. Au ştiut de la început 
că ceea ce puteau să facă era foarte puţin, dar au vrut să facă o 
încercare. Mai mult decit orice era sfidarea, o modalitate de a 
spune regimului că nu poate face chiar orice. 

Planul era să-i salveze pe pacienţii cei mai bolnavi, care 
aveau şanse mari de supravieţuire. Trebuia luate hotăriri foarte 
severe. Oameni cu pronosticuri nesatisfâcătoare, necesitind 


echipamente specializate sau medicamente, trebuia să fie lăsaţi 
la urmă. Pacienţii suferinzi, dar nesupuşi unui risc imediat, tre- 
buia să fie trimişi acasâ. 

Doctorii musulmani s-au dovedit a fi cei mai entuziaşti. Se 
simțeau, în felul lor, trădaţi de regim. Unii dintre ei încercaseră 
să argumenteze că medicina vestica provenea tot din tradiţia 
islamică. Scoseseră în evidenţa că grija faţă de bolnavi este o 
datorie islamică la fel de importantă ca postul şi rugăciunea. Au 
fost concediaţi sau ameninţaţi cu arestarea. 

Se auzi o bătaie în uşâ. Michael o deschise. în cadrul ei stătea 
Anba Yu'annis. 

— Vă deranjează dacă intru? Sau ar fi mai bine sâ vin 
dimineaţa? Trebuie să fiţi tare obosiţi. 

Michael dădu din cap câ nu. 

- E în regulă, îi răspunse. Stăteam de vorbă. 

Preotul cel tînâr intră în cameră, închizind uşa după el. îl 
salută şi pe Gregory şi se aşeză la capătul patului lui Michael. 
Acum, câ-l vâzu mai bine, Michael băgă de seamă câ Yu'annis 
părea mai obosit decit el. Sub ochi avea pungi mari, pielea îi era 
cenuşie, se ţinea ţeapăn, pregătit parcă de un atac. 

- Cum vă simţiţi acum, domnule Hunt? întrebă. 

- Mai bine, răspunse Michael. Mulţumesc. Locul acesta e un 
fel de miracol. 

Pe faţa preotului trecu o umbră de tristeţe. 

- Miracol? îşi înclină capul. Aici nu mai e un miracol, dom- 
nule Hunt. Mă rog la Dumnezeu să fie. Tot Egiptul are nevoie de 
o minune, dar, de obicei, Dumnezeu se pare că are alte lucruri 
de făcut. îi aruncă o privire lui Gregory. îmi pare râu, părinte. 
Sper că nu v-am ofensat. 

Gregory făcu semn că nu. 

- Nu eşti primul care spui un astfel de lucru. Şi eu l-am 
gîndit adesea. Domnul Hunt a avut dreptate. Ai făcut o minune. 
Poate că Dumnezeu nu este preocupat în totalitate cu alte 
chestiuni. 

Coptul îşi înclină capul. Dumnezeu în care crezuse cîndva îl 
părăsise. Spera că undeva, într-un mic colţişor al durerii sale, ar 
putea să găsească o altă divinitate, mai puţin înfumurată. îşi 
ridică privirea spre Michael. 

- Domnule Hunt, îmi puteţi povesti cum a fost rănit de 
glonte prietenul dumneavoastră Butrus? Este foarte important. 


Trebuie să avem foarte mare grijă, ca să nu fim descoperiţi de 
autorităţi. O mulţime de vieţi omeneşti depind de râmînerea 
nedescoperită a secretului nostru. 

Michael îi explică pe cît de bine putu. Faţa preotului deveni 
gravă. Cînd termină, Yu'annis rămase în tăcere o vreme. Cînd 
vorbi, vocea lui trăda teribilul stres sub care trăia. 

- îi voi permite lui Butrus să rămînă citeva zile, pînă cînd 
nu-l va mai durea umărul. După aceea va fi nevoit să plece. Nu 
pot risca să vină muhtasibin să-l caute aici. Dumneavoastră şi 
doamna Manfaluti va trebui să plecaţi miine seară, de îndată ce 
se întunecă. Regret, dar n-am altă alternativă. în afară de peri- 
col, nu ne putem permite să vă hrănim. Deja stăm prost cu 
hrana. 

Michael încuviinţă din cap. 

- Nu-i nimic, zise. înţeleg. Aţi salvat două vieţi, avem multe 
pentru care să vă fim recunoscători. 

Yu'annis ezită, apoi vorbi încet. 

- Nu sînt atit de sigur de viaţa copilei. Nu se poate vorbi 
despre ea ca fiind salvată. Mă voi ruga să fie aşa, dar este încă 
prea devreme. 

- Cît de grav este rănită? 

- Mâ tem că foarte rău. Crocodilul i-a rupt multa came. Aici 
nu avem prea multe posibilităţi de a face grefe de piele. Are 
patru coaste rupte. Din fericire, se pare că nici un organ intern 
n-a fost afectat, dar siguri vom fi doar după o radiografie. l-am 
făcut transfuzie şi i-am dat sedative, pentru moment situaţia s-a 
stabilizat. Sîntem prost dotați, ar putea la fel de bine să moară 
sau să trăiască. Regret, dar nu vreau să creez speranţe deşarte. 

- Vă mulţumesc, oricum. Mulţumesc pentru că aţi încercat. 

- Nu mie trebuie să-mi mulțumiți. Ei au făcut tot ce le-a 
stat în putință. Dacă există cumva o şansă, va trăi. Sînt sigur de 
asta. Acum, mai bine să plec. Părinte, veniţi? 

Gregory dădu din cap că nu. 

- Mai am de discutat cîteva chestiuni cu Michael. Dacă nu 
eşti prea ostenit, Michael? 

Acesta răspunse că nu. 

- Foarte bine, vă las împreună. 

Yu'annis se ridică şi se duse la uşă. Cînd ajunse la ea, lumina 
îi căzu pe spate. Pe locul unde tricoul i se lipise de piele erau 
dungi de sînge. Michael se aplecă înainte. 


-Părinte... 

Gregory îl apucă pe Michael de braţ, încruntîndu-se şi dînd 
din cap. Yu'annis se întoarse pe jumătate. 

E-n ordine, părinte, zise Michael. Voiam doar să-ţi 
mulţumesc încă o dată. 

Yu'annis încuviinţă din cap. 

Spune-mi, întrebă el, dacă fetiţa va trăi, ce se va întîmpla 
cu ea? 

Michael îşi ţuguie buzele. 

Nu ştiu, adăugă el. Toţi din familia ei sînt morţi. Nu mai 
are pe nimeni. 

Erau copţi sau musulmani? 

Musulmani, cred. Are vreo importanţă? 

Nu, zise Yu'annis, mişcîndu-şi obosit capul. Nu mai are. 

După ce pleca, Michael i se adresă lui Gregory. 

Nu pricep, părinte. Sîngele acela... 

A fost arestat de autorităţi acum vreo două săptămîni. L- 
au bătut rău. Întîmplarea i-a lăsat mai multe cicatrice decît cele 
pe care le-ai văzut tu. Nu-i place să i se aducă aminte. 

Michael ridică ceaşca cu mahlab. Se răcise. O înclină într-o 
parte. De undeva din exterior veni un sunet de tuse găunoasă şi 
paşi uşori pe linoleum. Tuşea se pierdu încetul cu încetul. 
Liniştea se drapă în falduri în spitalul improvizat. 

Michael, zise Gregory ezitant, aplecîndu-se în faţă. Tre- 
buie să te întreb ceva. 

-Da? 

Acum... acum, că ai găsit-o din nou pe această femeie, ce 
ai de gînd să faci? 

Michael nu răspunse imediat. 

N-am nici un plan, spuse, în sfîrşit. N-a fost timp să mă 
gîndesc atit de departe. 

Vrei să pleci? S-o duci departe de toate astea? Şi pe 
copilă dacă trăieşte? 

Presupun că da. Să ies din Egipt, da, fâră îndoială. Dacă o 
voi putea face. 

li povesti lui Gregory despre Holly şi despre posibilitatea de a 
pleca cu el. 

Şi dumneata, părinte. S-ar putea să reuşim să te 
scoatem. Dacă rămii aici, vei fi prins şi ucis. Sau vei muri din 
cauza molimei. Nu sînt prea multe alternative. 


Preotul inspiră adînc. îşi simţea inima mică bătînd în cavitatea 
toracică. Dacă închidea ochii, putea să vadă piramida din vis, 
sfincşii aliniaţi ca nişte care funebre într-un deşert nesfirşit. 
Dădu din cap. 

- Nu pot pleca, zise. Cu siguranţă, tu înţelegi asta. Eu sînt 
încă păzitorul... acelui loc. 

- Cu siguranţă, nu asta este important acum. 

Preotul clătină din cap în semn de dezaprobare. 

- Important? Nu ştiu, zise. Dar este o responsabilitate pe 
care mi-a dat-o Dumnezeu. Nu pot s-o părăsesc, aşa cum nu pot 
renunţa la jurămintele mele ca preot. 

- Nu e altcineva? Cineva mai tînăr, cineva căruia să-i poţi 
preda? 

Gregory tăcu o vreme. Noaptea cea lungă continua să treacă. 
Avea prea multe sunete şi prea multe tăceri. Căută pe sub 
sutana neagră şi uzată şi scoase o cheie grea, legată pe un lanţ 
subţire pe care-l purta în jurul gitului. Ezitant, i-o întinse lui 
Michael. 

- Dacă ți-aş oferi-o, zise în şoaptă, ai lua-o? 

- Ai spus că era responsabilitatea dumitale... 

- Trebuie să fie predată... 

- Dar nu mie. Eu nu sînt preot. Nici măcar credincios... 

Gregory dădu din cap. 

- Tuai fi alegerea pe care aş face-o. 

Michael se încruntă. 

- Te rog, zise Gregory. la-o. Dacă n-o păstrezi pentru tine, 
dâ-o altcuiva, cuiva în care ai încredere. Privi tăcut în ochii lui 
Michael. Aşa cum am eu în tine. întinse cheia mai mult. 
Degetele lui Michael o atinseră. Cheia era rece, înnegrită de 
vreme, un lucru complicat. Nu se deteriorase de secole. Michael 
simţi cum i se încleştează degetele în jurul ei. 

Tu ştii ce este eh şopti Gregory. Ai văzut pictura şi 
înţelegi. 

Lăsă lanţul să-i alunece dintre degete. Era ca şi cînd, 
renunţind la ea, bătrinul lua de pe el o povară pe care o purtase 
mult. Faţa păru că i se destinde. | se umplură ochii de lacrimi. 

Michael strînse cheia în palmă. 

- Nu promit nimic, zise. 

- Nu e nevoie, replică părintele Gregory. Vei şti ce să faci 
cînd va veni vremea. 


CAPITOLUL ŞAIZECI ŞI CINCI 

Urmări cum răsărea soarele din deşert, ca o minge de foc. Un 
deşert bătrîn, întunecat, înşelător, plin de furtuni. în noaptea 
care trecuse fuseseră fulgere, cerul fusese furios şi plin de 
străfulgerări iuți şi nervoase. Se adăpostise într-un spaţiu dintre 
două creste de nisip întărit, plin de tăcere, aşteptind să treacă 
noaptea. Undeva mai jos de el era oaza Bahariyya, ultima etapă 
a călătoriei lui. Şoseaua spre Cairo se vedea clar, exact în 
spatele satului al-jadida. Era extrem de obosit. 

Acum, că era aici şi avea timp să se gindească, începuse să 
se întrebe dacă făcuse bine că, în cele din urmă, venise. Erau 
atit de multe elemente neprevăzute. Citeodată se gindea că îl 
părăsiseră simţurile şi că va trebui să-şi petreacă restul vieţii 
încercînd să-şi revină. 

Avea să fie foarte greu pentru Linda şi pentru copii, dar ştiuse 
asta cînd luase hotârîrea să plece. Se întrebă ce i-or fi spus ei. 
Că era un trădător, asta îi spuseseră oare? Că se dusese la 
AWOL, că îşi trădase datoria sfintâ? Vor încerca oare să-i facă 
greutăţi, să o facă să se simtă pingârită, soţia unuia care îşi 
părăsise echipa? Ea le va spune unde să se ducă, bineînţeles, le 
va spune în faţă că sînt nişte prostănaci nenorociţi şi că habar 
nu au despre ce vorbesc. O putea auzi spunînd-o, fiecare cuvint, 
pe tonul ei tăios din Yorkshire. Toţi nişte prostănaci nenorociţi. 

Dar el ştia, de asemenea, că ei aveau micile lor modalităţi, 
metode încercate şi verificate de a înfringe oamenii: zimbete 
şterse, aluzii caustice, sprîncene ridicate viclean, ciomege pen- 
tru cineva vulnerabil şi receptiv la sugestie. Ceea ce ea ar fi, în 
ciuda a orice. Vulnerabilă, deprimată, înfricoşată şi singură. 

Sau poate vor discuta cu ea pentru liniştea conştiinţei lor, să- 
şi ofere motive pentru a fi împotriva plecării lui, argumente 
pentru a crede că suferise ceea ce ei ar denumi, politicos, 
„cădere nervoasă“, ca şi cînd el ar fi o maşină Bugatti stricată. 
Această metodă era departe de a fi neobişnuită în această 
meserie, un risc profesional ca alcoolismul pentru doctori sau 
oase rupte pentru şoferi cascadori. Oare ea inventase pentru ei 
o poveste despre nopţi lipsite de dragoste, despre şedinţe cu 
directorul îndelung tolerant, de la banca unde-şi aveau banii, de 
griji în legătură cu copiii, de mama, de pisică, de robinetul care 
picură? Sau i-a expediat, spunîndu-le adevăruri usturătoare, 
luînd în braţe integritatea lui mintală ca pe o garanţie pe cinci 


ani? 

Dar nu Linda era grija lui cea mai mare. După ce ei obțineau 
ce doreau de la ea, după ce îi spuneau ce aveau să-i spună, o 
lăsau în pace. Ea va fi în destulă siguranţă pînă la întoarcerea 
lui. Ştia cum să aştepte, la fel ca toate soțiile celor de la 
Vauxhall. Să aştepte, să fie răbdătoare, să-şi ascundă temerile 
bătătoare la ochi şi frâmîntările în mici colţuri din adîncul fiinţei 
ei. într-un asemenea loc englezii nu caută niciodată. Pe de altă 
parte, se gindea că ar fi mai bine ca ei sâ-i fi spus că e mort. 
Eliminat. 

între timp, trebuia să se gindească la altele. De pildă, ce 
făcea Controlul în acest moment. Nu în acest moment precis, 
bineînţeles: în Anglia era încă întuneric, două ore înainte de 
răsărit. Haviland dormea oare? Dar ce visa? La titlul de cavaler 
de mult întîrziat? La noua lui amantă, cunoscută ca fiind inde- 
cent de tînârâ şi pretențioasă? Sau la reuniunea celor mai 
inteligenţi şi corecţi în lumea lui de vis trandafirie, a unei comu- 
nităţi inteligente postcomuniste? 

Holly avea o idee corectă despre cum vedea bătrînul spion 
lotul. îl cunoştea de mult şi era la curent cu micile sale fantezii, 
în visurile lui D.G. lorzii din Lothlorien şedeau pe tronuri, în jurul 
unei mese magice, într-o cameră sterilă, unde draperiile albe 
fluturau într-o briză de aer condiţionat: americanii într-o parte, 
ruşii în cealaltă şi, exact la mijloc, Percy Haviland, zimbind cu 
blîndeţe ambelor părţi. Regele spiriduş ajungea, în sfîrşit, în 
elementul lui la un moment al naibii de potrivit. 

Undeva, în această fantezie, Holly nu era sigur unde anume, 
pîndeau piticii din Mirkwood, al-Qurtubi şi oamenii lui. In acest 
punct, fireşte, aceasta înceta să mai fie fantezia bunului sir 
Percy şi devenea a lui - paranoia arogantă a unei conduceri 
vechi din Orientul Mijlociu care inţeriorizase fiecare teamă 
banală despre o conspirație nemiloasă, menită să întoarcă 
regiunea la Evul Mediu şi să reînvie zilele Războiului Sfînt. 

Doar... doar că, totuşi, se petrecea ceva. Ceva nu atit de vag 
ca fantezia. înainte să plece, reuşise să dea alarma, chiar dacă 
o făcuse încet. Abordase un prieten din M.I. 5, un tip numit 
Craw- ford, în care putea să aibă încredere. Crawford avea 
trecere la cîţiva indivizi de la Whitehall şi dacâă-şi întindea gitul 
la maximum, ajungea pînă la primul-ministru. Dar chiar şi 
Crawford era vulnerabil. Un singur pas greşit şi se trezea lucrînd 


pentru o firmă de securitate de mîna a treia în Huddersfield, 
alături de tatuaţi şi băutori de bere. Holly nu-şi făcea iluzii cu 
privire la şansele sale. 

Lui Percy Haviland i se datorau prea multe favoruri, zimbise 
şi-şi săpase calea în prea multe vieţi. Stătea în uşa cafenelei 
sale mici, invitînd trecătorii înăuntru. Sus, avea camere de 
bordel, mese de pocher, cămăruţe pentru fumat haşiş; dacă 
ştiai ce era bun pentru tine, îţi păstrai gura lipită şi-l lăsai să-şi 
continue spectacolul la parter. Altfel, băieţii îţi închideau gura în 
locul tău. Pentru totdeauna. 

Cel mai bun lucru, singurul în aceste circumstanţe, decisese 
Holly, era să plece din cafenea, să iasă în stradă, fără să se uite 
în urmă, şi să se care din oraş. Aşa că era aici, urmărind 
răsăritul soarelui de după o gaură în pămînt numită al-Jadida. 

Se tîrî afară din sacul de dormit, frecîndu-se la ochi, apoi din 
groapă, pe una din creste. Dintr-o cutie de piele de la curea luă 
un binoclu Zeiss, o antichitate moştenită de la tatăl său. întins 
pe burtă, plimbă binoclul pe şosea. Maşina era încă acolo. Va 
mai aştepta o jumătate de oră, apoi va cobori la ea. Spera că 
băiatul pusese destulă benzină în rezervor: la urma urmei, 
plătise suficient. 

Era o distanţă lungă, cea mai lungă pe care o parcursese 
vreodată. Nu mişca nimic pe sau lîngă autostradă. Cercetă cu 
privirea zona din jurul satului: totul liniştit. începuse să ningă. 
Măriţi de lentilele binoclului, fulgii albi veneau grei, prin aer, ca 
nişte păsări. îşi luă binoclul de la ochi şi il puse înapoi în tocul 
lui. Oriunde privea, cerul se umplea cu nori de zăpadă. Nisipul 
deja prinsese culoare albă. Cu fiecare clipă fulgii deveneau mai 
grei şi mai iuți. Era timpul unui mic dejun rece. 


„Cite oraşe ani distrus pentru păcătoşenia lor.“ 
Coran, 22:45 
CAPITOLUL ŞAIZECI ŞI ŞASE 

Butrus se trezi dintr-un somn adine, înâbuşindu-şi un țipăt de 
groază. Se trezi şi-şi găsi umărul bandajat, suferinţa care făcuse 
parte din el nu mai era decit o durere surdă. Era atîta solitudine 
în absenţa durerii. Pînă în acel moment nu mai fusese niciodată 
în viaţa lui atît de el însuşi, cu gîndurile şi cu timpul lui. Durerea 
fusese atit de absolută, atit de istovitoare, îneît mintea-i o luase 
razna. Nu-şi putea aminti aproape nimic din ultimele douăzeci şi 
patru de ore sau, dacă da, erau o serie de încurcături, un haos 
de sunete, imagini şi senzaţii fără o ordine precisă, toate auzite, 
văzute şi simţite distorsionat din cauza durerii. 

Inspiră adînc. Undeva, cuibărită adînc în interiorul lui, durerea 
încă îl încerca. El ştia că era ţinută în frîu doar de medicamente 
şi că putea reveni în orice moment, să-l devoreze. Dar îi 
scoseseră glonţul şi-i puseseră umărul la loc, acum nu se mai 
temea câ va muri. Era o chestiune de timp, iar dintr-acesta avea 
suficient de mult. Mai mult chiar decit era în lume. 

Nu era nici un ceas. Putea sâ fie dimineaţă sau noapte, el n- 
avea cum să ştie. Ceva îl făcu să simtă că era după-amiaza 
devreme. 

Auzise zgomote de cărucioare şi zdrăngănit de farfurii, şi ceşti 
servite, apoi strînse. 

Cineva îi spusese că era într-o biserică, dar acest lucru i se 
păru lipsit de sens. Acesta era un spital, cu doctori şi surori în 
uniforme albe. Nu văzuse pe nimeni care să semene a preot. 
Nu, nu era chiar adevărat: noaptea trecută fusese un preot, 
cineva pe care englezul îl numise „părinte“, un preot copt, 
bâtrîn. 

îşi amintea ceva despre canale, dar în felul în care rememo- 

'i 
rezi un coşmar, spasmodic, fără logică sau succesiune: apă, 
jocul luminii lanternei pe pereţii mucegăiţi, o bordură îngustă 
care intra şi ieşea din duhoare şi umbră. Brusc, ştiu ce are de 
făcut. Se ridică în pat, ajutîindu-se de mîna dreaptă. 

Acolo fusese şi un copil. O fetiţă. Ceva o atacase, apoi 
dispăruse. Se întrebă ce se va întîmpla cu ea. Şi A'isha fusese 
acolo, cu englezul care-i era amant. Da, gîndi el. Ştia exact ce 
trebuia să facă. 


Nu era prea greu să se ridice din pat. încă se simţea amorţit 
şi foarte slăbit, şi ameţit de la cine ştie ce anestezic folosiseră. 

Se putea hotărî s-o facă, ştia că poate. îl puseseră într-un 
alcov cu o draperie striată în deschidere. Hainele îi erau 
aranjate pe un scaun, ude încă şi duhnind a mizerie de canal. îşi 
scoase cămaşa de noapte pe care i-o dăduseră. Tremurind de 
frig, se forţă să-şi îmbrace pantalonii. Era tot ce putea să facă 
cu un braţ bandajat. Cruciuliţa de metal de la git îi căzu cu 
greutate pe piele. îşi aminti că aceasta le liniştise pe infirmiere 
cu o noapte înainte. Nu-1 supravegheau îndeaproape. 

Reuşi să-şi vîre un braţ în mîneca hainei, apoi, trâgîind-o 
peste umărul stîng, o încheie la nasturi aproape pînă sus. îşi 
scoase şireturile de la pantofi: nu le putea lega şi dacă le lăsa 
să atîme se putea împiedica în ele. Era bucuros că nu era nici o 
oglindă în cămăruţă ca să se poată vedea în ea. 

Cu deosebită precauţie, se apropie de draperie şi se uită prin 
deschizătura îngustă în camera cealaltă. îi luă cîteva secunde 
pînă îşi dădu seama de ambianţă. Dacă aceasta era cu adevărat 
o biserică, atunci el se afla în criptă. Scările de vizavi duceau, 
probabil, la corpul principal al clădirii. 

Lumea se mişca, însă nu ca într-un spital obişnuit, căci nu 
prea era agitaţie. Nu erau urgente, nici internări, nici vizitatori. 
Ziua îşi avea programul ei şi, cu excepţia cazurilor în care un 
pacient sau altul aveau nevoie de asistenţă de urgenţa, multe 
lucruri se puteau face fără o grabă deosebită. Ştiu imediat că 
trebuia să creeze o diversiune. 

Aşteptă pînă cînd afară se aşternu liniştea. Un gmp de doctori 
şi asistente stăteau în jurul unui pat, cu atenţia concentrată 
asupra pacientului. Erau însă între el şi scară. Uşurel, se 
strecură afară din cămăruţă şi trase draperia alcovului de 
alături. 

Perfect. în pat era cineva adormit profund sau fără 
cunoştinţă. Diverse articole şi maşinării medicale înconjurau 
pacientul. Butrus trecu prin deschizătura draperiei şi o lăsă să 
cadă în urma lui. Nu se gindise încă ce urma să facă, dar era 
sigur că îi va veni ceva în minte. 

Chiar aşa se întîmplă. Pacienta, o femeie de vreo cincizeci de 
ani, după cum arăta, era ataşată la diferite drene şi tuburi. Pe o 
consolă de lîngă pat, ecrane mici, verzui, îi monitorizau pulsul şi 
alte funcțiuni vitale. Din consolă se prelungea o sîrmâ care 


ieşea afarâ. Ghici că aceasta era conectată la o alarmă. 

Pe o măsuţă cu rotile, în fundul cămăruţei, se găsea o tăviţă 
de metal cu diverse instrumente chirurgicale, inclusiv două 
bisturie. Butrus luă unul şi-l şterse de miîneca hainei. Tăiatul a 
două fire care conectau femeia la maşinărie fu o chestiune de 
cîteva secunde. Consola o luă razna imediat. începură să cili- 
pească lumini. Impulsul luminos care, probabil, marca bătăile 
inimii intră într-un spasm scurt, apoi merse în linie dreaptă. 
Undeva începu să biziie o alarmă. Butrus nu stătu pe gînduri. 
Băgă bisturiul în buzunarul hainei şi intră din nou în spatele 
perdelei. 

Intră în rezerva lui fără să-l vadă nimeni. Erau prea ocupați cu 
alarma şi cu descoperirea pacientului care o declanşase. 

Citeva momente mai tirziu se auziră paşi care se opriră în 
alcovul din care el tocmai ieşise. Se auzeau voci care ţipau şi un 
cărucior care era împins cu viteză pe duşumea. 

Aşteptă. Cînd se făcu din nou tăcere, privi afară. Drumul era 
liber. Tot personalul medical se îngrămădise în zona de urgenţă, 
lăsînd pe podeaua salonului doar pacienţi. Era acum ori nicio- 
dată. Se strecură prin draperie şi merse rapid prin camera 
lungă, neîndrăznind să privească înapoi. Inima îi batea 
nebuneşte şi-l determina să nu mai audă nimic altceva. Era 
sigur că după toate astea nu va mai reuşi. Scările păreau atit de 
departe. Capul începuse să i se învirtă şi de-abia parcursese 
cîţiva iarzi. în fiecare clipă se aştepta să audă paşi care-l 
urmăreau. Nu uitase de hăituiala de pe alei şi focurile de armă 
în întuneric. 

Ajunse la scări fără probleme. îndată ce trecu de deschidere, 
se simţi în siguranţă. Stătu pe loc, ţinîndu-şi respiraţia, sperînd 
să-i treacă ameţeala. Trecuse multă vreme de cînd mîncase. Se 
simţea în egală măsură bolnav şi flămînd. Era timpul să plece. 

Urcă treptele încet. Pînă acum, norocul fusese de partea lui. 
Dacă ar fi putut să ajungă pînâ în stradă. Regretă că nu putea s- 
o vadă pe A'isha pentru ultima oară, dar, gindindu-se încă o 
dată, hotărî că e mai bine că nu. N-ar fi făcut decit sâ-1 tulbure. 
Strinse din dinţi şi mai urcă cîteva trepte. Ce se întîmpla dacă 
analgezicele începeau să-şi facă efectul înainte ca el să ajungă 
la destinaţie? Ei bine, cineva îl va vedea, fără nici un dubiu. 

în capătul scărilor era o uşă de lemn. Chiar şi aici, simţea 
mirosul de biserică, sanctitatea ei, izul de ceară şi tâmiie. Crăpă 


uşa şi privi afară. Naosul era gol. în dreapta, în sanctuar, nu se 
mişca nimic. Deasupra, într-o boltă joasă, statuia Lui Hristos 
Pantocratorul privea în jos, în timp ce în jurul ei serafimi aurii 
pluteau pe un cer pictat. 

Butrus pătrunse în corpul bisericii. Erau atitea umbre aici. îşi 
aminti copilăria lui, misterul elocvent al liturghiei, recitat într-o 
limbă pe care numai preotul o înţelegea. Luminările şi umbrele 
flăcărilor lor, nimburile şterse care cădeau pe feţele enoriaşilor, 
pe a lui proprie, pe obrajii lui. Pe scurt, se simţi înjunghiat de 
ruşinea a ceea ce era pe cale să comită. 

Era la jumătatea drumului spre uşă cînd îl opri o voce. Se 
întoarse şi văzu că cineva venea spre el rapid, dinspre sanctuar. 
Un tinerel îmbrăcat în tricou şi blugi. Nu avu puterea să fugă. 

Tînărul veni direct la el. îl privi ciudat, după care expiră 
uşurat. 

- îmi pare rău, zise, am crezut... Eşti cel pe care l-a adus 
domnul Hunt aseară, nu-i aşa? Ce naiba, faci? Cu siguranţă că 
doctorul Rashid nu ţi-a permis să pleci, dată fiind starea în care 
te afli. Şi în hainele astea? 

- Cine eşti? 

- Regret, nu erai pe deplin conştient cînd te-au adus aici 
noaptea trecută. Eu sînt părintele Yu'annis. Aceasta este 
biserica mea. Uite ce e, chiar nu pricep ce se petrece. Au spus 
că ai nevoie de cel puțin cîteva zile de odihnă la pat. 

- Trebuie să plec. Sînt lucruri... am treburi de rezolvat. 

- S-ar putea să fie aşa, dar eşti bolnav. Umărul acela nu se 
va vindeca aşa cum trebuie. Dacă pleci de aici, nu-ţi putem per- 
mite să te întorci. înţelegi? Nu vei avea unde să te duci. Nu vei 
găsi analgezice, nici un pansament, nici antibiotice nicăieri 
altundeva. 

- Nu contează. Oricum, vom muri cu toţii. 

- Nu-i adevărat. 

Preotul întinse braţul spre Butrus şi-l cuprinse pe după 
umărul stîng, unde haina era susţinută de bandajele groase. 
Butrus încercă să se smulgă, dar Yu'annis îl ţinu pe cît de strîns 
îndrăzni. 

Pe nesimţite, Butrus îşi strecură mîna dreaptă în buzunarul 
hainei. Găsi minerul bisturiului. 

; Vino cu mine înapoi. îndată ce te vei simți un pic mai 
bine, vei putea face orice este necesar să faci. Butrus simți că-i 


curg lacrimile pe obraji. E-n regulă, şopti părintele Yu'annis. Ai 
trecut prin stări grele. Putem să discutăm mai tirziu, cît de mult 
vei dori. 

- îmi pare râu, părinte. Foarte râu. Ea ar fi trebuit să mă 
iubească. Preotul se uită în ochii lui. Simţi durerea din ei ca pe o 
lovitură puternică. lartâ-mă părinte. 

Tăişul era extrem de ascuţit. Fu ca o miîngiiere pe blana unei 
pisici, doar o mişcare uşoară a miinii peste git, iar lama făcu 
restul. 


CAPITOLUL ŞAIZECI ŞI ŞAPTE 

Era o zi ca oricare alta în Oraşul Morților. Ca întotdeauna, 
soarele aşternea modele schimbătoare de lumină şi umbre 
peste morminte. Ca întotdeauna, Cairo nu era nimic mai mult 
decit o licărire şi un murmur de trafic purtat pe aerul rarefiat al 
dupâ-amiezii. Morţii erau la fel de morţi cum fuseseră 
totdeauna, iar viii trebuia să se descurce. Nimeni nu stătea aici 
dacă nu trebuia: morţii, fiindcă erau morţi, săracii, fiindcă erau 
săraci. Nu se schimba niciodată nimic. 

Tom Holly fusese de prea multe ori aici în trecut, ca să i se 
mai pară straniu sau respingător. O luă pe jos pe strada laterală 
tocmai la nord de Khandaq Marwan. Ciţiva iarzi mai departe, doi 
cîini costelivi se bateau pe o bucăţică de came. Din uşa unui 
mormiînt otoman se zgiia la el un copil cu ochi mari, fascinanţi. 
De pe strada vecină se auzea o voce de femeie, ascuţită şi 
falsă, care cînta un cîntec melancolic despre o dragoste sfişiată. 
Zăpada cădea din abundență, fără oprire. 

în sudul şi estul oraşului Cairo, se întindeau două complexe 
mortuare, între oraş şi dealurile  Muqattam. Amiîndouă 
acopereau vreo două mile. Cel mai mare era Qarafa al-Kubra şi 
pornea dintr-un punct sudic al Citadelei pînă la marginile 
oraşului. Era ca oricare orăşel, cu străzi, case, magazine, 
cafenele, apă şi ceva electricitate. Singura diferenţă era că 
locuinţele nu fuseseră construite să adăpostească viii, ci morţii. 

Nu e un loc cu totul trist, gîndi Tom. Femeile puseseră rufe la 
uscat pe frînghii întinse de la un mausoleu la altul. Hainele erau 
ţepene din cauza gerului şi a zăpezii, arătau ca nişte tăieturi din 
cartoane. Străzile lungi şi ordonate erau pline cu copii care se 
jucau, rideau şi ţipau. în cafenele bărbaţii îşi sorbeau cafelele şi 
fumau. Dar era greu să-ţi scoţi din cap că, în spatele acestui 
perete sau a aceluia, sub podea sau în partea cealaltă a uşii, 
zăceau grămezi de oase. Pe timpul nopţii, străzile se umpleau 
de umbre. Umbre şi gînduri ale umbrelor. 

Clădirea pe care o căuta Tom era o mică qubba, un mormiînt 
cu cupolă care adăpostea rămăşiţele lui Sidi Idris al-Fasi, un 
sfint marocan fondator al unui ordin mistic sufi, în Cairo, pe la 
sfirşitul secolului al optsprezecelea. Urmaşul lui, şeicul Ibrahim 
ibn Fadl Allah, era conducătorul actual al ordinului. Centrul 
principal al frăţiei era în al-jamaliyya, dar şeicul alesese să 
locuiască aici, în mormîntul strămoşului său, la un loc cu 


rămăşiţele tatălui, bunicului şi ale altora de mai înainte. în 
fiecare noapte de joi, venea o maşină care-l ducea în oraş, 
unde-şi conducea discipolii în hadra, în conformitate cu 
ritualurile stabilite de Sidi Idris. O dată pe an, dervişii din tot 
Egiptul se adunau în Qarafa şi sărbătoreau mulid-ul, aniversarea 
zilei de naştere a fondatorului. Acum, ordinele erau interzise, 
ceremonialurile lor considerate în afara legii, ritualurile 
proscrise. Sub noul regim erau permise numai cele mai stricte şi 
ortodoxe forme ale islamului. 

Tom îl găsi pe şeicul Ibrahirrţ aşezat într-o cămăruţă văruită, 
cu picioarele încrucişate pe un covoraş. Citea un manual cu 
instrucţiuni sufi. Stătu multă vreme în picioare, la uşă, aşteptind 
ca şeicul sâ-1 bage în seamă. 

Şeicul îşi ridică privirea. Ochii li se întilniră. închise cartea 

- Te aşteptam, îi zise. 

- Regret, începu Tom. N-am avut încotro. A trebuit sa vin. 

- Stai jos. îl voi ruga pe Fu'ad să aducă nişte cafea. 

Şeicul strigă. Cîteva clipe mai tirziu intră un băiat de vreo 
paisprezece ani, vioi, cu o faţă netedă şi nepătată, ca a unei 
fete. Şeicul îi spuse să prepare cafele. El se înclină şi părăsi 
camera, zimbindu-i lui Tom. Acesta stătea cu spatele sprijinit de 
un perete, cu faţa la Ibrahim. Murshid-ul râmase tăcut, cu ochii 
aţintiţi pe faţa musafirului. Purta îmbrăcămintea obişnuită a 
dervişilor: o manta lungă de lînă, turban, un rozariu lung la git, 
un altul în mînă. Cu degetele muta mirgelele una cîte una. Pe 
peretele din spatele lui atîrna, între două cîrlige de oţel, un 
rozariu uriaş de mărimea unui om. Lîngă acesta, atîmau texte 
religioase, înrămate, versete din Coran aranjate cu măiestrie în 
forme de lei, copaci sau moschei. In cîteva niṣe puţin adinci 
fuseseră expuse cărţi. Un miros înecăcios de tămiie umplea 
aerul. Tom se simţea încorsetat, sufocat. Un radiator cu 
parafină, într-un colţ, făcea cămăruţa să pară insuportabil de 
înăbuşitoare. Un opaiţ umplea camera cu mai multe umbre 
decit cu lumină. 

- Am venit singur, zise Tom. 

- Dar pentru Dumnezeu. „El este mai aproape de tine decît 
propria-ți viață.“ 

Tom încuviinţă din cap. îşi amintea de multe asemenea 
întîlniri. Cîndva venise aici să caute înţelepciune. Azi, venise 
după ceva diferit. Era timp suficient, gîndi el, să lase înţelep- 


ciunea pentru cei înţelepţi. 

- Cu Dumnezeu, atunci. 

- Mă voi ruga să mergi cu Dumnezeu. 

Uşa se deschise şi băiatul se întoarse, purtind o tavă cu două 
pahare şi un ibric cu cafea. Era îmbrăcat simplu, cu o ja/abiyya 
de bumbac, dungată, însă avea părul aranjat şi dat cu briantină. 
Cînd zimbi, Tom observă că avea dinţi perfecţi, ca nişte perle 
mici, albe. Ochii lui erau de culoarea măslinei, cu gene lungi şi 
mătăsoase. După ce umplu ceşcuţele, băiatul făcu o plecăciune 
şi plecă. Tom aşteptă ca uşa să se închidă, apoi se întoarse spre 
şeic. 

- Ai descoperit ceva? întrebă. 

Şeicul dădu din cap că da. 

- îmi pare rău, zise Tom, n-am vrut să te amestec în asta. 

- De ce ai impresia că ai de-a face cu ceva? 

- Eu i-am cerut ajutorul. Sâ pui întrebări. Să descoperi ce 
se putea. 

Şeicul clătină din cap în semn de negatie. 

- l-am fost profesor cîndva. La fel cum ţi-am fost şi ţie. 
Parţial, sînt responsabil pentru ceea ce este el. Dacă aş fi fost o 
călăuză mai bună, poate că nu ar fi ales drumul pe care merge 
acum. 

-  Al-Qurtubi ar fi devenit ceea ce este, în ciuda a orice ar fi 
făcut oricine. A fost scris. 

Şeicul Ibrahim se încruntă. Fără să răspundă, luă una din 
ceştile cu cafea aromată cu nucşoară. Bismi'llah, murmură el 
înainte de prima sorbitură. îşi privi cu atenţie oaspetele, de 
parcă îl cîntărea cu un cîntar invizibil. 

- Ce vezi? întrebă el. 

-  Tevădpetine. Văd camera asta. 

Şeicul dădu nemulţumit din cap. 

- incorect, spuse. Nu vezi nici una, nici alta. Crezi că le 
vezi, dar ceea ce vezi tu este, pur şi simplu, o iluzie. Ibn 
al-'Arabi zice: ,/a 'T-'alam mutawahham, malahu wujudhagiqi“. 
Lumea nu e nimic altceva decit o iluzie. Nu există în mod real. 
Acesta este înţelesul „imaginaţiei“. Ţi se pare că lumea e 
separată de Dumnezeu, dar în realitate nu e a$a... Tu însuţi nu 
eşti altceva decit imaginaţie. Tot ceea ce percepi tu este 
imaginaţie. Toate lucrurile sînt imaginaţie în imaginaţie. 

Teologia lui Tom nu era la nivelul acesta. 


- Ibn al-'Arabi nu cumva mai spune că lumea este mani- 
festarea lui Dumnezeu? Că are realitatea ei din realitatea Lui? 

- Există o tradiţie, explică şeicul. „Toţi oamenii dorm. Doar 
în momentul morţii se trezesc.“ Se uită prin camera umbrită. Ai 
spus că poţi sâ vezi această cămăruţă? Ce ai vedea dacă ai fi în 
stare să vezi dincolo de ea, dincolo de aceşti pereţi? 

- Oasele strămoşilor tăi. 

Şeicul zimbi, ca de o glumă între prieteni. 

- De asemenea, incorect, îl lămuri. Ceea ce vezi este o 
silsila, un lanţ de iniţiere care mă leagă de Profet. Şi pe Profet, 
de Sfîntul Spirit. Pe Sfîntul Spirit, de Dumnezeu. Acum, ce-ar fi 
dacă ţi-aş spune ca, în ciuda a tot, în ciuda puterii pe care mi-a 
dat-o Dumnezeu, încă mi-e frica de omul acela? 

- AŞ spune că aş fi surprins. 

Şeicul se încruntă şi puse jos ceaşca. Blind, ca totdeauna, o 
puse direct pe podeaua de piatră. 

- Ai fi surprins, fiindcă dormi, fiindcă tot ce vezi, auzi şi 
simţi este un vis. Acesta este scopul Cărării noastre: să-i trezim 
pe oameni înainte ca ei să moară. Cu toate astea, mi-e frică. 
Făcu o pauză. Tu ştii ce este el. Cine este. 

Tom urmări degetele cu care şeicul răsucea mărgeluşele. 
Fiecare pocnea uşor cînd se alătura vecinei sale. 

Dădu din cap. Era greu să înţeleagă. Căldura, umbrele, 
mirosul de parafină amestecat cu cel de tâmiie îi zăpăcea 
creierul. 

- Ce ai aflat pentru mine? întrebă, în cele din urmă. 

Şeicul oftă. 

; Plănuieşte să înceapă de miine o campanie teroristă în 
Europa. Ceea ce a fost pînă acum a fost doar o fază 
pregătitoare. Ceva care să arate lumii cam de ce este el 
capabil. Oamenii lui sînt toţi pe poziţii. Au toate bombele şi 
armele de care au nevoie. 

-  Cunoşti identitatea vreuneia dintre ţinte? 

- Nu. Doar că include biserici şi sinagogi, îi răspunse. 

Tom arăta disperat. 

- Am nevoie de mai multe informaţii. Trebuie sâ-1 oprim. 

Şeicul încuviinţă. 

- Sînt de acord, dar omul meu de legătură şi-a asumat un 
risc teribil. 

- Ştiu asta. Sînt în joc sute de vieţi. Trebuie să ştim mai 


mult. 

Şeicul ezită. Nu pentru că se temea să spună tot ce ştia, ci 
pentru că-şi petrecuse toată viaţa cîntârind consecinţele 
cunoaşterii şi acţiunii. 

- Dacă-ţi spun ceea ce ştiu, te va obliga la o acțiune pe 
care ar fi bine s-o eviti. 

- Nu am ce face. Lucrurile au ajuns prea departe. 

- Da, şopti şeicul. Mult prea departe. îl privi cu tristeţe pe 
vechiul său prieten. Foarte bine, atunci! Ce ştii despre plănuita 
conferinţă ecumenică de la lerusalim la începutul anului? 

- Ce ştie toată lumea. Că va fi acolo papa şi alţi 
conducători religioşi. 

- Corect. Conducătorii Bisericii Ortodoxe Greceşti şi Copte. 
Episcopii creştini din Armenia şi Siria. Musulmani. Evrei. Druizi. 
Va fi o conferinţă, delegaţii vor ţine discursuri încîntâtoare 
despre fraternitate şi armonie, vor citi pasaje din viitoarele lor 
cărţi religioase şi vor spune rugăciuni pentru pacea universala. 
Cînd se va termina totul, se vor întoarce în moscheile şi 
sinagogile lor, ca şi cînd nimic nu s-ar fi întîmplat. Se poate 
spune totul dinainte. Şeicul sesiză că Tom ridicase o sprinceană. 
Crezi că sînt cinic? Poate că da, însă vei vedea că am dreptate. 
O unitate religioasă adevărata nu i-a interesat niciodată pe 
teologi sau prelați, oricît le-ar plăcea sâ se prostească. Oricum, 
conferinţa este pe-alături de subiect. Nu-i altceva decit o faţadă. 
Papa ştie foarte bine că asemenea adunări sînt pierdere de 
vreme; dar încă are încredere în posibilităţile dialogului politic. 

Şeicul se opri. Acum ajungea la subiect. într-o secundă se 
blocase orice cale de întoarcere. 

- După conferinţa interconfesională este programată o altă 
întrunire. Sub nici o formă la fel de publică. Se va ţine în cadru 
restrîns, fără televiziune, fără presă, fâră observatori. Papa, 
personal, a invitat un grup select de politicieni să participe. 
Preşedintele Israelului, Goldberg, va fi acolo în persoană, 
împreuna cu ministrul de interne. 

- Rabinovici? Reprezentantul liniei dure? 

Ibrahim aprobă, dînd din cap. 

- El este unul dintre motivele confidenţialităţii. Va fi prima 
oară cînd se va aşeza la aceeaşi masă cu partea adversă. Va fi 
acolo şi noul preşedinte al Organizaţiei de Eliberare a Palestinei, 
Butrus al-Hammadi. Saiyyd Husayn Adelshahi, ministrul de 


externe al Iranului. Ambasadorul sirian la ONU, Robbins din 
Statele Unite şi alţi cîţiva. 

Tom fluieră. 

- Eşti sigur că nu e ceva inventat de sursa ta? 

Şeicul clătină din cap. 

- Nu. Ştiam toate astea de o bună bucată de vreme. Este 
rezultatul iniţiativelor diplomatice începute după tratativele de 
pace din Orientul Mijlociu şi întrerupte în 1994. Dar abia acum 
am descoperit ce plănuieşte al-Qurtubi. 

-  Al-Qurtubi? 

Tom simţi că-l ia frigul. 

- Intenționează să-l răpească pe papă. Nu ştiu cum sau 
unde, nici exact cînd. Dar vrea să se asigure că papa nu va 
ajunge la lerusalim. Fără el, negocierile de pace se vor nărui. în 
locul lor, va începe campania teroristă în Europa, a lui al- 
Qurtubi. Făcu o pauză. Pereţii păreau să se fi îngustat în jurul 
lor. Asta e tot ce ştiu, mai zise. Afară de un lucru. 

Căută în roba sa şi scoase o hîrtie împăturită pe care i-o dădu 
lui Tom. Englezul o despături şi o citi încet. Era o listă de nume. 
Numele celor care participaseră la întrunirea din casa lui sir 
Lionel Bailey şi ale altora care fuseseră în Europa în aceeaşi zi. 
Oameni care fuseseră la informări în Alexandria. Cînd ridică 
ochii din hirtie, în sfîrşit, pe faţă i se citea uimirea. 

- Cum naiba ai obținut asta? întrebă. Recunoscuse mai 
mult de jumătate din nume şi ştia atît valoarea documentului pe 
care-l ţinea în mînă, cît şi pericolul pe care-1 reprezenta. 

z Prietenul tău, domnul Hunt, a pus o groază de întrebări la 
Alexandria. A agitat puțin lucrurile. Această listă a fost obținută 
de al-Qurtubi şi păstrată ca un fel de poliţă de asigurare, în caz 
că va fi nevoie să-şi scoată din puşcăriile din Europa pe vreunul 
dintre oamenii lui. Voia s-o păstreze în siguranţă, departe de 
mîinile lui Hunt. Omul meu a auzit de ea, a găsit-o şi a luat-o. Tu 
ai putea să o foloseşti ca probă. 

- Da, zise Tom. înţelegea de ce. Recunoscuse scrisul de 
mînă: aparţinea lui Percy Haviland. Dacă voi putea s-o duc 
înapoi în Anglia, adăugă el. 

- Ar avea vreo importanţa dacă ai reuşi? 

- importanţă? 

- Pentru lume? Pentru suferinţa umană? 

- Da, zise Tom. Eu aşa cred. S-ar putea să salvez vieţi. 


- Atunci, ca şi mine, crezi că nu există nimic scris? 

- Nimic care să nu putem şterge noi. 

- Sper, şopti şeicul. Sper să ai dreptate. 

Afară, în liniştea zăpezii care cădea, în viforniţa cenuşie, 
vocea unui mu'adhahin's se înălța printre morminte. 


CAPITOLUL ŞAIZECI ŞI OPT 

Downing Street 

Londra 

Ora nouă şi cinci minute 

- Percy, mă bucur să te văd. 

- Vă mulţumesc, domnule prim-ministru. Şi eu mă bucur să 
vă văd sănătos. 

-  Aşazâ-te, te rog. 

Politeţea prinților, fiorii uşori de a fi în prezenţa lor. Ambele 
supraevaluate. Percy Haviland aruncă o primă privire prim- 
ministrului şi decise, nu pentru prima oară, că nu era din cate- 
goria princiară. Nu era nici măcar din aristocrația minoră sau 
clasa mandarinilor săltaţi. Un nenorocit de golănaş scîrbos care 
îşi făcuse drum în sus cu asiduitate, lingind acea parte 
anatomică pe care alte limbi nici n-au visat măcar s-o atingă. 

Golânaşul avea ceva bani, o gaşcă de prieteni insistenţi şi o 
anumită manieră agasantă care se diminua pe băncile din spate 
cînd veneau cei din provincie în oraş şi urlau după sînge. El 
conducea un circ, nu un parlament. Cît de mult îl dispreţuia 
Haviland: mustaţa lui prost tăiată, genealogia nu tocmai 
plebeiană, dar nici veritabil aristocrată, aripa evanghelică a 
virtuoasei Biserici a Angliei, admiraţia lui pentru Puccini, 
plăcerea de a mînca ciocolată cu lapte, candoarea lui stingace, 
micile-i supărări, bătăile uşoare pe spate. 

- Mulţumesc, Percy. Bravo, Percy. Bună treabă, Percy. 

- Vă mulţumesc, domnule prim-ministru. Percy se strimbă, 
aşezindu-se cu graţia apatica pe care, fusese asigurat deseori, 
că o deţine. Erau în biroul personal al prim-ministrului, acolo 
unde nu ajungeau secretarii, subsecretarii şi alţi omuleţi odioşi 
care purtau ceşti cu ceaiuri bine făcute. De curînd, dupâ- 
amiaza, începuseră să servească lumea cu cafea; Percy se 
întrebă unde se va sfirşi. 

- Aţi primit ciocolata pe care v-am trimis-o, domnule prim- 
ministru? 

- Ciocolata? Oh, aceea. Da, sigur. Am primit-o sâptâmîna 
trecută. Mulţumesc foarte mult. Ce fundă minunată avea! 
Super! 

- Chestiunea este, v-a plăcut? Pot să cer să-mi mai trimită. 
Spuneţi doar. Omul nostru din Bruxelles se duce cu regularitate 
la magazin. în fiecare sâptămină îmi trimite. 


- Ah, păi, să fiu cinstit, Percy, mi s-a părut amăruie pentru 
gustul meu. Un pic franţuzească, dacă înţelegi ce spun. 

- A fost belgiană, domnule prim-ministru. 

- Da, bineînţeles. Ai menţionat Bruxelles. Acelaşi lucru, 
Percy; e acelaşi lucru. Poate sînt nepoliticos, dar prefer lucrurile 
adevărate: Milk Tray, Galaxy şi altele de acest fel. Sînt mai 
aproape de gustul meu. Fiecare cu a lui, Percy. 

- Da, domnule prim-ministru. într-adevâr. Fiecare cu a lui. 

Cineva bătu la uşă. Intră un tip cu pantaloni cu dungi subţiri, 
slugarnic. 

- Scuzaţi, sir. Domnului Haviland i-ar plăcea ceai sau cafea 
în dimineaţa aceasta? 

- Domnule prim-ministru, am crezut că nu vom fi deranjati. 

- Aşa-i, Percy, aşa-i. Hawkins, ai putea să vii puţin mai 
tîrziu? Sînt sigur că domnul Haviland va dori un strop de cafea 
după micul nostru taifas. Aruncă o privire plină de înţeles la 
ceas. Dacă va mai fi timp. 

- Prea bine, sir. 

Hawkins plecă, nu însă fără să arunce o privire de nemul- 
tumire în direcţia lui Haviland. 

- Acum, Percy, mai bine m-ai pune la curent cu lucrurile. 

- Bineînţeles, domnule prim-ministru. De aceea am venit. 
Ridică servieta, un exemplar Bruno Magii destul de elegant, 
pe care soţia lui i-o cumpărase cu trei Crăciunuri în urmă, şi 
scoase din ea o mină de hirtii. Multe dintre ele erau marcate 
„Strict secret“, dar Haviland le-ar fi lăsat bucuros pe toate într- 
un autobuz „numărul 45“ şi ar fi plecat acasă fluierînd. El 
pusese ştampila înainte să iasă din birou, doar ca să-l 
impresioneze pe micul Johnny. Să fie el al naibii dacă va aduce 

vreun material confidenţial original la Numărul 10. 

- Am înţeles de la F.O. că au fost făcute cîteva schimbări 
de la ultima noastră discuţie. 

-  într-adevâr, domnule prim-ministru. Probabil ştiţi că un 
nou bărbat a preluat puterea în Egipt. 

- Da. Veştile au ajuns la mine aseară. Ştii ceva despre el? 

Haviland dădu din cap că nu. 

- Deocamdată, foarte puțin, sir. Vreun politician obscur. 
Cine ştie de unde l-or fi scos. Dar în momentul acesta este şi o 
mică dezordine acolo. Afacerea cu molima aceea a scăpat de 
sub control. 


- Da. Un lucru îngrozitor. Există vreo şansă ca acest individ 
să facă unele concesii, să-i lase pe cei de la Organizaţia Mon- 
dială a Sănătăţii să intre în ţară? Parlamentarii primesc deja saci 
plini cu scrisori în care se întreabă de ce Guvernul nu face 
nimic. 

Haviland ridică din umeri. 

- După cum am mai spus, sir, acest Qurtubi este un politi- 
cian obscur. După cum sună, este un dur. Ceea ce poate 
însemna că lucrurile se vor agrava înainte de a se îmbunătăţi. 
Pe de altă parte, am deja un semn că s-ar putea să vrea să facă 
afaceri cu Vestul. 

- Adevărat? Aşa să fie? 

Prim-ministrul ridică din sprincene. Părea aproape însufleţit. 

Haviland scoase o hirtie împăturită din vestă. Aranjase în 
noaptea de dinainte expedierea ei, după ce discutase cu sir 
Lionel. 

- Asta a sosit în dimineața aceasta, devreme, sir. Printr-o 
legătură teroristă europeană. E mai bine dacă nu spun nimic 
clar în prezența dumneavoastră. E vorba de prudenţă, ştiţi. 

-Ce e? 

- Ei bine, pare că este un document de consultanţă, sir. 

Haviland i-o dădu peste masa cea lată. 

Prim-ministrul o citi rapid, apoi se uită la Haviland. 

- Percy, ce înţelegi din asta? 

Š Ei bine, ceva din ea este chiar limpede, sir. Vrea să ia 
atîtia musulmani europeni din mîinile noastre cîţi vrem noi să-i 
dăm. Această parte este foarte directă. 

- In schimbul unei sume destul de mari, Percy. 

- Da, nu este un gest tocmai altruist, sînt de acord. Oricum, 
va avea nevoie de acest fond pentru a-i caza, a le da de lucru, 
şcoli, spitale şi aşa mai departe. 

- Noi nu deţinem aceşti bani. Trezoreria nici nu se va mai 
uita la asta. 

- Ei bine, sir, eu cred că avem o parte din ei. 

- Adevărat? De unde naiba? 

- Păi, dacă vă giîndiţi puţin în urmă - cînd o fi fost? - cam 
prin 1991, cînd am închis banca aceea arabă, B.C.C.I., s-ar 
putea să vă amintiţi că frăţia noastră bancară a scos mult din 
afacerea aceea. S-au pierdut atunci bani, credit şi influenţă. Eu 
cred că ar putea fi disponibili mulţi bani pentru acest tip de 


plan, sir. Dacă îl legăm de înţelegeri comerciale mai largi. Nu 
numai cu egiptenii, ci şi cu alte ţări arabe. Sînt hotâriţi să 
participe. Le-ar lua ceva din povara pe care o au în spate. 

- Povară? 

- Fireşte, e hotârit să se ducă, în final, la ei. La statele 
producătoare de petrol, în orice caz. 

- Percy, nu sînt sigur dacă ar trebui să-mi spui mie toate 
astea. 

- Aveţi dreptate, domnule prim-ministru, n-ar trebui, dar 
ştiu că mă pot baza pe dumneavoastră. Implicit. Un iubitor de 
ciocolată. 

Haviland zîmbi singur la propria glumă. 

Primul-ministru îşi răsuci mustaţa. Uneori lui Haviland i se 
părea că e falsă, o chestie pe care o lipea cu clei în fiecare 
dimineaţă. Ceva din el tînjea să întindă mîna şi să i-o smulgă 
sau, la urma urmei, să provoace durere în acea buză de sus 
care era lucrul pe care micul smoc trebuia să-l ascundă. 

- Noi vrem să scăpăm de musulmanii noştri, nu-i aşa, 
Percy? Asta e. Ştiu că unii dintre ei pot fi o pacoste infernală, 
cu /aiwa-urile lor şi restul; dar cei mai mulţi dintre ei sînt 
cetățeni britanici adevăraţi. Nu sînt sigur că am putea legifera 
mutarea lor prin forță. Multor oameni nu le-ar plăcea acest 
lucru. 

- Mai puţin decît vă imaginaţi, sir. întrebaţi-vă politicienii. 
Opinia publică s-a îndreptat de-o vreme încoace împotriva 
imigranţilor. O legislaţie potrivită ar putea cîştiga o mulţime de 
voturi. Stricta, dar asezonată cu compasiune. Ar fi ca atunci 
cînd s-au dus evreii în Israel. Să înceapă o viaţă nouă. Să facă 
deşertul să înflorească. Oamenii vă vor aplauda. 

- Dar de ce ar vrea să facă asta? Trebuie să fie vorba de 
ceva mai mult decit bani. 

- Sir, chiar că nu ştiu. Dar vă sfătuiesc să studiaţi problema 
cu atenţie. Chiar dacă nu-i nimic altceva, este un început. N-am 
nici o îndoială că documente similare sînt studiate în toate 
capitalele europene chiar în acest moment. 

- Nici eu nu mă îndoiesc că ai dreptate, Percy, dar totuşi... 

- El vrea să merg acolo să încep negocierile. 

Ochii prim-ministrului se deschiseră larg. 

- Ce? Nu vorbeşti serios. El ştie cine eşti tu? 

- Nu-mi imaginez că-mi ştie funcţia reală. Se pare însă că 


m-a întîlnit undeva, în vreuna dintre misiunile mele diplomatice. 
Crede că poate avea încredere în mine. 

Percy, crezi că e înţelept? în condiţiile prezente? 

Cred, sir, că pot face ceva bine. Avem acolo oameni pe 
care am dori sâ-i vedem eliberaţi. Mi-a fost promisă imunitatea 
diplomatică. 

Păi, totuşi, mi se pare prea riscant. Cind ar trebui să 
pleci? 

Astăzi. Mi-am aranjat deja un zbor. 

Ştii că-ţi pot ordona să nu te duci. 

Aş prefera să n-o faceţi. Să fiu cinstit, mă gîndesc că voi fi 
în stare să cîştig ceva. Să obţin cîteva dintre concesiile despre 
care vorbeaţi. 

Chiar dacă el este un adept al liniei dure? 

Tocmai asta este, sir. Poate reuşesc să întorc acest fapt 
în favoarea noastră. Să-i fac oferte potrivite politicii sale. Să 
închidem ochii la partea cea mai islamică a lucrurilor. 

Bine, în acest caz... Ai grijă, Percy. Insistă să obţinem 
redeschiderea ambasadei. 

Deja am făcut-o. Mi se păruse cel mai bun lucru ce 
trebuia făcut, orice s-ar fi întîmplat. 

Foarte bine. Bine că asta s-a aranjat. 

Prim-ministrul aprobă din cap şi băgă hiîrtia într-un sertar. 
Stătu o vreme, privindu-l pe şeful Serviciului de Informaţii mai 
degrabă ca pe un scafandru ce se pregăteşte să plonjeze în ape 
îngheţate. Luînd un dosar de pe un raft din stînga lui, scoase un 
document subţire şi i-1 dădu lui Haviland, peste masă. 

Ai văzut asta, Percy? 

Haviland îl privi. Era un raport de la Şcoala Unificată de 
Interpretare Fotografică a Forţelor Aeriene Regale din Wyton. 
Nu-i era familiară. Sus, purta data zilei anterioare şi o ştampilă 
roşie care-l declara „strict secret“. Haviland clătină din cap în 
semn de dezaprobare. 

Nu cred, sir. 

Şi eu la fel. Acheson a fost puţin evaziv în legătură cu ea. 
L-a ţinut pentru băieţii lui pînă ieri, apoi mi l-a trimis direct mie. 
De parcă eu aş şti ce să fac cu el. 

Nu pricep. Ce este asta? 

Prim-ministrul luă un teanc de fotografii din dosar şi le 
împinse spre Haviland. Directorul general începu să le 


frunzărească una cite una. în timp ce se uita la ele, prim- 
ministrul continuă să vorbească. 

- Au fost făcute de satelitul israelian Mogen şi date grupei 
lui Acheson pentru a fi identificate. Vei vedea ca primele sînt 
datate 2 iunie. Cu aproape şapte luni în urmă. 

- Da. Ştiu. 

- Cu cinci luni înaintea revoluţiei din Egipt. Acum, dacă 
priveşti cu atenţie, vei observa câ reprezintă un amplasament 
de vreo şapte sute de picioare pâtrate. Este localizat la vreo 
cincizeci de mile de oaza Dakhla, nu prea departe de Marea de 
Nisip. Aproape de graniţa libiană. 

- Sir, ştiu unde se află Marea de Nisip. 

- Adevărat? Eu însumi a trebuit să mâ uit în atlas. 

Percy Haviland nu zise nimic. Asculta cu atenţie. Auzise 
zvonuri, dar, desigur... 

- Nu mă aştept ca pentru tine, continuă prim-ministrul, 
aceste fotografii să fie mai explicite decît pentru mine. Raportul 
însă nu lasă mult dubiu. Cele mai recente fotografii nu arată 
altceva decît un lagăr. Asta a tras atenţia MOSSAD-ului, în 
primul rînd. Nu există nici un motiv adevărat pentru o instalaţie 
militară atit de departe. Cel mai important loc de lîngă graniţă, 
în Libia, este Khufra. E departe de a merita efortul cuiva. Făcu o 
pauză. Haviland remarcă în sinea lui - şi nu pentru prima oară - 
că prim-ministrul putea li dezgustător de bine informat. Apoi au 
fost începute săpături. Arată ca un şantier arheologic la scară 
foarte mare. Echipamentul a fost transportat cu elicopterele. 
Israelienii au făcut anchete discrete la departamentele pentru 
arheologie din toată lumea. Nu erau programate săpături pentru 
zona aceea sau imediat învecinată. Aşa câ prietenii noştri au 
continuat să fotografieze ori de cîte ori satelitul Mogen trecea 
pe deasupra. După revoluţie, ritmul de muncă a crescut. Poţi 
vedea şi singur rezultatele. 

Percy privi fotografiile cu mult mai multă atenţie. înfăţişau 
ceva care se înălța cu încetul din nisip. Ceva foarte mare, încă 
neclar, ca un pătrat negru pe nisip. 

- Aceasta a fost luată acum două zile, explică prim- 
ministrul. Israelienii au trimis un avion de vinătoare echipat cu 
camere de luat vederi. Ce au adus ei era foarte clar. întrebarea 
este, Percy, ce dracu înseamnă asta? 

Percy se uită. Poza era colorată şi ceea ce arăta era de 


neconfundat: o piramidă din piatră neagră, şlefuită, lată şi înaltă 
ca cea mai înaltă dintre cele trei piramide principale de la Giza. 

După plecarea lui Haviland, prim-ministrul rămase nemişcat o 
clipă, apoi ridică receptorul unuia dintre telefoanele pe care le 
avea pe masa de lucru. 

- Hawkins, vrei să vii, te rog? 

Cîteva minute mai tîrziu apăru în uşă secretarul particular al 
prim-ministrului. 

- Hawkins, te rog ai grijă să nu fiu deranjat în următoarea 
jumătate de oră. Nu permiţi nimănui să intre, nici măcar reginei. 

- Prea bine, sir. 

Imediat ce se închise uşa grea de stejar în urma secretarului, 
prim-ministrul ridică receptorul unui alt telefon şi formă un 
număr scurt. 

- Simpson, „coada“ lui Percy Haviland e încă la locul ei? 
Vezi să rămînă acolo. Şi cît vorbim noi, ai putea să-l rogi pe unul 
dintre băieţii tăi să-mi prindă o linie directă la numărul acela din 
Cairo pe care l-am folosit săptămîna trecută? 


CAPITOLUL ŞAIZECI ŞI NOUĂ 

A'isha se trezi din cel mai adine somn pe care-l dormise vre- 
odată. Avusese vise, vise groaznice. Acum nu-şi putea aminti 
decit puţin din ele, însă urmele lăsate în gîndurile ei erau chinui- 
toare şi urite. 

Se îmbrăcă şi dădu într-o parte draperia cămăruţei în care 
dormise. Micul spital era tăcut. Avea amintirea ştearsă a unei 
agitaţii petrecute cu o oră sau două în urmă, dar acum nu mai 
era nici un semn că se întîmplase ceva. 

La stînga ei era încăperea în care văzuse că o puseseră pe 
Fadwa cu o seară înainte. Cu siguranţă că nu deranja pe nimeni 
dacă arunca o privire la copilă. Trase perdeaua şi se uită 
înăuntru. 

Lîngă pat ardea o lampă mică. Sub ea, o soră în uniformă 
albă citea. Aceasta îşi ridică ochii din carte la zgomotul draperiei 
şi zimbi cînd o văzu pe A'isha. 

- Pot să intru? întrebă ea în şoaptă. 

Š Fireşte. Sora puse cartea jos. Nu-i nevoie să vorbiţi în 
şoaptă, nu vă poate auzi. Nu va mai dura pînă cînd îşi va reveni. 

A'isha intră şi trase draperia în urma ei. Cămăruţa era 
înţesată cu diverse piese de echipament. Peste tot erau tuburi, 
sîrme şi legături. De pe o prăjină din metal, picura ceva direct în 
braţul Fadwei. 

Fetiţa stătea întinsă sub cearşafuri albe şi rigide, cu capul 
sprijinit pe pernele înalte şi scrobite. Era extrem de palidă. Ochii 
îi erau închişi. în jurul lor pielea era de un albastru-închis, ca 
nişte vînâtâi. Respira greoi şi neregulat. Pe un ecran mic, verde, 
un indicator urmărea murmurul fragil al inimii ei. 

- Cum îi este? întrebă A'isha. 

Se simţea vinovată că fusese adormita atit de mult şi o 
lăsase pe Fadwa singură. Promisese că n-o va mai lăsa singura 
niciodată. 

infirmiera clătină din cap. 

- Nu prea bine, răspunse. A pierdut mult sînge şi are leziuni 
interne. Cu facilităţi corespunzătoare... Ridică din umeri. Dar eu 
cred câ va trece prin toate astea. Există motive să fim plini de 
speranţă. Va dura un timp. E puternică? Vreau să zic psihic. 

- Nu ştiu, zise A'isha, dar cred că da. 

Sora păru surprinsă. 

- Am crezut câ e fiica dumneavoastră. 


- Nu. Nu mai are părinţi. Nu cred câ are pe nimeni. 

îi explică pe cît de bine putu. 

Infirmiera se uită la copila adormită. A'isha văzu că are mîna 
încleştată. Era în jur de douăzeci de ani, vulnerabilă încă, 
suficient de naivă sâ-i mai pese încă. 

-  Sărmana, şopti ea. 

- Cum se simte prietenul meu Butrus? întrebă A'isha. 

- Nu sînt sigură. Am fost aici toată ziua. Mai bine l-aţi 
întreba pe doctorul Fishawi. Cred că el îl avea în grijă. îl veţi 
găsi în camera personalului, în spatele secţiei. 

- Mulţumesc. 

A'isha se apropie de pat. Se aplecă şi o sărută pe Fadwa 
uşurel pe frunte. Copilul se răsuci la atingere. Buzele i se 
depărtară, ca şi cînd ar fi vrut să vorbească. A'isha se uită la ea, 
ginditoare. Numai de-ar putea să plece de aici, să o ducă şi pe 
Fadwa cu ei undeva unde oamenii erau în toate minţile. Oftă. 
înainte de asta nu-şi dorise niciodată un copil: acum părea că-şi 
făcuse rost de unul. 

Se îndepărtă în tăcere de pat, mulţumind infirmeriei, şi ieşi 
pe coridor. O aştepta Michael. 

- Sora crede că Fadwa va supravieţui, zise ea. Dacă e sufi- 
cient de tare. Tu crezi că... Ezită. Dacă ieşim din asta, Michael, 
aş vrea... cred că mi-ar plăcea s-o adopt. Doar câ... 

- Doar că n-o poţi face de una singura. 

- în Egipt, nu. Dar noi trebuie să plecam din Egipt, oricum, 
în Anglia... 

- Nu-i uşor să ajungi acolo acum, îi reaminti el. Ca refu- 
giata. Au tras grilajul cu ţepi. 

- Michael, eu... 

- Vrei så mă câsâtoresc cu tine? Oftă. Ştii despre Carol, 
despre... 

- Ai doar o singura viaţa, Michael. Şi eu am tot una singură. 
Fadwa la fel. Se opri. îmi pare râu, nu e momentul... 

EI îi luâ mîna. 

- Nu, şopti el. Ai perfectă dreptate. Dacă nu discutăm acum 
despre asta, nu o vom face niciodată. Carol e chiar departe 
acum. Poate câ n-a existat niciodată. îşi doreşte să divorţeze, 
aşa că de ce i-aş sta în cale? 

3 Nu e nevoie să ne căsătorim, Michael. Doar... aş vrea 
doar sâ râmîn cu tine după ce se termină toate astea. 


- Şi Fadwa? 

' Ea dădu din cap câ da. 

O săruta cu delicateţe, ştiind că era o nebunie şi că, aici, 
speranţele nu însemnau nimic. 

- Afară ninge, zise el. Foarte tare. 

- Ai fost afară? 

- Doar puţin. M-am dus să-l caut pe Butrus. 

-  Butrus? 

- A plecat. Ceva mai devreme în dimineaţa asta. Michael 
fâcu o pauză. Personalul crede câ s-ar putea sâ fi ucis un alt 
pacient ca să poată evada. 

- Dar... nu era prizonier. 

- Nu, dar ştia câ ei vor încerca să-l împiedice sâ plece. 
Fiindcă e bolnav. Şi fiindcă nu pot risca sâ fie aduse autorităţile 
aici. Am zis că fac tot ce pot să-l găsesc, chiar şi numai pentru a 
mă asigura că e bine. Ai vreo idee cam pe unde s-ar fi putut 
duce? 

Ea îşi mişcă negativ capul. 

- A epuizat toate ascunzâtorile. Amîndoi, de altfel. Era însă 
îngrijorat din cauza părinţilor lui. S-ar putea să fi mers acolo, să 
vadă dacă s-au întors. 

îi spuse adresa. 

- E o distanţă lungă pînâ acolo, zise el, dar voi încerca. 
După aceea, va trebui să merg la Sukaria să mă întîlnesc cu 
Tom. Dacă el e acolo. Mâ vei aştepta aici? 

- Unde altundeva? 

Ea zîmbi şi-l săruta uşor pe buze 

- Mă întorc, zise el. Poţi fi sigura de' asta. 


CAPITOLUL ŞAPTEZECI 

A'isha se întoarse în pat. Avea nevoie de mai mult somn, de 
mai mult timp pentru ea, sâ se mai distanţeze de evenimente. 
Visurile îi reveniră, mai insistente decit înainte. Se trezi brusc, 
speriată, ca să vadă un bărbat care era aplecat deasupra ei. 

- E-n ordine, doamnă Manfaluti. Nu-i nimic râu. Doctorul 
Fishawi tocmai a terminat operaţiile şi spune că ar dori să 
schimbe o vorbă cu dumneavoastră. Doar cîteva minute. E în 
camera personalului. Vă conduc eu. 

Doctorul Fishawi o privi cu îngrijorare cînd aceasta intră. 

- Doamnă Manfaluti. Cum vă simţiţi acum? 

- Mult mai bine, mulţumesc. Aveam nevoie doar de somn. 
Am fost s-o vizitez pe Fadwa. Pare liniştită. 

- Excelent. Avem speranţe că se va face bine. Doamnă 
Manfaluti, intenţionam să discutăm. Poate că domnul Hunt v-a 
spus deja. Era vorba de prietenul dumneavoastră Butrus. A 
dispărut. Credem că a activat o alarmă atacînd şi ucigind pe 
unul dintre pacienţii noştri, aşa câ s-a putut strecura afară cînd 
nu era nimeni atent. Pantalonii şi haina lui lipsesc. 

= Eu tot nu pricep de ce ar face Butrus o asemenea prostie. 
Nici măcar nu era într-o stare corespunzătoare. 

- Adevărul e că a plecat. Afară ninge din abundență şi s-ar 
putea să nu fi ajuns prea departe. Ceea ce ne tulbura mai tare 
este câ nimeni nu-l găseşte pe părintele Yu'annis nicăieri. 

- Părintele Yu'annis? Oh, da - preotul care era aici aseară. 
Poate s-au dus împreună undeva. 

- Ne gindim la această variantă. Pe de altă parte, nu stă în 
caracterul părintelui Yu'annis să părăsească biserica fără să 
anunţe. Cel care face de garda nu i-a văzut pe nici unul din ei 
plecînd. Doctorul făcu o pauză, ca şi cînd se pregătea să dea o 
veste proastă unui pacient. Doamnă Manfaluti, continuă el. Tre- 
buie să ştiu ce se petrece. Yu'annis mi-a spus puţin, dar nu sufi- 
cient. Nu pot permite ca dumneavoastră sau prietenii 
dumneavoastră să pună în pericol securitatea acestui spital. 
Sînt în joc vieţi omeneşti. Incluzind-o pe a dumneavoastră şi pe 
cea a fetiţei pe care aţi adus-o aici. Dacă îmi puteţi spune ceva 
care să mă ajute, vă rog să nu omiteţi nimic. 

Ea dădu din cap câ nu. 

- Doctore, şi eu sînt la fel de nedumerită ca şi dumnea- 
voastră. Butrus este copt. Amîndoi ne-am ascuns de autorităţi 


de mai bine de cîteva sâptâmîni. Sigur, nu are nici un motiv de 
a le spune despre acest loc. Nu cred câ trebuie să vă faceţi griji 
în această privinţă. 

- Fără îndoială că aveţi dreptate, dar se poate să aibă 
dureri mari acum. Cînd a plecat, ştia câ asta-1 aştepta. Nu pot 
decît să presupun câ a avut un motiv foarte puternic ca să 
plece. 

- Ar putea să delireze? E posibil? Fishawi clătină din cap. 
A'isha observă cît de obosit părea. Faţa părea tînâră, dar avea 
părul înspicat. l-o fi spus cineva ceva? întrebă tot ea. Despre 
vreun prieten sau vreo rudă? Poate că cineva îl ştia pe el sau pe 
cineva din familia lui. Ştiu că este îngrijorat de soarta cîtorva 
oameni. Părinţii lui au fost arestaţi de muntasibin. îi caută cu 
disperare. 

- Mă îndoiesc. A fost sub efectul puternic al sedativelor şi 
şi-a revenit, probabil, cu puţin înainte de a dispărea. N-a avut 
nimeni ocazia să vorbească cu el. Oricare ar fi motivul plecării 
lui disperate, a fost ceva cea dus cu el. 

în acel moment se deschise uşa camerei personalului şi intră 
un alt medic. Era un tînâr care purta mustață. Părea cuprins de 
panică. 

- Doctor Fishawi, trebuie să veniţi. Este... îi aruncă o privire 
A"ishei, înregistrindu-i prezenţa pentru prima oară. Regret, 
doamnă, nu v-am văzut. Se adresă din nou lui Fishawi. Naghib 
vă cheamă sus imediat. L-au găsit pe Yu'annis. 

Gitul îi fusese tăiat dintr-o parte în alta, iar trupul îndesat în 
marea cristelniţa din baptisteriu. Cineva observase balta de apă 
care se împrăştiase pe podea şi se dusese să cerceteze. Preotul 
fusese scos şi aşezat cu grijă pe steagurile din partea nordică. 
în jurul lui cineva aprinsese deja cîteva luminări. 

- Nu pot crede că cel responsabil pentru asta este Butrus, 
zise A'isha. El este un om blînd. 

- Nu poate exista altă explicaţie. Fishawi acoperi corpul cu 
halatul său alb. Nimeni altcineva n-a putut intra. Se foloseşte 
doar o singură intrare. Cealaltă, care acum este deschisă, a fost 
încuiata pe dinăuntru cînd paznicul a verificat azi-dimineațâ. 
Credem că a ieşit în felul acesta. 

-  Darel... 

De undeva, slab ca ploaia, veni un sunet de sticlă spartă. 
A'isha încetă să vorbească şi se uită în jur. Părea că vine din 


stradă. 

- Doamnă  Manfaluti, continuă  Fishawi, prietenul 
dumneavoastră a fost adus aici cu o rană de glonte. Părintele 
Yu'annis mi-a spus cîte ceva despre ce i-a povestit domnul Hunt 
aseară. Sînteţi implicaţi în activităţi periculoase. Dacă ştiţi ceva 
despre asta, atunci, pentru numele lui Dumnezeu, spuneţi-mi. 

Afară, alt zgomot. Cineva opri un motor. Era ceva neobişnuit 
liniştea care urmă, ceva care stimi memoria A'ishei. 

începuse să se stringă o mică mulţime. Două infirmiere, un 
alt medic, toţi înspăimîntaţi. Rana de la gitul părintelui Yu'annis 
se deschisese într-un mod îngrozitor, ca o gură de peşte. Apa o 
spălase de sînge. Cineva aduse un cearşaf şi-l acoperi. 

Uşa se deschise. Tinârul care fusese de garda apăru în cadrul 
ei, cu arma în braţe. 

- Strada a devenit foarte liniştita, informă el. Asta nu-mi 
place. Cred că e pe cale să se întîmple ceva. 

In secunda aceea, A'isha îşi aminti. în jurul librăriei fusese 
aceeaşi tăcere adîncă înainte de producerea raidului. Acelaşi soi 
de linişte, tensionată, marcată de sunete slabe. Făcu un pas 
către paznic. 

— Nu pierde vremea, începu ea. Ar putea i... 

Pieptul omului se deschise în faţa ochilor ei. O gaură mare 
apăru în centru, ca şi cînd cineva i-ar fi dat un pumn care 
trecuse prin el. Ochii îi înţepeniră într-o expresie de surpriză 
blajină. Nu avusese timp pentru mai mult. Picioarele i se 
împleticiră şi cedară. Căzu ca un bou intr-un abator. 

Nimeni nu avu timp să se mişte. în uşă apăru un muhtasib şi 
trecu peste cadavru. Picioarele îi alunecară pe băltoaca de sînge 
care se întindea în jurul lui. Avea un pistol mare. în urma lui 
venea un altul cu o puşcâ-mitralieră. 

în spatele lor, total anapoda, zăpada era minată pe stradă, o 
albeaţă vastă, mişcătoare care nu avea nici formă, nici 
dimensiune. 


CAPITOLUL ŞAPTEZECI ŞI UNU 

Timpul se opri cind cei din micul grup, din jurul părintelui 
Yu'annis se îndreptară sau se întoarseră spre uşă. A'ishei i se 
tăie respiraţia. Făcu eforturi să şi-o recapete şi să se abţină să 
nu vomite. îl privi pe Fishawi, apoi la uşă. în jurul ei biserica se 
cutremură. Se auzeau vehicule grele şi paşi care alergau. Lîngă 
ea, cineva recita o rugăciune. Una dintre infirmiere suspina. 

Cadrul uşii era gol. Doi muhtasibin se postaseră de-o parte şi 
de cealaltă a ei, aparent impresionați de sîngele care se 
prelingea la picioarele lor. Păru că trece o epocă. Apoi apăru un 
personaj. Era înalt, frumos, îmbrăcat perfect, ca un profet. Ea îl 
recunoscu imediat după barba blondă, ochii albaştri şi buzele 
arogante, lipsite de zimbet. 

Pe faţa lui nu era nici o expresie. Doar o teribilă goliciune, 
paloarea credinţei care a depăşit sentimentul sau l-a ucis. 
Pentru Dumnezeul lui putea ucide cu aceeaşi uşurinţă cu care 
plingea. Avea miini fine, cu degete manichiurate; era curat şi 
ordonat, strict în privinţa abluţiunii, era atent la orice în afară de 
compasiune. Cerul după care tînjea era un loc alb, alb ca 
furtuna de-afară, îngrozitor pentru oricine în afară de cei 
corecti, plin de spaţii deschise în care faţa lui Dumnezeu privea, 
fără să clipească, spre eternitate. 

Stătu în deschidere vreme îndelungată, fără să ezite, dar 
fâcînd în aşa fel, încît toţi să se simtă judecaţi. A'isha se simţi 
murdara, simţi un bulgăre de vinovăţie, o vinovăţie veche de 
sute de ani pe care el venise s-o ardă în focul lui. Ochii ei 
priveau fix în ai lui, îi simţea privirea mâturînd-o ca un vînt în 
timp ce privea de la unul la altul. 

Olandezul dădu un ordin scurt unuia dintre cei doi muhtasi- 
bin. Omul salută şi ieşi afară. O secundă mai tîrziu, în cadrul uşii 
apăru Butrus. Arăta jalnic, îndurerat, dar nu din cauza rănii din 
umăr. Pentru aceea existase morfină. Nu era prizonier, cel puţin 
nu al lor. Se dusese la Olandez de bunăvoie, se lăsase la mila lui 
- dacă aşa o fi fost - fusese primit cu braţele deschise. Dacă 
totul mergea bine, mama şi tatăl lui aveau să fie eliberaţi în 
acea seară. lar englezul va fi mort. Nici măcar acum nu-i era 
clar ce fusese important pentru el. Să-i elibereze pe pârinţii lui 
sau să se asigure de moartea lui Hunt. 

Butrus o arătă cu degetul pe A'isha. Olandezul încuviinţă din 
cap şi făcu doi paşi în interiorul bisericii. Era cu ochii pe ea. 


Butrus îl urmă ca un căţeluş. li dăduseră haine curate, nu puţea 
şi nu mai tremura. O auzea pe maicâ-sa şoptindu-i, învăţindu-l 
rugăciuni. La un moment dat, încercă să se uite la A'isha, dar îşi 
dădu seama că nu e în stare. Pentru ea l-ar fi trădat şi pe 
Dumnezeu. 

- Adunați aceşti oameni, ordonă Olandezul. Duceţi-i jos. 

Mai apărură şi alţi muntasibin, toţi înarmaţi pînă-n dinţi. 
Năvăliră în biserică, luînd pe oricine găsiră. 

Doctorul Fishawi făcu un pas în faţă. A'isha observă că 
tremura de indignare. 

- N-ai nici un drept să faci asta, protestă el. Aceasta este o 
biserică creştină. Un sanctuar. Aceşti oameni sînt ahl al-dhimma 
cărora le este garantată protecţia de către statul musulman. 
Olandezul nu răspunse. Fishawi insista. Nu m-ai auzit? Legea e 
limpede în privinţa tratamentului creştinilor şi al bisericilor 
creştine. Califul Umar s-a rugat în Biserica Sfîntului Mormiînt de 
teamă că va fi transformată într-o moschee. 

- Asta nu este biserică, obiectă Olandezul. Voi aţi transfor- 
mat-o ilegal într-un spital, tu şi oamenii Cărţii. Va trebui să 
suportaţi consecinţele. 

întinse mina. 

- Şi spitalele sînt locuri sacre, protestă medicul. Aici sînt 
oameni bolnavi. Muribunzi. 

- Oameni morţi, şopti Olandezul. 

Un muhtasib se apropie de el şi-i dădu un pistol. El îl ridică, 
tinti spre Fishawi şi-l împuşcă în faţă. 

Una dintre infirmiere ţipă. Cealaltă leşină. Olandezul restitui 
pistolul munhtasib-ului şi făcu un semn din cap. Acesta se 
apropie de cele două femei şi le împuşcă. Muriră instantaneu. 
Butrus se întoarse cu spatele şi vomită într-un colţ. 

-Tu, se adresă Olandezul A'ishei, rămii cu mine. Stai foarte 
aproape. 

Butrus îşi şterse voma de la gură şi veni lîngă A'isha, dar ea îl 
ignoră. 

Muhtasibin găsiseră intrarea care ducea la scări şi îi mînau în 
jos, în spital. După ce cobori şi ultimul muhtasib, Olandezul o 
apucă pe A'isha de braţ şi o trase cu el spre scară. 

- Pe aici, îi spuse. 

Cripta era plină cu muntasibin. Marea majoritate a perso- 
nalului era aliniat cu spatele la un perete. Ceilalţi erau smulşi 


grosolan din paturile lor, din cămăruţe. 

Olandezul îl chemă pe muntasib-ul care părea că răspunde de 
acţiune. 

- Şi ceilalţi, zise el, arâtînd spre pacienţi. Fără nici o 
excepţie. Apoi aduceţi benzină. Ardeţi tot. Toată clădirea. 

- Unii dintre ei sînt prea bolnavi, nu pot sta în picioare, 
explică omul. 

- Am spus „fără excepţii“. 

Insul înghiţi cu greu, se întoarse şi ordonă oamenilor săi să 
elibereze paturile. 

- Este un copil, începu A'isha. O fetiţă. N-a făcut nimic. Vă 
rog nu-i faceţi nici un rău. 

- Ai auzit ceea ce tocmai am spus locotenentului meu. 

- Da, dare imposibil. Oameni bolnavi... O fetiţă... 

El se întoarse şi se uită la ea. Era doar duritate şi neîndurare 
în ochii aceia ca de piatră. 

- Ce e mai rău? întrebă el. Boala spirituală sau cea fizică? 
Aceşti oameni au fost contaminaţi. Dacă li se permite să umble 
liberi, îi vor contamina şi pe alţii. 

- Nu ştiu nimic despre ei. Sînt doar nişte oameni bolnavi. 
Nu-i vina lor că se află aici. 

-  Vină? Cine vorbeşte despre vină? îngerii nu vor întreba 
despre vinile tale cînd te vor interoga în mormint. Te vor 
întreba: , Ai respectat legea? Te-ai rugat la vremea rugăciunii? 
Ai postit? Ai fost în pelerinaj?“ Vina este un concept vestic. Ce 
aroganță! 

A'isha văzu cum muhtasibin începură să tragă pacienții din 
paturile lor. Cei mai mulți erau prea bolnavi ca să poată sta pe 
picioare. îi tîrau pe podea şi-i îngrămădeau lîngă zid. Fu scos 
afară şi părintele Gregory şi aliniat cu personalul. Dintr-o 
cămăruţă ieşi un bărbat care o purta în braţe pe Fadwa. Era 
trează şi plingea de frică. A'isha vru să fugă la ea, dar Olandezul 
o apucă de mînă şi o ţinu strins. 

- Pentru Dumnezeu, strigă ea. Ea nu e nici ucigaşă, nici 
adulteră. Abia dacă a împlinit nouă ani. Nici măcar nu a intrat 
sub incidenţa legii religioase. Nu poate fi considerată responsa- 
bilă pentru acţiunile ei. 

- Vino cu mine, îi spuse Olandezul. Ţinînd-o strins de braţ, 
o duse pînâ la un dulap, în cealaltă parte a camerei. Deschide- 
1! 


Era plin cu medicamente, pansamente, seringi. Olandezul 
cercetă rafturile şi, în final, luă o sticlă de spirt medicinal. De pe 
un alt raft luă o sticlă cu apă distilată. Găsi o sticlă marcată pe 
care o umplu cu apă pînâ la semn. 

- Aici e apă pură, continuă el. Necontaminatâ. Deosebită 
de apa pe care toţi ceilalţi sînt nevoiţi s-o bea în acest oraş. 
Deşurubă sticla cu alcool şi puse, cu grijă, un singur strop în 
sticla cu apă. Gustă, zise. A'isha nu se mişcă. Am spus să bei. 
Ea ridică paharul şi luă o înghiţitură mică. Are vreun gust? 
întrebă el. 

- Nu, bineînţeles că nu. Doar apă. 

Inima îi batea cu putere. Nu-şi putea lua gindul de la Fadwa. 
Ce era pe cale să facă acest nebun? 

El mai turnă încă o picătură de alcool în pahar. 

- Mai bea o dată. 

Ea se conformă. 

- Tot n-are nici un gust? Ea dădu din cap în semn de 
negaţie. El continuă: Apa este legală. Spirtul este alcool şi în 
afara legii. Bineînţeles, nimeni nu-l bea în forma aceasta, 
înţeleg. Asta este doar o demonstraţie. O singură picătură de 
alcool nu a făcut apa ilegală. Nu ar îmbăta, ceea ce este 
considerat motivul prohibiţiei. Două picături în pahar nu vor 
îmbăta. Deci, de ce nu patru? De ce nu opt? De ce nu o sută de 
picături? Sînt sigur că o sută de picături nu vor îmbăta. Cînd 
anume te vei opri? Cînd devine apa substanţa nelegiuită? O 
dată ce începi să faci compromisuri, totdeauna e uşor să mai 
adaugi o picătură. Şi încă una. Pînă cînd alcoolul devine 
predominant. Dacă eu te ating, nu e bine, dar nu este 
nelegiuire. Dacă te sărut, e reprobabil, dar nu este adulter. 
Unde ar trebui să ne oprim? De ce ne-am opri? 

Tăcu. întinse o mînă şi o mîngiie pe obraz. Atingerea lui i se 
păru o monstruozitate. Se trase înapoi, dar el îşi întoarse palma 
cu dosul şi şi-o plimbă pe pielea ei. Olandezul nu zimbi. 

- Spune-mi ceva, spuse el, şi s-ar putea să-ţi dau drumul. 
Unde-1 pot găsi pe Tom Holly? E aici? L-a contactat pe prietenul 
tău Michael Hunt? A'isha nu zise nimic. înţelegi, cred, câ-l vom 
găsi, oricum. A fost văzut azi-dimineaţă venind spre Cairo. Ţi-ai 
uşura situaţia dacă mi-ai spune cînd şi unde urmează sa se 
întilneascâ. Totuşi, ea nu răspunse. Foarte bine. Poate reuşesc 
să te încurajez mai direct. 


îi întoarse spatele şi se duse la locul unde cei din personal şi 
pacienţii erau aliniaţi lîngă zid. 

-  Aceea, zise el, arâtînd spre Fadwa. Un muhtasib o aduse 
în faţă. Sîngera din nou. Ochii îi erau strîns închişi, din cauza 
durerii. Olandezul puse o mînă pe gitul Fadwei. Ea va fi prima 
picătură, îi explică el A'ishei pe care o ţinea Butrus acum. 

Mîna Olandezului era masivă. Cuprinse cu uşurinţă gitul fragil 
al copilei. în mulţime se produse un murmur. Un bâtrîn îşi făcu 
loc printre muhtasibin şi traversă camera spre locul unde stătea 
Olandezul. Era părintele Gregory. 

- Lasă copilul în pace, zise el. Mă poţi avea pe mine în locul 
ei. 

Olandezul îşi desfăcu strînsoarea miinii de pe gitul copilului. îl 
privi pe preot îndelung, ca şi cînd îl evalua în comparaţie cu 
fetiţa. 

- Te cunosc, spuse, în cele din urmă. Numele tău este Gre- 
gory. O împinse pe Fadwa înapoi, în mîinile unui muhtasib şi se 
apropie de bătrin. Eşti aşa de nerăbdător să ajungi la 
Dumnezeul tău? Gregory nu zise nimic. Olandezul continuă: 
Viaţa ta pentru a ei. Asta vrei? Bâtrînul încuviinţă din cap. 
Foarte bine. 

Olandezul întinse mîna din nou după pistol. Muhtasib-ul i-l 
dădu, iar el îi ordonă lui Gregory să îngenuncheze. Bâtrînul o 
făcu cu toată demnitatea de care era în stare, în ciuda durerii 
din spate şi din picioare. Ce mai conta acum durerea? Olandezul 
presă virful ţevii de fruntea bătrînului. Gregory îşi înălţă capul şi 
îl privi direct în ochi. Şopti ceva foarte încet, în aşa fel încît 
numai călăul lui îl auzi. A'isha observă cum piere toată culoarea 
din obrajii Olandezului, în locul ei apărînd o expresie de furie 
teribilă. Văzu cum apasă pe trăgaci, impactul aruncîndu-l pe 
bătrîn înapoi ca pe o păpuşă de cîrpe, părul lui alb pâtindu-se 
imediat de sînge. 

Olandezul păru că face un efort extraordinar să-şi recapete 
autocontrolul. îi tremura mîna, avea faţa şi buzele albe, privirea 
goală. Râmase aplecat peste corpul preotului o bună bucată de 
vreme, de parcă aştepta ca acesta să se mişte. Părintele 
Gregory zăcea însă perfect nemişcat în timp ce în jurul capului 
său se forma un cerc de sînge. 

Brusc, Olandezul se răsuci şi se întinse după Fadwa. Furia îl 
părăsise şi fusese înlocuită de o răceală sporită. Parcurse cripta 


cu privirea, de parcă îi provoca pe cei prezenţi sâ-1 înfrunte. 

A'isha ţipă, însă el o ignoră. Copila era neputincioasă, inca- 
pabilă să se ţină pe picioare. Olandezul îi puse rapid arma la 
timplă. Nu-i mai tremura mîna. Se adresă din nou A'ishei. 

- Prima picătură, repetă el, apoi apăsă pe trăgaci. 

A'isha se smulse din strinsoarea lui Butrus. Sub impulsul unei 
furii oarbe şi lipsite de rațiune se aruncă asupra Olandezului, 
dar acesta se aştepta la aceasta manevră şi parâ cu o singura 
lovitura. Ea căzu la pâmiînt, buimacă. Olandezul ridică din nou 
arma, însă Butrus se repezi la el şi-l apucă de mină. 

- Îmi amintesc eu, strigă el. Acum îmi amintesc. Au vorbit 
despre un mesaj. Un mesaj de la Londra. Ea şi l-a pus în buzu- 
nar, îmi îmintesc că am văzut-o. Credeau că dorm, dar durerea 
mă ţinea treaz. Am auzit tot. 

Plecînd de lîngă Olandez, se duse la A'isha. Nu îndrăzni s-o 
privească în ochi. O apucă de jacheta cu stîngâăcie, îşi băgă 
mîna într-un buzunar, apoi în altul. în sfîrşit, o scoase, ţinînd în 
ea o bucată de hirtie încă udă. O întinse cu grijă pe jos şi se 
aplecă s-o despăturească. Se rupse puţin, dar propoziţia de care 
aveau ei nevoie rămăsese întreagă: Moş Crăciun va ii la Palatul 
de Zahăr între orele cincisprezece şi douăzeci şi două, în nopțile 
de 31 şi 1. 

Ea îl privi îngrozită pe Olandez. El îi zîimbi rece. 

- Ce e Palatul de Zahăr? întrebă el cu voce scăzuta. Unde 
e? 

Ea îşi aminti propria-i voce răsunînd în tâcerea din Bulaq, 
cînd pusese aceeaşi întrebare. Răspunsul era foarte simplu. 
Clătina din cap în semn de negatie. 

- Nu ştiu, minţi. 

Butrus se uită în jos la frîntura de hirtie de pe podea. Acum se 
lega. îşi aminti frînturile de conversaţie pe care le auzise în acea 
noapte, vocile lor în întuneric, mişcările rapide ale unei raze de 
lumină, durerea lui din umăr, chinurile geloziei. O gelozie 
îngrozitoare. 

- Cafeneaua Sukaria, şopti el. Se întîlnesc în Sukaria. Se 
adresă apoi A'ishei. A'isha, iartâ-mâ. A trebuit s-o fac. Pentru 
binele tău. 

Dar ea nici nu-1 asculta măcar. 

CAPITOLUL ŞAPTEZECI ŞI DOI 
Era într-un oraş plin de oameni speriaţi, strigînd înnebunit să 


se facă linişte. Nimeni nu-l putea auzi sau nu voia sâ-l audă 
peste zgomotul neîncetat al fricii lor. Tot ceea ce-şi dorea era 
linişte, un mic răgaz în care să se gindească la tot ceea ce se 
întîmplase. în loc de asta, vocile şi tamburinele nu făceau 
altceva decît să dubleze strigătele şi zgomotele, lâsîndu-1 surd 
şi zăpăcit pe o stradă plină cu oameni care se îmbrînceau. 

Mergînd spre cafenea, încercă să se amestece cu mulţimea, 
dar descoperi că nu era în stare s-o facă cu aceeaşi uşurinţă de 
dinainte. Pe străzile din jurul Ahzar-ului era multă zăpadă. 
Fiecare ţol era aglomerat cu reclamanţi şi părţi litigante care 
căutau fatwas sau dovezi pentru îndreptarea unor judecăţi care 
fuseseră nedrepte cu ei. Aici erau direcționate toate chestiunile 
legale şi spirituale, şi zi, şi noapte şeicii erau în şedinţe, emiţind 
hotărîri judecătoreşti, chemînd martori, semnînd sentinţe, con- 
sultînd cărţile de legi, storcind Coranul pentru analogii legale. 

Michael se frecă de ei pe străzi, oameni cu ochii căscaţi 
alergînd într-un delir de nelinişte, cu capete plecate ca să 
înfrunte zăpada, recitind neîncetat rugăciuni, invocări şi formule 
talis- manice. Capetele le erau acoperite fie cu bonete 
croşetate, fie cu şaluri din lînăâ, fie cu glugile înalte ale 
galabiyyia lor. încălţămintea era un amalgam de pantofi 
moderni şi antici şi sandale sau mergeau desculți pe aleile 
îngheţate. La colţurile străzilor sau lingă fintînile din pieţele 
Mamluk, stăteau în picioare sau ghemuiţi în grupuri, 
ciondânindu-se plini de nelinişte. îşi mişcau ochii de la stînga la 
dreapta, sperind ca dintr-o direcţie să apară şeicul cel mai 
nimerit pentru contracte sau din cealaltă, muftiul/ pentru actele 
de proprietate asupra pămîntului. Deasupra tuturor, mai presus 
de orice tranzacţie sau judecată, plana o singură, de negrăit şi 
fără nume frică, asemeni unei umbre. Nimeni nu vorbea de 
molimă, nimeni nu pomenea de moarte. Nu era necesar. 

Din exterior cafeneaua părea liniştită. Era familiară, atit de 
familiară, încît Michael ar fi desenat-o cu ochii închişi. Cîndva, 
aici, el şi Tom Holly petrecuseră multă vreme împreună, 
hotârînd drepturile oamenilor şi aranjind lumea. în tot acel 
răstimp propria viaţă a lui Michael se dezintegra haotic, ca un 
ghem de lînă scăpat din mînă. Pe atunci îl invidia pe Tom pentru 
mariajul solid, pentru loialitatea de nezdruncinat pe care o 
aveau unul faţă de celălalt. Apoi fusese Carol şi începutul 
vidului. Acum o avea pe A'isha, însă lumea nu mai putea fi pusă 


în ordine. Nici de el sau Tom Holly, nici de toţi oamenii regelui. 

Urmări mult timp, cu atenţie, intrarea cafenelei, stînd la o 
oarecare distanţă, ca un om care nu avea unde să se ducă. 
Intrară şi ieşiră doar cîţiva clienţi, toţi bărbaţi, toţi îmbrăcaţi 
sărăcăcios. De cînd nu mai fusese pe aici, calitatea scăzuse. 
Magazinele de pe ambele părţi ale străzii erau aproape pustii. 
Comerţul mergea prost, oamenii se temeau să cheltuiască banii 
pe care-i salvaseră de la bănci. Proprietarii însă şedeau încă pe 
băncuţele lor de piatră, fumînd, citind din Coran sau înşirind 
mătănii în timp ce luminile de neon le luminau faţa cu 
intermitențe. Michael le cercetă chipurile cu atenţie, căutînd un 
semn de vigilenţă sau o urmă de crispare. 

Venirea lui aici era un risc calculat pe care nu avusese încotro 

decit să şi-l asume. Dacă Qasim Rif at ar fi fost forţat să 
vorbească, atunci Abu Musa ar şti că era aranjată o întâlnire 
între el şi Holly. Ar şti zilele şi orele. Tot ce nu ar şti ar fi 
înţelesul expresiei „Palatul de Zahăr“. Va ghici oare? Oare avea 
înregistrată în vreun dosar cafeneaua Sukaria ca loc de întîlnire 
al lor? 
Se rugă să nu. Dar Olandezul? Cît de mult ştia? Ar fi reuşit să-l 
urmărească pînă aici? Dacă Tom reuşise, trebuia să fie înăuntru, 
în aşteptare. Doar cînd se încheie o oră de supraveghere, se 
decise să intre. 

Moş Crăciun aştepta la vechea lor masă, în spate. Nu dâdu 
nici un semn de recunoaştere, dar Michael ştia câ-1 văzuse. Era 
unul dintre talentele lui Holly să pară mai mult circazian decit 
european. Se îmbrăcase pentru rol, vorbea araba cu un puternic 
accent sirian care şi în Damasc ar fi părut normal. Se 
amestecase în mulţime şi nimeni nu-i acorda atenţie deosebita. 

Michael îl ignoră şi se duse la tejghea, unde-şi comandă o 
cafea slabă şi nişte plăcintă rece. Se aşeză cam la a treia masă 
de la cea a lui Holly, cu spatele la el. Bîndu-şi cafeaua, scoase 
din buzunar un număr al ziarului a/-/Jumhuriyya şi-l întinse pe 
masă. îl uimi că se mai publicau încă ziare. Acum, în ciuda a tot 
ce se întimplase în oraş, era o atmosferă de normalitate 
hotârită. Se schimbase absolut totul, nimeni nu recunoştea 
acest lucru. In ziar erau programe de radio şi televiziune, 
acestea erau încărcate serios cu religie şi cultură islamică. Nu 
erau pagini cu sport, fotografii cu femei, nu mai erau reclame 
pentru filme şi băuturi alcoolice. Erau, în schimb, articole noi şi 


chiar o pagină specială adresată femeilor, în care erau reţete şi 
schiţe despre cum trebuia să se îmbrace în maniera prescrisă. 

îşi termină plăcinta şi mai comandă o ceaşcă cu cafea. | se 
vărsă puţină pe ziar. Scoase batista şi şterse. Privi în sus şi-l 
privi pe Tom în oglindă. împături ziarul cu indiferenţă şi îl puse 
alături. 

Cineva îl bătu pe umăr. 

-Min fadlak. Aţi terminat ziarul? 

El se întoarse. Holly stătea lîngă el. Abia rezistă tentaţiei de 
a-l îmbrăţişa pe prietenul lui. 

-ltfaddal, răspunse el, întinzînd ziarul. 

Holly îi mulţumi şi dădu să plece. Tocmai atunci se răsuci şi 
exclamă : 

- Wa'llah al-'azim| E... Sfinte Dumnezeule, în curînd o să-mi 
uit propriul nume. 

- Osman Fahmi. Şi tu eşti Mahmud Rayhan, nu-i aşa? 

Michael ştiu că-i poate da prietenului său orice nume dorea. 
Holly încă avea nevoie de un pseudonim. 

- Corect. Dumnezeule, au trecut mulţi ani. Pot să stau jos? 

Se aşeză şi mai continuará prefăcătoria cîteva minute, 
trecînd treptat la o conversaţie obişnuită, pe măsură ce oamenii 
din jur îşi pierdură interesul pentru regăsirea lor. Totul fusese de 
o tonalitate joasă şi nimeni nu făcuse mai mult decit să-i 
privească cu slabă curiozitate. 

- Cred că sîntem bine, zise Michael, în sfîrşit. 

Rămăsese hotârit să vorbească numai în arabă. 

Holly încuviinţă din cap. 

- Am controlat locul încă de cînd am ajuns aici. Este curat, 
garantez cu viaţa mea. 

- S-ar putea să fii obligat. 

Michael făcu o pauză. Se uită atent la Holly. Prietenul său era 
epuizat. Mirosea a deşert şi ochii nu i se adaptaseră încă la 
distanţele umane şi străzile înguste ale oraşului. Pe cap avea o 
căciulă afgană, achiziționată la mîna a patra sau a cincea, şi un 
sug mititel din Damasc sau Amman. Michael nu mai ştia de 
unde. Acesta îi fusese companion constant, insignă, jalon. H 
făcea pe Michael să se simtă acasă. întinse mîna peste masă şi 
o strinse pe a lui Holly. Tom părea extrem de jenat. 

a Ai grijă, bâtrîne. Vor crede că sîntem o pereche de 
pederaşti. 


Nu te teme. Pederaştii sînt toţi morţi. Aşa zice bunul şi 
bătrînul Daily Bugle şi el ar trebui să ştie. Şi, te rog, nu fi 
nepoliticos în legătură cu homosexualii. Nu în acest moment. 

-Oh? 

Qasim e mort. Qasim Rif at. 

Nu l-am cunoscut. 

Ba da, cîndva. Era operatorul meu radio. 

Ah, da. Acum mi-l amintesc. Avea o librărie. Spui că e 
mort? 

Michael îi explică pe cît de bine fu în stare. 

Crezi că a vorbit? 

Ei ar fi fost aici dacă ar fi făcut-o. 

-Poate. Holly se uită în jurul lui. Se poate. Făcu o pauză. Ai 
observat ceva? întrebă el. 

Michael se uită şi el atent în camera lungă. 

Nu mai este la fel de plină pe cît era. Nimic ciudat. Multă 
lume crede că e încă stare excepţională. 

Michael, au plecat cîţiva clienţi, dar de o jumătate de oră 
n-a mai intrat nimeni. 

Michael mai privi o dată. încă doi bărbaţi se ridicară şi ieşiră 
pe uşă. O închiseră uşor în urma lor. Michael şi Holly erau 
aproape ultimii oameni în cafenea. 

Este vreo ieşire prin spate? întrebă Michael. 

Chiar mă gindeam cînd vei întreba. Geamul de la toaletă 
dă într-o mică alee. S-ar putea să reuşim. Dar ei ştiu ce fac, au 
pe cineva acolo. Pregătit. 

Tom scoase un pistol şi îl puse pe masă. Michael dădu din cap 
că nu. 

N-are rost, spuse el. 

E pentru tine, zise Tom. Afară se produse un zgomot ca 
de vînt printre ramuri. la-1 repede. Michael făcu cum i se spuse. 
Strecura pistolul în buzunar. Michael, continuă Tom, trebuie să 
mai ştii ceva. 

îi povesti tot ce aflase de la şeicul Ibrahim. Despre al-Qurtubi, 
de conferinţa de la lerusalim, de planul de răpire a papei. 

- De ce? întrebă Michael. Ce rost are? Ce cîştigâ? 

Tom clătină din cap. 

Nu ştiu, Michael. El nu gîndeşte ca noi, are propriile lui 
motive pentru absolut tot ce face. 

Poate fi oprit? 


- Oprit? Mă îndoiesc. 

- Dar tu vrei să încercăm noi. 

- Vreau ca tu să încerci. Eu nu voi veni cu tine. 

Michael deschise gura să protesteze, însă, înainte să poată 
protesta, Tom ridică o mînă. 

- Nu e vreme sâ ne certăm pe chestia asta. E necesar să 
ieşi. Am ceva să-ți dau sâ duci înapoi în Anglia. îi dădu, peste 
masă, lista cu nume pe care i-o dăduse şeicul Ibrahim. Este o 
listă a membrilor unei coaliţii de dreapta cu care lucrează al- 
Qurtubi. Are ramificații în toată Europa, incluzind şi o 
organizaţie britanică numită Stalwart. Unul dintre cei mai 
importanţi oameni ai acesteia este Percy Haviland. Percy a fost 
tot timpul „cîrtiţa“ noastră. Lista e scrisă de mîna lui. Vreau s-o 
iei înapoi şi s-o pui în mîinile care trebuie. 

- Cum dracu’ presupui că am să ajung la Londra? 

Tom clătină din cap. 

- Nu ştiu, Michael. Cineva trebuie să o scoată de aici. Altfel, 
totul n-a fost decit o îngrozitoare pierdere de timp. 

Mai plecă un client, apoi se deschise uşa. Intră un bărbat într- 
o galabiyya verde şi se duse la tejghea. Vorbi pe şoptite cu 
proprietarul cîteva minute, apoi plecă. Acesta ocoli tejgheaua şi 
se duse la ultimii trei clienţi - nu la Tom şi Michael - şi vorbi 
discret cu ei. Toţi se ridicară şi părăsiră cafeneaua. Cei doi 
englezi erau ultimii rămaşi. Proprietarul nu aruncă nici măcar o 
privire în direcţia lor. închise arzătorul de sub maşina de făcut 
cafea, îşi scoase şorţul jegos şi ieşi afară. Lăsă luminile aprinse. 

Trecură două sau trei minute, pline de tăcere. Cafelele din 
faţa lor erau reci. Pe podea, rumeguşul era la fel ca zăpada. 
Michael gîndi că se va îneca de atita tăcere. 

- Poţi să ieşi cu mine, protestă el. Mai există încă o şansă. 

Tom clătină din cap. 

- Vor înconjura localul. Unul din noi are şanse dacă celălalt 
creează o diversiune. 

- Atunci, lasâ-mă pe mine să fac diversiunea. 

- Am nevoie de tine în Anglia cu tot ce ştii despre Alexan- 
dria şi al-Qurtubi. 

înainte ca Michael să poată face ceva, Tom se ridică în 
picioare, îl mai privi încă o ultimă dată pe prietenul său şi se 
îndreptă spre uşa din faţă. Michael inspira adînc. Era neajutorat. 
Se ridică şi el, intrind prin draperia care acoperea uşa de la 


bucătărie. Cineva lăsase, agăţată în cuier, o ga/abiyya. Michael 
şi-o trase peste cap şi-i ridică gluga. Auzi cum se deschise uşa, 
voci şi foc de pistol. Deschise uşa din spate tocmai la timp ca să 
vadă un muhtasib fugind spre intrarea principală în cafenea. 
Ningea încă. Se auzi o rafală de puşcâ-mitralierăâ. Cînd sunetul 
se stinse, se puteau auzi fulgii de zăpadă căzînd pe pămîntul 
întunecat. 

Michael fugi pînă în fundul aleii. Ştia că are doar citeva 
minute în care să scape. Strada laterală în care dădea aleea era 
pustie: toată atenţia fusese concentrată la intrarea principală. 
Cu paşi uşori, Michael călcă pe pavajul acoperit cu zăpadă. 

Abia auzi declicul. Cînd se întoarse, nu văzu nimic altceva 
decît umbre. Apoi urmă o mişcare. în lumină apăru Olandezul. 
Michael ridică pistolul, dar, la fel de repede, îl lăsă jos. Olan- 
dezul o ţinea strîns de încheietură pe A'isha şi ţeava pistolului 
fixată la timpla ei. Michael aruncă pistolul la pâmint, fără să 
scoată vreo vorbă. Zăpada continua să cadă. 


CAPITOLUL ŞAPTEZECI ŞI TREI 

Cairo 

Ora cincisprezece şi jumătate 

Percy Haviland zburase direct de la Londra la baza britanică 
aeriană Akrotiri din Cipru, unde i se aranjase să fie luat de un 
pilot cu o Cessna şi dus în Egipt. Era teribil de supărat. Supărat 
pe Lionel Bailey pentru câ-1 forţase să zboare în acest loc uitat 
de Dumnezeu, supărat pe această primadonă al-Qurtubi, pentru 
că îi vîrise idei în capul lui de spaniol prost, supărat că va lipsi la 
sărbătorile de mult planificate pentru înnobilarea lui. Ar fi bine 
să fie o recompensă substanţială pentru toate astea, căci, altfel, 
va avea grijă ca cineva să regrete că l-a tratat cu atita 
desconsideraţie. 

Fiind singurul pasager în avion, toată călătoria păru mai 
plictisitoare. Forţele Aeriene Britanice nu erau tocmai 
generoase sau inventive cu rațiile de la bord. Reuşise să 
strecoare o sticluţă de gin şi nişte tonic la bord, deşi bănuia că 
va trebui să le predea la sosire. Pe de altă parte, se gindea că 
nu va fi supus la umilinţa unui control vamal, chiar şi de formă. 
Călătorea ca diplomat, la urma urmei. Dacă ar fi adus o geantă 
destul de mare, ar fi putut sâ ia cu el lăzi de gin. Nu dorea şi nici 
nu se aştepta să stea măcar cit să bea o sticlă plină. 

Aterizarea fusese aranjată de biroul propriu al preşedintelui. 
Chiar şi aşa, în spaţiul aerian egiptean fură urmăriţi de două 
avioane de vînâtoare. Prin hublou putea să vadă bine pilotul 
unuia din ele. Dacă al-Qurtubi mai voia cîteva din aceste jucării 
era mai bine să înceapă să-şi caute argumente bune şi 
explicaţii. Totul era pregătit pentru a doua zi; nu-şi puteau 
permite gafe din cauza ambițiilor politice ale lui al-Qurtubi. Pe 
de altă parte, se gîndi Percy, dacă al-Qurtubi controla tot şi 
râmînea tare pe poziţie, poate că totul se va aranja mai bine. Se 
vor rula o mulţime de bani într-o lună sau două, iar el era în 
poziţia din care putea aranja să-i vină o mare parte din ei. 

Pilotul anunţa că urma să coboare la aeroportul din Cairo. 
Haviland se lăsă în scaun şi-şi verifică închizătoarea de la 
centura de siguranţă. O ţinuse fixată tot drumul. Din cauza 
furtunii de zăpadă de afară, fusese o călătorie cu pierderi de 
altitudine. Micul avion se înclină şi începu un picaj cu o viteză 
pe care n-ar fi putut-o aborda nici un pilot civil. 

Se aşteptase la ceva cu totul diferit. Soare, nisip şi cămile. în 


schimb, era o ninsoare viscolită. Una dintre piste fusese 
curățată pentru aterizare, dar, o dată ajunşi la sol, trebui să 
meargă pe jos prin zăpadă compactă. Haviland aruncă o privire 
pe geam. Dintr-un motiv oarecare se îndepărtau de clădirile 
terminalului. Opriră lingă un mare hangar. Urmă o pauză, apoi 
motoarele fură oprite. Citeva momente mai tirziu, pilotul trase 
perdeaua care separa cabina lui de restul navei 

- Domnule Haviland. Mă tem că vor să coboriţi aici, sir. Din 
motive de securitate, se pare. 

i Asta nu este foarte convenabil. Pe deasupra, ninge 
puternic. Nu poţi să-i ignori şi să mă laşi într-un loc ceva mai 
civilizat? 

Pilotul clătină din cap. 

- Regret, sir, dar cred că ar reacționa dur. Nu-mi par 
oameni dispuşi să fie toleranţi. Dacă mă înțelegeți, sir. 

- Da, te înţeleg al dracului de bine. Cum ies din drăcia 
asta? 

- Voi deschide uşa într-o clipă, sir. Va trebui să aşteptaţi 
doar pînă reuşesc să las cîteva trepte. 

Mai trecură alte cîteva minute, după care pilotul îl anunţă că 
totul e pregătit. Haviland se ridică în picioare, îşi îmbrăcă 
paltonul, îşi puse fularul şi inspiră adînc în timp ce-şi luă servi- 
eta. Se gîndi că era cu atit mai bine, cu cît se termina mai 
repede. 

Cobori treptele încetişor. Pe pistă nu era nimeni, nici comitet 
de primire, nici măcar un steward de vreun fel. Aceasta nu era 
nici o modalitate de întimpinare a unui oaspete de rangul lui. 
Arabii aceştia mai aveau cîte ceva de învăţat. Slavă Domnului 
câ această alianţă cu al-Qurtubi era temporară. îi repugna să-şi 
imagineze cam cum ar fi să continue pe o bază permanentă. 

Cînd puse piciorul pe pistă, aproape că-şi pierdu echilibrul pe 
zăpada alunecoasă. Era extrem de frig. Se înfioră şi-şi strînse 
fularul mai bine pe lingă git. Peste tot pe unde privea, aeropor- 
tul era pustiu. Care era scopul aducerii lui aici? 

Auzi paşi pe scara din spatele lui. Pilotul venea să-l 
însoţească. 

- îmi pare tare râu de asta, domnule Haviland. Sincer. Dar 
ordinele sînt ordine. 

Haviland se întorsese pe jumâtate să-i zică ceva sarcastic 
cînd glontele 0 lovi în tîmpla. Se smuci o dată, apoi îi alunecară 


picioarele de sub el. Fu mort înainte să ajungă la pâmint. 
Sîngele roşu curse şi îngheţă imediat în zăpadă. 

Pilotul îşi puse pistolul în toc, verifică dacă Haviland era mort 
cu adevărat şi se urcă încet înapoi, în avion. Avea să ajungă la 
Akrotiri la timp pentru a începe, o dată cu escadrila sa, petre- 
cerea de Anul Nou. 

„Şi fiara a fost răpusă şi cu ea prorocul mincinos, 
cel ce făcea înaintea ei miracole cu care amăgise 
pe cei ce au purtat semnul fiarei şi pe cei ce s-au 
închinat chipului ei“ 
Apocalipsa, 12:20 
CAPITOLUL ŞAPTEZECI ŞI PATRU 

Avionul personal al papei 

Ora nouăsprezece şi douăzeci de minute 

Supersonicul papal părăsise aeroportul Fiumicino din Roma 
cu exact cincisprezece minute mai devreme şi acum era 
deasupra Mării lonice, cam la o sută de mile de Italia, 
îndreptîndu-se spre sud-est. Era o cursă Alitalia 737 închiriată, 
transformată şi reechipată special pentru zborul respectiv. 

Din motive de securitate, nu purta însemnele papale, iar 
numărul de zbor era unul dintre cele normale ale Companiei 
Alitalia. 

Traseul de zbor fusese calculat cu atenţie şi fusese dat 
controlorilor de trafic cu cîteva minute înaintea decolării. Pri- 
orităţile obişnuite fuseseră schimbate fără avertismente 
prealabile, fâcîndu-se un culoar direct pînă la Tel-Aviv. Nu avea 
escortă şi nimic altceva care să atragă atenţia asupra avionului. 

O porţiune în partea din faţă fusese separată prin perdele. în 
acest loc secretarii personali ai papei, înalţi funcţionari de la 
Secretariatul de Stat şi o mină de delegaţi din alte 
departamente ale Vaticanului încă munceau cu frenezie pentru 
detaliile conferinţei din ziua următoare. * 

O cameră privată fusese construită pentru papă, în partea din 
spate a supersonicului. Aici se dusese de îndată ce se 
îmbarcase, în ea se găsea un pat mic, dar el nu avea nicio 
intenţie să se odihnească. Aşezat la o măsuţă din lemn de nuc 
lustruit, se încrunta des în timp ce lucra declaraţia. Nu avea să 
vorbească ex cathedra, investit cu infailibilitatea instituţiei sale, 
ci ca un om altor oameni, ca un conducător altor conducători. 
Din această cauză ştia că vorbele lui vor fi cîntărite şi analizate, 


fiecare nuanţă a lor va fi triată de către oameni de stat şi ziarişti 
în primă instanţă, de teologi în anii ce vor urma, toţi aceştia 
căutînd în ele înţelesuri la care nu se gîndise. 

De aici nevoia lui copleşitoare de a se exprima limpede, de a 
eradica din fiecare propoziţie şi frază cea mai vagă urmă de 
ambiguitate. Traducerile principale - în limbile arabă, ebraică, 
franceză, germană şi spaniolă - aveau să fie făcute în seara 
aceea şi peste noapte, de aceea era obligat să dea, cit de 
curînd posibil, textul final personalului său suprasolicitat. 

Se auzi o bătaie uşoară în uşă şi părintele Patrick Nualan, 
secretarul şef, intră în cămăruţă. O clipă se auzi murmur şi voci, 
şi zumzetul maşinăriilor, care încetară îndată ce închise uşa la 
loc. 

- îmi pare foarte râu că vă deranjez, Sfinţia voastră, dar mi- 
aţi spus că doriţi să vedeţi orice vine legat de situaţia din Egipt. 
îi înmînă papei o foaie de hirtie bleu. Aceasta tocmai a sosit de 
la directoratul nostru de informaţii. Au interceptat un raport, 
provenit de la un satelit american, care arată retragerea 
trupelor egiptene de la graniţa cu Israelul. Aparent, aşa îl inter- 
pretează în Langley. Ai noştri spun că ar trebui să aibă 
confirmarea în zece - cincispreze minute. 

Papa îşi scoase ochelarii şi se frecă puternic la ochi. 

- Astea sînt veşti foarte bune, Patrick. Parcurse raportul cu 
repeziciune. Da, veşti excelente. Arată ca o adevărată 
retragere. Cărui fapt crezi că se datorează? 

- Nu ştiu sigur, Sfinţia voastră. Nu sîntem încă în stare să 
obţinem nici o informaţie directă din ţară. 

- Care-i situaţia lui Verhaeren? Nu se ştie încâ nimic despre 
el? 

Nualan dădu din cap că nu. Avea un păr negru ca pana 
corbului, tăiat foarte scurt, şi un fizic care făcuse ravagii pe vre- 
muri, în jocurile de hochei irlandez la Maynooth; dar în prezenţa 
papei părea cel mai sfios şi mai sensibil dintre bărbaţi. Fără 
apărare; fără duritate, fără putere prost plasată. Credinţa îl 
înzestrase cu blîndeţe şi putere de un alt ordin. 

- N-a ajuns la barcă, asta ne-a fost confirmat. Avionul care 
a venit din Cipru nu a reuşit să ajungă la întîlnire. Dar mai 
putem spera încă. 

- Da, aprobă papa, mutîndu-şi privirea. Putem spera. Şi ne 
putem ruga. 


Gîndul la Verhaeren îl împinse fără voia lui la alte chestiuni 
care-l tulburau profund şi-l făceau să se teamă de viitor. Mai 
aveau mult, poate un an întreg, înainte de a considera trecută 
ameninţarea lui al-Qurtubi. Avusese visul cu o noapte înainte şi 
nu mai lipise geană de geană după aceea. Nu mai ajunsese la 
apogeul obişnuit. Se cutremura şi acum gîndindu-se la el. 

- Vă simţiţi bine, Sfinţia voastră? 

Papa făcu un efort ca să-şi revină. 

- Da, zise. Da, mă simt bine. Mai urmă o bătaie în uşă. 
Intră, răspunse el. 

In cameră intră o călugăriţă. Era mai tînâră şi mai drăguță 
decit permiteau regulile stricte ale Vaticanului. De asemenea, 
fusese şefa promoţiei anului ei la Universitate, era doctor în 
filosofie şi o autoritate în problemele politice pentru Orientul 
Mijlociu. Şi asta depăşea cu mult regulamentul, dar fusese 
dorinţa expresă a papei de a o include în această misiune. Erau, 
în orice caz, puţine lucruri pe care le putea considera mai urite 
decit călugărițele bătrîne şi uscate. Uriţenia şi uscăciunea nu 
erau, gindea el, scopul vieţii religioase, oricît de mult s-ar 
strădui unii să-l facă. 

-  Soră Frances. Cu ce te pot ajuta? 

- Mii de scuze că vă deranjez, Sfinţia voastră. Ştiu că sînteţi 
foarte ocupat. Dar... 

îi întinse o bucată de hirtie de fax. 

- Tocmai a sosit asta, zise ea. A fost transmisă dintr-o 
sursă neidentificat. Nu de la Vatican. Nici de la o altă sursă 
cunoscută nouă. Cred că este destul de important să o vedeţi 
imediat. 

Papa întinse mîna. Il inundă un simţ al unei premoniţii sum- 
bre. Ca preot tînăr făcuse eforturi deosebite să-şi menţină 
intactă vocaţia. în Belfast lupta fusese pentru viaţă. De cînd 
devenise papă se lupta zilnic pentru sufletul său. Era oare pe 
punctul de a pierde această bătălie acum? 

Citi faxul. Nu era prea lung. îi trebui doar cîteva secunde. Dar 
îi pieri toată culoarea din obraji cînd termină. Lăsă hirtia subţire 
să cadă pe podea. Nu vorbi nimic o vreme. Avionul avu o uşoară 
cădere din cauza unui gol de aer. Urmă o scuturâtură, apoi se 
redresă. Papa se întoarse spre dreapta sa şi ridică perdeaua 
hubloului. Afară era întuneric beznă. îşi văzu faţa reflectată în 
geam: faţa palidă şi ochii obosiţi. în cîteva ore avea să înceapă 


un nou secol şi un nou mileniu. Dar al cui secol? Al cui mileniu? 

Trase perdeaua în jos şi se întoarse spre sora Frances. 

3 Soră, doresc să te întorci la postul dumitale. Te rog 
informeazâ-l pe părintele Menichini să închidă toate sistemele 
imediat. De pe această navă nu se mai face nici o transmisiune. 
Nu trebuie să mai fie nici o recepţie a mesajelor de la Vatican. 
Menichini va trebui să lase radioul deschis pe canalul specificat 
în mesajul pe care l-ai adus. 

Călugăriţa rămase în uşă, uluită, incapabilă să priceapă ceva. 

- Dar, Sfinţia voastră, cu siguranţă că nu veţi ceda... 

- Te rog, soră, fă ce ţi-am cerut. 

- Da, Sfinţia voastră. 

După plecarea ei, papa se întoarse spre părintele Nualan. 

- Părinte, dă ordin pilotului să schimbe ruta. Trebuie să se 
îndrepte spre aeroportul din Cairo. Ni s-a eliberat un culoar spe- 
cial. Nu trebuie să comunice la sol cu tumul de control, nici cu 
alt avion. înţelegi? 

Nualan se aplecă şi ridică faxul căzut. îl citi repede, apoi se 
uită la papă. 

- Dumnezeule, cu siguranţă asta e o înşelăciune. 

Papa clătină din cap. 

- Nu, Patrick, nu e o înşelăciune. Este absolut serios. Va 
pune în practică amenințările dacă nu cooperez. 

- Dar nu înţeleg. Se pare că ştiţi cine este. 

- Da, Patrick. Ştiu foarţe bine cine este. Acum, te rog fă 
ceea ce te-am rugat. Avem doar cîteva minute la dispoziţie să 
schimbăm ruta. După aceea am să vă vorbesc tuturor. 

Nualan plecă. Papa râmase şezind, privind în peretele din faţa 
lui. Neputinţa picioarelor sale bolnave îl inundă ca un flux. 
Trecură multe minute, şi el nu se mişcă. Apoi, încet, simţi cum 
aripa dreaptă a avionului se apleacă şi începură să se întoarcă. 
Afară, o spărtură în nori lăsă luna să strălucească scurt. Lumina 
albă căzu pe un strat gros de nori, transformîndu-l într-o 
imagine deformată a raiului. Dar fără îngeri. Nu erau îngeri 
nicăieri. 


CAPITOLUL ŞAPTEZECI ŞI CINCI 

Cairo 

Ora douăzeci şi optsprezece minute 

Supersonicul papal ateriza cu întirziere faţă de cum fusese 
programat. Aeroportul era pustiu şi tăcut - nu prea arăta a aero- 
port. Toate pistele erau înzăpezite, în afară de numărul doi, care 
fusese curățată pentru ca avionul papal să poată ateriza. Corpul 
lui Percy Haviland, descoperit atît de misterios lîngă un hangar 
de la capătul aerodromului, fusese de mult luat şi dus la una 
dintre morgile oraşului. Nu prea ştiuse nimeni ce să facă cu el. 
Avionul care-l adusese decolase fără nici o piedică. 

Toate aeronavele Companiei Egyptair erau la sol, în hangare 
sau garate într-un loc de pe cîmp. Singurele avioane care se 
vedeau erau cele vopsite cu verde, model militar, mai ales 
avioane de vinâtoare şi elicoptere de asalt. Pe toată lungimea 
luminată a perimetrului aerodromului, o linie de tancuri de luptă 
236 MI-AZ ţineau în şah orice ameninţare necunoscută care 
pîndea dincolo de gardul înalt şi electrificat. 

Avionul se opri în faţa porţii şase. Tăcerea se adinci cînd 
ultimul motor fu oprit. în jurul avionului aşteptau jeepuri ale 
muhtasibin, ca şacalii în jurul unui leu muribund. Oameni cu 
puşti stăteau de pază. Lumini stridente luminau porţiunea de 
pâmiînt care separa avionul de cea mai apropiată clădire. 

Un lift mic fuse transportat pe pistă şi fixat pe fuzelaj. Citeva 
clipe mai tirziu se deschise uşa laterală. O clipă, în cadrul ei 
apăru un steward, după care dispâru în interior. Papa apâru, 
îmbrăcat în alb, aşezat în scaunul lui cu rotile. Părintele Nualan 
îl împinse pînă pe platforma. Cineva apâsă pe un buton şi 
platforma cobori încet spre sol, cu preotul stînd drept, cu mîna 
pe speteaza scaunului în care papa şedea cu toată demnitatea, 
cu miinile împreunate în poală şi faţa lipsita de orice fel de 
expresie. 

Liftul se opri. Un muhtasib desfăcu bara opritoare şi Nualan 
împinse scaunul pe pistă. Citeva secunde mai tirziu, în faţa lor 
apăru un bărbat înalt în veşminte impecabil călcate. Se opriră 
cu faţa la el. 

- Bine aţi venit în Egipt, Sfinția voastră, zise el într-o 
engleză fără cusur. 

Nu avea în voce nici o urmă de ironie. Papa văzu într-o clipă 
câ nu era egiptean. 


- Nu îţi alegi cuvintele cu suficientă atenţie, replica papa. 
M-ai adus aici cu forţa, ca ostatic, nu ca oaspete. Te rog nu te 
preface câ mă tratezi altfel. M-am predat în mîinile tale. Sînt pri- 
zonierul tău. Aşa câ insist sâ te comporţi în consecinţă. 

Olandezul se încruntă şi privi într-o altă direcţie, jenat, 
ascunzîndu-şi cu greu încordarea. Avea dificultăţi în a-şi con- 
trola emoția. în sinea lui, copilul catolic, la prima comuniune, 
viitorul preot de-atunci se zbatea între jenă şi stimă. Peste 
acestea două se impusese atita vreme tirania noii sale credinţe, 
adultul circumcis şi cu barbă, cu rugăciunile sale arabe, cu 
spălările rituale, încît aproape că uitase lungile veghi la alt altar, 
nopţile petrecute în genunchi, cu mult în urmă, în faţa altui 
altar. 

- Trebuie să mă urmezi, zise tăios, strivind copilul din el 
fărâ remuşcâri. 

3 Nu merg nicăieri fâră sâ mi se dea asigurări, declară 
Papa. 

- Nu prea eşti în situaţia... 

- în primul rînd. Personalului Secretariatului meu şi echipa- 
jului de la bordul avionului meu să le fie permisă părăsirea Egip- 
tului de îndată ce avionul meu va fi alimentat cu combustibil şi 
gata de zbor. 

- Eu nu pot... 

- în al doilea rînd. Prezenţa mea aici, în Egipt, sa fie 
anunţată presei mondiale în această seară. Poţi spune, dacă 
vrei, că am venit aici de bunăvoie şi că intenţionez să plec la fel 
de benevol. 

- Exclus. Ţi s-a spus... 

- în al treilea rînd. Toţi creştinii străini care sînt reţinuţi pe 
pămîntul Egiptului să fie eliberaţi imediat şi să le fie permisă 
întoarcerea la casele lor. Detaliile le las la discreţia voastră. 
Condiţia e să nu li se facă nici un râu. 

- Asta mi se pare acceptabil. Oricum, sînt cîţiva copti cu 
naţionalitate dublă, în principal americani. Regret că ei... 

- Şi ei va trebui să fie lăsaţi să plece. Astea sînt condiţiile 
mele, deocamdată. S-ar putea ca mai tirziu sâ mai am şi altele. 
Vi le voi face cunoscute. 

- Nu cred că înţelegi. Deja Olandezului îi creştea furia. Tre- 
buia neapărat sâ-i arate pontifului cu cîtă putere fusese învestit. 
Nu eşti într-o postură în care să pui condiţii. Mesajul pe care l-ai 


primit a fost explicit. Dacă nu ajungi unde trebuie pînă la miezul 
nopţii, vor începe să moară primii copţi. Ai cuvîntul meu. Subal- 
ternii mei şi-au primit deja ordinele. 

Papa se încrincenă vizibil. Nualan, care-l cunoştea de ani de 
zile, putea sâ bănuiască ce se petrecea în mintea lui. Era ceva 
ce-l tulbura pe Sfîntul Părinte, ceva aparte de situaţia prezentă, 
ceva ce-l preocupase cu mult înainte de plecarea din Vatican. 
Papa părea înfricoşat şi, în acelaşi timp, plin de o miînie 
profundă şi nedomolită. 

- Cînd îl voi întîlni pe preşedintele al-Qurtubi? 

-Vă aşteaptă la destinaţie. Eu trebuie să vă transmit că 
aşteaptă întîlnirea cu nerăbdare şi interes arzător. 

Trecură prin nordul oraşului, îndreptindu-se spre vest. 
Fuseseră luaţi de o maşină mare şi neagră. Olandezul era în 
faţă. Pe bancheta din spate erau papa şi părintele Nualan. în 
faţa lor, pe strapontine, erau Michael şi A'isha, cu încheieturile 
bine strînse în cătuşe. într-o parte, un muhtasib înarmat îi păzea 
cu atenţie. Papa şedea în partea stingă a maşinii, cu ochii pe 
geam la întunericul de afară, la şirul de lumini de pe drum şi din 
clădirile de la distanţă, la oraşul care se ridica în sud, cu toate 
cartierele lui, oraşul turnurilor, oraşul monştrilor şi al blasfemii- 
lor, al diformităţilor, Cairo Victoriosul. Nu putea să înţeleagă de 
ce cerul era aşa de strălucitor şi de ce se ridica o lumină difuză 
roşiatică la orizont. Soarele apusese de mult, iar strălucirea 
venea din sud, nu din vest. 

- Ce e lumina aceea? Acolo pe cer? 

Olandezul abia îşi întoarse capul. Ştia răspunsul fără să fie 
nevoie să vadă. 

- Arde Cairo, zise. Vorbi fără nici o inflexiune, fără nici o 
emoție, ca un ghid bătrîn şi obosit, plictisit să repete pentru a 
mia oară un eveniment din lunga viaţă a metropolei, un mic 
incendiu petrecut sub dinastia Fatimizilor, incendierea unui 
palat sau pustiirea unei străzi, a unui cartier, nimic mai mult. 

Papa privi din nou. De data aceasta, îşi dădu seama că 
greşise şi că roşeaţa pe care o considerase strălucire pe cer era, 
în realitate, reflectarea, în norii cei mai de jos, a flăcărilor care 
se ridicau dintr-un punct nu prea îndepărtat. Dacă ar fi fost ziuă, 
ar fi văzut o trimbă de fum negru ce îneca totul. Părea că se 
întinde mile întregi. 

- Cairo? întreg oraşul? Cu siguranţa, nu vrei să spui asta. 


- A început acum citeva ore. Un preot l-a început. A dat foc 
unei moschei în Sayyida Zaynab. A zis că oraşul este blestemat. 
Dumnezeu şi-a pus semnul pe el şi nu-şi va ridica mîna pînă 
cînd credincioşii nu-1 vor incendia. Numai în acest fel va fi arsă 
molima - din Cairo, din Egipt şi din sufletele noastre. 

- Nu se face nimic? întrebă Michael. 

Olandezul ridica din umeri. 

- Să se facă? Ce poate fi făcut? De ce ar trebui să se facă 
ceva? Este voia Domnului. Ce-am vrea noi să facem? 

- Dar sînt milioane de oameni care locuiesc acolo, protestă 
Papa. Este o pierdere enormă de vieţi omeneşti. Guvernul tre- 
buie să ia măsuri. Trebuie să salvaţi cît se poate de mulţi. 

Olandezul se întoarse şi-şi privi prizonierul. Relaţia dintre ei 
era clară acum. Se evaporase toată ambiguitatea. 

3 Ce ne sugerezi să facem, Sfinte Părinte? Acolo sînt 
grupuri care mişună din loc în loc şi dau foc clădirilor, privind 
apoi cum arde molima în flăcări, urmărind împlinirea purificării 
dumnezeieşti. Cine poate spune? Poate că au dreptate. Toate 
victimele bolii care sînt acum în oraş vor pieri. O dată ce se va 
termina incendiul, va fi mai puțină contagiune. 

- Şi după aceea? Cînd supraviețuitorii vor fi rămas fără ali- 
mente şi apă? Nu va răbufni din nou, mai rău decît pînă acum? 

- Vor fi extrem de puţini supraviețuitori, zise Olandezul. 

A'isha se aplecă înainte. 

- Voi aţi început focul, nu-i aşa? întrebă ea. Voi aţi vrut să 
se întîmple aşa.  * 

Olandezul se uită pe geam. 

- Este voinţa lui Dumnezeu, şopti el spre noapte. 

La orizont, voinţa Domnului ardea, ardea şi ardea, un foc 
suficient de mare să poată fi văzut din spaţiu, dacă ar fi fost 
acolo ca să se uite. 


CAPITOLUL ŞAPTEZECI ŞI ŞASE 

Cairo râmase mult în urma lor, ca un far luminos pe mare, 
pierzîndu-se în beznă. Spre nord, cerul de deasupra oraşului era 
luminat. Chiar şi de la o distanţă de cîteva mile, incendiul 
domina orizontul, ca un foc de semnalizare pe un deal înalt. 
Michael se întrebă dacă totul se va opri aici sau Egiptul va 
deveni curînd un şirag de oraşe şi sate în flăcări de-a lungul 
Nilului pînă la Deltă. Multă vreme, bucăţi de cenuşă fierbinte 
căzură deasupra lor, ca un duş de zăpadă neagră. în lumina 
farurilor se zbenguia cenuşă de lemn, de mătase, de catifea, de 
came. Mile întregi, patul neted de zăpadă peste care treceau 
era pătat şi înnegrit de fragmente arse căzute din cer. 

Citeva mile mai departe, cerul deveni limpede. O dată cu el şi 
pâmîntul, ca şi cînd ar fi fost purificate de un vînt brusc. Ceml 
era senin, rece şi presărat cu stele, fără ecou, fără sunet. Se 
întindea la nesfirşit. De o parte şi de alta a lor, lumea era un 
aşternut alb, ca şi cînd căzuseră peste ea, într-un vis, zeci de 
mii de linţolii albe. 

Deşertul se întindea rece şi deschis peste tot în jurul maşinii, 
un întuneric steril, fisurat de stele strălucitoare. Cam de o oră 
nu mai ningea. Acum lumina palidă a lunii scotea la iveală o 
întindere vastă şi albă. Deasupra ei, stelele păreau nesfirşite, 
întindeau materialul universal mai mult decît era voie. Dacă 
exista un Dumnezeu, El nu era acolo, ascunzîndu-se în praful 
galactic. Era aici, jos, mort şi îngropat sub molozul secolelor, 
înecat de nisip. Cu oasele rupte şi strivite. Cu spiritul pierdut şi 
rătăcit printre bolovani şi pietricele. 

Papa se prăbuşi în scaunul lui, luptîndu-se cu un val de 
depresiune care se aşternuse peste el cam la o jumătate de oră 
după ce părăsiseră Cairo. Nu simţea nici un fel de frică 
personală, nici o suferinţă pentru el însuşi; prin ce era mai râu 
trecuse la Belfast. Nici nu simţea altceva în afara unei 
preocupări normale faţă de copţii a căror viaţă atîrna atit de 
delicat în balanţă; este imposibil să suferi profund pentru cei pe 
care nu-i cunoşti personal, să  experimentezi teroarea 
universală. Nu-i era ruşine pentru lipsa sa de sentimente pentru 
ei. Ceea ce simţea era o senzaţie copleşitoare de frică 
religioasă, o teamă aproape superstiţioasă că Dumnezeul lui 
era mort, cu adevărat, că Fiara îl doborise prin vicleşug, că 
Duşmanul era aproape de victoria eternă şi că din acea noapte 


nimic nu va mai fi la fel. Pentru acest eşec simţea el cel mai 
ascuţit sentiment de vinovăţie personală, o vinovăţie care nu 
mai putea fi nici măsurată, nici calculată. Ignorase 
avertismentele lui Paul Hunt, avusese încredere în 
inviolabilitatea sa, în sanctitatea instituției sale. Intr-o clipă de 
mîndrie îşi pusese speranţa în propria-i ingeniozitate, şi acum 
totul mergea spre un sfîrşit amar în cel mai singuratic şi mai 
pustiu dintre locuri, într-o beznă unde nu era Dumnezeu, nici 
măcar un simulacru de Dumnezeu. 

Aici nu era nici un alt zgomot, în afara motorului marii maşini 
militare şi a roţilor ei care cîntau pe zăpadă în timp ce şoferul 
se lupta să ţină drumul. Nu mai vorbise nimeni de cînd 
plecaseră din Cairo. Olandezul stătea ţeapăn ca o statuie, cu 
privirea fixată înainte. Părintele Nualan se ruga. Mormâise 
rugăciuni de la începutul călătoriei, ca şi cînd pentru el Dum- 
nezeu mai reprezenta încă o posibilitate de salvare şi că era o 
chestiune de cîteva mile, atît de multe minute şi aşa de multe 
Ave Maria. 

Urcară iniei creste şi coboriră în văi adinci, de parcă încercau 
să scape de urmărirea stelelor. Dar mereu maşina se ridica din 
nou, aruneînd o lumină scurtă spre cer, atingînd marginile lunii 
care, acolo unde atîima, pierdea din strălucire, subţire, părăsită, 
ca o zdreanţă deasupra unui orizont jos. 

Sunetul se schimbă un pic. Roţile maşinii intraseră prin 
zăpadă şi scrişneau pe pietriş şi pe nisip. Făcuseră o curbă şi 
părăsiseră autostrada care lega Cairo de oaze; intraseră acum 
în deşertul fără drumuri. Nu era clar cum făcuse şoferul acea 
curbă sau după ce semn se ghidase cînd părăsise şoseaua 
pavată. Cu siguranţă că nu erau nici un fel de marcaje în 
pustietatea aceasta albă. Maşina se scutura şi se clătina violent 
pe stratul de pietre dure, aruncîndu-şi pasagerii de colo-colo. 
Papa strinse din dinţi şi se ţinu tare. 

La un anumit punct ajunseră în gura unui defileu abrupt, o 
vale ai cărei pereţi erau la fel de înalţi ca pereţii unei catedrale. 
Şoferul opri şi stinse motorul. 

In defileu cînta liniştea, de parcă fusese ciupită o coardă şi 
lăsată să se stingă. Olandezul se răsuci în scaunul lui. 

- De-aici e imposibil să mai mergem cu maşina. Dar vor fi 
alte modalităţi de transport. 

Şoferul semnaliză cu farurile de trei ori. Cîteva secunde mai 


tirziu o rază de răspuns tăie întunericul. După alte minute, în 
lumina farurilor apăru o figură ştearsă, urmată de altele. Toţi 
erau îmbrăcaţi în ga/abiyya de iarnă, cu glugile trase pe capete 
şi feţele ascunse. Fiecare bărbat călărea pe cîte un catiîr şi mai 
ţinea unul de căpăstru. 

Părintele Nualan se întinse un pic şi puse o mînă pe umărul 
Olandezului. 

- în numele cerului, zise el, cu siguranţa că nu te aştepţi ca 
Sfintul Părinte să călărească pe unul dintr-aceia. Nu pe un teren 
ca ăsta. E invalid, omule, nu poate... 

Papa puse o mină pe braţul secretarului său şi dădu din cap. 
Olandezul se întorsese deja şi era cu ochii pe preot. în puţina 
lumină a farurilor faţa abia i se distingea. Vorbi pe un ton 
scăzut, abia perceptibil. 

E Părinte, spuse el, dă-mi voie să-ţi reamintesc natura 
poziţiei de aici. Aici nu e Vaticanul. Nu este o ţară creştină. Ţi s- 
a permis să-l însoţeşti pe acest om atit de departe, deoarece 
este, aşa cum tocmai ai explicat, un invalid şi are nevoie de un 
însoțitor. Prezenţa ta însă nu va mai fi necesară din acest 
moment. Oamenii mei te vor duce înapoi la Cairo. lţi poţi 
aştepta stăpiînul la aeroport. 

: Dar e absurd. Nu-1 puteți lua aşa, singur. Trebuie să fiu 
lîngă el. 

Olandezul ridică puţin vocea. 

- Ti-am explicat că prezenţa ta nu mai e necesară. Dacă 
trebuie, te voi împuşca. Mi-e perfect egal. Sper că am fost clar. 

Papa ridică mîna şi şi-o puse pe braţul lui Nualan. 

- Patrick, du-te înapoi cu ei. Mă voi descurca. Dacă vrei să 
mă ajuţi, roagâ-te pentru mine şi asigurâ-te că scapi întreg. Va 
fi nevoie de cineva care să poată povesti toate astea atunci cînd 
va veni timpul. 

Preotul încercă să protesteze, dar mîna papei accentuă 
strinsoarea. 

Cei care veniseră cu catirii erau, în total, patru; fiecare avea, 
în afară de cel pe care-l călărea, încă un animal. Conducătorul 
lor desfăcu o desagă, pusă pe spatele catîrului său, din care 
scoase patru ga/abiyya groase. Olandezul luă una şi pe celelalte 
le dădu mai departe celor din spate. Prin uşa deschisă frigul 
muşca fără milă. Nualan îl ajută pe papă să-şi pună una peste 
cap. 


- Aş vrea să-l forţaţi să mă lase să vin cu dumneavoastră, 
şopti el. 

Papa clătină din cap. 

- Nu e bine, Patrick. Te-ar ucide imediat. Mai bine du-te 
înapoi. Spune-le celorlalţi că sînt bine. 

Se îmbrăţişară scurt. în acest timp Nualan şopti în urechea 
papei. 

- Părinte, ai ghicit cine este celălalt prizonier? Bărbatul? 

-Nu. 

- E Michael Hunt, fratele lui Paul. Poate că el va reuşi să vă 
scoată din toată situaţia asta. 

- Nu vreau nici un fel de violenţă. 

- S-ar putea să nu aveţi încotro. Cînd va veni timpul. 

Olandezul veni să-i despartă. Ţinea portiera deschisă şi-i 
ordonă papei să iasă. Urmară Michael şi A'isha. Muhlasib-ul luă 
o cheie din buzunar şi le scoase cătuşele. Catirgiii ajutară la 
manevrele de mutare a papei din maşină pe unul dintre 
animale, un catîr alb, mare, cu un frîu lustruit şi o pătură special 
pregătită pentru el. Oamenii se purtară cu blindeţe, ridicîndu-1 
cu grijă şi ajutîndu-l să-şi găsească echilibrul pe spatele 
paşnicului animal. Dacă sesizaseră o urmă de ironie în această 
acţiune, nu făcură nici un comentariu la adresa ei. Michael şi 
A'isha fură îndrumați la catirii lor. 

In afară de o scurtă conversaţie şoptită dintre Olandez şi con- 
ducătorul ghizilor, nimeni nu scoase o vorbă. Micuţa caravană 
pomi prin defileu într-un pas egal, trecerea ei fiind marcată doar 
de sunetul copitelor catîrilor cînd călcau pe stîncile fărimicioase 
şi pe pietrişul din defileu. Defileul părea că se întinde la 
nesfirşit, răsucindu-se din ce în ce mai adînc în inima solitară a 
deşertului. Sub picioare simțeau cum relieful se înclină uşor în 
jos. Aici erau sub nivelul mării şi, cu fiecare milă parcursă, 
pereţii canionului păreau că se înalţă şi mai mult, aproape 
acoperind lumina punctiformă a stelelor. 

Puţina lumină care reuşea să ajungă la ei, de sus, tremura şi 
lucea pe straturile de gheaţă ce zăceau ca argintul pe pâmiîntul 
stîncos. Gemi era straşnic, licăritor şi intens, un frig al galaxiilor, 
nepămiîntean, ce nu cunoscuse nici o secundă de căldură, care 
nu avea idee ce ar putea fi căldura. Deşi erau îmbrăcaţi în 
galabiyya groase, sufereau cumplit şi tremurau. Papa îşi dădu 
seama că, dacă nu găseau curind vreun adăpost, putea să 


moară îngheţat. Călărea în spatele Olandezului, la cîţiva paşi, cu 
ochii pe figura lui ghemuită şi îmbrobodită cu glugă. în spatele 
lor, A'isha şi Michael călăreau tăcuţi. Amîndoi ştiau că nu putea 
fi nici o scăpare din pustietatea asta. Decit dacă moartea însăşi 
era o scăpare. 

CAPITOLUL ŞAPTEZECI ŞI ŞAPTE 

Paris 

Ora douăzeci şi două şi jumătate 

în partea de nord a străzii Rivoli din cartierul St. Gervais, 
Paris, printre hotelurile şubrede din cartierul Marais, se ascunde 
un mic district evreiesc. Pe strada Ecouffes, între o măcelărie 
cuşer şi o brutărie care vindea piine cha/lah, se afla o mică 
sinagogă ortodoxă. Strada era pustie, toţi erau în casă şi se 
pregăteau de sabat. Nimeni nu băgă de seamă că un tînâr în 
haine negre deschise lacătul sinagogii şi se strecură în clădire. 
Purta cu el o geantă de umăr. 

Singura lumină venea de la ner tamid, o candelă mică ce 
ardea în faţa chivotului, unde erau păstrate sulurile Torei. 
Intrusul aprinse o lanternă şi se duse fără ezitare, la biman, o 
platformă înaltă din centrul încăperii. Totul fusese bine plănuit 
dinainte. 

Aplecîndu-se, scoase un pacheţel din geantă. După ce puse 
bomba pe suprafaţa plată a bimah, făcu câteva ajustări ceasului 
maşinăriei. Apoi, cu foarte mare precauţie, plasă explozivul sub 
masa de citit, unde era ascunsă de o țesătură groasă pe care 
era brodată Steaua lui David. Totul era tăcut. Nu era nimeni sâ- 
1 deranjeze. O ultimă răsucire a unui buton şi bomba era 
activată. 

Urma să explodeze peste douăsprezece ore, în timpul slujbei 
de dimineaţă. 

Atentatorul trase fermoarul genţii şi pleca la fel de neobser- 
vat precum venise. 

La două uşi mai încolo, într-un apartament de la etajul al. 
treilea, Chaim Hersch răsfoia Tora, citind cu fiul său. în ziua 
următoare era bar mitzvah-ul băiatului, cînd avea sâ fie 
chemat să citeascâ prima oară din Tora, ca adult, în Sinagogă. 

- Cred că eşti pregătit acum, zise Hersch. 

Era mindru de fiul lui, de uşurinţa cu care citea Tora în 
ebraică, fără să se bilbiie. Toată familia avea să fie acolo, să-l 
urmărească, după aceea urma să fie o petrecere. 


Băiatul încuviinţă. 

- Tată, tu ai avut emoţii înaintea bar mitzvah-ului tău? 

- Bineînţeles, răspunse el. E un moment important. Ai să 
te descurci. N-ai de ce sâ fii îngrijorat. Toţi de acolo vor fi de 
partea ta. Băiatul zimbi. E timpul să te culci, zise tatăl. N-ai să 
vrei să întîrzii dimineaţă. 


„Fiara pe care ai văzut-o era şi nu este.“ 
Apocalipsa, 17:8 
CAPITOLUL ŞAPTEZECI ŞI OPT 

Zorii se chinuiau să-şi facă loc pe cerul înnegrit. Fumul 
incendiului din Cairo fusese purtat de vînt spre vest şi spre sud 
în timpul nopţii, întinzîndu-se într-un nor înalt şi otrăvitor care 
întuneca pămîntul. Michael, tremurînd, se luptă să se trezească 
dintr-un somn agitat. în faţa lui vedea siluetele papei şi a Olan- 
dezului, conturîndu-se solide în lumina cenușie. 

Mergeau înainte în tăcere, opt catiîri într-o mare de alb. 
Opriseră doar cîteva ore în timpul nopţii, să mânince şi să 
doarmă. Pe suprafaţa zăpezii, o crustă de gheaţă subţire 
scînteia ca sticla. Dinspre est, soarele se ridica furios pe cer. 

Apoi, exact în faţa lor, la capătul unei pante lungi, la o milă 
sau două depărtare, o văzu. Ceea ce el luase drept o pată de 
întuneric ce traversa orizontul, văzu acum că era un zid imens, 
simplu, din piatră, care părea că încercuieşte pămîntul. 

Pe măsură ce se ridica soarele şi lumina devenea puternică, 
zidul părea că se forma din întunericul în care fusese ascuns. 
Milă după milă de cărămidă şi piatră acoperită cu mortar, rigid 
pe albul strălucitor al zăpezii, un lucru semet făcut din umbre şi 
temeri: teama de molimă, teama de Dumnezeu, teama de 
lumea exterioară devenită complexă şi instabilă. 

Aproape de laturile lui era posibil să crezi că lumea se sfirşea 
aici, că mai departe de el nu era decît deşertăciune şi nebunie. 
Şi cînd avea sâ vină vremea, în cele din urmă, ca oamenii să-şi 
învingă aceste temeri, cînd necunoaşterea nu va mai fi o 
ameninţare şi va deveni din nou seducătoare, cît de simplu va fi 
atunci să se pună reflectoare, sîrmă şi amplasamente de tunuri, 
cît de uşor va fi de întors faţa zidului spre interior. 

Cu toate acestea, în ciuda mărimii lui impresionante, nu zidul 
era cel care reţinea atenţia. Zidul însuşi era umbrit de ceva mai 
mare, mai întunecat şi mult mai vechi: o piramidă, neagră şi 
strălucitoare ca cea din visurile lui, dar mai înaltă şi mai sinistră. 
Dar acum el nu dormea şi nu visa. Ceea ce vedea înaintea 
ochilor era piatră. 

Toţcai o văzură aproape în acelaşi moment. Michael văzu că 
papa tresare şi se stringe în el. îl văzu ridicînd o mînă, asemeni 
cuiva ca încearcă să se apere de o lovitura. Braţul îi căzu apoi 
într-un gest de neputinţa. Mai devreme, în maşină, observase 


cît de obosit arăta papa, cit de îndurerat. 

Piramida aluneca inexorabil spre ei, dintr-un banc de piclă, ca 
o navă pe mare ce apare brusc dintr-o ceaţă albă. O navă 
neagră, o navă contaminată, o navă fantomă, scăpată din 
trecut şi lăsată în voia valurilor pe ape iuți, nesărate. 

Coborîră într-un alt defileu tăiat prin nisip. Pe fiecare parte 
desluşeau formele pe jumătate îngropate ale unor sfincşi din 
bazalt, două şiruri lungi care se terminau în faţa unei uşi înalte 
într-o latură a piramidei. De sub un văl de nisip îngheţat îi 
priveau două linii de chipuri brutale. 

Toate semnele de excavare fuseseră şterse. Nu erau nici 
săpături, nici echi'qpe de muncitori cu coşuri grele pe umeri. 
Sus, pe o parte a piramidei, o prelată uitată acolo de vreun 
lucrător foşni tare în vintul de dimineaţa. 

Lustruita şi alunecoasă din cauza chiciuriisuprafaţa neteda, 
compactă a construcţiei gigantice se mişca sub soare. Era ca un 
lac de ulei negru ce se întindea spre cer, ţinut acolo doar de 
tensiunea suprafeţei. în orice moment, sau aşa dădea impresia, 
avea sâ se prăbuşească peste ei, ulei, sticlă sau piatră, conta 
prea puţin, câzînd fără milă peste capetele lor, îngropîndu-i în 
nisipul rece. 

în cadrul uşii era o lumină, albă, rece care nu făcea altceva 
decit să accentueze negrul în care fusese montată. Deschiderea 
se afla la capătul unui rînd de trepte din piatră, ca uşa unei 
nave spaţiale dintr-un film de categoria B. Michael se aşteptă ca 
în cadrul ei să apară o figură, înaltă şi cu coif, gravată în lumină. 
Dar râmase goală. 

Catiîrgiii descâlecară la baza piramidei şi-l ajutară pe papă să 
coboare de pe catîr. Un om rămase să aibă grijă de animale, un 
altul stătu cu ochii pe A'isha şi Michael, iar ceilalţi, cîte unul de 
fiecare parte, îl susțineau pe papă să poată urca treptele 
abrupte acoperite cu gheaţă. Olandezul privea în sus, ca şi cînd 
se temea ca nu cumva „marfa“ adusă pînă aici să se împiedice 
şi, câzind, să se rănească. Zece minute trecură pînă cînd papa 
ajunse sus. Cînd, în sfîrşit, se află în siguranţă în cadrul uşii, 
Olandezul se răsuci. 

- _Urmaţi-mă, fuse tot ce zise. 

Intorcîndu-se cu spatele la ei, le arătă dmmul în sus, pe scări. 
Catiîrgiul care-i păzea le arătă cu arma că trebuie să meargă în 
faţa lui. A'isha şi Michael, mînă în mînă, începură urcuşul. 


Intrarea în piramida fuse cel mai greu lucru pe care-l făcuse 
Michael vreodată. Nici o explicaţie raţională nu putu să-i alunge 
frica primitivă, inconştientă care-i umpluse mintea. 

Ce e locul ăsta? şopti el. 

Nu ştiu, răspunse A'isha. Nu exista nici o înregistrare a 
vreunei piramide care să fi fost construită atît de departe. 

E posibil s-o fi construit el? Al-Qurtubi? 

Ea clătină din cap. 

Uitâ-te bine la ea, Michael. Construcţia unui lucru ca 
acesta ar fi luat ani, chiar folosindu-se metode modeme de 
lucru. Am fi auzit despre ea cu mult înainte. Probabil a fost 
dezgropată. Şi foarte recent. 

Ai idee cît de veche ar putea fi? 

Ea ezită. 

în această formă nu poate fi mai veche de dinastia a 
patra. Nu mai devreme de anul 2500 înainte de Hristos. 
Ultimele piramide reale, despre care ştim, au fost construite 
sub dinastia a douăsprezecea. Să zicem anul 1600 înainte de 
Hristos. Nu pot să spun nimic mai mult fără să văd mai de- 
aproape. E posibil să existe o inscripţie. Dacă interiorul este la 
fel de bine păstrat ca $i exteriorul, n-ar fi prea greu. 

Ajunseră la intrare. Evident, în forma originală fusese zidită 
din cărămizi. Blocurile folosite la pecetluirea intrării erau în 
capătul scării şi chiar în interiorul deschiderii. în spatele 
acesteia se întindea un coridor întunecat, în unghi, luminat de 
un şir de becuri electrice. 

Trebuie să aibă un generator pe undeva, pe-aici, zise 
Michael. 

Olandezul îi aştepta. După ce intrară, el o luă înainte prin 
pasaj. Pereţii erau făcuţi din blocuri masive de calcar neşlefuit, 
pe care se puteau distinge semne întîmplâtoare făcute cu ocru 
roşu. 

Acelea sînt semnele carierei de unde provin, şopti A'isha, 
arătîndu-i cu degetul. Dacă aş vedea mai de aproape, aş putea 
spune ceva mai multe despre locul ăsta. Bănuiesc că blocurile 
au fost aduse aici tocmai de la Gebelein, de lîngă Teba. Le-au 
adus prin oazele Kharqa şi Dakhla. 

Atunci gîndeşti ca şi mine? 

-Ce? 

Că sîntem la vest de Dakhla. 


Ea încuviinţă din cap. 

- Mai mult sau mai puţin. 

Coridorul continua să urce cu un unghi de aproximativ 
douăzeci de grade. Podeaua era cutată la fiecare ciţiva paşi, 
fâcînd ascensiunea mai uşoară. Luminile dădură la iveală un 
tavan jos care îl forţă pe Olandez să meargă încovoiat. Brusc, 
pasajul încetă să mai urce, şi se pomeniră intrînd într-un alt 
coridor care era mai larg şi mai înalt. Aici pereţii erau placați cu 
granit şlefuit pe suprafaţa căruia, cu linii de-o puritate 
deosebită, fuseseră gravate figuri de zei. 

La capâtul coridorului, o scară de lemn ducea într-o 
deschidere întunecata. De ambele părţi ale scării, atîmau două 
frînghii care, presupuseră ei, erau puse acolo ca sâ-1 ajute pe 
papă. Trecînd şi de această deschidere, se treziră într-o cameră 
mare, mortuară, plină cu sicrie şi nenumărate mumii neînhu- 
mate. Nu-şi puteau da seama cîte erau. Lumina era atit de 
slabă, încît nu se vedeau nici măcar pereţii. Puteau fi mii de 
corpuri acolo. Era ca şi cînd puseseră piciorul într-o groapă 
comună. 

Cineva făcuse o cărare printre coşciugele vopsite în culori 
strălucitoare. Olandezul îi conduse, printr-o uşă joasă, într-o 
galerie îngustă care urca uşor. La capătul acesteia, după un 
mers încovoiat, aproape tîriş, de vreo cincizeci-şaizeci de iarzi, 
ajunseră într-un coridor mult mai înalt, în cruce. Olandezul coti 
la stînga, iar ei n-avură altă alegere decit sâ-1 urmeze. 

Zece iarzi mai încolo, coridorul se termina brusc în faţa unei 
uşi de lemn. Uşa originală, grea, făcută din lemn de santal, era 
fixată în pivoti de cupru. Era prevăzută cu un zăvor şi un lacăt 
modeme. Olandezul deschise uşa şi le făcu semn să intre. 

Camera în care intrară era mică şi întunecoasa. Agâţată de 
un cui, lîngă uşă, era o lampă de alamă cu o luminare în ea. 
Olandezul scoase din buzunar o cutie cu chibrituri şi aprinse 
unul, apoi luminarea. 

- “Trebuie să staţi aici o clipâ, le zise. Mas'ud vă va păzi. 

- De ce ne-ai adus aici? întrebă Michael. 

- Pe doctor Manfaluti, pentru ceea ce este. Pe tine, pentru 
ceea ce ştii. Voi discuta mai tîrziu cu amîndoi. Cînd va fi timp 
liber, vi se va da ceva de mincare şi ceva de băut. 

Fâră să mai adauge altceva, se răsuci şi plecă. Il văzură o 
clipă stînd în coridor, o creatura palida, tăiată din umbre de 


lumină galbenă. Uşa fu închisa şi zăvorul tras. 

Mai era o cameră mortuara, plină, din perete în perete, cu 
rămâşiţe mumificate de copii. Multe dintre învelitori căzuseră, 
dînd la iveală came uscată şi oase albe. 

Se aşezară în mijlocul camerei, spate în spate, odihnindu-se, 
în sfirşit. Locul le inspira foarte puţină oroare. întunericul le era 
prieten vechi, oasele erau simple oase, iar fişiitul păianjenilor 
era un semn de viaţa. 

- Dacă aţipim? întreba A'isha. Dacă adormim şi nu ne mai 
trezim niciodată? 

-  Ţi-ar plăcea? 

- Poate. Am putea să visăm la nesfirşit. 

- Så visăm? M-am plictisit de vise, zise el. 

La gîndul că se afla în acel loc, împărțind camera cu cine o 
împărțea, el îşi aminti două versuri dintr-o piesă a lui Yeats, 
Visarea oaselor. Le recită uşor. 

„Oase uscate care visează sînt crude, 

Ele visează şi ne întunecă soarele.“ 

- Ce-a fost asta? întrebă A'isha. 

- O poezie, răspunse el. Doar o poezie veche. 

Şi toate celelalte versuri, se gîndi el, pe care nu cuteza să le 
recite. 

„Noapte de noapte ea visează trează, 

Şi strînge la pieptu-i un bărbat visător.“ 

Ea se întoarse cu faţa la el. în semiîntuneric, nu prea se 
vedeau unul pe celălalt. Ea îi atinse buzele cu degetul şi-şi puse 
buzele pe obrazul lui. 

- Eu nu sînt un vis, zise ea. Trupurile noastre nu sînt vise. 

O miîngiie şi el pe obraz, îşi plimbă o mînă prin părul ei 
uscat. Ea avea să-l biruie cu realitatea ei. Realitatea zăcea sub 
came, sub piele şi sub muşchi, plana peste tot în jurul lor 
şoptind în întuneric, oase galbene care visau came, orbite goale 
care visau ochi, uscăciune ce visa umezeală. 

„.. Şi bufnița cuibărită în mormînt 

La nivelul piciorului bate cu o aripă slabă. 

- Te iubesc, zise el. Chiar dacă asta este tot ce este. 

Şezură aşa vreme îndelungată, într-o tăcere perfectă. O dată 
îl auziră pe Mas'ud, paznicul lor, tuşind dincolo de uşă, după 
care tăcerea se reinstala. Michael se întreba ce se întîmpla şi 
unde-l dusese Olandezul pe papă. 


- Michael! 

- Da. Cee? 

- Pe peretele acela se poate descifra o inscripţie. 

A'isha se ridică şi luă lampa din cuiul ei. Traversînd spre 
peretele lateral, o ridică sus. Dădu la iveală o mare pictură 
funerară, ce întruchipa imaginea unui faraon care aducea o 
jertfă lui Anubis. Lîngă capul regelui fusese pictată o inscripție 
lungă în negru. Se întinse şi o şterse cu mîna. Era lizibilă. începu 
să citească rar: 

- Mia 't-sep medju, 'abd-medju, 'akht su 21, kher hem en 
netjer nefer neb ta'wy nasut-bity...“ Făcu o pauză. „Anul 2, 
prima lună a lnundaţiei, ziua 21, Maiestatea bunului zen, 
stăpînul celor două ţinuturi, regele Egiptului de Sus şi de Jos, 
Sen wosret, fiul lui Re', Kha'kaure', căruia i s-a garantat viaţă 
veşnică. Re’ Harakhti...“ Mai făcu o pauză. Ai fost atent? 
întrebă. 

- Foarte. 

- Kha'kaure este primul nume al faraonului Senwosret al 
Hl-lea. A fost al cincilea rege din dinastia a douăsprezecea. Se 
gîndi o clipă. Nu pot fi sigură, dar asta îl plasează undeva în 
prima parte a secolului al nouăsprezecelea înainte de Hristos. 
să continuu? 

El încuviinţă din cap. 

3 „Ptah la sud-de-zidul-sâu, stăpînul lui Onkhtowe, Mut 
stăpîna lui Ishru şi Khuns-Neferhotpe, care a fost ridicat pe 
tronul lui Horus al viilor, asemeni tatălui său Harakhti, pentru 
eternitate.“ Mă tem că trebuia foarte mult să ajungă la subiect 
în vremurile acelea. „ în această zi a fost terminată piramida 
care este Marele Zeu Re' la orizontul lui Atum.“ 

- îmi pare râu, nu înțeleg. Credeau că piramida este un 
zeu? 

Ea clătină din cap. 

- Nu. Fiecare piramidă are propriul ei nume. „Piramida este 
cel mai frumos dintre locuri“ sau „Piramida spiritului rău“. Pe 
asta scrie: A Re' em akht Atum. 

Brusc ea tăcu. Era ca şi cînd în mijlocul expunerii o lovise 
muţenia. 

- A'isha? A'isha, ce e? 

Ea îl privi neajutorată. Ochii îi erau larg deschişi şi plini de 
teamă. 


- O, Doamne, Michael. Ştiu ce este locul acesta. El simţi 
cum îl străbat fiori. Este menţionat într-un papirus din perioada 
ptolemeică. Ca origine a unui cuvînt grecesc. Scrierea 
egipteană antică nu conţine vocale. Aşa că grecii le-au 
completat. Ea îl privi rugător, ca şi cum bunul său simţ 
englezesc i-ar fi putut şterge din minte ceea ce ştia. 
Armaghedon, pronunţă ea abia audibil. A Re’ em akht Atum a 
fost deformat în Armaghedon. Acesta este locul în care ne 
aflăm, Michael. Asta este acest lăcaş. 

CAPITOLUL ŞAPTEZECI ŞI NOUÂ 

Fusese pregătit pentru multe lucruri, dar pentru acesta nu. 
Răpitorii îl aduseseră cu blindeţe, dar hotâriţi, prin lungile cori- 
doare şi galerii ale piramidei pînă la o uşă înaltă de abanos 
încrustată cu hieroglife de fildeş, cuvinte pe care nu le putea 
înţelege. în interiorul marelui mormînt era un frig îngrozitor - 
căci aşa gîndea despre el - se gindea că nu avea să mai vadă 
lumina soarelui. Becurile mici şi galbene se luptau în zadar cu 
bezna de sub piatră. 

îl făcură să aştepte. Nu se simţea insultat de lipsa lor de 
curtoazie sau de lipsa de respect pentru instituţia pe care o 
reprezenta. Pe o stradă din Belfast pierduse orice urmă de 
amour propre pe care l-ar fi putut avea vreodată şi nu îi 
revenise nici măcar atunci cînd ocupase scaunul papal. 
Amenințarea cu forţa, bucuria abia ascunsă, nerăbdarea chiar 
de a recurge la violenţă îl umpleau, ca întotdeauna, de greață şi 
scîrbă. 

Olandezul veni, fără să zimbească, fără grabă, pârînd imun la 
beznă şi frig. 

- A sosit timpul, zise. 

Unul dintre catîrgii deschise uşa cu o mînă în timp ce cealaltă 
trase braţul papei peste umărul său, ajutindu-1 să intre. 

La început nu-i fu limpede în ce fel de cameră îl duseseră. La 
început, păru groaznic de întunecată. După aceea observă că 
nu era luminata de becuri, ci de sute de luminări care licăreau 
în aerul greu. 

Aerul era plin cu fum de tămiie, o aromă vagă de flori exotice 
şi periculoase care fuseseră aşternute peste mirosul iniţial şi 
vechi al locului, zdrobitoarea intoleranţă a pietrei însăşi. 

Prima lui impresie că intrase într-o biserică îi fu imediat 
întărită. Luminile formau modele de aripi de păsări pe pereţii 


înalţi, pictaţi, pe care figuri de zei antici ieşeau în relief, 
jumătate bărbaţi, jumătate animale. La capătul extrem, cineva 
construise un altar, deasupra căruia atîimase o cruce mare din 
aur. 

îl duseră pînă în centrul încăperii, unde îl aştepta un scaun cu 
picioare scurte. Se aşeză imediat, recunoscător pentru răgaz, 
dar simțindu-se murdar, nebârbierit şi simțind nevoia unei 
toalete. Ştia că trebuie să rămînă calm, dar în stomac simţea 
cum frica i se face ghem cu fiecare clipă ce trecea. 

Privind în jurul lui, văzu că crucea nu era singurul simbol 
creştin din piramidă. De-o parte şi de alta a altarului, statui de 
ghips ale sfinților fuseseră aranjate pe piedestal uri 
improvizate. Altarul era acoperit cu o țesătură albă, 
ornamentată cu un model complicat, brodat cu fir de aur. Pe el 
erau şase sfeşnice de aur şi o cruce înaltă. 

După ce se aşezase, la cîteva secunde, observă o mişcare în 
umbre. în aceeaşi clipă se înfiorâ auzind voci psalmodiind în 
latină. Din întuneric, apărură cîțiva bărbaţi îmbrăcaţi în 
veşminte de preoţi catolici şi se aliniară înaintea altarului. Vru 
să se ridice, să ţipe, să termine farsa. Dar nu-i mai rămăsese 
putere pentru gesturi. 

Bănui cine era preotul din mijloc, cel care oficia slujba. Era 
aproape o dezamăgire. în subconştientul său se aşteptase la 
altceva. Dar ce fusese cu adevărat? Ce-i sugeraseră visele? 
Sigur, un bărbat. O fiară, poate? Sau jumătate om, jumătate 
fiară, ca figurile acelea din trecut? 

Slujba continuă după moda veche, liturghia psalmodiată 
râsunînd pe pereţii goi. Preotul nu se bilbii, nu se poticni nici 
măcar o dată. Era ca şi cînd făcea acest lucru în fiecare zi a 
vieţii lui. Nu era nici urmă de parodie în vocea lui, nici urmă de 
jena comiterii unei blasfemii. 

Apoi, cînd termină, se răsuci. O faţă obişnuită, însă ochi ce 
puteau vedea veşnic, în tăcere, în peşteră. îşi ridică braţele şi le 
întinse cu palmele în sus. îl fixa pe papă, ca un îndrăgostit pe 
iubita lui. 

- Este gata, spuse cu voce tare. 

Papa închise ochii. Cînd îi deschise din nou, al-Qurtubi era 
lîngă el, privind în tăcere. 

: A trecut mult timp, Martin, spuse, în sfîrşit. Vorbi în 
engleză, cu un puternic accent spaniol. Vocea lui era caldă, dar 


tristă. Peste treizeci de ani. 

Papa nu zise nimic. Căuta încă pe faţa celuilalt trăsăturile 
unui prieten pe care-l cunoscuse şi îl pierduse cu mult timp în 
urmă. Studiaseră împreună la Academia Pontificală din Roma, 
împărţiseră aceeaşi cameră şi deveniseră mai apropiaţi decit 
fraţii. Crezuse câ-l cunoscuse pe Leopoldo Alarcon y Mendoza 
la fel de bine cum se cunoştea pe sine. Urmase apoi acea tristă 
zi, cînd Leopold dispăruse, şi o alta, cîteva luni mai tîrziu, cînd 
se râspîndise vestea convertirii lui la islam. Fusese interogat zile 
întregi de autorităţile academice, apoi de Comitetul Cardinalilor 
pentru Doctrina Credinței, pînă se scîrbise de întrebările lor. Nu 
fusese în stare să le spună nimic, fiindcă nu ştia nimic. 

- Ce nu e bine, Martin? Te temi de mine? Crezi că sînt o 
stafie? Al-Qurtubi tăcu. Sînt real, foarte real - poţi să fii sigur de 
asta. 

- M-au întrebat de ce, zise papa. Şi nu le-am putut spune. 
Ai ținut totul ascuns, orice gînd, orice tentaţie. 

-  Nuai fi înţeles. N-ai înţelege nici acum. 

- Totuşi, am dreptul să ştiu de ce. La urma urmei, am ajuns 
aici. 

Al-Qurtubi lăsă capul în jos un moment, apoi se uită fix în 
ochii papei. 

- îţi aminteşti cînd m-am dus acasă în toamna lui 1968? 
Atunci am vizitat Marea Moschee din Cordova. Era prima oară 
cînd puneam piciorul acolo. Eram singur şi m-am rătăcit printre 
stilpi şi arcade, ca unul care se plimba într-o pădure imensă. în 
ziua aceea nu erau turişti, vremea era uritâ, moscheea era 
numai a mea, am putut asculta pietrele, am putut uita cine 
eram, ce eram. M-am simţit complet gol, ca şi cînd îmi fusese 
smuls totul în afară de ceea ce aveam în inimă. Ceea ce am 
văzut m-a sciîrbit. 

Construiseră o catedrală în mijlocul moscheii, un lucru oribil, 
o monstruozitate barocă. Fusese construită pentru a semnala 
triumful credinţei creştine, însă se reuşise exact opusul. Era 
minimalizată de clădirea anterioară în care se afla. Proclama 
lăcomie, aroganță şi putere. Cînd am văzut asta, mi-am dat 
seama că în tot ceea ce crezusem pînă atunci era pulbere. Doar 
atit. Făcu o pauză. Vezi, continuă el, nu înţelegi. 

- Dimpotrivă, zise papa, îţi înţeleg convertirea. Ceea ce mă 
depăşeşte este de ce ai deformat ceva atit de simplu într-un 


lucru atît de monstruos. 
- Monstruos? 
- Este monstruos să ucizi. 
- Din contră, monstruos e să aprobi nedreptatea. 
- Tu vorbeşti de dreptate? M-ai adus aici împotriva voinţei 


- Nu te-a forţat nimeni. Eşti liber să pleci cînd vrei. 

- Am primit o ameninţare. 

- Nu te-a PEA nimeni. 

- Ai spus că.. 

Am spus că, dacă nu vii, voi lua măsuri împotriva copţilor. 
Asta e adevărat. Le-am ameninţat viaţa, ca să te pot aduce aici. 
Pe a ta, nici vorbă. Ai fost liber să-mi ignori mesajul şi să-ţi 
continui călătoria. 

-  Despici firul în patru. Nu mi-ai lăsat nici o alternativă. 

- Trebuie să te contrazic. Am lăsat chestiunea în propriile 
tale miini. Tu ai decis să vii aici. Tu ai ales să fii cu mine. Azi 
dintre toate zilele. Acesta a fost destinul tâu. 

- Ce vrei de la mine? 

- Nu ştii? întrebă. Nu ghiceşti? Papa nu zise nimic. Amîndoi 
sîntem actori, Martin. Trubaduri. Mimi. Am făcut o scenă pentru 
noi din credinţa altor oameni. Ne punem măştile şi ne inter- 
pretam ritualurile pentru distracţia lor. Ei ne cred cînd le 
spunem că vor merge în rai dacă aplaudă suficient de tare şi de 
mult timp. Uită-te în jurul tău, la măştile pe care le poartă aceşti 
zei. E un joc, totdeauna a fost un joc. Teatrul Divin. Am fost 
preot şi acum sînt Anticristul. Miine s-ar putea sâ fiu din nou 
altceva. 

- Ai fost excomunicat. 

- Crezi câ are vreo importanţa cît de micâ? Eu scriu scena- 
riul acum. Te-am adus să-ţi joci rolul tâu, te pot trimite înapoi la 
fel de uşor. Făcu o pauză. Martin, aş vrea să vorbim. în treizeci 
de ani s-au întîmplat multe; avem sâ ne spunem multe unul 
celuilalt. Dar nu este timp. Această piramidă este ultima struc- 
tură pâgină râmasă în Egipt. O dată cu distrugerea ei, va începe 
o nouă eră. Am minat-o de la bază pînă la virf cu explozive 
puternice. Peste... se uită la ceasul pe care-l avea la mînă - 
exact o oră va fi doar pietricele. Imediat după aceea, voi da 
semnalul de acţiune pentru Fath al-Andalus în Europa. Vestul 
este pe punctul de a plăti preţul pentru mîndrie şi agresiune. 


După ce va trece primul val de teroare, voi pune condiţiile mele. 
Mă aştept ca fiecare dintre ele să fie îndeplinită. Guvernelor 
tuturor statelor europene le vor fi date patru ore la dispoziţie în 
care să răspundă cu garanţii ferme. Dacâ nu, va reîncepe 
teroarea, iar eu voi repeta cerinţele. 

Papa îl întrerupse. 

- Vor începe războiul înainte sâ capituleze în faţa unor tac- 
tici ca acestea. 

- Nu, nu vor face asta, fiindcă tu eşti aici, cu mine. Vei fi 
ostaticul meu. 

Papa nu făcu nici o mişcare. îl ţintui cu privirea pe al-Qurtubi, 
întrebîndu-se cum a putut produce universul un astfel de lucru. 
Un om care voia durere, moarte, un destin atît de însetat de 
sînge. Era frig, atît de frig. 

3 Ar fi mai bine să mă ucizi acum, zise papa. Nu vreau să 
particip la triumful tău. Nu voi fi ostaticul tău. Eşti un nimic. Tot 
acel spațiu gol de-afarâ, zidul acela, pustiul acela - asta eşti tu, 
Leopoldo. De ce nu mă ucizi acum, de ce nu termini acum? 
Atunci, masacrul poate începe serios. 

Al-Qurtubi nu zise nimic, privea doar la cel de pe scaunul din 
fața lui. Un vechi prieten, cineva de care, în alte timpuri, în alte 
locuri, i-ar fi fost milă. Prietenul însă era aproape de nere- 
cunoscut sub veşmintele acelea şi boneta albă, murdară. 

- Pentru mine e egal, spuse brusc. Corpul tău va servi ca 
mesaj al intențiilor noastre. Va arăta că sîntem pregătiţi să 
depăşim orice obstacol. îşi mută privirea şi făcu un semn Olan- 
dezului. Ocupă-te tu de asta. 


CAPITOLUL OPTZECI 

- Ce seva întîmpla cu noi? întrebă A'isha. 

- Să se întîmple? Michael ridică din umeri. Nu ştiu. Dacă ar 
fi doar Olandezul, m-aş gîndi că e evident. Dar al-Qurtubi este 
imprevizibil. S-ar putea să se folosească de noi. 

- Crezi că este aici? 

- Sînt sigur de asta. 

Tăcură puţin. 

- Michael, cred că ar trebui să încercăm să plecăm de aici. 
Dacă putem, să-l luăm şi pe papă cu noi. 

- Unde ne-am putea duce? 

- Dacă am putea ajunge pînă la Dakhla, am reuşi să ne 
întoarcem la Cairo. 

- Cairo e terminat. Ai văzut asta cu ochii tăi. 

- Atunci, la Alexandria. Michael, în timp ce noi trăncănim 
aici s-ar putea întîmpla orice. Trebuie să facem ceva. 

- Cam ce? 

- Tu eşti expertul. Gindeşte-te la ceva. 

Ea avea dreptate, trebuia să acţioneze înainte să fie prea 
tîrziu. Michael se ridică în picioare şi analiză încăperea. 

5 Bine, zise el. Du-te după uşă. în partea aceea. Cînd îl 
înşfac pe paznic, sări şi iei arma. Să o iei în mod sigur, el n-o să- 
ţi dea o a doua şansă. 

Cînd ea ajunse pe poziţie, Michael scotoci printre mumii, luînd 
fişii de bandaje la nimereală. Cu braţul plin de zdrenţe uscate, 
se duse la uşă şi le răspîndi lîngă ea. 

- Eşti gata? 

A'isha încuviinţă din cap. 

Michael cobori lampa şi atinse cu flacăra grămada de 
zdrenţe. Luară foc aproape imediat şi, în cîteva secunde, 
camera se umplu de fum gros. Michael înteţi focul pînă cînd se 
întinse puţin, apoi începu să strige. 

- Ajutor! Foc, aici, înăuntru! Deschideţi, pentru numele lui 
Dumnezeu. 

De partea cealaltă a uşii, paznicul se întoarse şi văzu fumul 
ieşind pe dedesubt şi pe la margini. Brusc, apăru o flacără la 
piciorul lui. începuse să ia foc lemnul. Cineva bătea în uşă şi 
striga. Bîjbii după zăvor şi reuşi să-l tragă, apoi deschise larg 
uşa. Era fum pretutindeni. Intră în panică, ştiind cît de 
importanţi erau prizonierii pentru Olandez. 


Paznicul năvăli înăuntru şi fu imediat înghiţit de un nor de 
fum înţepător şi înecăcios. în clipa următoare se simţi smucit în 
spate şi apucat de git. 

A'isha se mişcă rapid şi, apucînd arma, i-o smulse din 
strinsoare. Michael îl trase într-o parte pe muntasib-lA care se 
zbâtea şi îi dădu o lovitură puternică într-o parte a gitului. 
Acesta se prăbuşi la pâmînt, peste grămada de cadavre. 

Le luă puţin mai mult de un minut să oprească focul. 

Te simţi bine? întrebă Michael, 

Aproape. Poftim, mai bine ai îua asta. N-am folosit nici 
una pînă acum. 

îi dădu arma, o Beretta MP 12. Michael o luă, apoi se întoarse 
către paznicul leşinat. După ce îi scoase uniforma, ga/abiyya şi 
thawb-ul le îmbrăcă el. Muhtasib-lx! purta un toc la briu. 

Poftim, zise el, ridicînd un pistol. Asta e mai uşor. Doar 
numai agitîndu-1, şi ar trebui să fie util. 

Mulţumesc, zise ea, ştiu să folosesc un pistol. Rashid m-a 
învăţat. 

Bine. Aşa e chiar mai bine. Dacă e nevoie, foloseşte-1. 

Afară, coridorul era pustiu. Bătăile în uşă şi urletele nu 
atrăseseră atenţia nimănui. Dacă era hotărit, paznicul ar fi putut 
rupe cu uşurinţă uşa, dar Michael era sigur că mai dura două 
ore, cel puţin, pînă îşi revenea. 

Era doar o singura cale de ieşire. Michael mergea în faţă, cu 
Beretta în poziţie de tragere. Galeria continua vreo suta de iarzi 
înainte sâ cotească brusc în unghiuri drepte. La colţ se opriră. 
Michael o ducea pe A'isha în faţa lui, ca şi cînd o escorta. Tre- 
cură de colţ. 

Urmă un culoar scurt şi, la capătul lui, o uşă de abanos. în 
faţa ei, un singur muhtasib făcea de pază. Era fărâ grijă, 
protejat cum era de zidurile piramidei şi de sute de mile de 
deşert. Un atac în acest loc era de neconceput. 

Se apropiara la cîţiva paşi cînd omul pricepu despre ce era 
vorba. O dată cu primele bănuieli simţi pistolul lui Michael în 
timplă. 

Lasă arma să cadă încet la pâmint. Nu te grâbi şi să nu-ţi 
vină idei legate de coroana de martir. Omul se supuse plin de 
supărare. Cîţi sînt înăuntru? continuă Michael. Muhtasib-ul tăcu. 
Michael îl lovi puternic peste faţă, spărgîndu-i nasul. Acesta urla 
de durere. Vreau să ştiu cîţi sînt. 


Insul refuza în continuare să răspundă. Michael îşi pregăti din 
nou pumnul. 

-  Şeicul. Olandezul. Bătrînul. Cîţiva preoţi. Atîta tot. Jur. 

Michael îl izbi puternic cu minerul pistolului în tîmplâ. Erau 
prea multe vieţi în joc pentru a-şi face prea multe scrupule. 

A'isha deschise uşa şi el intră încet în cadrul ei, acoperind 
camera cu Beretta şi mâturnd-o cu privirea. 

Papa şedea pe un scaun. Un bărbat, pe care Michael îl 
consideră a fi al-Qurtubi, stâtea în picioare lîngă el. Olandezul 
stătea în spatele papei, ţinînd un pistol la ceafa acestuia. Se 
răsuci cînd Michael intră în cameră. 

- Te sfătuiesc sâ nu tragi, domnule Hunt, zise, s-ar putea 
sâ trag eu primul, nu se ştie. 

Michael ezită. 

- Ar fi ultimul lucru pe care l-ai mai face. 

- Nu contează. 

Urmă o tăcere prelungă. Michael nu putu să rişte. Chiar şi o 
acţiune reflexă putea trimite un glonte în creierii papei. 

- Acum, zise Olandezul. Pune jos arma. Mă cunoşti suficient 
de bine acum, cred. Nu voi ezita să-l ucid. Viaţa lui depinde de 
tine. Michael aruncă arma. Mă bucur sâ vâd câ ţi-a mai râmas 
ceva inteligenţă, domnule Hunt. Olandezul îndrepta arma spre 
Michael. Vino aici. Michael făcu cîțiva paşi înainte. Se simţi 
puternic, toata furia şi frustrarea îndreptindu-i-se împotriva 
acestui om. Toată ura se concentra cu toată forţa asupra 
Olandezului, şi totuşi nu putea să facă nimic. 

-  îngenunchează. 

Michael îngenunche în silă. îşi aminti cum Olandezul tăiase 
gîtul unui bărbat într-o cafenea plină de linişte. Ştia de la A'isha 
despre sumarele sale execuţii ale lui Gregory şi a Fadwei. 

- Nu ţi-a fost sortit să mă ucizi, domnule Hunt. Dumnezeu 
are nevoie de mine. M-a ales ca spadă a lui. Totul şi toţi cei 
care-mi vor sta în cale vor fr daţi la o parte. 

Cobori arma pînă cînd atinse ceafa lui Michael. Pentru el nu 
însemna nimic, o mai făcuse înainte, avea s-o mai facă. Cînd se 
pregătea să apese pe trăgaci, auzi un declic puternic. îşi ridică 
privirea. 

Femeia, Manfaluti, avea o armă îndreptată spre el. Uitase de 
ea. Se autoeducase de atiţia ani să privească femeile ca pe 
nişte nimicuri, încît deveniseră invizibile pentru el. îl năpădi o 


furie teribilă. Nici o femeie nu avea dreptul să ridice mîna 
împotriva sa. Mînia clocotea în el, arzîndu-1. Ridică mîna. 

Ea apăsă pe trăgaci. Bubuitura reverberă în două ecouri. 
Glontele îl lovi pe Olandez în piept, aruncîndu-l în spate, 
îngrozit. 

- Nu! urlă el. N-ai dreptul! Ea mai trase încă o dată. îl lovi 
din nou. Dumnezeu m-a ales... pe mine! 

Mîna lui tremură, dar el ochi şi trase. Glontele merse în gol. 
A'isha mai trase încă o dată. îl lovi în umăr. El se dezechilibra, 
se împletici şi căzu în genunchi. 

3 îti aminteşti de o fetiță? întrebă ea. Ea a fost prima 
picătură, mi-ai spus. Ai avut dreptate. 

Mai trase o dată, trei focuri în succesiune rapidă. Pistolul căzu 
din mîinile lui. O privi. Aproape, gîndi ea, o implora. Aproape, 
gîndi ea, cerea îndurare. Clătină din cap. Dumnezeu nu era 
atotîndurător. Să hotărască Dumnezeu de data asta. Mai apăsă 
pe trăgaci pentru ultima oară. 

CAPITOLUL OPTZECI ŞI UNU 

Al-Qurtubi era neînarmat. Olandezul, scutul lui, acum nu mai 
era. O secundă fu gata să sară asupra lui Michael, dar se 
răzgîndi. Preoţii care luaseră parte la mascarada lui plecaseră. 
Fugiseră prin deschiderea îngustă de lîngă altar, pe care 
intraseră mai devreme. Poate că ei aveau să aducă ajutoare. Ei 
toţi erau foşti preoţi, ca şi el, pe care-i convinsese să ia parte la 
acest joc. 

- Vă simţiţi bine, Sfinţia voastră? 

Michael se apropie de papă în timp ce A'isha îl supraveghea 
cu arma pe al-Qurtubi. 

- Da, domnule Hunt. Mă simt foarte bine. Puțin obosit, dar, 
altfel, bine. Mulţumesc. Vă mulţumesc că aţi venit la mine. 

- Nu va fi uşor să vă scoatem de aici. Unul din noi va trebui 
să fie atent la prizonier, şi e foarte probabil să mai fie gărzi aici. 

Papa dădu din cap că nu. 

- Eu nu plec de aici, zise. 

- Nu înţeleg. 

Tu şi prietena ta trebuie să plecaţi cît mai repede. 
Piramida este minată complet. Explodează în mai puţin de o 
oră. Eu nu aş reuşi, chiar dacă aţi fi complet liberi să mă ajutaţi. 
Sînt prea multe scări şi prea multe galerii. 

- Nu vă putem lăsa aici. 


- Nu voi fi singur. Il arătă pe al-Qurtubi. El va fi cu mine. 
Avem multe de discutat. Timpul va trece repede. 

- Dar el trebuie dus înapoi. 

Papa se uită nervos la al-Qurtubi, apoi la Michael. 

- Pentru ce? Pentru judecată? Ce justiție umană poate să 
se ocupe de o creatură ca asta? El este preşedintele Egiptului. 
Numai asta îi va asigura azil politic. Va fi în interesul cuiva să 
aibă grijă ca să nu i se întîmple nimic râu. Ascultaţi-mă, dacă 
rămîne aici, nu va putea să dea ordinul de declanşare a cam- 
paniei sale teroriste. Voi, pe de altă parte, veţi putea povesti 
lumii tot ce s-a întîmplat aici. Ştiu cine eşti şi bănuiesc ce eşti în 
stare să o faci. Am ţinut mult la fratele tău. Avea o părere foarte 
bună despre tine. Michael, te rog, du-te. înainte de a fi prea 
tîrziu. 

-  Dareu... 

- Eu sînt papa, Michael. Trebuie să mi se acorde autoritate 
asupra propriei mele vieţi şi morţi. Acum, sâ nu mai pierdem 
vremea certîndu-ne. Daţi-mi pistolul Olandezului. Trebuie să-l 
ţin pe Leopoldo în linişte. 

Amîndoi îşi dădură seama că nu mai era nimic de făcut. Papa 
avea dreptate. Dacă încercau sâ-l care afară, aveau să fie toţi 
ucişi. Michael luă pistolul Olandezului şi îl dădu papei. 

- Leopoldo, vino şi şezi pe podea lîngă mine. Prietenii noştri 
au alte gînduri. Papei nu-i tremura deloc mîna în care ţinea pis- 
tolul îndreptat spre al-Qurtubi. Spaniolul fu cît pe ce sâ refuze, 
apoi se aşeză cu faţa spre vechiul sâu prieten. La revedere, 
Michael. Mă bucur că te-am cunoscut. Roagă-te, te rog, pentru 
mine. 

Michael făcu un pas înainte şi sărută mîna bâtrînului. A'isha 
făcu la fel. Cînd se întoarseră să plece, al-Qurtubi vorbi pentru 
prima dată. 

- E o cacealma, să ştiţi. Nici vorbă de exploziv. 

- Bine, zise Michael. Atunci, veţi fi în siguranţă. 

Nimeni nu încercă să-i oprească. Vestea morţii Olandezului şi 
a exploziei iminente se împrăştiase, aşa că toţi paznicii se 
deciseseră să-şi salveze pielea. Frica lor cea mai mare era că se 
puteau râtăci în labirintul de tuneluri şi galerii ce fuseseră 
construite în piramidă sau adăugate ulterior. A'isha merse în 
faţă, încrezindu-se în sentimentul de familiaritate cu structurile 
antice că o va ajuta să găsească drumul de ieşire. Cel mai greu 


moment fu acela de la jumătatea drumului, cînd se pomeniră 
într-un punct de unde plecau două galerii identice, în sensuri 
diferite. Alegerea greşită a uneia i-ar fi costat viaţa. 

- Nu-mi amintesc s-o fi văzut cînd am venit. 

Michael clătină din cap. 

- Am fost cu spatele la ea. Şi eram într-o postură în care nu 
prea puteam să facem observaţii. 

- Galeria din partea dreaptă este mult mai în linie cu 
bifurcația. Dacă trebuie să pariem, e o varianta mai bună decit 
oricare alta. 

- Tu eşti şeful. 

Porniră din nou. Trecuseră mai bine de douăzeci de minute. 
Trebuia sâ iasă din piramida şi să ajungă destul de departe de 
ea înaintea primelor explozii. Galeria continua, dreaptă ca o 
luminare, prin vastul edificiu, fără să coteascâ. 

In acel moment se stinseră luminile. Licăriră cîteva momente, 
apoi se stinseră. Era inimaginabil de întuneric. Ca şi cînd erai 
îngropat de viu. 

Michael mai avea încă lanterna pe care o folosise în canale. 
Bateriile erau cam descărcate şi raza era foarte slabă, dar sufi- 
cientă ca sâ-i ajute sâ-şi continue drumul. Se rugă sâ nu se 
stingă pînă găseau ieşirea. Daca exista vreo ieşire. 

Acum erau imprudenţi, nu mai mergeau, ci alergau prin 
tunelul întunecat, cu luminiţa cea mică jucînd în faţa lor. Dacă 
n-ar fi fost atit de nerăbdători, ar fi văzut puţul vertical. 

A'isha îl depăşise pe Michael şi alerga cu un iard sau doi în 
faţa lui cînd ţipâ brusc şi dispăru. Instinctiv, el se opri. La cîţiva 
toii în faţa lui, în duşumea se căsca o mare gaură. Urmă o linişte 
îngrozitoare. 

Michael se tîri pînă pe margine şi aţinti lumina în gaură. Era 
inutil. Raza ajunsese doar puţin în interior şi gata. Nu putu să 
vadă decit întuneric. Se dădu puţin înapoi, disperat. Ajunseseră 
pînă aici doar ca sâ fie înfrînţi de un moment de neatentie. 

Brusc auzi un sunet, apoi vocea A'ishei de jos. 

- Michael... Poţi să mă auzi? 

El se aplecă din nou peste margine. Nu-i venea să creadâ. Era 
încă vie: 

- Te aud. Cit de adînc ai căzut? 

- Nu prea departe... Cred... că am aterizat pe o bordură. 
Nu... am cum să-ţi spun cît de adînc e puţul ăsta. Văd lumina ta 


exact deasupra mea. Poţi să... te întinzi în jos? Am să încerc să 
te prind de mină. 

El se aplecă pe cît de mult putu, coborîndu-şi mîna în 
întuneric. O bună bucată de vreme nu simţi contactul. Era mai 
departe. Şi timpul trecea. Mai încercă, întinzindu-se în jos, 
balansîndu-şi mîna de la stînga la dreapta. O găsi, degetele ei îl 
atinseră. 

- Te poţi ridica mai sus? 

- Michael, sînt pe virfuri. Voi încerca să sar. Ţine mîna în 
locul unde ne-am atins. Ea sări, încercînd să-i apuce palma. Nu 
reuşi şi căzu înapoi pe bordură. Nu ştia din ce este făcuta, cît de 
solidă e sau cîte şocuri repetate va mai suporta. încă o dată, 
strigă ea. 

De data aceasta, li se atinseră mîinile, însă înainte ca Michael 
s-o apuce, ea căzu la loc. De data aceasta, simţi că bordura se 
clatinâ. Urmă un sunet de piatră care cade. Căderea continuă 
mult timp. 

Ea închise ochii. 

- Michael, eşti pregătit? 

-Da! 

- Cînd voi spune „acum“. Urmă o pauzâ. Acum! 

Ea sări şi el se aplecă cît putu. Degetele lui îi prinseră înche- 
ietura. De data aceasta, nu-i dădu drumul, deşi simţea că i se 
smulge braţul din articulaţie. Încordîndu-şi puterile, începu s-o 
tragă în sus. Ea căută puncte de sprijin pentru picioare. Un 
picior, două, se zgirie de piatră pe braţe şi pe genunchi, trei 
picioare, apoi braţele trecură peste margine. O ţinea acum cu 
ambele miini, o trăgea spre el şi, deodată, ea fu pe pâmînt 
solid, rizînd şi plîngînd uşurată. 

El nu-i dădu răgaz să se odihnească. 

- Trebuie să ne mişcăm, zise el. Locul ăsta o să se spulbere 
în aproximativ cincisprezece minute. 

- Sîntem obligaţi să ne întoarcem la bifurcația aceea. 

3 N-avem timp. Trebuie să sărim peste gaura asta. O 
lumină cu lanterna, însă raza nu ajunse pe marginea cealaltă. 
Cît de lată ar putea fi? întrebă. 

- Nu-i lată. Patru picioare, poate cinci. 

- Sar eu primul. Dacă reuşesc, te prind. 

Ea încercă să protesteze, dar era prea tirziu. El lăsase 
lanterna pe margine şi alerga deja. îl văzu sărind, apoi îl pierdu, 


silueta dispârîndu-i în umbre. Citeva momente mai tirziu, auzi 
zgomotul aterizării lui pe partea cealaltă. Urmă o tăcere, apoi se 
auzi vocea lui întretăiată. 

- Cam şase picioare. Poţi sări? 

- N-am încotro. Cu lanterna ce facem? 

- Va trebui s-o laşi. Nu poţi risca să sari fără lumină. 

Ea se dădu înapoi cît putu de mult, inspiră adînc şi îşi luă 
avint. Se aruncă în beznă. Atinse cu picioarele cealaltă parte, 
apoi simţi braţele lui Michael trâgînd-o spre siguranţă. 

- Să mergem, fuse tot ce zise el. 

Galeria începu să coboare într-un unghi abrupt. Cam după 
vreo sută de iarzi, cotea brusc. înaintea lor se vedea o lumină. 
în mai puţin de un minut, ajunseră la locul pe unde intraseră în 
piramidă. Afară se întindea deşertul alb şi strălucitor, ca un 
peisaj aşternut în Africa de un djin invocat de un sultan dornic 
să. vadă gheaţă şi zăpadă. 

Se grăbiră să parcurgă aleea cu sfincşi. Paznicii luaseră 
aproape toate animalele şi fugiseră în grabă. Rămăseseră doar 
trei catiri. încâlecară iute şi porniră pe urmele lăsate de 
muhtasibin. Atunci auziră prima explozie, un bubuit înfundat 
care părea că vine din adîncul pâmîntului. Fu urmată de o alta, 
apoi o serie de bubuituri puternice. 

Se uitară în jur. Sus, pe faţa vestică a piramidei, apăruse o 
crăpătură imensă. Mai urmă o explozie, iar crăpătura deveni 
gaură. Brusc, un lanţ de explozii rupserâ suprafaţa piramidei. 
Apăru fum negru şi urit în aerul limpede. întregul edificiu începu 
să se cutremure şi să se prăbuşească în interior. Urmară o 
mulţime de alte explozii, mai înfundate şi aparent în adîncul 
structurii. Dură aproape o jumătate de oră, timp în care 
urmăriră spectacolul, incapabili să se smulgă de acolo. Cînd se 
termină, din piramida neagră nu rămăsese nimic altceva decit 
un morman imens de moloz. Fumul continua să se înalțe spre 
cer. Era vizibil de la distanţă de mile. îşi întoarseră catirii şi 
porniră în lunga călătorie spre Dakhla. 

Călăreau încet, incapabili să-şi forţeze catirii să iasă din 
ritmul lor lent. Chiar şi aici, la est de Marea de Nisip, le tăiau 
calea dune mici de nisip orientate dinspre nord spre sud. 
Flancurile estice erau pline de zăpadă, dar cele vestice erau 
încă maro-roşcate. Din cînd în cînd, cîte o pală de vint uscat 
trimitea rafale de nisip în aer, ca fumul suflat de pe virfurile 


piramidelor albe şi negre. 

Pe la amiază, apăru de nicăieri o piclă uşoară, tulburind 
peisajul şi aşa lipsit de forme. Picla era rece şi umedă şi părea 
că le pătrunde prin piele pînă la oase. Erau obosiţi, flămînzi şi le 
era frig. 

Michael începuse să se întrebe dacă ceea ce se întimplase 
avea vreun rost. Totul părea lipsit de sens. 

Citeodată, picla se ridica, parcă vedeau în zare dune înalte, 
îngheţate; razele soarelui cădeau pe ele şi le făceau să arate ca 
velele unor corăbii imense într-o mare nordică, nesfirşită în ori- 
zontul neclar. Treceau pe lingă oase albite de cămile moarte şi, 
din cînd în cînd, peste trunchiuri pietrificate de copaci, rămăşiţe 
îngheţate ale unei păduri antice care crescuse aici înainte ca 
soarele şi vintul să prefacă totul în nisip. Apoi picla se strîingea 
din nou în ei, încolăcindu-se în jurul lor şi al animalelor, ca nişte 
flamuri albe, moi, ce se zdrenţuiau pe măsură ce ei înaintau. 

A'isha se înfiorăâ şi-şi conduse catirul aproape de al lui 
Michael. Era ca şi cînd veniseră într-o ţară fermecată, fără 
păsări, fără muzică, ca şi cînd navigaseră pe mări agitate ani 
de-a rîndul şi debarcaseră, în cele din urmă, pe un țărm atit de 
îndepărtat de altele, încît părea să aparţină unei lumi complet 
diferite. 

— Ti-am spus că te iubesc? întrebă Michael conştient de 
presiunea piclei. 

— Da, răspunse ea, dar mai spune-mi-o încă o dată. 

El o zise. Fără sentimentul de păcat, fără remuşcări, fără să 
se gindească la viitor, la trecut, la preoţi şi la pedepse. Ea 
întinse mîna şi o puse uşor pe braţul lui, de parcă se temea că 
s-ar putea sparge şi dispărea, ca picla. 

— Fratele meu s-a înşelat, zise el, mîngiindu-i mîna. 

— S-a înşelat? 

— Să se teamă de asta. Să găsească păcatul în asta. In tine. 

— Şi eu te iubesc, şopti ea. 

în urma lor, picla se despărţi pentru o clipă. în înaltul cerului 
se ridică un fuior de fum negru. Apoi picla se reuni şi ascunse 
privirii acea privelişte. 

CAPITOLUL OPTZECI ŞI DOI 

Londra 

13 ianuarie 2000 

ora cincisprezece 


- Bineînţeles că noi ştiam despre Percy Haviland. 

Prim-ministrul şedea în fotoliu foarte mulţumit. Cu al-Qurtubi 
eliminat, cu Percy Haviland redus la cenuşa, cu papa şi bleste- 
matele lui de conferinţe terminate, totul părea sâ fi luat o 
turnură mai convenabilă decît sperase. Ascultase cu răbdare în 
timp ce Michael Hunt îi raportase amănunţit tot ce se petrecuse. 
Presupuse că Hunt dorea o medalie sau altceva. Ei bine, urma 
să vadă ce se putea face. Omul părea să fi trecut prin ceva 
asemănător unui calvar. 

Michael şi A'isha reuşiseră să ajungă la Dakhla. Durase două 
zile, la sfîrşitul cărora erau aproape morţi. în acel râstimp, în 
Egipt începuseră sâ se destrame o mulţime de lucruri. Ştirea 
despre moartea lui al-Qurtubi, adusă autorităţilor de către 
oamenii care fugiseră din piramidă, aruncaseră regimul în 
panică. Michael descoperise în portofelul său numărul de 
telefon pe care i-l dăduse Yusuf al-Haydari după masacrul din 
tren. Riscaseră să-l contacteze, însă în acel moment nici el, nici 
A'isha nu se putea gîndi la altă variantă. 

Al-Haydari era la fel de disperat ca şi ei să părăsească 
Egiptul. în schimbul ajutorului dat de Michael de a intra în Marea 
Britanie, îi luase cu el într-o ambarcaţiune de la Alexandria pînă 
în Cipru. De acolo zburaseră cu un avion al Forţelor Aeriene 
Britanice pînă la Londra. Tom Holly apucase să aranjeze ruta de 
evadare înainte să plece din Anglia. Mai trecuseră apoi încă 
patru zile pînă să se aranjeze întîlnirea cu prim-ministrul. 

- Presupun, zise prim-ministrul, că acum al-Qurtubi şi 
Olandezul acela al lui sînt morţi. Oamenii tăcerii sau cum s-or 
numi ei vor dispărea. Acesta este felul general de a se petrece 
lucrurile acolo, nu-i aşa? îndepărtează conducătorul charismatic 
şi ce mai rămîne? 

- Regret, sir. Nu sînt de acord. Nu cred că ameninţarea a 
dispărut. 

- Chiar? Asta mă dezamăgeşte. Lumea este foarte 
neliniştită după chestiunea aceasta cu papa. Ar fi plăcut să 
putem să le spunem că am terminat cu oamenii implicați în 
ceea ce a fost. 

- Nu cred că am făcut tocmai asta, sir... Eu... Tom Holly mi- 
a dat ceva înainte să fie ucis. O listă. 

Michael căută în buzunar şi scoase foaia pe care i-o dăduse 
Tom. Abia acum se gindi la el şi la toate prin cite trecuse doar 


pentru asta. Mai trebuia să dea ochii cu Linda şi să-i spună ce 
ştia. 

Prim-ministrul aruncă o privire listei şi o puse pe masă. 

- Nu înţeleg, zise el. Ce este aceasta, mai exact? 

Michael îi spuse. O expresie de groază apăru pe faţa politi- 
cianului. 

- Nu vorbeşti serios cînd sugerezi că... unii dintre aceşti 
oameni au fost implicaţi în această conspirație? Acestea sînt 
nume foarte importante. Nu putem... 

- Lista e scrisă de mîna lui Percy Haviland. Puteţi să veri- 
ficaţi. Veţi găsi toate dovezile de care aveţi nevoie dacă 
cercetaţi dosarele personale ale lui Percy. MI 5 sau Secţia 
Specială nu ar trebui să aibă probleme în a pune cap la cap 
fleacurile. De cei din Europa se pot ocupa propriile lor agenţii. 

Urma o tăcere prelungă. 

-  Este...? Mai există copii ale acestei liste? 

- Nu, sir. Acesta este originalul. 

- înţeleg. îţi mulţumesc că mi l-ai dat mie. Presupun câ-l 
pot păstra? 

- Da, l-am predat. 

- Ai făcut mai mult decit suficient. Nu trebuie să-ţi spun ce 
şoc reprezintă. Pe cîțiva dintre aceşti oameni îi cunosc personal, 
pe unii chiar foarte bine. 

- Sînt sigur că asta nu vă va influenţa, sir. 

- Ce? Nu, bineînţeles că nu. Cu siguranţă, nu. Oricum, eşti 
de acord că este... o chestiune extrem de delicată. Pregătirea 
dumitale te-a învăţat asta. Nu putem... să facem acest tip de 
problemă publică, trebuie manevrată discret. S-ar putea să 
dureze ceva timp. Să facem lucrurile cum trebuie. 

- Sir, dar nu prea mult. Campania teroristă poate să se 
declanșeze în orice moment. 

: Da, sînt de acord cu asta. E nevoie de grabă. Voi avea 
grijă să se ocupe cine trebuie. Multumesc, domnule Hunt. îți sînt 
recunoscător şi te asigur că serviciile dumitale nu vor rămîne 
nerâsplâtite. Se uită la ceas. Doamne, ce oră e! Trebuie să mă 
scuzi, dar am o întîlnire importantă cu ambasadorul sirian peste 
cîteva minute. 

Prim-ministrul se ridică şi întinse mîna. Michael zîmbi şi i-o 
strînse. Uşa se deschise şi în cadrul ei apăru secretarul personal 
al prim-ministrului, care îl aştepta sâ-1 conducă. 


- Vă mulţumesc că m-aţi primit. Las totul în seama 
dumneavoastră. 

3 Da, desigur. Se va avea grijă de tot, te asigur. încă o 
dată, mulţumesc. Şi noroc. 

După plecarea lui Michael, prim-ministrul îşi instrui secretarul 
să aibă grijă să nu fie deranjat. Citi lista pe care i-o dăduse 
Michael, analizind fiecare nume. în final, scrise trei dintre ele pe 
o foaie separată. După aceea rupse bucata originala în sute de 
bucățele pe care le aruncă în coşul de gunoi. Totul e foarte bine, 
gîndi el, ca oamenii ca Michael Hunt să-şi facă datoria şi să 
întocmească liste. Dar nu folosea la nimic. Nu puteai merge să 
arestezi tipi ca sir Lionel Bailey, fără să produci multe dureri de 
cap. Era destulă agitaţie în ţară şi fără sâ mai împrâştii 
scandaluri şi bîrfe. Cei trei de pe lista revizuită vor fi suficienţi 
de dragul formalităţilor. Va discuta în linişte cu Lionel în week- 
end. Lionel avea bun-simţ. Un mic sfat prietenesc va face mult. 
Fiecare avea nevoie de o doză de discreţie, la urma urmei. 

Se îndepărtară de mormiînt, în soarele strălucitor de după- 
amiază. Văzuse pe mai mulţi şoptind în timpul slujbei, arătînd-o 
pe A'isha ca „femeia aceea“. Sora lui nu-i adresase nici 
0 vorbă. Carol stătuse departe. La urma urmei, avusese o 
sarcină fantomă, dar găsise pe altcineva să se mărite, un 
producător de televiziune care devenise celebru cu o reclamă 
de gumă de mestecat, din fructe. El spera că ea va fi fericită. 
Era ciudat, însă el spera cu adevărat. 

Maică-sa se îmbolnăvise la scurtă vreme după ce aflase 
vestea morţii lui Paul. Toată familia ei egipteană pierise în 
furtuna de foc ce mistuise oraşul Cairo. Nu-şi mai revenise. Nici 
nu dorise. Michael spera că mai urma o altă viaţă, unde să fie şi 
ea fericită. 

După plecarea ultimilor participanţi, se duse la casa de vară 
din fundul grădinii. Ea îl lăsă singur o oră şi mai bine, după care 
1 se alătură. 

- în seara aceasta mă voi întoarce la Londra, zise ea. 

- Păcat. Trebuie să te duci neapărat? 

Ea încuviinţa din cap. 

z Este o întrunire a comitetului, zise ea. Trebuie să fiu 
acolo. 

încă de la sosirea în Anglia, A'isha devenise o personalitate 
de frunte în mişcarea de opoziţie liberală care încerca să 
răstoarne noul regim din Egipt. Guvernul britanic tolera 
activităţile lor, în timp ce îi ţinea sub observaţie. Fusese vorba 
că C.I.A. ar fi susţinut financiar această activitate, dar A'isha 
negase. Egiptul era încă o republică islamică. Atît molima, cît şi 
marele incendiu convinseseră populaţia că toate relele care se 
abătuseră asupra lor erau opera agenţiilor străine. Chiar şi 
acum, nu permiteau pătrunderea lor în ţară. 

-  Cittimp vei sta? întrebă el. 

- Citeva zile. Ai putea să vii şi tu cu mine. Nu trebuie să stai 
aici. 

- Am de lucru, zise el. 

Primise un post la Oxford, la Colegiul St.Antony. Salariul era 
mic, însă programul era lejer. Plănuia să scrie o carte, un studiu 
asupra fundamentalismului. 


- La carte? 

- Nu, zise el. Cred că a venit vremea. 

- Pentru ce? 

Vino înăuntru să-ţi arăt ceva. 

EI urcă în dormitorul lui, în cel în care dormise cînd era copil, 
şi aduse o cutie. 

Scoase din ea o scrisoare care purta însemnele papale. Sub 
ea era o altă cutie mică cu o decorație papală. Le puse 
deoparte, într-un săculeţ de piînză păstra o cheie mare. într-o 
bună zi se va întoarce în cenuşile Babilonului să deschidă cripta 
lui Abu Sarga şi să distrugă pictura. 

De sub cheie luă un dosar gros. Prima pagină era fotocopia 
listei pe care o dăduse prim-ministrului. Minţise cînd afirmase că 
nu mai erau alte copii. Chiar dacă şi aceasta era distrusă, mai 
avea şi altele. Prinsă de lista lui Percy Haviland mai era o altă 
listă, mai lungă. Conţinea aceleaşi nume, dar cu adrese, 
fotografii şi detalii personale complete. Nu se lăsase cuprins de 
lene de cînd sosise. 

Michael ştia că n-are nici un rost să se mai ducă o dată în 
Downing Street. După ce citise un articol în ziare că sir Lionel 
Bailey fusese numit ambasador britanic în Franţa, încercase sâ- 
1 contacteze pe primul-ministru. Acesta îi mulţumise pentru aju- 
tor şi regretase că, din cauza programului foarte încărcat, nu 
putea să-l primească. Michael observase că cei de la Secţia Spe- 
cială îl urmăreau. Se întrebă dacă ei ştiau că el îi văzuse. 
Oricum, nu avea importanţă. 

Fath al-Andalus începuse cu cîteva luni în urma programării, 
pe la începutul lui martie. De atunci se produseseră atrocități 
aproape în fiecare sâptâmiînă. Muriseră peste trei mii de per- 
soane. Se operaseră doar cinci arestări. în Egipt umbla vorba că 
Abu'Abd Allah al-Qurtubi trăia încă şi aştepta momentul potrivit 
sâ-şi facă din nou apariţia. Una dintre sursele lui Michael îl 
informase că există un fiu care trăia în Tanta, un bărbat de vreo 
treizeci şi cinci de ani, pe nume Hassan. Se spunea că se regru- 
pau în jurul lui elemente din Ahl al-Samt. 

Scoase un pistol automat mare şi o cutie cu muniţie. 

- Cît de departe crezi că vei ajunge? întrebă A'isha. 

El ridică din umeri. 

- Suficient de departe. Nu trebuie sâ-i termin pe toţi. Doar 
să le sparg reţeaua şi să creez puţină panică. 


- Michael de ce trebuie să fii tu acela? Ai legături. Cu sigu- 
ranţa că altcineva... 

El scutură din cap. Scoţind cheia din locul ei, o puse pe masă. 

- Asta mi-a fost dată mie, zise. Atunci n-am vrut-o. N-o 
vreau nici acum. Dar este a mea. Cineva trebuie să rezolve 
acest lucru. 

- Şi după? 

- După, nimic, răspunse el. Va fi un sfîrşit. 

- Nu, zise ea. Aşa ceva nu se termină niciodată cu 
adevărat. Pentru fiecare pe care tu îl ucizi, vor fi alții. Gloanţele 
tale nu vor schimba nimic. Nu poţi ucide frica, prejudecățile, 
nimic din toate astea. Şi de nu o faci tu, va fi totdeauna o scuză 
pentru oameni ca aceştia. 

- Atunci tu de ce îţi pierzi timpul făcînd politică? Nu poţi 
distruge fanatismul peste noapte. 

-  Ofac pentru că trebuie, Michael. 

- E acelaşi lucru. 

Ea clătină din cap. 

- Nu, iubirea mea, nu-i acelaşi lucru. 

- Crezi că ar trebui s-o las baltă? Să-i las în pace? 

Ea se gîndi o clipă, apoi clătina încet din cap. 

z Nu. Nu, nu cred asta. Sînt răspunzători pentru moartea a 
sute de persoane nevinovate. Nu pot să rămînă nepedepsiţi. 
Cîtă vreme înţelegi asta, nu se va termina nimic. 

El se ridică în picioare şi se duse la fereastră. Camera dădea 
spre grădină. Peluza trebuia tunsă, trandafirii nu fuseseră 
curăţaţi de cînd murise tatăl său. El dorise să vină să locuiască 
aici. El şi A'isha puteau avea copii. 

- Mai am încă acel vis, zise el. 

- Piramida? Nu mi-ai spus. 

- Cam o dată pe săptămînă. Nu mi-l pot scoate din cap. 

- Poate că ar trebui sâ vezi pe cineva. Un medic... 

El clătinâ din cap. 

- Nu, nu mi-ar ajuta. N-au medicamente pentru aşa ceva. 

Ea veni aproape de el şi îl îmbrăţişa strins, foarte strîns. 

Afară strălucea soarele. Era o zi minunata, o zi rară, fără nori 
şi fără ameninţarea ploii. 

-  Curînd va fi toamnă, zise el. 

Ea încuviinţă din cap. 

- Da, zise ea. Apoi, iarnă. 


NUMELE FIAREI 


Egiptul anului 1999. Ciuma bîntuie în Africa 
de Nord, actele teroriste fac ravagii în Europa. 
Oamenii sînt hăituiţi de aceleaşi coşmaruri. 
Răspunzător de toate nenorocirile este mis- 
teriosul al-Qurtubi. Să fie chiar Anticristul? 
Papa este convins de acest lucru şi este 
hotărît să sacrifice totul pentru a-l învinge. 
Doar doi oameni îl pot opri pe al-Qurtubi — 
o frumoasă egipteancă de profesie arheolog 
şi Michael Hunt, fost agent secret britanic. 
Cei doi întreprind o călătorie primejdioasă, 
din pustietatea scăldată în sînge de 
escadroanele morţii pînă în canalele pline de 
șobolani de sub Orașul Morţii. Dar al-Qurtubi 
nu este singur..: 


„O intrigă îndrăzneață şi plină de vervă a 
cărei desfășurare o urmăreşti cu sufletul la 
gură.“ 

